
EN  „HISTORIES"  HISTORIE. 


Om  der  i  gamle  Dage  har  været  mere  Lige- 
vægt mellem  Godtfolks  Hukommelse,  deres  Fan- 
tasi og-  deres  Kritik  end  nu  om  Stunder,  skal 
jeg  ikke  driste  mig  til  at  afgjøre,  men  vist  er 
det,  at  skal  man  have  den  mindste  Smule 
Agtelse  for  den  Hovedkilde  til  Historien,  som 
kaldes  »Traditionen  <  eller  den  mundlige  Over- 
levering, saa  nødsages  vi  næsten  til  at  gjøre  denne 
Forudsætning,  ti  naar  man  selv  har  erfaret, 
hvorledes  Fortællingen  om  en  eller  anden  Be- 
givenhed kan  undergaa  den  fuldstændigste  For- 
vandling ved  nogle  faa  Dage  at  kredse  om  i 
en  eneste  By,  kan  man  ikke  undgaa  at  anslaa 
det  Restbeløb  af  Sandhed,  der  er  blevet  tilbage 
i  en  Fortælling,  som  gjennem  Aarhundreder  har 
vandret  fra  Slægt  til  Slægt  og  fra  Land  til 
Land  —  overordenlig  lavt. 

Jeg  vil  ikke  tale  om  de  forsætlige  For- 
drejelser, som  Velvilje  eller  Uvilje  kan  afsted- 
komme, eller  det  forandrede  Udseende,  som  en 

digterisk  begavet  Fortæller  med  Bevidsthed  kan 
give  det  ham  fra  anden  Haand  Overleverede, 
jeg  vil  blot  holde  mig  til  den  Ufærd, .  der  i  vore 
Dage  truer  enhver  Kendsgjerning,  fra  Frem- 
stillernes Kritik  netop  derved,  at  de  i  god 
Tro  —  til  deres  egen  Skarpsindighed!  —  gen- 
fortæller det  Hørte,  ikke  saaledes  som  de 
har  hørt  det,  men  saaledes  som  de  formoder, 
at  det  maa  være  gaaet  til. 

Andersens  »Historie«:  »Det  er  ganske 
vist«  fremstiller  den  forsætlige  og  bevidste 
Fordrejelse  saa  udmærket,  som  det  kan  ske  i 
Fabelens  frie  Form,  og  med  den  kan  jo  ikke  en 
ubesmykket  Optegnelse  af  en  virkelig  Hverdags- 
hændelse konkurrere,  det  er  kun  paa  det  ube- 
vidste, uforsætlige  Historielaveri,  jeg  her 
vil  anføre  et  hlle  Exempel,  for  hvis  ufor- 
falskede Gjengivelse  jeg  kan  sætte  hele  min 
Troværdighed  i  Pant.  Kun  Navnene,  der 
hverken  kan  gjøre  fra  eller  til,  er  ombyttede 
med  andre. 


Peter  Staal  var  for  en  Snes  Aar  siden 
Medarbejder  ved  »Extra- Posten«,  det  største 
Blad  i  en  af  Nordens  næststørste  Byer.  Han 
var  et  livsglad  ungt  Menneske  paa  fem,  sexog- 

tyve  Aar ,  var  bekendt  som  den ,  der  førte 
Bladets  livligste  Pen,  havde  desuden  skrevet  en 
Bog,  der  gjorde  Opsigt,  og  var  saaledes  kommet 
ind  i  den  Samfundsklasse,  hvis  Medlemmer  er 
kendte  af  Alle,  og  hvis  mere  eller  mindre  pri- 
vate Liv  er  hjemfaldet  til  Æmne  for  den  sel- 
skabelige Samtale. 

I  Juleferien  var  han  rejst  ud  paa  Landet  i 
Besøg  hos  sin  Forlovedes  Familie,  og  da  en  af 
de  andre  Medarbejdere  ved  Bladet  havde  over- 
taget hans  Forretninger,  til  han  kom  tilbage, 
trak  Rejsen   lidt   ud  over  den  fastsatte  Termin. 

Det  var  en  Søndag  Aften  i  Mørkningen,  at 
han  kom  tilbage  fra  Julerejsen.  Han  ringer 
paa  hos  sin  Værtinde,  Pigen  aabner  Døren,  ud- 
støder et  forfærdeligt  Skrig  og  farer  hen  i  en 
Krog,  da  hun  ser,  at  det  er  ham. 

Skriget  tilkalder  Værtinden,  men  neppe 
ser  denne  sin  Logerende,  førend  hun  giver  et 
lignende  Skrig  fra  sig  og  er  nær  ved  at  daane 
—  som  det.  synes  af  Skræk. 

»Men  hvad  Pokker  er  det  for  en  Mod- 
tagelse?« —  spørger  han  med  let  fc^-klarlig 
Forbavselse. 

—  Aa,  det  var  ikke  Andet,  end  ...  at  vi 
blev  saa  overraskede  ved  at  se  Dem!  .  .  .  Hvor- 
dan har  De  havt  det? 

—  Jo  Tak,  godt,  jeg  har  moret  mig  herligt. 

—  Og  befundet  Dem  vel  hele  Tiden? 

—  Ja  —  ser  jeg  saa  daarlig  ud? 

—  Nej,  aldeles  ikke,  tvertimod!  Herregud 
jeg  drømte  saamænd  mindst  om,  at  jeg  skulde 
se  Dem  igjen  —  i  Aften! 

Den  brave  Kone  gik,  Pigen  blev  endnu 
staaende  en  Stund  og  betragtede  den  Hjem- 
komne med  en  Rysten  paa  Hovedet,  som  om 
hun  ikke  vilde  tro  sine  egne  Øjne,  men  Peter 
Staal  havde  formeget  at  tænke  paa  til  at  lægge 
Mærke  dertil.  Han  var  Anmelder,  og  da  der 
netop  blev  opført  et  nyt  Skuespil  den  Aften, 
maatte  han  skynde  sig  at  bli\'e  omklædt  for 
ikke  at  komme  for  silde  i  Theatret. 

Under  Vejs  gik  han  ind  til  sin  Barber. 
I  det  han  traadte  ind,  gjorde  en  indsæbet  Per- 
son, der  sad  under  Operation,  et  Spræt  og  fik 
sig  i  den  Anledning  et  Snit  af  Ragekniven 
Der  opstod  en  Hvisken  henne  i  Krogen  mellem 
et  Par  yngre  Indsæbere,  og  da  en  af  disse 
derpaa  fik  Peter  Staal  under  Behandling, 
forekom  det  denne,  som  om  den  unge  Mand 
optog  en  paafaldende  omhyggelig  Synsforret- 
ning, ikke  alene  over  hans  Hals,  men  ogsaa 
over  hans  Nakke,  der  dog  ikke  skulde  barberes. 

Alt  dette  gjorde  imidlertid  endnu  ikke  synder- 
ligt Indtryk  paa  vor  Ven  den  Gang. 

Da  han  kom  ind  i  Teatret,  var  Tilskuer- 
pladsen mørk  og  Tæppet  oppe.  Man  var  i  Færd 
med  at  spille  Slutningsscenen  af  det  Lystspil, 
der  gik  forud  for  Aftenens  Nyhed,  og  Ingen 
lagde  saaledes  Mærke  til  hans  Komme,  men 
aldrig  saa  snart  var  Tæppet  faldet  og  Lysekronen 
sænket,  for  der  udbrød  en  forunderlig  Hvisken  og 
Fnisen  fra  alle  Sider,  og  da  han  saa  sig  om,  var 
ikke  alene  alle  Teaterkikkerter  fra  Bel-Etagen 
uden  Undtagelse  rettede  paa  ham,  men  endogsaa  i 
Parkettet  havde  man  rejst  sig  rundt  om  ham, 
og  i  hele  Kredsen  var  alle  Kikkerterne  ligeledes 
her  vendte  mod  det  Centrum,  hvor  han  sad. 
Man  saa  paa  ham,  hviskede  til  sin  Nabo,  saa 
paa  ham  igen  og  lo.  Hans  nærmere  Bekendte 
komplimenterede  ham  med  paafaldende  stærke 
Signaler,  og  den  Forklaring,  som  Udtrykket  i 
deres  Ansigter  tilføjede,  vidnede  umiskendeligt 
om,  at  Gensynet  ikke  blot  havde  fremkaldt  en 
Glæde,  men  ogsaa  en  Morskab,  som  han  ikke 
selv  kunde  finde  nogen  rimelig  Grund  til. 

Han  begyndte  at  føle  sig  i  Ansigtet  af 
Frygt  for,  at  han  muligvis  kunde  have  glemt 
at  aftørre  Barbersæben,  han  mønstrede  sin 
Paaklædning  fra  Øverst  til  Nederst   for  at  se, 

om  det  var  nogen  Uorden  i  den,  der  fremkaldte 
Lystigheden  —  Alt  forgæves.  Men  Lorgnet- 
teringen og  Hviskningen  og  Fnisningen  og 
Hilsenerne  vedblev  ligefuldt. 

Nu  skyndte  han  sig  ud.  Han  vilde  i  et 
af  Konditorsalens  Spejle  grundigere  efterspore 
Aarsagen  til  den  mærkværdige  Virkning,  hans 
Tilsyneladelse  havde  fremkaldt. 

Heller  ikke  her  udeblev  den.  Næppe  var 
han  traadt  ind  i  Salen,  før  et  Jubelraab  og  et 
stormende  Hurra  blandet  med  Latter,  lød  ham 
i  Møde  fra  en  Flok  af  hans  yngre  Bekendte, 
der  sad  om  et  Bord.  De  modtog  ham  omtrent 
som  et  Menneske,  der  er  faldet  ned  fra  tredje 
Sal  og  kommer  uskadt  op  igen  med  en  stor 
Bule  i  sin  Hat! 

Han  maatte  til  Sidst  selv  le  med,  men  da 
hans  Latter  kun  var  en  Genlyd  af  deres  første 
Jubel,  gav  den  snart  Plads  for  hans  Forundring, 
der  udtalte  sig  i  det,  som  han  syntes,  velbeføjede 
Spørgsmaal : 

Ær  da  hele  Byen  blevet  gal,  mens  jeg 
har  været  paa  Landet?« 

.^Tvertimod,  min  Venl«  —  forsikrede  An- 
føreren for  Latterkoret  —  »Kan  Du  tænke  Dig 
noget  Fornuftigere,    end  at   dine  Venner  jubler 

over  at  se  Dig  igen  som  et  levende  Bevis 
for,  at  Du  —  som  jeg  hele  Tiden  har  sagt  — 
er  et  altfor  fornuftigt  Menneske  til  .  .  .  Hahahal 
—  Skaal  Kammerat  I  Hvo  druknes  skal,  han 
hænges  ej  I« 

»Er  Du  da  heller  ikke  blevet  gal?«  — 
spurgte  Staal  Kammeraten  med  stigende  For- 
bavselse. 

—  Nej,  jeg  allermindst!  Jeg  har  væddet 
om  Vin  med  tre  Forskellige  og  om  en  Fro- 
kost —  hvortil  jeg  herved  inviterer  Dig  —  med 
en  Fjerde  om,  at  det  var  Løgn  I 

—  Hvilket?  —  Det:  at  Du  er  gal? 

—  Nej  det:  at  .  .  .  Kom  her  og  lad  mig 
se  rigtig  paa  Digl 

Han  fik  Peter  Staal  fat  i  Skjortekraven 
og  begyndte  nu  at  holde  Syn  paa  samme 
Maade  som  Barberdrengen.  Ogsaa  de  andre 
Bekendte  stak  nysgerrig  Næserne  frem.  De 
Nærsynede  væbnede  sig  endogsaa  med  Lorg- 
netter. 

»Vil  I  se!  Er  her  det  mindste  Spor  af 
nogen  Stribe?  Her  er  ikke  saa  meget  Rødt  som 
et  Loppestik!«  —  triumferede  Vennen. 

»Hør,  gør  nu  ikke  mig  forrykt!«  —  ud- 
brød Staal  halv  alvorlig  —  »Hvad  betyder 
alle.  disse  Narrestreger?« 

—  Véd  Du  da  Ingenting:  Har  Du  ikke 
hørt  det? 

—  Hvad?     Hvilket? 

—  Hvad  man  i  de  sidste  tre  Dage  har 
fortalt  med  den  fuldstændigste  Vished? 

—  Nej !     Hvad  har  man  fortalt  ? 

—  Ikke  Andet,  end  at  Du  havde  hængt 
Dig,  brave  Ven!  Det  var  aldeles  afgjort,  saa 
vist  endogsaa,  at  der  har  været  en  halv  Snes 
unge  Æstetikere  hos  Redaktøren  for  at  faa 
Din  Plads  ved  Bladet. 

—  Jeg  —  hængt  mig?  Det  var  det 
Sidste,  jeg  vilde  gøre!  Hvem  har  lavet  den 
Historie  ? 

Peter  Staal  tog  Sagen  grundig.  Han 
vilde  ikke  nøjes  med  den  sædvanlige  Forklaring, 
at  »hele  Byen  c  havde  fortalt  det,  men  foresatte 
sig  at  opspore  den,  der  havde  fortalt  det  til 
hele  Byen.  Som  Rationalist  var  han  overbevist 
om,  at  ingen  Ting  —  ikke  engang  en  Historie 
—  kan  blive  til  af  sig  selv,  og  som  Journalist 
havde  han  allerede  mere  end  ofte  nok  set, 
hvor  nemt  det  gaar  for  Rygtets  Falskmøntnere 
at  give  deres  egne  Paafund  Virkelighedens  Præg 
og  sætte  dem  i  Omløb  som  god  Mønt.  Ved  at 
gaa  fra  Mand  til  Mand  og  bede  enhver  For- 
tæller nævne   sin  Hjemmelsmand  haabede  han 

til  sidst   at   finde  den  Nedrige,    der   havde   op- 
spundet og  udspredt  det  lumpne  Rygte. 

Vi  vil  hverken  følge  ham  Skridt  for  Skridt 
paa  hans  Opdagelsesrejse,  eller  Ord  for  Ord 
gennemlæse  hans  Odyssé,  ti  begge  Dele  vilde 
blive  for  vidtløftige.  For  paa  den  hurtigst 
mulige  Maade  at  komme  til  det  samme  Re- 
sultat, som  han  først  naade  efter  en  Mængde 
Krydstog  og  Kredstog  og  ikke  uden  at  maatte 
døje  mangfoldige  kedelige  Gentagelser,  vil  vi 
følge  den  modsatte  Vei  og  med  Benyttelse 
af  hans  Opdagelser  begynde  ved  Kilden  og 
følge  Strømmen  lige  til  den  antog  den  nævnte 
Skikkelse,  og  for  at  undgaa  det  trættende: 
»sagde  hunc  og  ^> sagde  han«,  skal  jeg  vælge 
den  alier  korteste  af  alle  Fremstillingsformer: 
den  dramatiske. 

Første   Scene. 

»Extrapostenstf  Redaktionskontor  om  Aftenen  ved  Bladets 
Slutning.     Alle  Medarbejdere  i  fuld  Virksomhed. 

Redaktionssekretæren.  Der  kommer 
Kaptain  Kipping!  Skal  vi  nu  være  enige  om: 
saa  høfligt  som  muligt  at  smide  det  gamle  Vrøvl 
ned  ad  Trapperne?  Ellers  bliver  han  siddende 
ligesom  sidst  og  ødelægger  Korrekturen  1 

Redaktøren.  Vi  er  enige  om  ikke  at 
svare  ham  et  eneste  overflødigt  Ord.    Det  er  nok. 

Kipping.      God   Aften  1      Undskyld,   hvis' 
jeg  kommer  til  Ulejlighed.     Jeg  vilde  blot  tale 
et  Par  Ord   med  Staal,   men  jeg  ser,   han  er 
ikke    kommen    endnu.       (Pavse.)       Naar    venter 
De  ham? 

Redaktionssekretæren  (mørk).  Vi  yen- 
ter ham  slet  ikke. 

Kip  pin  g.  Hvad  vil  det  sige?  (Pavse.) 
Han  er  da  vel  kommen  tilbage  fra  sin  Jule- 
rejse? 

Redaktionssekretæren    (som  før).    Nej  1 

Kipping.  Men  han  skulde  jo  have  været 
her  allerede  i  Søndags?  (Pavse.)  Det  var  da 
besynderligt,  (tn  Redaktøren) :  Hvad  kan  Grunden 
være  til,  at  han  ikke  er  kommen? 

Redaktøren  (trækker  paa  skuidren).    Forfald ! 

Kipping.  Det  var  kedeligt  1  Jeg  havde 
en  meget  vigtig  Sag  at  fortælle  ham.  (Pavse.) 
Tror  De,  han  kommer  imorgen?  (Pavse.)  Eller 
iovermorgen  ? 

Redaktionssekretæren.     Næppe! 

Kipping.      Hm,   det   var   da  forunderligt! 

Farvel!      (gaar  ud  —  sagte,  i  det  han  standser  i   Forværelset 
ved  den  yngste   Medarbejders   Pult.)        Jeg     SyneS,      at     dc 

derinde  er  saa  forstemte  i  Aften.      Der  er  dog 
vel  ikke  Noget  paa  Færde  med  Staal? 

Medarbejderen  (lægger  Fingeren  paa  Munden 
med  et  Blik  njod  den  aabne  Dør  til  Kontoret). 

Kipping  (hTiskende).  Han  er  dog  vel 
ikke  .  .  . 

Medarbejderen  (tøjt,  l  det  han  ængstelig  med 
Haanden  betegner,  at  han  skal  gaa)  Farvel,  Hr.  Kap- 
tajn ! 

Anden  Scene. 

(En  Café.      Toddydrikkende  og  avislæsende  Gæster 
omkring  smaa  Borde.) 

Skuespiller  Hals  ter  (læser  Krltiken  over  Teatrets 
sidste  Xyhed). 

Kipping  (kommer  ind).  Naa ,  H  al  S  ter  1 
Hvad  siger  De  om  Anmeldelserne  denne  Gang? 
»Extraposten«  roser  Dem  jo  formelig. 

Halster.  Ja,  hvad  gaar  der  af  Peter 
Staal?  —  Han  har  jo  ellers  ikke  levet  for 
Andet  end  at  chikanere  mig. 

Kipping.  Aa,  saa  slemt  har  det  dog  vel 
heller  ikke  været!  (mørk.)  Han  var  sku  i 
Grunden  en  ganske  ærlig  Fyr  som  Anmelder, 
hvor  hensynsløs  han  af  og  til  kunde  synes  — 
og  han  skrev  morsomt  .  .  . 

H aister.  Han  skrev?  —  Hvad  vil  det 
siger     Er  han  gaaet  bort  fra  Bladet? 

Kip  pin  g.  Ja,  saadan  lød  det  i  det  mindste 
deroppe  paa  Kontoret.  Naar  han  endda  bare 
ikke  er  gaaet  bort  fra  det  Hele!  Redaktionens 
Medlemmer  var  saa  hemmelighedsfulde,  at  jeg 
er  meget  bange  for,  at  han  er  kommen  galt 
afsted  paa  en  eller  anden  Maade. 

Tredie  Scene. 

(Sammesteds,    ti  Minuter  senere.) 
Klingbæk      (Lyriker    i    egen    Indbildning.)  God 

Aften,  Halster!  —  Har  De  fundet  noget  godt 
Nyt  i  Bladene? 

Halster.  Ikke  just  i  Bladene,  men  for 
lidt  siden  hørte  jeg  en  Nyhed,  som  maaske 
kan  interessere  Dem.  De  har  jo  ogsaa  været 
en  god  Ven  af  denne  Peter  Staal  — 

Klingbæk.     Jeg?    Jeg  vil  se  ham  hængt! 

Halster.  Det  kan  jeg  godt  forstaa  efter 
den  Maade,  hvorpaa  han  anmeldte  Deres 
Digte.  Hvad  vilde  De  nu  sige,  hvis  Skæbnen 
tog  Dem  paa  Ordet,  og  De  fik  Deres  Ønske 
opfyldt? 

Klingbæk.  Aa  Passiar!  Han  er  jo  ude 
paa  Landet  og  holder  Ferie  —  er  han  blevet 
hængt,  er  det  vel  i  en  Juleleg. 

Ha  Is  ter.  Ja,  ja.  Jeg  siger  hverken,  at 
han  er  blevet  hængt,  eller  at  han  har  hængt 
sig,  men  i  dette  Øieblik  talte  jeg  med  en  Mand, 
der  kom  ligefra  »Extrapostens«  Kontor,  og  saa 
meget  er  vist,  at  Staal  kommer  ikke  til  at 
skrive  flere  Kritiker  den  Gang.  —  Det  var  for 
Resten  ét  begavet  Menneske. 

Fjerde  Scene. 

(Selskabssal  hos  Doktor  Post). 

Yngste  Frøken  Post.  Vi  havde  saa- 
mænd  opgivet  Dem  for  i  Aften,  Hr.  Klingbæk! 
Hvorfor  kommer  De  saa  sent? 

Klingbæk.      Det  var  meget  nær  ved,    at 

jeg     slet     ikke     var     kommet!       (med   lyrlsk  Betoning) 

Just  da  jeg  var  paa  Veien  herhen,  fik  jeg  en 
Efterretning,  der  satte  mig  ud  af  Humør  til 
at  gaa  i  Selskab.  De  kjendte  jo  nok  den 
unge  Staal? 

Ældste  Frøken  Post.  Peter  Staal? 
Min  gode  Ven,  og  —  Deres  stadige  Kontra- 
part? 

Klingbæk.  Har  været,  (sukkende)  Han 
er  det  ikke  mere! 

B^gg^  Frøkener.  Hvad  siger  De?  — 
Er  han  død? 

Klingbæk.  Ja,  desværre!  Det  er  en 
meget  sørgelig  Historie.  Jeg  kjender  ikke  de 
nærmere  Omstændigheder,  jeg  véd  kun,  at  han 
var  rejst  ud  paa  Landet  for  at  besøge  sin 
Kæreste,    og  at  det  var  dér.   Ulykken  hændte. 

Ældste  Frøken  Post.  Gudl  Kan  der 
være  Tale  om,  at  han  selv  .   .   .? 

Klingbæk.  Saadan  synes  det,  men  det 
bliver  jo  vel  sagtens  dysset  ned. 

Yngste  Frøken  Post.  Har  han  skudt 
sig? 

Klingbæk.  Nej,  saa  romantisk  har  han 
nok  ikke  endt.  Manden,  der  fortalte  mig  Hi- 
storien, sagde  det  just  ikke  rent  ud,  men  efter 
hvad  jeg  kunde  forstaa,  er  det  nok  en  Strikke, 
der  har  gjort  Udslaget. 

Femte  Scene. 

(Værelset  ved  Siden  af  Salen.) 

Yngste  Frøken  Post  (styrter  ind).  Har 
I  hørt  det?  Er  det  ikke  skrækkeligt?  — 
Tænk:  Peter  Staal  har  hængt  sig! 

Doktor  Post,  Fru  Post  og  TantePost. 
Hængt  sig!  — ? 

Yngste  Frøken  Post.  Hængt  sig,  ude 
hos  sin  Kæreste  —  hvad  synes  I? 

Doktoren.  Men  hvor  kunde  han  dog 
falde  paa  det? 

Frøkenen:  Der  maa  naturligvis  være 
kommet  Noget  mellem  ham  og  hans  Forlovede. 
Tænk:   den  stakkels  Pige! 

Fruen.  Ja  det  maa  jo  være  et  Naadestød 
for  hende.  Jeg  kunde  aldrig  overleve  det  i 
hendes  Sted. 

Tante      (der    er    tunghør,    til  Frøkenen).  Hvad 

sagde  din  Moder? 

Frøkenen.  Hun  sagde:  at  hun  over- 
levede det  ikkel 

Tante.  Hm,  Hm  I  Herregud  I  —  Sikken 
Sorg  for  Forældrene  1 

Doktoren.  Ja,  og  de  er  gamle  og  svage- 
lige. Jeg  kjender  dem  godt.  De  er  fra  min 
Egn.  Moderen  har  flere  Gange  været  opgivet 
af  Lægerne,  og  Faderen  ser  ud  til  at  kunne 
faa  en  Apoplexi,   hvad  Øjeblik  det  skal  være. 

Tante.     Apoplexi!     Hm,  Hm! 

Sjette  Scene. 

(Kaffeselskab  hos  Tante  Post  Dagen  efter.) 

Tante.  Se  der  har  vi  Kaptajn  Kipping. 
Nu  skal  vi  nok  faa  Rede  paa  Sagen,  for  han 
plejer  at  vide  Alting.      Naa,   velkommen  kære 

Hr.  Kaptajn  I  Er  det  ikke  en  skrækkelig 
Historie  med  den  unge  Staal? 

Kipping.  Saa  De  har  ogsaa  hørt  den  I 
Jo,  det  er  en  meget  sørgelig  Historie. 

Tante.  Fortæl  os  endelig  de  nærmere 
Omstændigheder  ved  denne  gruelige  Begiven- 
hed. De  kommer  jo  saa  meget  sammen  med 
Redaktionen  af  »Extraposten«. 

Kipping.  Det  gjør  jeg,  og  i  Aftes  kjendte 
jeg  allerede  det  Hele,  men  paa  Grund  af  det 
fortrolige  Forhold,  hvori  jeg  staaer  til  Bladet, 
har  jeg  ikke  villet  omtale  en  eneste  af  Detail- 
lerne.    Hvad  har  De  hørt  om  Sagen? 

Tante.  Ikke  Andet  end,  at  Staals 
Kæreste  havde  slaaet  op  med  ham  —  det  har 
formodenlig  Forældrene  faaet  hende  til,  for  de 
har  nok  aldrig  syntes  om  Partiet,  —  det  unge 
Menneske,  der  ikke  kunde  leve  uden  Pigen, 
gaar  øjeblikkelig  op  paa  sit  Værelse  og  hænger 
sig;  da  Kæresten  faar  at  vide,  hvad  der  er 
sket,  tager  hun  sig  det  saa  nær,  at  det  bliver 
hendes  Død,  og  da  Forældrene  hører,  at  hun 
ikke  vil  kunne  overleve  det,  bliver  de  jo  ogsaa 
fortvivlede  over  Historien.  Faderen  faar  et 
apoplektisk  Tilfælde,  og  Moderen,  der  var  syge- 
lig i  Forvejen,   er  aldeles  opgiven  af  Lægerne! 

Forholder   det    sig  virkelig    saadan,    kære   Hr. 
Kaptajn  ? 

Kipping.  Det  stemmer  temmelig  godt 
med,  hvad  jeg  hørte  i  Aftes,  men  ikke  mine 
Ord  igjenl 

Syvende  og  sidste  Scene. 

(»Extrapostens«   Redaktionskontor    —   samme  Dags  Aften.) 

Redaktøren.  Er  der  Ingen  af  Dem, 
der  har  hørt  Noget  fra  Staal? 

Redaktionssekretæren.  Saa  De  har 
ogsaa  hørt  de  forunderlige  Rygter,  der  løber 
om  her  i  Byen? 

Redaktøren.  Jeg  véd  ikke  Andet,  end 
at  en  af  Naboens  Piger  har  villet  udspørge  min 
Barnepige  om,  hvordan  det  forholdt  sig  med 
Staal.  Hun  havde  sagt,  at  hele  Byen  meget 
godt  vidste,  hvordan  han  var  kommen  af  Dage 
—  hvad  er  det  for  en  Historie? 

Nyhedsreferenten  (kommer  ind).  Nu  kan 
jeg  "fortælle  Historien  aldeles  korrekt.  Jeg 
har  den  paa  anden  Haand  fra  Doktor  Post, 
som  har  hele  sin  Familie  ude  paa  Landet  i  den 
Egn,  hvor  Ulykken  passerede:  Forældrene  har 
tvunget  Staals  Kæreste  til  at  slaa  op  med 
ham,  han  har  hængt  sig,  hun  er  styrtet  død 
om,  da  hun  fik  det  at  vide.   Faderen  har  faaet 

et  Slagtilfælde,  og  Moderen,  der  laa  syg,  er 
ogsaa  død.  Imorgen  skal  hele  Familien  be- 
graves ! 


Epilog. 

Dagen  efter  at  Peter  Staal  var  kommet 
tilbage,  var  der  ikke  et  Menneske,  som  kunde 
begribe,  hvorledes  Historien  var  bleven  opdigtet, 
men  —  nu  véd  vi  detl 


EN   ISLANDSK. SAGA 

FRA   KØBENHAVN. 


Dersom  De  har  læst  den  gamle  islandske 
Saga,  hvis  Navn  jeg  i  dette  Øjeblik  ikke  er  i 
Stand  til  at  huske,   saa  véd  De: 

at  Tole  hin  Stærkes  Hund  bed  Halen  af 
en  Væder,  der  tilhørte  Skapte  paa  Skare, 

at  Skaptes  Dreng,  Fin,  i  den  Anledning 
lagde  Snare  for  Toles  Hund,  fangede  og  hængte 
den,  samt 

at  Toles  Folk  desaarsag  halede  Skaptes 
Dreng  saa  højt  op  i  et  Træ,  at  han  døde 
deraf, 

at  Skapte  derover  rejste  Klage  mod  Tole 
uden  at  faa  Dom  over  ham, 

at  han  derfor  tog  Selvhævn  ved  at  lægge 
sig  i  Baghold  og  fælde  Tole,  da  denne  red 
hjem  fra  Altinget, 

at  de  tre  Tolesønner  hævnede  dette  Drab 
ved  at  indebrænde  Skapte,  hans  Hustru  og 
deres  Børn  med  Undtagelse  af  Drengen  Svart- 
ulf,  der  var  i  Besøg  hos  sine  Frænder  østerpaa. 

at  Svartulf  ved  disses  Hjælp  ti  Aar  efter 
overfaldt  og  fældede  de  to  Tolesønner  paa  Søen 
og  indebrændte  den  tredie  tilligemed  hans 
Hustru,  Hrimgerd,  og  hendes  to  Brødre, 

at  Svejnbjørn  Tolesøns  Enke,  Svanhild, 
derfor  med  sin  nyfødte  Søn,  Grim,  flygtede  til 
Norge,  hvor  hun  blev  gift  med  Sverkel  hin 
Svarte  og  Stammoder  til  en  stor  Slægt, 

at  Grim  femogtyve  Aar  derefter  kom  til- 
bage til  Island  med  fem  Skibe,  og  krævede 
Mandebod  af  Svartulfs  Sønner,  da  deres  Fader 
ikke  mere  var  i  Live, 

at  han  blev  afvist  med  Haan  af  Svartulf- 
sønnerne,  og  derfor  dræbte  dem  alle  fem  den 
ene  efter  den  anden,  men  derpaa  blev  hugget 
tversover  af  deres  Frænde  Ulf  Jærnskæg, 

at  Striden  mellem  de  to  Slægter  vedvarede 
indtil  de  havde  udryddet  hinanden  paa  én  Mand, 
Gaute  Gejrødsøn,  nær,  og  denne  efter  Altingets 
Dom  maatte  rømme  Landet  i  syv  Aar. 

Skulde  De  tilfældigvis  ikke  have  læst 
denne  Saga,  saa  behøver  De  ikke  at  gøre  Dem 
nogen  Ulejlighed  med  at  gennemblade  hele  Sam- 
lingen for  at  søge  efter  den,  ti  nu  véd  De 
hvem  Gaute  Gejrødsøn  var,  og  hvem  hans  For- 
fædre var,  og  det  er  omtrent  Alt,  hvad  De  be- 
høver at  vide  paa  Forhaand,  naar  jeg  fortæller 

Dem,  at  den  Islænder,  af  hvis  Saga  jeg  vil 
meddele  et  lille  Kapitel,  hed  Gaute  Gautesen, 
nedstammede  i  lige  Linje  fra  Gaute  Gejrødsøns 
førstefødte  Søn,  var  Candidatus  filosofiæ  og 
opholdt  sig  i  København  paa  »de  stærke 
Mænds  Tid.« 

Hin  Tid  var  meget  forskellig  fra  vore  Dage. 
I  Slutningen  af  »Frederik  hin  Fredegodes«  Re- 
gering var  der  vaagnet  en  uimodstaaelig  Trang 
til  at  øve  Bedrifter.  Man  læste  Ingemanns  Ro- 
maner og  læste  dem  troende.  Hver  Gang  Liv- 
jægerne var  ude  til  Høstmanøver  for  at  »skyde 
paa  Svensken«  med  løst  Krudt,  gik  der  Sagn 
om,  hvorledes  de  under  Skinfægtningen  med 
de  andre  Regimenter  havde  skærpet  Patronerne 
med  Grus  og  Smaasten,  hver  Gang  den  elskede 
Landsfader  havde  »Gebortsdag«,  og  Tappen- 
stregen gik  gennem  Gaderne  med  fuld  Musik, 
var  det  en  Æressag  for  Læredrengene  at  faa 
deres  Rygstykker  linjerede  af  Politistokkene,  og 
hver  Gang  de  stærke  Mænd  havde  været  ude 
sammen  og  tømt  de  behørige  Boller  Punch,  var 
det  en  Umulighed  for  dem  at  gaa  hjem  uden 
at  øve  et  eller  andet  Storverk  under  Vejs,  saa 
som  at  flytte  Skilte,  samle  Morgenstjærner,  rydde 
Danseboder  og  deslige. 


26  En  islandsk  Saga  fra  København. 

De  stærke  Mænd  var  i  Virkeligheden  lige 
som  Hakon  Jarl  »det  sidste  Glimt,  den  sidste 
Gnist  af  gammel  nordisk  Kraft  og  Kæmpeliv.« 
Det  var  som  oftest  godmodige  Mænd,  der  kun 
sloges  for  deres  Fornøjelse,  aldrig  for  at  gøre 
Fortred.  Kun  en  enkelt  Gang  i  Ny  og  Næ 
blev  deres  vældige  Kræfter  rebelske  og  ubæn- 
dige. Da  gik  de  ud  for  at  lade  sig  fornærme, 
og  naar  dette  var  lykkedes  dem  —  hvilket 
næsten  aldrig  slog  fejl  —  foregik  der  en  Ud- 
vexling  af  Næveslag,  der  som  oftest  efterlod 
sig  de  samme  Virkninger,  som  Oldtidens  Kølle- 
kampe. Hele  Byen  kendte  dem,  og  de  kendte 
alle  hinanden  indbyrdes.  De  tilhørte  højst  for- 
skellige Lav  og  Samfund;  Haandværkere  og 
Handelsmænd,  Lærere  og  Studenter.  Dog  var 
det  sædvanlig  Slagterne,  Bryggerne,  Heste- 
prangerne og  de  islandske  Studenter,  der  havde 
de  fleste  stærke  Mænd  at  opvise. 

Man  har  endnu  en  Mængde  Frasagn  om 
de  mærkelige  Idrætter,  der  i  hine  Dage  blev 
øvede  af  de  stærke  Islændere,  og  flere  af  dem 
klinger  næsten  lige  saa  æventyrlige  for  den  nu- 
levende Slægt,  som  Oldtidens  Sagaer.  Og  alle 
udmærker  de  sig  ved  den  samme  storslaaede 
Fordringsløshed  og  Sk)-  for  Spræl  og  store  Ord, 
der  var  saa  betegnende  for  Sagnenes  Helte. 

Saaledes  kom  Gautesen  en  Aften  hen  imod 
Midnat  ind  paa  Hospitalet  og  bad  Reserve- 
lægen se  efter,  om  der  ikke  var  Noget  i  Vejen 
med  hans  højre  Arm. 

>Jo  det  er  der  rigtignok«  —  svarede  Lægen 
et  Øjeblik  derefter.  »Den  er  gaaet  af  Led  oppe 
i  Skuldren.  Har  De  forgrebet  Dem?  Er  De 
faldet?     Eller  hvorledes  er  det  gaaet  til?« 

»Det  begriber  jeg  aldeles  ikke«  —  svarede 
Gautesen  paa  sin  Islandsk  stadig  betonende 
den  første  Stavelse  i  Ordene.  »Jeg  har  ikke 
gjort  Andet  end  taget  mig  en  lille  Spadseretur. « 

—  Men  hvad  er  der  da  hændt  Dem  paa 
denne  Spadseretur? 

—  Ikke  noget  særdeles  Mærkværdigt. 

—  Har  De  da  ikke  været  i  Slagsmaal? 

—  Aldeles  ikke!  Oppe  i  Gotersgade  mødte 
jeg  rigtignok  tre  Karle,  som  absolut  vilde  op 
at  slaas,  men  det  havde  jeg  ikke  Lyst  til,  og 
saa  skældte  de  mig  ud. 

—  Og  saa? 

—  Ja  da  jeg  ikke  kunde  faa  dem  til  at  tie 
paa  anden  Maade,  saa  maatte  jeg  tage  to  af 
dem  i  Brystet,  en  i  hver  Haand  og  slaa  dem 
nogle  enkelte  Gange  mod  hinanden,  saaledes 
som  man  slaar  Bækkener  i  den  tyrkiske  Musik 
—  saa  tav  de  To. 

—  Og  den  Tredje? 

—  Han  blev  ved  at  være  ubehagelig  og 
derfor  vilde  jeg  stoppe  Munden  paa  ham  med 
et  lille  bagvendt  Tjat.  Men  det  torde  han  ikke 
en  Gang  staa  for.  Han  sprang  til  Side,  saa  jeg 
kom  til  at  slaa  i  Luften,  og  da  jeg  ikke  ramte 
Noget,  syntes  jeg  nok,  at  jeg  følte  et  lille  Ryk 
oppe  i  Skuldren. 

Hvad  den  ubehagelige  Person  vilde  have 
faaet  at  føle,  hvis  han  var  blevet  staaende,  kan 
man  omtrent  slutte  sig  til. 

En  anden  lille  Historie  er  endnu  mere  be- 
tegnende for  hans  Kæmpesind  og  Kæmpe- 
kræfter. Jeg  har  rigtignok  ogsaa  hørt  den  for- 
tælle om  en  anden  stærk  Mand,  men  efter  tro- 
værdige Folks  Vidnesbyrd  maa  han  have  arvet 
den  efter  Gautesen,  ligesom  Vilhelm  Tell  arvede 
det  berømte  Pileskud  efter  Palnatoke. 

Der  havde  en  Aften  været  et  lille  Drikke- 
lag hos  den  stærke  Brygger  Olsen  i  Borger- 
gade, og  der  var  blevet  tømt  en  Mængde  Boller 
ved  denne  Lejlighed.  Gæsterne  var  imidlertid 
stærke  Mænd  allesammen,  og  ingen  af  dem  var 
derfor  blevet  overanstrængt  derved.  Kun  den 
mindste  og  mindst  stærke  af  Kæmperne  var 
kommet  saa  vidt,  at  han  begyndte  at  blive 
stridslysten. 

Det  var  en  vis  Strøm,  sædvanlig  kaldet 
»Jernet«,  der  var  bekendt  som  en  temmelig 
ondartet  Slagsbroder.  Han  havde  den  Svaghed, 
at  han  af  og  til  »lidt  ud  paa  Aftenen,  naar 
han  begyndte  at  blive  træt,  fik  et  lille  Anfald 
af  Gnavenhed«  —  som  det  hed  i  Kammeraternes 
evfemistiske  Sprog.  Denne  Gnavenhed  ytrede 
sig  i  en  vidunderlig  Færdighed  i  at  føle  sig  for- 
nærmet af  enhver  Forbigaaende  —  især  af 
Vægterne  —  og  i  en  uimodstaaelig  Lyst  til  at 
»vænne  Folk  af  med  at  fornærme  ham.« 

Da  Selskabet  skiltes  ad,  tog  Verten  Gaute- 
sen  til  Side  og  hviskede  til  ham:  »Hør  Gaute- 
sen:  tjen  mig  at  sørge  for  Jernet,  saa  han  kom- 
mer hjem  uden  at  gøre  Fortred.  Han  er  blevet 
lidt  gnaven  i  Aften.« 

»Stol  paa  mig,  ærede  Hr.  Ven.  Jeg  skal 
tage  ham  under  min  Arm,  og  hvis  han  ikke 
vil  løbe  fra  sin,  saa  indestaar  jeg  for,  at  han 
ikke  skal  gøre  en  Kat  Fortred«  —  svarede 
Gautesen. 

Og  saa  fik  de  To  hinanden  under  Armen. 

Men  der  var  en  lang  Vej  ud  til  Kristians- 
havn,  hvor  Strøm  bode,  og  under  Vejs  kom  de 
forbi  en  Mængde  Mennesker,  som  :^inte  kunde 
bare  sig  for  at  fornærme  ham«.  Han  vilde 
hvert  ^Øjeblik  standse   for  at  frabede  sig  deres 

Fornærmelser,  men  det  lod  sig  ikke  gøre. 
Gautesen  fortsatte  rolig  sin  Vej,  og  Strøm  var 
nødt  til  at  følge  ham.  »Jernets«  højre  Arm 
sad  fast  som  i  en  Skruestik  ■  under  Kæmpens 
venstre. 

Nu  blev  han  mere  og  mere  gnaven  og  gav 
sig  forsætlig  til  at  slingre  for  om  muligt  at 
skyde  sin  Ledsager  ned  i  den  dybe  Rendesten 
og  derved  bringe  ham  til  at  slippe.  Men  nej! 
Kæmpens  Ben  vare  lige  saa  paalidelige  som 
hans  Arme. 

Kan  man  ikke  udrette  Noget  med  Magt 
maa  man  bruge  List  —  tænkte  »Jernet«. 

»Det  var  da  Fanden,  hvor  De  er  blevet 
slingrende  i  Aften!«   —  udbrød  han  leende. 

»Unegteligl  Men  min  Hr.  Ven  torde  have 
en  Anelse  om,  hvorfor  jeg  slingrer«  —  svarede 
Islænderen,  høflig  som  altid. 

»Tror  De  maaske,  at  det  er  mig,  der  er 
fuld?«   spurgte  Strøm  halv  stødt. 

—  Langt  fra  Hr.  Ven  I  Hverken  De  eller 
jeg  kunde  blive  beskænket,  om  ogsaa  vi  havde 
drukket  den  Smule  Punch  alene. 

—  Nej,  lad  os  nu  ikke  prale!  Jeg  holder 
fem  Daler  paa,  at  naar  jeg  slipper  Dem,  gaar 
De  ikke  ti  Skridt  frem  uden  at  træde  udenfor 
Fliserne? 

Saa  snart  Gautesen  havde  sluppet  hans 
Arm,  vilde  han  have  løbet  tvers  over  Gaden. 
Den  tro  Ledsager  vilde  da  efter  hans  Bereg- 
ning have  fulgt  efter  og  —  tabt  Veddemaalet 

Islænderen  var  troskyldig  i  mange  Hen- 
seender, men  ikke  naar  det  galdt  en  Krigslist. 
Veddemaalet  var  fristende,  ti  han  var  i  Penge- 
trang og  Strøm  var  en  velhavende  Mand,  der 
godt  kunde  taale  at  betale  en  lille  Mulkt  for 
sin  Underfundighed.  Han  besluttede  derfor  at 
fange  ham  i  hans  egen  Snare,  men  redeligt 
skulde  det  gaa  til. 

De  var  netop  komne  over  Kongens  Ny- 
torv til  Theatret.  Bag  dette  begyndte  den 
Gang  den  nu  tilkastede  Holmens  Kanal,  der 
var  indfattet  af  et  Bolværk,  som  hævede  sig 
omtrent  halvanden  Alen  over  Gadens  Højde  og 
foroven  kun  havde  en  sædvanlig  Bjælkes  Brede. 
Derhen  gik  Kæmpen  med  sin  ufrivillige  Følge- 
svend. 

»Min  Hr.  Ven  vilde  før  parere  fem  Rigs- 
daler paa  at  jeg  ikke  kunde  gaa  ti  Skridt  hen 
ad  de  brede  Fliser.  Jeg  har  kun  én  Specie, 
som  jeg  i  Morgen  skal  betale  for  mit  Logi 
tilligemed  en  anden  Specie,  som  jeg  endnu 
ikke  har.     Skal  vi  derfor  parere  en  Specie  paa 

at  jeg  gaar  hundrede  Skridt  hen  ad  Bolværket 
uden  at  træde  fejl?«  —  spurgte  han. 

»Specien  er  holdt«  —  svarede  Strøm. 

I  samme  Øjeblik  laa  han  udstrakt  paa 
Gautesens  Arme,  saaledes  som  man  bærer  et 
sovende  Barn,  og  i  det  næste  svævede  hele 
hans  Overlegeme  ude  over  Kanalen.  Islænderen 
havde  benyttet  en  Bunke  Brosten  som  Trappe 
og  spadserede  ganske  roligt  hen  ad  den  af- 
rundede Ryg  paa  Bolværket  tællende  i.  2.  3.  4. 
5.  6.  7-     ' 

Ær  De  gal  Menneske  re  —  stønnede  Jernet 
i  Dødsangst. 

»Hverken  gal  eller  fuld.  Jeg  har  lovet 
Olsen  ikke  at  slippe  m.in  Hr.  Ven  førend  ved 
Deres  Gadedør,  og  det  skal  jeg  holde  —  8.  9. 
10.  hvis  De  ikke  ligger  altfor  urolig  —  11.  12. 
13.    14. 

»Lad  det  være  nokl^  —  bad  den  Anden 
skælvende  og  begyndte  at  vride  sig.  ^^De  har 
vundet  Specien  —  jeg  giver  tabt! c 

»Det  skal  De  ikke!  —  Jeg  kan  endnu 
meget  godt  tabe  baade  den  og  Dem,  hvis  min 
Hr.  Ven  bringer  mig  ud  af  Balancen  —  15.  16. 
17.  18.  19.  20.«  —  forsikrede  den  redelige  Mand. 

Da  han  var  naaet  til  50,  gjorde  Synderen 
sit  sidste  Forsøg.      »Gautesenlc  —  hviskede  han 

næsten  ømt   —    »Sæt   mig   ned,   men   for  Guds 
Skyld  ikke  til  den  gale  Side!<; 

—  55.  56.  Forstyr  mig  ikke  i  Tællingen! 
57-  58-  59-  ^-     For  saa  maa  vi  begynde  forfra. 

—  Gautesen !    Jeg  giver  Dem  to  Specier  .  .  . 

—  For  at  bære  Dem  dobbelt  saa  langt. 
Med  største  Fornøjelse  —  men  nu  ikke  et  Ord 
mere! 

Synderen  tav  og  laa  dødsstille  til  Islænderen 
havde  talt  sit  sidste  Skridt  og  sprang  ned  med 
sin  Byrde. 

»Torde  det  være  mig  tilladt  at  spørge,  om 
min  Hr.  Ven  har  noget  at  indvende  mod  Pa- 
reens Opfyldelse«,  spurgte  Gautesen  galant  — 
for  i  saa  fald  er  jeg  villig  .  .   . 

»Nej  Gud  bevares!«  —  svarede  Jernet. 
Hans  Gnavenhed  var  fuldstændig  gaaet  over. 
Og  fra  det  Øjeblik  var  der  ingen  af  alle  de 
stærke  Mænd,  som  han  omtalte  med  saa  stor 
Agtelse  som  »den  stærke  Islænder«.  —  »Det 
er  en  Karl,  man  kan  stole  paa«  —  sagde  han 
altid,  —  »Han  er  sindig,  og  han  er  sikker!« 


Alle  Gautesens  Æventyr   løb  dog  ikke  saa 
fredeligt  af  som  dette.     Mellem  de  mange  Sagn 

3 


T^A  En  islandsk  Saga   fra  København. 

om  hans  Bedrifter  er  der  især  et,  som  paa  en 
mærkværdig  Maade  minder  om  de  Tider,  da 
Grim  Sveinbjørnsen  og  Blod -Fin  bed  Mærke  i 
hinanden  —  og  det  var  egenlig  det,  jeg  vilde 
fortælle. 

Jeg  har  hørt  det  af  tre  forskellige  berømte 
Sagamænd  omtrent  enslydende  i  Alt,  hvad  der 
angik  Helten  selv.  Kun  i  et  Punkt  var  der 
Uoverensstemmelse  mellem  dem,  idet  de  alle 
tre  nævnede  en  af  deres  nærmeste  Frænder 
som  Heltens  Ledsager  og  Sagnets  Hjemmels- 
mand, men  da  denne  kun  kan  være  En  og  ikke 
Tre,  og  da  jeg  ligesaa  lidt  tør  tvivle  paa  den 
ene  Fortællers  Troværdighed  som  paa  den 
andens,  saa  vil  jeg  være  saa  samvittighedsfuld 
slet  ikke  at  nævne  ham. 

Nok  er  det:  Gubben  var  en  hjertensgod 
menneskevenlig  Mand,  der  ikke  havde  mere  at 
bestille  og  tænke  paa  for  sin  egen  Regning, 
end  at  han  kunde  anvende  det  meste  af  sin 
Tid  paa  sine  Omgivelser.  Han  kendte  alle 
Husets  menneskelige  Beboere,  alle  Husets  Katte 
og  næsten  alle  de  Medmennesker  og  Medkatte, 
der  gjorde  Besøg  hos  dem.  Intet,  der  vedkom 
dem,  var  ham  uvedkommende:  hele  hans  In- 
teresse gik  op  i  at  studere  Mennesker  og  Dyr, 
særlig  dem,  der  færdedes  i  Nr.  138  paa  Kultorvet. 

Hans  Stand  og  Stilling  nævner  jeg  lige  saa 
lidt  som  hans  For-  og  Efternavn.  Saa  meget 
vil  allerede  Enhver  kunne  forstaa :  Han  hørte 
til  den  interessante,  nu  næsten  uddøde  Familie, 
som  i  sin  Tid  kaldtes  Originaler,  og  var  en  af 
dens  elskværdigste  Medlemmer. 

Han  bode  i  Stuen  til  Højre,  og  saa  længe 
han  var  hjemme  og  oppe,  stod  hans  Dør  ud  til 
Gangen  aaben,  naar  Vejret  ikke  var  alt  for 
koldt.  Enhver,  der  kom  eller  gik,  fik  en  lille 
Passiar  med  ham:  Herrerne,  Fruerne,  Børnene, 
og  Pigerne  —  alle  uden  Undtagelse.  Og  Alles 
Fortrolighed  havde  han  i  en  mærkværdig  Grad. 
Han  kendte  ethvert  tg\,  der  kom  i  Børnenes 
Karakterbog  og  ethvert  Opslag  mellem  Tjeneste- 
pigerne og  deres  Kærester. 

En  smuk  Morgen  saa  han  en  ny  Logerende 
flytte  op  til  et  af  Studenterkamrene  paa  Kvisten. 
Det  var  en  kæmpevoksen  ung  Mand  med 
temmelig  langt  hvidgult  Haar,  tynde  rødlige 
»Bakkenbarter«,  lys  fregnet  Ansigtsfarve  og  et 
Par  barnlig  troskyldige  blaa  Øjne,  hvis  milde 
Udtryk  stod  i  en  besynderlig  Modsætning  til  den 
uformelige  Brede  over  Ørerne,  som  efter  Fræno- 
logernes  paalideligste  Iagttagelser  er  ejendomme- 
lig for  Rovdyr  og  Slagsbrødre.  Det  var  kort 
sagt:    Gaute  Gautesen. 

At  han  meget  snart  blev  en  af  den  Gamles 
allerintimeste  Bekendte  fulgte  næsten  af  sig 
selv.  Gubbens  venlige  Imødekommen  og  Is- 
lænderens Forladthed,  den  Gamles  utrættelige 
lagttagelseslyst  og  den  Unges  tillidsfulde  Aaben- 
hjertighed  maatte  straks  sammenknytte  disse  to 
usædvanlige  Mennesker. 

Der  var  gaaet  nogle  Maaneder,  i  hvilke 
Gautesen  havde  levet  som  en  Eremit.  En  Dag, 
da  han  kom  forbi  den  Gamles  Dør,  fik  Gubben 
fat  i  ham  og  trak  ham  ind  til  sig.  Han  havde 
lagt  Mærke  til,  at  den  unge  Mand  i  den  sidste 
Tid  var  blevet  mere  og  mere  sky  og  adspredt 
i  sit  Væsen,  og  frygtede  for,  at  der  var  noget 
Galt  paa  Færde.  Vel  vidste  han,  at  Islænderne 
kunde  finde  sig  i  en  langt  mere  ensom  og  nøj- 
som Levemaade,  end  nogen  Københavner  vilde 
kunne  udholde,  men  han  tænkte  sig  dog  den 
Mulighed,  at  hans  Ven  paa  Kvisten  drev  sin 
Askese  for  vidt. 

»Hør  nu,  min  kære  Gautesen ! <.  —  begyndte 
han  —  >Jeg  kan  se,  at  det  er  galt  fat  med 
Dem,  enten  paa  den  ene  eller  paa  den  anden 
Maade.  Hvad  er  der  i  Vejen?  Er  De  forelsket 
eller  forsulten  eller  forkølet,  eller  hvad  Andet 
er  det,  der  fejler  Dem?<i 

t>W\vl  Helbred  er  meget  god!  —  Meget 
god!«   gentog  Islænderen  med  et  Suk. 

Den  mismodige  Tone,  hvori  han  udtalte 
denne  glædelige  Forsikring,  gjorde  den  Gamle 
endnu  mere  nysgerrig  efter  at  erfare,  hvad  det 
var  for  et  »Men,<  der  skjulte  sig  bag  ved  den, 
men  han  maatte  længe  spørge  forgæves,  førend 
Islænderen  halv  undselig  overgav  sig  med  det 
indledende  Spørgsmaal : 

:>Torde  det  være  mig  tilladt  at  tale  aldeles 
lige  ud?« 

—  Ih,  det  er  jo  netop  derom  jeg  beder  Dem. 

—  Saa  vil  jeg  tilstaa  for  min  ærede  Hr. 
Ven,  at  jeg  er  i  temmelig  høj  Grad  begavet 
med  hvad  man  kalder  Kræfter,  og  at  denne 
Begavelse  af  og  til  virker  generende  paa  Humøret. 

—  Hvordan  det? 

—  Jo  .  .  .  hjemme  i  det  Syssel,  jeg  kom 
fra,  er  der  adskillige  stærke  Mænd,  og  jeg  har 
derfor  meget  ofte  faaet  Lejlighed  til  at  bruge 
mine  Kræfter.  Men  nu  er  det  over  fem  Maaneder 
siden,  jeg  rejste  hjemmefra,  og  i  al  den  Tid  har 
jeg  ikke  haft  Lejlighed  til  ...  til  ..   . 

—  Til  at  slaas?  —  Kære  Ven!  Naar  det 
ikke  er  Andet,  der  gør  dem  melankolsk,  saa 
kan  det  jo  dog  ikke  være  saa  vanskeligt  at 
rage  sig  en  Dragt  Prygl  til. 


^3  En  islandsk  Saga  fra  København. 

—  Jo,  tillad  mig,  jeg  véd  ikke  hvorledes 
jeg  skulde  kunne  opnaa  et  tilfredsstillende  Slags- 
maal.  At  gøre  Klammeri  med  Folk,  der  ikke 
kan  slaas,  og  banke  dem,  vilde  aldeles  ikke 
hjælpe  mig.  Jeg  kan  kun  indlade  mig  med 
stærke  Mænd,  og  dem  har  jeg  ikke  Raad  til 
at  omgaas. 

—  Hm  —  naar  Omgangen  ikke  skulde  vare 
længere,  end  til  der  kunde  bringes  et  lille 
Klammeri  i  Stand,  maatte  det  dog  vel  ikke 
kunne  være  saa  kostbart. 

—  Jo  desværre!  Man  har  sagt  mig,  at  de 
stærke  Mænd  skulde  være  at  træffe  paa  for- 
skellige Værtshuse,  men  saa  længe  jeg  ikke 
har  faaet  Friplads  paa  Régensen,  tillader  mine 
økonomiske  Forhold  mig  aldeles  ikke  at  gaa 
paa  Traktørsteder! 

Den  Gamle  var  den  personificerede  Velvilje, 
men  hans  lagttagelseslyst  var  endnu  større  end 
hans  Godmodighed.  Naar  det  blev  Uvejr,  sad 
han  hele  Tiden  ved  Vinduet  for  at  se  paa 
Paraplyer,  der  vendte  sig,  og  Hatte,  der  blæste 
af,  han  morede  sig  kostelig  over  at  se  Borger- 
skabet falde  i  Bunker,  naar  der  var  Revue  paa 
P'ælleden,  og  det  var  en  af  hans  stadige  Smaa- 
fornøj eiser  at  gaa  paa  Postgaarden  om  Morgenen 
for    at    se    paa    dem,     der    kom    for    silde    til 


En  islandsk  Saga  fra  København.  ^g 

Dagvognen.    Et  Slagsmaal  mellem  stærke  Mænd 
var  netop  Noget  for  ham. 

»Er  der  ikke  Andet  i  Vejen,  kære  Ven, 
saa  skal  vi  nemt  faa  den  Sag  i  Orden«  — 
svarte  han.  »Jeg  har  Raad  til  at  gaa  paa 
Værtshus,  saa  tidt  jeg  lyster,  og  naar  jeg  gør 
det,  tager  jeg  altid  en  god  Ven  med  mig.  Lad 
os  To  gaa  paa  Æventyr  sammen.  Jeg  trak- 
terer, hvor  vi  kommer  hen,  til  vi  træ.fler  paa 
Folk,  som  De  synes  om,  og  det  generer  Dem 
vel  ikke,  at  jeg  ser  til,  mens  De  faar  Deres 
Lyst  styret. 

—  Tværtimod!  Det  vil  være  mig  en  stor 
Glæde,  hvis  det  kan  more  min  ærede  Hr.  Ven,  men 
jeg  vilde  saa   nødig   sætte  Nogen  i  Bekostning. 

—  Visvas  1  Hvad  bryder  jeg  mig  om  en 
Femdalerslap ! 

Islænderen,  hvis  Dieter  »ikke  havde  tordet 
overstige  i8  Skilling«  —  det  kunde  man  nemlig 
paa  de  Tider  leve  for,  blev  næsten  forfærdet 
ved  at  høre  en  saadan  Ødselhed. 

»Jeg  haaber,  at  nogle  Mark  skulde  kunne 
gøre  det«  —  skyndte  han  sig  selv  at  oplyse. 
»I  Admiralgade  skal  der  være  en  Kælder,  hvor 
man  slaas  meget,  og  hvor  næsten  alle  Gæsterne 
er  stærke  Mænd.  Dér  torde  det  være  mindre 
dyrt  at  komme  i  Klammeri  « 

Kort  Og  godt:  Man  blev  enig  om  Sagen, 
og  endnu  samme  Aften  fulgtes  de  to  Venner 
til  den  udkaarne  Valplads, 

Det  var  en  saakaldt  »Stegekælder,«  der 
havde  sin  Søgning  af  underordnede  Funktionærer 
fra  Slagterboderne  paa  Nikolaj  Torv,  holstenske 
Sømænd  fra  Gammelstrand  og  tilfældige  Gæster, 
der  var  sig  bevidste  at  »sla'  en  proper  Næve.; 
Værten  selv  var  bekendt  som  en  af  Byens 
stærkeste  Mænd,  men  han  blandede  sig  aldrig 
i  Gæsternes  Idrætter,  saa  længe  de  ikke  gik  ud 
over  hans  Bohave.  Det  var  netop  ham,  der  en 
Gang  paa  sin  Væg  havde  opslaaet  følgende 
venlige : 

»Anmodning  til  Publikum. 
Di    errede    Herrer    Giester,    som    behaver    at    slås, 
ombedes    inte    at    forgribe    sig    paa    Stolene,    da    der 
tindes  Knipler  bav  Kakkelonen.« 

Da  de  to  Venner  kom  der  ned,  bestod 
det  forsamlede  Publikum  af  fire  sværlemmede, 
temmelig  simpelt  klædte  Personer  med  Ringe  i 
Ørerne  og  kulørte  Halstørklæder.  De  sad  om 
et  Bord  og  spillede  Trekort,  og  det  Blik,  hvor- 
med de  mønstrede  de  Indtrædende,  var  just 
ikke  særdeles  velvilligt.  Islænderens  Miner  be- 
gyndte derimod  øjeblikkelig  at  klare  op,  saa 
snart  han  havde  taget  Maal  af  dem. 


En  islandsk  Saga   fra  København.  ai 

»Det  er  meget  respektable  Personligheder« 

—  hviskede  han. 

—  Tag  Dem  i  Agt.     De  er  Fire. 

—  Det  kan  være  nok  for  i  Aften. 

Den  Gamle  forlangte  en  Flaske  Portvin. 
»Føj  for  Fanden,  hvor  det  skal  være  fint« 

—  lød  det  straks  henne  ved  Spillebordet. 
Mellem  Stamgæsterne  paa  Stedet  blev  det 
betragtet  som  »affektert«  at  drikke  Andet  end 
Øl  og  Brændevin. 

>Det  lader  til  at  være  meget  imødekommende 
Folk«  —  hviskede  Gautesen  yderligere  op- 
muntret, og  gik,  for  at  fordrive  Tiden,  mens 
der  blev  sendt  Bud  til  Vintapperen,  hen  til 
Spillebordet.  Her  stillede  han  sig  bag  ved 
den  største  af  Spillerne  og  udbrød,  i  det  denne 
gjorde  sit  Udspil:  »Saaledes  vilde  jeg  ikke 
have  spillet.« 

Spilleren  vendte  sig  ikke,  men  med  den 
Ro,  som  er  ejendommelig  for  en  ægte  Slags- 
broder, løftede  han  kun  lidt  paa  Øjenbrynene, 
som  om  en  Flue  var  kommen  ham  lidt  for  nær. 
»Hør  De  der  bag  ved!  De  skal  inte  genere 
Dem!«  —  svarte  han  med  ironisk  Ligegyldighed 
og  kastede  sit  næste  Kort  ud. 

»Saa  torde  det  være  mig  tilladt  at  sige: 
det  var  ikke  klogere!«   —  fortsatte  Gautesen. 

»Nu  skal  jeg  straks  være  hos  Dem-  —  lød 
Svaret,  og  derpaa  faldt  det  sidste  Kort. 

—  Det  var  det  Værste,  jeg  har  set  I  — 

Næppe  havde  Gautesen  udtalt  disse  Ord, 
førend  den  Anden  stod  op  og  vendte  sig  imod 
ham.  Hvad  siger  De  da  om  dette:<^  — 
spurgte  han,  i  det  han  rettede  et  forfærdeligt 
Stød  mod  Islænderens  Ansigt. 

-Daarligere  og  daarligere!'  —  svarte  Kæm- 
pen, mens  han  parerede  Stødet  af  Og  næppe 
var  disse  Ord  udtalte,  før  den  Anden  baglængs 
gjorde  en  ufrivillig  Luftfart,  fra  hvilken  han 
kom  ned  paa  Bordet  mellem  sine  tre  Kamme- 
rater, væltende  Lys,  Flasker  og  Glas. 

Herved  indtraadte  der  en  Formørkelse, 
som  var  nær  ved  at  være  total,  da  kun  Tran- 
lygten ovre  paa  det  andet  Fortov  kastede  et 
mat  Skær  ned  gennem  Vinduerne,  som  til  Nød 
viste,  hvad  der  var  ud,  og  hvad  der  var  ind  i 
Kælderen.  Værten  valgte  den  sidste  Vej.  Han 
tog  aldeles  rolig  Plads  bag  Disken,  og  lod  de 
Kæmpende  fortsætte  Striden  efter  Behag.  Hvad 
der  tildrog  sig  i  Mørke,  kunde  han  i  værste 
Fald  ikke  blive  kaldt  til  Vidne  paa.  Den  Gamle 
fandt  det  derimod  tjenligst  at  fjærne  sig  i  den 
modsatte  Retning.  Han  skyndte  sig  i  al  Stilhed 
op  af  Kælderen  og  lod  Døren  staa  aaben  efter  sig. 

Enkelthederne  i  den  Kamp,  der  nu  blev 
ført  nede  i  Mørket,  gik  han  Glip  af,  men  saa 
Meget  kunde  han  høre:  det  gik  varmt  til  der 
nede.  Efter  at  det  havde  tumlet  og  dundret, 
buldret  og  braget  nogle  Minuter  nede  i  Dybet, 
kom  den  første  Eruption.  Det  var  Formanden 
for  Spillerne,  der  blev  kastet  op  af  Krateret 
med  en  Fart,  som  om  han  kom  ud  af  en 
Mørser.  Lidt  efter  forlod  en  anden  Kælderen 
paa  samme  ilfærdige  Maade,  og  nogle  faa 
Sekunder  senere  kom  Gautesen  op  med  en 
utydelig  Masse  foran  sig.  Det  var  de  to  Sidste, 
som  han  havde  slaaet  sammen,  og  nu  tog  fra 
hinanden  igen,  for  at  kaste  dem  en  til  hver 
Side,  som  et  Par  vaade  Klude.  Da  det  var 
gjort,  stillede  han  sig  aldeles  rolig  op  foran 
Kælderdøren  og  spurgte  »om  der  var  mere,  de 
gode  Herrer  vilde  ham.« 

Da  Ingen  meldte  sig,  begav  han  sig  hjemad, 
som  en  Mand,  der  har  bragt  en  vigtig  Sag  i 
Orden. 

Paa  Hjørnet  stod  den  Gamle  og  ventede 
ham.  xNaa,  hvordan  har  De  det  nu?«  — 
spurgte  han  halv  ængstlig. 

—  Tusind  Tak,  ærede  Hr.  Ven!  Det  har 
hjulpet  mægtigt  paa  mit  Befindende. 

—  Ja  Resultatet  var  jo  over  Maade  smukt. 


AA  En  islandsk  Saga   fra  København. 

—  Det  var  aldeles  tilfredsstillende,  og  det 
glæder  mig  især,  at  det  ikke  har  sat  min  Hr. 
Ven  i  nogen  Bekostning.  Jeg  havde  ikke  tordet 
haabe  at  faa  en  saa  udmærket  Motion  gratis. 

I  det  Samme  kom  de  forbi  en  Lygte.  Den 
Gamle  standsede,  saa  paa  Kæmpen  og  studsede. 
»Gratis  —  siger  Der  —  Menneske!  Hvor  har 
De  gjort  af  Deres  venstre  Bakkenbart  ?'< 

—  Den  mistede  jeg  i  Mørket,  men  jeg  tog 
straks  Mærke  paa  den  Herre,  der  havde  taget  den. 

—  Mærker  — 

—  Ja,  det  maa  være  her  .  .  .jeg  stak  det 
ned  i  Vestelommen  .   .   .  her  er  det! 

Med  disse  Ord  fremtog  han  af  det  nævnte 
Gemme  Noget,  der  lignede  en  Stump  af  en 
Sløjfe. 

>Hvad  er  det?«  —  spurgte  den  Gamle 
forbavset. 

>Det  er  hans  ene  øre-<  —  svarte  Kæmpen 
rolig  og  .stak  det  atter  i  Lommen. 

Hermed  begyndte  Sagaen  om  Gaute  Gaute- 
sens  Idrætter.  De  blev  imidlertid  snart  for 
mange  og  .store,  til  at  jeg  skulde  kunne  op- 
tegne dem. 

Skulde  De  tro  det?  Jeg  har  virkelig  og  det 
for  ramme  Alvor  været  paa  Brædderne  1 

De  spørger,  hvorledes  det  gik  til  —  Nu 
vell     Det  skal  jeg  fortælle  Dem. 

Jeg  havde  tilbragt  et  Par  Maaneder  ovre  i 
Blekingen,  dels  for  min  Fornøjelses,  dels  for 
min  Helbreds  Skyld.  Skønt  Ingen  kunde  se 
Andet,  end  at  jeg  var  begavet  med  den  mest 
blomstrende  Sundhed,  led  jeg  nemlig  i  al  Stil- 
hed af  en  temmelig  farlig  Sygdom,  som  hyppigt 
overfalder  unge  Mennesker  af  begge  Køn,  især 
dem,  der  har  et  uroligt  Temperament,  Interesse 
for  Kunsten  og  tilstrækkelig  Forfængelighed. 
Jeg  havde  faaet  Teaternykker,  eller,  som  det 
hedder  i  Kulissesproget:  Jeg  var  blevet  bidt 
af  en  gal  Skuespiller. 

Det  var  netop  i  det  danske  Teaters  mest 
glimrende  Periode,  da  Oehlenschlågers  Tragedier, 
Heibergs  Vaudeviller,  Scribes  Lystspil  og  Aubers 
Operaer   stod    i   fuld   Flor,    da   Frydendahl    og 

Ryge  endnu  spillede  Fædrene,  Nielsen  og  Madam 
Wexschall  de  Elskende,  da  Jomfru  Patges  og 
Jomfru  Ryge,  Phister  og  Holst  var  de  unge 
lovende  Talenter,  og  —  hvad  der  var  det 
Allervigtigste  —  da  Publikum  ogsaa  var 
ungt,  da  man  endnu  turde  le  og  græde  og 
være  begejstret  i  Teatret,  uden  at  blive  be- 
skyldt for  at  være  naiv. 

Jeg  havde  været  en  flittig  Teatergænger 
og  var  til  Slutning  bleven  et  saa  ivrigt  Medlem 
af  Talias  Menighed,  at  jeg  var  fuldt  og  fast 
besluttet  paa  at  forsage  mine  Bøger,  mit  Brød- 
studium og  alle  mine  hertil  knyttede  Fremtids- 
planer, for  helt  og  holdent  at  ofre  mig  til  Gud- 
indens Tjeneste.  At  jeg  havde  overordenHg 
Begavelse  til  at  blive  scenisk  Kunstner,  faldt 
det  mig  naturligvis  ikke  et  Øjeblik  ind  at  be- 
U'ivle.  Intet  i  Verden  synes  lettere  for  den 
Uindviede  end  at  spille  Komedie,  især  naar 
han  er  vant  til  kun  at  se  gode  Skuespillere;  ti 
paa  Scenen  er  det  jo  netop  den  fuldendte 
Kunst,  der  synes  at  være  ringen  Kunst.«  Det 
var  min  Bestemmelse  at  debutere  i  Begyndelsen 
af  den  tilstundende  Sæson,  og  jeg  havde  derfor 
benyttet  de  første  Sommermaaneder  til,  under 
et  Besøg  hos  min  Onkel  i  Blekingen,  at  forberede 
mig    til    min    Indtrædelse    paa    Kunstnerbanen. 

Derinde  mellem  Fjældene  i  den  alvorsfulde 
Granskov,  alene  med  Naturens  og  min  egen 
Storhed,  havde  jeg  allerede  indstuderet  mine 
tre  Debutroller :  Aksel  Thorson,  Romeo  og  Karl 
Moor  —  Mindre  kunde  ikke  gøre  detl  Jeg 
var  selv  uendelig  veltilfreds  med  disse  For- 
studier, og  saa  mig  allerede  i  Aanden  staa 
bekranset  som  Ypperstepræst  i  Melpomenes  og 
Talias  Tempel.  Men  Skæbnen  vilde  det  ander- 
ledes. Jeg  naaede  ikke  længer  end  til  en  vis 
Stad  i  Skaane  —  velbekendt,  men  ubenævnt 
—  før  jeg  hovedkulds  styrtede  ned  i  Templets 
Kælderetage  og  slog  alle  mine  Illusioner  for- 
dærvet i  Faldet. 

Da  jeg  paa  Hjemvejen  kom  til  bemeldte 
By  og  hørte,  at  et  dansk  Skuespillerselskab 
gav  Sommerforestillinger  paa  det  derværende 
Teater,  fik  jeg  det  Indfald  at  opsætte  min 
Rejse  en  Dagstid,  for  at  se,  hvorledes  »Hag- 
barth og  Signe«  tog  sig  ud  paa  et  Provins- 
teater. Dette  Stykke  skulde  nemlig  Dagen  efter 
opføres  til  Benefice  for  en  af  Skuespillerne. 

Klokken  var  omtrent  halv  Elleve  om  For- 
middagen, da  min  Skydskærre  kørte  ind  paa 
Gæstgivergaarden  eller  »Kållaren«,  som  deslige 
Steder  med  et  traditionelt  Navn  endnu  benævnes 
i  de  svenske  Provinsbyer,  og  efter  at  jeg  havde 

4 


to  En  Beneficeforegtilling. 

ladet  mig  anvise  et  Værelse,  gik  jeg  derfor 
straks  ned  i  »Matsalen  <  for  at  spise  Frokost, 
Ved  det  i  Sverig  nationale  »Brånvinsbord'<, 
der  danner  Ouverturen  til  enhver  Maaltids- 
anretning,  stod  der  allerede  en  lille  Kreds  af 
Land-  og  Stadboere,  i  Færd  med  at  tage 
:Halfvan«  —  den  anden  Snaps  —  da  jeg 
aabnede  Døren.  Deri  var  der  intet  Underligt, 
ti  saa  højt  op  ad  Dagen  har  man  i  Sverig 
mangen  god  Gang  været  færdig  baade  med 
;>Halfvan«,  »Terzen«,  »Qvarten«  og  »sista  drop- 
pan«,  men  hvad  der  forundrede  mig  var :  mellem 
de  halverende  Gæster  at  opdage  min  fordums 
Skolekammerat  Valdemar  Højer. 

Da  vi  for  fem  Aar  siden  havde  taget  Afsked 
med  hinanden,  laa  han  paa  Rejsen  til  Amerika, 
og  hans  sidste  Ord  lød  den  Gang  saaledes: 
:>Lev  vel  Julius!  —  Lev  saa  vel,  som  Du  kan  i 
denne  elendige  gamle  Verden!  —  Naar  Du 
bliver  færdig  med  Din  Doktoreksamen,  kan 
Du  lade  mig  det  vide.  Jeg  haaber  inden  den 
Tid  at  være  avanceret  til  Præsident  i  de  for- 
enede Stater,  og  hvis  Du  da  har  Lyst  til  at 
være  min  Senatskirurg,  skal  jeg  sende  en  Fregat 
over  efter  Dig!« 

Var  hans  Forhaabninger  gaaede  i  Op- 
fyldelse?    Kom   han   maaske   selv   for   at  hente 

mig?  Hans  Ydre  lod  formode  allehaande.  Mens 
det  øvrige  Selskab  i  al  Tarvelighed  var  klædt 
i  graa,  brune  og  sorte  Sommerfrakker,  straalede 
han  i  fuldt  Toilette:  kornblaa  Kjole  med  for- 
gyldte (maaske  endogsaa  Guld-)  Knapper  og 
bred  Krave  og  Opslag  af  mørkeblaat  Fløj  el, 
hvidt  broderet  Halstørklæde,  graa  Silkevest  med 
Guldblomster  og  hvide  Everlastings  Benklæder 
med  et  dobbelt  Læg  ned  ad  hver  Side.  Hans 
Sidemand  kunde,  naar  saa  skulde  være,  godt 
fungere  som  amerikansk  Rejsemarschal,  hvad 
hans  Ydre  angik.  Han  var  fra  Øverst  til 
Nederst  klædt  i  gult  Nankin,  bar  store  op- 
staaende  Flipper  uden  Halstørklæde,  Kalvekryds 
og  krusede  Manchetter,  Haaret  kortklippet  å  la 
malcontent  og  et  gulbrunt  Ansigt  å  la  orang- 
outang. 

Jeg  blev  staaende  tavs  et  Øjeblik,  uvis  om 
jeg  skulde  tro  mine  Øjne  eller  ikke.  Nu  fik 
Højer  mig  at  se.  Han  lod  ikke  heller  til  at 
ville  tro  paa  Gensynet.  Tre  Gange  holdt  han 
Lorgnetten  for  Øjet  og  betragtede  mig  tavs, 
men  endelig  udbrød  han  i  Ejnar  Tambeskælvers 
Replik  —  ti  han  havde  endnu  bevaret  sin 
gamle  Vane  at  tale  i  Repliker: 

»Hvo  stander  hist  paa  Vejen  der?  —  Ved  Thor! 
Det  er  Jarl  Hakon!  —  Det  er  Hakon  Jarl!« 

»Nej,  saamænd  er  det  ikke!«  svarede  jeg. 
»Det  er  en  Senatskirurg  hi  spe.  der  kommer  for 
at  gøre  sin  Opvartning  hos  de  forenede  Staters 
Præsident!«   — 

»Spot  mig  ikke,  Hr.  Jeronimus;  I  har 
Synd  deraf!«  sukkede  Højer. 

—  »Du  er  altsaa  ikke  blevet  valgt?«  — 

»Nej,  min  Ven!  Den  ulykkelige  Coriolan 
har  i  et  fortvivlet  Øjeblik  \'endt  Ryggen  til 
Republiken  og  tjener  nu  Barbarerne.  I  dette 
Øjeblik  modtog  jeg  mit  Diplom  som  Boj  ar  og 
Anfører  for  et  Regiment  Strelitzere.  Maa  jeg 
forestille  Dig  min  Ulykkesfælle :  Fyrst  Menzikof!« 

Nankinsmanden  bukkede  ved  disse  Ord 
meget  ceremonielt  med  Brændevinsglasset  i 
Haanden. 

Jeg  vidste  næppe,  hvad  jeg  skulde  tro. 
»Herregud  Valdemar!«  —  stammede  jeg  — 
»Du  er  altsaa  virkehg  gaaet  i  russisk  Tjenester« 

»Nej,  trøst  Dig,  min  Ven,  saa  slemt  er  det 
dog  heller  ikke!  Min  Despot  hedder  Kinkel 
den  Eneste,  han  er  Kongernes  Konge  og 
Herrernes  Herre.  Idag  har  han  gjort  mig  til 
russisk  Oberst,  imorgen  udnævner  han  mig 
maaske  til  Panhypersebastos  i  Miklagard!  — 
Skaal  og  Velkommen!«  —  her  tømte  han  den 
omtalte  >Halfva«. 

»Kinkel  siger  Du?  —  Teaterdirektøren?  — 
Du  er  altsaa  .  .  .« 

) Blevet  Skuespiller  —  Gøgler,    min   Ven! 

Tal  Du  kun  Ordet  ud,   og  blues  ej  derved! 

En  Skræder,  som  er  Helt,  er  ikke  Skræder  mere  — 

siger  Wessel,  og  jeg  er  netop  Helt,  maa  Du 
vide  —  Helt  og  Elsker  ex  professo  med  40 
Rd.  Gage  om  Maanedenl  I  Morgen  skal  Du 
se  mig  som  Hagbart  —  det  koster  kun  én 
Rigsdaler  Banko  paa  første  Plads  og  24  Sk. 
paa  Galleriet.  —  Hvad  er  der  bleven  af  Dig 
imens?  —  Nu  er  Du  vel  Kandidat  .  .  .h^ 

—  »Til  Teatrets  Tjeneste!  Indtil  videre 
vil  jeg   blive  staaende  ved   denne  Kandidatur« 

—  svarede  jeg,  og  nu  fulgte  naturligvis  en  Ud- 
veksling af  Fortællinger  om  vore  Fremtids- 
bedrifter  og  Fremtidsplaner.  Da  jeg  havde 
udviklet  de  sidste,  lod  den  foregivne  Fyrst 
Menzikof  Gaffelen  falde  ud  af  Haanden. 

■>Tag  mig  ikke  min  Dristighed  ilde  op, 
Højstærede!«  —  begyndte  han  særdeles  høfligt 

—  >Hvad  vil  De  ved  Teatret?« 

—  »Hvad  jeg  vil?«  — 

—  »Jal  —  Ser  De  vel:  Naar  jeg  hører, 
at  en  ung  Mand,  der  har  studeret  Medicin, 
skal  til  Bidstrup,   saa  interesserer  det  mig  altid 

at  vide,  om  det  er  i  Egenskab  af  Læge  eller 
Patient.  Tænker  De  virkelig  for  Alvor  paa  at 
blive  Skuespiller ?<. 

Ja,  for  ramme  Alvor!« 

»Saa  vil  jeg  ikke  spilde  et  Ord  paa  Dem. 
At  snakke  fornuftigt  til  et  Menneske,  der  er 
blevet  teatergal,  det  er  ligesaa  unyttigt,  som 
at  raabe:  »Tag  Dem  i  Agt!«  efter  En,  der  er 
faldet  ud  af  Vinduet.  Alt,  hvad  jeg  kan  sige 
Dem,  véd  De  naturligvis  i  Forvejen.  Det  kan 
ikke  hjælpe,  jeg  forsikrer  Dem,  at  De  er  i 
Færd  med  at  gøre  en  Ulykke  paa  Dem  selv 
—  De  tror  lige  fuldt,  at  De  er  i  Færd  med  at 
gøre  Deres  Lykke.  De  kender  Historien  om 
Peter  Schlemihl?« 

»Jeg  kender  den.  Han  solgte  sin  Skygge 
til  Fanden  og  fik  Fortunati  Pung  i  Bytte.  Det 
var  en  daarlig  Handel.     Ikke  sandt?;.  — 

—  »Aa  jo,  men  De  staar  i  Begreb  med  at 
gøre  en,  der  er  endnu  slettere.  De  vil  lade 
Deres  Sjæl  og  Hjærte,  Deres  hele  Person  gaa 
Fanden  i  Vold,  for  at  Deres  Skygge  kan 
komme  til  Ære  og  Værdighed  paa  Scenen.« 

—  >Min  Skygge?«  — 

—  »Netop!  Hvis  De  ikke  har  glemt  Deres 
Mytologi  endnu,  husker  De  maaske  ogsaa 
Sagnet  om  Ekko.« 

»Nej,  oprigtig  talt,  det  har  jeg  glemt.« 

—  »Nu  vel,  det  var  en  Nymfe,  som  blev 
betaget  af  en  tærende  Lidenskab.  Først  mistede 
hun  Forstanden,  siden  Følelsen,  og  saaledes 
forsvandt  efter  Haanden  baade  Sjæl  og  Legeme, 
saa  der  til  sidst  ikke  var  mere  tilbage  af  hende, 
end  Skyggen  og  Stemmen  —  og  det  endda 
kun  saa  megen  Stemme,  som  der  behøvedes  til 
at  gentage  Andres  Ord.  Der  har  De  Urbilledet 
af  en  Skuespiller.  Hvad  er  vi  Andet,  end 
Skygger,  der  antager  Andres  Skikkelser  og 
gengiver  Andres  Ord?«   — 

»Hør  ham!<:  raabte  Højer  —  »Du  bist  ein 
Meisterredner,  Spiegelberg !  c 

»Hør  ham!«  gentog  Taleren  —  »Nu  er 
han  et  Ekko  af  Schiller,  i  Aftes  repeterede 
han  Ifflandske  Skurkerepliker  og  i  Morgen 
eftersnakker  han  en  af  Oehlenschlagers  Helte. 
Vil  De  vide,  hvem  Valdemar  Højer  er,  saa 
bliver  De  nødt  til  at  se  paa  Plakaten:  den 
Dag,  han  spiller  en  underordnet  Rolle,  vil  De 
altid  træffe  et  ungt,  beskedent  Menneske  med 
et  melankolsk  Anstrøg.  Staar  derimod  hans 
Navn  først  paa  Listen,  saa  gør  man  bedst  i  at 
gaa  af  Vejen  for  ham.  Da  antager  hans 
Skygge  en  storartet  Skikkelse;  han  siger  »vi«, 
naar  han  taler  om  Talma  og  Garrick,  drapperer 

sig  i  sin  Skræders  Slængkappe,  citerer  Klas- 
sikerne og  gør  endogsaa  Forsøg  paa  selv  at 
være  aandrig!'<   — 

Maa  jeg  endnu  en  Gang  præsentere  Dig 
denne  Herre  <  —  faldt  Højer  ham  her  i  Talen. 
:>Det  er  Hr.  Skuespiller  Brejde,  Selskabets 
dannede  Medlem.  Han  har,  som  Du  hører, 
en  overstrømmende  Mængde  Kundskaber,  men 
en  meget  daarlig  Mave.  Af  og  til  faar  han 
Anfald  af  Verdensforagt  og  Menneskehad  — 
især  om  Formiddagen,  naar  han  har  været  til 
Seksa  om  Aftenen  —  og  jeg  behøver  naturligvis 
ikke  at  fortælle  Dig,  at  han  i  Aftes  var  til  en 
overordenlig  Seksa.  Saa  længe  Paroksysmen 
staar  paa,  nærer  han  den  dybeste  Afsky  .  for 
hele  Teaterlivet,  og  forbander,  lige  som  Job, 
den  Dag,  da  han  debuterede,  men  i  norm.al 
Tilstand  er  han  lige  saa  letsindig  og  forfængelig 
og  indbildsk  og  rollegridsk,  som  Nogen  af  os 
Andre.  Han  siger  hver  Sommer  Teatret  »Farvel 
for  evig'.,  og  hvert  Efteraar  kommer  han  til- 
bage igen,  fordi  han  ikke  kan  leve  uden  Klap. 
For  Resten  er  han  min  bedste  Ven,  og  vi  To 
udgør  —  uden  at  rose  os  selv!  —  hele  den 
noble  Del  af  Banden.     De  Andre  .  .  .« 

>De    Andre    er    fraværende,     og    følgelig 
hjemfaldne  til  Dommen!  -   fortsatte  Brejde.    .Da 

De,  min  unge  haabfulde  Ven,  alligevel  skal 
indvies  i  Teatrets  Mysterier,  kan  jeg  gerne  sige 
Dem  Parolen  straks.  Vort  Kammeratskab  er 
et  komplet  Fostbrødrelag.  Dersom  en  Fremmed 
vover  at  kny  mod  Selskabet,  ;^fåktar  vi  som 
broder  och  dor  på  engang;«  men  indbyrdes 
flaar  vi  hinanden  af  Hjertenslyst,  de  Nær- 
værende for  Spøg,  som  De  har  hørt  af  denne 
Begyndelse,  og  de  Fraværende  for  Alvor,  som 
De  vil  faa  at  høre,  saa  snart  En  af  dem  kommer 
paa  Tale!  Hvem  skulde  man  tale  om,  naar 
man  ikke  talte  om  sine  Nærmeste?  Naar  jeg 
er  gaaet,  vil  De  straks  faa  mit  Skudsmaal  med- 
delt af  Højer,  for  saa  vidt  som  De  ikke  allerede 
har  faaet  nok,  og  hvis  han  gaar  først,  skal  det 
være  mig  en  inderlig  Fornøjelse  at  opvarte  Dem 
med  nogle  ypperlige  Smaahistorier  om  Deres 
kære  Ven.  Det  véd  han,  og  det  véd  jeg, 
men  vi  er  lige  gode  Venner  for  det.« 

Jeg  kunde  ikke  nægte,  at  det  var  en  for- 
underlig oprigtig  Tone,  der  lod  til  at  herske 
ved  dette  Teater,  men  betragtede  naturligvis 
Brejdes  Skildring  som  en  spøgefuld  Overdrivelse. 
Imidlertid  varede  det  ikke  længe,  før  jeg  op- 
dagede, at  der  var  Sandhed  i  hans  Spøg. 
Hele  det  mandlige  Personale  kom  efter  Haanden 
ned  i  Restavrationslokalet,  for  at  spise  Frokost, 

Og  snart  kom  den  Ene,  snart  den  Anden,  hen 
til  det  lille  Bord,  hvorved  vi  havde  taget  Plads, 
og  hver  Gang  et  af  de  ærede  Medlemmer  af 
Broderskabet  igen  var  kommen  udenfor  Høre- 
vidde, fik  jeg  af  de  Tilbageblevne  de  ubarm- 
hjærtigste  Oplysninger  over  den  Bortgangne. 

Selskabets  anden  Elsker  gjorde  Begyndelsen. 
Det  var  en  ung  Fyr,  der  vilde  kunne  have  for- 
tjent Benævnelsen:  et  net  Menneske,  dersom 
han  havde  kunnet  skjule,  at  han  betragtede  sig 
selv  som  Skabningens  Nonplusultra.  Brejde 
præsenterede  ham  med  den  uigennemsigtigste 
Alvor  som:  »Hr.  Fridell  Rent  ud  sagt:  det 
største  Talent  ved  hele  Selskabet,  og  rimeligvis 
inden  et  Aar  første  Elsker  \-ed  det  kongelige 
Teater,  —  han  er  saa  beskeden,  at  han  godt 
kan  taale  at  høre  det  selv!<  —  og  saa  snart 
den  unge  Mand  havde  fjærnet  sig  tilstrækkeligt, 
tilføjede  Skumleren:  »Stakkels  Fyr!  Han  er 
af  god  Familie,  og  Andet  tror  han  ikke,  der 
behøves  for  at  blive  en  stor  Kunstner.  Naar 
De  har  talt  med  ham  i  fem  Minuter,  \-il  han 
allerede  have  nævnt  Dem  sin  Onkel  Amt- 
manden, sin  Tante  Bispinden  og  sin  Fætter 
Kammerherren,  og  han  vil  formodenlig  ogsaa 
have  fortalt  Dem,  at  han  er  engageret  her  med 
højst   Gage.      Det    er    han   virkelig   ogsaa,    for 

Direktøren  udbetaler  ham  Pengene  den  Første 
i  hver  Maaned,  —  og  det  kan  han  godt  staa 
sig  ved,  da  han  Postdagen  forud  altid  faar 
dem  tilsendt  fra  den  gamle  Fru  Fridel,  Fyrens 
Bedstemoder.  For  Resten  spiller  han  ikke 
andre  Roller,  end  de  unge  Kavalerer,  og  det 
er  i  sin  Orden.  Naar  han  har  givet  Prinser 
og  Markier  et  Par  Aar  endnu,  kan  han  blive 
ganske  brugbar  i  Tjenerfaget,  som  Frydendahl 
sagde. «  * 

Saa  kom  Komikeren  Hr.  Øller  up  for 
Turen.  Han  saa  inderlig  tragisk  ud;  hans  store 
røde  Ansigt  var  lagt  i  de  alvorligste  Folder, 
han  gik  med  sænket  Pande  og  skjulte  sin  Hage 
nede  i  Halstørklædet.  I  det  han  gik  os  forbi, 
rakte  han  tavs  Haanden  til  begge  sine  Kamme- 
rater og  sukkede.  Højer  sukkede  ogsaa,  og 
Brejde  rystede  mørk  paa  Hovedet,  i  det  de 
gengældte  hans  Haandtryk.  »Han  lod  til  at 
være  meget  ulykkelig«  —  ytrede  jeg,  da  han 
havde  forladt  os.  »Det  er  han  ogsaa«,  svarede 
Brejde.  —  »Han  har  hørt,  at  de  fleste  store 
Komikere  ere  Hypokondrister,  og  nu  véd  han 
ikke,  hvorledes  han  bedst  skal  faa  Folk  til  at 
tro  det  Samme  om  ham.  For  Øjeblikket  har 
han  lavet  sig  en  ulykkelig  Kærlighed,  som  gør 
udmærket  Effekt   —   det   er   nemlig  i  sin   egen 

Kone,  han  er  forelsket.«  )>Men  det  maa  jo 
være  en  lykkelig  Kærlighed«  —  mente  jeg. 
-Nej,  aldeles  ikkeU  —  forsikrede  Højer.  »Før 
han  blev  gift,  gik  han  om  og  sukkede:  Hvad 
er  Alverdens   Kvaler  mod  haabløs   Kærlighed! 

—  Det  fik  paagældende  Dame  at  høre,  og  da 
han  ikke  turde  fri  til  hende,  saa  friede  hun 
til  ham,  og  han  maatte  for  Skams  Skyld  sige 
Ja,  og  gifte  sig  med  hende;  men  otte  Dage 
efter  Bryllupet  havde  han  fundet  en  ny  Grund 
til  Fortvivlelse.    Han  gik  omkring  og  var  kulsort 

—  endnu  sortere  end  Otello  —  og  naar  man 
spurgte,  hvad  der  fejlede  ham,  svarede  han 
med  klangløs  Stemme:  »Gid  Du  aldrig  maa 
erfare,  hvad  det  vil  sige,  at  være  ulykkelig 
gift!«  —  sEfter  at  have  levet  sammen  som 
Hund  og  Kat  i  et  Aarstid,  opnaaede  Ægte- 
uarret  den  skønneste  Enigrhed  om  —  at  skilles 

i  o 

fra  hinanden.  Nu  er  han  opløst  i  stille  Sorg, 
har  anlagt  hvidt  Halstørklæde  og  spadserer  paa 
Kirkegaarden.  —  »Jeg  har  tabt  Alt.  Trøst  mig 
ikke!  Det  vilde  være  en  Fornærmelse!«  — 
sagde  han  i  Aftes  til  mig.  Stakkels  Øllerupl 
Der  sidder  han  nu  med  Smil  paa  Læben  og 
Døden  i  Hjertet,  i  Færd  med  den  anden  Portion 
Skinke.  Det  er  dog  en  Lykke,  at  hans  Appetit 
ingen  Skade  har  taget.  < 

»Se  der,  se  der! c  hviskede  Brejde  i  det 
samme  og  nikkede  venligt  mod  Ruden.  Det 
var  en  ret  smuk  Dame  i  en  temmelig  fantastisk 
Dragt,  der  gik  forbi  ude  paa  Gaden.  »Hvem 
var  det?«   spurgte  jeg.  — 

»Det  var  vor  Kærlighed  og  vor  Uskyld,, 
Frøken  Holmberg,  en  udmærket  begavet 
Skuespillerinde. « 

»Virkelig?« 

»Det  vil  De  blive  overbevist  om  den  første 
Gang,  De  ser  hende  spille  Komedie.  Hun  kan 
maaske  næppe  sige  en  Replik  korrekt,  og  hvad 
hendes  Sprog  angaar,  er  det  tilstrækkelig  be- 
tegnende, at  hun  siger:  Lysestave,  Bøjelund 
og  Lykkens  Yngling;  men  hun  har  den  Gave 
at  kunne  rive  Publikum  med  sig.  Naar  De. 
hører  hende  sige  en  Monolog  med  taarekvalt 
Stemme,  saa  kan  De  ikke  lade  være  at  raabe 
Bravo,  uagtet  der  hverken  er  Mening  eller 
Sammenhæng  i  det,  hun  siger  —  hun  vilde 
gøre  Lykke,  om  hun  saa  spillede  paa  Kinesisk. 
Sagen  er  nemlig  den,  at  hendes  Hjærte  er 
bleven  til  et  Teater-Rekvisit,  som  hun  altid  har 
til  Raadighed.  Naar  hun  spiller  en  ung, 
uskyldig  Pige,  saa  gaar  hun  til  den  Grad  op  i 
Rollen,  at  hun  rødmer  under  Sminken,  hver 
Gang  man  tilkaster  hende  et  dristigt  Blik;  naar 

hun  siger:  Du  alene  er  min  Kærlighed,  og 
Dig  ofrer  jeg  Alt!<  —  lige  meget  om  det  er 
paa  Scenen  eller  mellem  Kulisserne!  —  saa  er 
det  ikke  forstilt,  men  virkelig  Følelse,  der  taler 
ud  af  hendes  Mund  og  hendes  Øjne;  hun  elsker 
Vedkommende,  elsker  ham  alene,  ofrer  ham 
virkelig  Alt,  hvad  hun  kan  ofre;  men  naar  hun 
Dagen  efter  spiller  samme  Stykke  med  for- 
andret Rollebesætning,  saa  er  hendes  Kærlighed 
til  den  nye  Elsker  lige  saa  sand  og  uforstilt. 
Hendes  Taarekirtler  er  mageløst  konstruerede: 
hun  kan  naar  som  helst  lade  en  Vandstrøm 
rulle  ned  ad  Kinderne,  og  jeg  har  en  stærk 
Alistanke  om,  at  hendes  Teaterbesvimelser  er 
ægte,  for  jeg  har  flere  Gange  følt,  at  hendes 
Hænder  blev  kolde,  naar  hun  skulde  til  at 
daane.  Ja,  det  er  en  mærkværdig  Pige!  Der 
er  et  saadant  Overmaal  af  Sandhed  i  hendes 
hele  Væsen,  at  hvis  De  skulde  blive  Numer 
1003,  og  hun  forsikrede  Dem,  at  De  var  hendes 
første  Kærlighed,  saa  vilde  ikke  alene  De  være 
nødt  til  at  tro  hende,  men  hun  vilde  endogsaa 
selv  tro  paa  sin  Forsikring.« 

Mens  Brejde  holdt  dette  fysiologiske  Fore- 
drag, gik  Døren  op  og  en  ny  Figur  traadte  ind. 
Det  var  en  Mand  paa  cirka  femogfyrrety\^e 
Aar   med   brede  Skuldre,   hvælvet  Biyst   og  en 

Holdning,  som  kunde  gøre  en  Regimentstambour 
Ære.  Hans  Ansigtstræk  var  temmelig  plebejiske, 
men  hans  Mine  var  den  fornemste,  jeg  nogen 
Sinde  har  set.  Ogsaa  hans  Dragt  var  impo- 
nerende; han  var  fra  Top  til  Taa  »sort  med 
Brillanter,«  som  Højer  udtrykte  sig.  Uden  paa 
Frakken  bar  han  en  fingertyk  Guldkæde,  der 
endte  i  den  højre  Vestelomme,  paa  hver  Pege- 
finger en  Juvelring  og  paa  Brystet  en  Diamant- 
naal,  der  vilde  have  indeholdt  en  passende 
Grossererformue,  hvis  den  havde  været  ægte. 
Det  var  den  store  Skuespiller  Bryngelsen, 
efter  Provinsavisernes  enstemmige  Udsagn,  den 
ypperste  blandt  alle  Talias  vandrende  Riddere. 
Han  var  engageret  paa  det  Vilkaar,  at  han  i 
ethvert  Stykke  kunde  vælge  hvilken  Rolle,  han 
vilde,  og  derfor  saa  man  ham  om  Søndagen 
som  Hakon  Jarl,  om  Mandagen  som  Jeppe  paa 
Bjerget  og  om  Tirsdagen  som  Hans  Mortensen 
i  »Aprilsnarrene.«  Han  var  hævet  over  det 
umyndige  Publikums  Dom,  men  holdt  desuagtet 
en  Dagbog,  hvori  han  samvittighedfuldt  noterede 
ethvert  Applaus,  der  faldt,  og  skønt  han  nærede 
den  dybeste  Foragt  for  Aviskritiken ,  havde 
aldrig  nogen  Bogtrykker  sat  tre  Linjer  om 
ham,  som  han  ikke  havde  klippet  ud  af  Bladene 
og    gemt.       Brejde    forsikrede,     at    den    store 


64 


En  Beneficeforestillin! 


Kunstner   ejede    en    hel   Kuffert    fuld    af   Ros, 
som  han  havde  samlet  sig  paa  denne  Maade. 

Efter  en  Hilsen,  der  indeholdt  en  passende 
Blanding  af  Majestæt  og  Naade,  satte  han  sig 
hen  ved  Avisbordet,  gennemlæste  med  et  med- 
lidende Smil  Anmeldelsen  af  den  sidste  Fore- 
stilling, løftede  paa  Skulderen  og  rystede  paa 
Hovedet.  Derpaa  indtraadte  en  Pavse.  .Skal 
jeg  fortælle  Jer  noget  Nyt,  Børn?«  spurgte  han 
endelig  med  den  ligegyldigste  Mine  af  Verden, 
i  det  han  tændte  en  Cigar. 

»Sig  frem!  Hvad  Godt  har  Skæbnen  bragt 
til  Verden,«  svarede  den  utrættelige  Citat- 
producent. 

»Et  sundt  og  velskabt  Drengebarn !v;  fort- 
satte Bryngelsen.  —  »Hendes  Majestæt  Dron- 
ningen har  allernaadigst  behaget  at  nedkomme 
med  en  Prins  for  en  halv  Time  siden!« 

»Antwortet  die  Hoile  oder  das  Tollhaus?« 
—  raabte  Højer,  og  for  op  med  en  Forfærdelse, 
som  passede  fortræffeligt  til  Slutningen  af 
»Fiescos  Sammensværgelse.« 

»Den  Smaa  skal  have  opstaaende  Næse, 
rødt  Haar  og  Briller  paa,«  vedblev  den  ubarm- 
hjertige Referent,  i  det  han  kastede  et  Sideblik 
til  en  ung  Skuespiller,  der  netop  udmærkede 
sig  ved  et  lignende  Signalement. 

»So  bricht  das  letzte  Anker  unsrer  Hoff- 
nung,«  sukkede  Højer  med  Fiskeren  i  »Vilhelm 
Tell.« 

»Men  hvad  er  der  paa  Færde?«  udbrød 
jeg  forundret.  »Hvad  kommer  det  Dig  ved,  at 
Dronningen  af  Sverig  .   .  .?« 

—  »Hvem  taler  om  hende!  Begriber  Du 
da  ikke,  at  Talen  er  om  vor  Dronning!« 

»Vor  Dronning?« 

»Ja,  for  en  Ulykke:  vor  Teaterdronning  — 
Frøken  Thrige  —  den  eneste  tænkelige  Bera! 
Dér  ligger  hele  min  Benefice,  dér  ligger  baade 
Hagbarth  og  Signe  i  Spaanerne.  Jeg  skal 
have  min  Benefice  her  i  Byen  —  paa  Torsdag 
rejser  vi  herfra  —  det  gamle  Repertoire  er 
udspillet,  og  inden  Onsdag  er  det  en  Umulighed 
at  instudere  et  nyt  Stykke.  O,  mine  stakkels 
Rykkere!  —  Og  jeg  selv  —  jeg  »Ung  Hag- 
bart, Konning  Hakes  Søn  fra  Trondhjemc  — 
jeg  skal  altsaa  tilbringe  Sommerferien  i  Slutteriet. 
Grusomme  Bera!  Hvorfor  kunde  Du  ikke  have 
ventet  otte  Dage  endnu?« 

»Det  var  en  slem  Streg  i  Regningen«  — 
indrømmede  Brejde.  »Vi  har  kun  fire  Damer. 
Den  ene  af  dem  er  faldet  ned  i  Teaterkælderen 
og  har  forvredet  Foden,  den  anden  har  faaet 
Galdefeber,  den  tredje  skal  spille  Signe,  og  nu 

gaar  den  fjerde  hen  og  .  .  .  Hvad  vil  Du  nu 
gøre : < 

;>  Hænge  mig.  Vil  I  gøre  Kompagni,  Mon- 
sieur Antonius,  saa  skal  det  være  mig  en 
Fornøj  eiseli  sukkede  Højer  med  den  politiske 
Kandestøber. 

Jeg  vilde  i  Dit  Sted  foretrække  at  give 
Tragedien  !<   smilte  den  store  Kunstner. 

vUden  Berar  —  Dronning  Bera  kan  man 
dog  for  Pokker  hverken  stryge  eller  omskrive 
til  et  Brev?: 

;Det  skal  man  ikke  heller.  Jeg  spiller 
Rollen,  vedblev  Bryngelsen  med  ophøjet  Lige- 
gyldighed, uden  at  løfte  Øjnene  fra  Avisen, 
som  han  havde  grebet  paany. 

.Hvorfor  ikke!'<  —  istemte  Brejde  med  den 
størst  mulige  Alvor.  —  .>Bryngelsens  Organ  er 
en  Smule  vel  dybt  og  hans  Skulderbrede  er 
maaske  Hdt  ualmindelig  for  en  Dame,  m.en 
for  Resten  .  .  .< 

Bryngelsen  standsede  ham  ved  en  impera- 
torisk  Haandbevægelse  og  et  medlidende  Smil. 
.Kan  I  da  Ingenting  forstaa?«  udbrød  han,  og 
kastede  sig  velbehagehg  tilbage  i  Sofaen. 
^Oehlenschlåger  har  gjort  et  Brud  paa  Historien, 
da  han  skrev  Tragedien,  ti  efter  Saxo  var 
begge    Signes   Forældre    i   Live,    da   Hagbart 

blev  hængt.  Han  har  slaaet  Kong  Siger  ihjel 
—  Enfin!  —  Vi  vil  gere  hans  Forseelse  god 
igen.  Du  skriver  blot  paa  Plakaten:  »Personer: 
Siger,  Konge  i  Sælland,  Hr.  Bryngelsen  — 
Alf  og  Alger,  hans  Sønner  —  osv.  — «  saa  er 
jo  den  Sag  i  sin  Orden.  Har  Signe  været 
faderløs  i  saa  mange  Aar,  kan  hun  gerne  være 
moderløs  for  en  Aften  —  og  jeg  svarer  for 
hendes  Fader!« 

Her  rejste  han  sig,  stak  Tommelfingrene  i 
Ærmegabene  paa  Vesten  og  gik  med  højtide- 
lige Skridt  ind  i  Billardstuen. 

Jeg  vidste  ikke  ret,  hvad  jeg  skulde  tænke 
om  Manden. 

»Skulde  det  kunne  gaa  an?  <  hviskede  Højer 
halvt  for  sig  selv. 

»Jeg  siger  som  før:  Hvorfor  ikke?  —  I 
Stedet   for  at  Dronning  Bera  siger  til  sin  Søn: 

At  dette  Hjerte  skælver,  det  er  Sandhed, 
Jeg  er  en  Kvinde!     Jeg  er  Moder,  Alf!  — 

vil  Kong  Siger  deklamere: 

Jeg  er  et  Mandfolk.     Jeg  er  Fader,  Alf! 

og  i  Stedet  for  at  Hamund  siger: 

Hvad  Ord,  der  dog  kan  ligge  i  en  Kvinde! 

kommer  han  til  at  sige: 

Hvad  Ord,  der  dog  kan  ligge  i  et  Mandfolk! 

5* 

Det  er  hele  Forskellen!«  svarede  Brejde.  — 
;.Har  vi  gjort  Gæstgiver  Sering  i  »Kong  Salo- 
mon« til  Madam  Sering,  og  Madam  Rar  i 
»Aprilsnarrene«  til  Hr.  Rar,  saa  kan  vi  gerne 
sætte  den  gamle  Kong  Siger  i  Stedet  for  hans 
Dronning.  Naar  Alt  kommer  til  Alt,  var  han 
maaske  mere  Kælling  end  hun.  Frisk  Mod, 
Antonius!«  — 

xNaar  det  ikke  var  Andet  end  Mod,  det 
kom  an  paa,  saa  siger  jeg  som  Schweitzer: 
»Mod  har  jeg  nok  af  til  at  gaa  barfodet  midt 
igennem«  .  .  .  Men  å  propos  de  Schweitzer  —  vi 
har  jo  Schillers  Røvere!  —  »Den  tanken  gaf  en 
gud  mig  in.«  I  »Røverne«  er  der  ikke  flere 
Dameroller  end  Amalias,  og  den  kan  Frøken 
Holmberg.  Jeg  er  frelst!«  raabte  Højer  og 
omfavnede  mig. 

»Men  Du  glemmer  en  Ting.  Westrup, 
som  spillede  Carl  Moor  i  Vinter,  er  jo  gaaet 
fra  Selskabet«  —  indvendte  Brejde. 

»Fred  med  hans  Minde!  —  Stykket  er 
besat  uden  ham.  Du  spiller  Schweizer,  jeg 
spiller  Roller,  Bryngelsen  forbavser  Publikum 
med  sin  uopnaalige  Franz,  og  Julius,  min  himmel- 
sendte Ven,  min  Trøster  i  Nøden  og  min 
Frelser  fra  Slutteriet  —  ikke  sandt?  Han  giver 
sin    ophøjede    Carl    Moor    som    Gæsterolle,    til 

Fordel  for  en  ulykkelig  Kunstner,  eller  rettere 
sagt:  for  hans  haabløse  Kreditorer!« 

Jeg  gjorde  naturligvis  en  Mængde  Ind- 
vendinger, men  Højer  beviste  mig  med  en 
Overflødighed  af  Modgrunde  og  en  hel  Kaskade 
af  Citater  fra  alle  mulige  tragiske  og  komiske 
Mesterværker,  at  jeg  baade  gjorde  ham  og 
mig  selv  en  stor  Tjeneste  ved  at  benytte  denne 
Lejlighed  til  at  prøve  mine  Kræfter,  og  kort 
at  fortælle:   —  Jeg  lod  mig  overtale. 

>Gør  De  kun  det!<^c  —  sagde  Brejde  med 
et  brandgult  Smil.  »Her  kan  De  lære  Mere  i 
fire  Dage,  end  ved  det  kongelige  Teater  i  et 
helt  Aar.« 

Han  havde  Ret.     Jeg  lærte  Adskilligt. 


I  de  faa  Dage,  der  laa  mellem  mit  første 
Møde  med  Valdemar  Højer  og  min  uforglemme- 
lige Debut  paa  Scenen,  omgikkes  jeg  daglig 
med  Skuespillerne  og  fik  derved  et  Indblik 
mellem  Kulisserne,  som  var  mere  overraskende, 
end  opmuntrende.  Vel  vidste  jeg,  at  der  var 
stor  Forskel  paa  en  rejsende  Teatertrop  og  det 
kongelige  Kunstnersamfund,  hvori  jeg  haabede 
at  blive  optaget,  men  paa  den  anden  Side 
vidste  jeg  ogsaa,  at  det  Kinkelske  Selskab  var 

et  af  de  mest  respektable,  der  paa  den  Tid 
fandtes  uden  for  Nationalteatret,  og  selv  fra 
dette  hørte  jeg  foruroligende  Fortællinger. 
Brejde  og  den  gamle  Direktør  Kinkel  kendte 
det  fra  første  Haand;  de  havde  i  deres  Ungdom 
gaaet  i  »Elevskolen,«  og  vidste  fra  denne  deres 
heroiske  Periode  at  fortælle  mig  tusinde  Anek- 
doter, som  overbeviste  mig  om,  at  man  selv 
»i  disse  hellige  Haller«  ikke  var  fremmed  for 
Vilkaarlighed  og  Udygtighed  hos  Bestyrelsen, 
Opsætsighed  og  Sammenrottelser  blandt  Per- 
sonalet, Arrogance  og  Tyranni  mod  yngre 
Kammerater,  Chikaner  mod  Medspillende,  ukunst- 
nerisk Egennytte,  Intriger,  Bagtalelse,  Misundelse. 
Falskhed;  Svir  og  Letfærdighed.  Man  erindre, 
at  Talen  galdt  Teatret,  som  det  var  for  et 
Par  wSnese  Aar  siden!  — 

Min  første  Overraskelse  fik  jeg  paa  >/ Læse- 
prøven.« Det  blev  nemlig  nødvendigt  at  holde 
en  Oplæsning  paa  Stykket,  for  at  bringe  Sam- 
klang mellem  Rollerne,  da  jeg  havde  lært  min 
efter  en  ordret  Oversættelse,  mens  Selskabets 
Medlemmer  havde  deres  udskrevne  efter  en 
betydelig  forkortet  og  forandret  Bearbejdelse. 
Her  saa  jeg  for  første  Gang,  hvorledes  en 
Digter  l^an  blive  behandlet  ved  et  Provinsteater. 

Schiller  har  gjort  Regning  paa  femten 
Skuespillere,  foruden  Bipersoner  og  Statister; 
Kinkels  Personale,  inklusive  Direktøren,  Suf- 
fløren og  Orkesteranføreren,  talte  kun  otte 
Herrer.  Det  galdt  altsaa  at  multiplicere  Kræf- 
terne eller  dividere  Rollerne,  og  den  gamle 
Praktiker  forstod  begge  Dele  fra  Grunden. 
Han  selv  havde  overtaget  Spiegelbergs 
Rolle,  Brejde  spillede  Schweizer,  og  Højer: 
Roller,  men  endnu  var  der  fem  Røvere: 
Grim,  Razmann,  Schufterie,  Kosinsky 
og  Schwarz  tilbage,  og  til  at  udføre  disse 
fem  Roller,  var  der  ikke  Andre,  end  Hr.  Fridel, 
den  haabfulde  unge  Mand,  »der  betalte  for  sig.« 
For  at  raade  Bod  paa  denne  Forlegenhed, 
strøg  man  Kosinsky  —  det  vil  sige:  man 
gjorde  hans  lange  Fortælling  om  til  et  Brev, 
som  Carl  Moor  skulde  modtage  og  oplæse. 

»De  andre  fire  Gavtyve  maa  Fridel  tage 
paa  sin  Samvittighed.  Vi  slaar  dem  ihjel,  og 
lader  ham  arve  alle  deres  Repliker.  Paa  Person- 
listen lader  vi  derimod  Navnene  blive  staaende 
og  besætter  dem  med  blinde  Makkere,  <•  — 
sagde  Direktøren. 

»Hvad  vil  det  sige?«  spurgte  jeg  Brejde. 

»Ganske  simpelt:  fingerede  Navne  paa  de 
Skuespillere,  som  vi  ikke  har.    De  fylder  altid 

paa  Plakaten,  og  det  er  Hovedsagen.  Naar 
der  f.  Eks.  er  for  faa  Personer  i  et  Stykke,  saa 
laver  vi  altid  et  Par  Navne  til  de  stumme  Sta- 
tister, der  gaar  over  Scenen  eller  bringer  Breve 
ind.  Næsten  i  alle  vore  større  Stykker  vil  De 
saaledes  finde  en:  »Dubois,  Vicomtens  Tjener: 
Hr.  Pandur«  eller  »Werner,  Baronens  Ven,  Hr, 
Habakuk.  -  —  Vi  er  meget  værre  Dobbelt- 
gængere, end  Tordenskjolds  Soldater.« 

Fridel  arvede  saaledes  de  fire  Røvere,  men 
han  blev  ikke  Universalarving  til  deres  Efter- 
ladenskaber; ti  hver  Gang  han  oplæste  en 
Replik,  der  behagede  Direktøren,  raabte  denne 
over  til  ham:  »Stop!  —  Stryg  det!  —  Den 
Replik  vil  jeg  have!«  Og  saa  blev  den  skreven 
ind  i  wSpiegelbergs  Rolle. 

Men  det  blev  ikke  derved.  I  anden  Akt 
forekom  der  flere  Gange  »Nye  Røvere, ^  der 
bragte  Meldinger  ude  fra,  naar  Fridel  allerede 
var  paa  Scenen.  »Disse  nye  Røvere  kan  jeg 
ikke  gøre!«   —  erklærede  han. 

>Saa  maa  en  af  de  Andre  tage  Replikerne,« 
svarede  Direktøren. 

:Vi  er  paa  Scenen  allesammen,«  —  be- 
mærkede Brejde  —  »og  hvor  man  er  i  For- 
vejen, kan  man  ikke  godt  komme  løbende  ind.« 

i>Ja,  saa  maa  Mogensen  tage  de  ;>nye 
Røvere,  bød  vor  Diktator. 

Mogensen  var  Selskabets  yngste  Medlem. 
Det  var  en  køn  ung  Fyr  paa  en  Snes  Aar 
med  en  Del  Talent  og  en  inderlig  god  Vilje; 
men  han  var  beskeden  og  fredelig,  og  havde 
ingen  Bedstemoder;  derfor  maatte  han  finde 
sig  i  at  slide  aflagte  Roller  efter  alle  de  Andre. 
Sædvanlig  saa  man  ham  ved  enhver  Forestilling 
som  tre  forskellige  Tjenere,  et  Par  Onkler  og 
»En  af  Folket.«  Skulde  der  lés,  mjaves,  gøs 
eller  gales,  skulde  en  Kæmpe  falde  og  blive 
liggende  Akten  ud,  skulde  Nogen  sværte  sig 
for  at  agere  Morian,  saa  hed  det  altid:  »Det 
maa  Mogensen  gøre!«  Denne  Gang  havde  han 
trot,  at  han  skulde  slippe  med  én  Rolle, 
nemlig  Bastarden  Hermans. 

»Men  skal  jeg  da  først  være  Herman  og 
saa  Røver  og  saa  Herman  igen,  og  saa  endnu 
en  Gang  Røver?«  spurgte  den  ulykkelige 
Yngling. 

»Ja  vel,«  —  svarede  Direktøren  —  »og 
saa  maa  de  sufflere,  naar  Blak  er  inde  paa 
Scenen. « 

»Det  bliver  varmt!«  sukkede  Synderen. 

Efter  mange  Besværligheder  havde  vi  ende- 
lig   naat    femte    Akt.       Da    opdagede    vi   med 


yA  En  Beneficeforestilling. 

Forfærdelse,  at  Pastor  Mosers  Rolle  var  ubesat. 
x-Hvor  faar  vi  nu  ham  fra!<;   raabte  Direktøren. 

Ingen  vidste  Raad.  »Hvem  spiller  Munken 
i  anden  Akt!«  spurgte  han  endelig. 

>Det  gør  jeg!  —  svarede  den  tidligere 
omtalte  unge  Fyr  med  Brillerne  og  det  røde 
Haar,  Suffløren,  Hr.  Blak!  — 

Saa    faar  De   tage   Moser   med!     De   to 
Præster  slaar  vi  sammen,«  resolverede  Direktøren. 

»Men  det  er  umuligt,«  mente  Suffløren. 
»Moser  er  en  rigtig  Præst  og  Pateren  er  jo 
en  komisk  Figur.« 

»Det  faar  ikke  hjælpe.  Der  er  saa  mange 
rigtige  Præster,  der  gør  en  komisk  Figur  —  og 
naar  De  bare  spiller  Rollerne,  bliver  de  nok 
komiske  begge  to!«   svarede  Teaterdespoten. 

»Det  Værste  er  rigtig  nok,  at  jeg  ogsaa 
skal  spille  Daniel,  som  kommer  ind  ad  Døren 
i  samme  Øjeblik,  som  Moser  gaar  ud,«  be- 
mærkede Suffløren. 

>^Fy  for  Pokker!  —  Hvad  gør  vi  saa?  — 
Der  er  ikke  Andet  for,  end  at  slaa  den  Præst 
ihjel.  Vi  stryger  Scenen  med  Moser!«  —  hed 
det  nu. 

^^Nej,  det  lader  vi  saa  pænt  være,  dersom 
Matias  Bryngel  s  en  skal  spille  Franz,«  — 
forsikrede  den  store  Skuespiller  af  samme  Navn. 

»Jeg  maa  have  en  Præst,  og  kan  jeg  ikke  faa 
nogen  Anden  til  at  gøre  ham,  saa  maa  jeg 
finde  mig  i,  at  Mogensen  faar  Rollen!« 

»Naa!  Saa  lad  Mogensen  faa  den  med!< 
raabte  Direktøren  og  kastede  Rollen  over  til 
den  Ulykkelige. 

Mogensen  var  aabenbart  utilfreds  med 
denne  nye  Tilvækst  i  sit  Repertoire.  Adelig 
Bastard,  Libertiner,  Røver,  Sufflør  og  Præst, 
—  fem  Roller  og  syv  Omklædninger  paa  én 
Aften!  Ja,  ja!  Det  gaar  til  en  Tid!«  mumlede 
han  mellem  Tænderne. 


Nu  fulgte  Prøverne  paa  Teatret.  Det  er 
kun  de  store  Teatre  og  de  berømte  Kunstnere, 
der  holder  en  Snes  Prøver  paa  Smaastykkerne. 
Rejsende  Skuespillere  og  Dilettanter  behøver 
sjælden  flere,   end  tre  paa  de  største  Arbejder. 

Det  var  med  en  underlig  Følelse,  jeg  første 
Gang  betragtede  Scenen  oppe  fra.  Alle  Far- 
verne paa  Bagtæppet,  der  var  beregnede  paa 
at  sés  ved  Lys,  grinede  nu,  sete  ved  Dagen, 
grelle  og  løgnagtige  imod  mig.  Af  de  smukke 
Kulisser  saa  jeg  kun  Bagsiden:  smudsigt  Gulv- 
kludetøj, spændt  paa  umalede  Bræderammer. 
Bag   et   Sætstykke,   der   forestillede   en  Klippe, 

var  der  opstablet  Sømkister  og  Citronkasser  til 
at  træde  paa,  naar  man  tilsyneladende  skulde 
gaa  op  ad  Fjældstien,  og  over  alt  udenfor 
Scenen  var  der  opstablet  gamle  grimme  Sæt- 
stykker og  Kulisser,  løse  Gulve,  Træbukke  osv. 
—  Tryllepaladset,  der  kun  var  belyst  af  en 
eneste  Solstraale,  som  trængte  ind  gennem  et 
Loftsvindue,  stod  forvandlet  til  et  skummelt 
Pakhus,  og  jeg  begyndte  at  forstaa,  hvorledes 
den  forelskede  Ridder  blev  tilmode,  da  han 
kom  til  at  se  Elverpigen  bag  fra  og  opdagede, 
at  hun  var  »hul  i  Ryggen,  som  et  Dejgtrug.« 
Prøven  selv  gik  heller  ikke,  som  jeg  havde 
ventet.  At  der  hverken  var  Tale  om  Dragter 
eller  Rek\åsiter,  forundrede  mig  ikke  saa  meget, 
men  at  ikke  en  eneste  af  de  Rollehavende, 
med  Undtagelse  af  Direktøren,  gjorde  den 
fjærneste  Antydning  til  Spil,  det  baade  over- 
raskede og  generede  mig  i  høj  Grad.  Bryn- 
gelsen  stod  hele  Tiden  med  Hænderne  i 
Lommen  og  opramsede  Franz' s  forfærdelige 
Repliker  uden  nogen  som  helst  Betoning,  med 
halvtillukkede  Øjne,  som  naar  han  spillede 
fornem.  Brejde  mente,  at  naar  den  store 
Skuespiller  ikke  selv  vilde  bruge  sit  herlige 
Organ,  saa  kunde  han  gerne  laane  det,  og  han 
morede  sig  derfor   med  at  give  Schweitzer  paa 


En  Beneficeforestilling.  77 

samme  heroiske  Manér,  som  Bryngelsen  plejede 
at  spille  sine  Helte.  Øllerup,  der  for  et  Øje- 
blik havde  glemt  sin  Hjertesorg,  spillede  den 
gamle  Moor  med  fynsk  Dialekt,  og  Højer, 
der  var  ellevild  af  Glæde  over  Udsigten  til  den 
fede  Benefice,  gav  hele  sin  Røver  paa  gebrokent 
Tysk.  Frøken  Holmberg  syntes  virkelig  at 
have  udkaaret  mig  til  Numer  1003.  Hun 
rødmede  og  forsnakkede  sig,  hver  Gang  hun 
saa  ud  i  Kulissen,  hvor  jeg  stod,  og  i  den 
gruelige  Slutningsscene,  hvori  hun  anraabte  mig 
om  Døden  og  til  sidst  faldt  for  min  Haand  — 
samtidig  med  at  hun  spiste  et  halvt  Pund 
Kirsebær  —  kastede  hun  mig  med  det  mest 
forføreriske  Koketteri  alle  Stenene  i  Hovedet. 

Direktøren  var  uovertræffelig  som  Skurken 
Spiegelberg.  Han  sagde,  som  sagt,  enhver 
Replik  korrekt  i  Karakter,  men  næsten  imellem 
enhver  Sætning  i  Rollen  lavede  han  sig  en  lille 
Parentes,  hvori  han  faldt  tilbage  til  sin  Hver- 
dagstone.  Han  repeterede,  dirigerede,  in- 
struerede, ekspederede,  snuste  og  skændte  paa 
en  Gang.  For  at  give  et  svagt  Billede  af  hans 
mangesidige  Virksomhed  under  Prøven,  skal 
jeg  forsøge  at  gentage  en  af  Spiegelbergs  Re- 
pliker, saaledes  som  den,  forsynet  med  behørige 

Mellemsætninger,  kom  til  at  lyde  i  hans  Mund 
paa  Generalprøven: 

;>Drik,  Broder,  drik!  (Ikke  Ryggen  til 
Publikum,  min  unge  Ven!)  Hvad  om  vi  lod 
os  gøre  til  Jøder  og  bragte  Zions  Rige  paa 
Benene  igen:  (Giv  mig  en  Pris,  ØUerup!) 
Var  det  ikke  en  prægtig  Plan?  Vi  udsteder  et 
Manifest  (A-tist!)  og  kalder  Alt,  hvad  der  ikke 
spiser  Flæsk,  sammen  til  et  Tog  mod  Palæstina. 
(Saa,  der  er  Bogtrykkerdrengen  —  Brejde 
kommer  til  at  læse  Korrektur  paa  Plakaten). 
Derpaa  beviser  jeg  med  uomstødelige  Doku- 
m.enter,  at  Herodes,  Fjerdingsfyrsten  i  Galilæa  .  .  . 
(Hvem  er  det,  der  sidder  dernede  i  Parterret? 
—  Ingen  Uvedkommende  tilstedes  Adgang  til 
Prøverne!  —  Jeg  tror  Fanden  plager  dem!)  .  .  . 
at  Fjerdingsfyrsten  i  Galilæa  var  min  Stamfader 
og  saa  videre!  —  Der  skal  blive  et  Liv,  naar 
vi  kommer  paa  det  Tørre  igen  derovre  og  faar 
opbygget  Jerusalem!  —  Ikke  sandt,  Karl? 
(Stille  i  Kulisserne  —  nu  holder  vi  Prøve!) 
Saa  herud  af  Asien  med  Tyrkerne!  (Apropos 
om  Tyrkerne,  Højer!  De  kommer  i  det 
Mindste  til  at  sende  Redaktøren  fire  Billetter 
i  Morgen.  Husk  det!)  Vi  hugger  Cedere  paa 
Libanon,  bygger  Skibe  og  tiLsjakrer  os  alle 
de    gamle    Guldtresser    og    Border,    der    findes 


En  Beneficeforestilling.  70 

i  hele  Landet!  .  .  .  (Naar  De  endelig  skal 
spise  Kirsebær  paa  Prøverne,  Frøken  Holm- 
berg, saa  maa  De  meget  heller  spise  Stenene 
med,  end  kaste  dem  paa  Gulvet.  —  Vi  har  ét 
Medlem  af  Selskabet,  der  har  brækket  Benene, 
og  jeg  har  s'gu  ikke  Raad  til  at  gagere  flere 
Invalider!)« 


Forestillingsdagen  oprandt.  Aftenen  forud 
var  alle  Logerne  bestilte,  og  Klokken  ti  om 
Formiddagen,  da  Beneficianten  traadte  ind  paa 
Gæstgivergaarden,  forkyndte  han  med  glæde- 
straalende  Aasyn,  at  »Alt  var  udsolgt!« 

Han  kunde  ikke  undlade  i  denne  Anled- 
ning at  lade  et  passende  Antal  Flasker  Vin 
opmarschere,  for  at  gøre  Honnørs  ved  Fro- 
kosten, og  da  den  Vin,  der  i  hine  Dage  blev 
drukket  i  de  svenske  Provinsbyer,  var  uforfalsket 
indenlandsk  Fabrikat,  gjorde  dette  Drikofifer  en 
uimodstaalig  Virkning  paa  Kammeraterne. 

Øllerup  var  rørt  indtil  Taarer.  Han  be- 
troede mig  alle  sine  huslige  Genvordigheder  — 
selv  dem,  som  Ægtemændene  nødigst  omtaler 
—  og  gav  mig  en  gribende  Skildring  af  den 
rædselsfulde  Ensomhed,  hvortil  den  Troløse 
havde   overgivet  ham.      I   det  Øjeblik,    da   han 

sagde  mig  Farvel,  aabenbarede  han  mig  end- 
ogsaa,  at  han  nu  gik  bort,  for  »at  gøre  en 
Ende  paa  sine  Lidelser«  —  hvilket  efter  Højers 
Oversættelse  var  det  Samme  som,  at  han  \'ilde 
tage  sig  en  Middagslur. 

Brejde   var   derimod   blevet   overstadig    vel 
tilmode;  han  sang  uafladelig: 

»Mir  ist  so  kanibalisch  wohl 
Als  wie  fiinf  hundert  Sauen!^^ 

Og  da  vi  spurgte  ham  om  Aarsagen  hertil,  for- 
talte han  os  uforbeholdent,  at  han  nu  virkelig 
for  svvende  oq;  sidste  Gansf  var  blevet  eni^ 
med  sig  selv  om  at  forlade  den  dramatiske 
Jammerdal  og  slaa  sig  ned  paa  en  eller  anden 
lille  0  i  det  danske  Arkipél,  hvor  han  vilde 
tilbringe  Resten  af  sit  bevægede  Liv  med  at 
fange  Rejer  og  gøre  meteorologiske  Optegnelser. 
I  Anledning  af  denne  lykkelige  Overenskomst, 
tømte  han  et  Bragabæger  med  det  Løfte,  at 
vi  oven  paa  denne  Dag,  der  sluttede  Sæsonen 
og  med  den  hans  Kunstnerbane,  skulde  faa  en 
munter  Aften.  Kammeraterne  modtog  dette 
Løfte  som  Tilsagn  om  et  Afskedsgilde,  men 
mig  hviskede  han  i  Øret:  »De  skal  faa  noget 
Bedre.  Det  skal  blive  en  Aften,  som  De  aldrig 
vil  glemme!« 

Aftenen  begyndte  lystigt  nok.  Da  jeg  kom 
hen  paa  Teatret,  var  Alt  i  Oprør.  Øller  up 
havde  paa  Hjemvejen  mødt  nogle  »trogne 
broder«,  for  hvem  han  havde  udtømt  sin  Kummer, 
og  som  til  Gengæld  havde  indbudt  ham  til  en 
tarvelig  Middag  paa  »nya  kållaren.«  Her  havde 
imidlertid  hans  Lidelser  overvældet  ham  fuld- 
stændigt, og  en  af  Brødrene  havde  maattet 
overbringe  Selskabet  det  sørgelige  Budskab,  at 
dets  Komiker  »var  mycket  illa  sjuk,«  og  at 
det  var  »rakt  omojligt«  for  ham  at  spille  den 
Aften. 

Det  var  et  Tordenslag.  Bryngelsen 
rasede,  Højer  var  grædefærdig,  og  alle  de 
Andre  løb  raadvilde  omkring  som  Brandlidte 
ved  en  Ildløs.  Kun  Brejde  beholdt  sit  gode 
Humør  og  vedblev  at  synge: 

»Mir  ist  so  kanibalisch  wohl!<f    « 

Han  vedblev  uforstyrret  at  paaklæde  sig  til 
Rollen.  »Lad  Kinkel  om  det!«  —  sagde  han 
—  »En  Teaterdirektør  hitter  altid  paa  Udvejel« 

»Men  hvad  vil  han  gøre?«  raabte  de  Andre 
i  Kor. 

»Det  vil  I  straks  faa  at  høre.  Der 
kommer  han  — «  sagde  Brejde  og  fortsatte 
sin  Vise. 

Han  kendte  sin  Mand.  Da  Direktøren 
havde  hørt  Ulykken,  gjorde  han  en  forfærdelig 
Grimace  og  gav  alle  sine  Følelser  Luft  i  et 
stærkt  betonet:  »Ja  saa!«  Derpaa  gik  han  en 
halv  Snes  Gange  op  og  ned  ad  Gulvet  med 
Trealensskridt.     Med  Ét  standsede  han. 

»Nu  skal  I  høre!^  hviskede  Brejde. 

»Hent  Musikdirektøren!«  raabte  Direktøren 
—  »For  fjorten  Aar  siden  debuterede  han  i 
Svendborg  som  »den  gamle  Moor,«  og  man 
glemmer  aldrig  en  Rolle,  hvori  man  er  blevet 
udpebet.  Besørg  mig  ham  malet  og  paaklædt 
i  en  Hast  —  han  skal  »fortjusa«  Svenskerne  i 
Aften.« 

Ordren  blev  adlydt.  Den  omtalte  Musik- 
direktør var  en  godmodig  Stakkel,,  saa  from, 
fattig  og  enfoldig  som  en  forulykket  Musiker 
kan  være.  Det  var  ham  ikke  muligt  at  sige 
Nej  til  Nogen  og  allermindst  til  Direktør 
Kinkel,  hvem  han  i  en  halv  Snes  Aar  havde 
tilhørt  som  et  Slags  Livegen. 

Tænderne  klaprede  i  Munden  paa  ham, 
da  han  efter  saa  mange  Aars  Forløb  atter 
kom  paa  Bræderne,  og  han  gav  den  gamle 
svage,  ulykkelige  Mand  saa  naturligt,  at  man 
gerne  kunde  have  antaget  ham  for  en  stor 
Skuespiller.  _ 

Den  første  Scene,  hvori  Franz  Moor 
sværter  sin  Broder  for  Faderen,  gik  derfor 
ypperligt. 

I  anden  Scene  optræder,  som  bekendt, 
Karl  Moor  med  sine  Svirebrødre  i  Værtshuset. 
Under  min  første  Samtale  med  Spiegelberg 
var  jeg  saa  overvældet  af  Lampefeber,  at  jeg 
bogstavelig  ikke  vidste,  hvad  jeg  sagde.  Jeg 
kunde  ikke  høre  Suffløren  og  næppe  se  mine 
Medspillende,  min  Stemme  dirrede  og  mine 
Knæ  rystede  under  mig.  Jeg  forsnakkede  mig 
hvert  Øjeblik.  I  Stedet  for  at  sige:  »Min  Faders 
Tilgivelse  er  allerede  inden  for  Stadsmuren  — « 
sagde  jeg:  »Min  Faders  Stadsmur  er  allerede  .  .  .« 
og  i  min  Befippelse  rettede  jeg  Forsnakkelsen 
til:  »Min  Stadsmurs  Fader  — «  Det  var  en 
god  Begyndelse  1 

Imidlertid  kom  Fridel  ind  med  det  falske 
Brev,  hvori  Franz  meddeler  Broderen  deres 
gamle  Faders  Forbandelse.  Mens  Højer  op- 
læste dette,  fik  jeg  nogenlunde  samlet  mig,  og 
under  min  næste  Replik,  hvori  Karls  Raseri 
bryder  løs  mod  hele  »den  menneskelige  Kroko- 
dilleyngel,« kom  jeg  i  Affekt,  og  jeg  mærkede 
selv,  at  Ordene  faldt,  som  de  skulde.  Et  Par 
svage  »Bravo,«  der  lød  fra  Baggrunden  af  Par- 
terret —  jeg  har  senere  erfaret,  at  de  kom  fra 

Barberen,  der  havde  faaet  Fribillet  —  gengav 
mig  hele  mit  Mod,  og  nu  gik  det  bedre  og 
bedre  under  hele  Scenen,  hvori  Karl  bliver 
Høvedsmand  for  Rø\'erbanden,  og  jeg  vilde 
rimeligvis  have  taget  en  stolt  Applavs  ved  min 
Afgang,  hvis  jeg  ikke  i  min  Heftighed  havde 
drejet  om  til  Venstre  i  Stedet  for  til  Højre, 
efter  Aftalen  paa  Prøverne.  Da  jeg  nemlig 
havde  sagt  den  forsvorne  Slutningsfrase  om 
Rø\^erhøvdingens  sidste  Time:  »Det  være  i 
Slagets  Vrimmel  eller  i  den  ensomme  Galgel« 
gjorde  jeg  uheldigvis  en  forkert  Vending  og 
kom  derved  til  at  rende  Panden  lige  ind  i  An- 
sigtet paa  Direktøren,  hvem  den  voldsomme 
Skalle  aftvang  et  lydeligt  »Av  for  Fanden!«  — 
Det  for\^entede  Klap  forvandlede  sig  ved  •  dette 
Uheld  til  en  almindelig  Fnisen  baade  blandt  de 
Spillende  og  blandt  Tilskuerne.  —  »Saadanne 
Stød  gi' er  Verden,«  sagde  Brejde,  »og  dette 
var  endda  ikke  af  de  værste!« 

Den.derpaa  følgende  Scene  mellem  Franz 
og  Amalia,  hvori  Skurken  vil  forføre  sin  Broders 
Elskede,  blev  meget  net  spillet  af  begge  de 
Rollehavende.  Midt  i  denne  Scene  indtraf  der 
dog  et  lille  Intermezzo,  som  hører  til  Hverdags- 
hændelserne paa  Scenen,  men  som  Publikum 
sjælden  eller  aldrig  bliver  rigtig  klog  paa. 

Man  havde  begyndt  at  klappe  for  et  af 
Amalies  dydige  Udbrud.  Bryngelsen  fandt, 
at  man  burde  gemme  Bifaldet  til  ham  og 
skyndte  sig  derfor  med  hævet  Stemme  at  be- 
gynde paa  sin  følgende  Replik  i  Stedet  for  at 
pavsere,  mens  man  klappede.  Et  Par  ivrige 
Tilhørere,  der  nødig  vilde  gaa  tabt  af  et  Ord, 
gav  sig  derfor  til  at  hysse,  og  Bifaldet  for- 
stummede. » Det  skal  De  faa  betalt,  Bryngelsen ! « 
hviskede  Jomfru  Holmberg  uden  at  bevæge 
Læberne.  Da  han,  efter  at  have  kastet  Masken, 
rasende  forlader  Scenen,  vilde  et  stormende 
Bifald  have  været  ham  sikkert,  hvis  Amalia 
efter  Sædvane  et  Øjeblik  havde  staaet  som  for- 
stenet og  set  efter  den  Bortgaaende.  Men  i 
samme  Øjeblik,  som  han  vendte  hende  Ryggen, 
og  det  første  Par  Hænder  gav  Signal  til  Klap- 
salven, vendte  hun  sig  om  mod  Publikum, 
løftede  den  ene  Haand  i  Vejret  og  bevægede 
Læberne.  Nu  vilde  man  høre  hvad  hun  sagde, 
eller  rettere:  ikke  sagde,  og  da  den  store  Skue- 
spiller standsede  i  Kulisserne  for  at  lytte  efter 
den  Bifaldsstorm,  han  plejede  at  fremkalde, 
hørte  han  kun  et  mislykket  Klitklat,  der  døde 
hen  i  en  almindelig  Hyssen.  Først  da  Elsker- 
inden  havde   talt   ud   og   Tæppet   faldt,    kunde 

Klapperne  komme  tii  Orde,  og  nu  var  det 
hende,  der  tog  Applavs  for  dem  begge  To. 

De  første  Scener  af  anden  Akt  saa  jeg 
ikke,  da  jeg  var  beskæftiget  med  at  iføre  mig 
min  Røverdragt.  Det  var  en  middelalderlig 
Klædning  med  Læderkøllert,  vide  Knæbukser 
og  lange  ufarvede  Læderstøvler,  opkrampet 
Hat  og  Fjærbusk  —  Altsammen  mit  Eget  efter 
en  tysk  Idé.  Jeg  havde  spurgt  Direktøren,  om 
den  passede  sammen  med  de  andre  Kostymer, 
og  han  havde  sagt,  at  den  var  fortræffelig; 
men  da  Højer  siden  talte  om  Dragter  tii  de 
andre  Røvere,  svarede  han:  »De  ligger  ned- 
pakkede  ovre  i  Svendborg,  min  Kjærel  For 
Resten  maa  De  ikke  tro,  at  Karl  Moor  holdt 
sine  Banditer  med  Uniform,  eller  at  de  klædte 
sig  efter  Modejournal.  Røverne  har  sku  ingen 
Direktør,  som  sørger  for  deres  Garderobe,  de 
maa  tage,  hvad  de  kan  faa  paa  Landevejen,  og 
det  er  et  rent  Lykketræf,  naar  saadan  en  Kanalje 
faar  fat  i  et  Par  Bukser,  som  passer  ham.« 

Hermed  var  Dragterne  arrangerede,  og  da 
jeg  i  Slutningen  af  Akten  traadte  ind  i  Kredsen 
af  mine  Ulykkesfæller,  saa  jeg  rigtig  nok,  at  de 
havde  >^ taget,  hvad  de  kunde  faa;^:  det  saa 
ud  som  om  de  havde  udplyndret  alle  Nationer 
og    Tidsaldere.       Spiegelberg    mødte    i    en 

gammeldags  Jægerdragt  med  graa  Skindbukser 
og  Kravestøvler,  Schweizer  i  polsk  Frakke, 
Pelshue  og  lodne  Støvler,  Roller  bar  sort 
Fløjlsbluse,  skotsk  Hue  med  Hanefjær  og  lange 
hvide  Benklæder.  Han  kom  rigtig  nok  lige  fra 
Galgen,  men  »da  det  var  til  hans  egen  Benefice, 
maatte  han  se  lidt  ordenlig  ud.«  Razmann 
blev  af  Fridel  forestillet  i  en  glimrende  Husar- 
uniform —  han  havde  formodenlig  plyndret  en 
ung  Mand  af  god  Familie!  —  og  stakkels 
Mogensen,  der  spillede  de  »andre  Røvere,« 
maatte  give  dem  i  sine  egne  Klæder.  »De  ser 
sku  røveragtig  nok  ud,  som  De  er!«  havde 
Direktøren  sagt.  »Sæt  bare  en  Fjær  i  Deres 
Straahat  og  tag  et  stort  Skæg  og  et  Pistol- 
bælte  paa,  saa  har  De  Banditen  fiks  og  færdig!« 
Statisterne,  der  skulde  udføre  de  umælende 
Medlemmer  af  Banden,  blev  saa  vidt  mulig 
skjulte  i  tolv  kongelig  svenske  Rytterkapper, 
som  Vagtmesteren  havde  skaffet  til  Veje,  samt 
et  Dusin  bredskyggede  skaanske  Bønderhatte. 
Det  var  et  vakkert  Korps,  jeg  havde  den  Ære 
at  kommandere. 

Røverdragten  lod  til  at  klæde  mig  godt, 
og  Scenerne  i  Bøhmerskoven  gik  ret  heldigt. 
Jeg  havde  blot  den  sidste  tilbage,  hvori  jeg 
skulde   vise  Pateren   de  tre  Fingerringe  og  tale 

de  stolte  Ord  til  ham  om  Bandens  Troskab. 
Til  dem  havde  jeg  især  sat  mit  Haab. 

Pateren  traadte  ind.  Det  var  den  tynde, 
rodhaarede  Sufflør,  der  ved  Hjælp  af  en  uhyre 
Mavepude  havde  opnaaet  det  traditionelle 
Munkeomfang.  Da  han  i  sin  Tale  til  Prøverne 
har  naaet  til  det  Sted,  hvor  han  tilbyder  dem 
Naade,  hvis  de  vil  overgive  sig  frivillig  og  ud- 
levere Høvedsmanden,  udbeder  Schweizer  sig 
som  en  personlig  Gunst  Tilladelse  til  at  »mase« 
denne  ukaldede  Bodsprædikant.  Ved  disse  Ord 
anbragte  Brejde  —  med  eller  uden  Hensigt  — 
et  forfærdeligt  Slag  paa  Munkens  forlorne  Mave, 
og  —  Pladask! —  der  laa  den  for  hans  Fødder. 
Baandet,  hvori  den  hang  om  hans  Hals,  var 
gaaet  over,  og  han  havde  i  Omklædningens 
Hastværk  glemt  at  binde  de  andre  Baand.  Nu 
stod  han  paa  en  Gang  reduceret  til  sin  oprinde- 
lige Tyndhed,  der  stak  dobbelt  af  i  den  lange 
Munkekappe. 

Det  var  mig  næsten  umuligt  at  bevare  min 
Alvor  under  Tordentalen.  Foran  mig  saa  jeg 
Synderen  med  den  mest  fortvivlede  Mine  for- 
gæves anstrænge  sig  for  at  løfte  den  tabte 
Mave  op  igen  paa  sin  Plads  ved  Hjælp  af 
Foden;  fra  den  ene  Side  hørte  jeg  det  fnisende 
Publikum,  og  fra  den  anden  vor  rasende  Direktør, 

der  i  Spiegelbergs  Skikkelse  havde  nærmet  sig 
Delinkventen,  med  hvem  han  under  min  Tale 
hviskende  og  uden  at  bevæge  Munden  vedlige- 
holdt følgende  Dialog: 

—  »Afskum!  —  Uhyre  i    Bagbæst!« 

—  »Det  var  Brejdes  Skyld!« 

—  »Snak!   —  Ud  med  Dem!   —  Afsted!« 

—  »Jeg  kan  jo  ikke  røre  mig  af  Stedet!« 

—  »For  Hvad?« 

—  »For  Maven!« 

—  »Tag  den  op  for  Fanden!« 

—  »Jeg  kan  ikke  naa  den.» 

—  »Saa  knæl,  Elendige!« 

Blak  fulgte  den  aldrig  raadvilde  Praktikers 
Vink.  Han  kastede  sig  paa  Knæ,  foldede 
Hænderne  uden  om  den  tabte  Mave,  som  han 
saaledes  løftede  op,  da  han  igen  rejste  sig. 
Manøvren  var  snild,  men  den  undgik  ikke 
Publikums  Opmærksomhed,  og  et  dundrende 
Applavs  brød  løs  i  samme  Øjeblik,  som  Pateren 
havde  genvundet  sit  gode  Huld.  Paa  min  Tale 
var  der  Ingen,  som  gav  Agt;  jeg  kunde  gerne 
have  talt  Kragemaal,  uden  at  man  havde  lagt 
Mærke  dertil;  Blak  havde  tilvendt  sig  hele 
Opmærksomheden,  og  han  tog  den  med  sig, 
da  han  gik  af,  eller  som  Brejde  sagde:  »bar 
sin  Mave  ud.« 

Det  var  Enden  paa  anden  Akt.  Tredje 
Akt,  der  er  kort  i  sin  oprindelige  Skikkelse, 
blev  næsten  til  Ingenting  ved  Kosinskys  Ude- 
ladelse.    Ved  den  var  der  Intet  at  gøre. 

I  fjerde  Akt  begyndte  mine  Ulykker  straks. 
Den  første  store  Monolog,  hvori  Karl  Moor 
omtaler  sin  Barndom  og  dens  Drømme,  plejer 
altid  at  tage  Applavs,  og  den  lykkedes  saa 
godt  for  mig,  at  jeg  allerede  nærede  de  bedste 
Forhaabninger.  En  rask  Afgang  —  og  jeg 
var  sikker  paa  mit  Bifald!  Men  netop  da  jeg 
udbr^^der:  »Fader!  Din  Søn  nærmer  sig!«  og 
vil  styrte  ind  ad  Porten  til  min  Fædreneborg, 
hører  jeg  Brejde  i  Kulissen  hviske  Noget  om 
»revnede  Benklæder.-  Blodet  for  mig  op  i 
Hovedet  ved  Tanken  om,  at  det  kunde  være 
mine,  der  var  paa  Tale,  og  i  Stedet  for  at  gøre 
en  hurtig-  Vending,  gik  jeg  baglængs  ud  af 
Scenen  —  naturligvis  uden  Klap. 

»Det  var  Fanden  til  Afgang,  den!«  sagde 
Direktøren,   da  jeg  kom  ud. 

I  Scenerne  med  AmaHa  gik  det  mig  næsten 
værre  endnu.  Hun  gav  mig  ikke  et  eneste 
rigtigt  Stikord,  og  da  mine  Svar  følgelig  blev 
meningsløse,  famlede  jeg  hvert  Øjeblik.  En 
Gang  standsede  hun  midt  i  en  Replik.  Jeg 
ventede   paa   Resten   —   den   kom   ikke   —  jeg 

blev  flov,   men  hun  blev  staaende  aldeles  rolig 

—  Suffløren  gentog  hendes  Replik,  saa  højt  han 
kunde  —  hun  hørte  det  godt,  men  tav  alligevel 

—  jeg  var  fortvivlet,  hun  smilte  —  og  med  den 
roligste  Mine  af  Verden  tilhviskede  hun  mig 
Begjmdelsen  af  min  næste  Replik.  Jeg  greb 
den  i  min  Forvirring,  og  nu  trode  naturligvis 
hele  Publikum,  at  det  var  mig,  der  ikke  havde 
kunnet  min  Rolle  og  hende,  der  havde  hjulpet 
mig  ud  af  Forlegenheden.  Hun  havde,  som 
det  hedder,  faaet  mig  til  at  »tage  Pavsen,«  det 
er  et  gammelt  Teaterkneb,  som  stadig  anvendes 
mod  de  unge  Skuespillere;  de  gamle  kender 
det  og  tager  sig  i  Agt,  men  Publikum  lader 
sig  næsten  altid  narre  deraf 

Nu  kom  Scenen  ude  i  Skoven,  hvor  Røver- 
banden ligger  lejret  udenfor  den  gamle  Moors 
Fængsel  og  synger  det  berømte  Røverkor: 

»Stehlen,  morden,  huren,  balgen!« 

Men  der  blev  ikke  Noget  af  Sangen,  ti 
Musikdirektøren,  der  ved  Prøverne  havde  staaet 
nede  i  Orkesteret  og  givet  Koret  Tegn  til  at 
falde  ind,  havde  jo  nu  faaet  den  Gamles  Rolle 
og  stod  nede  i  Teaterkælderen  bag  Taarn- 
fængslet.  Første  Vers  spillede  Orkestret  solo, 
men    længer    kunde    den    ærlige   Musiker    ikke 

bare  sig.  Han  krob  op  af  sit  Hul,  stak  Hovedet 
og  den  ene  Arm  ud  gennem  Gittervinduet  og 
intonerede  af  fuld  Hals,  idet  han  slog  Takt 
med  sædvanlig  Iver: 

-'Ein  freies  Leben  fiihren  wir, 
Ein  Leben  voller  Wonnel« 

—  eller  hvad  Ordene  hed  i  den  danske  Over- 
sættelse. Nok  er  det,  at  de  vakte  en  umaadelig 
Munterhed,  der  varede  hele  Akten  ud. 

Femte  Akt  bragte  atter  den  tragiske  Stem- 
ning i  Stand.  Br^mgelsen  gjorde  Furore  som 
den  af  Samvittighedsnag  plagede  Franz,  og 
hans  rædsomme  Drøm  om  Dommedagen,  fyldte 
Publikum  med  andægtig  Gysen. 

Som  bekendt  lader  Schiller  Uhyret  ende 
med  et  Selvmord.  Schweizer,  der  har  sat  sit 
Liv  i  Pant  paa,  at  han  skal  bringe  ham  levende 
til  Broderen,  finder  ham  hængt,  og  skyder  sig 
af  den  Aarsag  en  Kugle  for  Panden.  Efter 
vor  Bearbejdelse  skulde  han  derimod  gribe 
ham  i  det  Øjeblik,  da  han  vil  springe  ud  af  Vin- 
duet, slæbe  ham  ud  i  Skoven  og  kaste  ham 
ned  i  Faderens  Fangetaarn. 

Denne  Scene  var  arrangeret  aldeles  paa 
sin  Tysk.  I  det  Franz  springer  op  i  Vindues- 
karmen,   skulde    Schweizer    løbe    til,    sætte    sit 

Hoved  mellem  begge  hans  Fødder  og  gribe 
ham  med  en  Haand  om  hver  Ankel.  Franz 
skulde  saa  lade  sig  falde  bag  over,  saaledes  at 
han  hængende  paa  Schweizers  Ryg  med  Nakken 
og  de  udstrakte  Hænder  slæbende  mod  Gulvet 
blev  trukket  ud  af  Scenen.  Det  var  en  Afgang, 
som  aldrig  kunde  forfejle  sin  Virkning  —  alier 
mindst  paa  et  svensk  Provinsteater!  — 

Mens  Brejde  i  Kulissen  beskrev  mig  dette 
Arrangement,  der  selvfølgelig  ikke  var  givet  til 
Bedste  paa  Prøverne,  opstod  der  en  Pavse  inde 
paa  Scenen. 

»Skynd  Dem  ind!«  —  hviskede  jeg.  — 
»Bryngelsen  er  allerede  oppe  i  Vindueskarmen!« 

»Det  er  han,  min  Sjæl,  ogsaa!«  —  svarede 
Brejde  ganske  rolig.  —  »Men  han  venter  nok, 
til  jeg  kommer!« 

—  »Skynd  Dem  dog!  Nu  springer  han 
ud  af  Vinduet.« 

—  »Han  betænker  sig  nok.  Der  kan  De 
se!«   — 

Bryngelsen  rasede.  Han  tog  det  ene  Tilløb 
efter  det  andet,  han  raabte  højere  og  højere  og 
sendte  mellem  hvert  Udraab  et  morderisk  Blik 
ud  efter  Nøleren,  men  denne  aabnede  ganske 
langsomt  sin  Snusdaase,  og  fortsatte,  i  det  han 
bød  mig  en  Pris:    »Det  er  i  Aften  sidste  Gang, 

jeg  betræder  Bræderne.  Med  Ham  derinde 
har  jeg  en  gammel  Regning  at  opgøre,  og 
Dem  skylder  jeg  Lidt  paa  Haanden.  Nu  skal 
De  se  paa  Løjer.  < 

I  det  samme  tog  han  hele  Scenen  i  to 
utrolig  lange  Skridt.  Bryngelsen  stillede  sig 
op  i  Karmen,  parat  til  at  lade  sig  falde  tilbage 
over  Ryggen  paa  Brejde,  men  i  Stedet  for  at 
tage  hans  Fødder  paa  Skuldrene,  satte  denne 
Hovedet  helt  op  mellem  hans  Ben,  saaledes  at 
den  store  Skuespiller  kom  til  at  ride  over  Halsen 
paa  ham.  Kaste  sig  tilbage  var  umuligt,  ti 
Brejde  trykkede  hans  Knæ  fast  til  sit  Bryst  med 
Armene.  Han  maatte  blive  siddende  ret  op, 
lige  som  Smaadrengene,  naar  de  rider  paa  Nakken 
af  hinanden,  og  paa  denne  Maade  bar  Brejde 
ham  sideværts  i  kort  Galop  helt  ud  til  Lamperne, 
Scenen  rundt,  og  saa  ud  af  Kulissen. 

Denne  > Produktion  i  den  højere  Ridekunst« 
gjorde  en  ubeskrivelig  Effekt.  Direktøren  slog 
sig  for  Panden,  sagde  ikke  et  Ord,  men  gik 
hjem,  for  at  »bestille  Postheste.«  Brejdes  Venner 
blandt  Tilskuerne  klappede  som  Forrykte  over 
dette  Impromtu,  Bryngelsens  Venner  hyssede 
af  alle  Kræfter.  Under  Changementet  blev  der 
et  Øjebliks  Pavse  i  denne  Meningskamp,  men 
ulykkeligvis    hørte     man    under    Stilheden    den 

rasende  Tragiker  brøle  Ordet  »Satisfaktion« 
udenfor  Scenen.  Paa  dette  Stikord  fulgte  en 
homerisk  Skoggerlatter  og  et  hundredestemmigt 
Bravoraab  fra  det  ene  Parti,  og  en  bedøvende 
Piben  fra  det  andet,  der  havde  faaet  sine  Gade- 
dørsnøgler frem. 

Det  varede  længe,  før  vi  kunde  fortsætte 
Spillet.  Endelig  kom  vi  til  Orde,  men  nu  var 
Ævret  opgivet.  Under  den  rædselsfulde  Scene 
mellem  Karl  Moor  og  hans  Elskede,  hvori  han 
betaler  sin  Gæld  til  Banden  ved  at  myrde 
hende,  herskede  den  største  Munterhed  baade 
paa  Scenen  og  paa  Tilskuerpladsen.  Men  Alting 
var  ogsaa  som  forhekset,  om  det  saa  var  Pi- 
stolerne. Den,  hvormed  jeg  skulde  skyde 
hende,  klikkede,  og  først  en  halv  Snes  Sekunder 
efter  at  Jomfru  Holmberg  havde  ladet  sig  falde, 
og  jeg  havde  kastet  Mordvaabnet,  fulgte  Reserve- 
skuddet udenfor  Scenen.  Det  var  nemlig 
Direktøren,  der  skulde  have  passet  det,  men 
da  han  var  løbet  sin  Vej,  og  Amalia  faldt, 
uden  at  min  Pistol  gik  af,  greb  Bl  ak  i  sin 
Befippelse  den,  der  laa  i  Kulissen,  og  trykkede 
den  af,  saa  Skraldet  kom  en  god  Stund  for 
silde,  ligesom  de  optøede  Toner  i  Miinchhausens 
frosne  Jagthorn. 

Det  forsinkede  Pistolskud  var  naturligvis  et 
nyt  Signal  til  Lystigheden.  Jeg  hverken  saa 
eller  hørte  længer,  den  kolde  Sved  haglede 
mig  ned  af  Panden,  og  jeg  skyndte  mig,  alt 
hvad  jeg  kunde,  for  at  naa  Slutningsrepliken 
—  men  saa  langt  skulde  jeg  ikke  komme! 

I  det  Karl  Moor  nedlægger  Kommandoen 
over  Rø\^erne,  skulde  han,  efter  vor  Bearbejdelse 
af  Stykket,  kaste  sin  Fjærhat  for  deres  Fødder 
og  raabe:  »Den,  som  vil  være  min  Eftermand, 
tage  den  op!-  —  Jeg  havde  sagt  Repliken,  og 
nu  skulde  der  indtræde  en  Pavse,  i  det  Alle 
vee  tilbaee  med  tavs  Rædsel.  Den  indtraadte 
virkelig,  ti  man  var  bleven  træt  af  at  le. 

]Men  mellem  Statisterne  var  der  en  ulykkelig 
fjollet  Stymper,  som  vi  kaldte  »Plakat-Peter.« 
Han  var  omtrent  tre  Alen  lang,  halt  og  skæv- 
benet, og  kendt  af  ethvert  ^Menneske  i  Byen, 
fordi  han  løb  om  med  vore  Programmer.  Da 
det  skortede  paa  Røvere,  havde  Direktøren  givet 
ham  en  Rytterkappe  paa  og  gjort  ham  ukendelig 
ved  et  stort  Skæg.  Han  skulde  staa  bag  ved 
de  Andre  for  at  fylde  op,  men  han  maatte  ikke 
røre  sig  af  Stedet,  for  ikke  at  blive  genkendt. 
Da  jeg  havde  kastet  Hatten,  traf  det  vilde  Blik, 
jeg  kastede  om  i  Kredsen,  ogsaa  paa  ham. 
Han  blev  bange  og  saa  spørgende  paa  Brejde. 

»Hørte  Du  ikke,  hvad  han  sagde?«  hviskede 
denne  barsk. 

»Jo  kors!«  svarede  Staklen.  »Han  sa' :  ta' 
upp  hatten!« 

»Hvorfor  gør  Du  det  da  ikke?«  —  Det 
var  jo  til  Dig,  han  talte!«   —  vedblev  Brejde. 

Og  nu  haltede  den  Ulykkelige  over  Scenen 
efter  Hatten.  Ved  det  første  Skridt,  han  gjorde, 
genkendte  hele  Galleriet  ham,  og  et  Hurra 
hilsede  Plakat-Peter  som  Konkurrent  til  Kapi- 
tajnsposten.  Ude  af  mig  selv  stampede  jeg  i 
Gulvet  af  Forbitrelse,  i  det  han  tog  Hatten, 
men  min  Heftighed  og  Publikums  Jubel  var 
mere,  end  hans  svage  Hjerne  kunde  bære  paa 
én  Gang.  I  sin  Angst  for  ikke  hurtigt  nok  at 
have  adlydt  Befalingen,  satte  han  Hatten  paa 
Hovedet   med   et   fortvivlet  Slag  oven  i  Pullen. 

Videre  kunde  Spasen  ikke  drives! 
Jeg  ser  mig  endnu  staa  maalløs  lige  over 
for  den  rædsomme  Plakat-Peter,  jeg  hører  den 
skraldende  Latter,  de  bragende  Klapsalver,  de 
rungende  Bravoraab  og  den  skingrende  Piben! 
Hvorledes  Stykket  endte,  om  Beneficianten  blev 
fremkaldt  eller  ikke,  om  der  blev  Noget  af 
Duellen  mellem  Brejde  og  Bryngelsen  —  det 
har  jeg  derimod  endnu  ingen  Anelse  om.  Jeg 
løb    min   Vej    uden    at   tænke   paa   Slutningen, 

overlod  Valpladsen  til  Plakat-Peter  og  styrtede 
hjem. 

Næste  Aften  var  jeg  i  København.  Jeg 
lukkede  mig  inde,  læste  flittigt  og  talte  aldrig 
mere  om  at  debutere.  I  de  første  tre  fire  Aar 
rejste  jeg  paa  Landet,  saa  snart  Sommerferien 
begyndte,  for  ikke  at  møde  Nogen  af  »Røverne« 
paa  Gaden,  og  jeg  var  heldig  nok  til  at  undgaa 
dem.  Nu  er  der  gaaet  mange  Aar  siden  den 
Tid,  men  hver  Gang  jeg  har  siddet  for  længe 
oppe  eller  spist  for  silde  til  Aften  og  faar  en 
urolig  Nat,  maa  jeg  endnu  bestandig  i  Drømme 
spille  Karl  Moor  til  Beneficeforestilling. 

»  W  enn  Jemand  eine  Reise  thut 
Dann  kann  er  was  erzahlen!« 

sang  gamle  Matias  Claudius  for  sine  Vands- 
bækkere  og  hans  Ord  gælder  længere  end  til 
Vandsbæk.  Hvad  man  ser  og  hører  hjemme, 
er  det  saa  kedeligt  at  fortælle,  ti  det  kan  saa 
let  kontrolleres  og  korrigeres  af  de  andre  Hjemme- 
boere.  Først  naar  man  kommer  ud  paa  Rejse, 
tør  Inspirationen  ret  slaa  sig  løs  under  For- 
tællingen, ti  da  har  man  et  ganske  anderledes 
taknemligt  Publikum,  end  de  kære  bysbørn, 
der  kender  alt,  hvad  man  har  oplevet,  og  selv 
kan  fortælle   det   paa   en  ganske  anden  Maade. 

De  bedste  Historier,  jeg  har  hørt  fortælle, 
har  jeg  fra  mine  Rejser.  Derfor  maa  det  ikke 
forundre  Dem,  at  jeg  saa  ofte  begynder  mine 
Genfortællinger  i  en  Vaggon  eller  paa  et  Damp- 
skibsdæk ! 

Men  til  Historien! 

Det  vidunderlige  nittende  Aarhundrede  havde 
fyldt  sit  niogtresindstyvende  Aar. 

Raslende  og  klirrende  jog  Troldtoget  afsted 
til  Birger  Jarls  By  med  en  ildsprudende  Drage 
til  Forspænd  .   .   . 

For  at  tale  i  et  jævnere  Sprog,  der  passer 
bedre  til  Nutidens  Landeveje:  Vi  rejste  paa 
Jernvej  fra  Gøteborg  til  Stockholm. 

I  Vognen  var  vi  fire:  den  unge  Petersen 
fra  Strandholm,  Doktor  Cedersparre  fra  Hel- 
singfors, Handelsrejsende  Samson  fra  Hamborg 

og  jeg- 

Det  er  med  velberaad  Hu,  at  jeg  nævner 
den  yngste  af  Selskabet  først.  Som  rejsende 
var  han  ubestridelig  Numer  Et  blandt  os,  ti 
mens  Lægen  var  paa  Tilbagetog  fra  sin  rimelig- 
vis sidste  Studierejse  i  det  egenlige  Evropa  for 
at  vende  tilbage  til  det  russiske  Monarki,  mens 
Handelsmanden  lod  sig  forsende  fra  Plads  til 
Plads  som  levende  Prisliste  til  sin  Prøvekasse, 
og  mens  jeg  rejste  i  Ærende  som  Avisreferent, 
drog  han  ud  paa  Æventyr  med  et  fyrsteligt 
Følge  af  Forventninger  og  Forhaabninger.  Det 
var  hans  første  Rejse  udenfor  Danmark.  Routen 
lød:  til  Tante  i  Stockholm,  derfra  til  Onkel  i 
St.  Petersborg,  saa  til  Konstantinopel,  saa  .  .  . 
osv.     Alt,   hvad   der  viste   sig  under  Vejs,   var 

for  ham  nye  Opdagelser;  paa  enhver  Station, 
som  vi  jog  forbi,  trode  han  at  forsømme  en  hel 
Flok  ventende  Begivenheder  og  Bedrifter. 

Cedersparre  kunde  ikke  afholde  sig  fra 
saa  smaat  at  spotte  over.  hans  ungdommelige 
Illusioner.  »De  skulde  helst  have  rejst  Hge  til 
Rusland«  —  forsikrede  han.  —  »Nu  er  det  alt 
for  silde  at  rejse  paa  Æventyr  i  Sverigl« 

»De  mener,  at  Aarstiden  ikke  er  heldig 
valgt? c  —  spurgte  Petersen  naivt. 

—  Just  ikke  Aarstiden,  men  Aarhundredet. 
Endnu  i  Dronning  Kristinas  Tid  kunde  der  her 
falde  et  lille  Æventyr  af  til  en  køn  og  kæk 
ung  Mand,  men  nu  er  det  forbi.  Nej,  vent  til 
De  kommer  til  Rusland  1  Der  spiller  Tilfældet 
en  ganske  anden  storslaaet  Rolle  end  her  i  det 
fornuftige  Norden,  hvor  man  kun  holder  Tatere 
i  Arbejdshusene,  Røvere  i  Cellefængslerne  og 
Bjørne  i  Menagerierne.    I  Rusland  derimod  .   .  . 

»Ak  ja!  Der  kan  Lykken  falde  en  om 
Halsen  i  en  Haandevending  —  naar  man  er 
heldig!«  —  sukkede  Samson. 

»Mener  De  Lykken  med  y  eller  med  »?« 
—  spugte  jeg  for  at  undgaa  Misforstaaelser. 

Hr.  Samson  talte  alle  evropæiske  Sprog, 
men  kun  en  gros.  En  detail  gjorde  han  ikke 
Forretninger   i    noget   af  dem,    og  jeg    maatte 

derfor  oplyse  ham  om,  at  de  to  enslydende 
Ord  i  vort  Sprog  ved  de  forskellige  Lydtegn 
fik  en  saa  forskellig  Betydning,  at  den  Synder, 
der  havde  faaet  Løkken  om  Halsen,  i  Al- 
mindelighed maatte  betragte  sig  som  aldeles 
forladt  af  Lykken. 

Om  den  Løkke,  hvortil  Rebslageren  er 
Fader,  var  her  slet  ikke  Tale.  Vor  Rejsefælle 
forsikrede  med  en  Tyskers  hele  Alvor  og  Tro- 
værdighed, at  han  en  Gang  i  Rusland  havde 
været  sin  rigtige  virkelige  Lykke  saa  nær,  at 
hvis  han  blot  var  kommen  den  et  eneste  Skridt 
nærmere,  vilde  han  øjeblikkelig  være  bleven 
forvandlet  fra  ung  Probenreuter  til  gammel 
Adelsmand,  og  i  denne  Stund  have  haft  Gene- 
ralsrang,  Hofgunst  uden  Ende,  Godser  i  milevis 
og  Rubler  i  tøndevis. 

—  Men  hvad  kom  der  da  i  Vejen  mellem 
Dem  og  Lykken? 

—  To  fulde  russiske  Bønder,  der  stank  af 
Løg  og  Finkel,  saa  jeg  maatte  gaa  et  Skridt 
til  Side.  Dette  eneste  ubesindige  Skridt  skilte 
mig  fra  alle  Herlighederne.  Havde  jeg  ikke 
gjort  det,  vilde  det  have  været  mig,  der  var 
kommen  til  at  staa  ved  Siden  af  Ka'rakosoff 
i  det  Øjeblik,  da  han  skød  paa  Kejseren,  mig, 
der    havde    slaaet   Pistolen    til    Side,    mig,    der 

var  bleven  adlet,  overøst  med  Guld-  og  Sølvtøj, 
Legater,  Kontanter  osv.,  osv.  Nu  blev  det 
Kommissarov,  den  Flab!  Han  stod  netop 
paa  den  Plet,  hvor  jeg  havde  staaet,  og  hvor 
jeg  naturligvis  var  blevet  staaende,  hvis  jeg 
ikke  havde  haft  en  saa  ulykkelig  delikat  Næse. 
Der  havde  ikke  behøvedes  en  Smule  mere,  end 
at  jeg  Aftenen  forud  havde  glemt  at  lukke  mit 
Vindue  og  faaet  en  ordenlig  Snue  —  saa  vilde 
jeg  ikke  have  rørt  mig  af  Pletten,  og  saa  vilde 
min  Lykke  have  været  gjort. 

»Men  er  De  da  saa  aldeles  vis  paa,  at  De, 
der  var  ædru,  vilde  have  gjort  det  samme,  som 
Kommissarov  gjorde  i  Fuldskab?«  —  spurgte 
Doktoren  med  en  tvivlende  Mine.  »Sæt,  at  De 
havde  betænkt  Dem  et  Øjeblik!« 

—  Betænke  sig  paa  at  frelse  et  Medmenne- 
skes Liv  —  især  naar  det  er  en  Kejser  .   .   . 

—  Netop  naar  det  er  en  Kejser  og  oven 
i  Købet  en  russisk  Kejser,  synes  jeg,  at  der  let 
kunde  fare  en  anden  simpel  dødelig  den  Tanke 
gennem  Hovedet:  Denne  Mand  gælder  over  for 
70  Millioner  menneskelige  Væsener  som  Vor- 
herres Fuldmægtig  her  paa  Jorden;  et  Vink  af 
ham  kan  afgøre  Liv  eller  Død  for  Tusinder  og 
Hundredetusinder,  en  hel  Verdens  Skæbne  beror 
paa,    om   han  bliver  skudt,    anskudt   eller   urørt 

af  den  Kugle,  der  udsendes  efter  ham,  og  selv- 
følgelig maa  han  altsaa  staa  under  særlig  Be- 
skyttelse af  hele  den  russisk-katolske  Helgenskare. 
Har  nu  Du,  som  hverken  er  Russer  eller  Katolik, 
nogen  som  helst  Ret  til  at  fuske  dem  i  Faget, 
og  er  det  ikke  en  Formastelse  af  Dig  at  ville 
vise  Verdenshistorien  en  anden  Vej  ved  at  for- 
andre Retningen  af  den  sigtende  Pistol?  —  Og 
mens  denne  Tanke  løb  igennem  Deres  Hoved, 
kunde  der  have  løbet  adskillige  Stumper  Bly 
gennem  Kejserens. 

»Jeg  for  mit  Vedkommende  kunde  ikke  et 
Øjeblik  være  i  Tvivl  om,  hvorvidt  jeg  burde 
frelse  et  Menneskeliv,  uanset  om  dette  tilhørte 
en  Kejser  eller  en  Sjover,  en  Moskovit  eller  en 
Samojed!  —  udbrød  Petersen  halv  oprørt. 

;.Nej,  hvad  har  Nationalitet  og  Rang- 
forordning med  de  almindelige  Menneskepligter 
at  gøre!«   —  istemte  Samson. 

»Mere  end  De  i  dette  Øjeblik  husker!«  — 
svarede  Finnen  rolig.  De,  Hr.  Samson,  der 
har  Deres  Moral  fra  det  gamle  Testamente, 
maa  dog  vist  vide,  at  den  amalekitiske  Natio- 
nalitet var  tilstrækkelig  til  at  gøre  det  til  Døds- 
synd for  Savl  at  frelse  Kong  Agabs  Liv,  ja 
til  at  nedkalde  Forbandelse  over  enhver,  der 
skaanede     >Mænd    eller    Kvinder,     Børn    eller 

Diende,  Øksne  eller  Faar,  Kameler  eller  Asener« 
—  og  naar  De,  Hr.  Petersen,  der  tilfældigvis 
er  født  ved  Issefjorden  og  ikke  ved  Sprefloden, 
blot  tænker  Dem  tilbage  i  Stemningerne  og 
Forholdene  fra  1864  og  forestiller  Dem  den 
nuværende  nord-  og  stor-tyske  Rigskansler  op- 
hængt i  en  tynd  Hampesnor  og  Dem  selv 
staaende  ved  Siden  af  med  en  Saks  i  Haanden, 
saa  tror  jeg,  at  De  vil  forstaa,  hvor  menneske- 
ligt det  kan  være  at  betænke  sig  et  Øjeblik 
paa  at  redde  et  saakaldt  Medmenneske,  ja  jeg 
paastaar  endogsaa,  at  der  kunde  gives  Tilfælde, 
hvor  begge  Dhrr.  Menneskevenner  vilde  finde 
deres  Forpligtelser  mere  og  mere  tvivlsomme, 
jo  længere  De  betænkte  Dem. 

Det  er  bedrøveligt  for  Grundsætnings- 
Menneskene  at  se,  hvilken  Magt  et  aygiimentum 
ad  honriuem  kan  udøve  fremfor  et  logisk  Bevis. 
Ligesaa  totalt  som  salig  Jeronimus  i  »Julestuen« 
blev  slaget  ved  Lignelsen  om  den  Fugl  Føniks, 
saa  fuldstændigt  blev  de  Allieredes  Paastande 
nedsablede  ved  Henvisningen  til  Amalekiterne 
og  Grev  Bismark-Schonhausen. 

Petersen  søgte  dog  at  klare  sig,  saa  godt 
han  kunde,  ved  en  Paaberaabelse  af  de  Hensyn, 
man  var  skyldig  at  tage  til  sin  egen  Velfærd, 
og   som  vel  kunde  komme  i  Betragtning,   hvor 

der  var  Tale  om  en  Fjendes  Liv,  men  som 
aldeles  ikke  havde  noget  at  sige  i  det  fore- 
liggende Tilfælde,  der  ikke  medførte  nogen  som 
helst  Fare,  enten  for  Redningsmanden  selv  eller 
hans  nærmeste. 

Men  Cedersparre  var  ikke  for  intet  en 
født  Finne.  Havde  han  en  Gang  stillet  en 
Paastand  paa  Hovedet,  saa  tillod  han  ingen 
anden  at  vende  om  paa  den,  saa  længe  han 
var  i  Stand  til  at  støtte  den.  »Saa  her  var 
ingen  Farer  <  udbrød  han.  »Véd  De  hvad! 
Det  er  farligt  nok  at  kaste  sig  mod  et  Par 
Heste,  der  løber  løbsk,  men  det  vilde  jeg 
maaske  heller  ikke  betænke  mig  paa,  selv  om 
det  var  en  ubekendt  Russer,  der  sad  i  Vognen 

—  derimod  vilde  jeg  ubetinget  tage  i  Betænk- 
ning at  løbe  imod  et  Jernvejstog,  der  var  kommet 
paa  Vildspor,  og  jeg  vilde  rimeligvis  endogsaa 
betænke  mig  to  Gange,  førend  jeg  som  den 
stakkels  Kommissarov  kastede  mig  foran 
Hjulene  paa  den  russiske  Histories  Jagernauts- 
Vogn   —   NB.  naar  jeg   ikke   selv  var   Russer! 

—  Jeg  tvivler  endogsaa  paa,  at  nogen  af  de 
to  Herrer,  nu  efter  at  De  kender  hans  Martyrium, 
vilde  have  underkastet  sig  det  i  hans  Sted,  ja 
jeg  tror  ikke  en  Gang,  at  han  selv  til  Trods 
for  sin  russiske  Rettro  vilde  have  slaaet  Pistolen 

til  Side,   hvis   han   havde   anet,    hvorledes    man 
vilde  lønne  ham  derfor.« 

—  Men  han  blev  jo  netop  lønnet  kejserligt  1 

—  Ja  vist  saa,  baade  han  selv  og  hans 
afdøde  Forfædre  blev  endogsaa  optagne  i  Adel- 
standen —  ganske  ligesom  Tilfældet  var  med 
den  stakkels  Jeanne  d' Arc,  der  frelste  det  konge- 
lige Udskud  Karl  den  syvende.  Men  baade  den 
franske  Hyrdepige  og  den  russiske  Bondemand 
blev  lige  fuldt  Martyrer,  fordi  de  blandede  sig 
i  Sager,  som  laa  over  deres  Kald.  Forskellen 
var  blot,  at  hun  blev  Martyrinde  paa  romansk 
og  han  Martyr  paa  slavisk. 

—  Han  —  Kommissarov?  —  Lykkens 
Pamfilius? 

—  Paa  sin  Maadel  Kender  De  ikke  Slut- 
ningen af  hans  Historie? 

—  Nej,  jeg  véd  kun,  at  han  blev  lønnet 
med  alle  de  Herligheder,  som  et  Menneske  kan 
begære.  Hele  Verden  talte  jo  kun  om  ham  og 
den  Lykke,  han  havde  gjort.  Jeg  saa  ham  selv 
udstillet  paa  en  af  de  mest  iøjefaldende  Pladser 
i  den  kejserlige  Opera,  og  Folk  havde  meget 
mere  Øje  for  ham  end  Øre  for  Musiken. 

—  Aldeles  rigtigt  1  Men  vil  De  tillade  mig 
at  fortsætte  Historien  om  denne  Lykkens  Pam- 
filius  til  Advarsel  og  Skræk   for   alle  dem,    der 

maatte   have  Lyst   til   at   forgribe   sig   paa   den 
russiske  Historie? 

—  Fortæl!    Fortæl! 

—  Nu  vel.  Indledningen  skal  jeg  gøre 
saa  kort  som  mulig. 

Kommissarov  var  en  fattig,  russisk  Bonde 
og-  levede  som  saadan  tilfreds  med  sine  Kaar: 
han  var  taalmodig,  naar  han  var  ædru,  og  lyk- 
salig, naar  han  var  fuld. 

I  førstnævnte  Tilfælde  fik  han  Bank  af  sin 
Kone;  i  sidstnævnte  var  det  ham,  der  bankede 
hende.  For  Evropæere  vilde  et  saadant  ægte- 
skabeligt Samliv  vistnok  ikke  være  behageligt, 
men  i  Rusland  har  man  nu  en  Gang  vænnet 
sig  til  at  have  det  saaledes,  og  Folk,  der  har 
sat  sig  ind  i  Forholdene,  forsikrer,  at  hverken 
Mændene  eller  Konerne  kan  undvære  denne 
Levemaade. 

Imidlertid  kan  ingen  fortænke  Ægtemændene 
i,  at  de  foretrækker  Lyksaligheden  for  Taal- 
modigheden.  Det  gjorde  Kommissarov  frem 
for  nogen;  han  var  kun  ædru,  naar  han  var 
nødt  til  det,  og  det  var  han  ikke,  saa  længe 
han  ejede  en  eneste  Kopek.  Ikke  en  Gang, 
naar  den  sidste  var  udgiven,  indrømmede  han 
Nødvendigheden  deraf  Saa  tog  han  sin  Lyk- 
salighed paa  Borg  i  pælevis,  og  naar  ingen  vilde 

betro  ham  mere,  pantsatte  han  alt,  hvad  man 
vilde  tage  i  Pant  for  den  Trylledrik,  der  frem- 
kaldte Lyksaligheden. 

Herremanden,  der  ejede  det  Gods,  hvorpaa 
han  var  født  —  en  Baron  Klister  tror  jeg  det 
var  —  havde  tilladt  ham  at  flytte  til  Peters- 
borg, og  her  havde  han  faaet  Arbejde  hos  en 
Bundtmager.  Paa  Arbejdsdagene  var  han  flittig 
og  ordenlig,  paa  Fridagene  var  han  overstadig 
lyksalig.  En  russisk  Bonde,  der  har  faaet  en 
Fridag  eller  en  Fritime,  befinder  sig  ligesom  en 
forrejst  Matros,  der  har  faaet  Landlov,  udenfor 
sit  Element,  udenfor  sine  ordenlige  Livsvilkaar; 
der  er  for  ham  noget  saa  Overordenligt  i  Fri- 
heden, at  han  ikke  kan  begribe,  hvad  han 
skulde  gøre  med  den,  hvis  han  ikke  benyttede 
den  til  noget  Uordenligt. 

Den  i6de  April  1866  havde  Ossip  Kom- 
missarov  ikke  alene  en  Fridag,  men  endogsaa 
en  overordenlig  Fridag;  det  var  nemlig  den 
eneste  Dag  i  hans  Liv,  paa  hvilken  han  fyldte 
sit  25de  Aar,  og  det  var  derfor  i  sin  gode 
Orden,  at  denne  Dag  blev  anvendt  til  noget 
Ekstraordinært. 

Til  en  Begyndelse  tog  han  sig  i  Selskab 
med  et  Par  Kammerater  en  solid  Morgenrus, 
som   han   trolig   opfriskede   i   Dagens  Løb,    gik 

derpaa  hen  i  et  Kapel  og  takkede  St.  Nikolaj 
for  den  Lyksalighed,  der  var  bleven  forundt 
ham  i  det  Fjerdedel-Aarhundrede,  han  havde 
tilbragt  i  Czarens  jordiske  Himmerige,  og  skyndte 
sig  saa  tilbage  til  Kroen  for  yderligere  at  for- 
høje sin  russiske  Lyksalighed. 

I  Russernes  Templer  er  Helgendyrkelsen 
sindrig  lempet. efter  de  x\ndægtiges  Stand  og 
Stilling.  De  Højtstaaende  slaar  ganske  fine 
Kors  for  Pande  og  Brj^st  og  gør  ganske  smaa 
Nik  med  Hovedet,  mens  de  tilbeder  Billederne; 
de  jævne  Borgere  slaar  store  Kors  og  gør 
dybe  Buk,  men  den  simple  Almuesmand  ligger 
nedkastet  paa  Kirkegulvet,  slaar  sig  for  Brystet 
og  dunker  Panden  mod  Fliserne.  For  ham 
maa  der  kraftigere  Midler  til  at  banke  An- 
dagten ind. 

Man  begriher  let,  at  den  hrave  Ossips 
Hoved,  efter  at  være  bearbejdet  først  paa  Kroen 
og  siden  paa  Kirkegulvet,  var  særdeles  modtage- 
ligt for  alle  kommende  Indtryk  og  Indskydelser. 
Da  han  fandt  Tilbagevejen  spærret  ved  en  op- 
trukken Bro,  udbrød  han:  »Hvem  kan  vide, 
hvad  det  er  godt  forl<  —  og  det  kunde  han 
sige  med  Rette,  ti  havde  Broen  været  passabel, 
vilde  han  efter  et  Kvarters  Forløb  have  siddet 
i   Kroen,    mens    Hr.    Samson    havde    indtaget 

hans  Plads  i  det  afgørende  Øjeblik.  Nu  vendte 
han  rolig  om  og  slentrede  ned  forbi  »Sommer- 
haven.« 

Uden  for  Porten  holdt  et  Køretøj  og  om- 
kring det  stod  en  Halvkreds  af  forventnings- 
fulde Tilskuere.  Det  var  Czarens  Vogn  —  om 
en  kort  Stund  vilde  de  rettroendes  Selvhersker 
aabenbare  sig  for  dem. 

Hvilken  Festdag!  Først  Kroen,  saa  Kirken 
og  saa  Kejseren! 

Ossip  Kommissarov  stansede,  brugte 
sine  Albuer  og  stod  snart  i  forreste  Række. 

Lidt  efter  aabenbarede  Kejseren  sig  virkelig. 
Ossip  skælvede  af  Andagt.  Havde  ikke  hans 
medfødte  russiske  Militær-Instinkt  befalet  ham 
at  holde  Linje,  er  det  sandsynligt,  at  han  igen 
havde  kastet  sig  paa  alle  fire  og  drukket  Bro- 
stenene lige  saa  mange  Skaller  til  Ære  for  St. 
Aleksander,  som  Kirkefliserne  havde  faaet  til 
Ære  for  St.  Nikolavs. 

Det  er  en  mærkværdig,  næsten  uforklarlig 
Naturkraft,  der  samler  Smaafolk  omkring  for- 
nemme Personer.  Man  gør  det  utrolige  for  at 
faa  dem  at  se,  uagtet  man  meget  godt  véd,  at 
der  slet  ikke  er  noget  mærkeligt  at  se  paa 
dem.  Viktor  Hugo  paastaar,  at  det  netop 
er   dette    2^ Uagtet,«    der   er   Særsynets   egenlige 

»Fordi.«  Mængden  har  altid  en  umættelig  Lyst 
til  at  se  det  ophøjede  profaneret  —  siger  han, 
og  det  kan  jo  være  en  meget  rimelig  Forklaring 
over  de  Sammenstimlinger,  han  selv  frem- 
kalder, hvor  han  viser  sig;  men  det  gælder 
aldeles  ikke  i  Rusland.  Der  stimler  m.an  netop 
sammen  for  at  forbavses  over  det  vidunderlige, 
og  intet  kan  forekomme  en  Russer  mere  for- 
bavsende end  den  vidunderlige  Lighed,  som 
Czarer,  Storfyrster  og  Smaafyrster  i  hele  deres 
ydre  Væsen  har  med  de  ordinære  Individer  af 
Menneskeslægten. 

Kommissarov  kunde  næppe  tro  sine 
egne  Øjne.  Han  saa  den  store  Czar  nærme 
sig  Vognen  ganske  paa  samme  Maade  som  et 
almindeligt  russisk  Menneske:  ved  at  sætte  den 
ene  Fod  frem,  den  anden  foran  —  og  saa 
fremdeles.  Derpaa  blev  han  Vidne  til  et  endnu 
større  Jertegn :  Czaren  fik  ogsaa  sin  Overfrakke 
paa  uden  at  afvige  fra  den  for  andre  dødelige 
sædvanlige  Fremgangsmaade.  Han  stak  ikke 
en  Gang  begge  Armene  i  Ærmehullerne  paa 
én  Gang,  men  først  den  ene  og  saa  den  anden 
—  fuldstændig  som  Kommissarov  selv  gjorde, 
naar  hans  Kone  hjalp  ham  Kavajen  paa. 

Det  var  næsten  utroligt!  I  det  han  med 
stive  Blik  stirrede  paa  Kejseren  for  ikke  at  tabe 

et  Skimt  af  Særsynet,  blev  der  pludselig  ud- 
strakt en  Arm  foran  hans  Øjne;  at  denne  Arm 
udgik  fra  Misdæderen  Karakosoffs  Skulder 
og  endte  i  en  Haand,  der  rettede  et  Pistolløb 
imod  Czaren,  fik  han  ikke  Tid  til  at  se;  det 
var  tilstrækkeligt,  at  den  betog  ham  Udsigten; 
han  stødte  den  derfor  til  Side  —  der  lød  et 
Knald  —  der  viste  sig  en  Røg  —  der  udbredte 
sig  en  Lugt  af  Krudt  —  der  blev  en  forfærdelig 
Tummel  og  Trængsel  —  Kommissarov  blev 
ædru  af  bare  Forskrækkelse  —  og  saa  fortalte 
man  ham,  at  han  havde  frelst  Kejserens  Liv. 

Nu  var  hans  Lykke  gjort.  Dagen  efter 
var  han  næst  selve  Czaren  den  mest  populære 
Mand  i  hele  St.  Petersborg  —  ja,  der  var  i 
hele  Evropa  ikke  en  Stump  Telegraftraad, 
gennem  hvilken  hans  Navn  og  Efterretningen 
om  hans  Stordaad  ikke  havde  banet  sig  Vej; 
der  var  i  hele  den  læsende  Verden  ikke  et 
Dagblad,  lige  fra  de  uhyre  amerikanske  News- 
Papers  i  Lagen-Format  til  de  smaa  skandinaviske 
Provinsaviser  in  qvarto,  som  ikke  i  hvert  af  de 
nærmest  paafølgende  Numre  bragte  nye  Med- 
delelser om  hans  Bedrift,  hans  Herkomst,  hans 
Fortid,  hans  Forhold,  hans  Udseende,  hans 
Alder,  hans  Kone  osv.  Dersom  han  tilfældigvis 
havde  haft  en  Hund,  er  der  næppe  Spørgsmaal 

8* 

om,  at  Aviserne  ogsaa  havde  fortalt,  hvad  den 
hed,  hvad  Farve  den  havde,  og  hvad  den  fik 
at  æde  —  saa  glubende  var  den  almindelige 
Interesse  for  ham. 

Czaren  lod  ham  kalde,  men  han  skulde 
ikke  møde  til  Avdiensen  som  ufri  Bonde  og 
Bundtmagerkarl:  en  kejserlig  Ukas  havde  forud 
kundgjort,  at  ikke  alene  han  selv,  men  hans 
afdøde  Fader,  Farfader,  Oldefader  og  Tipolde- 
fader var  optagne  i  Adelstanden.  Det  har 
sikkert  forundret  de  salig  Bondesjæle  saaledes 
aldeles  uventet  at  komme  ind  i  den  adelige 
AfdeUng  af  det  russiske  Himmerige,  men  for- 
haabenlig  har  de  dog  trøstet  sig  med,  at  de 
ikke  var  de  eneste  uskyldige,  som  den  kejser- 
Uge  Naade  havde  kastet  sig  over.  Deres  Ætling 
og  Stamherre  var  derimod  lige  ved  at  se  sin 
Bevidsthed  opløses  i  bare  Forundring:  Kejseren 
trykkede  hans  Haand  allerhøjst-egenhændig,  og 
da  han  kom  ud  i  Forsalen,  blev  han  saaledes 
omfavnet  af  Generals- Arme,  trykket  til  Kammer- 
herre-Hj ærter,  badet  i  Bispe-Taarer  og  kysset 
med  Marskalks -Moustacher,  at  alt  løb  rundt 
for  ham. 

Ogsaa  hendes  nybaarne  Naade,  Mor  Kom- 
m  is  sar  o  V,  maatte  til  Hove.  Da  hun  blev 
forestillet  for  Czarinden,   tillod  denne  hende  at 

udbede  sig  en  Naadesbevisning.  Den  brave 
Kone  betænkte  sig  en  Stund,  thi  hun  vilde 
nødig  være  alt  for  ublu  i  sin  Begæring;  men 
da  hun  yderligere  blev  opfordret  til  frimodig  at 
sige,  hvad  hun  ønskede,  tog  hun  Mod  til  sig 
og  bad  om,  at  man  vilde  indløse  den  nye 
Kaabe,  som  hendes  Drukkenbold  af  Mand  — 
nuværende  Grev  Kommissarov  —  havde 
pantsat  paa  Kroen  samme  Dag,  som  han  gjorde 
Indgreb  i  Verdenshistorien.  Hun  bad  naturligvis 
ikke  forgæves,  og  saasnart  Hoffets  Damer  hørte 
dette  rørende  Bevis  paa  den  nye  Grevindes 
Beskedenhed,  kappedes  de  om  at  sende  hende 
Sobel-  og  Hermelin-Pelse;  i  Løbet  af  den  føl- 
gende Dag  modtog  hun  omtrent  halvandet 
hundrede  Stykker.  Ossip,  der  forstod  sig  paa 
Bundtmagerarbejde,  forsikrede,  at  der  maatte 
kunne  laanes  en  udrikkelig  Mængde  Brændevin 
paa  dette  Pelsværks-Oplag. 

Czarens  Redningsmand  blev  nu  indflyttet  i 
en  herskabelig  Lejlighed  og  fik  Tjenere  i  kejser- 
ligt Livre.  Alle  Klubber  i  Rusland  sendte  ham 
Diplom  som  Æresmedlem.  Hoffotografen  for- 
tjente sig  en  Formue  ved  at  sælge  hans  og 
hans  Kones  Portræter.  I  samtlige  Guverne- 
menter  og  i  alle  de  større  Byer  gjorde  man 
Indsamlinger    for    at   sende    ham    brillanterede 

Pokaler,  Guld-Tepotter,  Sølv-Servicer,  Diamant- 
ringe og  lignende  Sager  i  et  saadant  Tal,  at 
han  kunde  forsyne  et  Par  Juvelererboder  med 
Varer;  endogsaa  fra  Finland  fik  han  kostbare 
Mindegaver.  De  gamle  Knesinder  og  Bojar- 
desser  indsatte  ham  til  deres  Ar\'ing,  de  loyale 
Handelsselskaber  bevidnede  ham  deres  Tak- 
nemmelighed paa  Stempelpapir  i  Form  af  Obli- 
gationer og  Livrente -Breve;  fra  Morgen  til 
Aften  regnede  der  rede  Penge  ned  over  ham, 
og  man  tilskødede  ham  hele  Godser  med  til- 
hørende Bonde-  og  Kreaturbesætning.  Man 
foranstaltede  en  ny  Udgave  af  Ruslands  Geografi, 
for  i  den  at  kunne  optegne  hans  Fødested,  og 
ve  den  Discipel,  der,  naar  han  blev  spurgt  om 
Landsbyen  Mol  vi  ti  nos  Mærkv^ærdigheder,  ikke 
strak  opramsede:  Her  fødtes  i  Aaret  1841  den 
1 6de  April  Ossip  Ivanov  Kommissarov 
Kostromskoj,  hvem  Herren  forundte  den 
Naade  at  frelse  hans  Majestæt  Kejser  Aleksander 
den  andens  dyrebare  Liv«  —  ja  saa  vidt  gik 
endog  Begejstringen  for  ham  i  Udlandet,  at 
Komponisten  til  »Den  tapre  Landsoldats  gjorde 
Forsøg  paa  at  fordoble  sin  Udødelighed  ved  at 
skrive  en  »Kommissarov-Marche.«  Se,  det  kalder 
man  at  gøre  Lykke! 

Men  det  blev  ikke  derved. 

Den  forhenværende  Bonde  og  Bundtmager 
havde  selv  tiltaget  sig  Værdighed  som  kejserlig 
Liv-Redder.  Czaren  havde  udnævnt  ham  til 
Adelsmand  og  de  taknemlige  Medborgere  havde 
hævet  ham  op  i  Rigmændenes  Klasse,  men  til 
Tros  for  sin  Adel,  sin  Rigdom  og  sin  Bedrift 
var  han  endnu  efter  russiske  Begreber  i  Grunden 
ingen  Ting,  og  »den  berømte  Kommissarov« 
maatte  nødvendig  være  noget  mere  end  Ossip 
Kommissarov.  Men  for  at  blive  noget  mere 
maatte  han  blive  noget  andet,  og  for  at  blive 
noget  andet  maatte  han  ophøre  at  være,  hvad 
han  v^r.  Man  vilde  gøre  ham  til  det  størst 
mulige,  og  da  al  Storhed  i  Rusland  er  militær, 
maatte  han  have  Ansættelse  i  Hæren. 

Man  gjorde  ham  nu  til  »Kornet«  ved  et 
af  de  smukkest  uniformerede  Hestgarde -Regi- 
menter, og  Chefen  for  dette  fik  allernaadigst 
Ordre  til  i  største  Hast  at  bibringe  ham  den 
til  Forfremmelse  nødvendige  Dannelse  og  Dres- 
sur. Naar  Czaren  vil,  at  noget  skal  gøres, 
saa  maa  det  gøres,  og  naar  en  Russer  maa 
gøre  noget,  er  der  aldrig  Spørgsmaal,  om  det 
kan  gøres  eller  ejl  Kommissarov  skulde 
frem,  det  havde  saa  mange  Prinser,  der  var 
komne  til  Regimentet,  ogsaa  skullet;  havde 
Chefen    kunnet    besørge     dem     uddannede    til 

Forfremmelse,  maatte  han  ogsaa  kunne  uddanne 
Kommissarov,  og  kunde  han  ikke  det,  saa 
—  skulde  han  gøre  det  alligevel,  ti  han  havde 
sin  Ordre. 

Den  nye  Kornet  var  slet  ikke  dummere 
end  de  tidligere  uddannede  Prinser,  men  Ulykken 
var,  at  han  ligesom  de  skulde  dannes  uden 
Anvendelse  af  de  Hjælpemidler,  der  lige  siden 
Peter  den  Stores  Tid  er  blevne  betragtede  som 
uundværlige  for  den  russiske  Almues  Kultur, 
og  at  han  skulde  omdannes,  mens  Prinserne 
kun  behøvede  at  uddannes.  En  livegen  russisk 
Bondenatur,  der  er  bleven  fem  og  tyve  Aar 
gammel,  lader  sig  hverken  omdanne  eller 
uddrive. 

Der  blev  imidlertid  dannet  og  drevet  paa 
ham  tidlig  og  silde.  Han  lød  og  led,  det  var 
han  født  til;  men  lige  saa  lidt  som  nogen 
Drivhus-Kultur  kan  forvandle  et  Rødløg  til  en 
Tulipan,  saa  lidt  formaaede  Dressuren  at  om- 
skabe ham  fra  Bonde  til  Adelsmand.  Naar 
man  sagde  »ret!«,  saa  rettede  han  sig,  naar 
man  sagde  »buk!«,  saa  bukkede  han;  han 
kunde  lære  at  gøre  hvad  som  helst  paa  Be- 
faling, men  at  gøre  eller  sige  noget  som  helst 
af  sig  selv,  kunde  ingen  lære  ham.  I  Samkvem 
med  de   adelige  Officerer  var  og  blev  han  sky 

Og  forskræmt:  det  var  ham  umuligt  at  leve  sig 
ind  i  den  fremmede  Race.  Efter  et  Par  Ugers 
ufortrødne  Anstrængelse  opdagede  man,  at  det 
gik  mere  og  mere  tilbage  med  hans  Udvikling: 
man  havde  forkuet  Bondenaturen  uden  at  kunne 
fremdrive  en  Spire  til  Adelsmanden.  Vilde 
man  ikke  fuldstændig  ødelægge  ham,  maatte 
man  lade  ham  have  sin  Frihed,  opgive  al 
Undervisning  og  Dressur  og  indskrænke  sig  til 
ubemærket  at  paavirke  ham  ved  et  skønsomt 
Valg  af  hans  Omgangsvenner  —  sagde  den 
klogeste  i  Raadet,  nemlig  Regimentslægen,  og 
hans  Raad  blev  fulgt. 

Hr.  Kornetten  fik  nu  sin  Frihed,  og  for 
Friheden  havde  han,  som  sagt,  kun  én  An- 
vendelse: han  søgte  Morskab,  men  kendte  ingen 
anden  Vej  dertil  end  den,  der  gik  gennem 
Krodøren.  Han  gik  altsaa  til  Kros,  samlede 
en  Flor  af  sine  Jævnlige,  Underofficerer  og 
Menige,  om  sig,  øste  Champagne  ud  i  Strømme, 
følte  sig  for  første  Gang  lykkelig  siden  sin 
Ophøjelse  og  nød  sin  Lykke  i  fulde  Drag, 
indtil  hele  Selskabet  paa  god  russisk  laa  død- 
drukkent om  Bordet. 

Følgerne  af  denne  Aftens  Glæde  blev  yderst 
bedrøvelige.  Samtlige  Gæster  maatte  efter  de 
militære  Loves  Strænghed   bøde   for  den  altfor 

store  Ære,  de  havde  nydt,  og  om  Værten  end 
i  Egenskab  af  kejserlig  Livs-Frelser  gik  fri  for 
den  Straf,  der  kom  over  de  andre  Syndere, 
gik  han  heller  ikke  Ram  forbi.  Det  blev  nemlig 
betydet  alle  lavere  stillede  Individer  ved  Regi- 
mentet, at  dersom  nogen  af  dem  vovede  at 
tage  Plads  ved  samme  Bord  som  Kejserens 
Redningsmand,  eller  at  nippe  til  et  Glas  i  hans 
ophøjede  Selskab,  eller  blot  at  indlade  sig  i 
Samtale  med  ham,  vilde  en  saadan  Formastelse 
blive  straffet  som  Tilsidesættelse  af  den  Ær- 
bødighed, der  skyldtes  Czaren,  og  det  kostede 
blot  Chefen  et  Ord  at  faa  samme  Parole  givet 
ved  de  andre  Regimenter. 

En  saadan  Tilkendegivelse  forfejlede  ikke 
sin  Virkning  paa  Vedkommende,  selv  om  den 
kun  blev  meddelt  under  Haanden.  Kommis- 
sarov  kunde  ikke  mere  henvende  et  venligt 
Ord  til  sine  naturlige  Ligemænd  uden  at  ind- 
g}'de  dem  Rædsel ;  hans  godmodige,  tungsindige 
Aasyn  virkede  øjeblikkelig  forstenende  paa  dem 
som  et  Medusahoved.  De  hilsede  ham  nu  med 
samme  Udtryk  af  Forfærdelse,  som  om  han 
havde  været  Czaren  selv,  og  som  om  der  bag 
ved  ham  lurede  en  Straffens  Engel  med  hævet 
Knut  i  Haanden;  jo  mere  venlig  og  opmuntrende 
han   tiltalte    dem,    jo    tydeligere   saa   han    dem 

gyse  tilbage;  kun  ved  ligefremme  Spørgsmaal 
var  det  ham  muligt  at  faa  et  Svar  vristet  fra 
dem,  og  kunde  de  saa  slippe  med  Enstavelses- 
ord, gjorde  de  det.  Han  begyndte  nu  at  anse 
sig  selv  for  et  forgjort  Menneske  med  et  Kains- 
Mærke  paa  Panden  og  blev  snart  lige  saa  sky 
for  de  andre  Officerer,  som  Mandskabet  var 
for  ham. 

Det  manglede  naturligvis  ikke  paa  Ind- 
bydelser fra  hans  overordnede  Foresatte,  men 
i  deres  Kreds  var  det  ham,  der  var  den  for- 
færdede. Han  kunde  slet  ikke  forstaa,  end 
sige  tro  og  allermindst  glæde  sig  over  de 
Høfligheds-Fraser,  der  bleve  henvendte  til  ham; 
især  var  de  fornemme  Damers  Opmærksomhed 
og  Galanteri  generende  for  ham.  Hvorledes 
skulde  disse  fine  brillanterede  Duftvæsener 
pludselig  for  Alvor  have  faaet  en  saa  umættelig 
Interesse  for  ham,  Bonden,  Bundtmagerkarlen, 
Ossip  Ivanov,  hvem  de  for  faa  Dage  siden 
vilde  have  set  ned  paa  som  paa  et  Trældyr? 
Han  vidste  jo  for  godt,  at  han  selv  intet  havde 
gjort,  der  kunde  forvandle  ham  til  et  højere 
Væsen,  og  han  vidste  bedre  end  nogen  anden, 
at  han  tros  alle  Udnævnelser,  Lovtaler,  Diplomer, 
Pokaler  og  Tepotter  uforandret  var  den  selv- 
samme  simple   Mand,   som   for  kort  Tid   siden 

saa  Vejen  til  Kroen  afskaaren  ved  den  optrukne 
Bro.  Alt,  hvad  der  var  hændet  ham  siden, 
var  saa  ubeføjet,  saa  urimeligt,  ja  saa  utroligt, 
at  han  kun  kunde  tænke  sig  to  fornuftige  For- 
klaringer derover:  enten  maatte  hele  den  for- 
nemme Verden  være  bleven  enig  om  at  gøre 
ham,  den  stakkels  Almuesmand,  til  en  Slags 
Rigs-Nar,  eller  ogsaa  maatte  den  hele  Historie 
være  en  Drøm,  en  Vildelse,  som  han  havde 
drukket  sig  til  paa  sin  Fødselsdag. 

Han  havde  før,  naar  han  efter  en  Rus 
var  plaget  af  fæle  Drømme,  trøstet  sig  med, 
at  han  kun  drømte;  nu  hændte  det  ham  ofte, 
naar  han  midt  i  de  straalende  Herskabssale 
stod  forknyt  og  forlegen  midt  i  en  Sværm  af 
fine  Damer  og  guldbræmmede  Herrer,  der  op- 
bød alle  deres  Kunster  og  Evner  for  at  presse 
en  Ytring  ud  af  ham,  at  den  Tanke  greb  ham: 
»Alt  dette  er  kun  en  Slags  Mareridt!  Gid 
du  snart  maatte  vaagne,  selv  om  det  skulde 
være  Mutter,  der  trak  dig  ved  Haarene  ud  af 
Sengen ! « 

Denne  Tanke  vendte  tiere  og  tiere  tilbage; 
den  var  nær  ved  at  blive  en  fiks  Idé,  og  jo 
mere  han  tvivlede  om,  at  han  var  ved  sin  fulde 
Bevidsthed,  jo  mere  sky  og  indesluttet  blev 
han    naturligvis    over    for   de   ham   paatvungne 

Omgivelser;  man  indlader  sig  jo  nødig  med 
det,  man  ikke  rigtig  tror  paa! 

En  Aften  listede  han  sig  ud  med  Lommen 
fuld  af  Penge,  styrede  sin  Gang  hen  til  det 
Strøg,  hvor  han  havde  færdedes  i  sin  Ringheds 
glade  Dage,  gik  ind  i  en  af  de  kære  gamle 
Kipper,  der  saa  ofte  havde  set  ham  lyksalig, 
traf  her  gamle  Bekendte,  beværtede  dem  alle, 
drak  med  dem  alle  og  blev  saa  lyksalig  som 
den,  der  ikke  alene  har  genfundet  sig  selv, 
men  genfundet  sig  selv  som  en  Krøsus.  Her 
mellem  Bundtmagere,  Garvere  og  Felberedere 
overtydede  han  sig  om,  at  han  endnu  var  den 
virkelige,  levende  og  lysvaagne  Ossip  Kommissa- 
rov,  og  at  han  i  denne  Egenskab  havde  Venner 
i  Mængde,  Venner,  som  forstod  ham  og  som 
han  forstod,  Venner,  der  vilde  drikke  med  ham, 
saa  længe  de  kunde  se  en  Flue  paa  Væggen 
—  ja  meget  længere  1  —  det  viste  de  i  Gerning. 
Det  blev  en  mageløs  Aften,  og  den  blev  fulgt 
af  flere  lignende. 

Men  det  gaar  paa  ingen  Maade  an,  at  en 
Officer  i  et  kejserligt  Garderegiment  genfinder 
sig  selv  mellem  Smaaborgere  og  Arbejdsmænd, 
især  naar  han  højtideligholder  Genfindeisen  paa 
en  saa  familiær  Maade.  Enhver  anden  Kornet, 
der  havde  gjort  sig  skyldig  i  en  slig  Tilsidesættelse 

af  Korpsets  Værdighed,  vilde  have  faaet  Arrest 
eller  værre  Straf;  men  Kejserens  Redningsmand 
maatte  man  ikke  straffe,  man  maatte  blot  fore- 
bygge Gentagelsen  af  slige  Udskejelser. 

Da  Ossip  en  Aften  vilde  gaa  til  Kroen, 
fandt  han  den  lukket;  Politiet  havde  sat  en 
Pind  for  de  natlige  Orgier  og  givet  samtlige 
Deltagere  en  alvorlig  Advarsel:  den  Straf,  som 
de  havde  fortjent  for  deres  Drukkenskab,  vilde 
man  imidlertid  opsætte,  til  man  næste  Gang 
traf  dem  i  Selskab  med  Kornetten.  Han  gik 
nu  ind  paa  en  anden  Kro,  traf  der  nogle  af 
Kammeraterne,  men  aldrig  saa  snart  var  han 
kommen  ind  ad  Døren,  før  de  skyndte  sig 
afsted;  han  vilde  holde  paa  en  af  dem,  men 
denne  bad  saa  bønlig  for  sig,  som  om  det 
galdt  hans  Liv;  han  lod  ham  altsaa  gaa  og 
satte  sig  hen  ved  et  andet  Bord  mellem  nogle 
Haandværkere,  som  han  ikke  kendte,  gav  sig  i 
Snak  med  dem  og  krævede  Drikkevarer  ind 
Det  varede  paafaldende  længe,  førend  de  kom 
—  en  ubekendt  Tilstedeværende  havde  nemlig 
hvisket  et  Ord  i  Øret  paa  Værten.  Ossip 
rejste  sig  for  at  faa  fat  paa  den  forsøm.melige 
Opvarter.  Da  han  kom  tilbage,  var  alle  hans 
Bordfæller  forsvundne  —  den  Ubekendte  havde 
ogsaa  sagt   dem  et  magisk  Ord,    maaske  tillige 

vist  dem  et  eller  andet  respektindgydende  Tegn. 
Han  satte  sig  hen  til  et  andet  Bord  —  samme 
Optrin  gentog  sig.  Han  gik  forundret  ind  paa 
en  tredje  Kro  —  den  selvsamme  uforklarlige 
Skæbne  fulgte  ham:  hvor  han  slog  sig  ned, 
rejste  de  andre  Gæster  sig  op;  næppe  havde 
han  udkaaret  sig  et  Par  Drikkebrødre,  før  den 
lede  Troldmand,  der  usynlig  ledsagede  ham, 
ved  et  »forsvind!«  bragte  dem  udenfor  hans 
Synskreds. 

Saaledes  gik  det  ham,  hver  Gang  han 
søgte  sit  gamle  Selskab.  Et  eller  andet  for- 
klædt Politivæsen  fulgte  ham  overalt  i  Hælene 
og  borttryllede,  uden  at  han  forstod,  hvordan 
det  gik  til,  enhver  Kammerat.  Hvad  hjalp  det 
nu,  at  han  ejede  saa  mange  brillanterede  Po- 
kaler, naar  ingen  Ven  vovede  at  drikke  med 
ham?  Hvad  hjalp  det,  at  han  havde  Guld  nok 
til  at  købe  Vin  i  tøndevis,  naar  ingen  vilde 
drikke  et  Glas  med  ham?  Han  gennemgik  paa 
én  Gang  Midas's  og  Tantalos's  Kvaler,  og 
havde  han  kendt  Sagnet  om  den  langørede 
Guldmagers  Frelse,  vilde  han  næppe  have  be- 
tænkt sig  paa  at  gøre  Nevaen  til  sin  Paktolos. 

Til  sidst  gik  hans  Fortvivlelse  saa  vidt,  at 
han  i  Mangel  af  alt  andet  Selskab  sluttede  sig 
til  Gardeløjtnanterne.     Imellem  dem  var  der  et 

Par  Landjunkere,  der  ikke  stod  synderlig  over 
eller  under  ham,  hverken  i  Henseende  til  Dan- 
nelse eller  Drikkelyst.  De  blev  nu  hans  stadige 
Følgesvende,  og  henrykte  over,  at  de  i  Kom- 
missarovs  Navn  havde  et  Løsen,  hvorved 
enhver  Klage  maatte  forstumme,  drev  de  snart 
deres  Udsv^ævelser  udenfor  alle  Grænser.  Jeg 
har  selv  set  ham  og  dem  husere  en  Aften  paa 
et  Konditori,  og  jeg  har  aldrig  set  noget 
lignende:  da  de  ikke  kunde  tømme  de  sidst 
indkrævede  tolv  Flasker  Champagne,  kastede 
de  til  Maals  efter  Spejlene  med  dem.  —  »Det 
er  Kommissarov,  der  morer  sig  —  alt  gaar  paa 
hans  Ansvar!^   —  hed  det. 

Men  ogsaa  den  Morskab  fik  en  snar  og 
brat  Ende.  Skandalerne  gik  for  vidt,  og  det 
var  naturligvis  ikke  Kejserens  Yndling  og  Liv- 
Frelser,  men  de  Herrer  Medjunkere,  paa  hvem 
Følgerne  kom  til  at  hvile.  En  smuk  Morgen 
var  de  forsvundne.  De  var  blevne  »forflyttede 
til  andre  Regimenter,«  sagde  man,  og  da  der 
ikke  let  kan  tænkes  nogen  større  Skræmsel  for 
slige  Folk  end  at  sendes  bort  fra  Hovedstaden 
til  en  af  Fæstningerne  paa  Steppen,  er  det 
klart,  at  deres  Kammerater  tog  Advarsel  af 
deres  Eksempel. 

Nu  var  det  kommet  saa  vidt  med  Lykkens 
Pamfilius,  at  han  ikke  en  Gang  blandt  Garde- 
løjtnanterne kunde  finde  en  Kammerat.  Chefen 
for  Regimentet  opfordrede  yderligere  de  mest 
dannede  og  eksemplariske  Officerer  til  at  tage 
sig  af  ham;  de  indbød  ham  til  deres  Saloner, 
men  der  var  man  aandrig,  talte  fransk  og  drak 
Te  —  det  var  uudholdehgt.  Før  vilde  han 
drikke  Finkel  ganske  alene. 

Det  gjorde  han;  men  det  var  ingen  Maade 
at  blive  dannet  og  beleven  paa,  og  dannet  og 
beleven  skulde  han  blive  —  Czaren  vilde  det  jo. 

Man  tvang  ham  nu  ifølge  Doktor-Recept 
til  at  holde  Diæt,  satte  ham  under  stræng  Op- 
sigt og  kommanderede  ham  om  Dagen  fra 
Undervisning  til  Undervisning,  om  Aftenen  fra 
Salon  til  Salon.  Han  lystrede,  ti  han  var 
Russer,  men  til  sidst  blev  det  ham  umuligt  at 
være  det  længere. 

En  smuk  Morgen  fandt  man  ham  hængende 
paa  Væggen  i  hans  Sovekammer.  For  at  fri- 
gøre sig  for  al  den  Lykke,  han  havde  gjort, 
havde  han  gjort  en  Løkke  paa  en  af  de  Guld- 
snore, som  hørte  til  hans  Uniform  —  den  var 
falden  ham  om  Halsen,  og  nu  var  han  fri  for 
al  kejserlig  Gunst  og  Bevaagenhed. 

En  af  hans  Medofficerer,  en  Landsmand 
af  mig,  skrev  et  Mindedigt  over  ham  i  vor 
national-finske  Rune-Stil  med  Parallelismer  og 
rimfri  Trokæer.    Slutningen  lød  omtrent  som  saa : 

Frygtelig  er  Czarens  Vrede 

Og  forfærdelig  hans  Naade! 

Derfor  ær  ham  i  det  Fjærne ! 

Derfor  elsk  ham  helst  i  Afstand! 

Derfor  ve  Dig,  om  Du  vover 

Paa  hans  Frakke  fræk  at  skyde! 

Derfor  ve  Dig  ikke  mindre, 

Om  du  hindrer  den,  der  skyder! 


»Men  de  russiske  Aviser  har  jo  modsagt 
Efterretningen  om  Kommissarovs  Død!«  —  ind- 
vendte jeg. 

»Det  er  jo  netop  et  Bevis  paa,  at  den  er 
paalidelig.  Alle  Aviser  lyver:  de  engelske  af 
Princip,  de  franske  for  Betaling,  de  tyske  af 
Naturdrift  og  de  russiske  paa  Befaling!«  — 
svarede  Doktoren. 

3 Men  saa  vidt  jeg  husker,  stod  Berigtigelsen 
ogsaa  i  et  dansk  Blad,«   —  indvendte  Petersen. 

»Der  er  den  naturligvis  optaget  i  god  Tro. 
En  Redaktør  har  ikke  Tid  til  at  undersøge, 
om  en  Efterretning  er  sand,  men  kun,  om  den 
er  sandsynlig.« 

Doktor  Cedersparres  Ord  i  Ære!  Hans 
Fortælling  syntes  mig  at  være  højst  sand- 
synlig, og  jeg  genfortalte  den  i  god  Tro  — 
aldeles  korrekt  som  jeg  havde  hørt  den.  De 
svenske  Blade  optog  den  og  blev  i  den  An- 
ledning konfiskerede  baade  i  Finland  og  i  Rus- 
land —  det  var  meget  smigrende. 

Et  Par  Aar  efter  talte  jeg  med  en  finsk 
Maler,  der  kom  lige  fra  St.  Petersborg,  og  gav 
mig  en  Beskrivelse  over  forskellige  Herligheder  og 
Mærkværdigheder,  han  havde  set  i  Kejserstaden. 
Blandt  andre  nævnte  han  —  Kommissarov. 

»Kommissarov?«  udbrød  jeg  forbavset.  »Har 
han  da  ikke  taget  Livet  af  sig?« 

—  Han?  Nej  for  fjorten  Dage  siden  saa 
jeg  ham  i  alt  Fald  køre  gennem  Gaderne  i 
bedste  Velgaaende.  Hvem  har  sagt,  at  han 
skulde  have  aflivet  sig? 

—  Deres  Landsmand   Doktor  Cedersparre. 

—  Cedersparre!  Ja  det  maa  jeg  tro.  Han 
er  vor  første  Improvisator,  hvad  Historier  angaar. 
Det  er  Synd,  at  man  aldrig  har  optegnet  hans 
Improvisationer. 

Den  store  Synd  var  udslettet!  Jeg  havde 
optegnet  en  af  dem! 

TEATERNISSEN. 


I. 

.Magleborg  og  Magleborgerinderne  —  Herregaardsfrekenernes 
Kamp  med  Smaastadsdamerne. 


J\t  det  lille  Danmark  af  alle  Verdens  Riger  og 
Lande  er  det,  hvor  der  er  bedst  at  være,  der- 
om har  alle  danske  Digtere  længe  været  enige, 
men  trods  denne  Enighed  vil  ingen  af  dem 
kunne  nægte,  at  det  har  en  stor  Fejl,  som  især 
gaar  ud  over  Digterne:  Det  er  altfor  lille;  saa 
lille  endogsaa,  at  det  er  med  Nød  og  Næppe, 
en  digtet  Fortælling  kan  faa  Plads  til  at  passere 
deri.  Skal  Handlingen  foregaa  i  en  By  —  den 
være  stor  eller  lille  —  og  Forfatteren  nævner 
en  af  dem,  der  findes  paa  Landkortet,  som 
Skueplads  for  de  Optrin,  han  vil  skildre,  saa 
udsætter  han  sig  for,  at  den  første  Læser,  der 
aabner  Bogen,  kjender  hvert  Menneske  i  Byen 
og  som  Følge  deraf  enten  erklærer,  at  de  om- 
handlede Personer  slet  ikke  findes  der,  eller  — 

hvad  der  er  værre  endnu  —  af  Byens  virkelige 
Indvaanere  udskriver  en  Rollebesætning  til  den 
fingerede  Personliste,  ligesom  Korsørianerne  i 
sin  Tid  gjorde  til  »Kong  Salomon  og  Jørgen 
Hattemager  <  og  Anholtsbeboerne  til  »Peder 
Paars«. 

Der  hører  derfor  et  usædvanligt  Held  til 
at  opdage  en  By,  som  er  saa  lidt  bekendt  for 
det  store  Publikum,  som  Magleborg.  Er  der 
nogen  af  mine  Læsere,  der  selv  har  været  i 
Magleborg?  Heller  Ingen,  hvis  Broder  er  Apo- 
theker  i  Magleborg,  eller  hvis  Søsters  første 
salig  Mand  har  været  Kapellan  hos  Provst 
Bavl  er  up  i  Magleborg?  Naar  Alt  kommer  til 
Alt,  er  jeg  maaske  endog  saa  heldig,  at  ikke 
en  eneste  af  mine  Læserinder  i  dette  Øjeblik 
kan  huske,  hvor  Magleborg  ligger.    * 

Saa  meget  desto  bedre!  Jeg  skal  vel 
vogte  mig  for  at  vise  nogen  konkurrerende  For- 
fatter eller  kontrollerende  Kritiker  Vejen  til 
denne  interessante  By.  Det  maa  være  nok,  at 
den  ligger  omtrent  lige  langt  fra  Skandinavien 
og  Slesvigholsten. 

Byen  Magleborg  er  ingen  Købstad,  men 
det  vilde  næsten  være  en  Fornærmelse  at  kalde 
den  Landsby.  Den  har  en  Herregaard,  der  i 
gamle  Dage  førte  Titel  af  Slot,  og  hvis  vidtløftige, 

nu  tildels  udstykkede  Jorder  har  givet  Plads  til 
tre  andre  Gaarde,  hver  med  saa  mange  Tønder 
Hartkorn,  at  Ejerne  allerede  for  femten  Aar 
siden  lod  deres  Koner  kalde  »Fruer«,  selv  om 
de  ikke  havde  erhvervet  sig  nogen  Titel ;  Præste- 
gaarden  har  paa  Grund  af  Kaldets  Fedme  næsten 
altid  været  Provsteresidens,  det  juridiske  Fakultet 
er  repræsenteret  ved  en  Herredsfoged,  det  medi- 
cinske ved  en  praktiserende  Læge  og  det  filo- 
sofiske af  en  pensioneret  Professor,  hvis  ældste 
Frøken  Datter  paa  engang  forhøjer  Byens  An- 
seelse i  to  Retninger:  Hun  holder  Institut  og 
Pension  for  unge  Damer  og  udgiver  hvert  Aar 
mindst  et  Par  Romaner.  Lægger  vi  hertil,  at 
Byen  har  en  Agent,  der  driver  Kornhandel, 
Møllebrug,  Bageri,  Bryggeri  og  Teglværk,  og 
en  Vismand,  som  under  den  beskedne  Titel 
»Postmesteren«  fungerer  båade  som  Konversa- 
tions-Leksikon, Nød-  og  Hjælpebog,  Avertisse- 
ments-Tidende og  elektrisk  Telegraf  for  alle 
mulige  Nyheder,  vil  man  forstaa,  at  Magleborgerne 
ikke  alene  tro  sig  lige  saa  højt,  men  endogsaa 
langt  højere  paa  Straa,  end  den  nærmeste  Køb- 
stads »Smaaborgere«. 

En  Herlighed  havde  imidlertid  Købstad- 
beboerne forud  for  den  stolte  Magleborgs- 
noblesse:    de    havde   et  Teater,    og    de    kunde 

følgelig  omtale  sig  selv  som  et  Publikum;  det 
var  dem  rigtignok  en  temmelig  dyr  Fornøjelse, 
ti  det  omtalte  Publikum  var  saa  lille,  at  kun  de 
mindre  rejsende  Skuespillerselskaber  vovede  at 
tage  Ophold  hos  dem,  og  sædvanlig  skete  dette 
endda  kun,  naar  Direktøren  henad  Foraaret  til 
saa  sig  nødsaget  til  at  ordne  sine  Affærer  ved 
en  Fallit.  »Det  er  saadan  nogle  vakre  Folk 
Aliesammen,  derfor  kommer  man  kun  til  dem 
i  den  yderste  Nød!«  —  sagde  en  Direktør  saa 
betegnende.  Men  hvor  underholdende  og  aands- 
opløftende  det  endogsaa  kunde  være  at  sidde 
paa  Dommersæderne  og  beundre  Kunstnerne  af 
Faget,  der  ved  Hjælp  af  Dubleringer  og  Breve 
var  i  Stand  til  at  opføre  en  øhlenschlægersk 
Tragedie  med  tre  Gange  saa  mange  Navne  paa 
Personlisten,  som  Selskabet  talte  Medlemmer, 
var  det  dog  egenlig  Privatforestillingerne,  der 
var  Stadbeboernes  Stolthed  og  Glanspunktet  i 
deres  Vinterfornøjelser.  Hvert  Aar  blev  der 
givet  et  Par  saadanne  »i  velgørende  Øjemed« ; 
Overskud  gav  de  rigtignok  sjælden,  men  de 
virkede  alligevel  højst  velgørende  paa  Sam- 
fundet, idet  enhver  saadan  Forestilling  gav  hele 
Byen  Stof  til  Samtale  en  Maaned  før  og  en* 
Maaned  efter. 

Magleborgsdamerne  forsømte  aldrig  Lejlig- 
heden til  at  overvære  disse  Velgørenhedsfore- 
stillinger og  bag  efter  at  holde  Dom  over  de 
rollehavende  Velgørerinder  og  Velgørere.  De 
var  Allesammen  enige  om,  at  Elskeren  var 
væmmelig,  Elskerinden  horribel,  den  lystige 
Fætter  rædsom.  Soubretten  formelig  uanstændig, 
den  værdige  Fader  ikke  til  at  holde  ud,  og  at  det 
i  det  Hele  taget  var  ubegribeligt,  hvorledes 
man  kunde  falde  paa  at  give  Privatforestillinger 
i  en  By,  hvor  Herrerne  var  saa  gruelig  uheldige, 
og  den  ene  Dame  værre  end  den  anden. 
Havde  det  været  i  Magleborg,  der  var  blevet 
Tale  om  Sligt  —  det  havde  været  en  ganske 
anden  Sag i 

Smaastadsdamerne  skulde  dog  nok  vogte 
sig  for  at  søge  Bistand  i  Magleborg.  En  Gang 
havde  man  været  saa  ubesindig  at  lade  en  af 
Frøknerne  derude  fra  faa  Hovedrollen  i  »Et 
Fejltrin«,  og  Følgen  deraf  var  bleven  den,  at 
Byens  rigeste  Købmand  straks  blev  dødelig  for- 
elsket i  hende,  og  den  største  Gevinst  i  Ægte- 
skabs-Lotteriet, hvortil  saa  mange  unge  Hjerter 
havde  sat  deres  Haab,  saaledes  kom  til  at  falde 
udenfor  Kollektionen.  Et  saadant  Fejltrin  gør 
man  ikke  om  igen.  Det  blev  øjeblikkelig  ved- 
taget i  samtlige   Byens  Kaffecirkler ,    at    »ingen 

af  disse  kokette  Herregaardsfrøkner«  for  Frem- 
tiden burde  taales  ved  noget  lignende  Arrange- 
ment, og  paa  et  Bal,  der  kort  efter  blev  givet 
i  Klubben,  maatte  alle  Byens  unge  Herrer,  for 
at  faa  Løfte  om  første  Vals  med  deres  egne 
Damer,  forud  paa  Æresord  forpligte  sig  til  ikke 
at  danse  en  eneste  Dans  med  nogen  af 
»Magleborgsdukkerne. « 

For  at  hævne  denne  Kabale  blev  der  i 
Magleborg  givet  to  store  Baller  og  en  Maske- 
rade, hvortil  ikke  en  eneste  »Smaastadsfrøken«, 
men  saa  mange  som  muligt  af  Byens  dameløse 
Herrer  var  indbudne,  og  man  havde  endogsaa 
den  Triumf,  at  en  af  disse  —  Købstadens  Digter 
og  Apoteker  —  ved  at  udbringe  Damernes  Skaal 
paa  den  mest  aandrige  Maade  udnævnte  Magle- 
borgerinderne:)  til  Æresborgerinder  blandt  Ver- 
densborgerinderne, alle  Smaastads-  og  Spids- 
borgerinder ufortalte.«  Saa  straalende  Baller 
havde  der  aldrig  været  set  i  Købstaden;  nu 
fattedes  der  blot  én  Triumf:  Verden  burde  er- 
fare, at  man  ogsaa  kunde  give  en  Privat- 
forestilling i  Magleborg. 

Den  ene  Veninde  øver  Spaadomskunster  og  opdager,  al  den 
anden  har  sex  Bejlere. 


Paa  Terrassen  i  »Hovhaven c  —  en  af  de 
raserede  Volde,  der  endnu  mindede  om  den 
Tid,  da  Magleborg-  var  en  af  vore  ældste  Adels- 
slægters befæstede  Residens  —  sad  to  paa- 
faldende  smukke  Piger,  hver  med  sin  Bog  i 
Haanden.  Hundreder  af  Malere,  store  og  smaa, 
har  moret  sig  med  at  sammenstille  en  mørk  og 
en  lys  Skønhed  ved  Siden  af  hinanden  som 
indbyrdes  flatterende  Modsætninger,  men  næppe 
er  det  lykkedes  nogen  af  dem  at  finde  to  unge 
Piger,  hvis  Skønhed  var  mere  kontrasterende  end 
disse  to  Veninders. 

Den  ene  var  lidt  under  Middelhøjde,  næppe 
18  Aar  gammel,  Hdt  fyldigere  end  en  Hebefigur 
i  Almindelighed  og  snarere  blændende  dejlig 
end  regelmæssig  smuk;  hun  havde  nøddebrune 
Øjne  og  blondt  Haar,  som  Naturen  syntes  at 
have  slynget  sammen  i  det  mest  fortryllende 
Vilderede  for  at  umuliggøre  enhver  konstig 
Frisur. 

Den  anden  var  slank  og  fintbygget,  netop 
saa  høj,  at  hun  hverken  kunde  kaldes  stor  eller 

lille  —  en  fuldendt  Model  til  en  Dianastatue. 
I  Modsætning  til  Veninden  havde  hun  mørke- 
blaa  Øjne  og  næsten  sort  Haar,  der  med  gennem- 
ført Regelmæssighed  i  to  rige  Fletninger  dan- 
nede en  dobbelt  Krans  om  Panden  og  lod  et 
Par  uforlignelige  .  Sentiments-Krøller«  bølge  ned 
over  den  ædeltformede  Hals. 

Alle  erfarne  Romanlæsere  tror  naturligvis 
straks  paa  disse  Krøller  at  have  genkendt  Helt- 
inden i  Historien.  Saa  let  kan  man  tage  fejl! 
For  at  forebygge  fortrædelige  Skuffelser  er  det 
derfor  bedst  skyndsomst  at  præsentere  de  unge 
Damer  —  altsaa: 

Den  brunøjede  Blondine  er  Frøken  Amanda 
Østrup,  eneste  Datter  af  den  rige  Proprietær 
Østrup  til  Magleborg  —  et  Lykkens  Skøde- 
barn, som  Naturen  ikke  har  nægtet  nogen  af 
sine  Gaver,  som  Papa  og  Mama  aldrig  har 
nægtet  nogen  af  hendes  Ønsker,  som  ingen  ung 
Herre  nogensinde  har  nægtet  sit  Virakoffer  og 
som  endnu  ikke  har  nægtet  sig  selv  nogen  For- 
nøjelse —  en  af  de  Faa,  hvem  Alting  klæder 
og  Alting  bliver  tilgivet  —  et  af  de  farlige 
Smaavæsener,  der  ligesom  Fortidens  fortryllende 
Skønne  forvandler  enhver  ulykkelig  Yngling  til 
sin   Tilbeder    og    enhver    ulykkelig    Tilbeder   til 

en  af  de  flammespyende  Drager  foran  hendes 
Triumfvogn  —  forresten  en  inderlig  god  lille  Pige. 

Den  anden  er  hendes  Veninde,  Frøken  Ritta 
Holm  fra  København,  den  elskværdigste  Ven- 
inde, en  Romanheltinde  kan  ønske  sig,  eftersom 
hun  næsten  besidder  alle  tænkelige  Fuldkommen- 
heder uden  nogensinde  at  gøre  dem  gældende 
for  egen  Regning  —  saa  synes  det  i  al  Fald. 
Samtlige  Egnens  unge  Herrer  er  enige  om,  at 
hun  ubetinget  er  Frøken  Amanda  langt  over- 
legen, at  hun  vistnok  er  af  en  mere  elskværdig 
Karakter,  at  hun  strængt  taget  ogsaa  er 
smukkere,  og  at  hun  derfor  meget  let  maatte 
kunne  blive  endnu  farligere  for  deres  Hjertero; 
men  de  er  Hgesaa  enige  om,  at  hun  uden 
mindste  Fare  for  Ildsvaade  kan  spøge  med  det 
mest  letfængelige  Hjerte,  mens  hendes  lille  Ven- 
inde antænder  Alt,  hvad  hendes  Øjne  falder  paa. 

De  to  Veninder  sad,  som  sagt,  hver  med 
sin  Bog  i  Haanden,  men  ingen  af  dem  læste. 

»Er  Du  allerede  færdig  med  Din  Roman?« 
spurgte  Ritta. 

»Ja!«  svarede  Amanda.  —  »Den  bliver 
mig  altfor  vidtløftig.  I  første  Kapitel  opmar- 
cherer der  allerede  tre  Elskere  til  den  unge 
Pige.  Det  er  saa  kedeligt  at  se  Herrerne  gøre 
Kur  batajllonsvis!« 

»Det  glæder  mig  virkelig,  at  det  begynder 
at  kede  Dig«  —  udbrød  Veninden  med  et  fint 
Smil,  idet  hun  plukkede  en  Stjerneblomst. 

»Er  Frøknen  spydig?«  spurgte  Amanda 
og  kastede  tre  Borrer,  som  havde  sat  sig  fast  i 
hendes  Garneringer,  hen  paa  Frøken  Ritta. 
De  prellede  af  mod  hendes  glatte  Silkekjole. 

—  Ser  Du!  Mig  hænger  ikke  en  Gang  Bor- 
rerne fast  ved! 

—  Men  mig? 

I  Stedet  for  at  svare  begyndte  hun  at  pille 
Bladene  af  Blomsten. 

—  Herregud,  Ritta!  Naar  jeg  var  saa 
mageløs  elskværdig  som  Du,  vilde  jeg  aldrig 
nedværdige  mig  til  at  spørge  en  dum  Gaaseurt 
om,  hvordan  han  elsker. 

—  Jeg  spørger  heller  ikke  Oraklet  for 
mig  selv. 

—  For  hvem  da? 

—  For  den,  der  spørger. 

—  Den  Ulejlighed  kan  Du  spare  Dig.  Han 
elsker  mig  »slet  ikke«. 

—  Hvem  af  dem?     Postmesteren? 

—  Fy!    En  Elsker  med  Podagra! 

—  Den  skikkelige  Avlsforvalter  da? 

—  Nej,  han  kommer  vist  til  at  elske  »med 
Smerte«  hele  sit  Liv  igennem. 

—  Du  mener  altsaa  Løjtnant  Adonis  ved 
Husarerne? 

—  Løjtnant  Narcis  skulde  det  da  være, 
men  om  ham  véd  vi  Alt,  hvad  vi  behøver  at 
vide.  Han  elsker  »af  Hjertet«  —  sig  selv  og 
ingen  Anden. 

—  Er  det  da  virkelig  Agenten? 

—  Vil  Du  fornærme  mig  ? 

—  Fuldmægtig  Brask  maaske? 

—  En  Alvorsmand,  der  vilde  passe  meget 
bedre  for  min  Moder,  end  for  mig. 

—  Eller  —   hvad  siger  Du   om  Doktoren? 

—  Aa,  —  han  er  sød  —  imod  Dig. 

—  Ja,  nu  vil  jeg  dog  se,  hvad  Blomsten 
siger. 

Hun  plukkede  Blad  for  Blad  af,  idet  hun 
med  drillende  Eftertryk  paa  hvert  Spørgsmaal 
opramsede : 

»Stor  Agent  — ? 
Plovstudent  — ? 
Fin  Jurist  — ? 
Podagrist  — ? 
Husaren  den  Røde  — ? 
Doktoren  den  Søde  — ?« 
og  enten  det  nu   gik  ærlig   til   eller  ikke,    faldt 
det  sidste  Blad  paa  Doktorens  Lod. 


1^6  Teaternissen. 

—  Du  har  Lykken  med  Dig,  Amanda? 
Doktor  Vestring  er  ubetinget  den  Elskvær- 
digste af  dem  Alle. 

—  Mod  Digl  —  Det  har  jeg  længe  mær- 
ket. Mig  plejer  han  kun  at  sige  Ubehagelig- 
heder. Har  Du  nogen  Sinde  hørt  ham  være 
af  samme  Mening  som  jeg? 

—  Ja,  hver  Gang  Du  har  havt  Retten  paa 
Din   Side. 

—  Tror  Du  virkelig,  at  han  vilde  give  mig 
Ret,  hvis  jeg  paastod,  at  To  og  To  er  Fire. 

—  Det  er  nok  muligt,  at  De  Andre  i  den 
Anledning  sagde  Dig  saa  mange  Komplimenter 
for  Din  Skarpsindighed,  at  han  enten  slet  ikke 
kunde  komme  til  Orde  eller  fandt  det  overflødigt 
at  blande  sin  Beundring  mellem  deres;  men  jeg 
tør  indestaa  Dig  for,  at  hvis  Du  en  Gang  fik 
den  fikse  Ide:  at  To  og  To  er  Tretten,  vilde 
han  være  den  Eneste  af  dem  Alle,  der  var 
ærlig  nok  til  at  gøre  Dig  opmærksom  paa  Din 
Fejltagelse. 

—  Aa  ja.  For  at  drille  mig  gør  han  Alt, 
for  at  føje  mig  derimod  .   .   . 

—  Kære  lille  Amanda  I  Han  véd,  at  der 
er  altfor  Mange  om  at  føje  Dig,  og  derfor  er 
han  ligesom  jeg  gaaet  over  til  Oppositionen. 

—  Ja;  Du  og  han  er  som  skabte  for  hin- 
anden. I  er  de  to  stridigste  Mennesker,  jeg 
kender. 

—  Og  spørg  nu  Dit  eget  lille  Hjerte,  om 
det  ikke  netop  er  derfor,  at  Du  giver  mig 
Fortrinet  blandt  Dine  mange  Veninder,  og  at 
Du  mellem  alle  de  mange  Rivaler  foretrækker 
ham  .   .   . 

—  Til  Elsker  i  det  Stykke,  vi  skal  spille? 
Jo,  det  siger  mit  lille  Hjerte  straks  »Ja«  til! 
Han  er  Den,  der  bedst  kan  spille  Komedie  — 
det  er  jeg  overbevist  om  —  og  han  er  maaske 
den  Eneste,  af  hvem  jeg  kunde  høre  en 
Kærlighedserklæring  i  saa  mange  Menneskers 
Nærværelse  uden  at  blive  undselig  derved  — 
netop  fordi  .  .   .  fordi  .   .   . 

Ritta  saa  stift  paa  Amanda,  denne  følte 
Blodet  stige  op  i  sine  Kinder. 

—  Nu  fordi? 

—  Fordi  .  .  .  Aa,  fordi  Ingen  vil  tro,  at 
saadan  en  Spottefugl  som  han  kunde  falde  paa 
at  tale  et  hjerteligt  Ord  til  en  ung  Pige  for 
Alvor. 

—  Naa,  saadan  at  forstaa!  Han  er  for- 
modenlig ogsaa  den  Eneste,  som  Du  paa  Scenen 
kunde  forsikre  om  Din  Genkærlighed  netop 
fordi  .   .  .  fordi  .   .   . 

—  Fordi  jeg  véd,  at  han  ikke  tror  paa 
Kærlighed. 

—  Skal  jeg  betro  Dig,  hvad  jeg  véd  om 
hans  Tro  og  om  Din  Kærlighed? 

—  Nej !  Jeg  vil  ingen  Ting  høre,  og  Du 
véd  desuden  ingen  Ting  —  raabte  Amanda 
og  stak  leende  en  Finger  i  hvert  Øre,  da  V^en- 
inden  nærmede  sig  for  at  tilhviske  hende 
Hemmeligheden. 


I 


III. 

Doktoren    advarer   mod   Teatemissen,    og   Frøken   Amanda 
sér  Syner  i  Tryllespejlet. 


I  det  Samme  nærmede  en  ung,  smuk  Mand 
sig  Havebænken,  hvorpaa  Pigerne  sad. 

»Det  forekom  mig,  som  om  jeg  hørte  Nød- 
raab!'-    —  begyndte  han,  idet  han  hilsede. 

—  De  kommer  tilpas,  Hr.  Doktor!  —  sva- 
rede Ritta.      »Vi  talte  just  om  Dem.'; 

Doktoren  betragtede  de  to  unge  Piger  med 
et  halvt  undertrykt  Smil.  »Det  er  dog  vel  ikke 
for  nogen  af  de  unge  Damers  Skyld,  man  har 
sendt  Bud  efter  mig?v<  —  spurgte  han,  idet  han 
nærmest  henvendte  sig  til  Ritta. 

—  Det  er  det  vist  næppe,  skønt  Amanda 
som  De  sér,  lider  meget  af  Blodstigninger  til 
Hovedet. 

—  Med  mig  har  det  ingen  Fare,  Hr.  Dck- 
tor  i  Jeg  blev  kun  lidt  hed  i  Hovedet  af  Angst 
for  min  Venindes  Skyld.  Hun  har  i  Dag  haft 
nogle  meget  betænkelige  Anfald  af  sin  gamle 
Syge. 

—  >^  Drillesyge?«  spurgte  Doktoren  og 
vendte  sig  atter  mod  Ritta  med  en  særdeles 
vellykket  deltagende  Mine. 

I  det  Samme  gjorde  denne,  uset  af  Ven- 
inden en  Haandbevægelse ,  som  om  hun  af- 
fordrede ham  Noget,  og  tilkastede  ham  et  Blik, 
der,  hvor  flygtigt  det  end  var,  tydeligt  marke- 
rede et  Spørgsmaalstegn.  Den  unge  Læge  lod 
hverken  til  at  ville  bemærke  det  Ene  eller  det 
Andet,  men  fortsatte  roligt:  »Jeg  vil  dog  haabe, 
at  Sygdommen  ikke  har  antaget  nogen  for- 
uroligende Karakter?« 

»Jo,  en  meget  ondartet  Karakter,  forsikrede 
Amanda. 

»Jeg  har  en  Recept,  der  i  al  Fald  vil 
kunne  formilde  den«  —  svarede  han  med  en 
let  Betoning  af  det  fremmede  Ord.  Nu  var  det 
Ritt  as  Kinder,  der  pludselig  fik  et  stærkt 
Rosenskær.     Hun  gentog  sin  forrige  Bevægelse, 

men  det  Øjekast,  der  ledsagede  den,  indeholdt 
denne  Gang  en  Bøn,  i  Stedet  for  et  Spørgsmaal. 

Doktoren  lod  atter,  som  om  han  Intet  be- 
mærkede, og  erkyndigede  sig  med  uforandret 
Mine,  »om  der  ellers  ikke  var  indtruffet  noget 
farligere  Tilfælde  paa  Borgen  c 

Amanda  greb  med  synlig  Iver  Lejligheden 
til  at  give  Samtalen  en  anden  Vending. 

—  Jo,  Hr.  Doktor!  Vi  har  idag  bedet  Dem 
komme  herop,  for  at  give  os  Raad  og  bringe 
os  Hjælp  i  en  Sygdom,  som  har  angrebet  os 
saa  godt  som  uden  Undtagelse.  Vi  har  Alle- 
sammen, Gamle  og  Unge,  faaet  den  mest  uover- 
vindelig Lyst  til  at  spille  Komedie. 

»Det  er  da  vel  ikke  muligt!«  udbrød  Lægen 
med  en  Bevægelse,  der  næppe  kunde  have 
været  stærkere  ved  Efterretningen  om  et  Ud- 
brud af  den  sorte  Syge  eller  den  røde  Sved. 

»Jo«  —  fortsatte  Ritta.  —  >.0m  et  Øje- 
blik vil  De  se  alle  Patienterne  forsamlede.  Her 
skal  holdes  Generalforsamling  af  alle  Magle- 
borgs Talenter,  for  at  arrangere  en  Forestilling 
til  Generalens  Fødselsdag,  og  vi  har  udset 
Dem  til  Teaterchef!«  Atter  vendte  hun  sig 
mod  Doktoren  med  samme  Haandbevægelse 
som  før,  men  med  et  nyt  Blik,    der   gjorde  sig 

Umage  for  at  udtrykke  en  lille  Trusel,  og  atter 
syntes  Doktoren  ikke  at  bemærke  det. 

»De  mener:  til  Hospitalsforstander! «  —  faldt 
han  hende  i  Ordet  —  »De  mener,  at  jeg  .  .  .« 

»Er  det  mest  forstokkede,  drillesyge  Men- 
neske, jeg  nogen  Sinde  har  kendt«  —  afbrød 
Ritta  ham  med  en  Heftighed,  der  tydede  paa, 
at  hun  næsten  mente,  hvad  hun  sagde,  og 
kastede  sin  Bog  paa  Bordet. 

Doktoren  tog  Bogen  og  begyndte  med 
uforandret  Rolighed  at  blade  i  den:  »Det  konge- 
lige Teaters  Repertoire!  —  Ah  —  »Postillonen 
i  Longjumeaul«  —  Jeg  troede  dog  ikke,  at  Syg- 
dommen havde  naaet  Operaens  Stadium  1« 

»Jo,  saa  vidt  er  det  kommet  —  og  vi  haa- 
ber,  at  De  vil  synge  Tenorpartiet«  —  svarede 
hun  spydigt. 

^Men  hvad  er  her  dog  paa  Færde?«  — 
udbrød  Amanda,  der  ikke  havde  set  det 
stumme  Mellemspil,  og  lagde  leende  Armen  om 
Venindens  Hals. 

De  to  unge  Piger  saa  spørgende  paa  hin- 
anden, mens  Doktoren  nynnede: 

»Nu  skal  et  Eventyr  I  hdre 
Om  en  elskværdig  Postillon.« 

Idet  Ritta  over  Amandas  Skulder  til- 
kastede harn  endnu   et   fortørnet  Blik,    løftede 

han  Hjørnet  af  et  Brev  halvt   op   af  sin  Bryst- 
lomme,   og   straks   forsvandt  de  truende  Sk^^er. 

—  :>Saamænd!    Den 'Rolle  lige  saa  godt  som  en 
anden  !^<  —  fortsatte  han. 

De  tror  da  vel  ikke  for  Alvor,  at  vi  tæn- 
ker paa  at  give  Operaer   her  paa  Magleborg  r? 

—  spurgte  Amanda. 

—  Hvorfor  ikke!  —  Af  alle  de  Feber- 
sygdomme, jeg  kjender,  er  der  ingen,  hvori 
Patienterne  kan  faa  saa  vilde  Fantasier,  som  i 
Teatersot.  Naar  jeg  først  véd,  at  den  Sygdom 
er  udbrudt,  vil  det  aldeles  ikke  forundre  mig, 
hvis  man  her  bestemmer  sig  til  at  opføre  ^Palna- 
toke.  <  Jeg  kan  meget  godt  tænke  mig  den 
Mulighed,  at  Frøknerne  kunne  blive  Uvenner, 
fordi  de  begge  To  ville  spille  Bue  hin  Digre. 

—  De  kan  altsaa  slet  ikke  tale  alvorligt 
længere,  end  til  man  nævner  Teatret?  Man 
skulde  virkelig  tro,  at  De  selv  en  Gang  havde 
taget  Skade  i  Sygdommen? 

—  Det  har  jeg  ogsaa.  I  mit  Rusaar  blev 
jeg,  som  det  hedder  i  Foyersproget,  >;bidt  af  en 
gal  Skuespiller«  og  debuterede  i  to  Roller  ved 
det  kongelige  Teater;  derved  kom  jeg  til  at  se 
Vrangen  af  Kulisserne  og  det  Syn  glemmer  jeg. 
aldrig.  Jeg  gjorde  Bekendtskab  med  de  fleste 
af  Skuespillerne  og  mellem  dem  med  en  Mængde 

elskværdige  og  begavede  Mennesker,  men  ikke 
med  en  Eneste,  der  havde  undgaaet  en  lille 
Forbening  saavel  i  Hjertet  som  i  Hjernen.  De 
indbildte  sig  Alle  uden  Undtagelse,  at  de  ikke 
blev  paaskønnede  efter  Fortjeneste,  og  at  snart 
den  ene,  snart  den  anden  Kammerat  blev  favori- 
seret paa  deres  Bekostning.  Der  blev  ikke  an- 
taget noget  Stykke,  uden  at  en  hel  Snes  Men- 
nesker maatte  gennemgaa  en  ny  Krise  af  pinlig 
Forventning,  bitter  Skuffelse,  krænket  Kunstner- 
stolthed og  Harme  over  Bestyrelsens  formentlige 
Blindhed  og  de  foretrukne  Kammeraters  for- 
mentlige Intriger,  ja,  der  blev  ikke  uddelt  nogen 
Birolle,  uden  at  fire  fem  Skuespillere  troede  sig 
til  Side  satte,  fordi  de  ikke  have  faaet  den,  og 
uden  at  den  Heldige,  der  havde  faaet  den,  følte 
sig  forurettet,  fordi  han  ikke  skulde  spille  en 
Hovedrolle.  Jeg  har  som  Læge  besøgt  en 
Mængde  Hospitaler,  men  jeg  kan  forsikre  Dem, 
at  jeg  ikke  paa  noget  af  dem  har  truffet  saa 
megen  Elendighed,  som  ved  Theatret.  Enhver, 
som  kommer  derind,  angribes  mere  og  mere  af 
den  ødelæggende  Sygdom,  og  naar  han  en 
Gang  bliver  udskrevet  derfra,  bliver  han  det 
næsten  altid  i  Egenskab  af  uhelbredelig. 

—   Gud   bevares  1     Men   vi   agter  da  heller 
ikke  at  tage  Engagement  som  Skuespillere,  fordi 

vi   morer   os   med  at  spille  et  Par  Stykker  paa 
Generalens  Fødselsdag. 

—  De  agter  at  indrette  et  Teater,  og  det 
er  nok.  Saa  snart  man  blot  har  opstillet  to 
Skærmbrædter  og  hængt  et  Tæppe  foran  og  et 
andet  bagved  dem,  har  man  indrettet  en  Re- 
sidens for  det  lille  Uhyre,  der  udbreder  alle 
Teatrets  Elendigheder. 

—  Hvad  er  det  for  et  Uhyre? 

—  En  lille  ondskabsfuld  Nisse,  der  sætter 
Splid  mellem  de  bedste  Venner  —  lærer  de  op- 
rigtigste Sjæle  Falskhed,  de  frommeste  Hjerter 
Misundelse  og  de  naiveste  Naturbørn  Konsten 
at  intrigere  —  bringer  de  adstadigste  Matroner 
til  at  begaa  de  latterligste  Børnestreger  og  ind- 
bilder de  klogeste  Mænd  de  ubegribeligste 
Taabeligheder  om  dem  selv.  Holder  han  først 
sit  Indtog  paa  Magleborg,  vil  De  for  sent  er- 
kende, at  jeg  ikke  uden  Grund  har  advaret  Dem 
imod  ham. 

»Jeg  er  hverken  bange  for  Nisser  eller 
Spøgelser,  Hr.  Doktor,  og  har  derfor  stor  Lyst 
til  at  gøre  Bekendtskab  med  det  lille  Skårne  — 
forsikrede  Amanda. 

»Og  dernede  ser  De  en  hel  Skare  af  tapre 
Mænd  og  Kvinder,  der  brænder  af  samme  Lyst!^^ 
—    tilføjede    Ritta,    idet    hun- med   Parasollen 

pegede    ned    ad    Allen,    der    førte    op    til    Ind- 
kørselen. 

Amanda  holdt  en  stor  grøn  cirkelformig 
Vifte  op  mod  Solen  og  saa  under  den  ud  mod 
de  Kommende;  tilfældigvis  kom  hun  til  at  hæve 
sit  Blik  op  til  Midten  af  Viften,  hvori  der  var 
anbragt  et  lille  Formindskelsesspejl.  Skønt  det 
neppe  var  større  end  en  Enesteskilling,  var  det 
stort  nok  til  at  vise  hende  en  højst  overraskende 
Scene  af  stumt  Spil  mellem  hendes  Veninde  og 
Lægen,  der  endte  med,  at  Sidstnævnte  tog  et 
Brev  op  af  Lommen,  og  stak  det  ind  i  Frøken 
Rittas  Repertoirebog.  Den  unge  Pige  blev  et 
Øjeblik  siddende  som  forstenet  af  Synet  i  det 
lille  Tryllespejl.  Et  Forræderi  mellem  hendes 
bedste  Veninde  og  den  Bejler,  der  baade  havde 
haft  hendes  eget  Hjerte,  Oraklets  Spaadom  og 
Venindens  Indflydelse  paa  sin  Side  —  det  var 
formeget  I  Det  var  saa  meget,  at  hun  hverken 
vovede  at  lade  de  To  se,  hvorledes  Bevægelsen 
afspejlede  sig  i  hendes  Ansigt,  eller  høre,  hvor- 
ledes Graaden  vilde  have  kvalt  hendes  Stemme, 
hvis  hun  i  dette  Øjeblik  havde  forsøgt  at  tale. 
Hun  rejste  sig  uden  at  sige  et  Ord  og  gik 
uden  at  vende  sig  om  med  Viften  for  Øjnene 
ned  ad  Terrassen  mod  Gæsterne. 

Ritta,  der  ikke  saa  noget  Besynderligt 
deri,  greb  Bogen,  trykkede  den  tæt  op  til  Brystet, 
sendte  Doktoren  et  talende  Blik  og  hoppede 
gennem  Havesalen  ind  i  sit  Kammer,  for  at 
aabne  og  læse  Billeten. 


IV. 

Postmesteren   gaar   paa  Raad  med  Doktoren    om   at   forgere 
sine  Medbejlere. 

Hvad  Miniaturspejlet  havde  vist  Frøken 
Amanda,  havde  et  Par  gode  Briller  imens  vist 
en  af  hendes  Riddere.  Magleborgs  alvidende 
og  alle  Steds  nærværende,  tjenende  Aand,  Post- 
mester Asp,  der  naturligvis  ogsaa  var  tilsagt 
til  den  dramatiske  Generalforsamling,  var  under 
Slutningen  af  Doktorens  Foredrag  begyndt  at 
stige  op  ad  Stentrappen,  der  fra  den  fordums 
Fæstningsgrav  førte  op  til  den  nuværende  Blom- 
ster-Terrasse. 

Det  gik  lidt  langsomt;  ti  —  hvad  enten 
det  nu,  som  Spotterne  sagde,  var  Podagra  eller 
det,  som  han  selv  sagde,  var  Reumatisme,  der 
generede  hans  Flugt  som  levende  Telegraf- 
depeche   —   hans  Ben   var,    som   sagt,   ikke   de 

bedste,  og  han  standsede  derfor  paa  enhver  af 
Terrassens  Afsatser.  Netop  i  det  kritiske  Øje- 
blik, da  Ritta  ikke  saa  Andet  end  Billeten,  da 
Doktoren  havde  hele  sin  Opmærksomhed  hen- 
vendt paa  Amanda,  og  dennes  Blik  var  fast- 
tryllet  til  Spejlet,  havde  Skyggen  af  hans 
Uniformshue ,  Guldbrillerne  og  de  bag  samme 
lurende  gulgrønne  Øjne  hævet  sig  op  over 
Horisonten.  Han  saa,  studsede  og  standsede, 
og  da  der  ikke  var  mere  at  se,  sænkede  han 
sig  atter  ligesom  Aanderne  i  Eventyrkomedierne 
ned  under  Jordens  Overflade. 

»Naa,  saadan  hænger  altsaa  den  Historie 
sammen«  —  hviskede  han  til  sig  selv,  i  det  han 
løftede  de  buskede  Øjenbryn  i  Vejret  og  kneb 
Hagen  sammen  mellem  de  to  Fingre.  —  »Paa 
den  Maade  staar  Chancerne  for  Postvæsenet 
endda  slet  ikke  saa  ilde.  Det  er  ikke  saa  galt 
at  være  »den  elektriske  Telegraf <^ ;  man  véd 
mere  end  de  Andre,  man  profiterer  af,  hvad 
man  véd,  og  det  er  utroligt,  hvor  meget  man 
kan  profitere  af  at  vide,  hvem  der  er  Ens 
Fjender,  og  hvem  der  er  Ens  Allierede.  Nu 
kender  jeg  mine. 

Hermed  listede  han  sig  hen  ad  den  lavere 
liggende  Gang  til  Skraaningen,  der  bag  Alme- 
hækken   førte   op   paa  Terrassen,    og   nærmede 

sig  saaledes  Doktoren  fra  den  Vej,  der  over 
Havebroen  førte  ud  til  Parken.  Allerede  langt 
borte  mældte  han  sig  ved  en  højrøstet  Nysen. 
Han  var  Magleborgs  største  Diplomat,  den 
samme  Postmester! 

I  Mangel  af  hans  Portræt,  der  vilde  have 
dannet  en  værdifuld  Illustration  til  Fortællingen, 
maa  vi  nøjes  med  følgende  Signalement:  Alder 
45  Aar  —   Højde  69  Tommer   —   Figur   tynd 

—  Haar  mørkebrunt,  omhyggelig  glattet  og 
friseret,   næsten  umuligt   at  skelne  fra  naturligt 

—  Ansigt  lidt  rødladent  —  Bakkenbarter  store 
og  frodige,  tilsyneladende  krøllede  paa  Pibejern 
— ■  Hals  lang,  foroverbøjet  —  Taille  ungdomme- 
lig —  Gang,  som  det  syntes,  ligtornestrøet. 

»Stop  lidt,  Hr,  Doktor,  og  tag  mig  med!« 
raabte  han  efter  Doktoren,  der  allerede  havde 
vendt  sig  for  at  følge  Amanda. 

»God  Dag,  god  Dag,  Hr.  Postmester  I  Hvad 
Nyt  med  Telegrafen?«  —  hilsede  Ve  string. 

Postmesterens  Ansigt  antog  straks  en  Mine, 
der  mindede  om  en  forseglet  Depeche,  stak  sin 
Arm  under  Doktorens  og  hviskede:  »Følg  mig!« 
Doktoren  fulgte,  og  uden  at  sige  et  Ord  under- 
vejs trak  den  hemmelighedsfulde  Fører  ham 
hen  til  en  lille  Løvhytte  i  et  Hjørne  af  Parken. 

»Det  tegner  til  at  blive  meget  under- 
holdende«, mente  Doktoren. 

Postmesteren  satte  sig  paa  Bænken  lige  for 
Stien,  der  førte  ind  i  Krattet.  »Her  er  vi  sikre« 
—  hviskede  han  efter  at  have  afsøgt  Terrænet 
rundt  om  —    >Lad  os  nu  udtale  os!« 

—  Jeg  er  den  personificerede  Nysgærrig- 
hed!  — 

—  Hr.  Doktor?    De  har  en  Hemmelighed. 

—  Ja  saa!  Jeg  trode,  at  det  var  Dem,  der 
havde  en. 

—  Det  har  jeg  ogsaa,  men  den  kommer  vi 
først  senere  til.     De  er  forelsket  i  en  ung  Pige. 

—  Ja  saa! 

—  Maaske  endogsaa  lidt  mere  end  forelsket. 

—  Virkelig? 

—  Der  er  imidlertid  lidt  i  Vejen  for  de  to 
Elskende. 

—  To?     Hun  elsker  altsaa  ogsaa  mig? 

—  Som  De  hende.  Fra  den  Side  er  der 
ikke  Noget  at  frygte,  men  Familien  turde  maa- 
ske se  lidt  skævt  til  Partiet.  Man  har  selv 
Formue  og  vil  følgelig  have,  at  den  Smaa  skal 
gøre  et  godt  Parti.  Det  kunde  De  have  været, 
hvis  De  ikke  havde  lagt  Dem  ud  med  Deres 
gamle  rige  Onkel,  nu  er  De  det  ikke,  og  det 
er  Deres  Fejl! 

—  Men  for  nu  at  komme  til  Deres  Hem- 
melighed .   .   . 

—  Nu  er  vi  ved  den.  Jeg  er  ogsaa  for- 
elsket i  en  ung  Pige. 

—  Maaske  den  samme? 

—  Ikke  saa  ganske  rigtig  gættet,  men 
tæt  ved. 

Det  glæder  mig!  Vi  er  altsaa  ikke  Med- 
bejlere. 

—  Tværtimod!  Jeg  vilde  nætop  foreslaa, 
at  vi  sluttede  et  offensivt  og  defensivt  Forbund 
imod  vore  Rivaler. 

—  Lad  mig  endelig  høre  det  Forslag! 

—  Saa  hør  da  og  afbryd  mig  ikke!  Jeg 
har  i  disse  Dage  overtydet  mig  om,  at  jeg  ikke 
har  mindre  end  fire  Medbejlere.  Nummer  Et: 
Løjtnant  Stramberg,  der  er  første  Løve  i 
vor  mægtige  Nabostad  og  første  Elsker  ved 
Privatforestillingerne  samme  Steds  —  han  har 
ladet  sig  forstaa  med,  at  han  allerede  har  Pigen 
paa  sin  Side.  Nummer  To:  Fuldmægtig  Brask, 
meget  vakker  og  dygtig  Fyr,  Potte  og  Pande 
hos  Moderen,  der,  som  bekendt,  er  Kone  i 
sit  Hus.  Nummer  Tre:  Agent  Lyr  skov, 
Magleborgs  gode  Hoved  og  største  Spekulant 
—  han  paastaar  at  være  vis  paa  Faderen,  der 
af  og  til  har  meget  betænkelige  Anfald  af  Hals- 

starrighed.  Nummer  Fire:  Forvalter  Hede- 
gaard, grundskikkelig  og  honnet  Karl,  der 
meget  let  kunde  have  Lykken  med  sig  — 
han  er  i  al  Fald  dum  nok  dertil. 

—  Sæt,  at  der  var  En  endnu! 

—  Hvem  skulde  det  være? 

—  For  Eksempel:  Nummer  Fem:  Doktor 
Vestring,  en  meget  solid  ung  Mand,  der  til 
det  Yderste  har  mig  paa  sin  Side. 

—  Hys — s!  Det  véd  jeg  nok,  at  de  Andre 
tror  —  men  jeg  er  klogere  end  som  saa. 

—  Hvad  tror  De  da? 

—  Jeg  tror,  hvad  jeg  véd,  men  jeg  forlan- 
ger aldeles  ikke,  at  De  skal  gøre  mig  til  Deres 
Fortrolige,  naar  De  ikke  har  Lyst  dertil.  Gør 
De  kun  Kur  til  Frøken  Amanda  I  For  Dem 
er  jeg  aldeles  rolig!  Sig  mig  blot:  Har  De 
nogen  Indflydelse  hos  Frøken  Holm? 

»Ja  — •  jeg  tror  nok,  at  hun  er  paa  min 
Side«    svarede  Doktoren  tørt. 

Postmesteren  tilkastede  ham  et  uhyre  polisk 
Blik  mellem  den  øverste  Kant  af  Brillerne  og 
den  underste  af  Øjenbrynene. 

—  Nu  vel !  Mere  forlanger  jeg  ikke  at  vide. 
Hvad  mig  angaar,  kan  jeg  forsikre  Dem,  at 
jeg  har  en  ikke  ubetydelig  Indflydelse  hos 
hendes  Moder,  som  er  min  kødelige  Kusine,  og 

denne  Indflydelse  er  til  Deres  Tjeneste  paa  ét 
Vilkaar:  De  hjælper  mig  at  modarbejde  mine 
fire  Rivaler. 

—  Derom  kan  vi  let  blive  enige.  Men 
endnu  en  Gang:    De  er  paa  Vildspor. 

—  Godt,  det  bliver  min  Sag.  Spørgs- 
maalet  er  blot:  Kan  jeg  stole  paa,  at  De  og 
Deres  .  .  .  om  Forladelse  ...  at  De  og  Frøken 
Holm  vil  modarbejde  disse  fire  Herrers  Planer? 

—  Det  tror  jeg  nok,  at  De  kan! 

—  Deres  Haandr 

—  Her  er  denl  Men  husk,  at  jeg  har  ad- 
varet Dem  mod  den  Femte! 

—  Det  husker  jeg  og  respekterer  Deres 
Diskretion.  Alliansen  er  altsaa  sluttet,  og  det 
Næste,  vi  har  at  gøre,  er  at  udkaste  Planen  til 
Felttoget,  Løjtnanten  betragter  jeg  som  den 
Farligste. 

—  Mod  ham  opererer  vi  altsaa  med  vor 
Hovedstyrke,  Frøken  Ritta;  efter  ham  turde 
vor  flinke  Fuldmægtig  være  den  værste  —  ham 
skal  jeg  forsøge  at  beskæftige. 

—  Herligt  I  —  Agenten  har  jeg  allerede 
mine  Planer  med,  og  Forvalteren  overlader  vi 
til  Tilfældet.  Dermed  er  den  Sag  afgjort,  og 
nu  Arm  i  Arm  mod  Fjenden!  Man  har  vist 
allerede  aabnet  GeneralforsamHngen. 

De  to  Allierede  brød  op  og  marcherede 
mod  Havesalen,  hvor  Magleborgs  Intelligens  og 
Noblesse  imidlertid  havde  forsamlet  sig. 


V. 

Man  slutter  Kreds  og  fremmaner  den  onde  Aand. 


I  Havesalen  var  Konversationen  i  fuld  Gang, 
og  Forhandlingerne  om  den  paatænkte  Privat- 
forestilling var  allerede  saa  vidt  fremskredne,  at 
der  havde  dannet  sig  et  Højre,  et  Venstre  og 
et  Centrum. 

Ved  Kaffebordet  til  Højre  præsiderede  Fru 
Østrup,  Amandas  Moder,  Husets  Vertinde. 
Det  var  en  Dame  paa  cirka  fyrgetyve  Aar 
med  et  Ansigt  paa  tredive  Aar  og  en  Figur, 
der  ligesaa  godt  kunde  tilhøre  en  orientalsk 
Skønhed  paa  nogle  og  tyve  som  en  Matrone 
paa  Halvtreds.  Hendes  blændende,  hvide  Teint 
og  hendes  overjunoniske  Former  trodsede  en- 
hver Tidsregning;  en  smægtende  blød  Stemme, 
et  Par  naive  blaa  Dueøjne,  en  yderst  ung- 
dommelig Hals  og  en  dito  Hovedpynt  umulig- 
gjorde den  endogsaa.  Hun  førte  Ordet  for  »de 
gode  gamle  Stykker  fra  den  Tid,  da  der  endnu 

var  store  Skuespillere  og  store  Forfattere.« 
»Jeg  var  desværre  kun  Barn  den  Gang!«  suk- 
kede hun  blidt. 

I  Divanen  til  Venstre  tronede  en  høj,  fint- 
bygget,  bleg  og  blond  Dame  med  lange  Hænge- 
krøller. Det  var  Frøken  Sner  ting,  Magleborgs 
højere  Dannelsesprincip.  Hun  holdt  et  aldeles 
overbevisende  Foredrag  for  sine  Elever  af  begge 
Køn,  ifølge  hvilket  det  eneste  Middel  til  fuld- 
stændig at  vise  Smaastadsbeboerne ,  hvad  man 
her  formaaede,  vilde  være  Opførelsen  af  et  nyt, 
utrykt  og  uopført  originalt  Drama,  hvortil  hun 
paatog  sig  at  skaffe  Manuskriptet. 

Centrum  dannedes  af  den  begejstrede  Ung- 
dom, der  i  en  stor  Gruppe  havde  samlet  sig 
midt  i  Salen  om  Frøken  Amanda,  hvem  man 
betragtede  som  selvskreven  Primadonna,  og  hvis 
Forslag  man  fandt  henrivende  og  gudddomme- 
lige  allesammen,  uagtet  det  ene  aldeles  kuld- 
kastede det  andet.  To  af  hendes  ivrigste  Til- 
bedere, Agenten  og  Birkedommerens  Fuldmægtig, 
havde  hver  grebet  et  af  dem.  Hin,  der  trode  at 
være  Disponent  over  en  udmærket  Tenorstemme, 
mente,  at  man  ikke  kunde  træffe  noget  heldigere 
Repertoirevalg  end  »Et  Reiseæventyr«  —  hvori 
han  med  Fornøjelse  skulde  overtage  den  for- 
øvrigt utaknemlige  ElskerroUe ;  denne,  der  trode 

at  besidde  en  usædvanlig  Færdighed  i  at  be- 
handle en  versificeret  Dialog,  fandt,  at  man 
burde  bestemme  sig  til  »Ser  Jer  i  Spejl«,  hvori 
han  var  villig  til  at  assistere  med  Udførelsen  af 
den  ubetydelige  Ægtemands  Rolle.  Frøken 
Amanda  hørte  imidlertid  hverken  den  Enes  eller 
den  Andens  Udvikling  af  hendes  Idér.  Hendes 
hele  Opmærksomhed  var  henvendt  paa  et  nyt 
Forslag,  som  den  smukke  Løjtnant  Stramberg 
bragte  paa  Bane.  Man  burde  give  »Indkvar- 
teringen«, hvori  begge  Damerollerne  kunde 
blive  saa  udmærket  givne  af  Frøken  Amanda 
og  Frøken  Julie  Els  ter  —  de  to  Skønheder, 
mellem  hvilke  han  syntes  at  have  delt  sit  Hjerte 
eller  i  al  Fald  sin  Hylding  —  selv  trode  han 
nok  at  kunne  magte  Lansenerofficieren,  der  gør 
Kur  til  begge  Søstrene.  Yderst  i  Gruppen 
underholdt  en  ung  Mand,  der  udmærkede  sig 
ved  et  vakkert,  solbrændt  Ansigt,  et  kejtet 
Væsen  og  en  let  Provinsdialekt,  et  Par  ny- 
konfirmerede  Pigebørn  med  en  Plan  til  at  ud- 
føre :>Aprilsnarrene«,  hvori  Frøken  Amanda 
naturligvis  skulde  spille  Trine  Rar,  og  hvori 
han  selv  som  Hans  Mortensen  havde  gjort 
umaadelig  Lykke  paa  en  Privatforestilling  ovre 
i  Hjørring.     Det  var  Forvalter  Hedegaard. 

Da  Doktor  Vestring  traadte  ind,  blev 
han  modtaget  med  Akklamation.  >^Der  har  vi 
endelig  Manden  for  det  Helelc  raabte  Agent 
Lyrskov  ham  i  Møde.  Fruen  i  Huset  hilsede 
ham  som  »Hr.  Direktøren«,  og  alle  de  Andre 
—  med  Undtagelse  af  Amanda  —  istemte 
Hyldingsraabet.  Fuldmægtig  Brask  udviklede 
derpaa  den  storartede  Plan  for  ham  og  beviste 
paa  den  uigendriveligste  Maade,  at  det  til  Sagens 
Fremme  var  aldeles  nødvendigt,  at  Doktoren 
overtog  Arrangementet,  Instruktionen  og  en  af 
Hovedrollerne  i  Stykket,  og  Postmesteren,  der 
var  kommen  til,  anstrængte  ligeledes  sin  Vel- 
talenhed for  at  fremstille  Doktorens  Overtagelse 
af  Teaterdirektørens  Forretninger  som  en  uund- 
gaaelig  Betingelse  for  et  heldigt  Udfald  af  den 
paatænkte  Forestilling.  Stolene  var  imidlertid 
blevne  satte  i  en  Kreds  paa  Gulvet,  og  man 
opfordrede  fra  alle  Sider  den  enstemmig  ud- 
valgte Direktør  til  at  aabne  Forhandlingerne. 

»Nu  vel«,  sagde  han,  »da  det  ikke  staar  i 
min  Magt  at  slutte  den,  hvilket  efter  min  Over- 
bevisning vilde  være  det  Heldigste  for  vort 
kære  Magleborg,  skal  jeg  aabne  Forhandlingerne 
med  et  Advarselsord,  som  jeg  allerede  for  Lidt 
siden  udtalte  til  Husets  to  yngre  Damer:  Vogt 
Dem  for  Teaternissen  U 

»Teaternissen?«   gentog  hele  Koret. 

»Det  er  en  ond  Aand,  der  efter  Hr.  Dok- 
torens Forsikring  forvandler  Enhver,  som  sætter 
sin  Fod  paa  Scenen,  til  et  Uhyre  af  Falskhed« 
—  forklarede  Amanda  med  et  skarpt  Blik  paa 
Vestring  og  et  overordenligt  venligt  Smil  til 
hendes  Sidemand,  den  smukke  Løjtnant. 

»Af  og  til  gør  han  ogsaa  det«  —  tilføjede 
Vestring  uanfægtet  —  >men  dertil  vil  jeg  dog 
haabe,  at  det  ikke  skulde  komme  med  nogen 
af  os.  Derimod  tror  jeg  bestemt  at  kunne 
forudsige  dem  Alle,  at  han  her,  som  overalt, 
hvor  han  faar  Magten,  vil  foranledige  en  Mængde 
Fortrædeligheder,  Misforstaaelser,  smaa  Intriger 
og  Chikaner,  Brud  mellem  Forelskede  og  For- 
lovelser m^ellem  Ikke-Elskende  —  han  er  nemlig 
endnu  værre  til  at  arrangere  Partier  end  selve 
Kirsten  Giftekniv  —  kort  sagt,  sætte  ondt 
Blod  i  hele  Samfundet,  og  det  maaske  uden  at 
vi  faar  den  mindste  Fornøjelse  af  alle  vore  An- 
strængelser. 

Fru  Østrup  forsikrede  ham  beroligende, 
at  i  Magleborg  vilde  den  onde  Aand  ingen 
Magt  faa.  Her  var  en  altfor  god  Tone,  til  at 
der  skulde  kunne  opstaa  Uenighed  eller  Mis- 
stemning over  slige  Ubetydeligheder,  som  Skue- 
spillerne  chikanere  hinanden  for,    og  i  alt  Fald 

havde  man  i  Doktoren  en  erfaren  Mand,  der 
nok  vilde  vide  at  mane  Nissen  bort,  hvis  han 
skulde  vise  sig  —  og  hele  Selskabet  var  naturlig- 
vis af  Fruens  Mening. 

Doktoren  rystede  paa  Hovedet.  »Det  første 
Spilop  har  han  allerede  gjort,  idet  han  berøver 
Dem  den  fortræffelige  Direktør,  De  har  udvalgt, 
og  mig  den  Fornøjelse  at  dirigere  en  saa  sjælden 
enig  Kunstnerforsamling.  For  et  Par  Timer 
siden  narrede  han  den  gamle  Jørgen  Bustrup 
til  at  gaa  i  en  Rævesaks,  og  om  et  Par  Minu- 
ter vil  der  i  den  Anledning  holde  en  Vogn  for 
Døren  for  at  bortføre  deres  Direktør.  Der  er  al 
Sandsynlighed  for,  at  han,  hver  Gang  vi  holdt 
Prøve,  vilde  arrangere  en  lignende  Ulykke,  og 
at  jeg  paa  Forestillingsaftenen  vilde  blive  nødt 
til  at  løbe  bort  midt  i  en  Scene  for  at  sammensy 
en  flækket  Næse  paa  en  Slagsbroder  eller  trække 
et  Ben  op  af  Halsen  paa  en  Dreng,  der  har 
været  for  slugvoren.  Jeg  tør  ikke  indlade  mig 
i  Kamp  med  det  lille  Afskum,  men  vil  den 
ærede  Forsamling  tillade  mig  at  give  et  Raad, 
saa  tror  jeg  at  kunne  gøre  et  Forslag,  der  vil 
fremme  Sagen  meget  mere  end  den  Bistand, 
jeg  direkte  kunde  yde.  Indsæt  ikke  en  Direk- 
tør, men  en  Direktion,  bestaaende  af  Fru 
Østrup    og   Hr.    Fuldmægtig   Brask,    der   til- 

sammen    ejer    alle   de   Fuldkommenheder,    som 
De  søger,  og  jeg  mangler!« 

»Er  De  gal,  Mandl«  hviskede  Postmesteren 
ham  i  Øret.     Har  De  glemt  vor  Alliance!« 

—  Nej,  tværtimod. 

—  Brask  er  jo  den  Farligste  af  dem  Alle. 

—  Netop  derfor  skal  han  være  Teater- 
direktør. 

—  Men  han  og  Fruen  er  allerede  forud 
altfor  enige  .  .  . 

—  Vent  bare!  Derfor  skal  just  de  To  diri- 
gere sammen. 

—  Men  han  er  Mand  for  at  gøre  det  til 
Alles  Tilfredshed. 

—  Det  vilde  Vorherre  ikke  en  Gang  være. 
Inden  otte  Dage  —  maaske  inden  en  Time  skal 
De  se,  hvad  det  vil  sige  at  faa  Teaternissen 
paa  Nakken. 

I  det  Samme  rullede  der  en  Vogn  ind  paa 
Gaarden.  Doktoren  anbefalede  sig  og  skyndte 
sig  til  sin  Patient. 

Henad  Aften  til,  da  Doktor  Vestring  paa 
Hjemvejen  til  sin  Bopæl  nærmede  sig  Magle- 
borg, mødte  han  Fru  Els  ter  med  Datter.  Idet 
Doktorens  Gig  kom  ved  Siden  af  Wiener- 
vognen, standsede  han  et  Øjeblik  og  spurgte 
til    Fruens    Befindende    —    det    var    saa    paa- 

faldende  tidligt  at  tage  hjem,  og  Fruen  syntes 
aabenbart  at  lide  af  Kongestioner  til  Hovedet; 
den  stærke  Rødme,  der  ellers  far\'ede  hendes 
Kinder,  havde  udbredt  sig  over  hele  hendes 
Ansigt. 

»Jo  Takl  Vi  har  det  saamænd  godt  — 
nu!«  svarede  hun  med  et  Nakkekast,  der  ikke 
varslede  noget  Godt  —  »De  kan  tro,  at  det 
har  været  en  munter  Forsamling.« 

—  Hvad  blev  Resultatet? 

—  Naturlig\ns,  at  det  Hele  skal  være  en 
Udstilling  for  Amanda.  Hun  skal  spille  Hoved- 
rollen i  begge  Stykkerne. 

—  Og  Frøken  Julie? 

—  Jeg?  —  Aa,  om  mig  var  der  jo  slet 
ikke  Tale.  Jeg  skal  nok  spille  en  lille  flau  Rolle 
i  det  ene.  Det  var  endda  mærkeligt  nok,  at 
Hr.  Brask  ikke  vilde  have  Amanda  til  at  spille 
den  med. 

—  Og  hvem  skal  spille  ElskerroUerne? 

—  Hr.  Brask  skal  spille  Ægtemanden  i 
det  ene  og  den  lystige  Elsker  i  det  andet. 

—  Og  Løjtnant  Stramberg?  — 

—  Gud  bevares,  han  skal  ogsaa  gaa  og 
sukke  for  hende  i  tre  Akter.     Adjø,  Hr.  Doktor! 

Vognen  kørte  videre;  Vestring  fortsatte 
sin  Vej  i  modsat  Retning.      Idet   han   svingede 

forbi  Indkørselen  til  Magleborg,  hoppede  Post- 
mesteren op  i  Giggen  til  ham. 

»Naa,  højstærede  Rival!  Hvordan  gaar  det 
saa?«  —  spurgte  Doktoren. 

»Betænkeligt,  højstærede  Bundsforvante  1 
Stemningen  var  nær  ved  Eksplosion.  Alle 
Gæsterne,  med  Undtagelse  af  mine  fire  Med- 
bejlere .   .   . 

—  De  mener  vore  fire  Medbejlere. 

—  Nu,  lad  gaa  da  —  siden  De  endelig  vil 
binde  mig  den  Fabel  paa  Ærmet.  Med  Und- 
tagelse af  de  Fire  er  hele  Selskabet  taget  hjem 
i  Forbitrelse.  Alle  de,  der  ingen  Roller  fik, 
var  rasende,  og  alle  de,  der  fik  SmaaroUer,  var 
bristefærdige,  ikke  en  Gang  Frøken  Amanda, 
der  fik  den  bedste  Rolle  i  begge  Stykkerne, 
lod  til  at  være  tilfreds  —  hun  var  aabenbart 
i  ondt  Lune  og  sagde  mig  gentagne  Gange 
Ubehageligheder. 

Saa  meget  desto  bedre,  Hr.  Rival!  Men 
hvorledes  blev  man  enig  om  Repertoire  og 
Rollebesætning. 

—  Man  blev  slet  ikke  enig.  I  to  stive 
Timer  snakkede  vi  frem  og  tilbage,  og  Enhver 
stemte  for  det  Stykke,  hvori  han  tænkte  at 
kunne  faa  en  Hovedrolle;  men  da  det  saa  viste 
sig,   at  vi  blev  mere  og  mere  uenige,   foreslog 

deres  gode  Veninde,  Frøken  Holm,  at  vi  skulde 
overlade  Direktionen  at  vælge  og  besætte  Styk- 
kerne og  forud  forpligte  os  til  ubetinget  at  være 
tilfredse  med  dens  Bestemmelse.  Dette  Forslag 
gik  igennem:  Brask  og  Fruen  bestemte  nu,  at 
vi  skulle  give  »Ser  Jer  i  Spejl«  og  ^For- 
myndersken«,  et  originalt  Stykke,  som  rimelig- 
vis Frøken  Sner  ting  har  skrevet  —  hun  skal 
i  al  Fald  spille  Titelrollen  —  og  desforuden 
skal  Brask  skrive  en  Prolog  med  Kor,  hvori 
vi  Alle  skal  være  med.  Men  tror  De,  at  Nogen 
af  dem  var  tilfreds  med  det?« 

—  Nej,  naturligvis. 

—  Og  jeg,  min  gode  Doktor,  har  aller- 
mindst Grund  til  at  være  det,  for  alle  de  Fire 
har  bedre  Roller  end  jeg. 

—  For  de  Fire  kan  De  være  rolig!  Vogt 
Dem  blot  for  den  Femte  og  —  Teaternissen! 
—  hviskede  Doktoren  leende,  idet  han  standsede 
ved  Postkontoret. 


VI. 

Det  begynder  at  spøge. 


Det  er  forbausende,  hvormeget  et  Dilettant- 
selskab kan  udrette  og  undvære.  Ved  Verdens 
største  Teatre    behøver    de    største    dramatiske 

Konstnere  mindst  et  Fjerdingaar  for  at  antage, 
lære,  udstyre  og  indøve  et  Stykke;  vort  konge- 
lige Teater  kan  aldrig  nøjes  med  mindre  end 
et  Par  Maaneders  Tid  til  at  løse  en  slig  Op- 
gave, og  selv  de  hurtigvirkende  Sekondteatre 
bruger  gerne  to  a  tre  Uger  til  Indstudering  af 
en  ny  Forestilling,  men  ved  et  Privatselskab  be- 
sørges Alt,  lige  fra  Antagelsen  til  Opførelsen, 
sædvanlig  i  Løbet  af  en  Uge.  Nogle  faa  Dage 
efter  den  omtalte  Generalforsamling  var  Hr. 
Brasks  Prolog  forfattet  og  afskrevet,  De- 
klamationsnummeret  lært  af  Frøken  Snerting 
og  Sangpartierne  fordelte  mellem  Korpersonalet 
og  indøvede  af  Skolelæreren,  der  tillige  var 
Byens  første  Pianist.  Dhrr.  Brask  som  » Her- 
ren <^  og  Asp  som  > Onklen«  havde  tilligemed 
Frøken  Amanda  som  » Fruen <.  allerede  holdt 
Prøve  paa  »Ser  Jer  i  Spejl«,  og  af  Frøken 
Snertings  geniale  Manuskript  til  Treakts- 
dramaet  »Formyndersken«  var  Rollerne  ud- 
skrevne, fordelte  og  lærte.  Samtlige  Konstnere 
og  Konstnerinder  var  tilsagte  til  Arrangements- 
prøve.  Der  var  endnu  tre  Dage  til  Generalens 
Fødselsdag,  og  én  Prøve  til  foruden  General- 
prøven maatte  jo  være  mere  end  tilstrækkelig. 
For  Enden  af  den  store  Allé  i  Hovhaven 
var    der    oprejst     et    Teater,    lille      men    net. 


174 


Teaternissen. 


Fortæppe  og  Bagtæppe,  to  Kulisser  ved  hver 
Side,  Tag  af  et  Rapssejl  og  Gulv  af  en  Alens 
Højde  fra  Jorden;  der  havde  været  Tale  om  at 
indrette  en  lille  Kælder  til  Suffløren,  men  det 
var  blevet  opgivet  igen  som  Luksus  —  den 
Smule  Hjælp,  man  behøvede  i  saa  Henseende, 
kunde  man  godt  faa  fra  første  Kulisse.  Dekora- 
tionerne: en  Skov,  der  ved  Hjælp  af  et  Par 
Sætstykker  tillige  kunde  gøre  Tjeneste  baade 
som  Have  og  som  »vild  Bjergegn«)  og  en  Stue 
(der  ved  Anbringelsen  af  et  Par  løse  Vinduer 
og  Døre  kunde  forvandles  til  tre  forskellige 
Værelser),  havde  Agenten  ved  en  tidligere  Lej- 
lighed afkøbt  en  Malermester  i  Nabokøbstaden; 
men  Frøknens  Drama  fordrede  endnu  »et  Ka- 
pels, hvori  Slutningsscenen  skulde  foregaa,  og 
da  Alle  var  enige  om,  at  der  Intet  burde  spares, 
var  der  sendt  Bud  efter  en  Teatermaler,  som 
skulde  forvandle  en  gammel  forreven  Fængsels- 
dekoration  til  dette  imponerende  Lokale,  der 
først  skulde  ses  i  Maaneskin  og  siden  oplyses 
af  de  røde  Flammer  fra  Slottets  Brand,  hvor- 
til Apotekeren  havde  leveret  den  fornødne 
bengalske  Sats. 

Doktoren  havde  spist  til  Middag  hos 
Østrups  og  promenerede  efter  Bordet  nede  i 
Haven  med  de  to  unge  Piger.     Ritta  var  som 

altid  i  godt  Lune,  men  Amanda  var  lystigere 
end  nogen  Sinde  før;  hun  lo  af  Alt,  hvad  der 
blev  sagt,  spasede,  trallede  og  dansede  omkring, 
som  om  hun  var  ellevild  af  Glæde.  Saaledes 
havde  hun  været,  lige  siden  hun  saa  Synet  i 
det  lille  Spejl. 

Paa  en  Gang  vendte  Vest  ring  sig  om 
mod  hende,  greb  begge  hendes  Hænder  og  saa 
hende  skarpt,  men  deltagende  i  Øjnene  uden  at 
sige  et  Ord. 

Hun  rødmede,  gjorde  først  et  svagt  Forsøg 
paa  at  trække  Hænderne  tilbage  og  slog  øjnene 
ned,  men  i  et  Nu  havde  hun  fattet  sig  og  fæstede 
saa  de  dejlige  brune  Øjne  paa  Doktoren  med 
en  Mine,  der  var  nærved  at  bringe  ham  ud  af 
Fatning.  »De  har  dog  vel  ikke  opdaget  nogen 
Sygdom  i  mine  øjne?«  spurgte  hun  med  halv 
undertrykt  Latter. 

»Jeg  frygter  det  næsten«,  svarede  han  al- 
vorligt og  vedblev  at  stirre  hende  ind  i  Øjnene. 
Det  var  forgæves.  Brune  Øjne  er  ikke  lette  at 
se  igennem;  jo  mere  funklende  de  er,  jo  lettere 
preller  det  spejdende  Blik  tilbage  fra  dem,  og 
Amandas  var  saa  klare,  at  man  kunde  se  sig 
solblind  i  dem. 

—  Skeler  jeg  maaske?  Det  er  Ritt  as 
Skyld!      Forleden,    da  jeg   sagde,   at   Agenten 

havde  smukke  Øjne,  forsikrede  hun  mig,  at 
han  skelede,  og  siden  den  Tid  har  jeg  ikke 
kunnet  tage  mine  Øjne  fra  ham.  Sig  mig,  Hr. 
Doktor,  er  Skelen  smitsom? 

Sjældent  1  Det  var  for  Resten  en  lille  Hjerte- 
sygdom, hvoraf  jeg  frygtede  at  se  Spor  i  Deres 
Øjne. 

—  En  Hjertesygdom:  Tænkte  jeg  det  ikke 
nok?  Det  er  Følgerne  af  den  hjerteskærende 
Fortvivlelse,  der  har  betaget  mig  ved  at  ind- 
studere Hildegundas  Rolle  i  Frøknens  Drama. 
Véd  De  noget  Middel,  der  kan  skille  mig  af 
med  den? 

—  Fortvivlelsen  eller  Rollen? 

—  Sig  mig  blot,  hvorledes  jeg  skal  slippe 
fri  for  Rollen,  saa  gaar  Fortvivlelsen  nok  over 
af  sig  selv. 

Vest  ring  bildte  sig  ind,  at  han  var  Fysi- 
ognomist  og  Menneskekender,  men  den  inder- 
lige Fortvivlelse,  som  Amanda  havde  lagt  i 
sine  Ord  og  sit  Blik,  da  hun  omtalte  Rollen, 
var  tilstrækkelig  til  at  lede  den  mest  Klart- 
seende paa  Vildspor. 

-^Jeg  har  advaret  Dem  for  Teaterni.ssen ! « 
sagde  han  sukkende   og  løftede  paa  Skulderen. 

»Ja,  og  desværre  har  jeg  ikke  troet  Dem 
saaledes,    som  De  fortjente!«    indrømmede 


Teaternissen. 


177 


hun  med  en  ironisk  Anger  og  tilkastede  ham  i 
det  Samme  et  Blik,  der  var  lige  saa  gennem- 
trængende, men  ogsaa  lige  saa  hurtigt  forsvun- 
det som  et  glimtende  Lyn.  »Er  det  ikke  sørge- 
ligt, at  det  lille  Uhyre  allerede  har  faaet  os 
Allesammen  i  sine  Garn?«  —  fortsatte  hun 
leende  —  »Dem  har  han  jo  ødelagt  for  længe 
siden,  efter  Deres  egen  Tilstaaelse,  men  tænk 
Dem  en  Gang:  Min  ærlige,  trofaste  Veninde  og 
jeg  —  jeg,  den  lille  naive  Landsby gaas  —  vi 
To  er  blot  paa  nogle  faa  Dage  blevne  til  to 
saa  falske  og  intrigante  Væsner,  at  De  maa 
være  endnu  mere  indbildsk,  end  Herrerne  plejer 
at  være,  hvis  De  indbilder  Dem,  at  De  er  værre 
end  en  af  os.« 

Der  lyste  et  Slags  uhyggelig  Triumf  ud  af 
hendes  Mine  ved  disse  Ord.  Vestring  fæstede 
atter  sit  rolige,  gennemtrængende  Blik  paa  hende. 

—  Jeg  forstaar  Dem  ikke.  Frøken  Amanda! 
Men  jeg  'skal  anbefale  Dem  det  eneste  Middel, 
der   hjælper   mod  Anfegtelser   af  onde  Aander. 

—  Nu!     Og  det  er? 

—  Oprigtighed. 

—  Har  De  prøvet  det  paa  Dem  selv? 
-Ja! 

Nu  blev  der  en  Pavse,  hvorunder  Begge 
stirrede  forventningsfulde  paa  hinanden. 

>Det  er  maaske  bedst,  at  jeg  giver  Plads 
for  Oprigtigheden?«  hviskede  Ritta  skælmsk  og 
vilde  smutte  bort. 

»Nej,  bliv  kun!«  svarede  Amanda  i  en 
næsten  højtidelig  Tone  —  »Det  er  bedst,  at 
begge  de  To,  der  har  syndet,  skrifter  paa  én 
Gang ! « 

»Nu  vel  da?«  smilede  Ritta  forventnings- 
fuldt og  betragtede  vekselvis  Doktoren  og 
Amanda,  som  om  hun  var  belavet  paa  en 
overraskende  Tilstaaelse  af  dem  Begge. 

»Nu  vel  da?«  gentog  Doktoren  forundret 
og  saa  vekselvis  paa  begge  de  to  unge  Piger. 

Amandas  funklende  Øjne  gik  fra  Ritta 
til  Vestring  og  fra  Vestring  til  Ritta. 
Hun  søgte  Oprigtighed  og  saa  kun  spørgende 
Miner  eller,  som  hun  trode,  forstilt  Forundring. 

»Nu  vel  da!«  udbrød  hun  efter  en  Pavse 
og  slog  over  i  sin  forrige  Munterhed  —  »det 
er  altsaa  mig,  der  skal  være  den  Oprigtige. 
Hvad  vil  De  nu  sige,  Hr.  Doktor,  naar  jeg  for- 
tæller Dem,  at  her  er  to  Mennesker  til  Stede, 
som  har  sammensvoret  sig  for  paa  den  under- 
fundigste Maade  at  gennemføre  en  Intrige  og 
agter  at  benytte  den  Tredje  som  Skalkeskjul?« 

»Aa,  nu  forstaar  jeg  Dig  først!«  —  faldt 
Ritta   hende   i   Talen   og   fortsatte   hviskende: 

»Ja  tænk  Dem,  Hr.  Doktor!  Amanda  og  jeg 
har  lagt  en  Plan  for  at  forebygge  Opførelsen 
af  »Formyndersken«.  De  véd  jo,  at  Frøken 
Snertings  Helbred  er  svagt,  og  at  hun  lider 
af  den  moderne  og  interessante  Hjertesygdom, 
som  de  franske  Forfattere  plejer  at  dø  af  —  i 
alt  Fald.  har  hun  vist  fortalt  Dem  det.  For- 
myndersken er  en  meget  anstrængende  Rolle, 
som  vist  aldeles  vilde  udtømme  hendes  Kræfter, 
og  de  to  unge  Piger,  som  vi  spiller,  er  et  Par 
utaalelige,  sentimentale  og  skabagtige  Pjanker 
Vi  vilde  derfor  være  Dem  saa  hjertelig  taknem- 
lige, hvis  De  i  Dag,  naar  De  har  set  Prøven, 
vilde  forbyde  hende  at  sætte  sit  Liv  i  Fare  ved 
at  deklamere  den  frygtelige  Rolle  igennem.  De 
gør  virkelig  en  god  Gerning  derved,  for  selv 
om  hun  kan  holde  det  ud  —  vi  Andre  kan 
det  virkelig  ikke. 

—  Men  saa  gaar  jo  hele  Forestillingen 
overstyr  I 

—  Nej,  det  har  vi  allerede  sikret  os  for. 
Dagen  efter  Forsamlingen  sendte  min  Broder 
mig  en  Oversættelse  af  et  nydeligt  lille  fransk 
Lystspil,  som  han  havde  tænkt  at  sende  til  det 
kongelige  Teater,  men  nu  var  velvillig  nok  til 
at  overlade  os.  Det  hedder  »Aldrig  kokettere!« 
og  spilles  af  fire  Personer:  to  unge  Enker  .  .  . 

—  Frøknerne  Østrup  og  Holm. 

—  Naturligvis!  —  en  ung  Herre  fra  Pro- 
vindsen, som  Forvalter  Hedegaard  maa  kunne 
spille  mageløst,  og  en  gammel  Laps,  der  er 
som  skabt  for  Postmesteren. 

—  Men  naar   skulde  det  blive  indstuderet? 

—  Det  har  vi  allerede  tænkt  paa.  Hede- 
gaard har  udskrevet  Rollerne.  Vi  kan  de  tre 
store,  og  Postmesteren  vil  være  henrykt  over 
at  faa  den  lille.  Saa  snart  man  bliver  enig  om, 
at  » Formyndersken <  maa  opgives,  kommer  vi 
med  vort  Forslag. 

Doktoren  lo  og  gned  sine  Hænder.  »Nu 
haaber  jeg  da,  at  Damerne  i  det  Mindste  vil 
indrømme  mig,  at  der  eksisterer  en  Teaternisse, 
og  at  han  er  lige  farlig,  hvor  han  saa  faar 
Indpas«. 

»Ja,  os  har  han,  som  De  ser,  forhekset!« 
—  sukkede  Amanda.  —  Men  hvad  siger  nu  De? 

—  Jeg!  Jeg  har  forsaget  ham  og  alt  hans 
Væsen  og  alle  hans  Gerninger.  Jeg  indlader 
mig  aldrig  i  nogen  Teaterintrige. 

—  Og  det  er  Alt,  hvad  De  har  at  sige? 

—  Alt!  Med  Undtagelse  af,  at  jeg  er 
overbevist  om,  at  De  let  vil  kunne  sætte  Deres 
Plan  igennem  uden  mig. 

»Vi  haaber  det!<^  —  smaalo  Ritta  og 
skyndte  sig  hen  mod  Fru  Eister,  der  tillige- 
med sin  Datter  viste  sig  ved  Enden  af  Gangen. 

»Vi  vil  se,  hvad  der  kan  gøres  uden 
Dem!«  —  smilte  Amanda,  nejede,  vendte 
Doktoren  Ryggen  og  gik  langsomt  op  mod 
Terrassen. 

Da  hun  var  kommen  saa  langt  bort,  at 
hverken  han  eller  Ritta  kunde  se  hende,  tryk- 
kede hun  sit  Tørklæde  mod  Øjnene,  stod  nogle 
Sekunder  stille,  rystede  saa  Lokkerne  fra  Panden, 
stampede  med  den  lille  Fod  i  Jorden  og  hviskede: 
»O  de  falske  Skabninger!  —  Og  han  tør  tale 
om  Oprigtighed!  —  Han  er  for  ærlig  til  at 
spille  Komedie!  —  Men  jeg,  jeg  skal  spille 
Komedie  med  dem  Begge !  De  skal  i  al  Fald 
ikke  have  den  Glæde  at  se  mig  sørge  over  deres 
Falskhed.« 


VII. 


Spøgeriet  griber  om  sig.     Fuldmægtigen  anfegtes  og  kæmper 
mandelig  mod  Fortryllelsen, 

Konstnerpersonalet    var    nu    omtrent    fuld- 
talligt.    Oppe  paa  Terrassen  stod  Doktoren  og 

Frøken  Ritta  som  Repræsentanter  for  Kri- 
tiken. 

^:^Er  det  ikke  mærkeligt,  hvorledes  hele  Sel- 
skabet i  Dag  har  arrangeret  sig  par\^is?«  — 
spurgte  den  unge  Pige  —  »Dernede  gaar  Julie 
Eister  og  Frøken  Snerting  .   .  .« 

»Og  taler  Godt  om  Frøken  Amanda«  — 
suplerede  Doktoren  ironisk. 

—  Der  gaar  Stramberg  og  Lyrskov  .  .  . 

—  Og   beundrer  Brasks  Teaterbestyrelse. 

—  Der  gaar  Fru  Østrup  og  Fru  Eister. 

—  Undersøgende  hvorfor  Frøken  Sner- 
ting og  ikke  Amanda  eller  Julie  skal  sige 
Prologen. 

—  Der  ser  De  Hedegaard  og  Asp  .  .  . 

—  Afliandlende  Løjtnantens  og  Agentens 
Begavelse  som  Elskere!  —  Det  skal  De  ikke 
forundre  Dem  over.  Ved  Teatret  konverserer 
man  altid  To  og  To,  fordi  Konversationen  be- 
standig gaar  ud  over  Trediemand,  men  Parrene 
skifter  meget  hurtig  Sammensætning.  Om  et 
Øjeblik  vil  De  se  Frøken  Snerting  følge  Agen- 
ten, og  Frøken  Els  ter  engageret  af  Løjtnanten. 
Saa  skumler  Frøken  Snerting  over  Frøken 
Eisters  Koketteri  ogr  Frøken  Els  ter  over 
Frøken  Sner  tings  højere  Dannelse,  og  der- 
efter    morer    Agenten     sig     over    Løjtnantens 

Pyntelyst,  mens  Løjtnanten  leverer  Prøver  paa 
Agentens  Vittighedsjægeri.  Naar  det  er  gjort 
bytter  man  igen.  Saa  er  det  Agenten  og 
Frøken  Els  ter,  der  følges  ad,  og  nu  gør  han 
sig  lystig  over  sin  forrige  Ledsagerinde,  for  at 
fralægge  sig  enhver  Mistanke  om,  at  han  i  tre 
Aar  har  gjort  Kur  til  hendes  Penge,  mens  den 
smukke  Frøken  Julie  paa  det  Ubarmhjertigste 
gennemhegler  den  smukke  Løjtnant,  for  at  vise 
at  hun  ikke  er  dødelig  forelsket  i  ham,  som 
man  ellers  let  kunde  tro,  og  det  følger  af  sig 
selv,  at  Frøken  S n erting,  der  imidlertid  pro- 
menere med  Stramberg,  underkaster  Agenten 
samme  Behandling  af  samme  Aarsag,  mens  Løjt- 
nanten saa  smaat  raillerer  over  Frøken  Els  ters 
Diktion,  for  at  vise,  at  Kærligheden  heller  ikke 
har  gjort  ham  blind. 

—  Fy,  Doktor!  Man  skulde  tro,  at  De 
var  Menneskefjende. 

—  Tværtimod!  Naar  jeg  er  en  Fjende  af 
Teateruvæsenet,  er  det  just,  fordi  jeg  er  Men- 
neskeven. 

—  Men  tror  De  ikke,  at  Deres  Fjendskab 
til  Teatret  let  kunde  forlede  Dem  til  at  staa 
Dem  selv  lidt  i  Vejen  somme  Tider?  Dernede 
ser  De  for  Eksempel  et  Par  spadsere  sammen 
—  det  er  Amanda  og  Brask  —  ham  har  De 

overladt  Direktørposten  og  hende  gjorde  De 
vred  for  Lidt  siden.  Finder  De  det  nu  ikke 
foruroligende  at  se,  hvordan  Amanda  koket- 
terer med  ham:  —  Se,  nu  danser  hun,  nu  nejer 
hun,  nu  smiler  hun! 

En  Primadonna  koketterer  altid  lidt  med 
sin  Direktør,  men  hun  forelsker  sig  aldrig  i  ham. 

—  Sig  ikke  det!  Vil  De  se,  hvor  hun  ind- 
smigrer sig  hos  ham! 

—  Saa  meget  desto  værre  for  ham!  Naar 
en  Primadonna  ser  mildt  til  sin  Direktør,  maa 
han  nætop  være  paa  sin  Post;  det  er  næsten 
altid  et  Forvarsel  for  et  eller  andet  urimxeligt 
Forlangende. 

—  Tag  Dem  i  Agt!  Det  ser  ud  som  om 
han  var  i  Færd  med  at  gøre  en  Kærligheds- 
erklæring. Se,  hvor  højtideligt  han  lægger 
Haanden  paa  Brystet,  og  hvor  ivrigt  hun  nu 
hvisker  til  ham! 

—  Stakkels  Brask!  Det  er  ikke  gode  Tegn 
for  ham.  Var  det  ham,  der  var  den  ivrigt 
Hviskende  og  hende,  der  stod  som  den  højtide- 
ligt Stemte,  kunde  De  have  Ret  i,  at  der  var 
Fare  paa  Færde;  nu  har  det  derimod  ingen 
Nød.  De  er  begge  To  altfor  optagne  af 
Teateraffærer   til  at  tale  om  Hjerteanliggender. 

Jeg   tør   næsten   vædde   med   Dem   om,    at  jeg 
véd,  hvad  der  er  foregaaet. 

—  Hvad  da? 

—  Hun  har  danset  og  smilet  og  nejet,  og 
den  ulykkelige  Teaterfyrste  har  set  paa  hende 
med  et  Blik,  som  sagde:  »Begær,  hvad  Du  vil, 
var  det  end  ogsaa  Halvdelen  af  mit  Rigel« 
Derpaa  har  hun  svaret:  »Saa  giv  mig  »For- 
mynderskens« Hoved  paa  et  Fadl«  Men 
dertil  er  Brask  en  altfor  retfærdig  Monark; 
han  slaar  sig  for  sit  Bryst  og  svarer:  »Alt 
Andet  end  Det!«  Han  vil  gerne  lægge  sit  eget 
Hjerte  paa  et  Fad,  men  det  bryder  hun  sig 
slet  ikke  om.  Ser  De,  hvorledes  hun  vinker 
fra  sig  med  begge  de  dejlige  Hænder! 

Doktoren  havde  ikke  taget  Fejl. 

Fuldmægtig  Brask  og  Frøken  Amanda 
havde  næppe  vekslet  et  Par  ligegyldige  Repliker, 
før  Samtalen  var  gaaet  i  Staa,  idet  den  lille 
Primadonna  syntes  at  have  Øre  for  alt  Andet 
end  hans  Ord. 

»De  søgte  vist  efter  Nogen,  da  jeg  mødte 
Dem?«  spurgte  Direktøren  lidt  efter. 

*J^»  j^g"  søgte  —  efter  Noget,  der  er  meget 
vanskeligt  at  finde  nuomstunder«  —  smilede 
hun  skælmsk. 

—  Tør  man  vide,  hvad  det  er? 

—  En  Ridder. 

—  Dog"  vel  ikke  til  Deres  egen  Tjeneste? 

—  Netop. 

—  Saa  gjorde  vel  det  store  Udvalg  Dem 
tvivlraadig? 

—  Tværtimod.  Jeg  siger  Dem  jo,  at  det 
nuomstunder  er  svært  nok  at  finde  en  eneste, 
end  sige  flere. 

—  Mig,  for  Eksempel,  finder  De  altsaa 
uværdig  til  at  udføre  den  paatænkte  Ridder- 
tjeneste? 

—  Betænk  Dem,  før  De  tilbyder  Dem? 
»Jeg   stiller   mit   Sværd   og   min   Arm«    — 

forsikrede  Brask  i  en  halv  travesterende  Tone, 
men  tillagde  derpaa  med  en  alvorligere  Betoning 

—  »ikke  at  tale  om  min  Haand  og  mit  Hjerte 

—  til  Deres  uindskrænkede  Raadighedl'i 

—  Betænk  Dem  endnu  en  Gang!  Véd  De, 
hvad  det  gælder? 

—  En  Kamp  mod  Troldmænd,  Drager  eller 
Lindorme?    Jeg  vover  den  uden  Betænkning. 

—  Nu  vel  dal  Som  alle  de  fortryllede 
Prindsesser  i  Eventyrene  er  jeg  plaget  af  et 
Uhyre,  og  Deres  Ridderprøve  er  naturligvis 
min  Befrielse  fra  denne  Heks. 

—  Hun  hedder? 

—  x> Formyndersken«.  Hun  vil  forvandle 
mig  fra  en  munter  lille  Pige  til  en  utaalelig 
sentimental  Teaterdukke,  der  sukker  tre  Gange 
mellem  hvert  Ord  og  ikke  kan  bevæge  sig  uden 
paa  denne  Maade  ... 

Her  gjorde  hun  de  Menuettrin,  hvorpaa 
Ritta  henledte  Doktorens  Opmærksomhed,  og 
vedblev : 

»Og  det  er  ikke  alene  mig,  men  det  er  os 
Allesammen,  hun  vil  forvandle  til  afskyelige 
affekterte  Vanskabninger.      Hr.  Direktør!  .   .   . 

Her  nejede  hun  saa  dybt,  at  det  var  nær- 
ved at  ligne  et  Knæfald. 

»Yær  saa  ridderlig  at  befri  os  for  denne 
PlageaandU 

Direktøren  sukkede:  »Gid  det  var  muligt, 
men  det  lader  sig  desværre  næppe  gøre!« 

»Nej,  hvis  De  uden  Videre  vilde  give  Dem 
i  Kamp  med  »Formyndersken«  og  hele  Magle- 
borgs Overformynderske,  kan  det  gerne  være, 
at  De  blev  den  Overvundne,  men  det  forlanger 
jeg  ikke,  at  De  skal  udsætte  Dem  for.  De  véd 
nok  fra  Eventyrene,  at  det  altid  er  en  eller 
anden  List,  hvorved  Ridderen  besejrer  Uhyret 
og  befrier  den  stakkels  Prinsesse,  og  nu  skal  de 
høre  den  List,  jeg  har  udtænkt  .  .   .« 

—  Kære  Frøken!     Det  er  umuligt! 

—  Umuligt?  Der  er  Intet,  som  er  umuligt 
for  en  Ridder! 

Det  var  i  dette  Øjeblik,  at  Brask  lagde 
Haanden  paa  Brystet.  Jo,  Frøken!«  svarede 
han  med  en  næsten  højtidelig  Bestemthed,  vder 
er  Et,  som  er  umuligt  ikke  alene  for  enhver 
Ridder,  men  for  enhver  honnet  Mand,  og  det 
er  at  handle  uredeligt.^ 

»Gud  bevares,  hvor  De  tager  den  Sag  høj- 
tideligt!« smilte  Amanda.  Dersom  jeg  havde 
opfordret  Dem  til  at  begaa  et  Landsforræderi, 
kunde  De  jo  ikke  gyse  tilbage  med  større  Ræd- 
sel. Alt,  hvad  jeg  forlanger,  er  kun  Det,  at 
De  skal  afværge  en  Skandale,  der  vil  sætte  en 
Plet  paa  hele  Magleborgs  Konsthistorie.  De 
kan  gøre  det  med  god  Samvittighed  —  De  ind- 
rømmer jo  selv,  at  -'Formyndersken«  ikke  for- 
tjener at  opføres;  De  kan  gøre  det  med  største 
Lethed  —  De  behøver  jo  blot  at  sørge  for,  at 
Maleren  ikke  kan  faa  den  nye  Dekoration  fær- 
dig; De  frelser  Deres  egen  Ære  som  Direktør, 
De  gør  en  Velgerning  mod  det  hele  Personale, 
og  mig  —  mig  opfylder  De  den  første  Bøn, 
jeg  har  henvendt  til  Dem.« 

Det  gamle  Sagn  fortæller,  at  der  i  ethvert 
Menneskes  Liv  er  et  Øjeblik,  som  bringer 
Lykken   mellem   hans   Hænder;    griber   han   til. 

beholder  han  den,  betænker  han  sig,  kommer 
den  aldrig  mere  tilbage.  Dette  Øiebiik  var  et 
saadant  for  den  brave  Fuldmægtig,  Amanda, 
havde  faaet  Øje  paa  Ritta  og  Vestring  oppe 
paa  Terrassen;  i  et  Nu  drev  tre,  fire  heftige 
Lidenskaber  hver  sin  Stormbølge  bort  fra  Hjer- 
tet og  trængte  Blodet  ud  i  de  fine  Aarer,  der 
danner  Kindens  Rødme:  Kærlighedskval,  saaret 
Stolthed,  Hævnlyst  og  den  barnagtige  Trodsig- 
hed, der  var  den  unge  Pige  ejendommelig,  og 
som  desværre  klædte  hende  saa  godt,  for  over 
hendes  Ansigt  som  Skyer  over  Solen.  Det  var 
som  sagt  i  et  Nu,  de  formørkede  hendes  Blik, 
derpaa  blev  det  Solskin  igen  —  brændende 
Solskin  endogsaa.  Havde  Brask  i  dette  Øje- 
blik afbrudt  Samtalen  om  Teaterintrigen,  til- 
staaet  hende  sin  Kærlighed  og  begært  hendes 
Haand,  vilde  hun  paa  Trods  have  sagt:  »Ja«, 
og  maaske  senere  paa  Trods  forelsket  sig  i 
ham,  men  —  stakkels  Fyr!  —  i  det  Øjeblik, 
han  skulde  gøre  sin  Lykke  som  Elsker,  var 
han  til  sin  Ulykke  Teaterdirektør.  Han  tog 
Øjnene  til  sig  som  et  Menneske,  der  har  forset 
sig  paa  Solen,  samlede  hele  sin  Karakterstyrke 
sammen,  for  at  kunne  modstaa  Fristelsen  og 
optræde  som  den  af  alle  private  Sympatier 
upaavirkede  Embedsmand. 

»Jeg  ønsker  selv«  —  forsikrede  han  —  »og 
det  maaske  endnu  inderligere  end  De,  at  »For- 
myndersken« sad  paa  Bloksbjerg,  men  jeg  har 
nu  en  Gang  været  ubetænksom  nok  til  uden  at 
læse  mere  end  de  første  Akter,  der  rimeligvis 
er  laante  af  en  engelsk  Roman,  at  antage 
Stykket  paa  Deres  Moders  Ord;  nu  er  det  ud- 
skrevet og  lært,  flere  af  de  Rollehavende  har 
maaske  allerede  anskaffet  sig  Dragter,  og  jeg 
har  paataget  mig  Omsorgen  for,  at  det  kommer 
til  at  gaa  saa  godt  som  muligt.  De  vil  derfor 
ikke  forlange,  at  jeg  skulde  indlade  mig  paa 
underfundigt  at  modarbejde,  hvad  jeg  paa  Tro 
og  Love  har  forpligtet  mig  til  at  fremme.« 

»Jo,  det  véd  Gud,  jeg  vil ! «  svarede  Amanda 
leende  med  den  fortryllende  Ugenerthed,  hvor- 
med en  ung  forvænt  Salonherskerinde  bort- 
blæser al  Logik  og  Moral.  »Jeg  vil  virkelig 
forlede  Dem  til  at  deltage  i  denne  gruelige  for- 
bryderiske Kabale!  Jeg  vil  have,  at  De  skal 
fornegte  Alt,  hvad  der  staar  i  Lovbogen,  Lære- 
bogen og  Teaterreglementet  —  og  De  véd 
hvorfor?  —  Her  stak  hun  sin  Arm  ind  under 
hans,  lagde  Hovedet  til  Siden  og  tittede  ham 
op  i  Øjnene  med  et  halvt  bønligt,  halvt  be- 
falende Smil. 

Det  er  nok  muligt,  at  denne  Bevægelse 
var  fuldt  saa  meget  beregnet  paa  Parret  paa 
Terrassen,  som  paa  den  ulykkelige  Direktør. 
De  To  deroppe  havde  imidlertid  forladt  Tilskuer- 
pladsen, og  paa  dem  gjorde  den  selvfølgelig 
ingen  Virkning;  han  dernede  var  derimod  nær 
ved  at  blive  overvældet  af  den. 

»Hvorfor?«  —  gentog  han  forvirret  —  »nej, 
det  véd  jeg  virkelig  ikke!« 

»Saa  faar  jeg  vel  sige  Dem  det?  De  skal 
gøre  det  for  min  Skyld«  —  hviskede  hun, 
idet  der  blandede  sig  en  fin  undertrykt  Latter 
i  den  indtrængende  Ømhed,  hvormed  hun  ud- 
talte disse  Ord.  Det  var  umuligt  at  sige,  om 
hun  vilde  gøre  Løjer,  eller  om  der  laa  den 
dybeste  Alvor  bag  hendes  Forlangende.  Hun 
havde  nu  en  Gang  for  alle  Privilegium  paa  at 
forene  et  forkælet  Barns  Rettigheder  med  en 
elskværdig  Dames  Fordringer. 

Teaterdirektøren  maatte  indkalde  baade 
Forstærkning  og  Reserve  paa  en  Gang,  for  at 
afslaa  dette  Angreb.  »Frøken  Amanda!«  — 
udbrød  han  med  tilkæmpet  Rolighed  efter  at 
have  aandet  dybt  et  Par  Gange  eller,  som  Dok- 
toren vilde  have  kaldt  det:  forfrisket  sit  Hjerte 
ved    et    Suk    paa     tre     Etager.     —     »Frøken 

Amanda!  Véd  De,  hvad  jeg  kunde  gøre  for 
Deres  Skyld?« 

>;Nej,  og  det  bryder  jeg  mig  heller  ikke  en 
Smule  om  at  vide,  naar  De  ikke  vil  gøre,  hvad 
jeg  beder  Dem  om!«  —  svarede  hun,  trak 
Armen  til  sig  og  satte  —  stadig  midt  imellem 
Spøg  og  Alvor  —  et  fornærmet  Ansigt  op. 

»Frøken  Amanda!«  —  vedblev  han  — 
»For  Deres  Skyld«   .   .  . 

»Vilde  De  uden  Betænkning  indlade  Dem 
i  Kamp  med  alle  de  Uhyrer,  der  ikke  eksisterer 
—  det  véd  jeg;  men  jeg  siger  Dem  jo:  det 
sætter  jeg  slet  ingen  Pris  paa.  Hvad  vil  De 
gøre  mod  »Formyndersken«?  —  Det  er 
den  eneste  Riddertjeneste,  hvorom  der  er 
Spørgsmaal. « 

—  Jeg  vil,  naar  Arrangementsprø\^en  er 
forbi,  henstille  til  hele  Selskabet,  om  vi  ikke 
gør  bedst  i  at  vælge  et  andet  Stykke. 

—  Den  Ulejlighed  kan  De  spare  Dem.  En- 
hver vil  naturlig\ås  svare  Nej,  for  ikke  at  lægge 
sig  ud  med  Frøken  Sner  ting.  Hvem  tror  De 
har  Mod  til  at  udsætte  sit  gode  Navn  for  Føl- 
gerne af  hendes  Fjendskab? 

—  Saa  vil  jeg  gaa  lige  til  hende  selv! 

—  De  vil  ikke  opnaa  mere  hos  hende,  end 
jeg  hos  Dem. 

Her  slog  hun  over  i  sin  sædvanlige  hen- 
synsløse Munterhed.  >.  Herregud,  hvor  kan  De 
nu  være  saa  kedelig!  —  Lad  os  intrigere,  som 
jeg  siger.  Det  er  det  Eneste,  der  hjælper,  og 
det  er  saa  uhyre  morsomt!« 

»Alt  uden  Det!«  —  svarede  Brask,  skønt 
han  havde  svært  nok  ved  at  holde  sine  alvorlige 
Grundsætninger  oprette  i  den  henrivende  Strøm 
af  hendes  gode  Lune.  I  det  Samme  drejede 
Løjtnanten  og  Frøken  Julie  ud  af  Allen  og 
kom  dem  i  Møde. 

»Er  det  Deres  sidste  Ord?«  —  hviskede 
Amanda. 

—  Frøken!  .  .  . 

—  Vil  De  intrigere  eller  ikke? 

—  Men  tillad  mig  bare      .  . 

—  Ja  eller  Nej ! 

—  Nu  vel  —  Nej! 

—  Godt!  Saa  skal  jeg  nok  finde  dem, 
der  vil. 

VIII. 

Forvalteren  fristes  og  forskriver  sig. 


Parret  fra  Alleen  nærmede  sig,  og  en  halv 
Snes  Skridt  bag  efter  kom  den  gamle  Fru 
El  s  ter,  der  havde  bemægtiget  sig  Forvalteren 
for  til  ham  at  udgyde  sin  Harme  over  al  den 
Uretfærdighed,  der  ved  Rollebesætningen  var 
vist  mod  hendes  Datter. 

Amanda  betragtede  et  Øjeblik  skiftevis 
de  to  tilkomne  Herrer,  som  om  hun  ikke  ret 
vidste,  hos  hvem  af  dem  hun  skulde  søge 
Bistand. 

Man  kunde  ikke  let  finde  to  mere  fuld- 
stændige Kontraster.  Løjtnant  Stramberg 
var  en  komplet  Kavaler,  et  Mønster  paa  god 
Tone  og  god  Smag.  Plan  havde  fra  sin  Barn- 
dom bevæget  sig  i  Selskabslivet,  og  hans 
temmelig  ubetydelige  Indhold  havde  derved 
erhvervet  sig  en  næsten  glimrende  Form.  Han 
kunde  sige  Trivialiteter  med  saa  megen  Elegance, 
at  de  lød  som  aandrige  Bemærkninger,  ja,  han 
kunde  endogsaa  sige  Ting,  der  i  en  Andens 
Mund  vilde  klinge  som  Dumheder,  uden  at 
Nogen  tog  Anstød  derover.  Han  var  et  friskt, 
livsglad   og   livligt  Menneske,   usædvanlig  smuk 

Og  i  Besiddelse  af  al  den  Frejdighed,  der  følger 
af  Bevidstheden  om,  at  man  ingen  Akilleshæle 
har,  og  al  den  Dristighed,  der  kan  opelskes 
ved  stadig  Udmærkelse. 

Forvalter  Hedegaard  havde  derimod  Alt, 
uden  Formen.  Der  var,  som  man  siger.  Mere 
i  hans  Lillefinger  end  i  Løjtnantens  hele  Person, 
og  det  baade  af  Karakter,  af  Ævner  og  af 
Kundskaber,  men  det  kunde  ikke  »komme  til 
Verden.«  Han  havde  baade  Hoved  og  Hjerte, 
men  han  kunde  hverken  finde  Ord  for  sine 
Tanker  eller  sine  Følelser,  og  fandt  han  dem, 
var  det  gjerne  bag  efter,  mens  Løjtnanten 
altid  havde  det  Lidet,  han  vidste,  paa  rede 
Haand.  Ogsaa  Forvalteren  var  et  ualmindelig 
smukt  Menneske,  men  i  Modsætning  til  den 
aristokratisk  spinkle  Løjtnant  kunde  han  tjene 
til  Model  for  en  Hektorstatue.  Desværre  for- 
maaede  han  lige  saa  lidt  at  gøre  sine  legemlige 
som  sine  aandelige  Fortrin  gældende;  han 
manglede  totalt,  hvad  man  kalder  Holdning, 
ogsaa  i  korporlig  Betydning.  Ulykken  var,  at 
han  i  sin  allerførste  Ungdom,  for  at  aflægge 
sine  landlige  Unoder,  havde  maattet  lægge 
Baand  paa  sig  selv  i  den  Grad,  at  han  i  Selskab 
ikke  havde  turdet  sige  et  Ord  eller  gøre  en 
Bevægelse,    uden   først  at  tænke  over,   hvorvidt 

13* 


196 


Tealernissen, 


det  var  passende  eller  ikke.  For  denne  Tvang 
havde  han  aldrig  siden  kunnet  frigøre  sig. 
Naar  han  var  i  Færd  med  at  udtale  sin  højeste 
Begejstring,  hviskede  den  ulykkelige  Selvkritik: 
»Bare  Du  nu  ikke  gør  Dig  latterlig!«  og  i  sin 
Angst  dumpede  han  saa  paa  øjeblikket  ned 
fra  Begejstringens  Himmel  i  Plathedens  Gade- 
kær. Naar  han  havde  sagt  en  Vittighed  paa 
Pointen  nær,  for  det  pludseligt  igennem  ham : 
»Om  det  nu  var  en  Flavse?«  —  saa  sagde  han 
noget  Andet,  sagde  en  Dumhed,  og  saa  sagde 
Folk,  han  var  dum.  Det  var  imidlertid  en  stor 
Fejltagelse.  Han  var  maaske  af  alle  Magle- 
borgs Herrer  den,  der  var  rigest  paa  friske 
Tanker  og  lyse  Idér  —  Skade  blot,  at  de  altid 
døde  i  Fødselen, 

Det  varede  ikke  længe,  før  Amanda  havde 
truffet  sit  Valg.  Løjtnanten  var  vistnok  den 
af  de  to  Herrer,  til  hvem  hun  helst  vilde  have 
betroet  sig;  men  dels  var  >> Formyndersken (-. 
efter  hans  Mening  et  brillant  Arbejde,  fordi 
han  trode  at  komme  til  at  brillere  i  Elsker- 
rollen,  og  dels  var  den  unge  Krigsmand,  efter 
hendes  Mening,  ikke  forslagen  nok  til  at  gennem- 
føre en  Intrige.  Forvalteren  forenede  derimod 
alle  de  Egenskaber,  hun  kunde  ønske  hos  en 
Medsammensvoren.      Han   var  paalidelig,    snild, 

udholdende  og  tavs,  han  var  hende  hengiven 
med  Liv  og  Sjæl,  og  han  var  den  af  alle 
Herrerne,  til  hvem  man  sidst  vilde  fatte  Mis- 
tanke. Under  Paaskud  af  nogle  Forberedelser 
til  Prøven  fik  hun  ham  let  skilt  fra  hans  Led- 
sagerinde og  fulgte  derpaa  med  ham  hen  ad 
Teatret  til. 

»Hr.  Hedegaard!-<  —  begyndte  hun.  — ■ 
»Vil  De  gøre  mig  en  stor  Tjeneste^« 

»Om  jeg  vil  gøre  Dem  en  Tjeneste?-^ 
Eftersætningen  kom  ikke  til  Verden.  Den  døde 
paa  Tungen,  men  gik  igen  i  Øjnene. 

—  Ja,  det  véd  jeg  nok,  at  De  vil!  Men 
det  er  et  Forræderi,  en  Statsforbrydere,  jeg  vil 
forlede  Dem  til  at  begaa. 

—  Aa,  naar  De  ikke  tager  i  Betænkning  .  .  . 
Ja,  jeg  mener,  at  min  Samvittighed  er  stærk 
nok  til  at  bære  de  Synder,  som  Frøkenen  .  .  . 
Det  paatager  jeg  mig  ubeset. 

—  De  har  udskrevet  Rollerne  i  det  lille 
Stykke,  jeg  gav  Dem  forleden,  og  De  har  lært 
den  ene,  uden  at  spørge  mig  om,  hvorfor  jeg 
bad  Dem  derom. 

—  Det  behøvede  jeg  jo  ikke.  Saa  dum 
er  jeg  da  heller  ikke.  De  vil  have  et  Stykke 
i  Reserve,  hvis  »Formyndersken«  skulde  faa 
Forfald. 

—  Netop,  men  dermed  er  det  ikke  nok. 
Doktoren  siger,  at  der  er  end  ond  Aand  ved 
Teatret,  som  forfører  de  skikkeligste  Mennesker 
til  at  lægge  og  udføre  de  sorteste  Planer,  og 
det  maa  vist  være  sandt.  Jeg  har  lagt  Planen 
til  et  Mord. 

—  De  behøver  ikke  at  sige  Mere,  Frøken  1 
Jeg  gætter  allerede,  hvem  der  skal  slaas  ihjel. 

—  Det  er  ikke  noget  Menneske  .   .  . 

—  Nej,  ikke  en  Gang  noget  Dyr. 

—  Vor  Doktor  indrømmer  selv,  at  det  er 
et  Uhyre. 

—  »Formyndersken  c  —  naturligvis! 

—  Vilde  De  gy^se  tilbage  for  at  udføre 
dette  Mord! 

—  Naar  De  ønsker  det?  —  Frøken!  Naar 
De  ønskede  det,  tror  jeg  .   .   . 

Han  var  paa  Vej  til  at  gøre  en  hyperbolsk 
Forsikring  angaaende  selve  Frøken  Snerting 
og  en  Tørvegrav,  men  før  han  fik  udtalt 
Ordene,  hviskede  hans  kritiske  Genius,  at  det 
var  en  Plumphed,  og  han  begyndte  saa  for  fra : 

»Naar  De  ønskede  det,  tror  jeg,  at  jeg 
indlod  mig  paa  at  .   .   . 

Han  vilde  have  sagt,  »at  bortføre  selve 
Frøken  wSnerting  fra  hendes  »Formynderske,« 
men   ogsaa   denne   Forsikring   fandt    hans    een- 

surerende  Skytsaand  for  lapset;  i  Agentens 
Mund  kunde  den  have  taget  sig  ud,  ikke  i 
hans!'    Han  tog  derfor  det  tredje  Tilløb. 

—  Ja,  saa  tror  jeg,  at  jeg  kunde  .  .  . 
Slutningen   skulde   have    været    »begaa    et 

Mord  paa  mig  selv  for  at  forhindre  Fore- 
stillingen,« og  Forsikringen  var  saa  ærlig  ment, 
som  en  slig  Overdrivelse  kunde  være,  men 
heller  ikke  denne  Sætning  kom  til  Udtalelse. 
At  tale  om  Selvmord  kan  klæde  en  bleg  Løjt- 
nant fortræffeligt,  men  en  rødmusset  Forvalter 
gør  sig  latterlig  derved,  tænkte  han,  og  be- 
gyndte for  fjerde  Gang. 

—  Saa  tror  jeg  næsten,  at  jeg  kunde  .  .  . 

Det  Udtryk  af  spændt  Forventning,  hvor- 
med Amanda  lyttede  efter  det  Uhørte,  stansede 
pludselig  hans  Søgen  efter  flere  Kraftudtryk, 
han  blev  rød  i  Hovedet,  trak  paa  Skuldrene  ad 
sig  selv  og  fuldførte  endelig  den  saa  ofte  af- 
brudte Sætning  med:  —  »gøre  endnu  større 
Dumheder,  end  jeg  plejer.« 

Anstrængelsen  havde  presset  Sveden  ud  af 
hans  Pande,  han  løftede  den  fortvivlet  mod 
Himlen,  tørrede  den  med  sit  Tørklæde,  stampede 
i  Jorden  med  undertrykt  Harme  og  traadte 
derved  halvanden  Alen  Garnering  løs  fra 
Amandas  Nederdel. 

Ulykkelige  Hedegaard! 

I  sin  Fortvivlelse  og  uden  at  vide,  hvad 
han  sagde,  udbrød  han:  /^Om  Forladelse, 
Frøken!  Det  gjorde  jeg  min  Sjæl  ikke  med 
Vilje!« 

Dog  ikke?«  smaalo  Amanda  med  en 
Mine,  der  skulde  udtrykke  Overraskelse  over 
den  interessante  Oplysning. 

Den  stakkels  Fyr  havde  næppe  udtalt 
Ordene,  før  han  oversaa  al  den  Taabelighed, 
der  var  plumpet  ud  i  den  tankeløse  Forsikring. 
Han  slog  Hænderne  sammen,  hans  Mine  blev 
endnu  ynkeligere,  hans  Farve  endnu  mere 
mørkerød,  og  med  en  Stemme,  der  var  nær 
ved  at  kvæles,  udsukkede  han  i  al  Oprigtighed 
de  fortvivlede  Ord: 

vja,  er  jeg  dog  ikke  et  Asen?« 

Det  var  Mere,  end  Amandas  Alvor  kunde 
udholde. 

»Jo!«  —  brast  hun  ud,  i  det  hun  nejede 
lige  ned  til  Jorden,  og  under  en  ustandselig 
Latter  tog  den  aftraadte  Garnering  paa  Armen. 
Den  ene  Gang  efter  den  anden  forsøgte  hun 
at  antage  en  godmodig  og  alvorlig  Mine,  men 
hver  Gang  hun  saa  paa  den  tilintetgjorte  For- 
valter, brød  Latteren  ud  paa  ny. 

»Jeg  bliver  dog   nødt  til  at  hænge  mig  en 
Gang!«  sukkede  han  halv  sagte. 
Amanda  havde  faat  udlet. 

—  Gør  endelig  ikke  det,  Hr.  Forvalter  1 
Husk:  det  er  > Formyndersken,«  De  skal  tage 
af  Dage. 

—  Jeg  skal  gøre  mit  Bedste.  Naar  jeg 
hænger  mig  under  Ouverturen,  bliver  Brask 
nødt  til  at  annoncere:  »Paa  Grund  af  ind- 
trufne Omstændigheder  maa  »Formyndersken« 
tilbagekaldes. « 

—  Men  hvem  skulde  saa  spille  Landjunkeren 
i   ;> Aldrig  kokettere«? 

—  Nej,  det  er  sandt!  Jeg  er  jo  den  eneste 
Klodrian  i  Magleborg  —  i  al  Fald  den  største. 

Den  Inderlighed,  hvormed  han  udstødte 
dette  Hjertesuk,  var  næsten  rørende. 

—  Tvært  imod,  Hr.  Forvalter!  Jeg  hen- 
vender mig  jo  netop  til  Dem,  fordi  jeg  véd,  at 
De,  naar  det  gælder,  baade  er  den  Fiffigste  og 
Behændigste  af  dem  Alle. 

—  Ja,  til  at  træde  Kjoler  itu  og  vælte  Te- 
kopper. Men  lad  gaa!  Jeg  skal  forsøge  at 
være  fiffig.  Jeg  skal  melde  mig  syg  paa  Fore- 
stillingsdagen.  Er  det  ikke  saadan,  man  bærer 
sig  ad  ved  Teatret? 

—  Jo,  men  det  gaar  jo  ikke  an  her.  De 
glemmer,  at  De  skal  spille  i  det  andet  Stykke! 

—  Bedre  og  Bedre!  .  .  .  Frøken,  har  De 
nogen  Anelse  om,  hvor  tungt  det  er  at  være 
dum?  .  .  .  Lad  mig  hænge  mig!  Det  er  det 
eneste  Rigtige  .  .  .  Skønt  det  slap  jeg  vel 
ogsaa  galt  fra!  .  .  .  Hvad  vil  De,  at  jeg  skal 
gøre? 

—  Hjælpe  os  af  med  »Formyndersken«, 
saa  vi  kan  komme  til  at  spille  vort  eget  lille 
Stykke  —  hvordan,  det  overlader  jeg  til  Dem 
selv.  Frøken  Holm  kan  De  gøre  Regning 
paa,  hvis  det  behøves,  og  da  Postmesteren  skal 
have  Rolle  i  Stykket,  kan  vi  i  værste  Fald  ogsaa 
betro  os  til  ham;  men  ingen  af  de  Andre  maa 
vide  Noget  om,  hvad  vi  har  i  Sinde!  Gaar 
De  ind  paa  Sammensværgelsen? 

—  Jeg  gaar,  om  det  saa  skal  være  .  .  . 
ja.  Gud  give,  jeg  kunde  sige,  hvad  jeg  havde 
Lyst  til!  —  Men  jeg  skal  ikke  sige  Dem  flere 
Dumheder  i  Dag.  Naar  De  ikke  vil  have  ^^ For- 
myndersken« frem,  saa  skal  hun  ikke  komme 
frem.     Dermed  er  den  Sag  afgjort. 

—  Saa  er  jeg  rolig! 

Det  kunde  hun  være.  Hvad  Hedegaard 
lovede,  plejede  han  at  være  Mand  for  at  holde. 

Nissen  viser  sig  ved  hdj  lys  Dag  i  Hovhaven. 

De  havde  imidlertid  gennem  det  engelske 
Anlægs  krumme  Gange  nærmet  sig  Teatret. 
Paa  Pladsen  foran  samme  var  Selskabet  efter 
Haanden  stødt  sammen,  og  Deltagerne  i  det 
store  kunstneriske  Foretagende  overbød  her 
hinanden  i  Høflighed  og  Elskværdighed,  for  at 
afsone  de  skumle  Bemærkninger,  der  tidligere 
var  faldne  under  fire  Øjne  eller  rettere  for  fire 
Øren. 

Længst  fra  ^Scenen  paa  en  enlig  Bænk  sad 
Asp  og  Vestring. 

»Naa,  ærede  Rival,  hvorledes  staar  vore 
Aktier  i  Dag?«  spurgte  Doktoren  med  dæmpet 
Stemme. 

»Bliv  mig  fra  Livet  med  Deres  Rival  1« 
svarede  Postmesteren  gnaven.  »Gid  jeg  blot 
ikke  havde  flere   af  den  Slags  Folk,    end  De!« 

—  Har  vi  ikke  omtrent  lige  mange? 

—  Lad  nu  være  at  drille  mig.  Doktori 
I  Dag  taaler  jeg  det  ikke.  Der  er  noget  Op- 
rørende i  at  se  den  Pige,  som  man  selv  elsker 
til  Raseri,  benyttet  som  Skærmbrædt  af  en 
Anden,    og   der   er,    rent   ud   sagt,    noget   For- 

nærmende  i  at  blive  behandlet  som  Blind,   naar 
man  har  saa  gode  Øjne,  som  jeg. 

—  For  altsaa  at  komme  tilbage  til  Ak- 
tierne —  ? 

—  Deres  staar  fortræffeligt!  I  Forgaars, 
da  jeg  var  inde  i  København,  talte  jeg  med 
Fru  Holm,  roste  Dem  naturligvis  som  trofast 
Allieret  og  henkastede  nogle  løse  Formodninger 
om,  at  De  og  Frøken  Ritta  kunde  have  et 
godt  Øje  til  hinanden.  Hun  har  ikke  det 
Mindste  mod  Dem.  Hvorfor  skynder  De  Dem 
ikke  at  fri? 

—  Man  har  sine  Grunde?  Man  har  lært 
at  vente!  —  Men  nu  Deres  Aktier? 

—  Jeg  er  desværre  bange  for,  at  alt  Haab 
er  ude.  I  Dag  talte  jeg  med  Faderen,  og  han 
betrode  mig  lige  rent  ud,  at  han  havde  givet 
Agenten  sit  Ord,  saafremt  han  blot  kunde  faa 
Pigens  eget  Ja.  Fruen  er  blevet  formelig  for- 
elsket i  Brask,  siden  de  er  komne  til  at 
dirigere  sammen,  hun  arbejder  lige  frem  paa  at 
bringe  et  Parti  i  Stand  mellem  ham  og  Datteren, 
og  vil  De  se,  hvorledes  Amanda  koketterer 
med  Løjtnanten! 

—  Men  hvorfor   melder  De  Dem  da  ikke? 

—  Man  har  ogsaa  lært  at  vente!  Jeg  maa 
først   have   de  Andre   ødelagte;    men   det   lader 

ikke  til,  at  vort  Forbund  er  stærkt  nok  dertil. 
Kan  De  ikke  sige  mig  Nogen  .   .   . 

>Der  har  vi  hamle  lød  i  det  Samme  Fru 
Østrups  Stemme. 

»Lad  os  tage  Varsel!«   —  lo  Doktoren. 

Det  var  en  besynderlig  Skikkelse,  der  viste 
sig  for  Selskabet.  Dersom  Solen  ikke  havde 
været  højt  over,  og  Troen  paa  Spøgelser  langt 
under  Magleborgs  Horizont,  vilde  han  meget 
let  være  blevet  antaget  for  en  forklædt  *  Garbo,« 
Gnom,  Nisse  eller  Bakketrold. 

Den  Indtrædende  var  en  simpel  klædt 
Mand  i  graa  Frakke  og  dito  Pl)-dses  Kasket. 
Han  var  omtrent  et  halvthundrede  Aar,  af 
Højde  som  en  Tolvaarsdreng  og  af  Førelse 
som  en  sværtbygget  Mand;  om  hans  Figur  vil 
man  lettest  faa  et  Begreb,  naar  man  tænker 
sig  en  Garderkarl  af  Guttapercha  trykket  sammen 
til  to  Alens  Højde.  Det  var  især  paa  Arme, 
Ben  og  Hals  det  skortede  Manden,  Øreflipperne 
berørte  hans  Skuldre,  og  saavel  hans  øverste 
som  hans  underste  Yderlemmer  mindede  stærkt 
om  Muldvarpens  Skabning.  Hans  Ansigtsfarve 
var  den  mest  levende  Karmosin,  de  smaa  Øjne 
var  lysegraa,  Haaret  staalgraat  og  Kinderne 
og  Overlæben  tæt  begrode  med  et  stort  busket 
Skæg  af  samme  Farve.      Øjenbrynene,  der  var 

af  Størrelse  som  ordinære  Knebelsbarter,  var 
derimod  kulsorte,  og  paa  den  Del  af  Hagen, 
der  begrænsedes  af  Underlæben  og  to  lodrette 
Linier  ned  ad  fra  Mundkrogene,  var  Skæget 
kridhvidt. 

»Det  er  jo  en  levende  Nøddeknækker  1« 
hviskede  Postmesteren. 

»Jaj  hør,  dat  Di  vil  sin  Deater  ha  reparirt!« 
—  begyndte  Gnomen,  der  imens  var  blevet 
forestillet  for  Hr.  Brask. 

»Men  Gud,  Kjære!  De  er  jo  ikke  Hr. 
Petersen?«  udbrød  Fruen  med  sin  milde 
Stemme,  og  maalte  den  Talendes  korte  Figur 
med  et  Blik,  der  udtrykte  samme  naive  Ængste- 
lighed, som  en  meget  lille  Pige  føler  lige  over 
for  en  Skorstensfejer  eller  en  Julebuk. 

>Naj!  Hr.  Petersen  —  Krak!  —  brækket 
en  af  sine  Ærmer  —  kert  i  Greft  po  den 
Landtvaj  —  ligger  paa  sin  Ryk  und  gan  inte 
mahle.  Thut  nichts,  aber!  —  Jaj  skal  Dem 
den  ganze  Krahm  i  Orden  schaffe!« 

»De  kommer  altsaa  i  Malermester  Peter- 
sens Sted?«  sluttede  Brask. 

—  Jawohl!     Jaj  er  Nissen. 

»Nissen?«  —  udbrød  begge  Direktionens 
Medlemmer  paa  én  Gang  og  saa  paa  hinanden 
med  et  lille  Fnis. 

»Nissen?«  —  gentog  Amanda  —  »Er 
det  ham,  De  har  fortalt  os  saa  meget  om,  Hr. 
Doktor?« 

»Det   er   sku  Teaternissen  i  egen  Person!« 

—  forsikrede  Agenten. 

—  Deater-Nissen  —  Jol  — 

—  Saa  De  vedgaar  det  selv? 

—  Ja  —  Jaj  har  mahlt  po  alle  Deatre  i 
Verden  und  inte  po  Andet  som  Deater  —  und 
so  di  maj  kaldt  inte  Andet  som  Deater- 
Nissen.« 

»Naa,  hvad  mener  De  nu?«  spurgte  Dok- 
toren Amanda. 

—  Jeg  faar  bestandig  mere  og  mere  Re- 
spekt for  Deres  Bekendtskab  med  Teatrets 
Mysterier.  Tror  De,  at  denne  Aabenbarelse 
af  den  slemme  Aand  er  et  meget  ondt  Varsel? 

—  for  saa   vil  jeg   straks   give   mig  til  at  blive 
bange ! 

Den  vittige  Agent  var  imidlertid  kommet 
hen  til  de  Hviskende:  »Vær  ganske  rolig, 
Frøken  1  De  ser  jo  nok,  at  det  er  en  Fyr, 
som  Doktoren  har  udstyret,  for  at  faa  en 
Illustration  til  Æventyret  om  Teaternissen!  Vil 
De  blot  lægge  Mærke  til,  hvordan  han  har 
dekoreret    ham    i    Ansigtet:     Skæget   har    han 

kridtet,  Øjenbrynene  har  han  sværtet,  og  Ansigts- 
farven .   .   . 

—  Den  indestaar  jeg  for;  den  er  ægte! 

—  Zinober  eller  Karmin? 

—  Dansk  Brændevin  —  om  De  endelig 
vil  vide  det.  Men  tag  Dem  i  Agt,  Hr.  Agent! 
Teaternissen  er  ikke  at  spøge  med,  hvilken 
Skikkelse  han  saa  paatager  sig. 

Mens  disse  Ord  blev  vekslede,  havde  Brask 
fortalt  Malersvenden,  hvilke  Forandringer  man 
ønskede  udført  ved  Dekorationerne,  og  spurgt, 
om  han  kunde  paatage  sig  dette  Arbejde. 

Nissen  saa  sig  om,  gjorde  en  forfærdeHg 
Grimasse,  rullede  med  Øjnene  under  de  tykke 
Bryn  og  klukkede:  >Wenn  Hern  wuste,  hvem 
jaj  er,  und  wat  jaj  kan  —  Donnerwetter !  — 
Di  skal  Alsammel  faa  se  en  Schpas!  Ein,  zwei, 
drei  —  Alles  changiert!  —  Det  siger  Nissen, 
und  det  siger  jaj!- 

Disse  mystiske  Ord  faldt  lige  i  det  Øjeblik, 
Doktoren  sluttede  sine,  og  klang  derfor  aldeles 
som  et  Svar  paa  dem. 

Det  løb  Postmesteren  koldt  ned  ad  Ryggen, 
da  den  uhyggelige  Person  fæstede  sine  Øjne 
paa  ham.  >^Véd  De  hvad?<i:  —  hviskede  han 
til    Vestring    —    >.den    Karl    ser    mig    ud   til 

Allehaande.      Tror   De   ikke,    at  han   enten   er 
fuld  eller  gal?« 

—  Ikke  for  Øjeblikket!  —  Af  og  til  er  han 
vist  begge  Dele. 

—  Han  har  noget  Eget  ved  sig,  som  affi- 
cerer mit  Nervesystem.  Der  er  noget  Dæmonisk 
i  hans  Grimhed.  Han  ser  ud,  som  han  kunde 
gøre  en  Ulykke. 

—  Det  maa  han  kunne! 

—  Ja,  det  er  mit  ramme  Alvor.  Jeg  er 
min  Sjæl  ganske  bange  for  ham. 

—  Det  kan  jeg  godt  forstaa.  Jeg  har  jo 
advaret  Dem  for  Teaternissen,  men  De  og  alle 
de  Andre  har  været  lige  gode  om  at  fremmane 
ham.  Nu  er  De  i  hans  Vold  Allesammen! 
Tag  Dem  i  Agt! 

I  det  Samme  ringede  Klokken  Personalet 
sammen  til  Prøven. 


X. 

Direktøren  gennemgaar  den  første  Prøve,  Djævelskabet  bryder 
løs  og  Formyndersken  tages  ynkeligen  af  Dage. 


Det    blev    en    haard    Prøve    for    den    nye 
Teaterdirektør. 


14 


210  Teaternissen. 

Brask  mente  det  ærligt  med  Sagen  og 
var,  som  sagt,  vant  til  den  hurtige  Retspleje; 
han  havde  desuden  den  Uvane  at  behandle 
Alle,  baade  Damer  og  Herrer,  som  fornuftige 
Folk,  sige  dem  Sandheden  uforbeholdent,  og 
slaa  dem  med  ubarmhjærtig  Logik  i  Stedet  for 
at  appellere  til  deres  Enfoldighed  ved  falsk 
Galanteri.  Doktor  Vestring  havde  gjort  rigtig 
Regning,  da  han  stillede  hans  Horoskop  som 
Teaterdirektør.  Teaterlivet  er  nemlig  en  uaf- 
brudt Febertilstand,  under  hvilken  Patienterne 
stadig  maa  behandles  med  al  den  Varsomhed, 
som  man  plejer  at  iagttage  mod  Folk,  hvis 
Sindshelbred  ikke  er  sikker.  En  Skuespiller 
kan  i  alt  Andet  være  begavet  med  den  klareste 
Opfatningsevne  og  den  sikreste  Dømmekraft, 
men  desuagtet  ræsonnere,  som  om  han  havde 
Skruer  løse,  naar  Talen  er  om  hans  egne  Præ- 
stationer, og  det  er  saa  naturligt:  han  er  jo 
den  Eneste,  der  ikke  kan  se  hvorledes  han 
spiller,  paa  samme  Tid  som  han  er  den  Eneste, 
der  véd,  hvorledes  han  vil  spille;  derfor  har 
han  Ret  til  at  tage  fejl  af  sit  Talent,  og  det 
er  saa  almindeligt,  at  han  gør  det,  at  Flertallet 
af  Skuespillerne  tror  sig  miskendte  og  for- 
urettede, naar  de  ikke  faar  Roller,  som  ligger 
over    eller    i    al    Fald    udenfor    deres    Kræfter. 

Med  Forfatterne  er  det  ikke  stort  bedre;  det 
er  endogsaa  en  hel  Del  værre,  naar  man  tager 
Hensyn  til,  at  de  har  en  langt  bedre  Lejlighed 
til  Selvkritik.  Som  oftest  har  de  ved  deres 
Skrivebord  tænkt  sig  deres  Stykker  opførte 
paa  en  ideal  Scene,  hvortil  deres  egen  Fantasi 
leverede  umulige  Skuespillere  og  umuligt  Publi- 
kum eller  rettere  sagt:  de  har  ikke  tænkt, 
men  kun  drømt  det.  Man  kan  i  Drømme 
tro,  at  man  skriver  de  dejligste  Vers,  og  siden 
naar  man  vaagner,  og  kan  huske  dem,  over- 
bevise sig  om,  at  det  Hele  kun  har  været  noget 
Lirumlarum;  men  uheldigvis  beholder  Drømme- 
ren, naar  han  vaagner,  sjælden  Erindringen  om 
Andet,  end  om  Indtrykket  af  det  Drømte, 
og  da  det  var  fortryllende,  slutter  han  sig  til, 
at  Digtet  ogsaa  har  maattet  være  det.  Dersom 
Nogen  da  korrekt  kunde  recitere  det  form-  og 
indholdsløse  Tøjeri  for  ham,  vilde  han  føle  sig 
overbevist  om,  at  det  var  blevet  forvansket  ved 
Gjengivelsen,  og  derom  er  Digteren  næsten  altid 
overbevist,  naar  han  ser  sit  Arbejde  sat  i  Scene. 
Selv  de  største  dramatiske  Forfattere  vedkjender 
sig  ærligt  den  bitre  Skuffelse,  hvormed  de  stun- 
dom har  forladt  Teatret  efter  Opførelsen  af  de 
Stykker,  til  hvilke  de  havde  stillet  de  største 
Forventninger.       Forfatterne    er    Forældre    og 

meget  svage  Forældre.  Ligesom  der  gives 
Fædre,  der  aldrig  kan  blive  trætte  af  at  beundre 
deres  Børn,  saaledes  gives  der  Digtere,  som 
aldrig  forsømmer  nogen  Opførelse  af  deres  Ar- 
bejder, selv  om  de  skal  se  samme  Stykke  flere 
Snese  Gange;  man  har  endogsaa  haft  Eksempel 
paa,  at  Oversættere,  der  ikke  en  Gang  kunde 
betragtes  som  det  dramatiske  Fosters  Plejefædre, 
men  kun  som  Barnepiger,  der  har  iført  det  en 
ny  Kjole,  i  den  Grad  har  forelsket  sig  i  »andre 
Folks  Børn,«  at  de  et  halvt  eller  helt  hundrede 
Gange  har  set  et  af  dem  oversat  Arbejde  spilles 
fra  Ende  til  anden.  Jo  nærmere  Skuespillere 
og  Forfattere  staar  Dilettantismen,  jo  mere 
pirrelige  og  uimodtagelige  for  Ræson  er  de, 
og  saavel  Digterinden  som  Teaterpersonalet  i 
Magleborg  var  naturligvis  ægte  Fuldblods- 
dilettanter. 

Vi  vil  forbigaa  Enkelthederne  i  det  for- 
færdelige Virvar  under  Arrangementet.  Snart 
havde  enhver  af  de  Spillende  tænkt,  at  han 
skulde  staa  yderst  til  højre,  snart  havde  de  alle 
gjort  Regning  paa  den  midterste  Plads,  snart 
havde  Forfatterinden  ladet  Personer  være  til 
Stede  paa  Scenen  i  flere  Scener,  uden  at  de  der 
havde  det  Mindste  at  gøre,  snart  havde  hun  ladet 
dem   henvende  Repliker  til  Fraværende  o.  s.  v. 

Enhver  af  de  Rollehavende  udviklede  sin  Mening 
om,  hvorledes  Vanskelighederne  bedst  kunde 
hæves,  og  ved  enhver  Lejlighed  skulde  Frøken 
Sner  ting  udtale  sig  om,  hvorledes  hun  havde 
tænkt  sig  Arrangementet,  hvilket  hun  stadig 
gjorde  paa  en  saadan  Maade,  at  det  blev  aldeles 
klart,  at  hun  slet  ikke  havde  kunnet  tænke  sig 
det.  Brask  hørte,  besvarede,  forklarede,  beviste 
og  modbeviste  i  Begyndelsen  med  en  beundrings- 
værdig Taalmodighed,  men  da  første  Akt  havde 
medtaget  omtrent  tre  Timer,  indsaa  han  Umulig- 
heden af  den  frie  Diskusion  og  erklærede  kort 
og, fyndigt,  at  enten  maatte  han  træde  af  som 
Instruktør  eller  ogsaa  maatte  samtlige  Spillende 
finde  sig  i  uden  Modsigelse  og  Appel  at  rette 
sig  efter  hans  Bestemmelser.  Dette  blev  ved- 
taget, og  med  Klokken  i  Haanden  bragte  han 
nu  øjeblikkelig  enhver  Indvending  og  Fore- 
spørgsel til  at  forstumme.  Damerne,  der  var 
vante  til  ikke  en  Gang  at  blive  modsagte,  naar 
de  havde  Uret,  blev  naturligvis  i  høj  Grad  op- 
rørte over,  at  de  ikke  en  Gang  maatte  komme 
til  Orde,  naar  de  havde  ^den  soleklareste  Ret« 
—  og  allerede  i  anden  Akt  var  der  nærved  at 
udbryde  et  Oprør  mod  Despoten.  Det  kan 
ikke  nægtes,  at  Frøken  Ritta  ved  denne  Lejlig- 
hed udviklede  et  Talent  til  at  ophidse  Alle  og 

bringe  Uorden  i  det  Hele,  som  vilde  have  været 
beundringsværdigt  selv  hos  en  rutineret  Skue- 
spillerinde, og  det  maa  erkendes,  at  Frøken 
Amanda,  stødt  over  den  uhøflige  Behandling, 
omtrent  gik  til  Grændserne  for  sine  Primadonna- 
Privilegier.  Naar  Brask  bad  hende  træde  til- 
bage, trykkede  hun  sig  op  til  Bagtæppet;  bad 
han  hende  gaa  til  Side,  gik  hun  ud  mellem 
Kulisserne,  opfordrede  han  hende  til  at  tale 
højere,  raabte  hun  af  alle  Kræfter,  og  bemærkede 
han  om  en  Replik,  at  den  burde  siges  med 
dæmpet  Stemme,  hviskede  hun  den,  saa  Ingen 
kunde  høre  den.  I  tredje  Akt  beklagede  Frøken 
S n erting  sig  over,  at  hendes  Medspillende 
ikke  deltog  nok  i  Handlingen,  og  denne  Be- 
klagelse var  især  rettet  mod  Frøken  Eister 
og  Løjtnant  Stramberg;  den  unge  Dame,  der 
forud  var  vTed,  fordi  hun  ikke  havde  faaet  den 
første  Elskerinderolle,  gav  sig  nu  til  at  efterligne 
ikke  alene  Frøken  Snertings  lidenskabelige 
Spil,  men  endogsaa  hendes  trippende  Gang  og 
tynde  Stemme,  og  Løjtnanten  understøttede 
hende  efter  Ævne  ved  at  deklamere  og  gesti- 
kulere saa  overdrevent  som  en  t}'sk  Provins- 
tragiker. 

Da    Prøven    var    forbi    spredtes    vSelskabet 
atter  parvis  i  Haven. 

Den  ulykkelige  Teaterdirektør  gik  just  hen 
ad  Terrassen  mod  Havedøren,  da  han  blev 
standset  af  Doktoren,  der  tillige  med  Post- 
mesteren havde  slaaet  sig  ned  paa  Bænken. 

Naa,  hvordan  har  De  det,  ærede  Fore- 
satte ?<    spurgte  Vestring. 

>/Tak!  Som  en  'Kat,  der  er  slaaet  af 
Tønden! c  svarede  Brask  og  bed  Tænderne 
sammen. 

>^Hvad  er  det  for  et  uhyre  Manuskript  i 
Folio,  de  der  slæber  paa?«  vedblev  Spørgeren. 

vDet  er  >.  Formyndersken.  c  Gid  Pokker 
havde  baade  hende  og<;  —  Resten  af  Sætningen 
sank  han,  i  det  han  kastede  Manuskriptet  paa 
Bænken. 

—  Jeg  har  for  paakommende  Tilfældes 
Skyld  taget  en  Pakke  kølende  Pulvere  med. 
Vil  De  have  et  Par  Stykker: 

—  De  forslaar  ikke!  Man  maatte  have  en 
hel  Iskælder  i  Maven,  naar  man  ikke  skulde 
blive  rasende  over  en  saadan  Masse  Taabelig- 
heder,  som  jeg  har  maattet  døje  i  Dag! 

Og  nu  begyndte  han  at  klage  sin  Nød. 

Forvalteren  kom  imidlertid  ud  fra  Have- 
stuen med  en  stor  Pakke  gamle  Papirer  under 
Armen.      Han  standsede  et  Øjeblik  og  morede 

sier  i  Stilhed  ved  at  høre  Brask  udtale  sin 
Ærgrelse  over  Stykket. 

-Her  har  jeg  Papir,  Hr.  Brask.  Tror  De,. 
at  der  behøves  mere,  kan  De  gerne  faa  tre 
Gange  saa  meget.« 

»Tak!«  —  svarede  Direktøren  halv  ærger- 
lig over  at  blive  afbrudt.  —  »Smid  det  bare 
her  et  Steds!«  —  og  derpaa  fortsatte  han  sin 
Jeremiade. 

Hedegaard  lagde  Papirerne  ned  paa 
Bænken  ved  Siden  af  Manuskriptet,  men  i  det 
Samme  faldt  hans  Øjne  paa  dette  og  et  svedent 
Smil  for  over  hans  Ansigt.  Han  kastede  i 
Smug  et  Blik  over  til  Brask  og  overbeviste 
sig  om,  at  denne  hverken  hørte  eller  saa  Andet 
end  sine  hafte  Fortrædeligheder;  da  han  var 
beroliget  i  saa  Henseende,  skød  han  i  Stilhed 
Papirsbunken  hen  over  Manuskriptet  og  slentrede 
nynnende  bort. 

Straks  efter  stak  Teater-Nissens  Overdel 
op  over  Randen  af  Terrassen.  Han  havde  nu 
iført  sig  en  graa  Blouse,  der  var  krøbet  op  i 
Nakken  og  dannede  en  Pukkel,  og  paa  Hovedet 
havde  han  faaet  en  rød  Fez. 

»Ser  De!  Nu  er  mit  Uhyre  fiks  og  færdigt. 
Ikke  en  Gang  den  røde  Hue  mangler  han«  — 
hviskede  Doktoren. 

;>Nun  er  jaj  fertig  til  at  fange  an  mit  di 
Kulisser  und  den  Bakdæppe,  wenn  jaj  de  Bapier 
hatte,  som  Forvalteren  maj  lofte  — «  meldte 
han  op  fra  Dybet. 

:)Der  ligger  en  Bunke  paa  Bænken  — « 
svarede  Brask  uden  at  vende  sig  —  maar  De 
vil  have  mere,  kan  De  lade  mig  det  vide!« 

Gnomen  vraltede  op  efter  Papirerne  og 
forsvandt  atter  i  sit  Dyb.  Brask  vedblev  For- 
tællingen om  sine  Fataliteter,  og  Doktoren  lod 
til  at  more  sig  godt. 

Man  havde  imidlertid  naaet  saa  langt  hen 
imod  Aften,  at  Tebordet  var  dækket,  og  paa 
Signalet  herom  samledes  atter  Selskabet  paa 
Terrassen.  I  det  man  fik  Øje  paa  Teatrets 
Despot,  styrtede  Alle  som  paa  et  Tegn  hen 
imod  ham,  for  at  hævne  den  lidte  Uret  og 
fremføre  deres  grundede  Klager. 

^Hr.  Direktør!«  —  begyndte  Ritta  Holm 
—  ^>Har  De  Noget  imod,  at  jeg  stryger  min 
lange  Monolog  i  sidste  Akt,  som  jeg  slet  ikke 
kan  sige,  og  at  jeg  lader  være  at  komme  ind 
i  Slutningsscenen,  hvor  jeg  ikke  har  det  Mindste 
at  gøre?« 

>Jo  mer  der  stryges,  jo  bedre!«  —  svarede 
Brask  —  »men  i  Slutningsscenen  maa  De 
være  inde.« 

>Jeg  skal  altsaa  lide  den  Tortur.  Det  er 
meget  behageligt <.  sukkede  Ritta  harmfuld. 

>;Der  skal  altsaa  foretages  endnu  flere 
Forbedringer!  Ja  ja! c  —  mumlede  Forfatter- 
inden forbitret. 

»Hr.  Direktør  !<  —  fortsatte  hun  med  højere 
Stemme  —  »Jeg  vil  da  haabe,  at  De  ikke  gør 
Mere  for  at  ødelægge  mit  Stykke,  end  De 
allerede  har  gjort.  Det  taaler  ikke  at  miste 
et  Ord!. 

xHr.  Direktør! c    —   klagede  Julie  Eister 

—  »Jeg  bliver  virkelig  nødt  til  at  levere  min 
Rolle  tilbage;  jeg  føler  meget  godt,  at  det  er 
mig  umuligt  at  spille  en  saadan  koket  wSpids- 
lærke  som  Komtesse  Adelheid.  <; 

>Jeg  indestaar  for  deres  Talent !  c  —  svarede 
Brask  spydig  —  »Ulykken  er  blot,  at  De  endnu 
ikke  har  givet  Dem  Tid  til  at  gennemlæse 
Rollen,  c 

»Nej,  véd  De  hvad,  Hr.  Direktør!  Ulykken 
er  virkelig,  at  min  Datter  ikke  fik  Amandas 
Rolle  —  for  den  havde  passet  for  hende,  og 
det  er  ubegribeligt,  at  De  ikke  kan  se,  at 
Amanda   er  som  skabt  til  at  spille  Adelheid« 

—  forsikrede  Fru  Els  ter. 

>:Hr.  Direktør  !<  —  istemte  Løjtnanten  — 
»Naar  her   skal   holdes   saa   stræng  Justits   paa 

Scenen,  maa  jeg  virkelig  bede  Dem  sørge  for, 
at  Agenten  ikke  gør  sig  altfor  morsom  under 
mine  rørende  Scener  i  anden  Akt.  Han  fik  jo 
hele  Selskabet  til  at  le  ad  mig,  da  jeg  ladede 
Pistolerne.« 

»Hr.  Direktør!«  —  smilte  Agenten  —  »Vil 
De  ikke  gøre  Løjtnanten  begribeligt,  at  det 
netop  var  hans  rørende  Spil,  der  fik  de  Andre 
til  at  le  ad  mig.< 

»Jeg  vil  ingen  af  Delene,  men  jeg  vil  sige 
Dem  lige  rent  ud,  at  de  Begge  har  en  uheldig 
Lyst  til  at  bemægtige  sig  Publikums  udelte 
Opmærksomhed,  og  at  de  Begge  har  meget  let 
ved  at  forvexle  det  Tragiske  og  det  Komiske« 

—  svarede  Brask  med  stigende  Harme. 

» Hr.  Direktør ! «  fortsatte  Amanda  drillende 

—  P'røken  S  n  e  r  t  i  n  g  paastaar,  at  vi  har  sammen- 
svoret os  for  at  ødelægge  hendes  Stykke,  og 
at  De  staar  i  Spidsen  for  Sammensværgelsen  .  .  .c 

»Hr.  Direktør!«  —  lød  Nissens  Røst  nede 
fra  den  underste  Terrasse  —  Forslaar  inte!« 

»Naa,  er  det  nu  ogsaa  galt  med  ham!« 
stønnede  den  plagede  Fuldmægtig. 

•  Nissen  var  imidlertid  kommen  op  og 
nærmede  sig  ham  med  et  Ark  stift  Bikube- 
papir   i    Haanden.      >Jaj    maa   meer   Papir    ha. 

und  wenn  der  var  mer  af  den  her  Slags,  den 
vilde  jaj  helst  ha!< 

Brask  kastede  Øjnene  paa  Papiret  — 
det  var  Titelbladet  til  >F  or  mynder  sken«. 
:> Menneske!  Hvor  har  De  faaet  fat  i  det?« 
raabte  han  forfærdet. 

)Wo?  —  wie?  —  Herren  har  mig  det  jo 
selv  givet!« 

—  Jeg?« 

—  Ja  wohl!  Det  lag  her  po  Bænken  unter 
det  andre  Papier. 

—  Død  og  alle  Ulykker!  De  har  dog  vel 
ikke  ødelagt  det? 

—  Naj ,  naj !  Jaj  har  det  opklistret  po 
Kulisser,  po  Suffiter,  po  Bakdæppe!  Utmærkt 
Bapier ! 

:)Det  eneste  eksisterende  Manuskript  af 
mit  Arbejde!«  skreg  Frøken  Snerting  daane- 
færdig. 

Det  var  sku  fint  udregnet!  —  lo  Agenten 
—  :>saa  fint,  at  jeg  ikke  ret  véd,  om  det  skal 
kaldes  tragisk  eller  komisk.« 

:)Nu!  Naar  Alt  kommer  til  Alt,  bliver 
det  da  kun  tragisk  for  mig,  der  kommer  tilsat 
udskrive  en  ny  Sufflørbog  efter  de  enkelte 
Roller.  Det  bliver  et  vanskeligt  Arbejde«  — 
mente  Brask. 

>Ja,  det  bliver  det  vist,«  indrømmede  Ritta 
deltagende*—  »især  hvis  de  to  Roller,  Amanda 
og  jeg  har,  ogsaa  er  klistrede  op  ad  Væggene 
og  ned  ad  Stolperne  i  Kapellet.  De  laa  begge 
her  paa  Bænken  for  lidt  siden.  Saa  de  dem 
ikke,  Hr.  Postmester?«  spurgte  hun  med  et 
Blik  over  til  Asp. 

Asp  var  Diplomat.  »Jo,  de  laa  her  paa 
Bænken  oven  paa  min  Rolle.  Saa  er  de  altsaa 
Pokker  i  Vold  alle  tre«  —  klynkede  han  — 
»og  tager  jeg  ikke  meget  fejl,  min  kære  Brask, 
saa  laa  deres  egen  Rolle  ogsaa  her  paa  Bænken.« 

»Det  gjorde  den!«  raabte  Direktøren  for- 
tvivlet og  gav  sig  til  at  søge  under  Bænken, 
men  han  fandt  Intet;  Postmesteren  havde  i 
Stilhed  listet  den  ned  i  sin  Baglomme,  hvor 
ogsaa  hans  egen  laa  i  god  Behold.  At  baade 
Rittas  og  Amandas  ligeledes  vare  vel  gemfe, 
behøver  næppe  at  siges.  »Fire  Roller  borte,  saa 
er  det  umuligt  at  samle  en  Afskrift ! «  sukkede  han. 

Frøken  Sner  ting  rejste  sig  ved  dette  Suk 
op  fra  den  Havestol,  paa  hvilken  hun  var  sunken 
ned;  hendes  Blik,  hendes  Stemme,  ja,  selv 
hendes  Næsetip  blev  om  muligt  endnu  spidsere 
end  sædvanlig,  hun  rystede  de  lange  Hænge- 
krøller bort  fra  Kinderne,  kastede  Nakken  tilbage 
og  gik  med  Paradeskridt  hen  mod  Brask. 

:)Hr.  Direktør!  De  hørte  vist  ikke,  at 
Frøken  Østrup  anklagede  mig  ^  at  have 
fornærmet  flere  af  Selskabet  og  især  Dem  ved 
nogle  Ord,  som  jeg  før  i  Overilelse  lod  falde 
om,  at  man  havde  sammensvoret  sig  mod  mit 
Stykke?  —  Jeg  tilstaar  nu,  at  jeg  har  gjort 
baade  Dem  og  alle  de  Andre  skammeHg  Uret, 
og  beder  Dem  meget  ydmygt  om  Forladelse.« 
Ved  disse  Ord  gjorde  hun  en  Nejning  saa  dyb 
som  muligt  og  pressede  sine  tynde  Læber  tæt 
ind  til  de  to  Rækker  hvide  Tænder. 

—  Jeg  haaber,  at  Frøken  Østrup  og  en- 
hver Anden  af  os  er  iigesaa  uskyldig  i  det 
hændte  Uheld,  som  jeg  véd,  at  jeg  selv  er  — 
men  jeg  finder  Deres  Mistanke  tilgivelig  for 
mit  eget  Vedkommende. 

—  Meget  naadigt! 

Her  fulgte  en  ny  dyb  Nejning.  Brask 
var  ude  af  sig  selv  og  gik  frem  og  tilbage  paa 
Terrassen  med  heftige  Skridt.  I  det  han  kom 
til  Enden  af  sin  Promenade  og  vendte  om,  kom 
han  til  at  staa  Hge  imod  Amanda,  saaledes 
at  hun  vendte  Rv2:e!"en  m.od  Selskabet. 

>Tak  for  deres  Bistand!  <  hviskede  hun. 

'>De  kan  da  vel  aldrig  tiltro  mig  en  slig 
Lumpenhed  ?f<  svarede  han  oprørt  og  traadte  et 
Skridt  tilbao-e. 

;>Jeg  kalder  det  ikke  lumpent  at  hindre 
sine  gode  .Venner  fra  at  prostituere  sig«  — 
svarede  Amanda  endnu  mere  oprørt  —  >men 
jeg  tilstaar,  at  det  var  overordenlig  nobelt  af 
Dem  at  ville  sammenskrive  os  et  nyt  Eksemplar 
af  ;  Formyndersken -,  efter  at  vi  har  været  saa 
heldige  at  faa  dette  Uhyre  ødelagt,  og  det 
uagtet  De  véd,  hvor  ulykkelig  jeg  vilde  være 
over  at  maatte  spille  i  Stykket.  <-< 

Brask  var  ikke  i  Humør  til  at  være 
galant.  > Frøken!  der  er  Noget,  som  kaldes 
Pligtfølelse  .  .  .<  begyndte  han,  men  blev  straks 
afbrudt  af  x\manda. 

>  Noget,  som  jeg  naturligvis  ikke  har 
Begreb  om  og  næppe  nok  kender  af  Navn! 
Jeg  takker  Dem  for  Underretningen  og  skal 
for  Fremtiden  aldrig  gøre  Regning  paa  nogen 
anden  af  deres  Følelser  =^<  —  fortsatte  hun  med 
et  Blik,  der  modsagde  Smilet  paa  hendes 
Mund  og  Latteren  i  hendes  Stemme,  nejede 
lige  saa  dybt  som  Frøken  Snerting  og  vendte 
ham  Ryggen. 

Alle  var  imidlertid  blevne  enige  om  at  be- 
klage den  stakkels  Forfatterinde  og  at  holde 
Sørgetaler  over  det  fortræffelige,  tabte  Stykke, 
og  Ingen  kunde  nægte,  at  Brask  havde  spillet 
en  underlig  Rolle  ved  denne  Prøve. 


224 


Teaternissen. 


Nissen  gjorde  endnu  en  Gang  Direktøren 
opmærksom  paa,  at  han  behøvede  mere  Papir 
til  Kapellet. 

»Gaa  Fanden  i  Vold !«  udraabte  den  plagede 
Mand  halvt  "rasende.  »Nu  har  vi  hverken  Brug 
for  Kloster  eller  Kapel.  ^^ 

»Wat  skal  jaj  denn  da  mahlr«  spurgte  han 
rolig. 

—  En  Daarekiste!  — 

—  Oho!  Der  er  Noen,  som  kommet  fra 
Ferstand.  Skal  det  være  en  meget  stor  Daar- 
kiste  eller  so  en  liten  Celler 

—  Begge  Dele!  En  Ekstracelle  til  Dem 
og  en  stor  Daarekiste  til  alle  os  Andre,  for  de 
Faa  af  os,  der  ikke  er  blevne  forrykte,  bliver 
det  nok  med  det  Første! 

Brask  hilsede  til  alle  Sider  og  styrtede  ud 
af  Haven. 

»Det  var  Teaternissens  første  Genistreg,« 
hviskede  Doktoren  til  Postmesteren. 

Nissen,  gør  Fru  Østrup   usynlig   og   lader   hende   høre  Mere 
end  hun  har  godt  af. 


Efter  at  den  ondskabsfulde  Nisse  havde 
umuliggjort  Opførelsen  af  »Formyndersken«, 
var  gode  Raad  dyre.  I  Stedet  for  det  ødelagte 
store  Stykke,  maatte  der  i  en  Fart  tilvejebringes 
to  smaa,  helst  to,  hvortil  Rollerne  forud  var 
instuderte  af  det  disponible  Personale.  Fuld- 
mægtig Brask  og  Fru  Østrup  holdt,  som 
Ægtemanden  drillende  refererede,  et  meget  lang- 
varigt Direktionsmøde  »for  lukkede  Døre,«  og 
Resultatet  blev  som  sædvanlig  ved  slige  Lejlig- 
heder, hvor  man  ikke  kan  blive  enige  om  at 
følge  noget  Forslag:  man  gik  paa  Akkord. 
Brask  satte  Halvdelen  af  sitReportoire  igennem; 
man  skulde  begynde  med  Lystspillet  »Ind- 
kvarteringen«, hvori  han  selv  agtede  at  udføre 
den  skinsyge  Ægtemands  taknemmelige  Rolle, 
medens  han  vilde  være  højmodig  nok  til  at 
lade  Løjtnant  Stramberg  som  Landsener- 
officeren  ofre  sin  delte  Kærlighed  til  Amanda 
og  Frøken  Eister.  Af  Fru  Østrups  Forslag 
gik  ligeledes  Halvdelen  igennem,  i  det  »Fruen- 
timmerhaderen« blev  ansat  som  Slutningsstykke. 

15 

Brasks  Frygt  for  Umuligheden  af  at  ind- 
studere et  Syngestykke  i  saa  kort  Tid  beroligede 
hun  ved  den  Forsikring,  at  Stykket  naar  som 
helst  kunde  opføres  uden  Prøve,  da  hun.  Frøken 
Holm,  Agent  Lyr  skov  og  Postmester  Asp 
havde  indøvet  alle  Sangnummerne  hjemme  ved 
Pianoet.  Hun  indestod  for  Syngestykket  og 
paatog  sig  hele  Arrangementet  for  dets  Ved- 
kommende; for  Lystspillet  maatte  han  til  Gen- 
gæld paatage  sig  hele  Omsorgen,  der  for  Resten 
ikke  vilde  blive  meget  besværlig,  da  samtlige 
Rollehavere  tidligere  havde  spillet  i  Stykket 
ved  forskellige  Lejligheder.  Derved  blev  det, 
og  »Mødet  hævedes -<. 

Brask  gik  hjem  i  den  Formening,  at  Fruen 
havde  tænkt  sig  Ritta  Holm  som  den  skælmske 
Baronesse  i  "Fruentimmerhaderen«,  og  at  hun 
selv,  der  behandlede  et  Piano  med  temmelig 
Færdighed,  agtede  at  repræsentere  Orkestret, 
men  det  var  ikke  Meningen.  Næste  Morgen 
blev  Ritta  og  Amanda  overraskede  ved  at 
træffe  Fruen  i  Færd  med  at  arrangere  en 
fransk  Bondedragt  til  den  forklædte  Baronesse, 
men  —  det  var  af  hende  selv,  hun  lod  Sy- 
jomfruen tage  Maal.  »Det  Stykke,  som  de 
unge  Piger  havde  intrigeret  for,  var  aldeles 
forkastet,    da   man   ikke   vilde  give  tre  Lystspil 

paa  én  Aften,  og  hun  var  derfor  bleven  nødt 
til,  hvor  ugerne  hun  end  vilde,  at  optræde  som 
den   unge  Enke  i  Syngespillet«   —   sagde   hun. 

De  unge  Piger  stod  som  himmelfaldne. 
Ritta  saa  paa  Amanda  med  et  Blik,  der 
indeholdt  Alt,  hvad  en  Teaterrecensent  vilde 
kunne  komme  til  at  sige  om  den  forventede 
Præstation,  men  Amanda  kunde  ikke  komme 
til  Orde  for  de  blandede  Følelser,  der  over- 
vældede hende  ved  det  nye  Program.  Først 
efter  et  Par  Minuters  Pavse  udbrød  hun:  »Det 
er  da  vel  ikke  muligt?« 

.^Muligt?«  gentog  Fruen,  i  det  et  mørkt 
Rosenskær  pludselig  farvede  hendes  Kinder  og 
udbredte  sig  ned  over  den  efter  orientalsk  Smag 
vidunderlig  smukke,  blændende  hvide  Hals,  af 
hvis  mægtige  Omrids  Sypigen  just  var  i  Færd 
med  at  tage  et  Maal,  stort  nok  til  at  omslynge 
begge  de  unge  Piger.  »Muligt?«  —  repeterede 
hun  endnu  en  Gang  og  kastede  et  Blik  i 
Spejlet  paa  sine  svulmende  Ynder.  »Muligt?« 
—  lød  det  tredje  Gang  lidt  svagere  og  med 
en  kendelig  Bæven  i  Stemmen,  mens  Juno- 
barmen  hævede  sig  saa  voldsomt,  at  de  samlede 
Ender  af  Maalet  endnu  veg  en  god  Tomme 
fra  hinanden.      »Hvorfor   skulde  det  ikke  være 

muligt?    —   Ritta   har  jo   akkompagneret   mig 
saa  mange  Gange  før!« 

Amanda  havde,  som  forkælede  Børn  i 
Almindelighed,  Mod  til  at  sige  næsten  Alt, 
hvad  der  faldt  hende  ind,  men  det  Blik,  hvor- 
med denne  Replik  blev  ledsaget,  var  saa  im- 
ponerende, at  det  ikke  faldt  hende  ind  at  sige 
et  Ord  mere.  Hun  listede  sig  i  Stilhed  ud  til 
Faderen  og  forsøgte  at  faa  ham  til  at  tage  sig 
af  Sagen,  men  Proprietær  Østrup  havde  lige 
saa  meget  tilfælles  med  Olympens  Behersker 
som  hans  Frue  med  den  antike  Himmeldronning; 
han  trak  paa  Skulderen,  kløede  sig  bag  Øret 
og  svarede:  »Nej,  Tak  skal  Du  ha'e,  min 
Pigel  Jeg  følger  Doktorens  Raad  og  blander 
mig  ikke  en  Smule  i  Jeres  Komediantoptøjer. 
Vil  Din  Moder  danse  paa  Line,  saa  skal  jeg 
saamænd  ikke  staa  hende  i  Vejen.  Overbevise 
hende  om  Noget,  som  hun  ikke  selv  har  Lyst 
at  indse,  det  er  ikke  lykkedes  mig  én  Gang  i 
de  nitten  Aar,  vi  har  kendt  hinanden,  og  slaa 
i  Bordet  og  sige:  >  Her  skal  Skabet  staa,«  det 
er  mere  end  den  Sag  er  værd.  Hvad  der  ikke 
brænder  mig,  det  blæser  jeg  ikke  paa,  og  naar 
Alt  kommer  til  Alt,  er  maaske  Mama  meget 
fermere  i  at  slaa  Triller  og  gøre  Krumspring 
end  nogen  af  Jer,   Smaapiger.      Kan   det  more 

hende  at  spille  Baronesse,  saa  skal  jeg  sku  have 
Løjer  af  at  se  derpaa! 

Derpaa  gik  den  fornuftige  Familiefader  ud 
til  sin  Ager. 

Ritta  havde  sendt  Bud  efter  Postmesteren 
og  saa  forsigtigt  som  muligt  paavist  det  Ønske- 
lige i,  at  det  tidligere  mellem  de  unge  Piger, 
ham  og  Forvalteren  indstuderede  Lystspil  »Al- 
drig kokettere!«  kom  til  Opførelse  i  Stedet  for 
det  ansatte  Syngespil. 

Den  forslagne  Diplomat  forstod  straks 
Sammenhængen. 

»Det  er  Frøken  Amandas  Ønske?«  — 
spurgte  han. 

»Hun  ønsker  det  endnu  varmere,  end  jeg« 
—  svarede  Ritta. 

»Frøken!  Alene  Deres  Ønske  vilde  være 
mig  en  Befaling  til  at  gøre  alt  Muligt;  naar 
jeg  ved  at  opfylde  den  tillige  gør  Frøken 
Østrup  til  Behag,  er  jeg  i  Stand  til  at  vove 
det  Umulige.  Vi  tier  altsaa  til  det  Sidste, 
og  naar  det  saa  er  for  silde  at  opsøge  en 
anden  Bassist,  bliver  jeg  saa  stokhæs,  at  jeg 
ikke  kan  faa  en  Tone  frem.  Vi  bliver  da  nødte 
til  at  ty  til  Lystspillet,  som  meget  godt  kan 
gaa,  uagtet  den  komiske  Elskers  Organ  er  lidt 

rustent  —  og  —  de  Allierede  har  sejret«  — 
hviskede  han  polisk. 

Ritta  lod  til  at  forstaa  Hentydningen. 
I  det  hun  rakte  ham  Haanden  til  Farvel, 
hviskede  hun:  ^>De  Allierede  stoler  paa  hin- 
anden! —  Der  har  vi  en  af  vore  Modstandere. 
Vær  forsigtig!« 

Det  var  den  ulykkelige  Teaterdirektør,  der 
nærmede  sig.  Han  vilde  næppe  tro  sine  egne 
Øren,  da  han  hørte  den  uventede  Rollebesætning. 

»Men  er  Konen  ved  sine  fulde  Fem  le  ud- 
brød han  opfarende. 

»Tys!  Tys!  Tys!<;;  —  afbrød  Asp  —  >-De 
faar  Kongestioner  til  Hovedet,  gode  Direktør! 
Der  kommer  Doktoren.  Lad  ham  give  Dem  et 
kølende  Pulver.  Jeg  gaar  imens  ned  i  Haven 
og  prøver  et  Par  Duetter  med  min  fortryllende 
Medspillerinde.« 

Hermed  hinkede  Postmesteren  ned  ad  Ter- 
rassen og  drejede  ind  i  Allen,  hvor  Fru  Østrup 
allerede  oppe  paa  Scenen  var  i  Færd  med  at 
give  Nissen  Ordre  til  Arrangementet  til  den  i 
Syngespillet  foreskrevne  Havedekoration.  Blom- 
ster og  Træer  skulde  leveres  in  natura.  Amors 
Statue,  der  omtales  i  Stykket,  maatte  derimod 
males;  som  Pendant  til  den  ønskede  Fruen  en 
Psyke,    hvortil    hun    gav   Maleren    et    gammelt 

Kobberstik  som  Fortegning.  »Pakketel  for 
Nissen!«  forsikrede  den  gnomeagtige  Kunstner. 
—  »De  skal  et  Par  gottliche  Dingster  fo.  So 
Etwas  mache  ich  wunderfamos!«  —  Hermed 
stak  han  Billedet  i  Lommen,  forlod  Scenen  og 
krøb  op  ad  Stigen,  der  stod  lænet  op  til  For- 
siden af  Teatret. 

Fruen  og  Postmesteren  blev  naturligvis 
straks  enige  om,  at  Syngestykket  vilde  komme 
til  at  gaa  fortræffeligt  og  tage  sig  udmærket 
ud.  De  var  lige  ved  i  deres  Henrykkelse  at 
begynde  paa  Duetten: 

»Fallalala,  tusind  L^jer 
Os  fornøjer« 

da  Doktoren,  fulgt  af  den  heftig  deklamerende 
Teaterdirektør,  drejede  ind  i  AUén.  Just  i  det 
samme  Øjeblik,  de  kom  tilsyne,  raabte  Nissen 
oppe  paa  sin  Stige: 

»Sasasaratsch  Pladatsch!« 
og    i    det    han    udstødte   denne   Trylleformular, 
rullede  det   optrukne  Fortæppe,   hvis  Maskineri 
han    var    ved    at    reparere,    bragende    ned    og 
skjulte  Scenen. 

»Bitte,  bitte,  Hr.  Direktør!«  —  raabte  han 
lénde  over  sit  Uheld  ned  til  Brask  —  »Jaj 
skal  den  gleich  updrække!« 

5 Gør  Dem  ingen  Ulejlighed,  jeg  ser  helst, 
det  bliver  nede  med  det  samme!«  —  brummede 
Brask. 

:>Er  De  allerede  saa  ked  af  Deres  Direk- 
torat?«  lo  Doktoren. 

»Ja,  naar  Tæppet  kun  skal  gaae  op  for  at 
vise  os  Skandaler,  ser  jeg  rigtig  nok  helst,  det 
bliver  nede<  —  svarede  Direktøren  muggen. 

)Hvad  er  det,  han  siger?«  hviskede  Post- 
mesteren inde  paa  Scenen  til  Fru  Østrup, 
der  nysgerrig  var  gaaet  hen  til  Kighullet  i 
Tæppet. 

»Stille!«   svarede  hun  sagte. 

»Lad  os  nu  tage  Sagen  aldeles  roligt!  — 
fortsatte  Doktoren.  De  har  jo  selv  været  med 
om  at  vælge  Stykket  .   .   .< 

—  Ja,  det  er  netop  det,  der  ærgrer  mig. 
Hvor  kunde  jeg  som  fornuftigt  Menneske  forud- 
sætte Muligheden  af  en  saadan  Galskab?  En 
Kone,  der  for  Alderens  Skyld  gerne  kunde  være 
Bedstemoder,  kan  man  dog  ikke  mistænke  for 
at  ville  kompromittere  sig  som  første  Elskerinde. 

—  Da  jeg  sidst  var  i  Paris,  saa  jeg  med 
stor  Fornøjelse  Mile  Dejazet  som  Gamin.  Hun 
var  halvfjerdsindstyve  Aar  og  kunde  altsaa  have 
været  Tipoldemoder,  men  hun  faldt  alligevel 
ikke  igennem  ved  Siden  af  de  Unge. 

—  Det  er  nok  muligt.  Men  saa  har  hun 
sku  heller  ikke  været  bredere,  end  at  hun  kunde 
gaa  igennem  en  Dør.  En  Snes  Aar  mer  eller 
mindre  kan  man  maaske  skjule  med  Sminken 
—  naar  man  forstaar  det  —  men  syv  Lispunds 
Overvægt  snører  man,  min  Sjæl,  ikke  ind. 
Begynder  Fru  Østrup  at  danse  deroppe,  kan 
det  meget  let  hænde,  at  hun  falder  igennem 
i  dobbelt  Forstand. 

—  Det  har  ingen  Fare!  —  Hun  er  natur- 
ligvis ikke  saa  let,  som  da  hun  var  sytten  Aar, 
men  husk  paa,  hvad  man  er  vant  til  at  se  paa 
de  første  Operascener,  husk  paa  Madame 
Ugalde,  hvem  Fru  Girardin  betegnede  som  en 
Nattergal  inden  i  en  Elefant!  —  Og  hvem  siger 
desuden,  at  den  unge  Enke  skal  være  en  Syl- 
fide? —  Hvor  staar  det  skrevet?  —  Fru  Østrups 
Sangstemme  er  aldeles  ungdommelig,  det  er 
Hovedsagen,  og  derfor  glæder  jeg  mig  virkelig 
til  at  høre  hende  udføre  Partiet. 

—  Ja,  det  kan  De  gøre  —  Dem  gør  det 
naturligvis  ingen  Ting  at  høre  hende  brække 
Halsen  paa  d'Alayracs  Roulader,  som  hun  ikke 
har  mere  Begreb  om  at  foredrage,  end  en  Lire- 
kasse, men  mig  er  det  aldeles  ikke  behageligt 
at  se  hele  Magleborgs  Pubhkum  gøre  sig  lystig 

over  en  Kone,  som  jeg  hvilken  Dag  som  helst 
kan  komme  til  at  kalde  Alama.^ 

Fruen  bag  Fortæppet  var  daanefærdig  af 
Harme.  >Det  skal  han  dog  ikke  risikere:  — 
stønnede  hun,  efter  sin  Mening  lydløst,  men 
alligevel  lvdelia"t  nok  til  at  Postmesteren  kunde 

o  ^  o 

høre  Ordene.  I  det  Samme  kom  Nissen  ind 
fra  Baggrunden  og  nærmede  sig  Prosceniet  for 
at  rulle  Tæppet  op. 

>;'Lad  det  kun  blive  nede:  Vi  gaar  ud  den 
anden  Vej!-;  raabte  Fru  Direktricen  og  forlod 
Taliatemplet  gennem  Bagdøren. 

I  det  Postmesteren  gik  ud,  trykkede  han 
Nissen  en  Daler  i  Haanden.  »Der  har  De 
til  en  Flaske  Vin,  min  Ven!  Det  var  en 
Genistreg!« 

»Wie?«   spurgte  Gnomen  forbavset. 

>:En  Rival  mindre  !<-■  —  hviskede  Post- 
mesteren for  sig  selv  og  gned  Hænderne. 

Jaj    forstaar   inte  .  .  .«    vedblev   den   For- 
bavsede. 

>Saa  meget  desto  bedre!  Ti  og  drik!  — 
det  er  tilstrækkeligt !  <^  —  svarede  Postmesteren 
og  hinkede  afsted  efter  Fruen. 

La^jtnanten    søger    Skjul    hos   Nissen    og    faar    Aabenbarelse 
fra  Dybet. 


Der  er  en  vis  høflig  Falskhed  og  falsk 
Høflighed,  som  udgør  en  Del  af  den  saakaldte 
gode  Tone  og  derfor  er  mere  eller  mindre  nød- 
vendig i  alle  Samfundslivets  forskellige  Sfærer, 
den  nemlig,  der  udfordres  for  at  skjule  baade 
Velvilje  og  Uvilje,  at  »lade  som  der  ikke  er 
Noget  i  Vejen,  c  medens  man  er  opfyldt  af  For- 
bitrelse, at  vedligeholde  Skallen  af  et  venligt 
Forhold  ubeskadiget,  medens  Kærnen  er  fuld- 
stændig udhulet,  og  frem  for  Alt  at  undgaa 
enhver  Lejlighed  til  ligefrem  Udtalelse  og  aaben 
Forklaring  angaaende  Hjærtets  mest  brændende 
Spørgsmaal.  Den  har  som  alt  Falsk  stadig 
»slaaet  sin  Herre  paa  Hals  og  meget  ofte  ved 
at  forebygge  en  varm  Ordveksling,  der  efter 
faa  Minuters  Forløb  vilde  have  endt  med  god 
Forstaaelse,  foranlediget  et  livsvarigt  Had,  der 
som  en  uhelbredelig  Kræftskade  i  Stilhed  har 
fortæret  Hj ærter,  som  var  skabte  til  gensidigt 
Venskab  og  Kærlighed,  men  desuagtet  betragtes 
denne  Uvane   meget   almindeligt  som   et   Tegn 

paa     den    største    Aandsfuldkommenhed,     den 
nobleste  Selvbeherskelse. 

Det  er  mærkelig  nok  som  oftest  Damerne 
—  Damerne,  hvem  den  taabelige  Del  af  Mændenes 
aabenmundede  Køn  har  beskyldt  for  aldrig  at 
kunne  tie  med  Noget  —  der  især  eksellerer  i 
denne  Fuldkommenhed.  Enhver  Dameroman 
vidner  derom.  Næsten  alle  Forfatterindernes 
Heltinder  er  for  ædle  til  aabent  og  ærligt  at 
give  eller  fordre  Forklaringer  af  deres  Fædre 
og  Mødre,  deres  Elskere  eller  Mænd  og  deres 
Veninder  eller  Søstre.  Derfor  indgaar  de  ulykke- 
lige Fornuftpartier  tvært  imod  Forældrenes 
Ønske  i  den  Tro,  at  de  opofrer  sig  for  de 
Gamle;  derfor  skuffer  de  deres  trofaste  Elsker 
med  hyklet  Ligegyldighed,  til  han  søger  Trøst 
andet  Steds,  hvorpaa  de,  for  at  skjule  deres 
Fortvivlelse,  kaster  sig  i  Armene  paa  den  Første 
den  Bedste  —  eller,  rettere  sagt,  den  daarligste 
den  bedste  Laban;  derfor  gemmer  de  i  aarevis 
paa  en  Hemmelighed,  som  ødelægger  baade 
deres  eget  og  deres  Ægtefællers  Liv,  og  som 
først  paa  Dødssengen  viser  sig  at  være  en 
lumpen  Misforstaaelse;  derfor  tror  de  at  se 
Medbejlersker  i  deres  bedste  Veninder,  derfor 
forlover  de  sig,  slaar  op,  gifter  sig,  søger  Skils- 
misse,  flygter   fra   deres   Familie   og  Velgørere, 

Styrter  sig  i  Elendighed,  paadrager  sig  Hungers- 
nød, Blodstyrtning  eller  Svindsot  —  Altsammen 
af  Misforstaaelser. 

Amanda,  der  følte  Trykket  af  sin  Værdig- 
hed som  Magleborgs  Primadonna,  betragtede 
det  naturligvis  som  en  Æressag  til  det  Yderste 
at  vise  sig  i  Besiddelse  af  det  Skuespillertalent, 
der  udfordredes  for  at  skjule  Smerten  over  et 
forraadt  Venskab  og  en  skuffet  Kærlighed. 
Hun  havde  aldrig  betroet  sin  Veninde,  at  hun 
af  alle  sine  Bejlere  foretrak  Doktor  Vestring, 
og  endnu  mindre  med  Bevidsthed  givet  denne 
det  mindste  Tegn  paa  sine  Følelser  for  ham, 
og  strængt  taget  havde  hun  følgelig  ingen 
Grund  til  at  beklage  sig  over,  at  Ritta  og  den 
unge  Læge  ikke  havde  gjort  hende  til  deres 
Fortrolige,  hvis  der  virkelig  mellem  dem  eksi- 
sterede et  Forhold,  som  var  grundet  paa  Mere, 
end  sædvanligt  Venskab  og  Velvilje.  Det  harmede 
hende  kun,  at  hun  fra  Vestrings  Side  havde 
indbildt  sig  at  skimte  en  bevidst  Stræben  efter 
at  vinde  hendes  Kærlighed,  og  at  Veninden 
ved  flere  Lejligheder  havde  tilladt  sig  Smaa- 
drillerier,  der  forudsatte,  at  hun  havde  opdaget 
baade  denne  Indbildning  og  de  Følelser,  den 
havde  vakt,  og  fra  det  Øjeblik,  da  hun  i  det 
lille  Spejl  opdagede  den  hemmelige  Brevveksling, 

var  det  hende  derfor  en  Æressag  ikke  i  mindste 
Maade  at  lade  Ritta  mærke  nogen  Forandring 
i  deres  A'enskabsforhold,  og  Vestring!  —  ja, 
om  hun  saa  skulde  forlove  sig  med  hvilken 
som  helst  af  hans  ^ledbejlere  og  derved  opofre 
ethvert  Haab  om  nogen  Sinde  at  blive  lykkelig, 
saa  skulde  hun  i  det  mindste  overbevise  ham 
om,  at  han  var  hende  fuldstændig  ligegyldig. 

Stakkels  lille  Pige!  Det  kostede  hende 
Anstrængelse  nok  at  spille  denne  Rolle,  men 
som  der  staar  i  et  gammelt  wSyngestykke : 

>'Grum  Anstændighed  det  bød  — 
Og  hun  led,  hun  lo  og  led!=f 

Ritta  syntes  vistnok,  at  Amanda  i  den 
sidste  Tid  af  og  til  havde  været  lidt  underlig  i 
sin  Opførsel  mod  hende,  men  naar  hun  oprigtig 
spurgte  hende  om  Aarsagen  dertil,  gav  hun  sig 
altid  til  at  le  og  forsikrede,  at  de  Tegn  paa 
^Misstemning,  Veninden  trode  at  se,  ikke  var 
Andet  end  Koglerier  af  den  afskylige  Teater- 
nisse <,  og  den  overspændte  Iver,  hvormed  hun 
kastede  sig  over  den  lille  Intrige  med  det 
franske  Lystspil,  gav  hendes  Forsikringer  en 
Sandsynlighed,  der  gerne  kunde  have  skuffet 
skarpere  Iagttagere,  end  den  umistænksomme 
unge  Pige. 

Der  var  saaledes  intet  Forunderligt  i,  at 
vi  om  Eftermiddagen  efter  den  omtalte  Morgen- 
forestilling se  de  to  Veninder  Arm  i  Arm  og 
fortroligt  hviskende  spadserende  frem  og  til- 
bage i  en  af  Havens  mest  afsides  Gange:  De 
repeterede  deres  Roller  i  » Aldrig  kokettere  !< 
for  hinanden. 

Den  omtalte  Gang  var  anlagt  paa  Bunden 
af  de  udtørrede  Grave,  der  i  forrige  Tider 
havde  befæstet  Magleborg  Slot.  I  det  Hjørne, 
der  ved  Enden  af  samme  dannedes  af  Gravens 
ydre  Side,  der  endnu  stod  temmelig  stejlt  og 
skarpt  afskaaret,  mens  den  inderste  Side  til  Dels 
var  omformet  til  Terrasser  og  jævne  Skraa- 
ninger,  var  der  forneden  indhulet  en  Grotte, 
kantet  med  Konkylier  og  Vedbenderanker,  mens 
der  paa  Højen  over  Grotten  var  bygget  et 
Slags  Lysthus  af  Bræder .  i  kinesisk  Stil.  Denne 
forhenværende  Tepavillon  havde  man  anvist 
Maleren  til  Atelier.  Skønt  han  var  ganske  ene 
derinde,  skulde  man  have  trot,  at  Værkstedet 
var  propfuldt  af  Folk.  Der  blev  i  et  væk  let, 
fløjtet,  sunget  og  talt  i  de  mest  forskellige 
Tonearter  og  Tungemaal.  Det  var  Nissen  Alt- 
sammen! Han  underholdt  sig  med  sine  Idér, 
sine  Malerkrukker,  de  Figurer,  han  fremtryllede 
paa  Lærred,   Træ  og  Papir,   og  de  Flasker,    af 

hvilke  han  indsugede  Inspiration  til  nye  Kunst- 
værker og  ny  Improvisation. 

Den  smukke  Løjtnant  Stramberg  kom 
just  vandrende  over  »Alpestien«  —  saaledes 
kaldte  man  den  øverst  liggende  Gang,  der  fra 
Parken  gik  langs  Voldskrænten  forbi  Nissens 
Atelier  —  iført  en  splinter  ny  elegant  Sommer- 
dragt efter  sidste  Mode  og  fordybet  i  strategiske 
Planer  til  en  Storm  paa  Amanda  Østrups 
Hjerte  og  et  deraf  betinget  Tilbagetog  fra  den 
fremskudte  Stilling,  han  hidtil  havde  indtaget  i 
den  Elsterske  Familie,  da  Gnomen  derinde 
slog  en  skraldende  Latter  op. 

»Sasasal  Verfluchter  Bubel  Willst  Du 
stehen  bleiben  1  —  Jo  jo,  Mosjø  Kupido,  famo- 
ser  liten  Gaudieb!  —  Lirumtralarum,  Klitsch 
Klatsch,  lieber  Freund!  —  Se  so!  —  Prik  i  sin 
øje  —  Da  lacht  er,  da  lacht  er,  der  schelmische 
Dieb  —  Kreuzmillionensappermentl  —  Einfalts- 
pinsel,  wie  Du  bist!  —  lød  det  snart  i  Sang, 
snart  i  Tale  Løjtnanten  i  Møde. 

Denne,  der  ikke  havde  nogen  Anelse  om, 
at  Komplimenterne  galdt  Kupidofigurer  og 
Skældsordet  en  ulydig  Pensel,  men  derimod 
var  meget  tilbøjelig  til  at  tage  Alt  til  sig, 
standsede  forbavset  uden  for  Døren  og  saa 
Kunstneren   ganske   ene   paa  Værkstedet.     »Er 

Manden  gal  eller  er  det  mig,  han  vil  insultere?« 
tænkte  han. 

Nu  begyndte  Gnomen  at  synge  i  en  Bas, 
der  var  dyb  nok  til  at  være  af  underjordisk 
Herkomst : 

»Rinaldini!     Lieber  Rauber, 
Raubst  den  Weibern  Herz  und  Ruh'. 
Ach  wie  schrecklich  in  dem  Kampfe, 
Wie  verliebt  im  Schlosz  bist  Du!<r 

»Skulde  det  virkelig  være  hans  Mening  at 
chikanere  mig?«  spurgte  Løjtnanten  sig  selv  og 
traadte  han  til  den  aabenstaaende  Dør.  I  det 
samme  vendte  Nissen  sig  om  og  kastede  Ind- 
holdet af  en  Bøtte,  et  Fluidum,  der  var  stærkt 
farvet  og  tyk  som  Vælling,  ud  af  Døren.  »Aj, 
aj,  aj;  aj  U  raabte  han  med  en  frygtelig  Gri- 
masse, da  han  saa,  hvorledes  den  pyntede 
Herres  Fodtøj  havde  antaget  Smaskbøttens 
ubestemte  Farve  —  »Hunderttausend  Donner- 
wetter!     Da  har  jai  gjort  en  schen  Strich!« 

Stramberg  var  et  meget  godmodigt  Men- 
neske, men  en  Plet  paa  hans  Klæder  var  ham 
•en  Plet  paa  hans  Ære,  og  man  kan  derfor  ikke 
fortænke  ham  i,  at  han  gav  den  uforsigtige 
Kunstner  en  Salve  udsøgte  Grovheder.  Nissen 
løftede  paa  Skuldrene,  saa  de  gik  højt  op  over 
ørene,   og   satte   et  saa  bedrøveligt  Ansigt  op, 

som  det  er  muligt  for  en  Nøddeknækker,  idet 
han  fremstammede  en  Strøm  af  Undskyldninger; 
Han  var  :^ meget  bedrøflich  over  sin  Malheur, 
men  skulde  Hr.  Lajtnanten  sine  Stefler  so  ab- 
wische,  dass  di  sku  bli  ti  Gang  smukker  som 
før«  —  og  hermed  kastede  han  sig  paa  Knæ 
og  vilde  med  en  i  Olie  dyppet  Klud  borttage 
den  forfejlede  Farve  af  de  Lakerede. 

»Nej,  lad  være!  —  Der  kommer  Damerne! 
Jeg  skøtter  slet  ikke  om  at  staa  i  Tableau  for 
dem  heroppe  !<•<    indvendte  Løjtnanten. 

:>Schøn!  So  gor  vi  her  ind  paa  min  Atelie 
—  ganz  still!  —  og  saa  gik  de  —  dog  ikke 
hurtigere,  end  at  Ritta  Holm  fik  et  Glimt  af 
Løjtnantens  L'niform  at  se. 

De  to  unge  Piger,  der,  som  tidligere  for- 
talt, var  i  Færd  med  at  repetere  det  i  Smug 
indstuderede  Lystspil:  »Aldrig  kokettere!«  — 
satte  sig  ind  i  Grotten.  :  Hr.  Løjtnantsn  vil 
altsaa  belure  os  —  det  skal  han  have  Lov 
til!«  tænkte  Veninden  og  fortsatte  Dialogen  i 
Stykket. 

»Men  svar  mig  nu  ærligt:  føler  Du  slet 
ingen  Samvittighedsnag  over  Din  Leg  med  den 
stakkels  Løjtnant  Strambergs  Hjerteror '< 

I  Rollen  stod  .^Chevalier  Sainte-Roses 
Hjertero'  ,     men    Amanda    var    saa    vant    til 

Ritt  as  Smaadrillerier,  at  hun  ikke  et  Øjeblik 
lod  sig  bringe  ud  af  Rollen  ved  Navnebyttet, 
men  fortsatte  leende: 

»Havde  han  et  Hjerte,  skulde  jeg,  hvor 
koket  jeg  end  faar  Skyld  for  at  være,  neppe 
have  indladt  mig  paa  denne  Leg,  men  husk, 
at  den  gode  Chevalier  aldrig  har  havt  noget. 
Han  har  gjort  Kur  til  alle  de  unge  Piger,  han 
har  faaet  Øje  paa,  og  hvis  nogle  af  dem  havde 
været  enfoldige  nok  til  at  skænke  ham  deres 
Hjerter,  vilde  det  have  været  hans  største  For- 
nøjelse at  sætte  dem  paa  Knappenaale  i  en 
Æske  som  en  Samling  Sommerfugle. 

Løjtnanten  vilde  neppe  tro  sine  Øren!  Var 
det  virkelig  den  lille  Provinsdame,  der  førte  et 
saadant  Sprog?  Han  forbød  ved  en  truende 
Bevægelse  Nissen,  der  vilde  fortsætte  sine 
Undskyldninger,  at  give  et  Kny  fra  sig,  og 
lyttede  med  spændt  Opmærksomhed  til  Resten 
af  Repliken. 

»Jeg  har  længe  mærket,  at  ethvert  af  de 
ømme  Blik,  han  sender  mig,  efter  hans  Mening 
skulde  være  en  Brandfakkel,  der  blev  kastet 
ind  i  mit  Hjerte,  netop  derfor  har  jeg  sat  mig 
for  at  minde  ham  eftertrykkeligt  om  den  gamle 
Forsigtighedsregel:  »Man  skal  aldrig  spøge 
med  Ild!« 

»Med  andre  Ord:  Aldrig  kokettere! 
Vogt  Dig,  at  der  ikke  gaar  Ild  i  Spotterens 
Hus!«   —  faldt  Ritta  ind. 

»Heldigvis  er  det  baade  brandfrit  og  brand- 
forsikret.  Mit  Hjerte  har  allerede  længe  tilhørt 
en  Anden,  og  i  Morgen  bliver  jeg  vel  nødsaget 
til  ogsaa  at  bortskænke  min  Haand;  men  førend 
jeg  saaledes  overgiver  m.ig  paa  Naade  ogUnaade 
i  Hymens  Lænker,  vil  jeg  endnu  have  den  For- 
nøjelse at  se  vor  uovervindelige  Kvindebetvinger 
for  mine  Fødder   og    le  ham  ret  hjerteligt  ud.« 

Her  blev  Amanda  afbrudt  af  Ritta  med 
et  ^Tys!  ;  —  Der  lød  Stemmer  fra  Sidegangen. 
De  unge  Piger  stak  deres  Roller  i  Lommen  og 
gik,  nynnende  en  fransk  Duet,  ned  ad  Allen, 
for  at  møde  de  Kommende. 

Løjtnanten  stod  tilbage  forstenet  som 
Loths  Hustru.  Det  var  ikke  sært.  Han  trode 
jo  at  have  opdaget  et  helt  fransk  Sodoma  og 
Gomorha  i  en  syttenaarig  dansk  Landsbypiges 
Hjerte. 

»Ja  saal«  stønnede  han  med  dyb  Pathos, 
da  han  saa  Pigerne  dreje  om  i  Sidegangen. 
»Ja  saa!«  gentog  han  og  hentede  Vejret  endnu 
dybere.  »Ja  saa,  min  Frøken!«  gentog  han 
endnu    en   Gang   med   korslagte  Arme,    sænket 

Pande  og  et  Blik,  der  lagde  an  paa  at  være 
dæmonisk. 

»Sehen  Sie,  Hr.  Lajtnant?«  —  sagde  Nis- 
sen med  en  Fnisen,  der  klang  endnu  mere 
dæmonisk,  idet  han  triumferende  pegede  paa 
de  blankpudsede  Støvler. 

»Ja  Gu  ser  jeg!  Jeg  ser  det,  som  jeg 
aldrig  havde  trot  at  skulle  se«  —  indrømmede 
Løjtnanten  mørk. 

»Und  Hr.  Lajtnanteri  fergiver  gamle  Nis- 
sen sin  Ungeschickthed?«  —  smilede  Gnomen 
polisk. 

»Det  var  en  Genistreg  af  Dem.  —  Der  har 
De  en  Daler  for  Deres  Ulejlighed!  Men  saa 
omtaler  De  ikke  for  nogen  Dødelig,  at  jeg  har 
været  herinde!     Forstaar  De!« 

Med  disse  Ord  begav  Løjtnanten  sig  paa 
Tilbagetoget  over  »Alpestien«  for  ad  en  anden 
Vej  at  nærme  sig  Slottet. 

Nissen  blev  liggende  paa  Knæ,  stirrende 
vekselvis  efter  Løjtnantens  Støvler  og  paa  den 
blanke  Daler.  Han  forstod  aabenbart  ikke  det 
Mindste.  »Sonderbarl«  mumlede  han  og  tog 
en  Slurk  af  sin  Flaske.  Han  forstod  ikke  en 
Smule  mere  deraf.  »Wunderbar!«  udbrød  han 
grublende  og  tog  en  til;  da  gik  det  op  for 
ham:   »Unbegrej  flich!  —  So  ist's«.   —   Saa- 

snart  han  var  kommen  til  det  Resultat,  var  han 
altid  beroliget. 


XIII. 

Agenten  forsager  sig  i  det  hemmelige  østerlandske  Tegnsprog 
kaldet  Selam  og  Postmesteren  gaar  ham  til  Haande. 


Glanspunktet  for  alle  Privatforestillinger: 
Generalprøvens  store  Time  var  nær.  Aldrig 
har  Teaterverdenens  ondskabsfulde  Hviske-  og 
Hvisle-Aander  havt  mere  travlt  mellem  Kulis- 
serne ved  den  største  Scene,  end  de  havde  hin 
smukke  Eftermiddag  i  den  til  Foyer  omskabte 
Hovhave. 

Postmesteren,  der  som  bekendt  ikke  var 
nogen  stærk  Fodgænger,  havde  sat  sig  til 
Hvile  i  en  af  Havestolene  paa  Højen  lige  inden- 
for Havelaagen.  Posten  var  nylig  kommen,  og 
han  havde  medtaget  alle  de  til  Kunstner-Perso- 
nalet ankomne  Breve,  for  selv  at  aflevere  dem 
efter  Adresse. 

Den  Første,  der  viste  sig,  var  Agent  Lyr- 
skov,  bærende  et  stort  Ark  Postpapir  i  Form 
af  et  aabent  Kræmmerhus. 

;-Ah  —  hvad  er  det?«  raabte  Asp  ned  til 
ham. 

>Er  det  til  mig?«  spurgte  Agenten  med 
Hentydning  til  det  Brev,  Postmesteren  holdt  i 
Haanden. 

—  Svar  først  og  spørg  siden!  Hvad  er 
det  for  Kontrabande,  Han  der  vil  smugle  ind 
i  Fæstningen  r 

—  En  Smule  Ukrudt!     Se  selv! 

Det  var  en  Buket,  sammensat  af  de  sjeld- 
neste  og  kostbareste  eksotiske  Væxjter,  der  kunde 
opelskes  i  et  Drivhus.  Postmesteren  kendte  ikke 
Navnet  paa  en  eneste  af  dem,  endogsaa  Lugten 
var  ham  fremmed. 

—  Meget  farligt  Ukrudt!  Det  lugter  stærkt 
af  Dukater. 

—  Saa  det  kan  Du  dog  mærke?  Din  Næse 
har  Du  altsaa  endnu  i  Behold? 

—  Den  er  endnu  upaaklagelig  1 

Han  stak  den  atter  ned  i  Kræmmerhuset 
og  overbeviste  sig  om,  at  der  tittede  en  kniplings- 
presset  Snip  af  et  beskrevet  Blad  frem  mellem 
BlomiSterne  og  Omslaget. 

—  Hvad  S}nes  Du  ellers  om  Buketten? 

—  Den  dufter  af  Poesi!  —  Der  er  noget 
.  .   .  Pretiøst  ved  den  .   .   . 

—  Pretentiøst? 

—  Ogsaa  det!  Det  er  ingen  almindelig 
Urtekost,  som  man  sætter  hen  i  et  Glas  Vand; 

enten  maa  man  omfatte  den  med  en  Guldring- 
eller anbringe  den  i  en  elegant  Kurv. 

—  Pokker  til  Næse,  den  Postmester  hart 
Nu  tror  han  straks  at  have  opsnuset,  at  det 
skal  være  en  Frierbuket,  og  saa  er  det  slet  og 
ret  —  et  Teaterrekvisit  —  en  Bagatel,  som 
ikke  har  anden  Bestemmelse  end:  »Behøver 
nogen  af  Damerne  en  Buket?  —  voila!« 

Voila  en,  som  man  ikke  kan  skaffe  Mage 
til  for  et  halvt  hundrede  Daler!  Krøsus!  Krøsusl 
Du  er  allerede  paa  Baalet.  Der  er  en  orientalsk 
Brandlugt  ved  disse  Blomster. 

—  Tag  nu  Næsen  til  sig,  Mosjø!  Den  be- 
gynder at  blive  mig  for  indiskret! 

Asp  trak  efter  Ordre  Organet  for  den 
ferde  Sands  tilbage  fra  Buketten  og  holdt 
Ag-enten  et  af  Brevene  under  Næsen.     Det  var 

o 

et  rekommanderet  Brev,  der  foruden  hans 
Adresse  bar  Hamborg  Poststempel  og  Paateg- 
tegningen   »cito«. 

—  Kan  Du  nu  sige  mig,  hvad  det  inde- 
holder? 

Lyr  skov  lagde  forsigtigt  Buketten  paa  en 
Havestol,  greb  Brevet  og  aabnede  det  med 
kendelig  Spænding.  Postmesteren  bemærkede, 
at  han  blev  først  rød  og^  siden  hvid. 

—  Mig  forekom  ogsaa  det  at  have  en  ube- 
hagelig Brandlugt.  Svedne  Veksler  og  Banko- 
sedler?    Hvad?  — 

Lyr  skov  tav  og  stod  nogle  faa  Sekunder 
som  forstenet.  Derpaa  fæstede  han  sit  Blik  in- 
kvisitorisk paa  Postmesteren  og  spurgte  sagte 
og  hurtigt  med  øjensynlig  Ængstelighed;  »Véd 
Du  Noget  om  Dette?« 

»Nok  til  at  lade  som  om  jeg  Ingenting 
véd!«  —  svarede  Diplomaten  beroligende  — 
»Jeg  skal  være  tavs  som  Graven.« 

—  Lov  mig  det!  Ulykken  er  i  og  for  sig 
ikke  saa  stor,  men  den  kunde  have  faaet  de 
værste  Følger,  hvis  den  havde  fundet  mig  ufor- 
beredt; det  gælder  blot  øjeblikkelig  at  kunne 
rejse  en  Slump  Penge,  og  derfor  —  —  ikke  et 
Kny  idag,  min  gamle  Ven!  I  Morgen  maa  vi* 
have  Alt  paa  det  Rene.«  Under  disse  Ord, 
der  blev  udtalte  med  den  krampagtige  Hast^ 
som  betegner  den  spekulerende  Børsmand,  havde 
Agenten  lagt  Brevet  sammen,  puttet  det  i 
Lommen,  tørret  sin  Pande,  sat  Hatten  paa, 
klappet  Asp  paa  Skulderen  med  den  venstre 
Haand  og  taget  sit  Ur  frem  med  den  højre. 
»Om  en  halv  Time  er  jeg  her  igen!  —  Jeg 
maa  skrive  et  Par  Breve,    før  Fanden  faar  Sko 

paa.  Farvel  saa  længe!  Sporger  Nogen  efter 
mig  ... 

—  Saa  véd  jeg  hverken,  at  Du  skriver 
Breve  eller  har  faaet  Brev,  det  følger  afsig  selvl 

I  et  Xu  var  Agenten  ude  af  Haven  og 
langt  nede  ad  Vejen  til  Fabriken.  Asp  saa 
misundelig  efter  ham.  >  Grækerne  vidste  nok 
hvad  de  gjorde,  da  de  gav  Grossererpatronen 
Vinger  paa  Hælene  1  Se,  hvor  han  farer  afsted  1 
»Om  en  halv  Time  er  jeg  her  tilbage  igen? 
—  saa  har  han  instrueret  Kasserer  og  Fuld- 
mægtig —  og  »i  Morgen  maa  vi  have  Alt 
paa  det  Rene-  —  En  Forlovelse  med  den  rige 
Frøken  Østrup  —  det  er  Alt  —  det  er  lige- 
saa  eodt  som  Sikkerhed  for  en  Snes  Tusind 
eller  to  —  og  den  kan  arrangeres  inden  Aften, 
•naar  man  er  heldig  og  behændig  og  forstaar 
at  sk)nde  sig.  Lad  os  en  Gang  se !  Der  ligger 
vel  allerede  Frierbrevet  færdigt!« 

Han   tog  varsomt  den  skjulte  Devise   frem 

og  læste: 

« Kunde  mit  Hjerte  som  Blomsterne  smaa 
Paa  Østens  glødende  Sprog 
Udfolde  alle  de  Tanker,   der  staa 
I  Knop  .  .  .if 

Hvor  Pokker  har  han  faaet  de  Vers  paa 
Kredit?  —  tænkte  han  og  vilde  læse  videre. 

Da  hørte  han  Nissens  skingrende  Stemme 
raabe:  »Hr.  Gartner!  —  Holla!  —  Hr.  Garte- 
nier!  —  Ohoi!« 

,vHvad  er  der  nu  i  Vejen  med  demr<c  — 
spurgte  Postmesteren. 

»Oh,  det  er  inte  Andet,  som  hun  —  Frøken 
mit  die  — «^  han  erstattede  de  -manglende  Ord 
ved  Tegnsproget,  idet  han  med  Pegefingeren 
gjorde  en  skrueformig  Bevægelse  fra  Tindingen 
helt  ned  til  Brystet. 

—  Frøken  Snerting?  —  Den  lille  spinkle 
Dame  med  de  lange  engelske  Hængekrøller? 

—  Ja  Frøken  Snerting,  ja!  Hun  skal  have 
sig  so  en  Strausz  til  at  sige  den  Prolog  mit. 

—  Ein  Strauszchen  —  schon!  —  Det  be- 
høver De  ikke  at  kalde  paa  Gartneren  for. 
Bring  De  hende  denne  Buket,  og  hils  hende  fra 
den  Herre,  hvis  Navn  De  ikke  kan  huske!  For- 
staar  De:  — 

—  Freilich,  freilich! 

Og  Nissen  vraltede  af  med  Buketten.  Et 
Øjeklik  efter  fandt  Postmesteren  Frøken  Sner- 
ting nede  ved  Teatret,  omringet  af  Herrer  og 
Damer,  der  beundrede  den  mageløse  Buket. 
Gartneren,  der  var  bleven  tilkaldt,  forsikrede,  at 
det  enten  maatte  være  forheksede  eller  for- 
skrevne Blomster,  da  der  i  fem  Miles  Omkreds 

ikke  var  et  Drivhus,  hvori  man  kunde  skære  en 
saadan  Buket.  Frøken  Sner  ting,  der  var 
henrykt  over  den  efter  hendes  Opfattelse  »konge- 
lige Present«,  kunde  ikke  negte  sig  den  Spydig- 
hed i  alle  Beundrernes  Nærværelse  at  sige  til 
Amanda:  Jeg  kan  næsten  ikke  tro  Andet, 
end  at  Nissen  maa  have  taget  fejl  af  Adressen, 
og  at  Blomsterne  egenlig  skulde  have  været  til 
Dig,  mit  Barn!  Saa  kostbare  Buketter  plejer 
man  kun  at  sende  til  Teaterdronninger.  ^< 

Amanda,  hvis  Beundring  over  Buketten 
og  Forundring  over  dens  Anbringelse  omtrent 
var  lige  levende,  lod  imidlertid,  som  om  hun 
ikke  mærkede  Braadden. 

»Nej,  Frøken!«  —  forsikrede  hun  sin  for- 
dums Lærerinde:  »En  Mand,  der  har  saa  god 
Smag  som  den,  der  har  udvalgt  disse  Blomster, 
vilde  aldrig  spilde  dem  paa  et  Barn,  som  han 
ligesaa  godt  kunde  byde  Bonderoser  og  Gaase- 
urter.  Han  véd  nok,  at  De  er  den  Eneste  af 
os,  der  forstaar  sig  paa  Drivhusplanter,  og 
at  De  netop  sværmer  for  Kaktusblomster.« 

»Du  tager  fejl,  hvis  Du  tror,  at  disse  Or- 
chideer  hører  til  Kaktusslægten«,  smilede  Frøk- 
nen medlidende  og  vendte  sig  til  Nissen.  »Sig 
mig,    min  Ven:    Er  De  virkelig  vis  paa,    at  De 

ikke  skulde  bringe  disse  Blomster  til  Frøken 
Østrup?« 

—  Ja  wohl!  Jai  skulde  bringe  dem  til 
Frøken  Sner  ting,  sa'  den  Herr  —  »den  smaa 
spinke  Dame  mit  di  langengelske  Krølhaar«, 
sa'  han. 

»Den  Beskrivelse  passer  da  virkelig  ikke 
paa  mig  — «  udbrød  Amanda  og  vendte  sig 
om  for  at  skjule  sin  Munterhed. 

Frøken  Snert ing  vendte  sig  ogsaa  lidt 
til  Siden  ved  denne  Replik  og  fik  derved  Øje 
paa  Postmesteren. 

»Der  har  vi  Manden,  der  véd  Alt!«  raabte 
hun  glad  over  at  kunne  afbryde  den  pinlige 
Fnisen  rundtom.  »Hr.  Postmester,  fra  hvem 
kommer  denne  mageløse  Buket? c 

»Denne  Buket  ?<  gentog  han  med  et  for- 
slagent Smil.  »Ja,  meget  faar  jeg  jo  rigtig- 
nok Skyld  for  at  vide,  men  hvorvidt  jeg  tør 
svare  paa  dette  Spørgsmaal,  det  véd  jeg  sande- 
lig ikke.« 

Hermed  gjorde  han  Mine  til  at  ville  trække 
sig  tilbage,  men  Frøknen,  der  nu  troede  at  have 
opdaget  en  Medvider  i  Hemmeligheden,  skyndte 
sig  henimod  ham;  han  tog  nu  formelig  Flugten, 
men  blev,  da  han  kun  bevægede  sig  langsomt, 
snart  indhentet  af  Forfølgerinden. 

Det  var  inde  i  en  af  det  engelske  Anlægs 
ensomme  Gange,  at  Asp  lod  sig  gribe.  Frøk- 
nen tog  ham  under  Armen  og  vilde  trække 
ham  tilbage  til  Flokken,  men  med  Sukket:  »Aa, 
mine  stakkels  Undersaatter!«  sank  han  ned  paa 
en  Bænk,  saaledes  at  hun  blev  nødt  til  at  tage 
Plads  hos  ham. 

»Vil  De  nu  gaa  til  Bekendelse  straks ?<■< 
spurgte  hun,  truende  med  Fingeren.  ^De  véd 
godt,  hvem  der  har  sendt  mig  denne  yndige 
Buket  ?<•< 

—  Hvad  jeg  véd,  er  jeg  ikke  berettiget  til 
at  sige.  Hvad  jeg  tror  at  kunne  slutte  miig  til 
—  det  er  en  anden  Sag. 

—  Hvad  slutter  De  da? 

—  At  det  er  en  af  det  Slags  Buketter, 
som  man  ikke  forærer  bort  hver  Dag. 

—  Xej,  dertil  er  den  unegtelig  for  kostbar. 

—  Jeg  gætter  endvidere,  ?t  det  er  en  af 
den  Slags  Buketter,  man  ikke  forærer  til  Hvem- 
somlielst. 

—  Ogsaa  deri  synes  De  at  have  Ret. 

—  Fremdeles,  at  det  er  en  Buket,  som  kun 
kan  skaffes  til  Veje  af  en  meget  velhavende, 
noget  ekstravagant  og  sandsynligvis  over  Maade 
forelsket  Kavaller. 

—  Hvad  Rigdommen  og  Ekstravagancen 
angaar  tør  jeg  heller  ikke  sige  Dem  imod.  Men 
vær  nu  oprigtig!     Hvem  gætter  De  paa? 

—  De  tilstaar  altsaa,  at  De  er  meget  nys- 
gerrig? 

—  Ja,  saa  nysgerrig  som  —  Postmesteren 
i  Magleborg. 

—  Godt!  De  skal  faa  at  vide,  hvad  han 
opdager,  naar  De  til  Gengæld  vil  gøre  ham 
delagtig  i  Deres  Opdagelser. 

—  Det  er  et  Ord! 

—  Tillader  De? 

Postmesteren  tog  Buketten,  betragtede  den 
fra  alle  Sider,  rystede  paa  Hovedet  og  udbrød: 
;>Der  maa  ligge  en  eller  anden  orientalsk  Selam 
skjult  i  disse  Blomster,  naar  man  blot  forstod. 
Sproget?  —  Ah!  —  Her  er  maaske  en  Over- 
sættelse ! « 

Han  trak  forsigtigt  det  skjulte  Papirsblad 
frem,  og  Frøknen  læste: 

Kunde  mit  Hjerte  som  Blomsterne  smaa 
Paa  Østens  glødende  Sprog 
Udfolde  alle  de  Tanker,  der  staa 
I  Knop  under  Lukke  og  Laag !  — 

I  Skyggens  Kulde  maaske  det  maa 
Visne,  dø  i  sin  Knop  — 
Det  er  kun  et  Solglimt,  det  venter  paa : 
Et  Smii  —  og  det  lukker  sig  op! 

>Det  er  elegant  —  næsten  endnu  mere  ele- 
gant end  Buketten!«    udbrød  Asp  beundrende. 

—  >' Genkender  De  Haandskriften?« 

—  Ikke  med  Vished,  og  jeg  er  nu  næsten 
uvis  om,  hvorvidt  jeg  bør  vise  Dem  den. 

—  Jeg  vil  ikke  en  Gang  se  den.  Jeg  véd 
allerede  Tilstrækkeligt.  Buketten  er  sendt  fra 
en  Tilbeder. 

»Tilbeder!«  gentog  Frøknen  og  slog  med 
Hovedet,  som  om  han  havde  nævnt  et  fabel- 
agtigt Væsen. 

—  Frøken!  Der  gives  virkelig  endnu 
Elskere,  hvis  Kærlighed  er  en  Slags  Tilbedelse. 
De  finder  —  eller  tror  i  al  Fald  at  have  fundet 

—  et  kvindeligt  Væsen,  der  er  hævet  over  det 
Almindelige,  og  hende  finder  de  det  upassende 
at  behandle  paa  samme  Maade,  som  de  al- 
mindelige Smaapiger,  hvoraf  der  gaar  tolv  paa 
Dusinet.  De  indser,  at  ligeoverfor  hendes  over- 
legne Aand  vilde  de  almindelige  galante  Fraser 
falde  til  Jorden  som  Dumheder,  og  at  det  paa- 
trængende Kryberi,  som  man  kalder  at  gøre 
Kur,  vilde  være  en  Modbydelighed  for  hendes 
ophøjede  Følelser;  de  erkender,  at  det  er  hende, 
der  kan  skænke  dem  Alt,  som  kan  forherlige 
hele  deres  Tilværelse,  mens  de  føler,  at  de  selv 
Intet   har   at   byde   hende   —   hvorledes   skulde 

de  da  vove,  hvad  man  i  det  platte  Sprog  kalder 
for  at  gøre  hende  »et  Tilbud«?  —  Nej,  de  tier 
og  sukker,  og  naar  det  endelig  er  kommet  til 
det  Yderste,  saa  udtaler  de  sig  saaledes,  som 
dette  Vers  har  gjort,  og  dersom  saa  den  ual- 
mindelige Kvinde  ikke  vil  forstaa  dem  og 
skænke  dem  det  lille  Solglimt,  de  venter  paa  — 
nu  vel!  —  saa  opgiver  de  Haabet  om  at  op- 
naa  det  Ualmindelige  og  begaar  i  Desperation 
et  Fornuftparti  med  en  af  de  kønneste  Piger 
i  Dusinet.  Hende  generer  de  sig  ikke  for 
at  gøre  et  Tilbud  —  hende  har  de  jo  Nok  at 
tilbyde. 

Frøken  Sner  ting  sad  under  den  lange 
Tale  tavs  og  smilende  med  Øjnene  fæstede  paa 
Blomsterne. 

»De  taler  de  stumme  Tilbederes  Sag  med 
en  Varme,  som  næsten  er  mistænkelig.  Hør 
nu,  kære  Postmester!  De  skulde  dog  vel 
aldrig  .  .  .« 

Blodet  steg  den  gamle  Intrigant  til  Hovedet. 
»Være  engageret  som  Talsmand  for  den 
tavse  Kærlighed?  —  Nej,  Frøken!  Ingen  har 
betroet  mig  Noget,  og  selv  om  saa  havde  været, 
vilde  jeg  aldrig  have  paataget  mig  en  saa  de- 
hkat  Mission.  Hvad  jeg  har  sagt,  er  kun  et 
almindeligt  Ræsonnement.« 

17 

—  Almindeligt  er  det  just  ikke  .   .  . 

—  Frøken !  Er  dette  en  a  1  m  i  n  d  el  i  g  Buket  ? 

—  Nej  langtfra! 

—  Tror  De,  at  det  er  almindeligt  Galanteri, 
der  udtaler  sig  i  dette  Digt? 

—  Man  skulde  jo  ikke  tro  det  .   .  . 

—  Antager  De,  at  den,  der  har  skrevet 
dette  Digt  og  afsendt  disse  Blomster,  slet  og  ret 
er  et  Hverdagsvæsen  ? 

—  Aa  nej. 

—  Saa  kan  De  heller  ikke  tro,  at  han  be- 
tragter den  Dame,  til  hvem  han  har  nærmet 
sig,  som  en  almindelig  lille  Provinsfrøken,  der 
vil  optage  og  besvare  hans  Erklæring  saaledes, 
som  den  almindelige  smaalige  Provinsetikette 
fordrer  det. 

—  Men  strængt  taget  har  han  jo  Ingenting 
erklæret. 

—  Strængt  taget  kan  Det,  der  under  al- 
mindelige Forhold  Ingenting  siger,  betyde  Alt, 
naar  Situationen  er  tilstrækkelig  delikat.  Jeg 
vil  —  for  at  gribe  et  Eksempel  ud  af  Luften  — 
sætte,  at  en  meget  elskværdig  og  velhavende 
Dame  havde  sat  Halvdelen  af  sin  Formue  i  en 
ung  Spekulants  Forretninger  og  derved  aabnet 
ham  Vejen  til  Velstand.  Han  har  hende  saa- 
ledes  paa  en  Maade  at  takke  for  sin  materielle 

Lykke,  og  han  har  endnu  ikke  frigjort  sig  for 
denne  Gæld,  da  han  opdager,  at  hun  er  i  Be- 
siddelse af  langt  større  og  herligere  Rigdomme, 
som  vilde  kunne  skænke  deres  Besidder  en 
langt  højere  Lykke.  Han  bliver  forelsket,  døde- 
lig forelsket,  men  er  det  forunderligt,  at  han 
mangler  Mod  til  at  begære  Alt  af  Den,  han 
forud  skylder  saa  Meget  og  kan  byde  saa 
Lidt  til  Gengæld? 

Det  var  en  bekendt  Sag,  at  Agent  Lyr- 
skov  havde  en  betydelig  Del  af  Frøken  Sner- 
tings  Formue  staaende  i  sin  Forretning,  at 
han  i  Professorens  Hus  længe  havde  været  be- 
tragtet med  forventningsfuld  Velvilje,  og  at  hans 
Forhold  til  den  aandrige  Dame  i  den  senere 
Tid  havde  været  betydelig  generet  af  disse  to 
Kendsgerninger. 

Frøknen  hævede  pludselig  sit  Blik  fra  Bu- 
ketten og  spurgte  med  den  dybeste  Alvor: 

2> Sigter  De  dermed  til  nogen  Bestemt?« 

»Nej,  nej  nej,  ikke  i  mindste  Maade!  —  Jeg 
siger  jo  udtrykkelig,  at  jeg  har  grebet  mit  Eks- 
empel ud  af  Luften«  —  forsikrede  Postmesteren 
med  en  saa  paatagelig  forstilt  Troværdighed,  at 
Ingen  kunde  tvivle  paa  det  Modsatte.  »De  vil 
dog  vel  aldrig  mistænke  mig  for  at  sigte  til 
min  Ven,  Agenten?« 

»AK^orlig  talt  —  jo!« 

»Agenten!"  —  vedblev  Postmesteren  i 
samme  ironiske  Tone  —  »Han  er  naturligvis 
dødelig  forelsket  i  den  lille  Amanda  —  han 
ligesom  alle  de  Andre!  —  og  om  ham  er  her 
følgelig  slet  ikke  Tale.  Nej,  men  skulde  De« 
—  her  slog  Postmesteren  hviskende  over  i  det 
Alvorlige  —  »i  Dag  træffe  et  Menneske,  der 
er  aldeles  fortumlet  og  fortvivlet,  fordi  han  ikke 
har  Mod  til  at  tale,  saa  vis,  at  De  har  Mod  til 
alligevel  at  forstaa  ham!  Husk:  Nu  er  det 
Dem,  der  har  Ordet  —  Trolddomsordet,  der 
faar  Blomsterne  til  at  springe  ud  —  Solskinnet 
de  venter  paa!« 

Med  disse  Ord  listede  han  sig  bort. 


XIV. 

Nissen  foreviser  Amor  og  Psyche  og  tvende  andre  Par 
Elskende,    som  han  har  fremkoglet. 


I  den  nærmeste  Gang  mødte  han  Vestring. 

*Det  kan  jeg  lide«  —  raabte  han  ham  i 
Møde  —  »Deres  Antipati  mod  Teatervæsenet 
afholder  Dem  dog  ikke  fra  at  overvære  General- 
prøven. 

»Min  Antipati  mod  Sygdomme  har  aldrig 
afholdt  mig  fra  at  se  til  mine  Patienter«  — 
svarede  han  kort  og  fortsatte:  »Apropos  — 
hvorledes  gaar  det  med  Podagraen  og  In- 
trigerne?« 

—  De  sidste  gaar  saa  brillant,  at  jeg  næsten 
glemmer  den  første.  De  har  skilt  mig  af  med 
den  farligste  af  mine  Rivaler.  Brask  er  nu 
umulig  som  Frier.  Alle  ere  rasende  paa  ham, 
den  Smaa  inklusive,  og  Moderen,  der  endnu 
iforgaars  var  forelsket  i  ham,  taaler  ikke  mere 
at  se  ham. 

—  Naturligvis  1     Han  er  jo  Teaterdirektør. 

—  Men  Dem  ser  hun  heller  end  gerne. 
De  har  fuldstændig  vundet  hendes  Hjærte  ved 
Deres  Forsvar  for  de  ældre  voluminøse  Talenter. 

—  Har  Brask  da  fortalt  hende  vor  Sam- 
tale? 

—  Nej  saa  gal  har  han  dog  ikke  været. 
Vi  havde  selv  den  Forargelse  at  høre  den  — 
Fruen  og  jeg. 

—  Hvor? 

—  Paa  Teatret.  Vi  stod  just  paa  Scenen, 
da  de  to  disputerende  Herrer  nærmede  sig,  og 
i  det  Samme  lod  han  deroppe  —  Utysket,  — 
Fortæppet  falde  ned. 

—  Atter  en  Genistreg  af  Teaternissen? 

—  Fruen  blev  saa  indtaget  i  Deres  Ræ- 
sonnement, at  jeg  kan  forsikre  Dem;  I  dette 
Øjeblik  indtager  De  første  Etage  i  hendes 
Kridthus,  og  saasnart  De  blot  betror  hende 
Deres  Kærlighed,  vil  hun  gøre  Alt,  hvad  der 
staar  i  hendes  Magt,  for  Dem  og  Frøken  Ritta. 

—  Frøken  Amanda,  mener  De. 

—  Nej,  jeg  mener  rigtignok  Ritta,  men 
jeg  kan  gerne  sige  Amanda. 

—  Sig  kun,  hvad  De  mener,  men  stol  bare 
ikke  paa,  hvad  De  siger.  Tag  Dem  i  Agt  for 
Teaternissen!  Han  har  ført  de  største  Diplo- 
mater bag  Lyset.  Men  —  for  at  komme  til- 
bage til  Fru  Østrup  og  Forestillingen  —  hvor- 
ledes gaar  det   nu   med  hendes  Baronesseparti? 

—  Det  gaar  slet  ikke.  I  Dag  har  hun 
faaet  ondt  i  Halsen.  Syngestykket  er  henlagt 
og  Lystspillet  »Aldrig  kokettere«,  som  de  to 
unge  Piger,  Forvalteren  og  jeg  har  indstuderet 
i  Smug,  er  nu  ansat  til  Opførelse. 

—  Tror  De,  at  det  skal  lykkes  bedre? 

—  Jeg  vil  haabe  det,  skønt  der  endnu  er 
en  Rolle  ubesat.  Død  og  Plage!  De  skulde 
vel  ikke  vilde  forbarme  Dem  over  os? 

—  Og  lære  en  Rolle  i  det  resterende  Kvar- 
terstid? 

—  Her  er  hele  Rollen  —  disse  to  Breve. 
Tjeneren  er  stum  som  en  Fisk.  Naar  Frøken 
Amanda  har  holdt  sin  første  Monolog,  bringer 
lian  hende  det  rosenrøde,  der  indeholder  min 
Kærlighedserklæring  —  naar  Hedegaard  vil 
gaa  sin  Vej  i  sidste  Scene,  møder  han  ham  i 
Døren  med  det  sortkantede,  der  indeholder 
en  Efterretning  om,  at  han  har  arvet  de  be- 
kendte Millioner,  som  de  franske  Elskere  altid 
faar,  før  Tæppet  falder.  Tror  De,  at  der  er 
Nogen  i  hele  Selskabet,  der  vil  gøre  denne 
Statist  for  os! 

—  Nej  naturligvis  1  Jo  mindre  en  Rolle  er, 
jo  vanskeligere  er  den  at  faa  besat.  Jeg  for 
min  Part  vilde  ganske  vist  ikke  tage  i  Betænk- 
ning at  paatage  mig  denne  Tjeners  Skikkelse, 
hvis  jeg  i  det  Hele  taget  turde  være  med;  men 
«om  sagt:  det  er  umuligt  1  —  Sæt,  at  en  chi- 
kanøs Magleborger  i  Morgen  Aften  gaar  hen 
og  brækker  Arme  og  Ben  under  Forestillingen, 
saa  afhenter  man  mig  uden  videre,  Millionerne 
udebliver,  og  Parret  gaar  overstyr  I  Lad  de 
bbt  en  af  Folkene  —  Gartneren  f.  Eks.  —  be- 
sørge Brevene!     Det  er  meget  bedre  I 

»Saamænd!«  —  nikkede  Postmesteren,  og 
tra*c  sine  andre  Breve  frem.  Dette  tør  jeg  da 
maaske  besvære  Dem  med?« 


264  Teaternissen. 

Doktoren  betragtede  smilende  det  3rev^ 
der  blev  ham  overleveret.  »Det  skal  blive  be- 
sørget!« forsikrede  han.  Da  Postmesteren  havde 
vendt  ham  Ryggen,  rev  han  Konvoluten  af. 
Den  indesluttede  en  forseglet  Billet  med  Adresse : 
»Frøken  Ritta  Holm  —  p.  b  <- 

Postmesteren  kom  imidlertid  ikke  langt,  før 
han  blev  standset  af  Agenten.  »Hvor  har  Du 
gjort  af  Buketten ?'<   spurgte  denne  ængstelig. 

»Buketten?  —  Den  har  hun  faaet  — & 
svarede  Asp  rolig, 

—  Hun?     Hvem?     Amanda? 

—  Ih  nej  vist  ikke!  Hun  sendte  selv  Bud 
efter  den. 

—  Hvem? 

—  Naturligvis  hun,  der  skulde  bruge  Blom- 
sterne i  Prologen.  Du  siger  jo  selv.  at  de  er 
bestemte  til  den  Første  den  Bedste,  der  har 
Brug  for  en  Buket,  saa  kommer  her  Bud  fra 
Frøken  Sn erting  efter  Buketten;  Du  er  løbet 
Din  Vej,  og  derfor  siger  jeg,  hvad  Du  havde 
betænkt  at  sige  —  jeg  siger  »Voila« ! 

—  Er  Du  gal? 

—  Nej,  men  jeg  frygter  næsten  for,  at  Du 
er  i  Færd  med  at  blive  det.  Hvad  gaar  der 
af  Dig?« 

—  Menneske!  Det  var  jo  naturligvis  Frø- 
ken Østrup,  der  skulde  have  havt  den. 

—  Var  det  ikke  det,  jeg  sagde?  Hvorfor 
vilde  Du  dog  negte  det?  Kan  jeg  ane,  at  Du 
siger  det  Ene  og  mener  det  Andet. 

Lyr  skov  slog  Hænderne  sammen  over 
Hovedet  og  strakte  derpaa  Armene  mod  Jorden, 
saa  det  knagede  i  hans  Fingre,  mens  han 
fæstede  sit  fortvivlede  Blik  paa  Skyerne.  »Véd 
Du,  hvad  Du  har  gjort?«    sukkede  han  hult. 

—  Jeg  har  sagt:  »Der  ligger  den!«  —  da 
man  spurgte  efter  Buketten.     Ikke  et  Ord  mere! 

Lyr  skov  satte  begge  sine  Hænder  for 
Munden  som  en  Tube,  pressede  dem  mod  Post- 
mesterens Øre  og  hviskede:  »Der  var  en  Kær- 
hgheds-Erklæring  i  Buketten.« 

»Aa — aa!  Fy  for  en  Ulykke!«  —  sukkede 
Postmesteren  med  en  Grimasse,  der  skulde  fore- 
stille Deltagelse.  »En  Kærligheds-Erklæring  til 
Eleven?  —  Og  nu  er  den  falden  i  Hænderne 
paa  Lærerinden?« 

Agenten  nikkede. 

Efter  nogle  Øjeblikkes  Betænkning  slog 
Postmesteren  over  i  en  ligegyldig  Tone  og  ud- 
brød: »Det  var  en  ubehagelig  Misforstaaelse  — 
men    hvad    saa    mere?       Du    oplyser    Frøken 

Snerting-   om   Fejltagelsen.      Dermed   er   den 
Historie  klaret.« 

—  Den  er  Pokker  heller.  Jeg  har  meget 
godt  set,  at  hun  har  gjort  sig  Forventninger, 
og  i  Betragtning  af  vore  Pengeafifærer  har  jeg 
maaske  ikke  været  synderlig  ivrig  for  at  over- 
bevise hende  om,  at  de  vare  fejlslagne.  Naar 
nu  denne  Historie  kommer  til,  er  jeg  udsat  for 
et  Brud,  der  let  kan  sætte  mig  i  den  største 
Forlegenhed. 

—  Saa  skal  jeg  give  Dig  et  Raad.  Frøken 
Snertings  svage  Side  er  hendes  Lyst  til  at 
være  noget  Overordenligt,  noget  Ualmindeligt, 
noget  Ophøjet.  Benyt  Dig  af  den  I  Sig  hende 
en  Mængde  smukke  Ting,  jo  flere  jo  bedre,  gør 
hende  begribeligt,  at  hun  i  Dine  Øjne  er  det 
mest  ekstraordinære  kvindelige  Væsen  paa  hele 
Jordkloden,  og  naar  det  er  gjort  —  naar  Du 
har  sat  hende  paa  en  Piedestal,  der  er  høj  nok 
til  at  hæve  hende  op  over  Alt,  hvad  der 
hedder  Forelskelse,  Forlovelse  og  Giftermaal, 
saa  —  men  ikke  før  —  rykker  Du  frem  med 
Din  Tilstaaelse:  Du  betror  hende  Din  Kærlig- 
hed til  hendes  Elev,  beder  hende  interessere  sig 
for  Dig,  skabe  Din  Lykke  etc.  etc.  Saa  føler 
hun  sig  i  den  Grad  smigret  ved  Din  Tilbedelse, 
at  hun  finder  det  i  sin  Orden,  at  Amanda  som 

et  lavere  Væsen  nøjes  med  Din  Kærlighed  — 
og  skulde  Du  yderligere  behøve  en  Prioritet 
paa  en  halv  Snes  Tusinde,  saa  giver  hun  Dig 
den  i  Tilgift  for  at  vise,  hvor  ophøjet  hun 
tænker ! 

Agenten  betragtede  ham  med  Beundring. 
»Du  siger  Noget !e  udbrød  han  til  Sidst  —  og 
skyndte  sig  afsted  til  Teatret. 

Han  var  i  sine  egne  Tanker  næsten  ligesaa 
forslagen  til  at  lægge  Planer  som  Postmesteren, 
og  uendelig  meget  finere  i  at  udføre  dem.  Før- 
end han  naaede  Teatret  havde  han  betydelig 
forbedret  det  ham  opgivne  Dessein,  og  da  han 
i  AUén  ved  Siden  af  Tilskuerpladsen  fik  Øje 
paa  Frøknen,  der  med  Manuskriptet  i  den  ene 
Haand  og  Buketten  i  den  anden  forberedte  sig 
paa  sin  Deklamation,  var  han  fiks  og  færdig 
med  Udkastet  til  den,  hvormed  han  agtede  at 
indlede  sin  Tilstaaelse. 

Frøken  Sner  ting  afskar  ham  imidlertid 
Lejligheden  til  at  benytte  den  paatænkte  Ind- 
ledning, idet  hun  straks  gik  ham  i  Møde  og 
med  en  passende  Blanding  af  Mildhed  og  Streng- 
hed holdt  Buketten  hen  for  ham  med  de  Ord: 
»Disse  Blomster  er  fra  Dem!« 

»De  véd  det  altsaa!<'  —  sukkede  Lyr- 
skov. 

—  Jeg  genkendte  Dem  i  Buketten  —  ikke 
i  Digtet! 

—  Det  er  ogsaa  sandsynligt,  at  jeg  har 
været  heldigere  i  Valget  af  mine  Blomster  end 
i  Valget  af  mine  Ord. 

—  Jeg  tilstaar,  at  Ordene  har  været  meget 
nær  ved  at  sætte  mig  i  Tvivl  om,  hvorvidt 
Blomsterne  virkelig  var  til  mig. 

—  Frøken!  Jeg  er  desværre  ikke  Digter, 
og  derfor  vil  De  tilgive  mig,  hvis  jeg  har  valgt 
mine  Ord  mindre  heldigt  og  maaske  udtrykt 
miig  for  dristigt. 

—  Tvertimod,  Verset  var  saa  smukt,  at 
jeg  —  oprigtig  talt  —  i  det  første  Øjeblik  lige- 
saa  lidt  trode,  at  det  var  skrevet  a  f  D  e  m ,  som 
at  det  var  skrevet  til  mig! 

—  Desværre  er  begge  Dele  lige  visse! 

—  Men  skulde  jeg  gøre  nogen  Udsættelse 
paa  Tanken  deri,  vilde  det  snarere  blive  for 
megen  Beskedenhed,  end  for  stor  Dristighed. 

—  Nu  vel,  Frøken!  Naar  saa  er,  tør  jeg 
maaske  udtale,  hvad  baade  Blomsterne  og  Digtet 
har  fortiet! 

Under  denne  Samtale  havde  man  naaet 
den  før  omtalte  Grotte  eller  rettere  sagt  Niche 
i  Skrænten  under  Nissens  Atelier.  Uden  at  be- 
mærke de  to  malede  Statuer  af  Amor  og  Psyche, 

som  Kunstneren  havde  opstillet  hver  ved  sin 
Side,  bad  Lyr  skov  Frøknen  tage  Plads  paa 
Bænken.  Hun  satte  sig,  bøjede  Hovedet  ned 
mod  Buketten  og  hviskede:    »Tal!« 

Agenten  tørrede  Panden  og  fortsatte: 

»Frøken!  Hvad  jeg  nu  tilstaar  Dem,  vilde 
jeg  aldrig  vove  at  udtale  for  en  Dame,  der 
ikke  var  uendelig  højt  hævet  over  det  sædvan- 
lige kvindelige  Standpunkt,  men  De  vil  være 
ophøjet  nok  til  ikke  at  misforstaa  mig. 

»Jeg  skal  ikke  misforstaa  Dem!«  forsikrede 
hun  beroligende. 

—  Fra  den  første  Gang,  jeg  saa  Dem, 
Frøken,  vidste  jeg,  at  der  gaves  et  kvindeligt 
Væsen,  som  forenede  alle  de  Aandens  og  Hjær- 
tets  Fuldkommenheder,  jeg  havde  tænkt  mig 
hos  mit  Ideal.  Min  Opførsel  i  de  forløbne  fem 
Aar  har  sikert  alt  for  tydelig  røbet  min  hen- 
rykte Beundring,  men  De  vil  tillige  have  set, 
at  jeg  altid  nærmede  mig  Dem  med  den  Ær- 
bødighed, som  Idealet  indgyder  —  jeg  sagde 
som  Digteren: 

»Die  Sterne,  die  begehrt  man  nicht!« 

Frøknen  fordybede  mere  og  mere  af  sit 
lille  Ansigt  i  Buketten,  og  Agentens  Deklama- 
tion blev  mere  og  mere  pathetisk,  idet  han 
nærmede  sig  Overgangen  til  det  delikate  Punkt. 

—  Jeg  tænkte:  Gaves  der  en  Pige,  hvem 
det  var  lykkedes  at  tilegne  sig  blot  et  Genskin 
af  disse  Fuldkommenheder  uden  at  besidde 
denne  .  .  .  denne  .  .  .  Nimbus  —  da  vilde  jeg 
maaske  have  Mod  til  at  nærme  mig  hende. 

Frøknen  rystede  medlidende  paa  Hovedet; 
hun  stræbte  forgæves  at  skjule  den  Sinds- 
bevægelse og  den  Hj ærtebanken,  der  over- 
vældede hende  ved  Indledningen  til  den  saa 
længe  ventede  Tilstaaelse. 

»Bliv  ved!«  sukkede  hun  neppe  hørligt. 

—  Frøken!  Jeg  har  sagt,  at  det  var  Dem, 
der  aabnede  mit  Øje  for  alt  det  Skønne  og 
Herlige,  som  jeg  elsker;  jeg  siger  endnu  Mere: 
Det  er  kun  af  Deres  Haand,  jeg  haaber  min 
Lykke.  Jeg  har  sagt,  at  der  behøves  et  Sol- 
glimt, for  at  mit  Hjærte  kan  aabne  sig;  dette 
Solglimt,  vil  jeg  kun  takke  Dem  for. 

Her  antog  hans  Stemme  en  saa  øm  Tone 
og  hans  Ansigt  et  saa  smægtende  Udtryk,  at 
et  skønsomt  Publikum  vilde  have  fundet  ham 
uimodstaaelig.  Frøknen  modstod  ikke  heller 
længere.  Om  det  var  Rørelsen  over  hans  Be- 
skedenhed, Nervespændingen  under  den  pikante 
Situation,  Virkningen  af  den  indaandede  narko- 
tiske Blomsterduft  eller  alle  tre  Dele  tilsammen, 
der  overvældede  hende,   er  vanskeligt  at  sige; 

nok  er  det,  hun  rejste  sig,  betragtede  ham  med 
et  ubeskriveHgt  Blik,  tog  sig  til  Panden,  lukkede 
Øjnene  og  sank  svindende  over  mod  hans 
Skulder.     Hun  var  virkelig  daanefærdig. 

I  det  Samme  lød  Nissens  skærende  Stemme : 
»Inte  schont?  —  Inte  to  famose  Figurer?  — 
So  en  Amor  und  so  en  Pysche  hatte  Di  noch 
inte  erwartet?« 

Det  var  Fruen,  Østrup,  Amanda,  Ritta 
og  Postmesteren,  for  hvem  han  nu  foreviste 
Statuerne,  der  nu  skulde  benyttes  til  Have- 
dekorationen i  »Indkvarteringen«.  At  Gruppen 
i  Midten  dog  i  langt  højere  Grad  end  Statuerne 
ved  Siderne  fængslede  Tilskuernes  Opmærksom- 
hed, behøver  neppe  at  siges.  De  blev  alle 
maalløse  staaende  i  lang  Afstand. 

Agenten,  der  var  bleven  afbrudt  Hge  i  det 
Øjeblik,  da  han  vilde  nævne  sin  Tilbedte,  var 
nu  nærmere  ved  at  tabe  Bevidstheden  end 
Frøknen.  Han  hviskede  bævende :  »For  Himlens 
Skyld,  Frøken,  misforstaa  mig  ikke  .  .  .« 

•  »Tys!«  afbrød  hun  ham  ligeledes  hviskende 
idet  hun  hævede  sin  ætheriske  Figur  til  en 
knejsende  Rankhed.  »De  har  forlangt,  at  jeg 
skal  gøre  Mere  end  Kvinder  i  Almindelighed 
—  Jeg  skal  gøre  det!« 

Hun  førte  ham  med  højtidelig  Ro  frem  for 
de  forbavsede  Tilskuere  og  standsede  med  en 
imponerende  Bevægelse  den  Ordstrøm,  der 
truede  med  at  bryde  frem  over  hans  Læber. 

»Ja!«  sagde  hun  med  heroisk  Resignation 
—  »Saaledes  er  det!  Lyrskov  og  jeg  mod- 
tager Deres  Gratulation!« 

Agenten  aabnede  atter  Munden,  men  førend 
han  fik  udtalt  et  Ord,  havde  Postmesteren 
grebet  hans  Haand  og  drejet  ham  bort.  »Ti,  ti, 
Ulykkelige!«  hviskede  han.  >.Gør  ikke  galt 
værre ! « 

»Men  Amanda  .  .  .«  hviskede  den  Anden. 

»Tys!  Tror  Du,  at  hun  vil  rivalisere  med 
sin  Lærerinde?  —  Er  det  Din  Mening  at  bryde 
med  Frøknen  og  hendes  Prioriteter,  saa  koster 
det  Dig  blot  et  Ord,  men  gør  aldrig  Regning 
paa  nogen  anden  Pige  i  Magleborg  efter  denne 
Scene! 

Det  er  et  Spørgsmaal,  hvem  der  var  bleven 
mest  overrasket  ved  det  Passerede :  Elskeren 
eller  Gratulanterne.  Mens  den  Første  med  Asp 
vekslede  de  faa,  men  betydningsfulde  Ord,  der 
paa  en  forfærdelig  Maade  klarede  Situationen 
for  ham,  hørte  de  Sidste  maalløse  paa  PVøknens 
Tilstaaelse:  at  de  Elskende  allerede  i  fem 
Aar  gensidig  havde  forstaaet  hinanden.     Deres 

Forbavselse,  især  Amandas,  var  Frøkenen  en 
saa  berusende  Triumf,  at  hun  hverken  havde 
Øje  for  Agentens  Forvirring  eller  for  det  stumme 
Minespil  mellem  tre  tilkommende  Gratulanter, 
der  under  Deklarationen  havde  standset  faa 
Skridt  fra  Klyngen. 

Det  var  Fru  E 1  s  t  e  r ,  hendes  Frøken  Datter 
og  den  smukke  Løjtnant  Stramberg,  de  to 
Sidste  Arm  i  Arm. 

Efter  at  de  havde  fremført  deres  Lyk- 
ønskninger, slog  Løjtnanten  den  stakkels  for- 
tumlede Agent  paa  Skuldren  og  gjorde  spøgende 
den  Forudsætning,  at  det  maatte  være  en 
mageløs  Fornøjelse  saaledes  at  modtage  Gratu- 
lationer. 

»Unægteligt!  —  Det  er  en  Følelse  .  .  . 
hvorom  man  forud  ikke  kan  gøre  sig  noget 
Begreb!«  —  svarede  den  Lykkelige. 

»Hører  Du  det,  Julie?«  —  spurgte  Løjt- 
nanten sin  Ledsagerinde.  »Det  burde  vi  To 
dog  forsøge  en  Gang!  —  Er  her  Ingen,  som 
vil  gratulere  Frøken  El  s  ter  og  mig?  —  Vi  er 
ogsaa  Forlovede.« 

»Forlovede?«  —  udbrød  Ritta  Holm  med 
skælmsk  Forundring  og  komplimenterede  Parret. 
—  »Der  kan  man  se,  hvor  hurtigt  et  godt 
Eksempel  opmuntrer  til  Efterfølgelse!« 

»Nej,  deri  tager  De  dog  fejl  Frøken!«  — 
forsikrede  Løjtnanten.  »Vor  Forlovelse  skriver 
sig  ikke  fra  i  Dag,  den  er  hele  tre  Uger 
gammel.«  Den  sidste  Sætning  lagde  han 
særlig  Vægt  paa  og  kastede  derved  et  spejdende 
Blik  hen  til  Amanda. 

»Du  kan  gerne  sige  tre  Maaneder!«  smilede 
hans  Forlovede.  Det  var  aabenbart  en  Aftale 
mellem  dem  at  antedatere  Forbindelsen. 

Mens  Gratulationsstrømmen  nu  vendte  sig 
mod  det  sidste  Par,  listede  Postmesteren  sig 
hen  til  Ritta.  »Er  det  Deres  Værk?«  — 
hviskede  han. 

—  Nej,  det  er Teaternissens! 

—  Virkelig? 

—  Men  Agentens  Forlovelse? 

—  Tys!  Den  har  Teaternissen  ogsaa  be- 
sørget. 

—  Det  var  to  af  Amandas  Tilbedere. 

—  Og  Hr.  Direktøren  er  Numer  Tre. 

—  Vogt  Dem,  at  Postmesteren  ikke  bliver 
Numer  Fire! 

»Post-Mesteren  erMester  i  at  være  paa 
sin  P  o  s  t.  Ham  skal  Teaternissen  ikke  saa  let  over- 
liste« —  smilede  den  gamle  Diplomat,  næsten  lige 
stolt  over  sit  Ordspil  og  sin  Intrige,  og  skyndte 
sig  bort  for  at  sætte  de  to  Nyheder  i  Omløb. 

Hvorledes    Lykkens    Port    blev    opladt    for  Forvalteren,    og 
hvorledes  en  Flok  urene  Dyr  formente  ham  Indgangen. 


Amanda  var  oprørt  over  de  to  Tilbederes 
Troløshed.  Elsket  nogen  af  dem  havde  hun 
rigtig  nok  aldrig,  og  hvis  hun  nogen  Sinde 
havde  tænkt  sig  den  Mulighed  at  række  en  af 
dem  sin  Haand,  saa  havde  denne  Mulighed 
staaet  for  hende  som  en  mørk  Skæbne,  der 
maatte  mødes  med  den  trodsigste  Resignation, 
men  derfor  fandt  hun  ikke  deres  Adfærd  mindre 
oprørende:  de  havde  bejlet  til  hendes  Gunst 
paa  samme  Tid,  som  de  allerede  havde  givet 
en  Anden  Fortrinet;  deri,  ikke  i  Tabet  af  deres 
Kærlighed,  laa  det  Oprørende.  Doktorens  Tro- 
løshed bar  hun  som  en  Hjertesorg,  ti  ham 
elskede  hun;  Agentens  og  Løjtnantens  For- 
ræderi betragtede  hun  som  en  utilgivelig  For- 
nærmelse, ti  dem  ansaa  hun  kun  for  et  Slags 
Livegne.  Det  klinger  som  en  Urimelighed, 
men  er  det  en  saadan,  da  er  Kvinden  ikke  ene 
om  den. 

I  det  hun  med  den  skrevne  Rolle  i  Haanden, 
tilsyneladende  ivrigt  beskæftiget  med  at  gennem- 
løbe   Replikerne    endnu    en   Gang    før    Prøven, 

langsomt  gik  frem  og  tilbage  i  det  engelske 
Anlægs  krumme  Gange,  holdt  hun  en  lydløs 
Monolog,  der  omtrent  vilde  have  lydt  som  saa: 
^Det  er  aabenbart,  at  de  Allesammen  har 
lagt  an  paa  at  holde  mig  for  Nar  med  deres 
Kurmageri.  Brask  forsikrer,  at  han  vil  gøre 
baade  det  Mulige  og  Umulige,  for  at  vise  mig 
sin  Hengivenhed,  og  naar  jeg  saa  giver  ham 
Lejlighed  dertil  ved  at  bede  ham  om  en  Bagatel 
som  den,  at  skaffe  os  af  med  det  afskylige 
Drama,  svarer  han  kort  og  godt:  >;NejU<  og 
viser  altsaa,  at  han  er  mere  forelsket  i  »For- 
myiidersken«  end  i  mig.  Lyr  skov,  som  har 
været  nær  ved  at  kvæle  mig  med  sine  Kompli- 
menter og  sine  Vers,  og  som  lige  frem  har 
søgt  at  faa  Fader  til  at  fri  for  sig,  har  i  fem 
Aar  været  i  Forstaaelse  med  Frøken  Sner- 
ting.  Stramberg,  som  endnu  i  Gaar  gjorde 
mig  en  formelig  Kærlighedserklæring  ved  den 
Maade,  hvorpaa  han  sagde  sine  Repliker  i 
»Indkvarteringen«,  han  har  allerede  for  tre  Uger 
siden  bundet  sig  til  den  ufordragelige  Kokette, 
Julie,  der  endogsaa  praler  af  at  have  været 
forlovet  med  ham  i  tre  Maaneder.  Og  Vest- 
ring, der  rigtig  nok  ingen  Ting  siger,  men 
derimod  lader  sig  forstaa  med  saa  meget  desto 
Mere,    han   veksler  paa  samme  Tid  Breve  med 

min  bedste  Veninde,  der  har  gjort  sig  al  op- 
tænkelig Umage  for  at  indbilde  mig,  at  han 
var  forelsket  i  mig,  og  jeg  i  ham  ...  Se  en 
Gang!  — « 

Ritta  og  Doktoren  gik  netop  i  en  meget 
fortrolig  Samtale  forbi  en  Udskæring  i  Buskadset 
paa  den  modsatte  Side  af  Anlæget. 

»Jeg  véd  ikke,  hvad  jeg  vilde  tage  i  Be- 
tænkning  at   lide,    for   at  vise   alle  disse  falske 

Uhyrer,  hvor  lidt  jeg  bryder  mig  om  dem 

Jeg  tror ja,  jeg  tror,  jeg  vilde  gifte  mig 

med  Postmesteren,  naar  jeg  blot  kunde  indbilde 
dem,  at  vi  havde  været  forlovede  i  et  helt  Aar 
og  haft  dem  til  Bedste  I « 

I  det  hun  med  Hovedet  vendt  til  Siden 
og  Blikket  fæstet  paa  Veninden  og  hendes 
Ledsager  gik  fremad  under  denne  Monolog,  gik 
hun  omtrent  i  Armene  paa  Forvalter  Hede- 
gaard, der  fordybet  i  sin  Rolle  kom  fra  den 
anden  Ende  af  Gangen. 

»Undskyld,  Frøken!«  —  bad  han  forbløffet 
over  saa  pludselig  at  befinde  sig  Ansigt  til 
Ansigt  med  den  smukke  Pige  i  næppe  en 
Haandbreds  Frastand.  Han  vilde  skynde  sig 
at  træde  til  Side,  men  traadte  ulykkeligvis  til 
højre,  i  det  Amanda  traadte  til  venstre,  gjorde 
derpaa   et  Skridt  i  modsat  Retning,   i  det  hun 

gjorde  ligesaa,  og  traadte,  da  han  med  en 
hurtig  Bevægelse  vilde  sno  sig  forbi  hende, 
atter  Garneringen  af  hendes  Kjole. 

Hvor  alvorlig  Amanda  var  stemt,  kunde 
hun  ikke  holde  sig  for  Latter  ved  Synet  af  den 
stakkels  Forvalters  maalløse  Fortvivlelse  over 
dette  Uheld. 

»Ikke  sandt:  Det  er  skrækkeligt  at  være 
kommen  til  Verden  .  .  .c  han  vilde  have  sagt 
^med  Abu  Casems  Tøfler  paa  Benene<.  —  men 
holdt  inde  midt  i  Sætningen  ved  Tanken  om, 
at  det  var  upassende  at  spøge  med  den  Fortræd, 
han  havde  gjort. 

Denne  Afbrydelse  forringede  ikke  Aman- 
das Latter. 

»Ja,  De  ler,  Frøken,  men  er  det  ikke 
skrækkeligt  at  være  kommen  til  Verden  med 
den  Skæbne,  at  man  ved  hvert  Skridt  skal 
gøre  et  Fejltrin  og  med  hvert  Ord  sige  en 
Dumhed?« 

»Men  det  var  jo  mig  selv,  der  ikke  saa 
mig  for  .  .   .«   forsikrede  Amanda  trøstende. 

—  Nej,  Frøken!  Naar  der  er  Tale  om 
en  Ubehændighed,  er  det  altid  mig,  der  er  den 
Skyldige. 

—  De  gør  Dem  selv  Uret.  De  er  det 
behændigste  Menneske  i  hele  Magleborg.     Det 

viste  De   forleden,    da   de   blandede   Frøkenens 
Manuskripter  ind  i  Nissens  Papirsbunke. 

—  Saa  De  det?  —  udbrød  han  forbavset. 

—  Ja  naturligvis!  Man  maa  jo  formelig 
belure  Dem,  for  at  De  ikke  skal  sætte  alle 
Deres  Fortjenester  under  Skæppen.  Havde  det 
været  en  af  de  andre  Herrer,  der  havde  gjort 
mig  en  saa  stor  Tjeneste,  vilde  han  straks  selv 
have  underrettet  mig  derom,  for  at  jeg  kunde 
takke  ham  for  hans  Iver  og  beundre  hans 
Talent. 

»Mit  Talent  til  at  anrette  Ødelæggelser  er 
allerede  mer  end  tilstrækkelig  beundret,«  — 
sukkede  Hedegaard  med  et  vemodigt  Blik 
paa  den  ødelagte  Garnering  —  >Men  det  er  jo 
ogsaa  det  Eneste,  jeg  har  forud  for  Andre.« 

Mens  Forvalteren  udstødte  dette  Hjertesuk, 
havde  Amanda  faaet  Øje  paa  Ritta,  der  nu 
stod  ene  under  en  Hængeask  i  Færd  med  at 
aabne  et  Brev.  Doktoren  havde  afleveret  en 
Billetdoux  og  derefter  fjærnet  sig;  hans  Stemme 
hørtes  midt  i  et  Latterkor  fra  Alléen.  Amanda, 
der  forud  var  stærkt  optaget  af,  hvad  hun  havde 
set  og  hørt,  tabte  ved  denne  Iagttagelse  aldeles 
Opmærksomheden  for  Hedegaard. 

Efter  et  Øjebliks  Tavshed  gjorde  hun  med 
Et  Vold   paa  sine  Tanker,   tog  sig   til  Panden 

Og  Spurgte:  »Hvad  var  det,  De  sagde,  Hede- 
gaard? —  Tjen  mig  i  at  sige  det  en  Gang 
til,  for  jeg  hørte  med  Skam  at  tale  om  ikke  et 
Ord  deraf.« 

»Jeg  indrømmede  blot,  at  jeg  er  den  eneste 
Klodrian  blandt  alle  Herrerne  i  Magleborg  1« 
svarede  han  med  et  Udtryk  af  inderlig  Sorg, 
der  gjorde  hans  smukke,  ærlige  Aasyn  endnu 
smukkere. 

»Vil  De  vide  min  Mening  om  Dem?  — 
Det  er  den,  at  De  er  den  eneste  ærlige  og 
oprigtige  og  paalidelige  af  alle  Herrerne  i  Magle- 
borg, og  at  De  har  det  bedste  Hoved  og  det 
bedste  Hjerte  af  dem  AllesammenI« 

Efter  at  hun  med  sit  oprørte  Sinds  hele 
Heftighed  og  Varme  havde  udtalt  denne  Ken- 
delse, vilde  hun  skynde  sig  bort,  men  saa  i  det 
Samme  Doktoren  med  de  to  forlovede  Par  ved 
Enden  af  Gangen  og  standsede. 

»Det  mener  De  ikke,  Frøken!«  —  sukkede 
Forvalteren  resigneret. 

»Jeg  siger'  kun,  hvad  jeg  mener,  og  jeg 
siger  Alt,  hvad  jeg  mener!  — svarede  Amanda 
og  gjorde  et  stolt  Kast  med  de  blonde  Lokker. 

»Gud  give,  jeg  turde  gøre  det  Samme!« 
—  sukkede  den  unge  Mand  som  før. 

—  Ja,  hvorfor  gør  De  ikke  det?  Hvorfor 
tør  De  ikke  det?  Hvorfor  vil  De  ikke  gælde 
for  Det,  De  er,  mens  de  Andre  giver  sig  Mine 
af  Det,  de  aldrig  har  været? 

Amanda  var  bleven  saa  heftig,  at  hun 
ikke  vejede  sine  Ord.  Hedegaard  begyndte 
at  tage  Mod  til  sig  og  tænke  over,  hvad  han  i 
Virkeligheden  var.  Det  Spejlbillede  af  sig  selv, 
han  syntes  at  se  i  Pigens  mørke,  funklende 
Øjne,  sagde  ham,  at  han  strængt  taget  var 
lige  saa  vel  begavet  af  Naturen  og  lige  saa  vel 
stillet  i  Samfundet  som  nogen  af  hans  Rivaler, 
og  Følelsen  heraf  gav  ham  i  et  Øjeblik  den 
Holdning  og  Sikkerhed,  han  ellers  savnede. 
Efter  at  have  skiftet  Farve  et  Par  Gange, 
hævede  han  sig  til  sin  fulde,  imponerende  Højde 
og  begyndte  med  rolig  og  dæmpet  Stemme: 

»Frøken  Amanda!  Deres  Ord  kunde  let 
for  første  Gang  faa  mig  til  at  tro  paa  mig 
selv  og  til  at  haabe,  at  De  vil  høre  paa  mig 
et  Øjeblik,  uden  at  le  mig  ud  eller  blive  for- 
nærmet. « 

»Det  véd  Gud,  jeg  vill«  svarede  Amanda, 
greben  af  den  Alvor,   der  laa  i  hans  Stemme. 

»Jeg  kan  ikke  tale  lærd  som  Doktoren 
eller  Fuldmægtigen   eller   elegant  som  Agenten 

Og  Løjtnanten,  men  maa  jeg  tale  ærligt  til 
Dem?« 

—  Tal!    Af  Falskhed  har  jeg  faaet   nok 

—  mere  end  nok. 

Den  unge  Pige  ventede  efter  Indledningen 
et  Raad,  en  Advarsel  eller  maaske  endog  en 
Bebrejdelse.  Det  faldt  hende  ikke  ind,  at  det 
var  til  en  Kærlighedserklæring,  den  tilbage- 
holdne Yngling  havde  begæret  Ordet. 

—  Jeg  har  en  Bøn  til  dem  .   .  . 

—  Saa  meget  desto  bedre. 

I  dette  Øjeblik  oplukkede  Lykkens  lune- 
fulde Gudinde  sin  Tempelport  for  Hedegaard 

—  i  al  Fald  vilde  han  ikke  have  kunnet  tænke 
sig  nogen  større  Lykke  end  den,  hvortil  hun 
aabnede  ham  Vejen.  Amanda  havde  altid 
agtet  den  unge  Landmand  som  et  usædvanligt 
bravt  og  begavet  ungt  Menneske,  hun  vidste 
han  var  hende  oprigtig  hengiven,  og  netop  nu 
stod  alle  hans  gode  Egenskaber  fremhævet  ved 
de  andre  Tilbederes  tilsyneladende  Falskhed  i 
fuld  Glorie.  Et  hjerteligt:  )^Bliv  min!«  vilde 
hun  i  sin  nuværende  overspændte  Stemning 
have  besvaret  med  at  række  ham  sin  Haand. 
Forældrene,  som  aldrig  havde  afslaaet  deres 
forgudede  Barn  Noget,  og  som  vidste,  at  deres 
Forvalter    ikke   alene   var    et    sjældent   vakkert 

ungt  Menneske,  men  tillige  et  ungt  Menneske, 
der  havde  den  sjældne  Udsigt  en  Gang  at 
skulle  arve  et  lille  Gods,  hvis  Ejere  i  det 
Mindste  plejede  at  blive  Kammerraader,  vilde 
uden  N'ægring  have  givet  deres  Bifald  til  Datte- 
rens Valg,  især  naar  de  to  Nyforlovede  efter 
de  andre  Pars  Eksempel  og  Amandas  Ønske 
var  blevne  enige  om  at  anmelde  Forlovelsen 
som  en  aargammel  Hemmelighed  —  og  dermed 
havde  Partiet  været  lige  saa  klappet  og  klart 
som  Partier  i  Almindelighed. 

Men  saa  meget  Mod,  som  der  skal  til, 
for  at  udtømme  sit  Hjerte  i  to  Ord,  havde  den 
brave  Forvalter  ikke  samlet  sig.  I  Stedet  for 
at  storme  lige  ind  ad  den  aabnede  Dør,  standsede 
han  uden  for  den,  sukkede  endnu  et  Par  Gange 
og  søgte  at  nærme  sig  sit  Maal  gennem  en 
Indlednings  Omveje.     Han  sagde: 

>Nu  vel.  Frøken!  Jeg  vilde  maaske  aldrig 
være  kommen  til  at  udtale  Det,  som  jeg  nu 
siger  Dem,  hvis  ikke  Deres  Ord  havde  givet 
mig  Mod  dertil,  og  saasnart  De  synes,  at  jeg 
siger  Noget,  som  De  ikke  vil  høre,  saa  behøver 
De  derfor  blot  at  afbryde  mig  .  .  . 

»Sasasal  Halt,  haltl  Sejd  Ihr  des  Teu- 
fels,  verfluchtes  Bagas?  Væk  mit  di  Næser  fra 
det  Klister!     Sasasasa!«    —   lød   her   Nissens 

Stemme,  akkompagneret  af  et  gryntende  og 
pibende  Kor,  der  mindede  om  Ulysses's  ulykke- 
lige Stalbrødre.  En  So  med  en  halv  Snes 
Grise  var  gennem  Marklaagen  sluppen  ind  i 
Haven  og  truede  at  opæde  Maleren  eller  i  det 
mindste  den  Klisterbøtte,  han  bar. 

»Fort,  Fort!  —  Sonnst  schreje  ich  Gewaltl 
—  Den  gammel  Schwin  und  alle  di  smo  Flesk 
wil  maj  opæde.  ^< 

Hedegaard  var  Landmand.  En  Stad- 
beboer vil  maaske  ikke  kunne  fatte,  at  han  i 
et  Øjeblik  som  det  givne  kunde  tage  nogen 
som  helst  Notits  af  en  lumpen  Svineflok,  men 
enhver  Avlsforvalter  vil  kunne  forstaa,  at  han 
med  et  Om  Forladelse <<  afbrød  Indledningen, 
bed  Tænderne  sammen,  greb  en  Bønnestage  og 
styrtede  afsted  efter  Udyrene. 

Imens  slog  et  Vindpust  den  aabne  Dør  i 
for  bestandigt. 

Lidt  efter  nærmede  Ritta  sig  fra  den 
anden  Side. 

»Naa!  Hvad  siger  Du  om  de.  to  For- 
lovelser r^<    spurgte  hun  leende. 

—  Ikke  andet  end  Godt!  Jeg  syntes  blot, 
at  det  tredje  Par  burde  have  benyttet  Lejlig- 
heden til  at  deklarere  deres  med  det  Samme! 

—  Det  tredje  Par!     Er  her  et  tredje? 

—  Det  véd  Du  bedre,    end   nogen  Anden. 

—  Jeg?  Er  det  muligt?  Vestring  har 
altsaa  .  .  . 

—  Ja  han  har!     Jeg  véd  Ait! 

—  O,  hvor  det  glæder  mig!  —  raabte 
Ritta  henrykt  og  omfavnede  Veninden  med 
straalende  Aasyn.     »Og  Du  har  sagt  Ja?« 

—  Jeg?  -  !  - 

End  ikke  Alverdens  Spørgsmaals-  og  Ud- 
raabstegn  kunde  tilsammen  betegne  det  Udtryk, 
hvormed  Amanda  udstødte  dette  »Jeg?!«  — 
Hun  lagde  en  Haand  paa  hver  af  Ritt  as 
Skuldre  og  saa  hende  stift  i  Øjnene,  men  da 
Veninden  udholdt  hendes  Blik,  uden  at  røbe 
nogen  anden  Forandring  end  den,  at  Uskyldig- 
hedens Ro  efter  Haanden  blandede  sig  med 
Forundringens  Nysgerrighed,  brast  hun  til  sidst 
i  Taarer,  rystede  paa  Hovedet  og  hulkede: 
i'Hvor  kan.  Du  dog  være  saa  falsk?« 

Nu  var  det  Ritta,  der  udbrød  i  et  »Jeg?« 
Amanda  kæmpede  en  Stund  tavs  med 
sin  Sindsbevægelse.  Da  hun  trode  at  være 
bleven  Herre  over  den,  tørrede  hun  sine  Øjne 
og  begyndte  med  saa  roHg  Stemme  som  muligt: 
»Jeg  bebrejder  Dig  ikke,  at  Du  har  forlovet 
Dig,  uden  at  betro  mig  et  Ord  derom  —  Du 
betragter    mig  som    et   Barn,    og   det    kan   Du 

maaske  have  Grund  nok  til,  men  naar  Du 
trode,  at  jeg  var  saa  enfoldig  og  uerfaren,  at 
man  ikke  turde  betro  mig  en  Hemmelighed, 
hvor  kunde  Du  saa  nænne  at  fortælle,  at  det 
var  mig,  som  Vestring  sværmede  for?  — 
Sæt  nu,  at  jeg  havde  troet  derpaa,  sæt,  at  jeg 
ikke  allerede  for  fjorten  Dage  siden  havde  set, 
hvordan  I  vekslede  Breve  .   .   .< 

—  Søde  lille  Amanda!  Jeg  kommer  just 
nu,  for  at  vise  Dig  det  sidste,  han  har  bragt 
mig.  Se  her :  Embedseksamen  med  Udmærkelse 
og  en  Adjunktpost  til  at  begynde  med  —  det 
er  Det,  vi  har  ventet  paa.  Nu  har  min  Moder 
ikke  Noget  imod  Partiet,  og  hvis  Du  vil  som 
jeg,  saa  kan  vi  begge  To  holde  Bryllup  om 
en  Maaned,  jeg  med  Carl  Malmberg  og  Du 
med  Doktor  Vestring,  der  har  været  saa 
god  at  overbringe  hans  Breve  til  Din  troløse 
Veninde !  < 

—  Carl  Malmberg?  —  Doktorens  Fætter ? 
—  Er  det  muligt?     Er  det  virkeligt? 

Hr,  Doktor!  Vil  De  ikke  tage  min  Ven- 
inde under  Kur?  I  de  sidste  fjorten  Dage  har 
hun  lidt  af  en  meget  farlig  Overtro,  og  nu 
faar  hun  pludselig  et  Anfald  af  Vantro!  — 
raabte  Ritta  Vestring  i  Møde,  i  det  denne 
nærmede  sig. 

Nissen  optræder  som  deus  ex  machina  og  holder  en 
dybsindig  Epilog. 


Efter  Gratulationsscenen  ved  Grotten  begav 
baade  de  Lyksalige  og  de  Lykønskede  sig  op 
ad  Teatret  til.  Fru  Østrup  med  Ægteherre 
dannede  Arrieregarden  i  Toget. 

»Jeg  véd  ikke,  hvad  Du  synes  om  disse 
Forlovelser,  hviskede  hun  til  Manden. 

»Jeg  véd  det  sku  næppe  selv,«  —  svarede 
han.  —  »At  Løjtnanten,  der  har  gaaet  paa 
Omgang  og  gjort  Kur  til  alle  giftefærdige 
Fruentimmer,  til  sidst  er  bleven  hængende  et 
Steds,  hvor  man  mindst  ventede  det,  finder  jeg 
ganske  i  sin  Orden;  men  at  Lyrskov,  der 
endnu  i  Gaar  omtrent  med  rene  Ord  sagde 
mig,  at  han  var  paa  Nippet  til  at  gaa  fra  For- 
standen af  Forelskelse  i  Amanda  —  at  han 
render  hen  og  forlover  sig  med  denne  gamle 
Porcellæns  Peberbøsse,  det  er  mig  ubegribeligt. 
Han  maa  være  bleven  gal!« 

—  Ja,  der  ser  Du,  kære  Lavrids!  Det 
var  den  Svigersøn,  som  Du  havde  udkaaret. 

—  Det  var  den  af  dem  Alle,  der  havde 
mest  Udsigt  til   en   Gang   i   Tiden   at  blive   til 

noget  Ordenlig-t  .  .  .  men  lad  os  nu  ikke  snakke 
mere  om  ham.  Nu  kan  jo  Du  faa  Din  Krig 
frem,  hvis  Amanda  synes  lige  saa  godt  om 
Brask,  som  Du. 

—  Om  Brask  kan  der  ikke  være  Tale 
mere!  Ham  vil  jeg  bede  Dig  aldrig  at  nævne, 
naar  Du  taler  om  Din  Datters  Fremtid. 

—  Ja  saa!     Er  han  falden  i  Unaader 

—  Jeg  har  lært  ham  at  kende.  Han  er  en 
afskylig  brutal  og  chikanøs  Person,  og  den  Pige, 
der  faar  ham,  vil  blive  det  ulykkeligste  Væsen 
under  Solen. 

—  Hvordan  har  Du  dog  gjort  den  Op- 
dagelser 

—  Lad  det  være  Dig  nok,  at  jeg  har  gjort 
den.  Du  véd,  at  Kvinden  har  Instinkter,  som 
en  Mand  aldrig  lærer  at  forstaa  ...  og  det 
forsikrer  jeg  Dig,  at  jeg  hellere  vilde  se  Amanda 
ugift  til  hendes  Dødsdag,  end  jeg  vilde  kaste 
hende  i  Armene  paa  det  Uhyre. 

—  Nu,  ja,  ja  I  Jeg  har  aldrig  holdt  paa 
ham,  men  .  .  . 

>^Her  er  en  Brief  .  .  .  faldt  Nissen  ham  i 
Talen  og  overrakte  ham  et  sammenlagt  Papir 
i  Breviormat. 

>^Hvad  skal  det  sige?  Det  er  jo  aabent!« 
udbrød  Østrup  forundret. 

»Ja,  den  lag  po  den  Jord  i  den  Jank  vid 
den  Ind  jank.« 

»Sørgerand   om  Papiret   og   ingen  Adresse 
—   Gud,    hvad   kan   det    dog  være!«    stønnede 
Fruen,  greb  Papiret,  aabnede  det  og  læste: 
Kære  Ven! 
Jeg  iler  med   at   underrette   Dig   om   en 
sørgelig  Begivenhed,   i   det   Haab,   at  Du   vil 
have  Kræfter  til  at  bære  Efterretningen  med 
fornøden  Fatning.     Din  Onkel  er  i  Dag,  just 
som  han   vilde  forlade  Vichy,    pludselig  død, 
og  af  Notaren,   der   kom   for  silde  til  at  op- 
sætte hans  Testament,   erfarer  jeg,   at  Du  er 
hans  eneste  Arving.     Er  det  Dig  endnu  lige 
saa  magtpaaliggende   som   sidst,   da  vi  taltes 
ved,   at   gøre  Din  Lykke   som   en   ung  fattig 
Mand,    saa   maa   Du   skynde   Dig,    ti   om   et 
Par  Dage   vil  hele  Verden   vide   Besked   om 
Din  ostindiske  Formue. 

Din  Ven 

Theodor  Costel. 
»Men  det  kan  jo  umuligt  være  til  Dig?«  — 
udbrød  Fruen  forundret  efter  Læsningen. 

»Nej  —  og  netop  derfor  vilde  jeg  ikke 
heller  have  læst  det«  —  indrømmede  Manden. 
»Det  er  ogsaa  et  forbandet  dumt  Paafund  med 
disse  nymodens  Konvoluter;  siden  de  er  blevne 

indførte,  er  det  umuligt  at  se,  til  hvem  et  Brev 
er  stilet.« 

»Ohol  Den  Konfelut  —  den  laa  ja  dicht 
dabej«  —  med  disse  Ord  leverede  han  Østrup 
den  Konvolut,  hvori  Doktoren  havde  modtaget 
Brevet  til  Frøken  Holm. 

Østrup  læste  Doktorens  Adresse,  viste  den 
til  sin  Kone,  satte  et  Par  betydningsfulde  Øjne 
op  og  udstødte  et  ikke  mindre  indholdsrigt 
»Hm — m!« 

»Der  gaar  et  Lys  op  for  migl«  hviskede 
Fruen.  »Det  maa  være  Vestrings  rige  Onkel, 
der  er  død.  Lad  os  se  paa  Poststemplet  — 
jo,  Brevet  er  kommet  i  Dag,  han  maa  selv  have 
aabnet  det  og  derefter  tabt  det.« 

»Men  han  lod  sig  jo  ikke  mærke  med  det 
Mindste,  da  vi  talte  med  ham  for  et  Øjeblik 
siden«   —  indvendte  Manden. 

»Herregud,  Lavrids,  hvor  Du  dog  har 
lidt  Omløb  1  Husk,  hvad  der  staar  i  Slutningen 
af  Brevet!  Han  vil  gøre  sin  Lykke,  før  Nogen 
faar  Nys  om  Arven.  Tænk  en  Gang,  dersom  .  .  . ! 
Det  vilde  rigtig  nok  være  en  Triumf  over  baade 
den  Ene  og  den  Anden.«  Mens  Østrup  tænkte 
sig  ind  i  den  af  hans  Kone  antydede  Triumf, 
tog  Fruen  Brevet  og  Konvoluten  ud  af  "hans 
Hænder  og  gav  Nissen    dem  tilbage.      »Hør 

nu,  lille  Maler,  De  kender  jo  nok  Doktoren  — 
ham,  den  høje,  smukke  Herre  med  den  stor- 
tærnede  Vest  .  .  .« 

—  Und  den  graa   spitzige  Hut?    Ja  wohl. 

—  Ham  bringer  De  dette  Brev  og  denne 
Konvolut,  men  De  lader  Dem  ikke  mærke  med, 
at  det  har  været  i  andre  Hænder  end  Deres. 
De  træffer  ham  vist  henne  ved  Teatret. 

—  Ja  wohl! 

Saa  gik  Nissen  den  ene  Vej  og  Ægte- 
parret den  anden. 

Ved  Indgangen  til  Anlæget  hoppede  Ritta 
dem  i  Møde  og  indviede  dem  i  den  hidtil- 
værende Hemmelighed,  som  hun  nys  havde 
betroet  sin  Veninde,  og  som  nu  gerne  maatte 
vides  af  hele  Verden. 

»Det  var  da  Pokker  til  Mængde  For- 
lovelser paa  én  Dagl«  —  udbrød  Østrup  over- 
rasket. 

»Det  forudsagde  Doktoren  den  første  Dag, 
da  vi  besluttede  os  til  at  spille  Komedie.  Faar 
Teaternissen  først  sit  Spil  her,  vil  man  næppe 
kunne  komme  frem  for  lutter  Forlovede.  — 
Vil  De  se  en  Gang!  Hvor  man  vender  sig, 
spærrer  de  Vejen!«  —  lo  Ritta  og  pegede 
paa  Amanda  og  Vestring,  der  Arm  i  Arm 
kom  dem  i  Møde. 

»Ja«  —  sukkede  Doktoren  —  »jeg  har 
længe  nok  advaret  og  givet  Raad,  men  Ingen 
har  villet  agte  paa  mine  Ord.  Nu  er  Epidemien 
udbrudt,  og  her  ser  De  det  fjerde  Par  af  dens 
Ofre:  en  ung,  dejlig  og  rig  Pige  og  en  stakkels 
medicinsk  Kandidat  med  lange  Udsigter,  lille 
Praksis  og  slet  ingen  Formue!  Hvad  siger  De 
dertil?« 

»Jeg  siger:  Den  Sygdom  véd  jeg  Raad 
for.  Er  det  lidt  smaat  med  Deres  Praksis 
endnu,  saa  faar  vi  gøre  Amandas  Medgift 
saa  meget  desto  større.  Hovedsagen  er,  at 
hun  faar  en  Mand  og  vi  en  Svigersøn,  der 
har  Hoved  og  Hjærte  paa  rette  Sted,  og  saadan 
en  Fyr  er  De,  kære  Doktor!  Derom  har  min 
Kone  og  jeg  altid  været  enige.  Med  al  Respekt 
for  Resten  af  de  unge  Herrer  af  vort  Bekendt- 
skab, vilde  vi  have  gjort  det  samme  Valg  som 
Pigebarnet,  dersom  det  havde  staaet  til  os! 
Gud  velsigne  Jer,  Børn!  Gift  Jer,  naar  I  har 
Lyst!  Et  Par  tusind  Daler  om  Aaret  skal  det 
ikke  komme  an  paa!« 

Doktoren  vidste  næppe,  om  han  skulde  tro 
sine  egne  Øren.  Denne  forekommende  uop- 
fordrede Flothed  lignede  aldeles  ikke  Proprietær 
Østrup,  der  dels  var  en  stor  Ven  af  Penge 
og  dels  var  bekendt  for  at  nære  en  usædvanlig 

Forkærlighed  for  rige  Folk;  men  det  blev  ikke 
derved!  Fruen  —  der  hidtil  aldrig  syntes  at 
have  opmuntret  hans  Forhaabninger  —  udtalte 
sig  lige  saa  flot  og  forekommende  som  hendes 
Mand,  og  et  Kvarters  Tid  senere,  da  denne 
nede  paa  Tilskuerpladsen  havde  samlet  hele 
Kunstnerpersonalet  om  et  Bord,  besat  med 
Champagneflasker,  gentog  han  i  Alles  Nær- 
værelse sine  Ord  med  endnu  stærkere  Udtryk: 
»Doktoren  var  af  alle  Verdens  Ungkarle  den, 
som  han  bedst  undte  sin  Datter,  og  for  at  vise 
sin  Glæde  over  Partiet,  vilde  han  med  det 
Samme,  han  præsenterede  de  to  unge  Mennesker 
som  Forlovede,  forestille  dem  for  sine  Venner 
som  det  vordende  Herskab  til  Lilleborg,  den 
store  nye  Afbyggergaard  hinsides  Skoven,  som 
han  hermed  skænkede  sin  Datter  i  Medgift.« 

Om  det  Indtryk,  som  dette  storstilede 
Tillæg  til  Deklarationsakten  fremkaldte,  nærmest 
kunde  kaldes  Beundring  eller  Forundring,  er 
vanskeligt  nok  at  sige,  men  at  Alle  vare  til- 
bøjelige til  at  se  et  Under  deri,  er  uden  for  al 
Tvivl.  Ingen  af  alle  Tilskuerne  var  dog  i  den 
Grad  forbavset  derover  som  Postmesteren,  der 
kun  ventede  at  høre  de  to  Par  Forlovedes 
Skaal  udbragt,  og  havde  stillet  sig  bag  den 
store    Syrenhæk,     for    gennem    en    Aabning    i 

samme  at  iagttage  de  fire  Lykkeliges  Minespil 
under  Talen.  Da  Østrup  kom  til  det  tredje 
Par,  Ritta  og  Adjunkten,  blev  han  paa  én 
Gang  mørkerød  i  Hovedet,  og  da  den  henrykte 
Fader  endelig  nævnte  det  fjerde,  slog  hans 
Ansigtsfarve  over  i  det  Violette. 

»Det  var  altsaa  dog  sandt,  hvad  han  sagde, 
den  intrigante  Karl!  Og  jeg,  som  ikke  vilde 
tro  ham!  Jeg  gamle  Dumrian,  der  har  gaaet 
og  raget  Kastanierne  af  Ilden  for  ham!  Hvor 
han  vil  triumfere,  naar  jeg  maa  frem  med  min 
Gratulation!  Men  jeg  gratulerer  ikke!  Jeg 
lægger  mig  syg!  Jeg  skal  ikke  have  mere  af. 
den  Komedie  .  .  .  Men  nej!  Ikke  en  Gang 
som  Patient  vil  jeg  undgaa  hans  hoverende 
Smil!  Han  vil  jo  øjeblikkelig  gøre  mig  et  Syge- 
besøg. —  Nej,  jeg  maa  afsted.     Bort  herfra! 

Og  bort  hinkede   den  forbitrede  Diplomat. 

Faa  Øjeblikke  derefter,  førend  Lykønsk- 
ningerne, Taksigelserne,  Haandtrykkene  og 
Omfavnelserne  endnu  havde  faaet  Ende,  stak 
Nissen  sit  barokke  Fjæs  ind  i  Klyngen. 

»Jaj  sku  hilse  fra  den  Herr  mit  Guldtres 
po  Mytse  und  Guldbrille  po  Næse:  Han  er 
rejst  til  Køppenhavn!« 

»Hvad?  Postmesteren  rejst?  Det  er  ikke 
muligt!«    lød  det  fra  alle  Sider. 

»Jo,  der  kommet  Telegraf  efter  ham.  Han 
rejst  po  Augenblik  und  kommer  igen  om  otte 
Dache. « 

»Saa  kan  vi  altsaa  spare  Prøven  paa  »Aldrig 
kokettere  1«   —  smilede  Ritta. 

»Og  paa  »Ser  Jer  i  Spejl!«  med.  —  Nu 
har  vi  jo  ingen  Onkel!«  —  lo  Amanda. 

»Og  i  »Indkvarteringen«  spillede  han  den 
gamle  Tjener«  —  suplerede  Julie  Eister  — 
»Paa  den  Maade  kan  jo  ingen  af  Stykkerne  gaa!« 

Det  var  paafaldende,  hvor  roligt  de  tre 
Elskerinder  tog  sig  Ulykken.  Frøken  Julie 
syntes  nu  endogsaa  lige  frem  at  være  glad 
over,  at  hendes  Kæreste  ikke  kom  til  at  op- 
træde som  Landsenerofficeren  med  det  delte 
Hjærte. 

»Men  hvad  vil  I  saa  spille  for  Generalen,  naar 
han  kommer  i  Morgen?'    —  spurgte  Østrup. 

»For  Generalens  Skyld  behøver  De  ikke 
at  gøre  Dem  nogen  Ulejlighed.  Jeg  talte  for 
et  Øjeblik  siden  med  hans  Læge,  og  han  for- 
talte mig,  at  den  Gamle  har  faaet  et  Anfald 
af  Gigt,  der  vil  tvinge  ham  til  at  celebrere  sin 
Fødselsdag  inden  fire  Vægge,«  —  meddelte 
Doktoren. 

»Und  so  har  jaj  en  Brief,  som  den  Hrr 
Doktor  har  forloret;  den  har  ikke  været  i  andre 

Hænder,  som  mine!«  —  fortsatte  Nissen  og- 
overrakte  Vestring  det  sortkantede  Brev  og- 
Konvoluten. 

Doktoren  kastede  et  Blik  i  Brevet  og  lagde 
det  derpaa  ligegyldig  fra  sig  paa  Bordet.  5 Tak 
skal  De  have!''<  nikkede  han  til  Nissen.  »Det 
var  for  Resten  ikke  mig,  men  Postmesteren, 
der  har  tabt  det«:  —  tilføjede  han. 

»Postmesteren!«  raabte  Østrup  og  Fruen 
paa  én  Gang,  slagne  ved  Tanken  om,  at  det 
var  ham,  der  havde  arvet  den  ostindiske  For- 
mue og  nu  var  rejst  bort  for  at  tage  den  i 
Besiddelse. 

-Ja,  det  var  et  Teaterbrev,  et  Rekvisit,  der 
skulde  have  været  brugt  i  det  sidste  Stykke. 
Men  nu  bliver  der  altsaa  ikke  Brug  for  det« 
—  forklarede  Doktoren. 

»Et  Teaterbrev!;  —  gentog  Østrup  og 
vendte  sig  inderlig  flov  mod  sin  Kone. 

»For  Alt  i  Verden,  Lavrids,  lad  dog- 
Ingen  mærke  Din  Fadæse!^  hviskede  Fruen, 
greb  et  Glas,  traadte  med  et  smilende  Aasyn, 
der  bevidnede  hendes  ubestridelige  dramatiske 
Talent,  ind  i  Klyngen  og  sagde: 

»Da  vi  for  en  Tid  siden  blev  enige  om  at 
give  denne  Festforestilling,  var  der  en  klog 
Mand,    som    advarede    os    derimod.      Det    var 

min  kære  Svigersøn,  Doktoren,  der  forudsagde, 
at  vi  vilde  falde  i  Hænderne  paa  et  lille  Uhyre, 
som  kaldtes  Teaternissen,  og  som  vilde  være  i 
Stand  til  at  forstyrre  alle  vore  Planer  og  paa- 
føre  os  tusinde  Fortrædeligheder.  Denne  Spaa- 
dom  er  slaaet  ind.  Uagtet  Lysten  til  at  spille 
Komedie  var  saa  stærk,  at  selv  jeg,  der  for 
Alderens  Skyld  kunde  være  Bedste- 
moder,« her  fik  Brask  et  naalespidst  Side- 
blik —  »var  nær  ved  at  paatage  mig  en 
Elskerindes  Skikkelse,  er  det  lykkedes  ham  at 
ødelægge  hele  fem  Stykker  for  os,  og  jeg  tør 
paastaa,  at  der  næppe  er  en  Eneste  iblandt 
os,  som  ikke  har  haft  Ubehageligheder  for  hans 
Skyld. . 

»Hør,  hørl«   —  raabte  Brask. 

»Hør,  hør!«  —  sukkede  Stramberg,  der 
imidlertid  ved  at  gennemblade  Amandas  Rolle 
havde  faaet  Øje  paa  de  skæbnesvangre  Repliker 
fra  Grotten. 

»Hør,  hør!«  —  raabte  Østrup,  Fru  Eister 
med  Datter,  Agenten  og  Forfatterinden  til  »For- 
myndersken«, Ritta,  Amanda  og  Vestring 
i  Kor. 

»Jeg  vil  derfor  forslaa  dem  Alle,  at  vi 
ved  dette  Glas  for  bestandig  tager  Afsked  med 
Teaternissen   og  alle  vore  Teaternykker,    og 

da  man  allerede  har  gjort  en  god  Begyndelse 
til  at  arrangere  sig  Par  om  Par,  vil  jeg  pro- 
ponere,  at  vi  derefter  begiver  os  op  i  Have- 
salen og  fejrer  de  fire  Forlovelser  med  et  lille 
improviseret  Bal.« 

Glassene  blev  tømte  og  Forslaget  modtaget 
med  Henrykkelse. 

>Hr.  Meddirektør!«  —  smilede  Fruen  nejende 
for  Brask  —  »Vil  De  tage  tiltakke  med  mig 
som  Baldame?  —  Havde  Nissen  ikke  i  Gaar 
ladet  Fortæppet  falde,  vilde  De  have  vidst,  at 
jeg  endnu  danser  som  en  Sylfide.« 

Brask  sank  Pillen  med  et  bittert  Smil  og 
bød  Fruen  Armen,  men  det  var  et  knusende 
Blik,  han  sendte  Nissen,  i  det  de  gik  ham 
forbi. 

Østrup  fulgte  efter  med  Ritta;  det  Øje- 
kast, han  sendte  Ulykkesfuglen  i  Forbigaaende, 
var  just  ikke  venligere. 

Saa  kom  Agenten  med  Forlovede.  I  det 
de  passerede  forbi  Nisssen  holdt  Frøkenen 
kælent  Buketten  under  den  lykkelige  Elskers 
Næse  og  hviskede:  »Ser  Du  din  Postillon 
d'amour?«  —  »Jo— o!«  stønnede  Agenten  og 
laante  Fyren  et  Par  Øjne,  der  bragte  ham  til 
slaa  sine  ned. 


Teaternissen.  2QQ 

I  det  Samme  kom  Løjtnanten  med  Kæreste 
forbi;  han  syntes,  at  Nissens  nedslagne  Blik 
skadefro  hvilede  paa  hans  Støvler,  og  da  den 
gamle  Maler  løftede  Øjnene  op  igjen,  fik  han 
derfor  et  Blik  endnu  mere  rasende  end  de 
foregaaende. 

Ogsaa  Forvalteren,  der  havde  budt  Fru 
Els  ter  sin  Arm,  sendte  Nissen  et  mørkt  »Tak 
for  Sidst!«  Havde  han  vidst,  hvad  han  gik 
Glip  af  ved  at  følge  Grisene  til  Dørs,  vilde  han 
have  sendt  ham  et  endnu  mørkere. 

»Se,  der  staar  Teaternissen,  stakkels 
Djævel!«  —  smilede  Doktoren,  der  med  den 
yndige,  glædestraalende  Amanda  ved  Armen 
sluttede  Toget.  »Hans  Skaal  drak  de,  men 
ham  selv  byder  Ingen  et  Glas,  og  dog  er  det 
maaske,  naar  Alt  kommer  til  Alt,  ham,  vi  kan 
takke  for  dette  Bal  og  en  lille  Herregaard!« 

Han  havde  næppe  udtalt  disse  Ord,  før 
Amanda  dansede  hen  til  Bordet,  greb  to 
Champagneflasker  og  stak  en  i  hver  Arm  paa 
den  forbavsede  Gnom.  »I  denne  Vin  skal  De 
drikke  en  Skaal  for  de  to  lykkeligste  Mennesker 
paa  Jorden!«  —  hviskede  hun  ham  i  Øret  og 
hoppede  derpaa  tilbage  til  sin  Ven,  klyngede 
sig  til  hans  Arm  og  fulgte  efter  de  Andre. 

Nissen  stod  som  forstenet.  Den  forstyrrede 
Forestilling,  de  mange  Forlovelser,  Herrernes 
knusende  Øjekast  og  den  dejlige  Piges  Venlig- 
hed —  Alt  var  ham  fuldstændigt  ufatteligt. 
Han  trykkede  Flaskerne  tættere  til  sig,  sænkede 
dybsindig  Panden  og  udbrød: 

»Sonderbarl  —  Wunderbarl  —  Ganz  un- 
begreiflich ! « 


MYRTEKVISTENE 

FIRE  SMAAHISTORIER. 


I. 

Der  var  lyst  tre  Gange  fra  Prædikestolen, 
Præsten  var  bestilt  og  Brudekjolen  var  syet; 
Kisten  med  Udstyret  i  stod  ogsaa  færdig;  det 
var  just  ikke  Kostbarheder,  den  indeholdt,  men 
enhver  Traad  var  løbet  gennem  Moderens 
Fingre,  først  ind  paa  Tenen  og  saa  ud  i  Væven: 
der  var  mange  Timer  spundne  op  og  mange 
Tanker  vævede  ind  i  det  tarvelige  Udstyr. 

.  Bryllupsdagen  kom,  og  Morgensolen  tittede 
ind  ad  Vinduerne  i  Enkens  Hus.  Alle  var 
vaagne.  Den  Gamle  havde  allerede  travlt  ude 
i  Køkkenet,  den  unge  Pige  sad  ved  Vinduet  og 
saa  ned  ad  Landevejen  —  der  skulde  han 
komme  fra  —  og  de  tre  smaa  Søstre  laa  lys 
vaagne  i  deres  lille  Seng,  de  havde  ikke  kunnet 
sove  hele  Natten,  for  at  tænke  paa  de  Herlig- 
heder, som  Dagen  skulde  bringe. 

Om   Formiddagen   kom   der    en    ung  Pige 
fra    Herregaarden    ned    til    Bruden.       Det   var 

Gartnerens  Datter,  hendes  bedste  Veninde.  Hun 
havde  en  nydelig  lille  hvid  Kurv  i  Haanden, 
den  aabnede  hun  halvt  og  saa  hende  skælmsk 
i  Øjnene,  men  Bruden  slog  sine  ned  og  rødmede. 
Den  lille  Kurv  var  fyldt  med  Myrtekviste. 

Om  Middagen  stod  de  tre  Smaa  oppe  paa 
den  lille  Høj  ved  Enden  af  Haven.  De  havde 
faaet  deres  Søndagsstads  paa  og  stod  nu  paa 
Vagt,  for  at  lade  deres  Søster  vide,  naar 
Vognen  med  den  røde  Kusk  paa  viste  sig  oppe 
paa  Bakken,  eller  naar  Posthornet  lod  sig  høre. 
Tiden  blev  dem  lang,  den  ene  Gang  efter  den 
anden  løb  de  ind  for  at  spørge,  om  han  nu 
ikke  snart  kom.  »Jo,  nu  kan  det  ikke  vare 
længe,«  mente  Moderen,  men  det  varede  allige- 
vel saa  længe,  at  de  begyndte  at  græde. 

Om  Eftermiddagen  trak  der  et  Uvejr  op. 
Himlen  blev  mørk,  og  Regnen  piskede  mod 
Ruderne,  de  Smaa  maatte  holde  sig  inde. 
»Men  hvorfor  kommer  han  dog  ikke?«  spurgte 
de  deres  Søster.  »Bare  der  ikke  er  hændt  ham 
Noget!«  hviskede  hun  og  vendte  Ansigtet  mod 
den  vaade  Rude,  for  at  Ingen  skulde  se,  at 
hendes  Øjne  ogsaa  var  vaade. 

I  Mørkningen  kom  der  et  Brev  til  Moderen. 
Da  det  var  læst,  græd  hun  ogsaa. 

Det  var  en  sørgelig  Aften  og  en  mørk 
Nat,  som  fulgte  efter  den  Dag,  der  skulde  have 
været  Bryllupsdag,  men  ikke  blev  det.  Moderen, 
den  unge  Pige  og  de  tre  smaa  Søstre  græd 
allesammen,  men  nu  er  der  gaaet  halvfjerdsinds- 
tyve Aar  siden  den  Aften,  og  i  dem  har  der 
været  saa  mange  mørke  Timer  og  Dage,  at  vi 
ikke  har  Taarer  til  dem  alle.  Derfor  græder 
vi  ikke  med  dem,  der  græd  for  saa  længe  siden. 

Taarer  tørrer  snart.  Den  næste  Dag  græd 
den  unge  Pige  ikke  mere.  Hun  havde  Feber. 
I  sin  Vildelse  drømte  hun,  at  hun  stod  Brud, 
alle  hendes  Veninder  bragte  hende  Kranse, 
hun  var  saa  usigelig  lykkelig.  Og  Drømmen 
gik  i  Opfyldelse.  Sygdommen  tiltog,  og  otte 
Dage  derefter  var  hun  usigelig  lykkelig:  alle 
hendes  Veninder  bragte  hende  Kranse  —  Kranse 
af  Buksbom  og  Vintergrønt. 

Heller  ikke  Moderen  græd  den  næste  Dag. 
Hun  syslede  om  sin  syge  Datter  og  udtømte 
sin  Harme  over  Verdens  Usselhed  og  Mændenes 
Falskhed  for  Nabokonen.  Myrtekvistene  kastede 
hun  ud  af  Vinduet. 

De  smaa  Søstre  havde  ogsaa  forvundet 
deres  Sorg.  De  havde  hver  faaet  et  stort 
Stykke  af  Bryllupskagen,  og  spiste  det  ude  i 
Solskinnet  paa  Bænken  under  Vinduet. 

>;Aa,  se  det  smukke  Grønne  der!  Det  skal 
vi  binde  en  Krans  af«  —  raabte  den  Ene. 

^.Lad  os  stikke  det  ned  i  Sandet  og  lege, 
at  det  er  en  Have!«   sagde  den  Anden. 

»Nej,  lad  os  plante  det  rigtigt  —  plante 
det  i  Urtepotter!«  foreslog  den  Tredje,  og 
hendes  Raad  blev  fulgt.  Børnene  fik  fat  i  en 
Flaske  uden  Hals,  et  Lerkrus  uden  Hank  og 
'en  sprukken  Urtepotte,  som  de  bandt  sammen 
med  Seglgarn,  og  deri  plantede  de  hver  sin 
Kvist. 

»Naar  vi  nu  bare  venter,  saa  vokser  de  op 
og  bliver  til  store  Træer  og  bærer  dejHge 
Blomster«  —  sagde  de  Smaa. 

Ja,  bild  Jer  det  ind!«  —  mumlede  Nabo- 
konen. 

^.Hvorfor  skulde  de  ikke  faa  Blomster?« 
—  spurgte  Børnene. 

»Fordi  der  er  ingen  Lykke  ved  dem!  — 
Naar  man  vil  være  vis  paa,  at  det  Slags  Grønt 
skal  slaa  an,  maa  man  desuden  plante  det  i 
Guldkrukker  og  ikke  i  saadanne  fattige  Potte- 
skaar.     Men  det  kan  I  nu  ikke  begribe!« 

Det  kunde  Børnene  ikke  heller,  og  det 
var  endda  godt.  Myrtekvistene  lod  ogsaa  til 
at  være  villigere,  end  Nabokonen  trode;  de  slog 
an  alle  tre. 

Der  gik  ti,  der  gik  tolv,  ja,  der  gik 
flere  Aar. 

Det  lille  Hus  ved  Landevejen  var  revet  ned 
og  et  prægtigt  Lyststed  var  bygget  op  i  Stedet. 
Det  havde  Skifertag,  Veranda,  Espalier,  kulørte 
Glasruder  i  Dørene  og  tillukkede  Skodder  for 
Vinduerne.  Herskabet,  der  havde  ladet  det 
bygge,  lod  det  staa  ledigt  om  Vinteren,  og  om 
Sommeren  rejste  det  udenlands. 

Men  hvor  var  Enken  og  hendes  Børn? 

Den  Gamle  var  flyttet  til  sin  ældste  Datter. 
»Derovre  ved  Kirken  under  det  hvide  Syrén- 
træ!«  svarede  Nabokonen,  naar  man  spurgte, 
hvor  de  nu  boede.  De  tre  Smaa  var  blevne 
store.  Spurgte  man  efter  dem,  saa  vidste  hun 
kun,  at  »de  var  rejst  hver  sin  Vej  ud  i  den 
vide  Verden.« 

Og  hver  havde  taget  sin  Myrte  med. 

Den  ældste  af  Pigerne  var  den  smukkeste ; 
derfor  havde  en  gammel  Onkel  taget  hende  til 
sig.  Han  var  en  fornem  Mand  og  førte  et 
stort  Hus,  fuldt  saa  stort,  som  han  havde  Raad 
til,  og  han  sparede  ikke  noget  paa  sin  Pleje- 
datter.     Hun   lærte   at  danse,   synge  og  spille, 

havde  en  Guvernante  til  at  snakke  Fransk 
med  og  en  Kammerjomfru  til  at  pynte  og  fri- 
sere sig. 

Hendes  Myrte  kom  ogsaa  til  Ære  og  Herlig- 
hed. Den  kom  i  Guldkrukke,  rigtig  nok  ikke 
af  det  pure  Guld,  men  dog  altid  af  forg)ddt 
Porcellæn.  Hver  Morgen  blev  den  vandet  af 
Tjeneren  med  Regnvand,  og  hver  Aften  blev 
den  vandet  med  Galanterier  af  de  unge  Herrer, 
der  kom  i  Huset.  De  havde  alle  noget  Smukt 
at  sige  om  den. 

Og  hvad  havde  de  ikke  at  sige  om  den 
unge  Pige!  Hun  var  saa  dejlig,  at  de  ikke 
kunde  taale  at  tænke  paa  hende,  og  derfor 
tænkte  de  heller  ikke  paa  hende  længer,  end 
de  saa  hende.  Men  naar  de  saa  hende,  saa 
sukkede  de;  jo  dejligere  hun  blev,  jo  mere 
sukkede  de,  og  jo  mere  de  sukkede,  jo  dejligere 
stræbte  hun  at  blive. 

Hendes  Hoved  var  kranset  af  de  smukkeste 
brune  Lokker,  men  for  at  gøre  sig  endnu  dej- 
ligere, pyntede  hun  det  med  den  ene  Krans 
prægtigere  end  den  anden.  Først  bar  hun 
smaa  Glemmigejer,  saa  Markblomster,  saa  Rosen- 
knopper, saa  Provenceroser,  saa  Georginer,  saa 
Valmuer  og  saa  Drueranker  med  Vinløv  i  alle 
Høstens  spraglede  Farver. 

Og  mens  den  ene  Krans  maatte  give  Plads 
for  den  anden,  gav  det  ene  Aar  Plads  for  det 
andet.  Til  sidst  pyntede  hun  sig  med  en  Krans 
af  bare  Guldblade  —  da  var  der  allerede  Sølv- 
striber i  Lokkerne. 

Paa  sin  Myrte  havde  hun  ikke  haft  Tid 
at  tænke.  Den  var  imens  tørret  hen,  visnet, 
gaaet  ud. 

»Den  Vej  skal  vi  alle!^<  —  sukkede  hun  og 
saa  i  Spejlet. 

Saa  blev  Myrten  kastet  ud  i  Baggaarden 
mellem  Fejeskarnet.  Der  fandt  Smaadrengene 
den.  De  smurte  Fuglelim  paa  Grenene  og  fangede 
Spurve  i  den. 

Det  var  de  Blomster,  den  kom  til  at  bære. 

III. 

Den  anden  af  Enkens  Døtre  var  just  ikke 
køn,  men  en  ret  net  lille  Pige  var  hun  alligevel, 
og  dertil  var  hun  godmodig  og  føjelig  og  tog 
Verden,  som  den  kunde  falde. 

Da  Moderen  døde,  kom  hun  i  Huset  hos 
hendes  Søster,  der  ogsaa  var  Enke,  og  hendes 
Myrte  kom  med. 

Moster  havde  en  Søn,  som  var  hendes 
Øjesten,  men  det  var  ogsaa  Alt,  hvad  han 
var  —  han  blev  aldrig  Andet. 

Hos  Moderen  fik  han  Mad  og  Drikke,  Lys 
og  Varme,  et  net  lille  Værelse,  tolv  lange  Piber 
med  tilhørende  Tobak  og  Lommepenge  oven  i 
Købet,  kort  sagt:  han  fik  Alt,  hvad  han  vilde 
have  -^-  undtagen  sin  Eksamen,  for  den  skulde 
han  selv  tage,  og  det  var  saa  besværligt.  Da 
han  var  fem  og  tyve  Aar,  vilde  han  have  sig 
en  Kæreste,  og  hende  fik  han  ogsaa.  Moster 
forsikrede  den  unge  Pige,  at  han  var  et  saadant 
ejegodt  Menneske  og  holdt  saa  inderlig  meget 
af  hende,  at  det  vilde  være  en  dødelig  Synd  at 
sige  Nej  til  ham  —  og  Pigen  vilde  jo  ikke  have 
en  dødelig  Synd  paa  sin  Samvittighed. 

Saa  blev  der  da  holdt  Forlovelse,  og  det 
var  saa  rart  og  saa  nemt;  nu  havde  han  jo 
»Alt  i  Huset, c  og  der  var  Herlighed  og  Kærlig- 
hed fra  Morgen  til  Aften. 

Hans  Værelse  var  det  eneste,  der  vendte 
mod  Solsiden,  derfor  blev  Myrten  bragt  derind. 
Aal  —  Hvormange  søde  Ord  blev  der  ikke 
sagt  om  den  Myrte  af  de  to  Forlovede!  Og 
hver  Gang  en  af  dem  havde  sagt  Noget,  saa 
kyssedes  de,  og  saadan  blev  de  ved,  til  de 
havde  sagt  alt  det  Søde,  der  kunde  siges,  og 
naar  det  saa  var  sagt,  begyndte  de  forfra 
igen,  og  da  de  endelig  blev  kede  af  at  sige, 
hvad  de  havde  sagt  saa  tit,  saa  sagde  de  Ingen- 

ting,  men  kyssedes  bare  —  bare  af  bare  Ked- 
sommelighed. 

Det  er  mærkeligt  nok,  at  Myrterne  ikke 
kan  trives  i  Ungkarlsværelser.  Om  der  er  for 
stærk  Kakkelovnsvarme  om  Vinteren,  eller  for 
megen  Træk  om  Sommeren,  om  det  er  Tobaks- 
røgen, eller  hvad  Andet,  det  nu  kan  være  — 
nok  er  det:  de  befinder  sig  aldrig  rigtig  vel 
derinde,  især  naar  de  skal  staa  der  en  halv 
Snes  Aar,  og  det  maatte  Myrten  her. 

Der  er  en  Sygdom,  som  man  kalder 
Honningdug,  fordi  alle  Bladene  paa  det  Træ, 
den  overfalder,  bliver  bedækkede  af  en  sød, 
klæbrig  Saft,  lige  som  Honning  eller  Sirup. 
Den  fik  Myrten  derinde  hos  de  Forlovede. 
Bladene  klistrede  sig  sammen,  Støv  og  Dun 
blev  hængende  fast  i  dem,  snart  kunde  man 
ikke  se,  om  de  vare  graa  eller  grønne  —  den 
saa  ynkelig  ud. 

De  Forlovede  vidste  næsten  ikke  mere, 
hvad  de  skulde  gøre  med  den,  men  saa  døde 
Moster,  og  saa  fik  de  Andet  at  tænke  paa. 
De  maatte  skilles  ad,  og  hvor  haardt  det  end- 
ogsaa  var  at  tilstaa  det  —  de  indsaa  jo  nok, 
at  det  blev  for  bestandig.  Hvad  skulde  det 
blive  til  med  den  Forlovelse? 

Han  fik  en  Plads  hos  en  Enke  —  som 
Mand  eller  Fuldmægtig,  en  af  Delene  var  det. 
Hun  blev  Husholderske  hos  en  Enkemand,  oe 
da  han  saa,  at  hun  baade  var  ferm  og  spar- 
sommelig og  god  at  komme  til  Rette  med,  saa 
fandt  han,  at  de  lige  saa  godt  kunde  gifte  dem, 
og  det  havde  hun  heller  ikke  Noget  imod. 

Myrten  —  ja,  den  var  rigtig  nok  saa  for- 
røget og  forklistret  og  forkrammet,  at  den  ikke 
godt  kunde  bruges  til  Brudekrans,  men  det 
kunde  jo  ogsaa  være  det  Samme,  mente  Brud- 
gommen: Han  var  Enkemand,  og  det  skulde 
kun  være  Stuebryllup. 

IV. 

Den  tredje  Datter  var  langt  fra  at  være 
smuk.  Hun  Ijavde  fromme,  klare  og  kloge 
Øjne,  fin  Hud  og  smukke  hvide  Tænder,  det 
maatte  man  indrømme,  men  et  tykt,  purket, 
rodt  Haar  og  en  forfærdelig  Mængde  Fregner 
havde  hun  ogsaa,  og  derfor  blev  man  enig  om, 
at  hun  var  inderlig  styg,  og  naar  Folk  bare 
bliver  enige  om  Sligt,  saa  er  det  saa  godt  som 
afgjort. 

Hende  tog  hverken  Onkel  eller  Tante  til 
sig,  og  derfor  maatte  hun  tage  ud  blandt 
Fremmede,  da  Moderen  døde. 

Hun  fik  Tjeneste  som  Jomfru  paa  Herre- 
gaarden  hos  den  rige  Kammerraad,  det  vil  sige, 
hun  kom  til  at  tjene  Børnene  som  Lærerinde 
og  Barnepige,  Fruen  som  Kammerjomfru  og 
Sypige,  og  Kammerraaden,  Forvalteren  og  Fuld- 
mægtigen som  Skive  for  deres  Vittigheder  — 
og  de  var  mange,  for  de  var  ikke  udsøgte. 

Landluften  er  tit  noget  raa,  men  naar  blot 
Hjertet  er  friskt,  falder  den  ikke  saa  let  for 
Brystet;  Jomfruen  fandt  sig  snart  hjemme  der- 
ude; der  var  mere  at  høre  og  mere  at  gøre, 
end  hun  var  vant  til,  men  en  god  Vilje  trækker 
et  tungt  Læs,  og  man  kan  høre  meget,  uden  at 
Ørerne  gaar  af  —  det  trøstede  hun  sig  med. 

Hendes  Myrte  fik  det  næsten  bedre  end 
hun.  Den  fik  Plads  oppe  i  det  lille  Taarn- 
kammer,  som  de  kaldte  Jomfruburet.  Der  stod 
den  hele  den  lange  Sommerdag  i  det  aabne 
Vindue  og  saa  ned  i  Haven,  fik  Morgensol  og 
Aftendug,  hørte  Fuglesang  og  modtog  Besøg 
af  Bier  og  Sommerfugle.  Det  var  intet  Under, 
at  den  trivedes  og  skød  ud  til  alle  Sider. 

I  Sommerferien  blev  der  lystigt  paa  Gaar- 
den.  Der  kom  Fremmede  og  Bekendte  fra 
Hovedstaden,  og  blandt  dem  en  ung  Student, 
den  Gladeste  blandt  de  Glade.  Han  drillede 
ogsaa  Jomfruen   saa   smaat,    men   det   var   ikke 

ganske    paa    samme    Maade,    som    de    Andre, 
derfor  morede  det  hende  mere. 

Blandt  andre  Spillopper  hittede  han  en  Dag 
paa  at  stjæle  hendes  Myrte  og  sætte  en  Kaktus 
i  Stedet.  Døren  til  Jomfruburet  var  lukket  i 
Laas,  men  Vinduet  stod  aabent;  derfor  gik  han 
ned  i  Haven,  fik  fat  i  en  lang  Stige  og  rejste 
den  op  mod  jMuren.  Han  var  allerede  oppe 
paa  de  øverste  Trin  med  Kaktuspotten  i  Armen, 
da  Stigen  gled  ud  forneden  og  han  styrtede  ned. 
Der  laa  han  nu.  Det  ene  Ben  havde  han 
brækket,  det  andet  havde  han  forvredet. 

Ogsaa  det  gik  ud  over  Jomfruen.  Foruden 
alt  Det,  hun  før  havde  haft  at  tage  vare, 
maatte  hun  nu  ogsaa  være  Sygepasserske;  men 
hun  var  det  med  saa  megen  Omhu  og  god 
Vilje,  at  det  stakkels  unge  Menneske,  der  nu 
laa  lemlæstet  i  et  fremmed  Hus,  hverken  savnede 
sit  Hjem  eller  sin  Søsters  Pleje. 

>A11  De  være  lige  saa  kærlig  mod  Enhver, 
der  brækker  Hals  og  Ben,  saa  skal  jeg  saa- 
mænd  springe  ud  fra  Kvisten  en  Gang  til 
Vinter,  naar  jeg  faar  god  Tid«  —  sagde  For- 
valteren. 

»Det  skulde  De  ikke  gøre.  Skønjomfruen 
har  ikke  Hjerteplaster  til  mere  end  én  saaret 
Ridder«  —  sagde  Fuldmægtigen. 

»Fy  skam  Dem!  Nu  gør  de  jo  Jomfruen 
rød  over  hele  Hovedet  — «  lo  Kammerraaden, 
og  saa  lo  naturligvis  alle  de  Andre  med. 

Der  var  for  Resten  Noget  i  det,  den  vittige 
Kammerraad  sagde. 

Hun  havde  som  barmhjærtig  Søster  Hjærte 
for  Enhver,  der  led,  og  det  unge  Menneske  led 
meget;  det  er  derfor  nok  muligt,  at  han  til 
sidst  fik  mere,  end  en  Broderlod  i  hendes 
Hjærte,  men  det  var  i  al  Fald  en  Hemmelighed. 

Da  han  kom  sig  igen,  og  hver  Dag  for- 
talte hende,  hvor  meget  han  havde  hende  at 
takke,  følte  hun  sig  saa  lykkelig  derover,  at 
hun  næppe  turde  være  det  bekendt  for  sig 
selv,  og  hver  Gang  hun  saa  paa  sin  Myrte, 
blev  hun  saa  underlig  til  Mode.  Det  var  den, 
der  havde  været  Skyld  i  Ulykken,  og  derfor 
syntes  hun,  at  det  var  den,  hun  havde  at 
takke  for  al  sin  Lykke. 

Det  varede  ikke  længe,  før  han  rejste  ind 
til  Byen  igen.  Han  skulde  læse  til  Eksamen. 
Der  blev  tomt  efter  ham  paa  Herregaarden, 
men  han  havde  efterladt  sig  mange  Minder;  de 
maatte  nu  udfylde  hans  Plads. 

Naar  Jomfruen  sad  alene  oppe  i  sit  Taarn- 
kammer  og  saa  en  Sommerfugl  komme  ind  ad 
Vinduet,    flagre    om   mellem   Myrtegrenene    og 

flyve  bort  igen,  saa  kom  hun  altid  til  at  tænke 
paa  Studenten  —  eller  Kandidaten,  som  han 
nu  blev  kaldt.  Han  havde  talt  saa  mange  Ord, 
der  lød,  som  om  han  ikke  turde  tale  dem  ud, 
og  naar  Jomfruen  tænkte  paa  dem,  opstod  der 
Tanker,  som  hun  ikke  turde  tænke  ud;  derfor 
tænkte  hun  dem  om  igen  den  ene  Gang  efter 
den  anden. 

Hver  Gang  Kammerraaden  havde  været  i 
Byen,  kom  han  tilbage  med  Hilsener  til  Jom- 
fruen fra  Kandidaten.  Forvalteren  og  Fuld- 
mægtigen kaldte  ham  aldrig  Andet  end:  »Jom- 
fruens Kandidat. -< 

»Jeg  siger  ingen  Ting,  for  jeg  har  ikke  Lov 
at  sige,  hvad  jeg  kunde  sige,  men  jeg  véd 
nok,  hvad  jeg  véd ! «  —  sagde  Kammerraaden,  og 
hver  Gang  han  sagde  det,  blev  Jomfruens 
fregnede  Kinder  ganske  røde. 

Der  var  gaaet  et  Par  Aar.  Kandidaten 
havde  gjort  Karriere,  som  man  kaldte  det,  og 
var  allerede  bleven  Professor.  I  Sommerferien 
vilde  han  besøge  sine  gamle  Venner  paa  Herre- 
gaarden. 

»Det  er  saa  Skam  ikke  for  min  Skyld, 
han  kommer  c   —  forsikrede  Forvalteren. 

>Nej,  han  har  nok  andre  Ærinder.  Nu  har 
han  jo   faaet   Embede,    og   det  var   naturligvis 

blot  det;  han  ventede  paah-  —  istemte  Fuld- 
mægtigen. 

»Var  jeg  som  De,  Jomfru,  saa  lukkede  jeg 
Døren  op  for  min  Myrte,  naar  han  nu  kommer 
herud.  Det  vilde  dog  være  stor  Synd,  om  han 
anden  Gang  skulde  slaa  sig  ihjel  ved  at  hente 
den  gennem  Vinduerne,  <"  —  smiskede  Kammer- 
raaden. 

Det  var  uhyre  morsomt! 

Den  unge  Professor  kom  virkelig  derud. 
Jomfruen  sad  oppe  i  Taarnkammeret  og  saa 
ud  over  Landevejen.  Allerede  langt  borte  op- 
dagede hun  Vognen  med  den  røde  Postillon  — 
der  dukkede  et  underligt  Barndomsminde  op  i 
hendes  Tanker.  Meget  fik  hun  ikke  talt  med 
ham  den  første  Aften,  men  doo-  saa  meq;et,  at 
hun  kun  sov  lidt  den  Nat. 

Næste  Aften  var  der  Dans  paa  Herregaarden. 
Der  kom  mange  Fremmede,  og  blandt  dem 
Fruens  Søster,  den  smukkeste  Frøken  i  hele 
Hovedstaden.  Hun  var  selvskreven  Baldronning, 
hvor  hun  vidste  sig,  og  det  kunde  jo  ikke  være 
Andet,  end  at  Professoren  aabnede  Ballet  med 
hende.  Da  det  var  gjort,  engagerede  han  Jom- 
fruen, men  hun  dansede  ikke,  og  saa  valsede 
han  ogsaa  anden  Vals  med  den  smukke  Frøken. 
Den  Nat  sov  Jomfruen  endnu  mindre. 

Nogen  Tid  derefter  sad  hun  oppe  i  sit 
Taarnkammer  bag  Myrten  ved  det  aabne  Vindue. 
Det  var  en  dejlig  stille  Maaneskins  Aften.  Her- 
skabet spaserede  nede  i  Haven;  der  lød  Latter 
og  højrøstet  Spøg  oppe  fra  Lysthuset  paa 
Højen;  hun  lyttede,  men  hans  Stemme  hørte 
hun  ikke  blandt  de  andre.  Da  lød  der  en 
Hvisken  i  den  afsides  Gang  nede  ved  Taarnet. 
Et  ungt  Par  havde  skilt  sig  fra  Selskabet;  det 
var  Professoren  og  Frøkenen.  Hvad  de  hviskede 
om —  ja,  det  hørte  den  stakkels  Jomfru  deroppe, 
og  den  Nat  sov  hun  slet  ikke. 

Samme  Efteraar  blev  der  holdt  et  stort 
Bryllup  paa  Gaarden.  Man  havde  aldrig  set 
en  smukkere  Brud  end  Professorens.  Jomfruen 
havde  bundet  Brudekransen.  Af  hendes  Myrte 
stod  kun  Stammen  og  Stilkene  tilbage;  alt  det 
Grønne  bar  Bruden  i  sit  Haar,  da  hun  gik  til 
Alteret.  Det  var  ogsaa  en  prægtig  Krans,  den 
glimrede,  som  om  der  sad  Diamanter  i  den. 

.    Saa  gik  der  Aar  paa  Aar,    det  ene   efter 
det  andet  og  det  ene  som  det  andet. 

Myrten  gik  ikke  ud,  hvor  haardt  den  saa 
var  bleven  beskaaret;  da  Foraaret  kom,  skød 
den  lysegrønne  '  Skud  ud  til  alle  Sider,  de 
voksede  og  bredte  sig,  og  efter  en  Tids  Forløb 
bar  den  en  Krone  rigere  og  friskere  end  nogen 

Sinde  før,  men  nu  var  den  jo  ogsaa  en  Myrte 
i  sin  bedste  Alder  —   den   var   over   de  Fyrre. 

Jomfruen  var  nu  hen  ved  de  Halvtreds. 
Det  er  just  ikke  altid  en  Piges  bedste  Alder,, 
men  det  lod  til,  at  hendes  nu  først  begyndte. 
Hendes  røde  Haar  blev  graat,  og  Fregnerne 
forsvandt,  men  hendes  rare  milde  Øjne  blev 
uforandrede.  Alle  var  enige  om,  at  hun  var 
en  sjælden  smuk  gammel  Pige. 

Da  kom  der  en  Gang  et  Brev  med  sort 
Segl  ud  til  Herregaarden.  Det  var  fra  Pro- 
fessoren til  den  gamle  Jomfru.  Hans  Kone  var 
død,  han  selv  var  syg,  og  hans  mange  Smaa 
savnede  Røgt  og  Pleje  —  nu  vendte  han  sig^ 
til  hende  i  sin  Sorg. 

Hun  betænkte  sig  ikke  paa,  hvad  hun 
skulde  gøre,  og  Herskabet  kunde  ikke  afslaa 
hende  Tilladelse  til  at  rejse,  da  hun  bad  derom; 
men  den  Dag,  da  hun  skulde  køre  bort,  var 
der  Sorg  paa  Gaarden.  Hverken  Forvalteren 
eller  Fuldmægtigen  sagde  en  eneste  Vittighed^ 
da  de  fulgte  hende  til  Vogns,  ja,  ikke  en- 
gang Kammerraaden  havde  noget  Morsomt  at 
sige,  da  Folkene  bar  den  store  Myrte  ned  i 
Vognen. 

I  Professorens  Hus  blev  hun  modtaget  af 
syv  smukke,  sortklædte  Pigebørn. 

>Hvad  er  det  for  et  dejligt  Træ,  Du  har 
med  Dig?«   spurgte  den  Yngste. 

>Det  er  Eders  Moders  Myrte«  —  svarede 
hun  og  kyssede  de  Smaa. 

Tiden  g-ik,  o"-  de  Smaa  blev  store. 

Nu  viste  det  sig,  at  der  dog  var  Lj-kke 
ved  Træet.  Enhver  af  Pigerne  fik  sig  en  Krans 
af  deres  Moders  Myrte,  og  den  gamle  Jomfru 
bandt  dem  alle. 

Da  hun  i  sine  unge  Dage  skar  Kviste  til 
den  første  Krans,  trode  hun,  at  den  aldrig 
vilde  grønnes  mere;  nu  skar  hun  Grønt  til  den 
Ene  efter  den  Anden,  uden  at  dens  Krone  blev 
mindre,  og  hun  syntes  at  hendes  Lykke  blev 
større  for  hver  Gang. 


Ved  Volden  ligger  der  en  Række  af  lave 
Huse,  som  mest  beboes  af  gamle  Folk  og 
enlige  Familier.  De  er  hverken  behængte  med 
Skilte  eller  Glasskabe,  men  i  alle  Vinduerne 
ser  man  blomstrende  Urtepotter,  Vedbende- 
ranker og  Kanarifugle. 

I  et  af  disse  Smaahuse,  hvor  der  staar  en 
prægtig  stor  Myrte  ved  Vinduet,  bor  der  en 
gammel  Jomfru  paa  henved  firsindstyve  Aar. 
Hun  bor  der  alene,    men   dog   er   det  sjældent, 

at  man  kan  gaa  forbi  hendes  Vinduer,  uden  at 
se  unge  smukke  Pigeansigter  og  guldlokkede 
Barnehoveder  titte  ud  gennem  Ruderne.  Det 
er  Professorens  Børnebørn,  der  besøger  den 
Gamle  og  ser  til  det  Træ,  der  har  baaret  deres 
Moders  og  Bedstemoders  Brudekrans  og  maaske 
allerede  har  skudt  Grønt  til  deres. 

Forleden  gik  jeg  der  forbi.  Det  frøs  og 
snede ,  men  i  den  gamle  Jomfrus  Kammer 
var  der  Sommer,  der  lød  Fuglesang  og  Pige- 
latter. Den  Gamle  sad  derinde  bag  sin  Myrte 
og  hendes  hvide  Haar  skinnede  gennem  det 
Grønne  —  det  var  ret  som  om  Træet  stod '  i 
Blomster. 


Udvalgte  Fortællinger 


gamle   og   nye 

EN  VAMPYRHISTORIE, 


II. 


Hvem  der  ikke  vil  læse  en  sørgelig  Historie, 
bør  springe  de  efterfølgende  Breve  over.  De 
er  kun  udgivne,  fordi  de  kaster  Lys  over  en 
af  de  Tildragelser,  der  jævnlig  foregaar  i  Mørket, 
men  sjælden  bliver  omtalte  og  aldrig  beskrevne, 
paa  Grund  af  de  store  Opofrelser,  der  gøres, 
for  at  de  ikke  skal  komme  for  Dagen. 

I. 

Fra  Kaptajn  Steenborg,  Postmester  i  X — ^borg,  til 
Doktor  Mimer. 

Gamle  Ven! 
Jeg  véd  ikke  ret,  hvad  det  var  for  en  be- 
rømt Mand,  der  først  sagde,  at  »ingen  Breve 
er  det  samme  som  gode  Breve,«  men  en 
stor  Menneskekender  har  han  været.  De  gode 
Efterretninger  bliver  som  oftest  gemte,  til  de 
er  for  gamle,  og  saa  skammer  man  sig  ved  at 
afsende  dem;  de  daarlige  blive  derimod  næsten 

altid  prompt  ekspederede.  Naar  man  efter  en 
halv  Snes  Aars  Forløb  faar  Brev  fra  en  Slægt- 
ning eller  Ven,  kan  man  vædde  Ti  mod  En 
paa,  at  det  ikke  er  noget  Behageligt,  han  har 
at  meddele;  der  maa  være  indtruffet  Noget, 
som  har  tvunget  ham  til  at  bryde  sin  Tavs- 
hed, og  man  kan  derfor  næsten  altid  bryde 
hans  Brev  med  det  Hj ærtesuk:  >; Herregud,  hvad 
er  der  nu  i  Vejen  med  hamle  Dersom  han 
ikke  trængte  til  Raad  eller  Trøst  eller  anden 
Hjælp,  vilde  han  næppe  have  taget  det  over 
tværs  og  ofret  Venskabet  en  Timestid  og  et 
Firskillingsfrimærke. 

Ja,  det  er  en  bitter  Indledning,  gamle  Ven, 
men  Bitterheden  gaar  ud  over  mig  selv.  Det  er 
et  Stykke  af  en  Straffepræken,  som  jeg  tusinde 
Gange  har  holdt  for  mig  selv,  uden  at  den  har 
frugtet  bedre  end  Straffeprækener  i  Alminde- 
hghed,  og  naar  jeg  denne  Gang  nedskriver  den, 
er  det  kun  for  at  vise  Dig,  at  den  er  holdt, 
og  at  Du  følgelig  ikke  behøver  at  holde  den, 
hvor  god  Anledning  der  endogsaa  gives  Dig 
til  at  tage  de  sørgelige  Sandheder  til  Indgangs- 
tekst  for  den  Epistel,  som  jeg  haaber  at  faa 
fra  Dig  med  næste  Post.  Kun  en  eneste  for- 
mildende Omstændighed  skal  jeg  anføre  til  min 
Undskyldning.      Husk,    at  jeg,   siden   vi   begge 

gik  af  fra  Tjenesten  i  Hæren,  har  været  — 
Postmester!  Et  Menneske,  der  fra  Morgen  til 
Aften  svømmer  i  Breve  til  Fremmede,  taber 
Lysten  til  at  skrive  til  sine  Venner;  han  faar 
Modbydelighed  for  al  Korrespondance. 

Men  til  Sagen !  Hvor  mange  Omveje  jeg 
gør,  og  hvor  nødig  jeg  nærmer  mig  den,  maa 
jeg  jo  sætte  Dig  ind  i  den,  for  at  Du  om  mulig 
skal  kunne  hjælpe  mig  ud  af  den. 

Du  har  naturligvis  ikke  glemt  vor  lille 
Agate,  det  kære  Barn,  som  min  Kones  salig 
Søster  efterlod  os  i  Arv,  da  hun  tog  sin  Død 
over  Mandens  fortvivlede  Gerning  efter  Op- 
dagelsen af  hans  Kassemangel,  og  har  Du  ikke 
ganske  glemt  hende  og  os,  véd  Du,  at  hun  var 
vor  eneste  Trøst,  da  begge  vore  forfløjne 
Drenge  gik  til  Søs  og  lod  os  sidde  tilbage  i 
den  tomme  Rede.  Skønt  jeg  med  sædvanlig 
Forsømmelighed  har  undladt  at  tilskrive  Dig 
derom,  véd  Du  formodentlig  ogsaa,  at  hun  for 
fem  seks  Aar  siden  er  blevet  gift  med  Kandidat 
Darling,  som  Du  flere  Gange  saa  hjemme 
hos  os,  da  han  som  Student  gik  paa  Frieri 
—  jeg  havde  nær  sagt  til  min  Kone  og  min 
Datter,  ti  de  holdt  omtrent  lige  meget  af  ham 
begge  to. 

Darling  var,  som  Du  maaske  erindrer  — 
hvis  Du  skulde  have  tabt  ham  af  Syne  —  en 
inderlig  rar  og  elskværdig  Fyr,  godmodig,  flittig 
og  beskeden,  kort  sagt  en  fuldstændig  Kontrast 
til  de  opblæste,  vindtørre  Labaner,  hvoraf  vi 
nuomstunder  har  saa  mange,  og  det  var  derfor 
intet  Under,  at  han  løb  af  med  Pigens  Hjerte 
og  min  Kones  Samtykke,  førend  jeg  vidste  et 
Ord  deraf.  Ogsaa  jeg  syntes  godt  om  ham, 
skønt  jeg  som  gammel  Soldat  ikke  kunde  nægte, 
at  han  var  mig  lidt  vel  blødsøden.  Hans  Be- 
skedenhed og  Tilbageholdenhed  gik  mig  vel 
vidt.  Der  var  mig  rent  ud  sagt  noget  =  .  . 
»Fordægtigt '<  —  havde  jeg  nær  sagt  paa 
Hjemmetysk,  Gud  forlade  mig  min  slemme 
Synd!  —  Der  var  noget  Mistænkeligt  ved 
ham,  vilde  jeg  sige.  Skønt  han  i  alle  Hen- 
seender lod  til  at  være  en  brav  og  retskaften 
Karakter,  fik  man  ham  aldrig  til  at  tale  ud  og 
tage  Bladet  fra  Munden,  tværtimod,  han  var 
saa  bange  for  at  være  fremtrædende,  at  det 
næsten  saa  ud,  som  om  han  havde  den  største 
Lyst  til  at  gaa  bagved  sig  selv,  og  saa  sky  for 
at  fortale  sig,  at  han  betænkte  sig  tre  Gange, 
før  han  betrode  sin  bedste  Ven,  hvad  han 
mente  om  Vejret. 

En  smuk  Dag  overraskede  han  os  med  den 
aldeles  uventede  Efterretning,  at  han  havde 
taget  en  meget  vellykket  Embedseksamen,  og 
nogle  Aar  senere,  da  han  saa  var  bleven  for- 
lovet med  Agate,  kom  han  en  stille  Aften 
ligesaa  og  fortalte,  at  han  nu  var  avanceret  til 
Kancellist  i  et  af  Ministerierne.  Han  mente  nu, 
at  han  kunde  gifte  sig.  Ved  Ekstraarbejde 
havde  han  skaffet  sig  et  saa  godt  Tillæg  til  sin 
Gage,  at  han  kunde  gøre  Regning  paa  et 
Tusind  Daler  om  Aaret,  og  da  Agathe  efter 
sin  Tante  havde  faaet  et  Legat  paa  200  Rd., 
var  der  altsaa  1200  Rd.  aarlig  at  begynde  med. 
Det  er  ikke  Meget  i  vore  Dage,  men  da  han 
baade  var  flittig  og  nøjsom,  og  Pigen  ogsaa 
var  smaat  vant,  saa  lod  vi  dem  gifte  sig,  og 
udstyrede  dem  et  Hjem  saa  smukt,  som  saadant 
et  ungt  Par  kunde  ønske  sig. 

For  et  Par  Aar  siden  tilbragte  Agate 
og  begge  Børnene  Sommerferien  ovre  hos  os 
—  hun  har  nemlig  de  to  dejligste  Børn,  man 
kan  se  —  og  det  var  jo  en  stor  Glæde;  men 
der  var  alligevel  noget  i  hendes  Væsen,  som 
jeg  ikke  syntes  om.  Hun  saa  modfalden  og 
ulykkelig  ud,  men  da  jeg  tog  hende  i  Forhør, 
mærkede  jeg  straks,  at  Darlings  fordømte  til- 
laasede  Væsen   havde  smittet  hende.      Det  var 

mig  ikke  muligt  at  faa  et  Ord  ud  af  hende. 
Hun  forsikrede,  at  hun  var  saa  lykkelig,  som 
nogen  Kone  kunde  være,  og  at  hendes  Mand 
var  et  Mønster  paa  en  Ægtemand,  og  det  blev 
hun  ved  at  forsikre  mig  saa  længe,  at  Graaden, 
som  hun  holdt  tilbage,  var  nærved  at  kvæle 
hendes  Stemme.  Saa  blev  jeg  kort  for  Hovedet 
og  lod  hende  vide,  at  enten  skønnede  hun  ikke 
paa  den  Lykke  at  have  saadan  en  Mand,  eller 
ogsaa  havde  hun  glemt,  at  hun  i  mig  havde  en 
Fader,  som  kunde  gøre  Fordring  paa  hendes 
Fortrolighed. 

Af  min  Kone  fik  jeg  dog  siden,  da  Agate 
var  rejst,  Saamieget  ud,  at  det  var  Nærings- 
sorg, der  trykkede  hende.  )Det  kan  umuligt 
gaa  rigtig  til<<  —  havde  hun  sagt.  ^^Darling 
paatager  sig  mere  og  mere  Arbejde,  han  slider 
baade  Dag  og  Nat,  saa  jeg  ikke  begriber,  hvor 
han  holder  det  ud,  og  jeg  sparer,  saa  det 
næsten  er  uforsvarligt,  men  endda  er  vi  altid  i 
Forlegenhed.  Deraf  havde  min  Kone  taget 
Anledning  til  at  holde  en  lille  Forelæsning  om 
fornuftig  Husholdning  og  var  gaaet  hende 
'  temmelig  nær  paa  Klingen,  saa  hun  for  at  for- 
svare sig  kom  til  at  lade  de  Ord  falde:  ;>Naar 
alle  Nødvendighedsartikler  bliver  dyrere  og 
dyrere,   mens  jeg  hvert  Aar   faar  Afkortning  i 

mine  Husholdningspenge,   saa   maa  jeg  jo  dog 
til  Sidst  komme  til  kort.< 

Min  kære  Halvdel  har  ikke  sin  Styrke  i 
Regnekonsten  —  det  være  sagt  til  hendes  Hj  ær- 
tes Ærel  Jeg  vilde  aldrig  have  forelsket  mig 
i  hende,  dersom  hun  havde  hørt  til  de  nøje- 
regnende og  beregnende  Damer.  Selv  er  jeg 
som  Du  véd,  just  ikke  heller  nogen  stor  Regne- 
mester, men  for  mig  var  denne  lille  Oplysning 
tilstrækkelig.  Naar  Manden  aarlig  har  forøget 
sit  Arbejde,  og  der  ikke  er  nogen  Grund  til  at 
antage,  at  det  bliver  slettere  betalt  end  tidligere, 
og  han  endda  er  nødt  til  aarlig  at  formindske 
Husets  nødvendigste  Udgifter,  saa  maa  der 
være  kommet  en  gal  Streg  i  Regnskabet  eller 
ogsaa  maa  der  være  et  mistænkeligt  Hul  i 
Bunden  af  Pengeskuffen!  Ved  at  opsætte  et 
lille  Overslag  over  hans  sandsynlige  Indtægter 
og  hans  bekendte  Udgifter,  kom  jeg  snart  til 
den  Overbevisning,  at  den  største  Del  af  hans 
Fortjeneste  maatte  forsvinde  paa  en  eller  anden 
hemmelighedsfuld  Maade.  Men  hvortil  bort- 
kastede han  de  Penge,  som  han  maatte  trælle 
saa  haardt  for?  Han  tilbringer  al  sin  Fritid  i 
Hjemmet  og  er  saa  forelsket  i  sin  Kone  og  sine 
Børn,  som  nogen  Mand  kan  være,  saa  jeg  kan 
ikke  tænke  mig  nogen  Mulighed  i,  at  han  skulde 

være  forfalden  til  Spil  eller  staa  i  noget  misligt 
Forhold  til  Fruentimmer! 

Det  er  imidlertid  blevet  værre  og  værre. 
Af  de  sidste  Breve,  min  Kone  har  faaet,  lader 
det  til,  at  Familien  formelig  lider  Nød,  og  dog 
overanstrenger  Manden  sig  i  den  Grad  med 
Ekstraarbejder,  at  hans  Ven,  Doktor  Brandt 
har  givet  ham  en  alvorlig  Advarsel  mod  at 
sætte  sit  Liv  paa  Spil.  Agate  beder  os  stadig 
for  Guds  Skyld  ikke  røre  ved  Sagen,  ti  saa- 
snart  hun  blot  taler  et  Ord  om  den,  fordobler 
han  sine  Anstrængelser.  Hun  tror  selv,  stakkels 
Barn,  at  han  bliver  saa  slet  betalt  for  sit  Arbejde, 
at  de  faa  Penge,  han  giver  hende,  er  Alt,  hvad 
han  fortjener,  men  efter  de  Oplysninger,  jeg  har 
faaet,  kan  det  umulig  hænge  saaledes  sammen. 

Nu  gætter  Du  vel  sagtens,  hvad  jeg  vil 
bede  Dig  oml  Da  det  er  mig  um.uligt  selv  at 
rejse  over  til  København,  er  Du,  gamle  Ven, 
den  Eneste,  til  hvem  jeg  kan  betro  Alt,  og 
sige:  Gør  Alt,  hvad  der  staar  i  Din  ^lagt,  for 
at  skaffe  mig  Lys  i  denne  mørke  Sag.  Jeg  be- 
høver ikke  at  sige  Dig,  hvor  stor  en  Tjeneste 
Du  derved  viser 

Din  Ven  og  Krigskammerat, 
Steenborg. 

II. 

Fra  Doktor  Mimer  til  Kaptajn  Steenborg. 

Brave  Krigskammerat  I 

Tro  ikke,  at  Du  fortalte  mig  noget  Nyt  i 
Din  Indledning.  Saa  Meget  har  jeg  i  det 
Mindste  lært  i  min  mangeaarige  Praksis,  at  det 
kun  er  »  d  a  a  r  1  i  g  e «  Folk,  der  stadig  tænker 
paa  Doktoren!  Det  er  mig  imidlertid  en  til- 
strækkelig Fyldestgørelse,  at  Du  i  en  Sag  som 
den  omskrevne  henvender  Dig  til  mig  og  ingen 
Anden.  Jeg  kan  jo  ikke  ønske  mig  noget  bedre 
Bevis  for,  at  Du  har  bevaret  vort  gamle  Ven- 
skab mod  Tidens  og  Frastandens  Ødelæggelser. 

Du  vilde  forøvrigt  ikke  let  have  fundet 
Nogen,  der  med  mindre  Besvær  kunde  have 
opfyldt  Din  Begæring.  Tilfældet  var  allerede 
kommet  mig  i  Møde,  før  jeg  gjorde  det  første 
Skridt  derfor.  Min  Kollega  Brandt,  der  er 
bortrejst  paa  en  fjorten  Dages  Tid,  havde  nem- 
lig bedet  mig  overtage  sin  Praksis,  mens  han 
var  borte,  og  til  hans  Patienter  hørte  netop  — 
den  stakkels  Darling. 

Som  Du  formodenlig  allerede  har  hørt, 
ligger  han  for  Øjeblikket  syg,  og  jeg  vil  ikke 
skjule    for    Dig,    at    hans    Helbred    ved    Sinds- 

2* 

lidelser,  Nattevaagen,  Stillesidden  og  Over- 
anstrængelse  har  faaet  et  meget  betænkeligt 
Knæk.  Da  jeg  blev  tilkaldt,  befandt  han  sig  i 
en  fuldstændig  Sindsforvirring,  talte  vildt,  fan- 
taserede om  Regnskaber,  som  skulde  være  fær- 
dige, og  Veksler,  der  var  forfaldne;  hvert  Øje- 
blik vilde  han  staa  op  for  at  gaa  hen  til  Eng- 
len«, og  naar  man  holdt  ham  tilbage,  blev  han 
næsten  ustyTlig.  Hans  Kone  kunde  kun  give 
mig  den  Forklaring,  at  han  i  flere  Nætter  havde 
siddet  oppe  for  at  fuldføre  et  større  Revisions- 
arbejde, som  han  havde  paataget  sig,  og  at  hun, 
da  hun  den  sidste  Morgen  kom  ind  i  hans 
Arbejdsværelse,  havde  truffet  ham  siddende 
paaklædt  ved  Skrivebordet  i  denne  forvirrede 
Tilstand.  Han  havde  siden  den  Tid  bestandig 
talt  om  en  Engel,  men  hver  Gang  hun  havde 
spurgt  om,  hvad  det  var  for  et  Syn,  han  havde, 
svarede  han  blot  —  »Stille!  Tal  for  Guds  Skyld 
ikke  om  det!«  —  og  saa  kunde  hun  ikke  faa 
et  Ord  ud  af  ham,  før  han  fik  sit  næste  Anfald. 
Det  var  næsten  ikke  muligt  at  holde  ham 
i  Sengen,  og  jeg  maatte  ligefrem  betragte  det 
som  farligt  at  betro  ham  til  en  enlig,  svag 
Dames  Opsyn ;  men  det  var  med  Nød  og  næppe, 
at  jeg  fik  hans  Kone  til  at  samtykke  i,  at  han 
blev    bragt   paa   Hospitalet    —    mærkelig   nok, 

var  han  selv  meget  villig  til  at  gaa  ind  paa 
Forslaget.  I  et  af  de  Øjeblikke,  hvori  hans 
Tanke  klaredes,  bad  han  mig  endogsaa  paa- 
skynde hans  Befordring  derud.  »Jeg  er  saa 
bange  for,  at  jeg  skal  tale  over  mig,  saa  min 
Kone  bliver  forskrækket«  —  hviskede  han. 

Nu  er  han  derude,  og  trods  hans  Tavshed 
har  jeg  endelig  faaet  Rede  paa  Aarsagen  til 
den  hele  Elendighed. 

Det  er  den  omtalte  Engel. 

Du  begynder  formodenlig  allerede  at  ud- 
male Dig  en  forførerisk  Kvindeskikkelse  med 
himmelblaa  Øjne  og  guldgule  Lokker,  der  ned- 
buklede  over  den  hvide  Pande  skjuler  Kains- 
mærket —  men  i  saa  Fald  forsynder  Du  Dig 
mod  den  stakkels  Darling. 

Hans  onde  Engel  har  gulgrønne  Øjne, 
graasprængt  Haar  og  en  Mund,  der  naaer  fi;a 
det  ene  Øre  til  det  andet,  naar  den  trækkes  op 
til  et  Smil,  og  den  er  næsten  altid  optrukken. 
Han  hedder  egenlig  Hr.  Engelund  og  skal 
være  Eksaminatus  juris,  men  den  Trofasthed, 
hvormed  han  tager  sig  af  ulykkelige  Medmenne- 
sker, og  den  Kære- Ven-lighed,  der  toner  gennem 
hans  søde  Stemme,  selv  naar  han  nødes  til  at 
tale  om  Udpantning  og  Slutteri,  har  gjort 
det  naturligt   for  Enhver,   der  har  havt   Noget 


14  En  Vampyrhistorie. 

med  ham  at  gøre,  at  læmpe  hans  Navn  en 
Smiile. 

Det  var  en  Vaagekone  paa  Hospitalet,  som 
jeg  kan  takke  for  de  første  Oplysninger  om 
denne  Hædersmand. 

Saasnart  hun  hørte  Darlings  Fantaseren 
om  »Englen« ,  gættede  hun  straks  Sammen- 
hængen, og  da  jeg  Dagen  efter  kom  ud  for  at 
se  til  ham,  havde  hun  hans  Diagnose  fiks  og 
færdig.  »Gid  blot  Vorherre  vil  tage  ham  lidt 
snart,  den  Stakkel«  —  sukkede  hun  medlidende 
—  »for  den,  der  en  Gang  er  kommen  i  Hænderne 
paa  »Engelen«,  han  bliver  saamænd  aldrig 
Menneske  mer!« 

»De  kender  altsaa  Englen?«  spurgte  jeg. 

»Om  jeg  gør!  —  Jo  det  kan  De  stole  paa, 
Hr.  Doktor!  Det  er  ham,  der  har  Skyld  i,  at 
jeg  er  bleven-  den,  jeg  er.  For  en  halv  Snes 
Aar  siden  var  jeg  den  lykkeligste  Kone  i 
Verden;  jeg  havde  en  rar,  skikkelig  og  flink 
Mand  og  to  søde  smaa  Børn,  og  vi  havde  et 
rigtig  kønt  Hjem  og  vort  gode  Udkomme,  men 
saa  var  det  en  Gang,  at  min  Mand,  uden  at 
jeg  vidste  det,  havde  laant  en  af  sine  Venner 
et  halvt  Hundrede  Daler  af  de  Penge,  vi  havde 
lagt  hen  til  Huslejen;  dem  kunde  den  Anden 
ikke  betale,    da  Tiden  kom,  og  for  at  faa  dem 

paa  Dagen  maatte  salig  Andreas  skrive  bag 
paa  en  af  hans  Veksler.  Derved  kom  de  Begge 
i  Hænderne  paa  »Englen«,  og  han  fornyede 
Veksler  for  dem  saa  længe  og  vel,  at  til  Sidst 
Rettens  Folk  kom  og  tog  Alt,  hvad  vi  ejede, 
lige  til  Sengklæderne,  som  Børnene  laa  paa. 
Saa  var  det  jo  ude  med  Lykken  i  vort  Hus. 
Andreas  forfaldt,  og  Børnene,  der  led  Kulde 
og  Nød,  blev  syge.  Nu  ligger  baade  de  og 
deres  Fader  paa  de  Fattiges  Kirkegaard,  og  jeg 
maa  gaa  herude  og  høre  paa  Jammer  og  Elendig- 
hed fra  Morgen  til  Aften  —  men  der  s  o  mi  jeg 
blot  en  Gang  maa  komme  til  at  vaage  over 
»Englen«,  naar  han  ligger  paa  sit  Yderste,  saa 
skal  jeg  endda  sige,  at  jeg  er  betalt  for  Alt, 
hvad  jeg  har  døjet  —  for  det,  kan  De  tro,  det 
bliver  Noget  at  se!«   — 

Nu  var  det  mig  temmelig  klart,  at  det  var 
gaaet  Darling  ligesom  »salig  Andreas  « !  Jeg 
indsaa,  at  det  bedste  Lægemiddel  for  hans  Syg- 
dom vilde  være  en  beroligende  Efterretning  an- 
gaaende  hans  Mellemværende  med  Hr.  Enge- 
lund, og  skyndte  mig  hen  til  denne  for  at  son- 
dere Skaden. 

Aldrig  har  jeg  set  en  mere  menneskevenlig 
Krokodil.  Jeg  kan  ikke  beskrive  den  Velvilje, 
der   straalede   ud   af  hans   Øjne,    da   han  i  mig 

trode  at  se  et  nyt  Offer;  næppe  havde  jeg- 
nævnt  mit  Navn  og  sagt  ham,  at  det  var  om 
en  Pengesag,  jeg  ønskede  at  tale  med  ham,  før 
han  bød  mig  ind  i  et  luksuriøst  udst}Tet  Kabinet, 
der  dannede  en  besynderlig  Modsætning  til  det 
mere  end  tarvelige  Forværelse,  hvori  han  først 
modtog  mig.  En  gammel  Ven  kunde  ikke  være 
blevet  mere  venlig  modtaget.  Han  trj^'kkede 
mig  ned  i  en  blød  Lænestol,  bød  mig  en  ud- 
mærket Havannacigar,  fortalte  mig,  at  det  var 
ham  baade  en  Ære  og  en  Glæde  at  gøre  Be- 
kendtskab med  en  Mand,  for  hvem  han  nærede 
saa  ubegrændset  Højagtelse  osv.  osv.,  og  for- 
sikrede, at  Intet  skulde  være  ham  kærere  end 
at  vise  sin  Beredvillighed  til  at  være  mig  til 
Tjeneste  i  enhver  Henseende. 

Jeg  fortalte  ham  nu,  at  Darling  laa  farlig 
syg,  og  at  det,  efter  hvad  han  havde  talt  i 
Vildelse,  lod  til  at  være  et  Pengeforhold  mellem 
dem,  der  især  foruroligede  ham. 

Menneskevennen  viste  den  inderligste  Del- 
tagelse for  Patienten  og  hans  Paarørende,  men 
vilde  aldeles  ikke  indlade  sig  paa  nogen  For- 
klaring over  hans  Fantasier.  »De,  Hr.  Doctor, 
har  vist  aldrig  selv  røbet,  hvad  Deres  Patienter 
har  betroet  Dem  som  Hemmelighed,  og  De  vil 
derfor    let    kunne    indse,    at    hvis    Hr.   Darling 

virkelig  stod  i  et  Pengeforhold  til  Nogen  og 
fandt  det  nødvendigt  at  skjule  det  for  sine 
Allernærmeste,  vilde  hans  Kreditor  være  for- 
pligtet til  at  bevare  den  strængeste  Tavshed 
derom,  saa  længe  Debitor  opfyldte  sine  For- 
pligtelser 1«    —  sagde  han. 

—  Men  sæt  nu,  at  Darhng  dør? 

—  Vi  ere  alle  dødelige,  Hr.  Doktor,  og 
hvor  meget  jeg  endogsaa  personlig  holder  af 
Hr.  D  ar  lin  g,  kan  De  være  rolig  for,  at  jeg 
aldrig  vilde  have  indladt  mig  i  nogen  Forret- 
ning med  ham  uden  at  sikre  mig  mod  Følgerne 
af  et  saa  sørgeligt  Tilfælde,  som  hans  dødelige 
Afgang. 

—  Saadan  at  forstaa!  Men  den  Sikker- 
hed, der  er  stillet  Dem,  kunde  maaske  gøre 
det  omtalte  Tilfælde  dobbelt  sørgeligt  for  hans 
Efterlevende? 

—  Jeg  kender  kun  Hr.  Darling  som  en 
redelig  og  samvittighedsfuld  Mand,  og  jeg  er 
ikke  berettiget  til  at  tro  ham  i  Stand  til  at  ind- 
lade sig  paa  det  Slags  Forretninger,  hvorved 
enten  Kreditor  bliver  bedraget  eller  Debitors 
Famihe  bliver  ødelagt. 

—  Lad  os  alligevel  tænke  os  denne  Mulig- 
hed og  forudsætte  endnu  en,  nemlig  den,  at 
naar  De  betror  mig  —   der,    som  De  meget 

rigtig  forudsætter,  har  lang  Øvelse  i  at  være 
diskret  —  hvorledes  Sagerne  staar,  saa  vil 
det  maaske  kunne  lykkes  mig  at  forebygge 
Familiens  Ødelæggelse,  uden  at  De  lider 
noget  Tab! 

Aldrig  har  jeg  set  noget  Smil,  der  var 
Mage  til  det,  hvormed  »Englene  hørte  paa 
disse  Ord,  det  saa  ud,  som  om  der  krøb  en 
Krokodilletaare  frem  i  hvert  Øje  og  en  Skorpion- 
stjert ud  af  hver  Mundkrog  for  at  bevidne  hans 
Rørelse  over  den  Enfoldighed,  jeg  havde  vist 
ved  at  tiltro  ham  nogen  menneskekærlig  Tanke. 

»Kære,  fortræffelige  Hr.  Doktor! c  udbrod 
han  med  en  Stemme,  der  lød,  som  om  han 
undertrykkede  en  heftig  Tilbøjelighed  til  Latter. 
»De  er  ikke  Forretningsmand!  I  Deres '  Fag 
handler  man  til  Dels  efter  Skøn  og  Følelse,  men 
i  mit  har  man  sine  ufravigelige  Bestemmelser. 
Dersom  jeg  vilde  tage  Hensyn  til  Muligheder 
ogMaaskeer,  var  jeg  tiggefærdig  inden  otte  Dage, 
og  dersom  jeg  enten  skulde  bryde  mine  For- 
pligtelser eller  opgive  mine  Rettigheder  i  Favør 
af  enhver  Familie,  der  kunde  ønske  det,  saa 
kunde  jeg  heller  i  Dag  end  i  Morgen  flytte  mit 
Kontor  ud  til  Bistrup!  —  Om  Hr.  Darlings 
Affærer  kan  jeg  kun  sige  Dem  saameget:  at 
hvis  han  stod  i  Pengeforhold  til  mig  og  havde 

begæret,  at  det  skulde  holdes  hemmeligt,  saa 
var  jeg  ikke  under  nogen  Betingelse  berettiget 
til  at  røbe  det  før  den  Dag,  hvorpaa  mine  For- 
pligtelser udløb  og  hans  begyndte.  Hemmelig- 
heden vilde  jo  i  saa  Fald  være  hans,  og 
hvorvidt  den  kunde  blive  ødelæggende  for  hans 
Familie  eller  ikke,  blev  følgelig  hans  Sag, 
ikke  min! 

—  Altsaa:  Selv  om  De  ved  at  give  mig 
en  lille  Oplysning  kunde  skaane  en  ulykkelig 
Familie  for  en  betydelig  Forøgelse  af  dens 
Ulykker  .   .   . 

—  Saa  maatte  jeg  nøjes  med  hjertelig  at 
beklage  de  Ulykkelige.  Jeg  sørger  for  min 
Familie,  svarer  Enhver  Sit  og  forlanger  ikke 
af  Nogen  Mere,  end  hvad  mit  er.  Gjorde  alle 
Familiefædre  det,  vilde  Ingen  lide  Nød  —  men 
for  at  kunne  gøre  det  maa  jeg  samvittigheds- 
fuld passe  mine  egne  Forretninger  og  afholde 
mig  fra  enhver  Indblanding  i  fremmede  Familie- 
sager. At  der  hver  Dag  sulter  Tusinder  af 
Børn  ihjel  i  Kina,  og  at  der  hvert  Aar  i  Køben- 
havn kommer  Hundreder  af  Enker  paa  Fattig- 
væsenet, det  er  jeg  nødt  til  at  betragte  som 
Noget,  der  ikke  vedkommer  mig,  hvis  jeg 
ikke  vil  lade  mine  egne  Børn  sulte  og  selv  gaa 
paa  Ladegkarden!  — 

Under  denne  Udtalelse  forsvandt  efter 
Haanden  det  søde  Smil,  og  hans  Ansigt  antog 
mere  og  mere  Udseende  af  en  emailleret  Jern- 
maske.  Jeg  indsaa  nu,  at  med  ham  var  der 
intet  mere  at  udrette,  tog  Afsked  og  blev  fulgt 
ud  ad  Døren  langt  ned  paa  Trappen  med  den 
samme  elskværdige  Høflighed,  som  var  vist  mig 
ved  Modtagelsen. 

Dagen  efter  gik  jeg  ud  til  Darling  og  traf 
ham  ved  fuld  Bevidsthed,  skønt  hans  Tilstand 
for  Øvrigt  ikke  havde  forbedret  sig.  Han 
kunde  ikke  længer  skjule  sin  Sindsuro,  og  den 
Bevægelse,  hvormed  han  spurgte  mig  om,  hvad 
Dato,  det  var,  og  hvormange  Dage  det  vilde 
vare,  før  han  kunde  komme  op,  gav  mig  en 
passende  Anledning  til  at  lette  ham  Tilstaael- 
sen  af,  hvad  der  laa  ham  paa  Hjertet,  idet  jeg 
bad  ham  være  uden  Bekymring,  og  fortalte,  at 
jeg  havde  talt  med  Hr.  Engelund.  Jeg  for- 
sikrede ham,  at  den  hele  Sag  meget  godt 
kunde  arrangeres,  uden  at  nogen  Uvedkom- 
mende blev  indviet  deri,  og  beroligede  ham 
med,  at  Aagerkarlen  havde  vist  den  aller- 
strængeste  Diskretion  —  det  var  kun  af  hans 
egne  Udbrud  under  Sygdommen,  at  jeg  havde 
erfaret  det  Hele.  Fru  Darling  havde  endnu 
ikke    mærket   Uraad.       Vor   Samtale    var    ikke 

lang,  men  den  førte  til  det  forønskede  dobbelte 
Formaal:  først,  at  han  blev  beroliget  for  sin 
Frygt,  og  dernæst,  at  han  i  den  Tro,  at  jeg 
vidste  Alt,  gav  mig  Oplysning  om,  hvad  jeg 
især  ønskede  at  vide. 

Her  har  Du  Bulletinen: 

Darling  skylder  imellem  to  og  tre  Tusind 
Daler  til  Engelund  og  en  anden  om  muligt 
endnu  værre  Blodsuger  ved  Navn  D  y  n  d- 
kjær.  Om  et  Par  Dage  forfalder  der  hos 
Førstnævnte  et  Par  Veksler,  som.  det  vil  koste 
150  Rd.  at  faa  fornyede.  Da  bemeldte  Filan- 
trops sædvanlige  Rentefod  skal  være  66^/3  pCt., 
antager  jeg,  at  det  er  3  Maaneders  Veksler  til 
Beløb:  900  Rd.  Det  er  for  at  tilvejebringe 
disse  Penge  inden  Forfaldsdagen,  at  Patienten 
har  paadraget  sig  sin  Sygdom. 

Næste  Gang  haaber  jeg  at  kunne  bringe 
mere  detaillerede  Efterretninger,  men  jeg  har 
ikke  turdet  opsætte  Afsendelsen  af  dette  Brev, 
til  jeg  fik  mere  at  vide. 

Tag  nu  Sagen  roligt  og  fornuftigt,  gamle 
Ven. 

Din 

Mimer. 


22  En  Vampyrhistorie. 

III. 

Fra  Kaptajn  Steenborg  til  Doktor  Mimer. 

For  en  Times  Tid  siden  modtog  jeg  Dit 
bedrøvelige  Brev.  Tak  for  Din  Ulejlighed,  kære 
Ven!  Det  gør  mig  ondt,  at  jeg  har  paaført 
Dig  den  for  en  saa  daarlig  Persons  Skyld. 

Det  nytter  ikke,  at  Du  vil  undskylde  ham. 
Et  Menneske,  der  har  Kone  og  Børn  at  sørge 
for  og  som  har  tilstrækkelige  Indtægter  —  et 
Menneske,  der  saaledes  som  Darling  fik  sin 
lille  Ungkarlsgæld  betalt,  før  han  giftede  sig, 
og  som  i  den  Anledning  lovede  mig  med  Haand 
og  Mund:  aldrig  nogensinde  at  indlade  sig  paa 
Vekselrytteri  —  et  Menneske,  der  har  taget 
alle  sine  Eksamina  med  bedste  Karakter  osf 
følgelig  kan  sin  lille  Regnetabel  —  han  maa 
ligge,  som  han  har  redt,  naar  han  forskriver 
sig  til  Byens  værste  Blodsugere  og  laaner  Penge 
til  66  pCt. !  — 

Har  man  nogen  Sinde  hørt  Mage  til  Hus- 
holdning: Han  skal  have  fortjent  12  —  1400  om 
Aaret,  desuden  har  han  laant  2 — 3000,  og 
saa  har  han  endda  næppe  kunnet  skaffe  sin 
Familie  Sulteføde. 

Med  ham  er  jeg  færdig. 

Undskyld  at  jeg  ulejliger  Dig  endnu  en 
Gang.  Hermed  følger  de  150  Rd.  Hvis  han 
kreperer,  vil  jeg  dog  ikke  have,  at  Vampyrerne 
skal  gøre  Agathe  Ulejlighed  før  han  er  kommen 
i  Jorden. 

Din 

Steenborg. 


IV. 

Doktor  Mimer  til  Kaptajn  St-eenborg. 

Tænkte  jeg  ikke  nok,  min  brave  Krigs- 
kammerat vilde  tage  Sagen  rolig  paa  sin 
Maade!  —  »Med  ham  er  jeg  færdig!«  — 
skriver  Du  en  Time  efter,  at  Du  har  faaet  den 
første  ufuldstændige  Efterretning  om,  hvordan 
det  er  fat  med  Darling,  endnu  førend  jeg  har 
sagt  Dig  et  Ord  om,  hvorledes  og  hvorfor 
han  er  kommen  saa  ilde  i  Knibe,  og  saa  sender 
Du  ham  straks  Penge  til  foreløbig  at  tilfreds- 
stille Aagerkarlen  med. 

Nej,  gamle  Murbrækker!  Dermed  er  vi 
langtfra  færdige.  Nu  begynder  først  Historien, 
og  hvad  vilde  Du  sige,  hvis  jeg  begyndte  den 
med    at     sætte     som    Overskrift:       >  Hvorlunde 

Kaptajn  Steen  borg  gav  Anledning  til,  at  hans 
Svigersøn  blev  udsuget  af  \"ampyrer«  ? 

Nu  kender  jeg  Gangen  i  den  hele  Begiven- 
hed. Delink\'enten  har  tilstaaet  Alt.  Kun  om 
et  enkelt  Punkt  iagttager  han  den  mest  urokke- 
lige Tavshed,  men  ogsaa  om  det  tror  jeg 
nogenlunde  at  kunne  sige  Dig  Besked,  hvis  det 
var  nødvendigt. 

Du  maa  allerede  den  første  Gang,  Du  saa 
Darling,  have  opdaget,  at  Naturen,  Op- 
dragelsen eller  Vanen  eller  alle  tre  i  Forening 
havde  berø^-et  ham  den  lykkelige  Frejdighed, 
der  udfordres  til  uforbeholdent  og  ufortøvet  at 
sige,  hvad  der  bør  siges.  Han  hører  til  det 
Slags  Patienter,  hos  hvem  den  ubetydeligste 
Skade  kan  blive  uhelbredelig,  da  de  stadig  sk}T 
at  henvende  sig  til  Lægen  — 

først  fordi  de  ikke  anser  det  for  nødven- 
digt, men  haaber,  at  de  selv  skal  kunne  faa 
Bugt  med  den; 

siden,  fordi  Skaden  har  grebet  saaledes 
om  sig,  at  de  selv  indser,  hvor  uforsvarlig 
deres  Tavshed  har  været,  og  skammer  sig  der- 
over, og 

tilsidst,  fordi  de  mener,  at  nu  er  der 
ingen  Hjælp  mere. 

Paa  det  Slags  Folk  maa  en  Læge  altid 
tage  med  Fløj  eishandsker.  Gør  han  ikke  det, 
gaar  de  til  Kvaksalveren,  og  har  han  først 
ødelagt  dem,  tør  de  endnu  mindre  søge  Hjælp 
paa  rette  Sted. 

Du  har  imidlertid  taget  paa  Darling,  som 
Du  tager  paa  Andre  —  med  Staalhandsker  — 
og  i  Stedet  for  at  søge  Raad  hos  Dig  er  han 
derfor  gaaet  til  Kvaksalverne,  der  har  be- 
handlet ham  saaledes,  at  det  ikke  er  deres 
Skyld,  hvis  der  ikke  snart  bliver  Brug  for  sort 
Lak  i  Familien. 

Da  Du  betalte  hans  ubetydelige  Ungkarls- 
gæld,  spurgte  Du,  om  han  nogen  Sinde  havde 
udstedt  Veksler  eller  havt  med  Aagerkarle  at 
gøre,  og  derpaa  svarede  han  overensstemmende 
med  Sandheden  Nej.  Dermed  var  Du  ikke  til- 
freds, men  rejste  Dig  op  i  hele  din  militære 
Højhed,  og  tiltordnede  ham:  ;.Gør  det  heller 
aldrig!  —  Kun  paa  det  Vilkaar  giver  jeg  Dem 
Barnet!  —  Hendes  Fader  underskrev  en  Gang 
et  af  disse  fordømte  Papirer,  det  blev  hans 
Ødelæggelse,  og  hører  jeg  nogen  Sinde,  at 
hendes  Mand  har  sat  sit  Navn  paa  en  Veksel 
eller  paa  nogensomhelst  Maade  indladt  sig  med 
Aagerkarle,  saa  er  Alt  forbi  mellem  os!«  — 
Det  var  ubetænksomt,  ja  det  var  rent  galt  af 
II.  3 

Dig  at  sige  Sligt  til  ham.  Børn,  der  er  bange, 
skal  man  ikke  skræmme,  og  Folk,  der  er  sky 
i  Forvejen,  skal  man  aldrig  søge  at  imponere 
ved  overflødige  Trusler. 

Kort  efter  Bryllupet  indtraf  der  en  Be- 
givenhed, hvorved  D  ar  lin  g  blev  tvunget  til 
at  underskrive  nogle  Veksler  til  den  berygtede 
Dyndkjær.  Denne  Begivenhed  er  det  mørke 
Punkt  i  Historien,  men  uagtet  Darling  ikke 
vil  fortælle  det  Mindste  derom  tror  jeg  i  Hoved- 
sagen at  have  gættet,  hvad  der  her  skjuler  sig 
i  Mørket,  og  hvis  dette  en  Gang  adspredes,  vil 
det  ganske  vist  vise  sig,  at  han  for  sit  Ved- 
kommende ikke  har  gjort  Andet,  end  hvad  baade 
Du  og  jeg  kunde  have  gjort  i  hans  Sted. 

Den  Gang  gjaldt  det  kun  nogle  Hundrede 
Daler.  At  Darling  ikke  betroede  Dig  Sagen, 
vil  Du  let  forstaa  —  man  betror  nødig  Lægen, 
at  man  er  falden  i  Hænderne  paa  Kvaksalveren 
især  naar  Hr.  Doktoren  er  en  Bulderbasse,  der 
forud  har  erklæret,  at  han  ikke  vil  have  det 
Mindste  med  dennes  Patienter  at  gøre.  Dar- 
ling haabede  desuden  at  kunne  klare  Gælden 
ved  Hjælp  af  en  lille  Arv,  han  havde  i  Vente, 
men  denne  Arv  blev  siden  gjort  ham  stridig 
ved  en  Proces,  der  førtes  i  Sverrig,  og  da  den 
svenske   Retspleje    er   ligesaa   sendrægtig,    som 

de  danske  Aagerrenter  er  hurtigvoksende,  var 
Hr.  Dyndkjærs  Tilgodehavende  steget  til  den 
tredobbelte  Sum,  førend  der  var  Tale  om  Ende 
paa  Processen. 

Jeg  véd,  kære  Steenborg,  at  din  Afsky 
for  Aagerkarlene  er  altfor  heftig  til  at  den 
nogen  Sinde  kan  have  tilladt  Dig  rolig  og 
nøjagtig  at  iagttage  den  stigende  Kraft,  hvor- 
med disse  Vampyrer  udsuger  deres  Bytte,  og 
derfor  er  det  maaske  ikke  overflødigt,  at  jeg 
med  et  lille  Regnestykke  viser  Dig,  hvor  hurtig 
de  kan  faa  en  Gæld  til  at  vokse  op  over 
Ørerne  paa  deres  Skyldnere. 

Hr.  Dyndkjær  hører  til  de  fromme 
Menneskevenner,  der  for  20  Rd.  laaner  Træn- 
gende 100  Rd.  i  tre  Maaneder;  saalænge  han 
nogenlunde  i  deres  Bo  har  Sikkerhed  for  sit 
Tilgodehavende,  fornyer  han  med  den  største 
Forekommenhed  Vekslerne,  saaledes,  at  de  for- 
faldne Renter  optages  i  det  næste  Beløb,  og 
kun  naar  der  er  nogle  »ulige  Dalere«  over  en 
rund  Sum,  forlanger  han  disse  udbetalte.  Lad 
os  nu  sætte,  at  det  var  en  Veksel  paa  600  Rd., 
som  en  Synder  skulde  indfri  for  en  anden,  saa 
steg  Gælden  altsaa  ved 
iste  Fornyelse  til  720  Rd. 
2den  —  850  Rd.  +  14  Rd.  kontant. 

3* 

3d!e  Fornyelse  til  looo  Rd.  J-    20  Rd.  kontant. 
4de  —         1200  Rd. 

5te  —         1460  Rd.  -L-   40  Rd.      — 

6te  —         1650  Rd.  -t-    30  Rd.      — 

7de  —         1950  Rd.  -j-    30  Rd.      — 

8de  —         2300  Rd.  +   40  Rd.      — 

9de  —         2700  Rd.  -f   60  Rd.      — 

I  ode  —         3000  Rd.  +  240  Rd.      — 

Han  har  altsaa  i  Løbet  af  2V2  Aar  for  de 
omtalte  600  Rd.  kontant  betalt  574  Rd.,  det 
vil  sige  over  30  pCt.  i  Rente,  og  endda  er 
Gælden  vokset  op  til  det  femdobbelte  Beløb 
(3CMD0  Rd.),  for  hvilket  han  nu  maa  svare  2400 
Rd.,  det  vil  sige  den  firedobbelte  Grund- 
kapital, i  aarlig  Rente. 

Regningen  er,  som  Du  vil  se,  aldeles  rigtig 
og  jeg  kunde,  naar  jeg  vilde  være  sladdervoren, 
nævne  Dig  en  Mand,  der  kan  bevidne,  at  den 
grunder  sig  paa  mere  end  et  Tankeeksperiment 
—  han  har  nemlig  i  Forventning  af  en  meget 
rig,  meget  gerrig  og  meget  streng  Onkels  Af- 
gang i  sin  Tid  gjort  et  saadant  Laan  med  et 
saadant  Resultat!  Saa  galt  gik  det  dog  ikke 
Darling,  ti  » Englen <;,  der  kun  tager  66 V3  af 
100  og  følgelig  er  en  sand  Engel  i  Sammen- 
ligning med  det  andet  Uhyre,  kom  ham  til 
Hjælp  i  Tide,   og  da  Arvesagens  Fremme  blev 

Standset  ved  Anlæggelsen  af  en  ny  Sag,  der 
maatte  paadømmes  først,  og  Darling  indsaa,  at 
den  forventede  Arv  ikke  vilde  kunne  dække 
Gælden,  hvis  denne  fik  Lov  at  vokse,  gjorde 
han  de  mest  fortvivlede  Anstrængelser  baade  i 
Retning  af  Flid  og  Sparsommelighed  for  at  be- 
tale Renterne! 

Tro  endelig  ikke,  at  hans  Historie  er  noget 
enestaaende  Eksempel  paa  de  Ødelæggelser, 
der  anrettes  af  disse  Hjælpere!  Der  erHund  re- 
der af  Familier,  hvis  Forsørgere  i  en 
øjeblikkelig  Nød,  dels  af  Mangel  paa 
Bekendtskab,  dels  af  Undseelse,  har 
laant  Penge  paa  slige  Vilkaar,  og  som 
derfor  Aar  for  Aar  maa  kaste  Halv- 
delen af  deres  Indtægter  i  det  bundløse 
Rentesvælg. 

Jeg  véd  en  Haandværker,  der  for  et  Laan 
af  loo  Rd.  i  5  Aar  har  betalt  400  Rd.  i  Rente. 

Jeg  kender  en  anden  FamiHefader,  som  har 
en  Vekselgæld,  der  er  løbet  op  til  1200  Rd., 
af  hvilke  han  skal  betale  over  600  Rd.  i  Rente. 
Da  hans  aarlige  Indtægter  er  omtrent  1000  Rd., 
og  hans  Stilling  medfører  betydelige  Udgifter, 
har  han  derfor  kun  Valget  mellem  at  lade 
sin  Gæld  vokse  eller  sin  Familie  savne  det 
Nødvendigste ! 

Jeg  har  Vished  for,  at  en  Embedsmand, 
hvis  Gage  omtrant  beløber  sig  til  2000  Rd.,  i 
Renter  af  en  gammel  Gæld  paa  3000  Rd.  —  af 
hvilke  han  rimeligvis  ikke  nogen  Sinde  har  faaet 
en  Trediedel  udbetalt  —  aarlig  i  syv  Aar  har 
betalt  1000  Rd.  i  Rente! 

»Nu  vel!«  —  siger  Du  —  >;Naar  Folk  er 
dumme  nok  til  at  gaa  ind  paa  slige  Viikaar, 
saa  lad  dem  ligge,  som  de  har  redetic 

Ja,  det  siger  Du  maaske,  men  Du  mener 
det  ikke,  ti  de  150  Rd.,  Du  sendte  mig  i  dit 
sidste  Brev,  gør  Dig  ligefrem  til  deres  Med- 
skyldige. Du  kaster  disse  Penge  i  Ulvens 
Svælg  for  at  købe  en  lumpen  Frist,  efter  hvilket 
Alt  vilde  være  lige  saa  galt  som  nu,  og  det 
gør  Du,  fordi  Du  ikke  for  Øjeblikket  kan  tilveje- 
bringe en  seks  Gange  saa  stor  Sum,  der  vilde 
tilintetgøre  Udyrets  Krav  for  bestandigt.  Hvad 
Andet  har  vel  de  stakkels  Syndere  gjort?  — 
Er  det  en  Smule  værre,  at  de,  naar  de  ikke 
i  Øjeblikket  havde  de  150  Rd.,  købte  sig  en 
lignende  Frist  ved   at   skrive   en  større  Veksel! 

Jeg  har  med  din  Tilladelse  suppleret  det 
Manglende  og  indfriet  Papiret,  for  hvilket  der 
var  stillet  en  Livsforsikring  til  Betryggelse. 
Fornyelsen  af  deslige  Kautioner  forøger  ogsaa 
Dyrheden  af  saadanne  Laanl    Du  kan  betragte 

de  750  Rd.  som  et  Udlæg,  der  skal  godtgøres 
mig  ved  Lejlighed.  Lad  mig  i  dit  næste  Brev 
vide,  hvorledes  Du  efter  nøjere  Overvejelse 
agter  at  stille  Dig  til  Sagen.  — '  Darlings  Til- 
stand har  —  efter  hvad  jeg  erfarer,  i  det  jeg 
slutter  Brevet  —  i  Nat  forværret  sig  i  en  saa 
høj  Grad,  at  der  er  al  Grund  til  snarest  muligt 
at  belave  sig  paa,  hvad  der  bør  gøres  »i 
værste  Fald.« 

Din 

Mimer. 


V. 

Fra  Kaptajn  Steenborg  til  Doktor  Mimer. 

Du  har  vel  ogsaa  denne  Gang  Ret,  kære 
Mimer!  I  al  Fald  er  jeg  tilbøjelig  til  at  tro 
det.  Harmeligt  er  det  imidlertid,  at  Mænd 
skal  kunne  være  saa  lidt  mandige,  at  de  som 
Darling  af  Frygt  for  en  velment  og  en  vel- 
fortjent Afhøvling  af  en  faderlig  Ven  volder 
denne  et  Tab,  der  skiller  ham  ved  Frugten  af 
flere  Aars  Flid  og  Sparsomhed!  Dog,  nu  er 
det  jo  for  silde  at  moralisere,  og  Mennesket  maa 
vel   have   havt   sine   Grunde    til   at   skjule    den 

hemmelighedsfulde  »Begivenhed«,  siden  han  ikke 
en  Gang  nu  tør  omtale  den. 

Du  skal  foreløbig  have  Tak  for,  at  Du  an- 
vendte de  tilsendte  Penge  paa  rette  Maade  i 
Stedet  for  at  kaste  dem  i  Renteslugernes  bund- 
løse Kasse  til  ingen  Nytte,  og  med  det  Første 
skal  Du  faa  dit  Udlæg  godtgjort.  Jeg  kan 
ikke  indse  Andet,  end  at  jeg  bliver  nødt  til  at 
betale  saa  meget  af  Gælden,  som  jeg  kan  skrabe 
Penge  sammen  til,  og  derpaa  se  at  skaffe  ham 
et  billigere  Laan  til  at  dække  Resten  med.  Dit 
fæle  Regnestykke  viser  kun  altfor  tydelig,  hvor- 
til det  vilde  føre  at  lade  ham  blive  i  Kløerne 
paa  de  to  Harpakser. 

Men  skulde  det  ikke  være  muligt  at  faa 
dem  til  at  slaa  lidt  af,  naar  man  bød  dem 
kontant  Udbetaling  af  hele  Summen  paa  én 
Gang:  Slige  Folk  plejer  man  at  kunne  akkor- 
dere med.  Tjen  mig  i  at  undersøge  den  Sag, 
og  lad  mig  saa  vide,  hvormange  Procent  Ra- 
bat man  kan  vente!  Trøst  Staklen  saa  godt. 
Du  formaar.  Du  kan  gerne  lade  et  Ord  falde 
om,  at  hans  Affærer  vil  blive  ordnede  af 
din  Ven 

Steenborg. 

VI. 

Doktor  Mimer  til  Kaptajn  Steenborg. 

Jeg  kender  Dig  igen,  gamle  Ven.  Tak 
for  den  Efterretning,  Du  gav  mig  at  overbringe 
Patienten.  Men  desværre  er  hans  Hjærne  saa 
angrebet,  at  han  i  de  sidste  Dage  hverken  har 
kunnet  tale  sammenhængende  eller  forstaa,  hvad^ 
man  siger  til  ham. 

I  dette  Øjeblik  kommer  jeg  tilbage  fra 
min  Mission  hos  Aagerkarlene.  Jeg  tør  ikke 
sige,  at  de  bragte  mig  synderligt  Udbytte,  naar 
jeg  fraregner  den  for  en  Læge  saare  mærke- 
lige Iagttagelse,  at  Individer  af  dette  Species 
kan  udføre  deres  daglige  Funktioner  og  tilsyne- 
ladende befinde  sig  ganske  vel,  uagtet  hele 
deres  Hjærte  er  reduceret  til  en  eneste  lille 
Tuberkel. 

Først  var  jeg  hos  Hr.  Engelund,  der 
med  den  inderligste  Deltagelse  erkyndigede  sig 
om  Darlings  Tilstand  og  dybt  beklagede  hans 
unge  Kone  og  de  Smaa,  hvis  han  skulde  falde 
fra.  Da  jeg  af  vor  første  Samtale  havde  lært 
at  sætte  hans  Følsomhedsyttringer  i  fast  Kurs, 
spildte  jeg  ikke  Tiden  med  at  appellere  til  den 
Menneskelighed,  han  søger  at  give  sig  Skin  af. 

men  sagde  ham  kort  og  godt,  at  jeg  var 
kommen  for  at  foreslaa  ham  en  Overenskomst 
om  Betalingen  af  Darlings  Gæld.  Herpaa 
svarede  han  med  sit  mest  englemilde  Smil,  at 
desangaaende  var  der  allerede  for  længst  truffet 
den  fuldstændigste  Overenskomst  mellem  ham 
og  Debitor,  og  at  han  ikke  i  noget  Punkt 
agtede  at  gaa  udenfor  den,  saafremt  man  ikke 
kunde  foreslaa  ham  en  ny,  der  var  mere  fordel- 
agtig. Jeg  sagde  ham  nu,  at  hvis  han  ikke 
vilde  afgøre  Sagen  i  Mindelighed,  vilde  han 
komme  til  at  søge  sine  Penge  hos  Skifteretten, 
til  hvis  Behandling  Boet  i  saa  Fald  vilde  blive 
opgivet,  hvad  enten  Darling  levede  eller  døde, 
og  forsøgte  paa  forskellige  Maader  at  vække 
Tvivl  om,  at  det  hele  Beløb  da  vilde  blive 
dækket,  men  han  vidste  saa  god  Besked  baade 
om,  hvad  hans  Skyldner  ejede,  og  hvad  hail 
skyldte  bort,  at  jeg  ikke  opnaaede  Andet  end 
et  Tilbud  om  en  Afkortning,  der  efter  hans 
Beregning  vilde  svare  til  hans  Rentetab  i  den 
Tid,  Boet  kunde  være  under  Behandling. 

I  Hr.  Dyndkjær  gjorde  jeg  et  nyt  og  i 
sit  Slags  ret  interessant  Bekendtskab.  Det  var 
første  Gang  i  min  mangeaarige  Praksis,  at  jeg 
saa  et  saa  udviklet  Eksemplar  af  den  personi- 
ficerede   Forvorpenhed.       Man    skal    vanskelig 


En  Vanipyrhistorie.  ^5 

kunne  tænke  sig  et  Aasyn,  der  mere  aabenbart 
udtrykker  en  Forhaanelse  af  alt  Guddomme- 
ligt og  Menneskeligt  end  dette  brede,  bleggule 
Ansigt  med  den  lave  Pande,  de  smaa,  dvaske 
Øjne,  de  flæskede  Kinder  og  den  uformelige 
Mund,  som  trods  sin  Størrelse  ikke  forslog  til 
at  skjule  to  fremstaaende  Tandgærder,  der 
stærkt  mindede  om  en  sammenslaget  Rottesaks.- 
Jeg  kunde  ikke  se  paa  ham  uden  at  tænke  paa 
en  forhenværende  Flodhest,  der  ved  en  Fejl- 
tagelse var  bleven  forfremmet  til  Menneske. 
Han  modtog  mig  i  et  smudsigt  Kontor,  siddende 
ved  sit  Skrivebord,  lænet  tilbage  i  en  magelig 
Stol  og  med  en  lang  Pibe  hængende  i  den  ene 
Mundkrog.  Det  var  tydelig  nok,  at  han  be- 
tragtede Høflighed  som  Noget,  han  hverken 
satte  Pris  paa  hos  Andre  eller  selv  gad  ulejlige 
sig  med,  og  under  hele  vor  Samtale  saa  jeg 
ikke  en  Bevægelse  i  hans  Ansigt  med  Und- 
tagelse af  dem,  der  var  nødvendige  for  at  ved- 
ligeholde Ilden  i  Piben.  Da  denne  Samtale  er 
Alt,  hvad  jeg  fik  ud  af  ham,  vil  jeg  aflevere 
den  saa  godt  som  hel  og  holden. 

Efter  at  jeg  havde  sagt  mit  Navn  og  præ- 
senteret mig  som  en  gammel  Ven  af  Darling, 
fortalte  jeg  ham,  at  denne  for  Øjeblikket  laa 
paa  Hospitalet  af  en  Hjærnesygdom,  der  var  en 

Følge  af  Overanstrængelser,  han  havde  under- 
kastet sig  for  at  tilvejebringe  de  høje  Renter 
af  sin  Gæld.  Denne  Efterretning  fremkaldte 
aldeles  ingen  Overraskelse  hos  ham.  Alt,  hvad 
han  yttrede  dertil,  var  tv^ærtimod: 

»Det  er  sku  mærkeligt,  at  han  har  holdt 
ud  saa  længe  !-< 

—  Jeg  fr}'gter  meget  for,  at  han  allerede 
har  holdt  for  længe  ud.  Denne  Sygdom  kan 
let  berø\^e  ham  Livet  eller  —  hvad  der  endnu 
vilde  være  værre  —  hans  Ævne  til  at  arbejde! 

—  Ja  saa!  —  Hm!  —  Ja  man  skal  ikke 
paatage  sig  mere,  end  man  kan  udføre  I  Det 
er  dumt. 

—  IVIeget  klogt  er  det  vel  ikke,  men  De, 
der  har  modtaget  Frugten  af  hans  Ekstraarbejde, 
vil  dog  vel  indrømme  mig,  at  der  er  noget 
Agtværdigt  i  den  Iver,  hvormed  han  har  stræbt 
at  opfylde  sine  strænge  Forpligtelser? 

—  Ja,  jeg  klager  jo  heller  ikke  over  ham, 
og  naar  De  finder,  det  er  agtværdigt  at  ind- 
lade sig  paa  saadanne  Dumheder,  saa  vil  jeg 
ikke  sige  Dem  imod. 

—  De  betragter  det  altsaa  selv  som  en 
Urimelighed  eller  en  Dumhed  at  laane'  Penge 
paa  saadanne  Vilkaar  som  dem,  han  gik  ind 
paa? 

—  Jeg!  Ja,  ellers  maatte  jeg  jo  selv  være 
urimelig  dum.  Jeg  kan  ikke  tænke  mig  nogen 
større  Dumhed  end  at  betale  80  pCt.  for  et 
Laan,  naar  man  ikke  er  nødt  til  det. 

—  Hr.  Darling  har  altsaa  virkelig  betalt 
Dem  80  pCt.  i  Rente? 

—  Ærligt  og  redeligt!  —  I  fem  Aar  har 
han  fire  Gange  betalt  mig  de  Penge  tilbage, 
som  jeg  ikke  har  laant  ham,  og  endnu  er  min 
Fordring  lige  stor  .   .   . 

—  De  sagde:  de  Penge,  som  De  ikke 
havde  laant  ham? 

—  Ja  vel!  Dummere  kan  man  vel  ikke 
let  bære  sig  ad. 

—  Det  var  altsaa  en  Kavtion,  som  bragte 
ham  i  Deres  .   .  . 

—  Klør,  mener  De!  Gener  Dem  endehg 
ikke  for  mig,  Hr.  Doktor!  Jeg  er  Aagerkarl 
og  véd  selv  bedst,  at  jeg  har  slemme  Klør  at 
falde  i. 

—  For  Darling  har  de  unægtelig  været 
slemme,  og  skønt  jeg  vil  indrømme  Dem,  at  han 
begik  en  Dumhed  ved  at  gaa  i  Kavtion  . 

—  Gaa  i  Kavtion!  Ja  havde  han  endda 
nøjedes  dermed!  Den  Dumhed  er  der  saa 
Man^e.  Hge  gode  om!  Men  gaa  hen  og  gøre 
sig  til   Dumrian   for   Livstid,    fordi   Andre    har 

gjort  Dumheder,    det  har  et  voksent  Menneske 
ikke  Lov  til. 

Andres  Dumheder?     Havde  da  .   .  . 

—  Saa  De  kender  ikke  Historien?  Naa, 
det  er  en  anden  Sag!  —  Skal  vi  saa  snakke 
om  det,  De  vilde  mig? 

—  Nej,  jeg  beder  Dem  .  .  . 

—  Jeg  er  færdig.     Vær  saa  artig! 

—  Nu  vel  da!  —  Om  De  efter  Deres  An- 
skuelser ikke  kan  have  Medlidenhed  med  Darling 
paa  Grund  af  denne  Dumhed,  som  jeg  ikke 
kender,  saa  er  der  Andre,  som  allerede  har  lidt 
meget  haardt  under  den,  og  som  maaske  paa 
Grund  af  den  mister  deres  Forsørger  ,  .  . 

—  Nej,  nej,  nej!  De  gaar  fejl,  Hr. 
Doktor.  Jeg  er  Aagerkarl  —  husk  det!  Vil 
De  tale  om  Barmhjærtighed  og  Medlidenhed, 
saa  maa  jeg  bede  Dem:  gaa  ind  til  Præsten 
ved  Siden  af  —  de  Varer  fører  jeg  ikke. 

—  Gør  De  Dem  nu  ikke  værre,  end  De 
er,  Hr.  Dyndkær! 

—  Nej!  De  kan  stole  paa,  at  jeg  kender 
baade  mine  Medmenneskers  Følelser  for  mig  og 
mine  egne  Følelser  for  dem  I  De  er  gensidige. 
Kunde  mine  Debitorer  fiaa  mig  levende,  saa 
gjorde  de  det  med  den  største  Fornøjelse,  og 
der  var  sku   ikke  en  af  dem  saa  dum,    at  han 

vilde  have  Medlidenhed  med  >^Blodsugeren!« 
Det  kan  de  nu  ikke,  men  jeg  kan  flaa  dem, 
og  jeg  gør  det  —  med  stor  Fornøjelse  end- 
ogsaa  —  for  jeg  er  heller  ikke  saa  dum  at 
være  medlidende.  Jeg  kender  min  Stilling  i 
Samfundet.  Fra  det  Øjeblik,  da  jeg  begyndte 
at  diskontere,  har  jeg  hejset  det  sorte  Flag 
lige  som  Sørøverne.  Jeg  hverken  giver  eller 
tager  Pardon.  Kommer  De  som  Bedemand 
for  Darlings,  kan  De  derfor  gerne  spare 
Deres  Ulejlighed.  Hver  Skilling  vil  jeg  have 
udbetalt.  Mangler  der  blot  én,  sender  jeg  øje- 
blikkelig Bud  efter  min  Prokurator,  og  han  er 
ti  Gange  værre  end  jeg! 

Jeg  faar  ikke  Tid  til  at  nedskrive  Slut- 
ningen, ti  netop  nu  modtager  jeg  en  Billet, 
hvis  Indhold  man  beder  mig  meddele  Ved- 
kommende: —  Darling  er  død! 

Din 

Mimer. 

VII. 

Kaptajn  Stenborg  til  Doktor  Mimer. 

Atter  har  Du  forøget  Dit  Krav  paa  mig 
for  Bistand  og  Raad  ved  den  alene  rigtige 
Ordination  at  lade  Agate  og  Børnene  rejse 
over  til  mig,  mens  Du  tog  Dig  af  de  forkvaklede 
Affærer!  Hvilken  umaadelig  Regning  paa  til- 
godehavende Honorarer  kunde  Du  ikke  sende 
mig,  gamle  Ven,  hvis  Du  blot  havde  faaet  Tid 
til  at  optegne  den  ene  Tjeneste,  førend  Du 
paatog  Dig  den  anden!  Det  var  godt  baade 
for  hende  og  for  os,  at  Alt  blev  arrangeret 
saadan.  Darling  har  i  den  Grad  holdt  hende 
i  Uvidenhed  om  sit  Pengevæsen,  at  hun  endnu 
ikke  har  nogen  Anelse  om,  hvorledes  Sagerne 
staar,  og  da  de  to  Livsforsikringer  i  Forening 
med  den  Sum,  der  maa  indkomme  ved  Boets 
ReaHsation,  rigelig  vil  dække  Gælden,  og  den 
svenske  Retssag,  der  har  forhalet  UdbetaHngen 
af  Arven,  nu  er  paadømt  til  Familien  D ar- 
li  ngs  Fordel,  vil  jo  det  Hele  kunne  ordnes, 
uden  at  man  behøver  at  bedrøve  hende  med 
Fortællingen  om  den  Afdøde*^  forrykte  Hus- 
holdning. Lad  hende  nu  kun  tro  alt  det  Gode 
om  ham,  som  hun  har  Lyst  og  Fantasi  til! 

Indlagt  sender  jeg  Dig  et  ganske  besynder- 
ligt Brev,  som.  er  sendt  her  over  til  Agate. 
Det  er,  som  Du  vil  se,  adresseret  til  Darling, 
dateret  fra  Buenos  Ayres  og  blot  undertegnet: 
Georg,    men    af   det    deri   omtalte   Dokument 

—  der    efter    min    Byfogeds    Forsikring    skal 
være  udfærdiget  i  fuldstændig  retsgyldig  Form 

—  ser  jeg,   at   det  kommer   fra   en   Fætter   og 
Plejebroder  til  den  Afdøde. 

Jeg  har  aldrig  hørt  denne  Fyr  omtale,  og 
Agate  har  ikke  heller  synderlig  Rede  paa 
hans  Væsen  og  Væren.  Hun  vidste  kun,  at 
han  var  en  Stedsøn  af  den  gamle  Fru  Dar- 
ling, der  havde  været  hendes  Mand  i  Moders 
Sted.  Før  Bryllupet  havde  hun  en  enkelt 
Gang  set  ham  og  da  lagt  Mærke  til,  at  han 
var  et  ualmindelig  smukt  Menneske,  men  af 
Darlings  Utilbøjelighed  til  at  omtale  ham, 
havde  hun  sluttet  sig  til,  at  der  maatte  være 
Et  eller  Andet  i  Vejen  med  ham.  I  deres  Hus 
kom  han  aldrig,  og  da  hun  en  Gang  tilfældig 
spurgte  sin  Mand,  hvad  der  var  bleven  af  denne 
hans  eneste  Slægtning,  svarede  han  blot:  »Hvad 
man  kunde  vente!  —  Han  rejste  til  Amerika. 
Efter  hvad  man  fortæller,  gik  Skibet  under 
med  Mand  og  Mus«  —  og  den  usædvanlige 
Bitterhed,  hvormed  han  udtalte  denne  Nekrolog, 

lod  hende  forstaa,  at  han  maatte  have  haft 
megen  Grund  til  at  beklage  sig  over  Pleje- 
broderen. 

Det  vilde  for  mig  ikke  være  nogen  Over- 
raskelse, hvis  denne  Georg,  der  synes  at  have 
været  en  temmelig  slem  Fætter,  var  Ophavs- 
manden til  al  den  Elendighed,  hvoraf  baade 
Du  og  jeg  har  faaet  vor  Part.  Da  Du  er  i 
Besiddelse  af  Darlings  efterladte  Papirer,  maa 
jeg  bede  Dig  se  efter,  om  der  imellem  dem 
skulde  findes  noget  Spor  af  den  Dagbog  og 
den  Rykker-Fortegnelse,  som  omtales  i  Brevet. 
Det  førstnævnte  Manuskript  vilde  naturligvis 
indeholde  en  Forklaring  over  Adskilligt,  som 
nu  er  os  uforstaaligt,  og  det  andet  vil  for- 
modenlig skaffe  Dig  Lejlighed  til  at  gøre  Be- 
kendtskab med  flere  af  vore  Menneskevenner, 
da  det  sagtens  bliver  Dig,  der  i  Darlings 
Sted  kommer  til  at  disponere  over  Fætterens 
Del  af  den  svenske  Arv.  Atter  her  faar  Du 
en  ny  Post  at  opføre  paa  den  store  Regning, 
som  gør  mig  til  din  sk^^ldbundne  Ven 

Stenborg. 


1ji  Vampyrhistorie.  a2 

VIII. 

Georg  Darling  til  Karl  Darling. 

Min  gode  Broderi 

Lige  som  Faraos  Mundskænk  »kommer 
jeg  i  Dag  min  Synd  i  Hu«  —  og  det  er  ikke 
underligt.  Jeg  har  nemlig  i  Dag  min  første- 
fødte Søn  i  Kirke,  og  da  han  skulde  have  et 
Navn,  kan  Du  vel  let  begribe,  hvem  jeg  kom 
til  at  tænke  paa.  Nok  sagt,  Drengen  hedder 
nu  Karlos  —  gid  han  maatte  slægte  sin. 
Navner  paa! 

Jeg  druknede  da  ikke,  som  Du  af  Oven- 
staaende  kan  gætte  1  »Den  drukner  ej,  som 
o.  s.  V.  skal«  —  siger  jo  Ordsproget.  Ubegribe- 
ligvis blev  jeg  ikke  heller  slugt  af  nogen  Haj- 
eller Hvalfisk  —  de  har  formodenlig  kunnet 
se  paa  mig,  at  jeg  ikke  var  nogen  Profet  — 
og  paa  Grund  af  en  Sydfarers  Mellemkomst 
undgik  jeg  ligeledes  at  blive  opspist  af  mine 
forsultne  Kammerater,  med  hvem  jeg  drev  om 
paa  Havet.  Da  de  begyndte  at  snakke  om 
Sligt,  fortalte  jeg  dem,  at  jeg  for  mit  Ved- 
kommende maatte  høre  til  de  uspiselige  To- 
beninger, eftersom  jeg  ikke  forlængst  var  for- 
tæret af  de  københavnske  Menneskeædere  — 
og    saa  indsaa  de   desuden,    at    de    saa  længe 

som  mulig  burde  spare  paa  den  sidste  Smule 
godt  Humør,  de  havde  om  Bord  i  Jollen. 

Hvordan  jeg  kom  hertil  og  gjorde  min 
Lykke,  kan  Du  læse  dels  i  > Tusind  og  én 
Nat«,  dels  i  Byrons  >Don  Juan*  og  dels  i  »Gil 
Bias«.  Den  Smule  Medicin,  jeg  havde  været  i 
Færd  med  at  studere  derhjemme,  var  ^til- 
strækkelig til  at  gjøre  mig  til  Mirakeldoktor 
herovre  —  en  slumpelykkelig  Kur  gjorde  mig 
til  en  Millionærs  Livsfrelser  —  og  min  Smule 
Elskværdighed,  som  i  København  ikke  vilde 
have  været  tilstrækkelig  til  at  bedaare  en 
Miniatur- Grosserers  Frøken  Datter,  var  her 
mere  end  nok  til  at  paaføre  hans  ene  Barn  og 
Arving  den  dødeligste  Kærlighed  og  skaffe 
mig  en  Kone,  saa  dejlig,  at  ingen  Nordevropæer 
blot  i  Drømme  kan  tænke  sig,  hvor  smuk  hun 
er.  Hende  skulde  Du  se!  Hun  er  kun  sytten 
Aar,  og  hendes  Skønhed  er  saa  fuldendt,  at 
den  er  hendes  eneste  Egenskab.  Alt,  hvad 
hun  har  lært,  er  at  være  dejlig,  at  tro  paa 
Munkesnak,  røge  Cigaretter,  elske  mig  og 
være  skinsyg  —  men  det  kan  hun  Altsammen 
å  merveillel  — 

Af  hvad  jeg  har  fortalt  Dig  vil  Du  kunne 
forstaa,  at  jeg  har  haft  frygtelig  travlt,  og  at 
jeg,   efter  at  have  lært  at  betragte  Dublonerne 

som  Markstykker,  ikke  har  forhastet  mig  med 
at  ordne  den  lille  Affære,  som  Du  véd  nok. 

Den  skæbnesvangre  Arv,  som  vor  Proku- 
rator aldeles  bestemt  lovede  os,  naar  den 
svenske  Proces  havde  varet  et  Par  Aar,  maa 
vel  nu  være  disponibel?  Hermed  sender  jeg 
Dig  et  Papir,  i  Følge  hvilket  den  vil  blive  Dig 
udbetalt.  Gør  Dig  nu  først  selv  betalt  for  de 
Penge  —  baade  Kapital  og  Renter  —  som  Du 
har  kastet  i  Dyndkæret!  Derefter  beder  jeg 
Dig  kaste  et  Øje  paa  den  i  min  Dagbog  lig- 
gende Liste  over  forskellige  brave  fordums 
Medborgere,  som  jeg  tilsammen  skylder  hen 
imod  et  tusind  Daler  —  de  vil  blive  umaadelig 
overraskede  ved  at  faa  dem  betalte.  Hvad  der 
bliver  tilovers,  kan  Du  disponere  over  efter 
Behag.  Jeg  vil  ikke  have  en  Skilling  af  de 
Penge,  som  —  nok  sagt  I  Da  jeg  desværre 
har  voldt  Dig  adskillig  Bedrøvelse,  vilde  det 
glæde  mig  mest,  hvis  Du  anvendte  den  re- 
sterende Sum  til  Din  Fornøjelse.  Jeg  antager, 
at  den  maa  være  tilstrækkeHg  til  at  bestride 
en  Udenlandsrejse  eller  til  at  betale  en  af  de 
Knaldhytter,  som  man  derhjemme  > ligger  paa 
Landet«  i. 

Tak  for  Sidsti  —  Stol  paa,  at  jeg  aldrig 
glemmer,   hvad  Du   gjorde  den  Gang.      Skulde 

Du  eller  Dine  nogen  Sinde  komme  til  at  be- 
høve en  Haandsrækning,  saa  husk:  at  der  i 
Buenos  Ayres  bor  en  rig  Mand,  som  hedder 
Georgio  Gomez,  og  som  staar  i  en  ube- 
talelig Gæld  til  Dig! 

Skulde  nogen  af  mine  saakaldte  Venner 
spørge  efter  mig,  saa  lad  dem  endelig  blive  i 
den  Tro,   at  Rejerne  har  spist  mig.     Lev  vel! 

Din 

Georg. 


IX. 

Doktor  Mimer  til  Kaptajn  Stenborg. 

Efter  Modtagelsen  af  dit  sidste  Brev  har 
jeg  gennemsøgt  Darlings  Papirer  og  imellem 
dem  fundet  den  omtalte  Dagbog.  Den  er  for 
vidtløftig,  til  at  jeg  skulde  bebyrde  Dig  med 
dens  Gennemlæsning,  men  nogle  faa  Uddrag 
vil  forhaabenlig  være  nok  til  at  lede  Dig  paa 
rette  Spor  med  Hensyn  til  Sammenhængen 
mellem  den  ene  Fætters  Amerikarejse  og  den 
andens  Ødelæggelse. 

Dagbogsoptegnelserne  tyder  paa,  at  Georg 
har  været  et  af  de  >/gode''<  Mennesker,  der  er 
farligere  for  deres  Omgivelser  end  de  udpræget 

onde  Karakterer.  Han  havde  tidlig  mistet  sin 
Fader  og  var  af  Moderen,  der  i  ham  saa  sit 
Et  og  Alt,  vænnet  til  aldrig  at  nægte  sig 
Noget,  men  betragte  sig  som  et  privilegeret 
Væsen,  der  dannede  en  Undtagelse  fra  de 
Regler,  som  galdt  for  andre  Folk  —  Vaner, 
der  selvfølgelig  udgør  den  grundigste  For- 
beredelse til  alle  tænkelige  Forvildelser,  For- 
dærveiser og  Forbrydelser.  Plejebroderen  Carl 
var  langt  fra  blevet  strængt  opdraget,  men 
havde  dog  faaet  tilstrækkelig  Øvelse  i  at  lempe 
sine  Ønsker  og  Fordringer  efter  de  givne  For- 
hold —  vel  ogsaa  til  Dels  i  at  døje  Uret. 
Efter  den  gamle  Fru  Darlings  Død  blev  der 
betalt  saa  rigelig  for  Georg  hos  en  temmelig 
fattig,  men  halv  fornem  Familie,  at  denne  heller 
fandt  sig  i  hans  Udskejelser,  end  udsatte  sig 
for  at  miste  en  saa  indbringende  Pensionær. 
For  Carl  var  der  derimod  kun  udsat  et  Hlle 
Legat,  der  ophørte  med  hans  tyvende  Aar,  og 
den  gamle  Despot  af  en  Lektor,  hos  hvem  han 
tilbragte  denne  Mellemtid,  behandlede  ham  saa 
haardt  og  kærlighedsløst,  at  hans  allerede  forud 
noget  forknytte  Væsen  efter  Haanden  fik  det 
Anstrøg  af  Folkesky,  Mistænksomhed  og  Mangel 
paa  Mod,  som  saa  ofte  stødte  Dig,  men  Flid, 
Orden  og  Sparsomhed  lærte  han  grundig.    Saa- 

længe  han  var  i  Lektorens  Hus,  fik  han  ikke 
Lov  til  at  omgaas  med  sin  fordums  Plejebroder, 
der  efter  den  Gamles  Mening  var  et  Subjekt, 
af  hvem  der  kunde  blive  det  Allerværste;  men 
saa  snart  Legatet  var  ophørt,  og  Carl  maatte 
skøtte  sig  selv,  som  han  bedst  kunde,  opsøgte 
Georg  ham  og  paatvang  ham  en  Tid  lang 
sin  Hjælp.  Dagbogen  viser  imidlertid,  at  det 
meget  hyppigt  kom  til  Brydninger  mellem  den 
hensynsløse  Broder,  der  altid  vilde  »have  Raad« 
til  at  følge  sine  Indfald,  og  den  ængstlig  sam- 
vittighedsfulde Carl,  der  ikke  vilde  tage  Del  i 
hans  Ubetænksomheder. 

Foran  i  Bogen  laa  den  sidste  Del  af  det 
Brev,  hvormed  Georg,  efter  at  have  taget 
Afsked  med  ham,  tilsendte  ham  sine  Optegnel- 
ser —  »der  dels  kunde  bidrage  til  at  undskylde 
og  forklare  det  Uforsvarlige  og  dels  kunde  tjene 
til  Afbenyttelse,  naar  forandrede  Forhold  tillod 
ham  at  give  Bøde  for  Brøde«  —  som  han  selv 
udtrykker  sig.  Det  forreste  Blad  af  Brevet  var 
afrevet  lige  som  de  sidste  Blade  af  Dagbogen. 
Her  har  Du  en  Afskrift  af  de  Optegnelser  i 
denne,  der  synes  mig  at  bidrage  mest  til  at 
belyse  det  mørke  Punkt  i  Historien. 

X. 

Brudstykker  af  Georg  Darlings  Dagbog. 

Den i8 

Det  er  en  stolt  Tanke  at  være  blevet 
»myndig«.  Jeg  havde  i  min  Glæde  over  den 
nys  opnaaede  Værdighed  betænkt  at  gøre  et 
Gilde  i  Aften,  men  Don  Karlos  regalerede 
mig  i  den  Anledning  med  en  saa  opbyggelig 
Fastepræken,  at  jeg  følte  mig  fristet  til  at  erklære 
mig  selv  umyndig  igen.  Jeg  var  imidlertid  nær 
ved  at  stoppe  Munden  paa  ham  med  det 
Spørgsmaal:  om  jeg  ved  at  gøre  ham  til  min 
Formynder,  kunde  slippe  for  at  betale  den 
Bunke  Regninger  etc,  der  havde  opdynget  sig 
under  min  Umyndighed,  men  til  sidst  klarede 
han  sig  med  det  Udsagn:  Der  er  upaatvivlelig 
mellem  dine  Rykkerbreve  mange  Krav,  som 
ingen  fornuftig  Formynder  vilde  godkende,  men 
da  den  Formynder,  Du  nu  har  faaet  i  Dig 
selv,  desværre  aldrig  bliver  fornuftig,  vil  jeg  i 
det  mindste  haabe,  at  han  viser  sin  Ufornuft 
paa  en  honnet  Maade!«  —  Hans  Haab  skal 
ikke  bhve  til  Skamme!  Det  er  unægtelig  en 
stor  Daarskab,  at  jeg  i  Kraft  af  min  nuværende 
Myndighed  lader  min  forhenværende  Umyndig- 
hed opsluge  Alt,  hvad  jeg  har  at  være  myndig 

over;  men  lad  gaa!  Jeg  vil  antage  samme 
Devise  som  Don  Karlos:  »Fattig,  men  dydig!« 
—  Til  Hælvten  vil  den  allerede  være  realiseret; 
naar  jeg  har  fældet  >^mina  bjornar«   ... 


Den 

Hvor  det  er  svært  at  vænne  sig  af  m.ed 
at  være  velhavende,  især  naar  man  har  en  saa 
drabelig  Kredit  som  den,  jeg  lagde  mig  til  ved 
at  tilintetgøre  min  gamle  Gæld.  I  Grunden  var 
denne  Tilintetgørelse  baade  en  dum  og  umoralsk 
Handling,  ti  ved  at  betale  de  ikke  retsgyldige 
Fordringer  satte  jeg  mig  ud  af  Stand  til 

a)  at  leve  som  Myndig  uden  at  gøre  Gæld  og 

b)  at  betale  de  Kreditorer,  der  nu  paa  Grund 
af  min  Myndighed  faar  Retskrav  paa  mig. 

Man  skal  aldrig  favorisere  det  Ulovlige  paa 
det  Lovliges  Bekostning.  Havde  jeg  ikke  betalt 
mine  gamle  Rykkere,  saa  havde  jeg  hverken 
faaet  ny  Kredit  eller  ny  Gæld  .  .  . 

*  * 

Den 

I  Morges,  da  jeg  laa  i  Sengen,  kom  Frans 
Liithausen  til  mig  med  et  udmærket  vittigt 
Indfald:    en  Anmodning   om   at   laane   ham  25 

Rd.  —  »Med  største  Fornøjelse!«  —  svarede 
jeg  —  »naar  Du  vil  være  saa  god  at  bytte 
den  Seddel,  der  ligger  i  min  Portemonæ,  saa 
jeg  faar  ti  Femdalersedler  i  Stedet!«  —  Det 
var  han  straks  villig  til,  men  han  blev  noget 
flov,  da  han  opdagede,  at  den  Børs,  hvorpaa 
jeg  havde  givet  Anvisning,  kun  indeholdt  et 
Par  Markstykker  og  en  wSeddel,  hvorpaa  »Onkel« 
i  Nybrogade  kvitterer  for  noget  Vintertøj,  som 
jeg  har  laant  ham  til  at  føde  sine  Møl  med. 
Han  lod  sig  imidlertid  ikke  forbløffe:  »Den 
Seddel  skal  jeg  gærne  besørge  Dig  byttet  hos 
en  kristelig  Pantelaaner,  som  jeg  kender,  men 
jeg  er  bange  for,  at  han  kun  giver  et  Par 
Specier  for  den!«  —  vedblev  han,  da  han 
havde  betænkt  sig  lidt  —  »men  siden  Dine 
Papirer  staar  saa  lavt,  er  det  vel  bedre,  at  jeg 
giver  Dig  et,  som  Du  kan  omsætte  med  større 
Fordel  1«  —  Dermed  tog  han  en  Blanket  op  af 
sin  Brevtaske,  udfyldte  den  og  sagde:  »Naar 
Du  nu  blot  sætter  dit  Navn  her  for  en  Forms 
Skyld  og  bringer  den  hen  til  min  Bankier  — 
Dyndkær  &  Komp.,  faar  Du  25  Rd.  til  os 
hver I « 

Jeg  gjorde,  som  han  sagde.  Det  er  en 
mageløs  Mand  denne  Hr.  Dyndkær  —  høflig 
er    han   just    ikke,    men    forekommende    i    høj 

Grad.  Først  saa  han  paa  Bagsiden  af  Vekslen 
og  trak  paa  Næsen,  i  det  han  saa  Liithausens 
Navn,  derpaa  saa  han  paa  Forsiden  og  grinede 
endnu  mere  ilde.  :>50  Rd. !  —  saadant  noget 
Klatteri  gider  jeg  sku  inte  have  med  at  gøre. 
Vil  De  have  de  loo,  kan  de  høre  her  hen  i 
Eftermiddag,  saa  skal  jeg  se,  om  jeg  kan  skaffe 
dem.  De  véd  vel,  hvad  de  koster?«  —  Jeg 
betragtede  Menneskevennen  med  stum  For- 
bavselse. »20  Rd.  for  en  Tremaanedersveksel, 
det  er  kanske  noget  dyrladent,  men  kan  De 
undvære  Pengene,  behøver  De  jo  inte  at  give 
saa  høj  Diskonto«  —  tilføjede  han.  Naturligvis 
kunde  jeg  ikke  undvære  dem,  og  bragte  ham 
kort  efter  Vekslen  paa  de  lOO  Rd.,  der  ved 
Udbetalingen  dog  kun  beløb  sig  til  80,  saasom 
han  af  priselig  Forsigtighed  først  fradrog  Ren- 
terne. Vi  fik  altsaa  hver  40  Rd.  Hvad  vor 
Velgører  faar,  vil  Tiden  vise. 


Den 

Den  Slyngel  Liithausen  er  forsvunden. 
Nogle  siger,  at  han  er  løbet  efter  en  Beriderske, 
Andre  vil  vide,  at  Katolikerne  har  faaet  fat  i 
ham,  og  at  han  er  sendt  til  et  eller  andet  Jesuit- 
kollegium!    Der    har    de    hellige   Fædre    i    saa 


En  Vampyrhistorie.  Cl 

Fald  gjort  en  herlig  Fangst;  køn  var  han,  og 
en  mageløs  Svada  har  han  altid  haft,  og  hans 
Fromhed  —  den  var  saa  smitsom,  at  jeg  uvil- 
kaarlig  kom  til  at  betragte  mig  selv  som  en 
Helgen,  naar  jeg  var  i  Selskab  med  haml  Jeg 
gratulerer  de  Familier,  der  faar  ham  til  Skrifte- 
fader. Det  Ubehageligste  ved  hans  Forsvinden 
er  den  Omstændighed,  at  jeg  nu  staar  alene 
paa  vore  Veksler.  Desværre  har  jeg  været  dum 
nok  til  at  gengælde  hans  Tjenstvillighed.  80  Rd. 
i  aarlig  Rente  af  80  Rd.,  hvoraf  jeg  kun  har 
faaet  40,  er  jo  nær  ved  at  være  i  a  200  pCt. 
pro  anno.  Saalænge  man  kan  betale  med  nye 
Veksler,  gaar  det  an,  men  det  gaar  næppe  i 
Længden ! 


Den 

Tænkte  jeg  det  ikke  nok!  Min  Ven  Dynd- 
kær  var  yderst  uvenlig.  Han  har  tabt  200  Rd. 
paa  Liithausen,  sagde  han,  og  des  Aarsag 
vilde  han  ikke  tage  en  eneste  af  mine  gode 
Venner  for  god  til  at  »staa  bag  paa«.  —  »Men 
hvad  vil  De  gøre  mig,  naar  jeg  nu  ingen  En- 
dossent skaffer  til  de  nye  Veksler,  og  ikke  kan 
betale  de  gamle?«  —  spurgte  jeg.  —  »Ikke 
Andet  end  putte  Dem  i  Portemonæen  i  Heste- 

møllestræde  og  lade  Dem  blive  der,  til  Deres 
gamle  Tante  ovre  i  Skaane  enten  løser  Dem 
ud  eller  ogsaa  slaar  en  Streg  over  Deres  Navn 
i  sit  Testament  —  men  De  behøver  jo  ikke  at 
udsætte  Dem  for  nogen  af  Delene.  Lad  blot 
Deres  Broder  eller  Fætter  —  hvad  han  er  — 
ham  Kancellisten,  skrive  bag  paa  for  Dem,  saa 
er  jeg  fornøjet  !^<  —  svarede  han.  Jeg  for- 
sikrede ham,  at  Karl  var  saa  fattig  som  en 
Kirkerotte,  men  det  brød  han  sig  ikke  om: 
»Han  er  forlovet  med  en  velhavende  Mands 
Datter  og  skal  snart  giftes  —  han  er  god 
nok  for  den  Smule  Penge,  jeg  har  til  Gode 
hos  Dem.« 

Jeg  har  prøvet  min  Lykke  hos  DonKarlos, 
men  han  var  som  sædvanlig  principfast.  Han 
stiller  sit  Ur  efter  Flaget  paa  Rundetaarn,  og 
hans  Hjærte  er  lige  saa  godt  reguleret  som 
Urværket.  Det  gaar  aldrig  et  Minut  for  stærkt. 
At  jeg  altid  efter  Ævne  har  vist  mig  som 
Broder  mod  ham,  var  der  ikke  Tale  om. 
Derimod  fik  jeg  en  dejlig  Formaningstale,  men 
den  borger  Dyndkær  mig  ikke  en  Styver  paa. 

Den 

Don  Karlos  er  den  snurrigste  Fætter, 
jeg    har    kendt.      Iforgaars    nægtede    han    mig 

sin  Autograf!  paa  Ryggen  af  et  Stykke  be- 
skrevet Papir,  og  i  Dag  kommer  han  netop  til 
mig  og  holder  følgende  Samtale  med  mig  paa 
fastende  Hjærte: 

—  Du  sagde  mig  iforgaars,  at  Du  var  i 
stor  Pengeforlegenhed. 

—  Det  gjorde  jeg,  men  jeg  kan  godt  for- 
staa,  at  den  Nyhed  var  for  gammel  til  at 
interessere  Dig. 

—  Her  har  Du  300  Rd. 

—  Som  Du  vil  laane  mig? 

—  Nej,  som  jeg  vil  betale  Dig  tilbage. 

—  Du  maa  vist  have  drømt  i  Nat.  Har 
Du  nogen  Sinde  laant  Penge  af  mig? 

—  Maaske  ikke  lige  frem,  men  Du  har 
gjort  en  Mængde  større  og  mindre  Udlæg  for 
mig  i  den  Tid,  da  jeg  var  i  Forlegenhed. 

—  Lad  os  ikke  tale  om  det.  De  Klat- 
skillinger havde  jeg  den  Gang  Raad  til  at  und- 
være, og  det  var  aldrig  min  Mening  at  ville 
have  dem  igen. 

—  Men  det  har  altid  været  min  Mening, 
at  jeg  vilde  og  burde  betale  dem  tilbage,  naar 
jeg  fik  Raad  dertil.     Nu  har  jeg  det. 

—  Du  har  altsaa  vundet  i  Lotteriet? 

—  Nej.  Jeg  spiller  aldrig,  som  Du  véd. 
Det  har  jeg  ikke  Raad  til.      Men  i  Gaar  blev 

mit  Bryllup  bestemt,  og  min  Svigerfader  for- 
langte i  den  Anledning,  at  jeg  skulde  sige  ham, 
hvor  meget  jeg  skyldte  bort.  Det  sagde  jeg 
ham,  og  saa  fik  jeg  fire  Hundrede  Daler,  hvoraf 
jeg  har  betalt  min  Skræder  det  ene,  og  nu 
bringer  jeg  Dig  de  tre,  som  omtrent  vil  svare 
til  de  Penge,  Du  har  lagt  ud  for  mig  i  Løbet 
af  de  to  Aar,  da  jeg  havde  sværest  ved  at  slaa 
mig  igennem. 

—  Hør  nu  Karlos!  Jeg  har  altid  vidst, 
at  Du  havde  mageløse  Grundsætninger,  men 
at  Du  tillige  havde  en  saa  stærk  Indbildnings- 
kraft .   .   . 

—  Her  er  ikke  Tale  om  Indbildninger, 
men  om  Optegnelser. 

Med  disse  Ord  tog  han  en  lille  Kontrabog 
op  af  Lommen  og  viste  mig  et  med  den  mest 
oprørende  Nøjagtighed  ført  Regnskab  over  de 
Penge,  som  jeg  rent  ud  havde  givet  ham, 
Præsenter,  som  jeg  havde  gjort  hamx.  Udlæg 
paa  Restavrationer  og  Kaféer  o.  s.  v.  Nu  syntes 
jeg,  at  det  blev  for  galt  med  Bogholderiet. 

—  Jeg  forstaar  Dig,  Karl!  —  Du  skal  nu 
giftes,  og  i  den  Anledning  vil  Du  løskøbe  Dig 
fra  alt  Broderskab  med  din  Plejemoders  forlorne 
Søn.  Men  saa  vidt  er  det  dog  ikke  kommet 
endnu,   at  jeg   for  Betaling  lader  mig  kaste  ud 

af  min  Familie!  Du  kan  blive  mig  kvit  aldeles 
gratis.  Jeg  giver  Dig  Generalkvittering  for  alt 
muligt  Mellemværende  til  denne  Dag. 

—  Det  kan  Du  ikke.  Men  naar  Du 
endelig  vil  se  Sagen  fra  den  Side,  saa  se  i  det 
Mindste  lige  paa  den.  Nu  skal  Du  høre, 
hvordan  jeg  ser  den.  Jeg  er  ganske  enig  med 
Dig  om,  at  naar  den  rige  Broder  understøtter 
'den  fattige  saa  meget,  som  han  har  Raad  til, 
saa  faar  han  i  det  Allerhøjeste  kun  Krav  paa, 
at  den  Anden  i  paakommende  Tilfælde  skal 
hjælpe  ham  efter  sin  Ævne.  I  den  korte  Tid, 
Du  behøvede  til  at  sætte  din  Arv  overstyr, 
fornægtede  Du  lige  saa  lidt  dit  gode  Hjærte 
som  din  Letsindighed.  Havde  jeg  den  Gang 
bedt  Dig  derom,  vilde  Du,  uden  at  betænke 
Dig,  have  ydet  mig  en  ti  Gange  saa  stor 
Hjælp,  som  den,  jeg  modtog,  og  det  uagtet 
Du  ikke  havde  Raad  dertil.  Med  andre  Ord: 
Du  vilde  have  ødelagt  Dig  paa  ét  Aar  for  min 
Skyld,  i  Stedet  for  at  Du  nu  brugte  to  til  at 
gøre  det  for  din  egen  —  og  en  saadan  Broder- 
lighed kunde  jeg,  der  ikke  er  letsindig,  aldrig 
paatage  mig  nogen  Forpligtelse  til  at  gengælde. 
Jeg  forudsaa  baade,  at  jeg  i  en  lang  Aarrække 
kun  vilde  kunne  erhverve  et  meget  tarveligt 
Udkomme,    og    at   Du,    trods    alle    mine    Fore- 

Stillinger,  inden  faa  Aar  vilde  staa  saa  hjælpe- 
løs, som  Du  nu  staar.  Derfor  modtog  jeg  kun 
saa  lidt  Hjælp  af  Dig  som  muligt  og  betragtede 
den  i  Stilhed  som.  et  Laan.  Du,  der  er  vant 
til  at  behandle  Pengesager  en  canaille,  fandt 
det  ,  derimod  selv  mere  nobelt  at  betragte  de 
omtalte  -  Klatskillinger  <  som  en  Haandsrækning, 
der  ikke  var  værd  at  tale  om;  men  hvor  falsk 
denne  Noblesse  er,  vil  Du  se  deraf,  at  den  for- 
lokkede Dig  til  i  Forgaars  at  forlange  en  Gen- 
gæld, der  var  værre  end  Aagerkarlens  blodigste 
Fordringer.  Du  forlangte  ikke  noget  Mindre, 
end  at  jeg  skulde:  først  bryde  min  faste  Be- 
stemmelse, aldrig  at  indlade  mig  paa  Veksel- 
rytteri, dernæst  kavere  for  en  Sum,  som  jeg 
ikke  havde  fjærneste  Udsigt  til  at  kunne  betale, 
og  endelig  derved  undergrave  den  taalelige 
økonomiske  Stilling,  som  det  har  kostet  mig 
saa  mange  Aars  Anstrængelser  og  Selvfornæg- 
telser at  tilkæmpe  mig  —  AJtsammen  naturlig- 
vis ogsaa  som  en  lignende  Haandsrækning,  der 
ikke  var  værd  at  tale  om,  end  sige  at  notere. 
Har  jeg  Uret? 

—  Nej!  Du  har  en  Ret,  der  er  lige  saa 
ufornægtelig  som  modbydelig.  Men  skaan  mig 
blot  for  at  se  Forholdet  mellem  Brødre  opgjort 
efter  italiensk  Bogholderi.      Jeg   modtager  ikke 

din  Svigerfaders  Penge,  og  hvor  galt  det  gaar 
mig,  skal  jeg  vel  endda  vogte  mig  for  at  komme 
paa  Debet-Siden  i  Dit  Regnskab. 

—  Hvad  jeg  her  bringer  Dig,  er  ikke  mere 
min  Svigerfaders  Penge,  de  har  været  mine,  og 
nu  er  de  Dine  med  Tak  for  Laan,  men  dermed 
er  ikke  min  Skyld  afgjort.  Saasnart  Du  har 
begyndt  at  leve  lige  saa  fornuftig  og  nøjsom 
som  jeg  levede  den  Gang,  da  Du  lagde  disse 
Penge  ud  for  mig  —  det  vil  sige:  saasnart  Du 
er  i  samme  Trang,  som  jeg  var,  og  har 
samme  Krav  paa  Hjælp,  som  jeg  havde  — 
kan  Du  være  vis  paa,  at  jeg  med  Glæde  vil 
gøre  Alt  for  at  gengælde,  hvad  Du  har 
gjort  for  mig;  men  saa  længe  jeg  kun  har  Ind- 
tægter til  en  tarvelig  Husholdning,  og  Du 
udsætter  Dig  for  de  urimeligste  Udgifter,  kan 
der  ikke  være  Broderskab  imellem  vore  Finanser ! 
Farvel ! 

Og  saa  gik  han  uden  at  gøre  mig  op- 
mærksom paa  Pengene,  han  havde  ladet  ligge. 
Da  jeg  fandt  dem,  besluttede  jeg  mig  straks  til 
at  sende  dem  tilbage;  men  just  som.  jeg  var  i 
Færd  med  at  udtænke  en  Devise,  der  passende 
kunde  ledsage  dem,  kom  min  Værtinde  ind  til 
mig  og  hylede  saa  ynkelig  over  den  Nød  og 
Jammer,  hvori  hun  var  bleven  stedt  paa  Grund 

af  tre  Maanedslejers  Udeblivelse,  at  jeg  — 
:^letsindig  og  hjærtensgodv,  som  jeg  desværre 
har  faaet  Attest  for  at  være  —  ikke  alene 
betalte  hende  bemeldte  Tilgodehavende,  stort 
30  Rd.,  men  endogsaa  gav  efter  for  hendes 
indtrængende  Bønner  og  lod  hende  beholde 
Resten  af  Halvhundreddalersedlen  til  Dækning 
af  de  to  førstkommende  Maaneder,  Saa  lod 
den  Sum  sig  ikke  mere  tilbagesende. 

Naar  Alt  kommer  til  Alt,  har  Karl  handlet 
aldeles  korrekt.  Jeg  vil  forsøge  at  slaa  ind  paa 
hans  Tankegang  og  foreløhig  optegne  de  300 
Rd.  som  modtaget  Laan. 

Den 

I  Dag  lykkedes  det  mig  ved  Hjælp  af  et 
sort  Flor,  som  jeg  satte  om  min  Hat,  et  Brev 
med  sort  Lak,  som  jeg  lagde  i  min  Tegnebog, 
og  et  Par  af  Karls  brune  Sedler,  som  jeg  lod 
stikke  frem,  efter  at  have  fremtaget  de  120  Rd., 
hvormed  jeg  hvert  Kvartal  apanagerer  min 
dyrebare  Ven  Dyndkær,  samt  ved  en  usæd- 
vanlig storsnudet  Optræden  at  imponere  denne 
min  Velgører  i  saa  høj  Grad,  at  han  øjeblikkelig 
indbildte  sig  i  mig  at  se  en  af  min  forment- 
lig afdøde  rige  Tantes  vederhæftige  Arvinger. 
Desaarsag  gik  han  ind  paa  at  fornye  Vekslerne 

mod  en  temmelig  uvederhæftig  Vens  Endosse- 
ment. Spasen  var  mageløs;  Dyndkær  vil 
ærgre  sig  sort,  naar  han  kommer  efter  den,  og 
jeg  har  fuldstændig  mine  Ord  i  Behold,  ti  jeg 
har  virkelig  mistet  en  svensk  Tante;  Fejlen  er 
kun,  at  den  afdøde  salig  Sjæl  var  en  gammel 
fattig  Kusine  af  min  rige  Faster,  ikke  hende 
selv.  Dog  skal  ogsaa  Sidstnævnte  nu  begynde 
at  røbe  Tendenser  til  en  snart  forestaaende 
Imødekommen  af  hendes  længselsfulde  Arvingers 
dybtfølte  Ønsker. 

Den 

Denne  Gang  lader  det  til,  at  min  Ven 
Dyndkær  har  besluttet  sig  til  e.t  hævne  sig 
for  det  Puds,  jeg  spillede  ham  sidst.  I  Dag 
tilmeldte  han  mig  yderst  forekommende,  at  han 
ikke  under  nogen  Betingelse  agtede  at  fornye 
mine  Veksler,  men  derimod  var  fuldt  og  fast 
besluttet  paa,  i  Tilfælde  af  manglende  Betaling, 
at  anvende  de  yderste  Midler,  der  stod  til  hans 
Raadighed.  Det  vilde  være  en  Hævn,  der 
kunde  faa  de  værste  Følger  for  mig,  ti  min 
Tante,  der  nu  er  opgivet  af  Lægerne,  vilde, 
saa  sandt  jeg"  kender  hende  ret,  uden  Barm- 
hjærtighed  gøre  Alvor  af  sin  Trusel  og  ud- 
stryge mig  af  det  Testamente,   hvori   hun  efter 

Forlydende  skal  have  betænkt  mig  med  en 
ganske  klækkelig  Sum.  Jeg  maa  stille  Vam- 
pyren til  Freds  paa  hvilken  som  helst  Maade, 
om  jeg  saa  skal  love  ham  den  dobbelte  Sum 
for  en  Galgenfrist.  Lægen  har  sagt,  at  Tante 
ikke  kan  leve  en  Maaned  til,  og  saasnart  hun 
er  død  og  Testamentet  aabnet,  har  jeg  jo 
Kredit  i  det  Uendelige  1 

Den 

Saa  stor  en  ^Misdæder  havde  jeg  dog  ikke 
troet,  at  Dyndkær  kunde  være.  Jeg  viser 
ham  i  Dag  Sort  paa  Hvidt  for,  at  min  Tante 
ligger  for  Døden,  men  det  rører  ham  denne 
Gang  ikke  en  Smule. 

»Man  skal  aldrig  bruge  en  Vittighed  mere 
end  én  Gang,^^  svarede  han  og  sendte  mig  en 
forsvindende  Brøkdel  af  et  dvask  Blik.  »Anden 
Gang  morer  den  aldrig  Folk,  der  har  lidt  Hu- 
kommelse, c 

—  Men  De  ser  jo  selv,  at  her  ikke  kan 
være  Tale  om  nogen  Fejltagelse. 

—  Doktorne  tar  saa  tit  fejl,  og  den  Gamle 
kan  desuden  alierede  have  taget  fejl  og  ud- 
streget Dem  i  Testamentet.  Nej,  tror  De,  at 
jeg  to  Gange  lader  mig  narre,  saa  er  det  sku 
Dem,    der  tager  fejl.      lovermorgen  skaffer  De 

mig  mine  Penge,  eller  ogsaa  gør  jeg  kort 
Proces  med  Dem  og  underretter  Deres  Tante 
derom. 

—  Vil  De  da  have,  at  jeg  skal  stjæle 
Pengene? 

—  Det  er  mig  aldeles  ligegyldigt;  jeg 
bliver  ikke  Hæler  for  det. 

—  Men  naar  jeg  nu  tilbyder  Dem  Knagen- 
holms eller  Strømbergs  Endossement,  og  lover 
Dem  dobbelte  Renter? 

—  Saa  siger  jeg:  Nej  Tak!  Mine  Renter 
er  høje  nok,  som  de  er.  Paa  Strømbergs 
Navn  har  jeg  allerede  saa  mange  Papirer,  at 
han  skal  have  ondt  nok  ved  at  klare  dem,  og 
Knagenholms  —  ja,  det  vilde  jeg  sku  ikke  en 
Gang  have,  om  jeg  saa  havde  set  Dem  selv 
efterskrive  det. 

—  Efterskrive? 

—  Ja,  et  efterskrevet  Navn  var  da  altid 
nogen  Sikkerhed. 

—  Er  De  gal!  Laaner  De  paa  falske 
Veksler  ? 

—  Ja  Gu  gør  jeg  saa!  Det  er  omtrent 
de  fineste  Papirer,  der  forekommer  i  vores 
Forretning.  >^  Lille  Vridsløse«  er  en  sikker  En- 
dossent, skal  jeg  sige  Dem. 

—  Og  De  vil  virkelig  bilde  mig  ind,  at 
noget  fornuftigt  Menneske  skulde  udsætte  sig 
for  Tugthuset  af  Frygt  for  Slutteriet  ? 

—  De  maa  inte  tro,  at  jeg  vil  opmuntre 
Nogen  dertil;  men  dersom  jeg  ikke  var  saa 
diskret,  som  man  maa  være  i  min  Forretning, 
skulde  jeg  kunne  vise  Dem  en  køn  lille  Samling 
af  den  Slags  Papirer,  og  mellem  dem  adskillige, 
der  er  udstedte  af  Folk,  som  De  mindst  skulde 
tro  det  om.  Historien  er  slet  inte  saa  farlig! 
Ser  De:  Naar  en  Kineser  vil  laane  Penge,  og 
ikke  har  anden  Sikkerhed  at  stille,  saa  sætter 
han  et  Par  af  sine  Fingre  eller  en  Haand  eller 
et  Øre  eller  Næsen  i  Pant.  Saa  véd  Kreditor, 
at  det  er  hans  Mening  at  skaffe  Pengene,  selv 
om  han  skal  stjæle  dem.  Naar  en  af  vore 
egne  Kinesere  har  drevet  det  saa  vidt,  at  ikke 
et  eneste  solidt  Menneske  af  hans  Bekendtskab 
tør  stole  paa,  at  han  vil  og  kan  betale,  hvad 
han  lover,  saa  kan  De  jo  nok  vide,  at  saadanne 
Folk  som  jeg  og  m.ine  Lige  heller  ikke  tror 
det,  og  jo  mere  han  lover,  desto  mindre  tror 
vi  ham  naturligvis.  Nu  ber  han  Satan  ta' 
hans  syndige  Sjæl  i  al  Evighed,  hvis  han  ikke 
er  aldeles  vis  paa  at  faa  Pengene,  enten  af  en 
Ven,  som  kommer  hjem  om  et  Par  Uger,  eller 
af  en   Tante,    der   netop   nu   ligger   for  Døden. 

Den  Snak  har  vi  hørt  saa  tit.  Tør  han  derimod 
forskrive  sig  til  et  Sted,  som  ikke  er  nær  saa 
fælt  som  Helvede,  og  hvor  han  i  værste  Fald 
ikke  vilde  blive  siddende  nær  saa  længe,  saa 
kan  vi  stole  paa  ham  —  saa  véd  vi,  det  er 
hans  Alvor.  Og  han  resikerer  jo  ingen  Ting, 
naar  han  virkelig  er  saa  vis  i  sin  Sag. 

—  Hr.  Dyndkær!  Jeg  er  saa  vis  i  min 
Sag,  at  jeg  vil  give  Dem  en  Forskrivning  paa 
mit  Hoved,  om  De  forlanger  det. 

—  Tak  skal  De  have.  Jeg  har  set  »Køb- 
manden fra  Venedig!«  —  Gaa  nu  blot  hen  og 
skaf  mig  mine  Penge,  eller  —  skaf  mig  en 
Veksel,,  hvorpaa  staar  et  rigtigt  godt  Navn! 
Men  det  maa  være  i  Orden  før  Kl.  12  i  Morgen 
—  ikke  et  Minut  senere, 

Og  saa  grinede  han  saa  væmmelig,  at  jeg 
maatte  gøre  Vold  paa  mig  selv  for  ikke  at  for- 
gribe mig  paa  Uhyret. 

Den 

Jeg  tror,  at  alle  Aagerkarlene  er  gaaede  i 
Kompagni  sammen.  Ikke  et  af  de  Afskum  har 
villet  laane  mig  Penge,  hvor  meget  jeg  har 
budt  dem.  De  véd  Allesammen,  at  jeg  »hører 
Dynd  kær  til,«  og  derfor  vil  de  ikke  betro 
mig  en  Styver,  naar  jeg  ikke  kan  møde  med 
en    aldeles    solid    Mand    som    Endossent.      Jeg 

spurgte  en  af  de  mest  Rimelige,  om  de  »aldeles 
solide  Folk«  plejede  at  skrive  bag  paa  Papirer, 
der  gav  saa  høje  Renter.  »Nej«,  svarede  han 
sødtsmilende :  »selv  gør  de  det  meget  sjældent, 
og  dog  har  jeg  flere  Veksler,  hvorpaa  der  staar 
Navne,  som  tilhører  vore  første  Børsmænd. 

—  Altsaa  falske? 

—  Det  spørger  jeg  aldrig  om.  Kommer 
De  til  mig  med  en  Veksel,  hvorpaa  Deres  Ven 
Dyndkærs  Navn  paraderer,  saa  siger  jeg: 
Den  er  god  nok,  skønt  jeg  meget  godt  véd, 
at  han  ikke  plejer  at  vise  sin  Tjenstvillighed 
paa  den  Maade.  Saadanne  Tilfælde  er  vi  saa 
vante  til,  og  naar  Summerne  ikke  er  alt  for 
store,  ser  vi  endogsaa  helst,  at  der  er  en  Hlle 
Skrivfejl  paa  1  apirerne. 

Han  gik  endogsaa  saa  vidt,  at  han  rent  ud 
sagde,  at  hvis  jeg  blot  vilde  skrive  Grosserer 
Denogdens  Navn  bag  paa  Vekselen  for  en  Forms 
Skyld,  saa  vilde  han  resikere  at  diskontere  den. 

O,  de  Skurke! 

Nu  maa  jeg  hen  til  Dyndkær  og  gøre  mit 
sidste  Forsøg  paa  at  røre  ham.  Jeg  maa  have 
Vekselen  fornyet  under  hvilken  som  helst  Be- 
tingelse. 

XI. 

Efterskrift  af  Doktor  Mimer. 

Her  endte  Dagbogen.  De  følgende  Blade 
var  afrevne,  men  det  er  næppe  svært  at  gætte, 
hvad  de  vilde  have  oplyst,  hvis  ikke  Karl 
Darling  havde  tihntetgjort  dem. 

Efter  al  Sandsynlighed  er  det  lykkedes 
Dyndkær  at  lokke  Georg,  der  allerede  forud 
var  vant  til  at  »gøre  Penge«  paa  mislige 
Maader,  og  som  i  det  Hele  taget  har  været  af 
en  temmelig  løsagtig  Moralitet  —  til  at  ud- 
stæde  en  falsk  Veksel.  Synderen  har  stolet 
aldeles  sikkert  paa  Arven,  og  Fristeren  har 
gjort  Regning  paa,  at  den  ærekære  Broder  i 
værste  Fald  vilde  opofre  sig,  for  at  frelse 
Falskneren  fra  Straffeanstalten.  Da  den  meget 
omtalte  Familieproces  imidlertid  forhalede  Arvens 
Udbetaling,  har  Dynd  kær  enten  direkte  eller 
gennem  Synderen  underrettet  Din  Svigersøn  om, 
at  hans  Broder,  saafremt  Betaling  ikke  skete 
paa  Klokkeslettet,  vilde  blive  overleveret  til 
Politiet  som  Forbryder.  Karl  Darling  har 
nu  indfriet  den  falske  Veksel  ved  selv  at  for- 
skrive sig  til  Blodsugeren.  I  Følge  sin  tilbage- 
holdne Karakter  har  han  ikke  villet  henvende 
sig    til   nogen    af   sine   Bekendte    for    at    laane 

Summen,  og  til  Dig  har  han  aller  mindst  vovet 
at  tale,  da  han  ikke  vilde  eller  ikke  trode  at 
burde  besvare  de  Spørgsmaal,  som  Du  frem  for 
nogen  Anden  vilde  have  været  berettiget  til  at 
gøre.  Han  har  formodenlig  ogsaa  som  Jurist 
været  vis  paa,  at  Processen  maatte  vindes,  og 
det  er  rimeligt  nok,  at  han  efter  Aftale  med 
Georg  i  de  første  Aar  har  ladet  Gælden  vokse, 
i  Forventning  om,  at  Synderen,  saa  snart 
Arven  blev  udbetalt,  skulde  udrede  Beløbet  af 
sin  Part.  Processen  er  imidlertid  blevet  udhalet, 
Rygtet  om  Georgs  Død  er  komm.et  hertil,  og 
nu  har  han  været  nødt  til  at  lade  sig  udsuge 
af  Vampyrerne. 

Der  kunde  være  al  Grund  til  at  fortælle 
den  letsindige  Herre  ovre  i  Amerika,  hvorledes 
Karl  Darling  bogstavehg  har  slidt  sig  ihjel 
for  at  tilvejebringe  de  Blodpenge,  som  han  har 
maattet  svare  i  Bøder  for  en  Broders  forbryderske 
Letsind  —  dog,  derom  kan  Du  bedst  tage  Be- 
stemmelse. 

Hvad  Aagerkarlen  angaar,  da  maa  vi  fore- 
løbig overlade  ham  til  den  Gengældelse,  som 
efter  min  Erfaring  endnu  aldrig  er  udeblevet, 
selv  om  en  slig  Misdæder  har  været  forsigtig 
nok  til  at  undgaa  Lovens  Straf  Et  saadant 
Umenneske    maa    efter    Haanden     i    sin    egen 

Tankekreds  etablere  en  Straffeanstalt,  hvori  han 
• —  om  han  endogsaa  gaar  frit  omkring  i  den 
skønne  Verden  til  sin  Død  —  afsoner  sine  For- 
brydelser haardere  end  mangen  en  Tugthusfange. 
Desværre  har  han  adskillige  Ligemænd. 
Det  er  en  offenlig  HemmeHghed,  at  der  her  i 
Byen  findes  flere  Diskontører,  der  aller  helst 
gør  Forretninger  med  falske  Veksler,  ja  som 
lige  frem  tilskynder  Folk,  der  vitterlig  ikke  har 
Udsigt  til  at  kunne  tilbagebetale  de  forlangte 
Laan,  til  Falskneri  for  siden,  naar  Summen  er 
vokset  tilstrækkelig,  at  udplyndre  deres  For- 
ældre, Sødskende  eller  andre  Paarørende,  der 
som  oftest  hellere  gør  de  største  Opofrelser, 
end  lader  vedkommende  Synder  lide  den  truende 
Straf.  Tro  endelig  ikke  at  Karl  Darlings 
Skæbne  er  enestaaende.  Du  vilde  forfærdes, 
hvis  Du  anede,  hvor  mange  Mødre  og  Søstre, 
Fædre  og  Brødre,  der  er  blevne  ødelagte  paa 
lignende  Maade. 

Din 

Mimer. 

Langt  ude  i  Sjælland  et  Steds  ligger  der  et 
»Overdrev«,  og  i  Overdrevet  ligger  der  en  halv 
Snes  nette,  venlige  Huse,  hvert  med  sin  Have 
og  sin  Jordlod,  allesammen  beboede  af  vel- 
havende Husmandsfamilier. 

I  Trediverne  og  før  den  Tid  var  her  kun 
en  Strækning  uopdyrket  Skovjord,  hvorpaa 
Ejerne  af  Nabobyens  ti  Gaarde  i  Fællesskab 
græssede  deres  Ungkvæg,  og  den  Gang  laa 
her  kun  en  ensom  Rønne  i  hele  Overdrevet. 
Det  var  en  pukkelrygget  Hytte,  der  havde 
klinede  Lervægge,  undtagen  i  vaade  Vintre, 
ti  da  faldt  de  underste  Vægge  ud  i  Regnen, 
og  i  deres  Sted  blev  der  lagt  en  Møgbunke 
uden  for  fra  Jorden  og  op  til  Løsholtet,  — 
»ded  va  skrappere  end  baade  Ler  og  Sten,  for 
ded  gik  Kulden  itte  igennem,«  sagde  Manden. 
Taget  med  den  knækkede  Rygaas  havde  op- 
rindelig været  af  Straa,  men  nu  var  det  dækket 
med  et  Lag  Mos,  saa  tykt,  at  det  dannede 
II.  6 

Bakker  og  Dale,  og  hist  og  her  afgav  Jordsmon 
til  frodige  Græsvækster.  Ét  Vindue  var  der 
kun  paa  hele  Huset,  det  var  sømmet  fast,  for 
at  Varmen  ikke  skulde  trække  ud,  og  indeholdt 
ni  ugennemsigtige  Ruder,  indfattede  i  Bly  — 
nej,  det  er  sandt,  det  indeholdt  kun  otte,  ti 
den  niende  havde  i  Mands  Minde  været  udslaget, 
og  stoppet  til  med  gamle  Klude.  Døren  var 
skaaret  midt  over  paa  tværs,  den  underste 
Halvdør  var  til  at  lukke  med  Krog,  den  øverste 
med  Trælaas;  den  førte  ind  i  Forstuen,  der 
tillige  var  Køkken,  for  saavidt  som  den  inde- 
holdt Skorsten  og  Bagerovn,  Gryde  og  Vand- 
spand. Til  højre  herfor  laa  et  Skur,  som  var 
delt  mellem  Grisen  og  Tørvene,  til  venstre  laa 
Stuen,  der  netop  var  stor  nok  til  at  rumme 
Indboet:  En  Bilæggerovn,  en  Hønsebænk,  en 
Halmstol,  et  Bord,  et  Hængeskab,  en  Klæde- 
kiste  og  en  Seng.  Her  bode  Unge  Jens  Je'en. 
Unge  Jens  Je'en  havde  en  Gang  i  sin  Tid 
været  den  Yngste  af  to  Jens  Jensener.  Nu  var 
han  den  ældste  Husmand  i  Sognet,  men  sit 
Unge-Navn  havde  han  alligevel  beholdt.  En 
Gang  imellem  kaldte  man  ham  ogsaa  »Store- 
jens.« For  dette  Navn  havde  han  dog  hverken 
sine  Ævner  eller  sine  Bedrifter,  men  kun  sine 
svære  Lemmer,  at  takke. 

Skøndt  hans  Ryg  var  bøjet  af  Aarenes 
Vægt,  holdt  han  endnu  Gardermaalet,  og  hans 
strikkede  blaa  Uldhue,  der  aldrig  blev  taget  af, 
hverken  ude  eller  inde,  ragede  med  sin  Top  op 
over  alle  andre  Huer  i  Sognet.  Han  bar  altid 
en  hvid  Langkofte  af  Vadmel  og  en  Taskevest 
af  bredstribet  Drejl,  begge  med  store  Tin- 
knapper, Skind-Knæbukser,  hvide  Uldstrømper 
og  et  Par  Træsko  saa  store  som  smaa  Svine- 
trug. Hans  Pande  var  lav,  og  hans  Øjne 
smaa;  de  havde  ingen  bestemt  Farve  og  saa 
aldrig  i  nogen  bestemt  Retning.  Hans  Mund 
var  utrolig  stor,  og  hans  Kæber  var  bredere 
end  hans  Tindinger.  Under  Hagen  bar  han 
et  tyndt,  stridt  Skæg,  der  endnu  havde  bevaret 
sit  oprindelige  rødgule  Skær,  mens  det  lange 
tottede  Haar,  der  hang  ham  ned  ad  Nakken, 
forlængst  var  blevet  hvidblakket. 

Hvor  gammel  han  var,  vidste  Ingen  rigtigt, 
ti  Kirkebogen  var  brændt.  Spurgte  man  ham 
selv  derom,  saa  svarede  han:  »Jæ  æ  lie  douelt 
saa  gammel  som  Ane,  for  ded  sa'  Præsten,  da 
vi  hade  Brølles.«  —  »Og  hvor  gammel  var  hun 
den  Gang?«  spurgte  man  ham  videre.  »Ja,  ded 
vi'e  jæ  itte,  e'eke,  men  den  Gang,  hun  bleu 
begraued,  sa'  Præsten,  at  hun  justement  va  ed 
halt  Hundrede  Oer  —  saa   ka  I  sæl   rejne   yd, 

hvo  gammel  jæ  maa  være!«  svarede  Jens,  og 
det  Regnestykke  var  jo  ikke  heller  saa  svært, 
dersom  man  blot  havde  vidst,  naar  han  blev 
gift,  og  naar  Ane  døde,  men  derom  kunde 
han  ikke  give  anden  Besked  end,  at  >.ded  va 
grueli  længe  siden.«  For  Resten  var  han  nok 
nær  ved  de  Firs  eller  derover. 

Jens  Je'en  bar  sin  Alder  godt:  man  kunde 
gærne  tro,  at  han  var  tredive  Aar  yngre.  Og 
det  var  intet  Under;  ti  vilde  man  beregne 
Alderen  efter  Det.  man  har  oplevet  ^  tænkt 
og  følt  —  og  ikke  efter  Jordens  Omdrejninger, 
saa  kunde  man  med  fuld  Føje  kalde  ham^ 
»Unge  Jens  Je'en  .  Der  var  en  mere  end  filo- 
sofisk Ro  udbredt  over  hans  ubevægelige  An- 
sigt. I  sin  Ungdom  havde  han  hørt  Skole- 
mesteren sige:  »Gak  til  Myren,  og  bliv  vis!« 
men  han  var  gaaet  til  Sneglen  og  blevet 
det.  Han  havde  aldrig  anstrængt  sig  uden 
Nødvendighed  og  aldrig  gjort  sig  overflødige 
Bekymringer  —  derfor  havde  han  bevaret  sin 
Ungdom. 

En  Københavner,  der  laa  i  Besøg  derude 
i  Egnen,  spurgte  ham  en  gang  i  Forbigaaende 
om  Navnet  paa  den  Kirke,  der  i  lidt  over  en 
Mils  Afstand  laa  lige  ud  for  hans  Dør. 

>;Hvad  for  en  Kirker«   spurgte  Jens. 

»Ih,  den  dér!« 

»Naa  —  dér  langt  borte!  Ja,  ded  maa  vel 
være  en  Kirke  eller  saadan  Noued!« 

»Men  hvad  hedder  den?« 

»Ja,  ded  æ  itte  godt  aa  vidde.  Jæ  ha 
aldrig  væt  ydde  a  den  Sie  te.« 

»Men  I  har  jo  dog  set  den  Kirke  hver 
Dag,  saa  længe  I  har  levet!  Har  I  aldrig 
spurgt,  hvad  den  hed?« 

»Næ!«  —  svarede  Jens  Je'en.  »Jæ  blander 
mæ  aldri  i  Ded,  som  itte  vedkommer  me!« 

En  Gang,  da  han  var  paa  Hjemvejen  fra 
Købstaden,  kom  han  i  Følge  med  to  Smaa- 
drenge  fra  Latinskolen. 

Da  de  havde  gaaet  en  Stund,  pegede  den 
Yngste  paa  en  firkantet  Sten,  der  stod  oprejst 
paa  den  ene  Side  af  Vejgrøften.  »Er  det  en 
Milepæl?«   —  spurgte  han. 

»Javel  æ'ed  ded!«  —  svarede  Jens  Je'en. 

»Nej,  det  er  jo  et  Markskæl!«  —  udbrød 
den  Ældste  —   »Er  det  ikke?« 

»Jou,  ded  æ  ed  ju  rejtinok!«  —  maatte 
Jens  tilstaa. 

»Hvorfor  siger  I  da,  at  det  er  en  Milepæl?« 
—  vedblev  Drengen.  »Kan  I  ikke  se  Forskel 
paa  Milepæle  og  Markskel?«   — 

»Jo,  men  ded  æ  saa  vidtløuted,  aa  Enhver, 
ka  ju  bliue  sali  ve  sen  Trou!«  — svarede  Jens. 

Lige  saa  lidt  som  han  havde  fortænkt  eller 
fortalt  sig,  saa  lidt  havde  han  forhastet  sig 
med  at  handle.  Først  da  hans  Kone  laa  for 
Døden,  og  Doktoren  tilfældigvis  kørte  forbi, 
bad  Jens  ham  se  ind  til  den  S}^ge.  Han  gjorde 
saa,  kom  ud  igen  og  var  vred.  vDet  er  for 
silde!«  —  sagde  han. 

»Ja,  ded  tænkte  jæ  ju  nok!<.  —  sukkede 
Jens  Je'en. 

»Hvorfor  Fanden  sendte  Du  da  ikke  Bud 
efter  migr^    —  udbrød  Lægen  forbitret. 

»Hæ — næ — æ,  lor  —  æ  —  —  Jæ  velle  ju 
føst  se,  hvad  ded  bløv  te.«  —  mente  den  be- 
sindige Ægtemand.  »Jæ  ska  sie  vos:  Ane, 
hun  plejer  aa  bliue  saadan  sy  hvert  Oer,  men 
hun  plejer  aldri  aa  døe  a  ed.« 

vNej,  heller  Dyrlæge,  end  Bondedoktor  U 
—  raabte  Lægen  rasende  og  kørte  sin  Vej. 

Men  det  blev  ikke  den  sidste  Ærgrelse, 
Jens  Je'en  forvoldte  ham. 

En  Sommerdag  kørte  Sognefogdens  Dreng 
ned  ad  Overdrevsbakken  med  nogle  Mølle- 
slumper.  Jens  og  Birte  Klokkers  kom  just  i 
det  samme  fra  Gangstien  og  vilde  gaa  over 
Vejen   neden    for  Bakken,    men  Jens    snublede 

over  Grøftekanten  og  faldt  tværs  over  Hjul- 
sporet. Vognen  var  for  stærkt  i  Fart  til  at 
Hestene  kunde  standses,  og  begge  de  nærmer 
Hjul  gik  over  hans  Lægge.  Drengen  vendte 
sig  paa  Agebrædtet,  og  da  han  saa,  at  Jens 
var  blevet  overkørt,  piskede  han  paa  Hestene, 
det  bedste  han  kunde. 

»Holddov!  Hold  dov!  Dit  Satans  Utosk ! « 
—  raabte  Birte  efter  ham.    »Hvor  skal  Du  hen?« 

»Efter  Doktor!«  —  raabte  Drengen.  »Jeg 
kører  jo  alt,  hvad  jeg  kan!«  —  Og  det 
gjorde  han. 

Da  han  kom  tilbage  med  Lægen,  laa  Jens 
Je'en  i  Sengen.  Hans  ene  Læg  var  noget  op- 
hovnet,  men  for  Resten  havde  han  ingen 
Skade  taget.  Birte,  der  havde  paataget  sig 
at  være  Sygevogterske,  fik  nu  to  Flasker 
Medicin.  Den  ene  indeholdt  Kamferspiritus 
til  at  gnide  Læggen  med,  i  den  anden  var  der 
Salmiakmikstur,  hvoraf  Patienten,  i  Tilfælde  af 
Feberanfald,  skulde  have  en  Spiseske  fuld  hver 
anden  Time. 

Feberen  indfandt  sig  ganske  rigtigt,  og  nu 
kom  ogsaa  Birte  med  Miksturen. 

»Hva  ska  jæ  mæ  ded  elendie  Pøjt?«  sagde 
Jens  —  »Ded   ka  Du   vaske   mene  Haser  med. 

Ge  me  en  Skeffel  a  ded  Tykke  i  den  anden 
Plaske.     Ded  æ  mæjed  skrappere.« 

Syge  Folk  skal  man  føje.  Birte  gav  ham 
en  god  Træske  fuld  af  den  stærke  Smørelse 
og  gned  hans  Ben  med  Miksturen. 

Dagen  efter  kom  Doktoren  igen.  Da 
han  hørte,  hvad  der  var  sket,  slog  han 
Hænderne  sammen.  »Lever  Bæstet  endnu?« 
spurgte  han. 

»Jov  Kos!«  svarede  Birte.  »Den  ene 
Skeffel  gjorde  lie  saa  godt  i  Maven,  som  tre 
halle  Pæle,  sa'  Jens.  Nu  fejler  han  itte  Noued, 
e'  eke ! « 

»Men  Benet?     Hævelsen?«  — 

»Jov  Bened  ded  kom  se  osse,  da  jæ  hadde 
gni'ed  de  ed  Par  Gange  mæ  ded  Anned.  Ded 
va  da  nouen  farli  gou  Meddecin!«   — 

»Hvad  har  man  nu  for  alt  sit  Studium!«  — 
raabte  Doktoren,  og  rev  sig  med  begge  Hænder 
i  Haaret  af  Ærgrelse.  Den  Kur  glemte  han 
aldrig  Jens  Je'en.  Men  Jens  glemte  den  heller 
ikke.  Hver  Gang  han  siden  blev  syg  —  lige 
meget  om  det  var  af  Koldfeber,  Gigt  eller 
Kolik  —  tog  han  sig  en  Skefuld  af  den  samme 
Medicin,  og  den  hjalp  altid. 

Han  var,  som  man  ser,  nær  ved  at  være 
»en  klog  Mand«    —   en    lærd   Mand    blev   han 

derimod  aldrig.  Oppe  paa  Mælkehylden  under 
Loftet,  midt  imellem  hans  Moders  Bibel  og 
Anes  Psalmebog,  stod  der  rigtig  nok  tre  Dele 
af  Treschows  filosofiske  Skrifter,  men  med  dem 
forholdt  det  sig  saaledes: 

Da  det  lakkede  mod  Enden  med  Ane, 
begyndte  hun  at  læse.  Skolelæreren  havde  en- 
gang laant  hende  »Liitkens  hellige  Opmuntrin- 
ger,« og  den  Bog  vilde  hun  gerne  eje.  Kort 
efter  døde  den  gode  Mand.  Han  havde  i  sin 
Tid  været  Student,  eller  i  al  Fald  været  nær 
ved  at  blive  det,  og  efterlod  sig  et  helt  Skab 
fuldt  af  Bøger.  Da  der  paa  Rekvisition  af 
Kromanden  blev  holdt  Avktion  over  disse,  gav 
Ane  sin  Mand  tre  Mark,  som  hun  havde  tjent 
paa  Spind,  for  at  han  kunde  gaa  hen  og  købe 
hende  »Opmuntringerne«.  Jens  gik,  men  da 
Avktionen  var  forbi,  kom  han  tilbage  med 
^/Cn  halv  Pægel  for  meget«  og  —  Treschows 
Filosofi.  2 Der  va  tre  Gange  saa  mejen  Læs- 
ning i  den«  sagde  han,  »og  saa  hade  den  itte 
kosted  mer  end  12  Skilling.« 

Selv  kunde  Jens  Je'en  hverken  læse,  skrive 
eller  regne.  Han  paastod  rigtig  nok,  at  han 
kunde  saa  meget  af  de  to  sidste  Kunster,  som 
han  behøvede,  men  han  har  i  saa  Fald  ikke 
behøvet    meget.       I    Skrivning    drev    han    det 

nemlig  aldrig  videre,  end  til  at  tegne  sit  Navn 
eller  Bomærke  med  tre  Streger,  hvoraf  de  to 
var  lige  og  den  tredje  krum:  I  I  S  —  det 
siger  Jens  Jen  vSen  —  saadan  havde  baade 
hans  Fader  og  Farfader  skrevet  deres  Navn. 
Ved  at  regne  forstod  han  det  Samme,  som 
man  sædvanlig  kalder  at  tælle,  og  han  regnede 
altid  efter  den  gamle  Maade,  det  vil  sige: 
i  Snese.  Fire  og  Halvfjerds  hed  i  hans  System 
Tre  Snese  og  Fjorten. 

Nok  er  det:  Jens  Je'en  slap  lykkelig  og 
vel  gennem  Verden  paa  sin  Vis.  Han  blev 
baade  konfirmeret,  gift  og  begravet,  som  det 
sig  burde. 

Han  døde  i  Stilhed  uden  at  volde  Dok- 
toren nogen  yderligere  Ærgrelse.  Birte  Klok- 
kers, der  »holdt  Hus«  for  ham  i  den  sidste 
Tid,  mente,  at  han  kunde  have  levet  den  Dag 
i  Dag,  »om  han  itte  hade  væt  saa  hævngerrig 
paa  Julegrøden.«  Vist  er  det,  at  faa  Mænd  i 
hans  Alder  taaler  et  Fad  halvkogt  Risengrød 
og  en  halv  Stokfisk  til  Aftensmad. 

Hans  Giftermaalshistorie  var  ganske  simpel 
—  Husmænd  og  fyrstelige  Personer  indlader 
sig,  som  bekendt,  ikke  paa  Inklinationspartier. 
Da  hans  Moder  døde,  var  han  henved  de 
Fyrre.      »Nu    er    det    vel    bedst,    at   Du   gifter 

Dig,«  —  sagde  hans  Ven  Smeden.  »Kaski'e 
osse!«  —  svarede  Jens  Je'en.  I  Nabolaget  var 
der  to  Husmandsdøtre,  som  han  kunde  faa. 
Den  ene  hed  Inger  og  var  en  køn  Pige;  den 
anden  hed  Ane  og  var  skrutr)^gget.  For  Resten 
var  den  Ene,  som  den  Anden;  ingen  af  dem 
havde  Penge,  men  gode  Klæder  havde  de 
begge,  og  af  Indbo  og  Besætning  ejede  de 
hver  et  Faar,  der  var  sat  paa  Græs,  og  en 
Bilæggerovn,  der  var  ude  i  Leje.  Da  nu 
Smeden,  »der  forstod  sig  paa  di  Dele,«  for- 
sikrede ham,  at  der  ikke  var  meget  ved  Ingers 
Kakkelovn,  mens  Anes  var  saa  god  som  ny, 
og  lige  som  støbt  til  hans  Stue,  saa  tog  han 
Ane  til  Kone,  for  han  kunde  jo  nok  forstaa, 
at  »de  sku'  saadan  være.« 

Hans  Konfirmationshistorie  var  derimod 
ganske  morsom,  derfor  har  jeg  ogsaa  gemt  den 
til  sidst. 

Jens  havde  i  fire  Aar  gaaet  til  Præsten 
og  var  fire  Gange  bleven  vist  ned.  Hver  Gang 
dette  Uheld  indtraf,  gav  Faderen  ham  et  Liv- 
fuld Hug,  og  Moderen  gik  op  og  græd  for 
Præsten,  men  ingen  af  Delene  hjalp.  Der  var 
ikke  Andet  for,  end  at  vente  til  ad  Aare. 

Nu  stundede  Paasken  til  igen.  Den  kom 
silde  det  Aar,    og  Engene  var  allerede  grønne. 

Jens  drev  just  om  ovre  i  Enghaven  paa  den 
anden  Side  af  Aaen  for  at  søge  om  Vibeæg, 
da  han  saa  en  lille  tyk  Mand  vralte  ned  ad 
Stien  fra  Overdrevet. 

Det  var  Præsten.  Han  standsede  ved  Aaen: 
Gangbrædtet  var  flydt  bort. 

»Hør  Du,  Store -Jens  derovre  1  Hvor  er 
Broen  blevet  af?«  —  raabte  han. 

»Jæ  vi' ed  itte,  e'eke!«  svarede  Jens. 

»Hvor  kan  man  da  komme  over  Aaen?«  — 

»Jæ  vi' ed  itte,  e'eke!« 

»Men  Du  er  jo  dog  sluppet  over.  Hvordan 
har  Du  baaret  Dig  ad?«  — 

»Jæ  ha  sopped  øuer!« 

Det  var  en  daarlig  Trøst  for  Præsten. 
Naar  man  har  korte  Ben  og  Podagra  oven  i 
Købet,  holder  man  ikke  af  at  storke  gennem 
Vandet  ved  Paasketider. 

»Hør  nu,  min  kære  Jens!«  —  sagde  han 
med  en  Stemme  saa  mild,  som  om  han  præ- 
dikede til  Offers  —  »jeg  skal  ud  til  en  Syg  i 
Enghaven.  Du  kommer  sandelig  til  at  bære 
mig  over  Aaen.« 

»Jæ  faar  vel  ded!«  —  svarede  Jens,  smed 
Træsko  og  Strømper,  smøgede  Bukserne  op 
over   Knæet   og  vadede    over   Aaen.      Præsten 

krøb  op  paa  hans  brede  Ryg,  og  nu  begyndte 
Overfarten. 

Da  Jens  var  kommen  et  Par  Skridt  ud  i  Aaen, 
standsede  han.  »Mon  jæ  ska  trou,  at  jæ  slepper 
frem  te  Paaske?«   —  spurgte  han  langsomt. 

»Vi  faar  se  I«  —  mente  Præsten. 

Jens  gik  et  Par  Skridt  længer  ud.  »Far 
ku  gerne  loue  aa  ta  mæ  frem!«    smiskede  han. 

»Jeg  lover  ingen  Ting,  men  jeg  skal  se, 
hvad  jeg  kan  gøre!«  —  svarede  den  forsigtige 
Præst. 

I  det  Samme  gled  hans  ene  Ben  et  Par 
Tommer  ned  mod  Vandet.  »Hold  dog  fast. 
Menneske!«   —  raabte  han  ængstelig. 

Menneske  I  —  Dette  Ord  trængte  lige  midt 
ind  i  Sjælen  paa  Jens.  Nu  galdt  det  netop,  at 
blive  gjort  til  Menneske  —  det  vil  sige:  blive 
konfirmeret.  Han  tog  et  Par  lange  Skridt  og 
stod  nu  midt  ude  i  Aaen. 

»Ded  va  dov  farligt,  hvo  Far  æ  tongl«  — 
pustede  han.  >-Bare  jæ  itte  tauer  Far  i 
Oenl«   — 

Præsten  mærkede,  at  han  langsomt  gled 
ned  ad  Knøsens  Ryg.  »Hold  fast,  min  Søn!« 
—  skreg  han.  »Hold  endelig  godt  fastl  Du 
skal  komme  frem  i  Aar,  naar  Du  bare  bærer 
mig  over!« 

»Tør  Far  bande  paa  ded?«  — 

Det  var  for  grovt.  »Bande?«  —  gentog  den 
fromme  Mand  oprørt.  »Nej,  nu  skal  Din  ugude- 
lige Knægt  faa  Lov  at  vente  lige  til«   .  .  . 

»Puh,  hvo  Far  æ  tong!«  —  stønnede  Jens 
igen,  og  Præsten  følte  pludselig  begge  sine 
Fodsaaler  plaske  mod  Vandfladen.  Alle  de 
forestaaende  Rædsler:  det  kolde  Fodbad,  For- 
kølelsen og  den  forfærdelige  Podagra  for  i  et 
Nu  forbi  hans  Blik.  »Men  for  en  Ulykke  !<-<  — 
skreg  han  .  .   . 

»Jæ  syntes  Far  bandte«  —  hviskede  Jens  og 
vendte  sit  svedne  Ansigt  tilbage.  Ved  denne 
Drejning  fik  Præsten  Bagvægt,  og  nu  var  det 
hans  Frakkeskøder,  der  pjaskede  i  Vandet. 
Det  var  ikke  blot  et  Fodbad,  men  en  hel 
Svømmetur,  der  truede  haml  Med  Fortviv- 
lelsens Heftighed,  næsten  ude  af  sig  selv, 
raabte  han: 

»Ja  vist,  i  Djævelens  Skind  og  Ben:  Du 
skal  komme  frem!  —  Hjælp   mig   bare  overile 

I  samme  Øjeblik  sad  han  næsten  helt  oppe 
paa  Skuldrene  af  Jens,  og  i  det  næste  stod  han 
paa  den  anden  Aabred. 

»Aa,  tag  mig  med,  mens  Du  er  ved  det!« 
—  lød  en  vel  bekendt  Stemme  fra  den  anden 
Side.      Det  var  Degnen,    der   var   kommet   bag 

efter.      Ham   tog  Jens   da   ogsaa   paa   Nakken,  j 

og  han  kom  over  i  en  Hast.  i 

Nu  gik  de  alle  Tre  tavse  hen  ad  Vejen  en 
Stund.  Præsten  tørrede  sine  Skøder,  Degnen 
snusede  polisk,  og  Jens  luskede  bag  efter'  med 
Træsko  og  Strømper  i  Haanden. 

»Hvad  er  Hans  Mening,  min  gode  Uldrik-         '       \ 

sen?«    —   sagde   Præsten   til   sidst   —    »Kan   vi  i 

ikke   til   Nød   forsvare,    at   lade   den  Flegel   her  | 

bag  ved  komme  frem  i  Aar?«  ] 

»Aa  jo,    Deres   Velærværdighed!     Han   er  ] 

tilforladelig  ikke  saa  dum,  som  han  ser  ud  til«  j 
—   svarede   Degnen.      Og   saa   blev  Jens  Je'en 

konfirmeret.  ■ 


REVOLUTIONEN 
I  MAUSEBUTTEL. 


n. 


iJen  Historie,  jeg  nu  vil  fortælle,  har  jeg  fra 
først  af  hørt  paa  Tysk,  og  den  taber  meget 
ved  at  oversættes  —  det  tilstaar  jeg  forud. 
Hvad  Tysken  tænker,  taler  og  udretter,  det 
kan  kun  Tysken  selv  føre  i  Pennen,  som  det 
sig  bør,  men  da  Tysken  er  forhindret  derfra 
ved  Censuren,  og  da  Dansken  aldrig  opnaar 
det  rette  Sving  i  sin  Tysk,  saa  maa  jeg  for- 
tælle denne  lærerige  Tildragelse  saa  godt  jeg 
kan,  paa  vort  Modersmaal. 

Jeg  gør  aldeles  ingen  Fordring  paa  at  man 
skal  betragte  denne  lille  Fortælling  som  original. 
Det  er  meget  muligt,  at  den  kan  have  været 
trykt  før  i  en  eller  anden  lignende  Form,  og 
at  den  Mand,  der  fortalte  mig  den,  kun  har 
gengivet  en  Andens  Optegnelser,  vist  er  det, 
at  han  fortalte  den  som  Noget,  han  selv  havde 
oplevet,  og  at  jeg  i  god  Tro  og  med  den  størst 
mulige  Nøjagtighed  har  genfortalt  hvad  han 
fortalte  mig. 

7* 


92 


Revolutionen   i  Mausebiittel. 


Måusebiittel  ligger  et  Steds  i  Tyskland. 
Hvor?  —  det  siger  jeg  ikke.  Skulde  en  eller 
anden  overordentlig  samvittighedsfuld  Læser 
falde  paa  at  søge  efter  dette  Navn  paa  Tysk- 
lands mangefarvede  Kort,  og  ikke  være  saa 
heldig  at  finde  det,  saa  kan  jeg  berolige  ham 
med  den  Forsikring,  at  der  til  Trods  for  alle 
de  Forbedringer,  som  Mikroskoperne  har  mod- 
taget i  vor  Tid,  endnu  findes  en  hel  Mængde 
uopdagede  Smaastater  hinsides  Elben,  og  at 
Fyrstendømmet  Måusebiittel  er  et  af  disse. 

En  Gang  i  Midten  af  dette  Aarhundrede 
gjorde  jeg  en  Rejse  gennem  Tyskland. 

Under  Vejs  kom  jeg  ind  ind  i  en  af  de 
gemytlige  Kupéer,  hvori  Samtalen  ikke  føres 
mellem  To  og  To,  men  hvor  samtlige  Passa- 
gerer deltager  i  Forhandlingerne.  Her  var 
improviseret  et  lille  Babel  af  Berliner-Preussisk 
og  Wiener-Østerigsk,  Sachsen-Såchsisch  og  Schwa- 
ber-Alemannisk,  Limeburger-Platt  og  Frank- 
furter-Hebraisk, men  Tysk  var  det  Altsammen, 
og  det  saa  højt  Tysk,  at  den,  der  ikke  forstod 
Sproget,  gerne  kunde  have  trot,  at  det  var 
vort  Aarhundredes  Ve  og  Vel,  der  her  blev 
forhandlet:  en  saadan  kølnsk  Vægt  blev  der 
lagt    paa    ethvert    Ord,    en    saadan    germanisk 

Alvor  og-  Selvbeundring  lyste  der  ud  af  enhver 
Mine.     Talen  var  for  Resten  om  Brændevin. 

Wieneren  lovpriste  en  »Slibowitzer«,  en 
Eliksir,  hvoraf  der  kun  var  et  eneste  kejscr- 
kongelig-privilegeret  Udsalg  i  hele  det  romerske 
Riges  Hovedstad;  Sachseren  forsikrede,  at  den 
eneste  Brændevin,  som  fortjente  Navnet  Aqua 
vitæ,  var  en  »Kirschwasser«,  der  tilvirkedes  i  en 
lille  Bjergstad  i  hans  Hjemstavn,  og  Preusseren 
erklærede  med  en  ærefrygtindgydende  Højtide- 
lighed, at  den  ægte  »Qvedlinburger-Kiimmel« 
en  Gang  for  alle  af  hele  Verden  var  anerkendt 
som  Destillérkunstens  Non  plus  ultra.  »Jeg 
spørger  Dem,  mine  Herrer,  har  De  smagt 
Qvedlinburger-Kiimmel?  —  ægte  gammel  Qved- 
linburger-Kiimmel?« —  spurgte  han  langsomt 
med  behørig  Vægt  paa  hver  enkelt  Stavelse. 

De  Andre  tav  imponerede.  Kun  et  eneste 
»Aa  ja!«  lod  sig  høre.  Det  kom  fra  det  ene 
Hjørne  af  Kupéen  og  blev  udtalt  af  en  original 
Person,  der  hidtil  ikke  havde  blandet  sig  i 
Samtalen,  men  uafladelig  gjort  Optegnelser  i 
sin  Lommebog. 

»De  kender  den?«  —  vedblev  Preusseren. 
»Godt!  —  Kender  De  nogen  anden  Akvavit, 
som  kan  sættes  ved  Siden  af  den?« 

»Aa  ja,«  —  svarede  den  Anden,  stadigt 
noterende. 

»Ved  Siden  af  ægte  gammel  Qvedlinburger- 
Kiimmel?« 

»Ja  vel  1 « 

»Hvor  har  De  drukket  den?« 

»Hjemme!« 

»Hjemme  —  hvor?« 

»I  Biickeburg!« 

Nej,  det  er  sandt,  han  sagde:  »I  Mause- 
buttell 

»I  Mausebiittel?  —  Hvordan  i  al  Verden 
har  De  faaet  den  der?« 

»Ja,  det  maa  De  nok  spørge  om!  Vi  fik 
den  heller  ikke  for  Ingenting  —  den  kostede 
os  en  Revolution.  <; 

»En  —  en  —  en  .  .   .?« 

»Revolution  1  Ja  vel!«  sagde  Fyren  og 
stak  Notérbogen  i  Lommen. 


»I  Mausebiittel ?< 


»Ja  vel!  Det  var  i  48.  Først  kom  Pa- 
riserne, saa  kom  Wienerne,  og  saa  kom  vi.  — 
Ja,  jal  —  Le  ikke,  mine  Herrer!  —  Vi  Måuse- 
biitlere  er  ikke  nogen  stor  Nation,  men  en 
stærk  Nation  er  vi,  for  vi  er  enige.  Vi  gjorde 
Revolution,  siger  jeg  Dem,  og  det  en  Revolu- 
tion,  som  var   noget  Aadet,   end   den   i   Berlin 

Og  den  i  Kassel.  Das  war  was  Scheuszliches, 
was  Famoses  —  das  war  ein  Welt-Skandal!  — 
Fiirchterlich !     Fiirchterlich  I «  — 

Det  var  næsten  umuligt  at  se,  om  det  var 
Mandens  Spøg  eller  Alvor,  med  en  saa  højtysk 
Patos  udtalte  han  disse  Ord. 

Jeg  havde  med  stor  Interesse  —  vel  endog 
med  ungdommelig  Sympati  —  fulgt  Revolutions- 
historien fra  det  mærkværdige  Aar,  men  om 
denne  Statsomvæltning  havde  jeg  aldrig  hørt 
tale,  og  bad  derfor  den  Fremmede  ret  ind- 
stændig om  at  forøge  mine  mangelfulde  Kund- 
skaber i  den  paapegede  Retning;  alle  de  Andre 
stemte  i  med,  Måusebiitleren  lod  sig  bevæge, 
og  fortalte,  som  følger: 

»Det  var,  som  sagt,  i  Aaret  1848,  netop  i 
Martsdagene,  da  det  ene  revolutionære  Fænomen 
efter  det  andet  viste  sig  i  Luften  —  da  Jorden 
rystede  af  Skræk  derover,  saa  Tronerne  faldt 
omkuld  i  Dusinvis,  og  næsten  samtlige  Minister- 
taburetter vendte  alle  Fire  i  Vejret  —  da 
Frederik  Lemaitre,  hver  Gang  han  optraadte 
som  »Kludesamleren  i  Paris«,  fandt  en  ny 
Krone  liggende  i  Fejeskarnet,  og  Publikum 
stormede  Teatret  alene  for  at  se  ham  kaste  den 
over  Nakken  i  sin  Kludekurv  —  det  var  midt 
under  Udbruddet  af  den  Begejstring  for  Tyskhed 

Og  Frihed,  der  fik  en  saa  tysk  Ende  .  .  .  det 
var  en  stolt  Tid! 

Vi  var  just  samlede  paa  Keglebanen,  for 
der  samledes  næsten  hele  Fyrstendømmet  om 
Aftenen.  Vi  havde  spist  vor  Pølse  —  den  var 
ikke  god!  —  drukket  vor  Snaps  til  —  den  var 
elendig!  —  og  skyllet  Afsmagen  ned  med 
nogle  Maas  Lager-Bier.  Om  Øllet  vil  jeg  ikke 
tale,  for  det  var  var  egentlig  slet  ikke  01. 

Da  kom  Postbudet  —  Fyrstendømmet  holder 
nemlig  sit  eget,  en  meget  flink  Fyr,  der  tillige 
er  Barber  og  Frisør  —  vi  sprang  alle  hen  efter 
Aviserne,  som  Posten  havde  bragt  —  for  i 
selve  Mausebiittel  har  vi  kun  et  Ugeblad,  der 
udkommer  hver  Lørdag  og  redigeres  af  Fyrstens 
Kammerassessor  og  Lakaj  —  men  se:  Barberen 
havde  ingen  Aviser  med.  Postmesteren,  der 
tillige  var  Politimester,  Censor  og  Justitsminister, 
havde  lagt  dem  allesammee  under  Beslag. 

Nu  blev  der  jo  en  Mumlen  i  Krogene! 
»Hvad  har  der  da  staaet  i  Bladene  i  Dag,  siden 
vi  ikke  kan  taale  at  læse  dem?«  spurgte  Smeden. 

»Gud  bevare  min  Mund  for  at  sige,  hvad 
jeg  har  set,«  svarede  Barberen,  »men  saa  Meget 
er  vist,  at  med  Undtagelse  af  Avertissementerne 
saa  jeg  ikke  en  eneste  Spalte,  hvori  der  ikke 
fem  Gange  stod  Ordet:    Revolution!'^  — 

»Revolution?«  raabte  vi  Allesammen,  und- 
tagen den  gamle  Muller;  han  raabte:  »Et  Maas 
Lager-Bier  til  Barberen  1« 

Barberen  var,  som  sagt,  en  meget  flink 
Fyr  og  yderst  forekommende  mod  sine  Lands- 
mænd og  Medborgere.  Han  fortalte  os  nu 
Alt,  hvad  han  vidste,  og  Lidt  til.  Overalt  i 
hele  Tyskland  havde  man  set  Forvarsler  til 
Oprør.  Durchlauchtighederne  pakkede  ind,  og 
Eksellencerne  var  allerede  rejste.  I  Homburg 
havde  man  slaaet  Plakater  op  paa  Gadehjør- 
nerne, og  i  Altenburg  havde  man  kastet  en 
Gendarm  i  Rendestenen,  ja,  i  selve  Berlin  var 
det  gaaet  saa  vidt,  at  man  havde  raabt  »Fri- 
heden leve!«   og  slaaet  Ruder  ind. 

»Hm-m-m!«  sagde  den  gamle  Muller,  for 
han  var  altid  den,  der  førte  Ordet  paa  Kegle- 
banen. De  Andre  sagde  Ingenting  højt,  men 
de  saa  paa  hinanden,  og  det  var  mærkeligt 
nok  —  de  tømte  allesammen  deres  Sejdler,  saa 
godt  som  paa  én  Gang. 

»Lagerbier  Stuen  rundt!«   raabte  Bryggeren. 

Da  rejste  Løjtnanten  og  Kapellanen  sig. 
De  havde  hidtil  siddet  ved  et  Bord  for  dem 
selv,  men  nu  mærkede  de  nok,  hvad  Klokken 
var  slagen.     De  gik  uden  at  sige  et  Ord. 

Øllet  kom.  —  Bryggeren  var  bekendt  som 
den  største  Demokrat  i  hele  Måusebiittel.  Fyr- 
sten skal  en  Gang  have  sagt  om  ham:  »Der 
sidder  et  farligt  Hoved  paa  den  Mand«  —  det 
fik  han  siden  at  høre,  og  fra  den  Dag  af  strøg 
han  Haaret  bag  over  lige  som  Robespierre,  og 
naar  der  blev  talt  om  Regeringen,  saa  trak 
han  Hagen  ind  og  Øjenbrynene  ned,  men  sagde 
ikke  et  Ord,  og  det  er  netop  Kendetegnet  paa 
de  ægte  Jakobinere.  Nu  lod  det  til,  at  han 
endelig  vilde  tage  Bladet  fra  Munden. 

»Medborgere!«  sagde  han.  —  »Jeg  har 
bedet  Jer  drikke  en  Sejdei  01  med  mig,  og  I 
har  hver  sit  Glas  i  Haanden.  Men  hvad  er 
der  i  Glasset?  Er  det  01?  —  Jeg  spørger  Jer 
paa  Tro  og  Love,  I  gode  tyske  Mænd :  Er 
dette  en  Drik,  som  fortjener  Navnet  Lagerbier? 
I  svarer  ikke.  Nu  vel,  saa  vil  jeg  svare  Jer. 
Nej,  nej  og  i  al  Evighed:  Nej!  Det  er  ikke 
01,  det  har  aldrig  været  01,  og  det  bliver 
aldrig  01,  om  I  saa  gemmer  det  til  Dommedag. 
Jeg  siger  Jer  det.  og  jeg  har  Ret  til  at  sige 
det,  for  jeg  har  selv  brygget  det!« 

»Hør!  Hør!«  raabte  hele  Koret,  forbavset 
over  denne  opofrende  Redelighed. 

»Men-  —  vedblev  Bryggeren  —  »er  det 
min  Skyld,  at  I  maa  drikke  Skyllevand  i  Stedet 

for  01?  Er  det  vor  Ven  Kreutzmeyers  Skyld, 
naar  han  skænker  Jer  Potaskelud  i  Stedet  for 
Brændevin?  —  Er  det  vor  brave  Tobakshandlers 
Skyld,  naar  I  maa  ryge  Cigarer  af  Runkelro- 
toppe?  Nej,  vi  gør  kun,  hvad  vi  er  tvungne 
til  at  gøre,  men  hvem  er  det.  som  tvinger  os 
dertil?  —  Det  er  Regeringerne,  det  er  Fyrsterne, 
der  har  monopoliseret  Alt:  Bryggerier,  Brænde- 
rier, Tobaksavl,  MøUebrug  etc. !  Det  er  Mono- 
polerne, der  har  gjort  alle  vore  Smaafyrster 
til  Millionærer  og  alle  deres  Undersaatter  til 
Stoddere!  Saalænge  de  bestaar,  maa  vi  drikke 
Tyndtøl  og  betale  det  i  dyre  Domme.  Med- 
borgere! Lad  os  tømme  dette  Krus  paa:  bedre 
01  og  bedre  Dage!« 

Krusene  blev  tømte,  men  Ingen  sagde 
Noget  endnu.  Alle  saa  hen  til  den  gamle 
Muller.  Han  stoppede  sin  Kridtpibe  saa  fast, 
at  Hovedet  var  nær  ved  at  springe,  saa  tændte 
han  den,  og  saa  sagde  han:  »Med  Øllet  kunde 
det  være,  kvad  det  er,  men  Brændevinen  — 
det  gaar  aldrig  godt  med  saadan  Brændevin! 
—  Det  kommer  der  en  Revolution  ud  af!« 

»Det  kommer  der  en  Revolution  ud  af!« 
gentog  Smeden.  »Det  var  et  sandt  Ord,  Gamle 
Muller  der  sagde!  Og  jeg  siger,  som  Bryggeren : 

Naar  vi  gør  Revolution,  er  det  ikke  vor  Skyld, 
det  er  Regeringens!« 

;>Ja  vel  er  det  det!«  raabte  Slagteren. 
:>0g  hvorfor  skulde  vi  ikke  gøre  Revolutions- 
Er  vi  maaske  ikke  lige  saa  gode,  som  Wienere 
og  Berlinere?  Skal  vi  staa  tilbage  for  Horn- 
burgere  og  Altenburgere?« 

»Nej!  Nej!«  raabte  hele  Fyrstendømmet. 
»Vi  gør  Revolution!« 

Da  sprang  Doktor  Blitzmacher  op  paa 
Bordet.  Det  var  den  første  Taler  i  !IVIause- 
biittel;  egentlig  var  han  Musiklærer,  men  han 
gav  ogsaa  Timer  i  Gymnastik  og  Fægtning. 
I  sin  Ungdom  var  han  bleven  relegeret  fra 
Universitetet  i  Heidelberg,  og  siden  den  Tid 
kaldte  vi  ham  altid  Doktor.  Han  blev  mod- 
taget med  stormende  Akklamation,  og  derpaa 
blev  det  dødsstille  paa  Keglebanen. 

.]\Iænd!  Tyskere!  Måusebiitlere !  —  Ordet 
er  udtalt,  Tærningerne  er  kastede,  jacta  est 
alea!«  —  Mere  fik  han  ikke  sagt,  før  han  blev 
overdøvet  af  Bravoraab.  I  Mausebiittel  raaber 
vi  altid  Bravo  for  Latin,  især  vi,  der  ikke  har 
studeret. 

vjacta  est  alea!«  gentog  han.  •>Vi  staar 
ved  Revolutionens  Rubicon  —  men  nej,  det 
gør  vi  ikke,    nys  stod  vi  der,    nu  har  vi  over- 


Revolutionen   i  Måusebiittel.  10 1 

skredet  den.  Vi  har  fattet  vor  Beslutning  og 
er  altsaa  et  langt  Stykke  paa  Vej  til  Frihedens 
forjættede  Land,  vi  staar  ved  Bredderne  af  det 
røde  Hav.    Ja,  mine  Venner:  af  det  røde  Hav! 

—  ti  det  er  gennem  Blod,  vi  skal  vade  ind  i 
det  politiske  Canaan,  der  strømmer  med  Mælk 
og  Honning!  Det  er  gennem  Blod,  siger  jeg, 
og  vi  kan  ikke  Alle  vente  at  komme  tørskoede 
over,  men  Hge  meget:  Ordet  er  udtalt!  Det 
har  fremmanet  den  store  Hermans  Skygge  af 
Kæmpegraven.  Hører  I  Vindene  suse?  Han 
omsvæver  sine  Sønner  i  dette  højtidelige  Øje- 
bhk!  —  Ordet  er  udtalt!  I  Kiiffhåuserbjerget 
vaagner  den  gamle  Friederich  Barbarossa.  Han 
gnider  Øjnene  efter  den  tusindaarige  Søvn,  og 
udbryder  studsende:  Was  hab'  ich  getraumt! 
Was  håbe  ich  gesehen  1    Was  håbe  ich  gehort!« 

—  Ordet  er  udtalt!  Det  var  kun  i  en  lille 
Kreds  af  tapre  Mænd,  at  det  blev  udtalt,  men 
med  et  tusindfoldigt  Ekko  genlyder  det  fra 
alle  de  hellige  Ege  i  Teutoburgerskoven,  og 
med  Lavinens  Brag  svarer  Genlyden  os  fra 
Sydens  blomstrende  Alper  og  de  snebedækkede 
Diippelergebirge  oppe  i  Norden.  —  Hvad  var 
det  for  et  Ord,  vi  udtalte?  Det  var  det  store 
Ord:  Revolution!  Vi  vil  gøre  Revolution  mod 
Monopolerne,    det    vil    sige    mod    Privilegierne, 

mod  Tyrranniet,  vi  vil  gøre  Revolution  for  Fri- 
heden, for  Ligheden,  for  Tyskheden.  Men  Fri- 
hedens Guldalder  kan  først  begynde,  naar  den 
sidste  Krone  er  pulveriseret,  Lighedens  store 
Broderskab  kan  først  proklameres,  naar  den 
sidste  Stump  Pergament  er  tilintetgjort,  og  Tysk- 
heden, den  store  Verdensidé,  det  tusindaarige 
Rige  —  lad  os  ikke  nævne  dette  hellige  Navn, 
før  alle  geografiske  Grænser  er  udviskede !  Hvad 
er  Østerig  og  Preussen,  hvad  er  Bayern  og  de 
tredive  Smaastater?  —  Ammestuehistorier,  som 
man  bilder  Børn  indl  Hvad  er  Rhinen,  hvad 
er  Raab,  hvad  er  Ejderen?  —  Overtro,  lutter 
Overtro !  Der  er  kun  én  Nationalitet  i  Verden, 
det  er  Menneskeheden,  og  Tyskheden  er  dens 
Hædersnavn!  Derfor  fremad,  I  Mænd  af  Måuse- 
biittel! Bag  enhver  af  Jer  staar  der  Millioner! 
I  Morgen,  naar  Solen  staar  op,  er  vi  samlede 
paa  Slotspladsen  —  der  tales  vi  ved,  der  be- 
gynder vi.  Og  ved  den  tyske  Daadskraft,  ved 
den  tyske  Enighed  være  det  svoret:  Vi  lægger 
os  først  til  Ro  igen,  naar  Solen  atter  staar  op 
og  skinner  fra  Sydpolen  til  Nordpolen  over  et 
eneste  —  stort  —  frit  —  tysk  Folk!« 

Den  Bifaldsstorm,  der  brød  løs  efter  denne 
Tale,  overgik  enhver  Beskrivelse.  Doktoren 
sank    udmattet   ned   i   Armene    paa    sine    rørte 

Medborgere;  rørte  vare  de  alle,  men  Smeden 
dog  mere,  end  de  Andre.  Han  kyssede  ham 
paa  begge  Kinder,  tørrede  derpaa  en  Taare  af 
sine  Øjne,  rystede  hans  Haand  og  hviskede 
med    brudt   Stemme:     »Bruder!    Hast    gottlich 

gesprochen was  villst  Du  trinken?«    Men 

før  han  fik  Svar,  var  der  allerede  en  ny  Taler 
paa  Bordet. 

Det  var  den  lille  Gottlieb  Fein,  Skræder 
af  Professjon,  men  Naturdigter  af  Fødsel,  et 
yderst  blodtørstigt  lille  Væsen,  der  havde 
været  i  Paris  og  deltaget  i  de  hemmelige  For- 
eninger og  der  erhvervet  sig  Hædersnavnet 
»der  deutsche  Marat«.  Han  havde  altid  et 
Horn  i  Siden  paa  alle  studerte  Folk,  selv  om 
de  kun  var  blevne  relegerede,  som  Doktoren: 
de  var  ikke  »Månner  der  That«,  sagde  han. 
Det  var  derfor  til  sine  Kammerater,  til  Haand- 
værkerne,  at  han  henvendte  sig.  Hvad  han 
sagde,  var  paa  Vers,  og  det  paa  saadanne 
Vers,  som  kun  en  tysk  Naturdigter  kan  skrive. 
Han  sagde: 

»Jetzt,  Briider,  sind  auch  wir  am  Platz, 
Das  Ding  mit  anzugreifen, 
Denn  auf  der  Fiirst-  og  Pfaffenhatz 
Soll's  etwas  besser  pfeifen. 

Erst  traute  man  der  Biicherzunft : 
Die  werde  Rettung  bringen, 
Allein  was  hilft  der  Herrn  Vernunft, 
Wenn  sie  wie  Hasen  springen? 

Wohl  war's  ein  måchtiges  Geschrei 
Und  Schmier  ein  jeder  Kammer, 
Doch  galt's  der  That  —  da  war's  vorbei, 
Gleich  hatten  sie  den  Jammer. 

Den  Karren  aus  dem  Dreck  zu  zieh'n, 
Das  wollen  wir  versuchen, 
Ob  halt  Berlin  auch  flucht  und  Wien, 
Und  dreiszig  Ekko  fluchen. 

Ihr  Herr'n,  wir  trotzen  Eurem  Fluch! 
Sei's  euch  in's  Ohr  geschrieben : 
Sind  wir  so  stark  auch  nicht  im  Buch, 
Sind  wir  doch  stark  in  Hieben. 

Die  Axt  ergreift  der  Zimmermann, 

Der  Metzger  langt  zum  Beile. 

Der  Schmied  kommt  mit  dem  Hammer  an, 

Der  Seiler  —  drehet  Seile; 

Der  Schreiner  weisz  der  Adlerbrut 
Die  Krallen  abzusagen; 
Der  Schornsteinfeger,  der  geruht. 
Die  Thronen  leer  zu  fegen. 

Und  spotte  nur  kein  Biicherwicht  — « 

(Det  var  til  Doktoren!) 

Etwa  der  Scheer  und  Nadel! 

'S  ist  vollig  gleich,  womit  man  sticht  — 

Ersticht  man  nur  den  Adel! 

Jetzt  noch  ein  Glas,  und  ein's  gejolt, 
In's  Feld  dann  ohne  Sorgen; 
Den  wenn  der  Teufel  heut  uns  holt, 
So  holt  er  uns  nicht  morgen !   — 

Nu  var  Ævret  opgivet.  Hele  Doktorpartiet 
var  overtrumfet  og  Skræderen  blev  baaret  i 
Triumf.  Fra  dette  Øjeblik  talte  To  eller  Tre 
ad  Gangen,  saa  det  var  umuligt  at  følge  For- 
handlingerne længer. 

Næste  Morgen  brød  det  løs  for  Alvor. 
Det  var  den  store  Dag  i  Mausebiittels  Historie. 
Vejret  var  udmærket.  Man  skulde  ikke  tro 
det,  men  Vejret  er  en  af  de  vigtigste  Be- 
tingelser for  en  Revolutions  heldige  Udfald: 
Skylregn  virker  næsten  mere  nedslaaende  end 
Kartesker. 

Pladsen  udenfor  Slottet  var  kulsort  af 
Mennesker.  Enhver  Borger  i  hele  Mausebiittel 
havde  givet  Møde,  og  de  Fleste  havde  taget 
Karle  og  Piger,  Koner  og  Børn  med.  Det  var 
en  virkelig  Landstorm,  frygtelig  at  se  til.  Nogle 
Enkelte  havde  Bøsser  og  Huggerter,  Andre 
gammeldags  Hellebarder,  men  de  Fleste  var 
væbnede  med  Høtyve,  Plejler  og  lignende  Mord- 
instrumenter. Mange  var  mødte  ubevæbnede 
og  havde  kun  tænkt  at  være  Tilskuere,  men 
Begejstringen  smittede  dem  snart  og  gjorde 
II.  s 

dem  til  Deltagere  i  Oprøret.  Naar  man  hører 
saa  Mange  raabe,  kan  man  ikke  lade  være  at 
raabe  med  —  i  Mausebiittel. 

Først  raabte  man :  )>Ned  med  Monopolerne« ! 
—  Saa  var  der  Nogle,  som  raabte:  2 Ned  med 
Konsumtionen  1^^  og  Andre,  der  skreg:  »Ned 
med  Censuren!«  Til  sidst  var  der  en  Stemme, 
som  raabte:  »Ned  med  Politimesteren!«  — 
Han  var  nemlig  Den,  der  fik  Skyld  baade  for 
Monopolerne,  Konsumtionen  og  Censuren,  og 
derfor  istemte  de  Alle:  Friheden  leve!  Ned 
med  Politimesteren!  Ja,  som  jeg  har  sagt 
Dem  —  auf  Ehre:  Es  war  \virchlig  ein  Welt- 
skandal! 

Paa  én  Gang  gik  Altandørene  op,  og 
Kammerherren  traadte  ud  paa  Perronen  i  fuld 
Uniform,  bleg  som  et  Lig.  Han  tog  sin  tre- 
kantede Hat  af,  bukkede  til  alle  Sider  og  raabte 
saa  højt,  som  hans  Astma  tillod  ham:  >;Mine 
Herrer!  I  Hans  Durchlauchtighed  Fyrstens 
Navn  maa  jeg  herved  opfordre  dem  til  at  gaa 
fra  hverandre,  da  den  bevæbnede  Magt  i  modsat 
Fald  vil  erholde  Ordre  til  at  skride  ind!« 

Alle  seks  Soldater  stod  virkelig  opstillede 
indenfor  den  lukkede  Port  og  ventede  paa 
Ordre,  det  vidste  vi  meget  godt,  men  Mause- 
biitlerne  lader  sig  ikke  skræmme  saa  let.      Der 

blev  en   Hujen   og  en   Piben,    som   man   aldrig 
havde  hørt  Mage  til  i  Fyrstendømmet. 

En  saadan  Skandale  lige  udenfor  hans 
Durchlauchtigheds  allerhøjstegne  Vinduer!  Det 
var  for  meget  for  Kammerherren.  )^I  Himlens 
Navn,  Mennesker:  Véd  I,  hvor  I  er?  —  Véd  I, 
hvad  I  gør?«  —  raabte  han  ude  af  sig  selv. 

»Ja— a — a!«  svarede  de  Alle,  som  En :  »Wir 
machen  Revolution,  Hr.  Kammerherr ! '^c  — 

Dette  uhørte  Ord  slog  ham.  Han  vaklede 
tilbage  mod  Glasdøren  og  forsvandt  baglængs. 
Nu  tog  Folkets  Mod  et  voldsomt  Opsving,  man 
begyndte  endogsaa  at  kalde  Hans  Durchlaushtig- 
hed  frem.  Det  er  frygteligt,  men  jeg  forsikrer 
Dem:    det  er  virkelig  sandt  1 

Da  gik  Døren  op  igen.  Det  var  atter 
Kammerherren,  men  denne  Gang  havde  han 
sit  store  Ridderbaand  over  Brystet  og  Marskalk- 
staven  i  Haanden,  for  han  var  baade  Kammer- 
herre og  Hofmarskalk  —  ja,  han  var  da  for 
Resten  ogsaa  Staldmester,  men  det  kommer 
ikke  denne  Historie  ved.  Han  tilkendegav  nu 
saa  højtideligt  som  muligt,  at  »saafremt  de  tro 
Borgere  af  den  gode  Stad  Mausebiittel  havde 
Noget  at  ansøge  deres  Landsherre  om,  vilde 
det  behage  Allerhøjstsamme  allernaadigst  at 
modtage  en  Deputation  fra  sit  Folk. 

8* 

Denne  Efterretning  blev  modtaget  med 
Jubel  og  Hurraraab.  Nu  galdt  det  blot  at  faa 
Deputationen  i  Stand.  Man  raabte  paa  Doktor 
Blitzmacher  og  paa  Skræderen,  men  hverken 
den  Ene  eller  den  Anden  lod  sig  se.  Der  blev 
fortalt,  at  de  var  ude  at  duellere  med  hinanden, 
men  det  var  dog  nok  ikke  sandt;  saa  meget 
var  derimod  vist:  væk  var  de  begge  To.  Da 
raabte  Værten  fra  Keglebanen:  »Hvor  er 
Gamle  Muller? ^;  —  og  i  samme  Øjeblik  var 
Alle  enige  om  at  vælge  Gamle  Muller  til  Depu- 
teret. Gubben  vilde  gøre  Indsigelser,  men  førend 
han  kom  til  Orde,  havde  Slagteren  og  den 
lange  Fritz  Kranich  faaet  ham  op  paa  Skuldrene 
og  baaret  ham  gennem  Vrimlen  ind  i  Slots- 
porten; Fløjene  slog  straks  i  bag  efter  dem  og 
—  >.da  war's  mit  ihn  geschehn!«  —  Tilbage- 
toget var  afskaaret  for  dem  alle  Tre. 

Kammerherren  modtog  Deputationen,  Vag- 
ten gjorde  Honnør  og  to  Lakajer  gik  foran  og 
aabnede  Dørene.  Toget  gik  op  ad  Ærestrappen 
til  Riddersalen.  Her  ventede  Hans  Durchlauch- 
tighed,  omgivet  af  hele  sit  Hof;  ved  hans  højre 
Side  stod  hans  Fætter  Hertugen,  der  var  Uden- 
rigsminister, og  Politimesteren,  der  besørgede 
Justitsportefeuillen ;  ved  hans  venstre  stod  hans 
Husminister,     »der    Krei.srath^^    og    Løjtnanten, 

som  baade  var  Feltmarschal  og  Krigsminister 
—  det  var  blot  af  Hensyn  til  Gagen,  at  han 
ikke  havde  højere  Charge  —  og  bag  ved  Fyrsten 
stod  Hofkapellanen,  Hoflægen  og  ■  den  første 
Kammertjener,  allesammen  i  fuld  Galla  og  med 
alle  deres  Ordener  paa;  selv  Kammertjeneren 
kavde  fire  Kors  og  Medaille. 

Paa  saadan  en  Herlighed  havde  de  ærlige« 
Borgere  ikke  belavet  sig;  de  var  gaaede  hjemme 
fra  i  deres  Hverdagsklæder,  som  var  meget 
gode  til  at  gøre  Revolution  i,  men  slet  ikke  tog 
sig  ud  mellem  de  glimrende  Uniformer.  Det 
bemærkede  de  Deputerede  først  nu  og  blev 
ganske  flove  derover,  og  skønt  Fritz  Kranich 
var  den  Yngste,  skød  begge  de  Andre  ham 
foran  sig,  for  han  havde  dog  en  ordenlig  sort 
Frakke  paa. 

Hans  Durchlauchtighed  stod  mørk  og  tavs 
lænet  til  et  ?vIarmorbord.  Nu  rejste  han  sig  i 
hele  sin  Majestæt  og  talte  saaledes: 

»Det  er  i  Dag  første  Gang  i  Løbet  af  Aar- 
hundreder,  at  Måusebiittels  Borgere  har  nærmet 
sig  dette  Slot  paa  en  Maade,  der  strider  mod 
den  Ærbødighed,  som  trofaste  Undersaatter 
skylder  deres  Landsherre.  Vi  kunde  kræve 
Eder  til  strængt  Ansvar  derfor,  men  Vi  er  ikke 
alene  Landsherre,   Vi  er  Landsfader  tiUige,   og 

Vort  Faderhjærte  lukker  sig  ikke  for  Vore 
Børns  Klager,  selv  naar  det  er  saaret  allerdybest. 
Hvad  er  det,  I  vil?« 

Den  stakkels  Kranich  blev  nu  skudt  frem. 
Han  var  stærk  forkølet,  den  unge  Mand,  og 
det  varede  længe,  før  han  blev  færdig  med  at 
rømme  sig;  endelig  begyndte  han:  »Durch  .  .  . 
Durch  .  .  .  Allerdurch  .  .  .  Deres  Durchlauch- 
tighedl  —  Vi  —  det  vil  sige  de  derude,  som 
vi  herinde  har  udvalgt  .  .  .  nej,  som  har  udvalgt 
os  .  .  .  eller  rettere  sagt  .  .  .  som  .  .  .  som  .  .  .« 

»Vrøvl!«  sagde  Smeden  og  skød  ham  bag 
ved  sig.  >^Deres  Durchlauchtighed !  Kort  at 
fortælle:  Det  gaar  ad  Helvede  til  med  hele 
Stadsen,  hvis  .   .  .« 

Her  blev  Smeden  afbrudt  med  et  Puf  af 
Gamle  Muller,  der  nu  traadte  foran  og  fort- 
satte: »Ja,  Hr.  Fyrste!  Rent  ud  sagt:  Det 
gaar  aldrig  i  Evighed  med  saadan  nogen 
Brændevin!  —  Der  er  mere  Peber  og  Potaske, 
end  Spiritus  deri,  og  det  er  en  Skandale  for 
hele  Landet,  og  yderst  skadelig  for  Indbyggerne. 
Vi  er  til  Spot  og  Skam  for  alle  vore  Naboer 
—  hele  Nationen  er  drevet  til  det  Yderste,  og 
dersom  der  ikke  bliver  gjort  noget  Alvorligt  i 
den  Retning,  saa  —  saa  gaar  det,  som  Smeden 
siger.     Se,  det  er  min  Mening!« 

Fyrsten  sænkede  Panden,  lagde  Armene 
over  Kors  og  stod  en  Stund  fordybet  i  Be- 
tragtninger over  Det,  han  havde  hørt.  Der 
blev  en  højtidsfuld  Stilhed  i  Salen.  Med  Et 
rejste  han  sig  op  og  indtog  sin  forrige  impo- 
nerende Stilling.  —  Han  havde  fattet  en  stor 
Beslutning. 

»Hr.  Oberschenk!«  sagde  han  —  Kammer- 
herren havde  nemlig  ogsaa  dette  Embede  — 
»Hr.  Oberschenk!  De  ville  behage  at  lade  vor 
Livlakaj  aabne  det  store  Ibenholdts  Skab  i  vort 
Kabinet,  og  deraf  udtage  den  guldkantede 
Krystalkarafifel  og  fire  af  de  tolv  dito  Glas!« 

Det  skete. 

»Hr.  Oberschenk!«  vedblev  Fyrsten.  »De 
ville  behage  egenhændig  at  fylde  disse  fire 
Glas,  og  derefter  ved  vor  første  Kammertjener 
at  lade  dem  præsentere  for  Os  og  disse  tre 
Deputerede  fra  vort  Folk!« 

Det  skete  ogsaa.  Fyrsten  tog  allernaadigst 
det  ene  Glas,  og  Borgerne  allerunderdandigst 
de  tre  andre. 

»Hvad  er  Eders  Mening  om  denne  Drik?« 
—  Glassene  blev  tømte.  Kranich  og  Smeden 
saa  paa  Gamle  Muller.  Denne,  der  var  en 
rigtig  Kender,  gjorde  store  Øjne,  smækkede  med 
Tungen  og  udbrød  i  et  beundrende:   »Famosl« 

^Borgere  af  Måusebiittel!  <  tog  Hans  Durch- 
lauchtiCThed  til  Orde.  »I  har  nu  smasft  den 
Brændevin,  som  Eders  Fyrste  selv  drikker. 
Er  I  tilfredse  med  den  —  eller  forlanger  I  den 
endnu  bedre?« 

—  »Nej,  Gud  bevares!«  — 

^>Nu  vel!  Vi  lever  i  Reformernes  Aar- 
hundrede.  Tidsalderens  Krav  har  ogsaa  ladet 
sig  høre  hos  os;  det  skal  ikke  have  lydt  for- 
gæves. Tag  denne  Karaffel,  I  gode  Borgere! 
Den  være  Eder  skænket  til  Pant  paa  og 
Minde  om  vort  fyrstelige  Tilsagn:  Fra  i 
Morgen  af  skal  der  kun  blive  leveret  saa- 
dan  Brændevin  fra  vort  Brænderi,  og  — 
for  at  imødekomme  alle  Eders  Ønsker  paa 
én  Gang  —  ogsaa  Øllet  skal  blive  bedre. 
Brinsfer  denne  vor  Hilsen  til  Eders  Brødre!  — 
Adieu !  ^ 

Et  Par  Minuter  efter  kendte  hele  Fyrsten- 
dømmet det  lykkelige  Udfald  af  Deputationen. 
Folket  var  henrykt.  Fyrsten  fik  Hurraer  i  det 
Uendelige  og  Karaffelen  blev  i  Triumf  bragt 
til  Raadhuset,  hvor  den  endnu  gemmes  ved 
Siden  af  Stadens  Privilegier.  Om  Aftenen  var 
hele  Byen  illumineret  — .« 

—  Og   dermed  var  Revolutionen  forbi?  — 


Revolutionen   i  Mausebiittel.  1 1  5 

—  »Naturligvis!  Og  man  maa  sige  til 
Fyrstens  Ære:  han  holdt,  hvad  han  lovede. 
Vi  har  endnu  den  Dag  i  Dag  udmærket 
Brændevin  i  Mausebiittel   og   ganske   godt  01.« 

—  Men  Censuren?  —  og  Konsumtionen? 
—  Og  Politimesteren?  — 

-  »Gud  bevare' s!     Dem  har  vi  ogsaa.« 


„D  R  I  FT". 

E\   HALV   SNES   OPTEGNELSER. 


FORORD. 


Jeg  kalder  det  Følgende  Optegnelser,  fordi  jeg 
ikke  véd  nogen  mere  passende  Benævnelse 
dertil.  Det  indeholder  nemlig  kun  en  Gen- 
givelse af,  hvad  jeg  har  set  og  hørt,  og  hvis 
der  —  hvad  jeg  har  al  Grund  til  at  betvivle 
—  tilfældigvis  skulde  findes  noget  tildigtet,  ud- 
pyntet eller  »forbedret«  Træk  i  en  eller  anden 
af  de  smaa  Fortællinger,  jeg  her  har  samlet, 
saa  har  jeg  ingen  Del  deri.  Jeg  sælger  dem, 
som  jeg  har  købt  dem,  for  aldeles  troværdige 
Referater  af  virkelige  Tildragelser,  modtagne 
fra  første  Haand.  Den  eneste  Digterfrihed,  jeg 
har  taget  mig,  er  den,  at  jeg  har  omdøbt  og 
saa  vidt  mulig  ukendeliggjort  baade  mine  Hjem- 
melsmænd og  de  omhandlede  Personer,  som  jeg 
ikke  er  berettiget  til  at  fremføre.  For  flere  af 
Historierne  tør  jeg  endogsaa  indestaa  med 
samme  Sikkerhed,  som  om  de  var  hændte  mig 


Il8  «Drift«. 

selv.  Jeg  optegnede  dem  i  sin  Tid,  for  senere 
at  benytte  dem,  lige  som  Maleren  benytter  sine 
Studier,  men  det  er  gaaet  mig,  som  det  saa 
ofte  gaar  ham,  naar  han  sætter  sig  hen  for  at 
efterligne  det  korrekte  Forbillede;  han  indser, 
at  det  vilde  tabe  ved  at  omdannes,  og  saa  ud- 
fører han  det  lidt  omhyggeligere  og  lader  det 
passere  som  ]\Ialeri. 


ØNSKEHATTEN. 

For  nogle  Aar  siden  sad  der  en  Sommer- 
dag et  Selskab  af  Nordboere  ude  i  en  Pavillon 
i  Skoven  ved  Montmorency.  Det  var  Kunstnere 
og  Videnskabsmænd  fra  alle  tre  Lande,  dog 
udgjorde  Svenskerne  det  overveiende  Flertal; 
af  Nordmænd  var  der  nemlig  ikke  flere  end 
Tegneren  Granborg,  der  er  bosat  i  Paris,  og 
af  Danske  var  der  kun  Æsthetikeren  Sprinkel, 
Medicineren  Vermundsen  og  jeg;  Sverig 
var  derimod  repræsenteret  af  de  tre  Malere: 
Strømberg,  Almgren  og  Morell,  Billed- 
hugger Brink  og  den  gamle  Doktor  Malm- 
sparre,    Lektor    Br ising    og    en    brav    Med- 

skandinav,  som  aldrig  blev  nævnt  under  andet 
Navn  end   »Patronen«. 

Det  havde  været  vor  Hensigt  at  tilbringe 
Søndagen  i  den  frie  Natur,  men  af  Respekt 
for  en  Skylregn,  der  mindede  stærkt  om  Aab- 
ningen  af  Himlens  Sluser  i  Noahs  Tid,  maatte 
vi  slaa  os  til  Ro  mellem  fire  Vægge.  Vi 
havde  holdt  et  fortræffeligt  Middagsmaaltid  og 
paa  nordisk  Vis  drukket  til  Maden,  saa  den 
brave  Vært  ikke  nok  som  kunde  beundre  den 
ejendommelige  Konstruktion,  de  skandinaviske 
Hoveder  maatte  have  frem  for  de  franske. 
Derpaa  havde  vi  nydt  vor  Kaffe,  og  nu  var  det 
blevet  »toddydags«,  som  Doktoren  sagde. 

»Toddydags!  —  Det  var  min  Sandten  et 
nyt  Ord!«  —  udbrød  Sprinkel. 

»Har  De  aldrig  hørt  det  Ord  før?«  — 
spurgte  jeg. 

—  Nej!  Men  jeg  forstaar  det  naturligvis 
uden  al  Forklaring  saadan  som  alt  andet  Svensk. 

—  De  har  altsaa  tilbragt  en  længere  Tid 
i  Sverig. 

—  Jeg?  Jeg  har  ikke  set  mere  af  Sverig 
end  Landskrona,  som  jeg  har  set  i  Kikkert,  og 
jeg  har  kun  omgaaedes  meget  lidt  med  Svenskere, 
men  endnu  har  jeg  aldrig  hørt  et  svensk  Ord, 
som  jeg  ikke  straks  forstod. 


1 20  »Drift  «r, 

—  Og  De  er  vis  paa,  at  De  ikke  jævnlig 
har  misforstaaet,  hvad  De  har  troet  at  forstaa? 

—  Ja,  det  skulde  jeg  vel  mene! 

/^Det  kallar  jag  drift,  det  dér!«  —  raabte 
i  det  Samme  Doktoren  leende,  i  det  han  pegede 
paa  en  lille  bitte  Kognakskaraffe,  som  Gar- 
gonnen  i  det  Samme  bar  ind  paa  en  Bakke 
tillige  med  en  stor  Kande  varmt  Vand  og  en 
halv  Snes  Glas. 

»Forstod  De  for  Eksempel  nu,  hvad  Dok- 
tor Malmsparre  sagde?«  —  spurgte  jeg  min 
Landsmand.  »Har  De  nogen  Anelse  om,  hvad 
»Drift«   err<^ 

—  Drift?  Ja,  det  er  jo  et  meget  godt 
dansk  Ord. 

—  Ganske  vist,  og  dog  er  >:'Drift'^c  et 
specifik  svensk  Begreb,  hvorom  De  maaske  har 
saa  lidt  Begreb,  at  De  kan  blive  udsat  derfor, 
uden  at  ane  det.  »Drifts  har  nemlig  flere  end 
én  Betydning  paa  Svensk. 

—  Det  har  »Drift«  jo  ogsaa  paa  Dansk. 
Vi  taler  om  Selvopholdelsesdrift  og  om  Veksel- 
drift, om  Skibe,  der  ere  komne  i  Drift,  og 
Forretninger,   der   ere  komne  ud  af  Drift  .   .  . 

—  Ja,  og  om  Drifter  af  Faar  og  Stude 
o.  s.  v. ;  men  »Drift«  er  noget  helt  Andet  i  den 
Betydning,  som  det  her  blev  brugt. 

—  Hvad  da? 

—  Det  er  Noget,  der  ikke  kan  oversættes. 
Drift  er  en  Slags  Nationalforlystelse,  lige  som 
den  engelske  »Spleen«,  den  franske  -»Cancan«, 
det  italienske  ;vfarniente«  og  det  danske  »Vrøvl«. 
I  andre  Lande  kan  man  ganske  vist  ogsaa 
træffe  Noget,  der  ligner  »Drift«,  men  det  er 
kun  arrangerede  og  enkeltstaaende  Spilloper. 
I  Sverig  derimod  er  Driften  vildtvoksende  og 
almindelig;  den  kommer  af  sig  selv  —  dér  og 
ikke  noget  andet  Sted. 

—  Kan  De   ikke  forklare  Dem  tydeligere? 

—  Vanskeligt!  Vil  De  have  en  avtentisk 
Forklaring,  maa  De  søge  den  hos  en  af  vore 
svenske  Landsmænd. 

—  »Er  der  Tale  om  Drift?«  spurgte  Strøm - 
>berg,   der   netop   var  Virtuos   i   Faget  —    »ja 

saa  kan  Ingen  sige  Dem  bedre  Besked  derom, 
end  vor  Ven,  Patronen!  Det  er  hans  Spe- 
cialitet!« 

Den  skikkelige  Patron  havde  virkelig  haft 
meget  med  »Drift«  at  gøre,  men  derfor  var 
han  just  ikke  den,  der  lettest  kunde  klare  Be- 
grebet. At  spørge  ham,  hvad  »Drift«  vilde 
sige,  var  omtrent  lige  saa  galt  som  at  spørge 
den  Blindfødte  om,  hvad  Blindhed  var.  Han 
havde  vistnok  stadig  været  Genstand  for  »Drift«, 

II.  n 

men  da  >:  Drift«  netop  betinger,  at  den,  med 
hvem  der  »drives«,  ikke  véd  det,  befandt  han 
sig  i  den  lykkeHgste  U\^denhed  derom.  Hver 
Gang  han  var  i  Færd  med  at  opdage,  at  man 
havde  ham  til  Bedste,  lod  man  ham  altid  for- 
staa,  at  det  \'ar  en  Anden,  der  havde  været 
det  egenlige  Offer,  og  saa  indbildte  han  sig 
straks,  at  han  ogsaa  fra  først  af  havde  været 
med  om  Spasen.  Han  var  nemlig  som  alle 
fødte  »Driftamner«  begavet  med  en  Indbildsk- 
hed og  en  Forfængelighed,  der  svarede  til  hans 
fuldstændige  Mangel  paa  Skarpsind.  For  Resten 
var  han  en  sikkelig  Fyr,  der  i  større  Selskab 
bidrog  meget  til  at  vække  Lystighed,  dog 
mindre  ved  de  pudsige  Indfald,  som  han  selv 
gav  til  Pris,  end  ved  dem,  han  idelig  fremkaldte 
hos  Andre.  Den  gamle  Doktor  havde  en  Gang, 
da  han  udbragte  »Patronens«  Skaai,  ganske 
betegnende  sagt,  at  han  var  lige  saa  uundværlig 
i  et  større  Selskab  som  Saltkarret  paa  et  dækket 
Bord,  i  det  han  kunde  krydre  den  allerferskeste 
Servering,  men  at  det  gik  med  hans  aandelige 
Salt  som  med  det  engelske  og  det  attiske: 
man  maatte  aldrig  nyde  det  alene,  ti  da  virkede 
det  som  Medicin  —  hvorover  han  i  høj  Grad 
følte  sig  smigret. 

Det  var  ogsaa  »Drift!«   — 

Patronen,  havde  et  Øjeblik  lagt  sin  Pande 
i  dybsindige  Folder  og  belavet  sig  paa  en  ud- 
tømmende Definition,  men  efter  at  have  tænkt 
sig  om  opgav  han   sin  Søgen   efter  en  saadan. 

»Jo  .  .  .  se  .  .  .  Drift  —  det  er  virkelig, 
som  sagt,  Noget,  som  ingen  anden  Nation  har 
drevet  saa  vidt  som  vi«  —  begyndte  han.. 

»Af  den  Aarsag:  at  der  ikke  i  noget  andet 
Land  findes  saadanne  »Driftskapitaler«,  som 
hos  os«  —  tilføjede  Morell  tørt. 

—  Min  Fader  fortalte,  at  der  i  hans  Tid 
oppe  ved  Universitetet  i  Upsala  laa  en  Student .  .  . 
hvad  var  det  nu  han  hed  .  .  . 

»Naturligvis  Brask!«  —  sufflerede  en  af 
de  Andre. 

Navnet  var  naturligvis  urigtigt,  men  Pa- 
tronen, der  lige  saa  lidt  vilde  røbe  sin  upaalide- 
lige  Navnehukommelse  som  sine  øvrige  Skrøbe- 
ligheder, greb  det  straks  og  fortsatte: 

»Ja  vist!  Brask  hed  han.  Med  ham 
drev  Kammeraterne  saa  forfærdelig,  at  det  var 
en  ren  Fabel!  En  Gang  havde  en  af  dem 
væddet  med  en  af  de  Andre  om,  at  han  .  .  . 
denne  ... 

—  Brandt! 

—  Ja,  at  denne  Brandt  skulde  betale 
ham  tyve  Rigsdaler  Banko  for  hans  gamle  Hat. 

9* 

Hver  Gang  saa  nogen  af  dem  •  krævede  en 
Flaske  Punsch  ind,  var  de  enige  om  at  betale 
den  i  Stilhed,  og  naar  de  siden  skulde  til  at 
gaa,  sagde  altid  han  med  Hatten:  »Lad  mig 
klare  det  Hele!«  Naar  saa  Kyperen  kom  ind, 
spurgte  han  barel  »Hvad  har  jeg  at  betale?« 
—  »Saa  og  saa  meget  1«  —  »Værs'go!«  sagde 
han  saa  og  slog  med  Hatten  i  Bordet.  »Mange 
Takl«  sagde  saa  Kyperen,  »det  slaar  til.«  Da 
nu  han,  denne  ... 

—  Birch! 

—  Ja,  da  Birch  havde  set  det  tre,  fire 
Gange,  spurgte  han  den  Anden,  hvordan  det 
egenlig  hang  sammen  med  denne  Hat,  men  den 
Anden  lod,  som  om  han  var  fremmed  for  det 
Hele;  saa  tænkte  Birch:  Jeg  skal  vel  nok 
komme  efter  Sammenhængen,  og  da  han  skulde 
gaa  hjem  fra  »Kållaren«,  hvor  de  sad,  tog  han, 
som  ved  en  Fejltagelse,  den  gamle  Hat  i 
Stedet  for  sin  egen,  og  i  det  han  gik  forbi 
Værten,  slog  han  Pullen  i  Disken  og  spurgte, 
hvad  han  skulde  betale.  »Tusind  Tak!  Slaar 
lige  til!«  —  sagde  Værten,  som  var  med  om 
Driften.  Men  nu  kom  den  Anden  til  og  vilde 
have  sin  Hat  tilbage.  »Vi  kan  jo  bytte!  De 
skal  faa  min  nye  i  Stedet!«  sagde  Brandt. 

—  Brask,  mener  De! 

—  Ja  vist,  Brask,  vilde  jeg  sige!  Den 
Anden  vilde  naturligvis  ikke  gaa  ind  paa  dette 
Bytte,  rrien  til  sidst  kom  de  dog  til  Handels, 
imod  at  Brask  skulde  give  20  Rd.  Banko  og 
en  Seksa  til   12  Personer  i  Bytte  ... 

I  det  Samme  gik  Strømberg  forbi  Pa- 
tronen og  tilhviskede  ham  et  Par  Ord  saa  højt, 
at  de  kunde  høres  af  de  Nærmestsiddende. 
Det  var  den  Advarsel:  »Tys!  Brask  har 
Familie  her  i  Selskabet!« 

Patronen  blev  blussende  rød  og  saa  sig 
fortvivlet  om  i  Kredsen  for  at  opsøge  den  for- 
mentlige Slægtning.  Kun  i  Spejlet  søgte  han 
ikke.  Ordene  blev  siddende  fast  i  Halsen,  og 
ikke  en  Gang  en  stor  Slurk  Toddy  kunde  bane 
Vej  for  Resten  af  Fortællingen.  Han  afbrød 
pludselig  med  den  Forsikring:  »For  Resten 
skal  det  have  været  et  overmaade  prægtigt 
Menneske,  den  samme  Brask.« 

»Jeg  takker  paa  min  salig  Morbroders 
Vegne!«  —  svarede  Doktor  Malmsparre^  der 
straks  gik  ind  paa  Driften. 

»Kors  for  tusanl  Var  det  farbrors  mor- 
bror?« —  sukkede  den  skikkelige  Patron  og 
overvældede  Doktoren  med  de  oprigtigste  For- 
sikringer om,  at  hvis  han  havde  haft  den 
fjærneste   Anelse    om   dette   Slægtskabsforhold, 


126  »Drifts. 

skulde  han  aldrig  have  omtalt  denne  Hr.  .  .  . 
Birch! 

—  Nej,  Borch  var  det! 

»Ja,  Borch  vilde  jeg  sige!«  —  rettede 
han  føjelig.  I  det  Øjeblik  kunde  man  have 
faaet  ham  til  at  gaa  ind  paa  hvilket  som  helst 
Navn. 

»Lad  os  ikke  tale  mere  om  den  Sag!  Jeg 
kan  jo  ikke  en  Gang  forhindre,  at  Godtfolk 
»driver«  med  dem,  jeg  selv  har  paataget  mig 
at  være  »Farbror«  til*),  hvorfor  skulde  jeg  saa 
bryde  mig  om,  at  man  har  »drevet«  med  en 
Morbror,  der  er  bleven  mig  paanødt!«  — 
svarede  Malmsparre.  »Jeg  skal  selv  fortælle 
et  lille  Træk,  der  bedst  viser,  hvor  vidt  det  gik 
med  Driften  i  hans  Tid. 

Da  Stakkelen  en  Gang  efter  en  Ferie 
skulde  rejse  tilbage  til  Upsala,  holdt  Faderen, 
der  for  Resten  heller  ikke  var  noget  Lys,  en 
meget  alvorlig  Formaningstale  til  ham  og  op- 
fordrede ham  til  for  Familiens  Æres  Skyld  at 
være    bedre    paa    sin    Post    i    næste    Termin: 


*)  De  viderekomne  Skandinaver  maa  venligst  undskylde, 
at  vi  for  de  mindre  vel  Underrettede  tilføjer  den  Op- 
lysning: at  naar  en  ældre  Mand  i  Sverig  har  drukket 
» Brorskål <r  med  en  yngre,  kalder  denne  ham  i  Reglen 
»  farbror  f^f. 

»Du  maa  ikke  stole  paa  din  bedste  Ven,  og 
saa  snart  Du  mærker,  at  Nogen  vil  »drive«  med 
Dig,  maa  Du  lade  ham  forstaa,  at  Du  ikke  vil 
taale  det!«  —  Det  lovede  han,  og  han  holdt 
Ord.  Den  Første  han  mødte,  da  han  kom  til 
Upsala,  var  tilfældigvis  netop  hans  bedste  Ven. 
»Naa,  velkommen  tilbage!  —  Hvordan  levede 
Din  Familie?«  begyndte  Vennen.  Men  denne 
Gang  var  Fyren  paa  sin  Post.  Han  gav  ham 
øjeblikkelig  et  vældigt  Øredask  og  tiltordnede 
ham  et:  »Hut,  pojke!  I  denne  Termin  lader 
jeg  ikke  »drive«   med  mig!«  — 

Patronen,  der  ikke  ret  forstod  Pointen  i 
denne  Historie,  saa  sig  usikkert  omkring,  men 
da  de  Andre  lo,  lo  han  med  og  tilføjede  som 
Moral : 

»Ja,  det  var  jo  det,  jeg  sagde:  Farbrors 
Morbror  var  ikke  saa  dum  enddaPl« 

»Nej,  han  var  i  al  Fald  ikke  den  Værste, 
jeg  har  hørt  omtale«  —  indrømmede  Doktoren. 
»I  min  Ungdom  var  der  et  »Driftsæmne«  oppe 
i  Stockholm  —  hvad  han  hed,  har  jeg  glemt; 
saa  vidt  jeg  husker,  var  han  Søn  af  en  Tømmer- 
grosserer oppe  fra  Norrland  —  om  ham  for- 
talte man  paa  den  Tid  de  utroligste  Historier. 
Kender  De  Noget  til 

II. 

DEN  KORSIKANSKE  SYGE?« 

spurgte  han  derpaa  sin  unge  danske  Kollega. 

Doktor  Vermundsen  tænkte  sig  et  Øje- 
blik om,  gav  sig  til  at  le  og  tilstod:  »Ærlig 
talt:  Nej  —  jeg  har  aldrig  før  hørt  den  nævne, 
men  det  er  maaske  ogsaa  et  »Driftsæmne«  — 
og  i  saa  Fald  gener  Dem  ikke  for  mit  Ved- 
kommende!« 

—  Man  kan  kun  drive  med  dem,  der  ikke 
har  Mod  til  at  indrømme,  at  der  er  Noget,  som 
de  ikke  kender.  Havde  De  modtaget  »den 
korsikanske  Syge«  som  en  gammel  Bekendt, 
saa  havde  vi  maaske  kunnet  faa  en  Drift  i 
Gang.     Nu  maa  jeg  holde  mig  til  Sagen. 

Den  omtalte  unge  Mand  —  vi  kan  kalde 
ham  X.  lige  sOm  alle  andre  ubekendte  Størrelser 
—  havde  kun  Forstand  til  Husbehov,  men 
Penge  i  Overflod,  og  derfor  ærgrede  det  af  og 
til  hans  Venner,  at  han  lige  saa  lidt  vilde  gøre 
Brug  af  sine  Penge  som  af  sin  Forstand.  Som 
nærige  Folk  i  Almindelighed  var  han  ikke  fri 
for  ^t  være  lidt  hypokonder,  og  som  saa  mange 
andre  Hypokondrister  havde  han  altid  travlt 
med  sin  Helbred.  Man  behøvede  kun  at  nævne 
Ordet  »Feber«    for  at   faa   ham  til   at   føle   sig 

selv  paa  Pulsen,  og  dersom  man  blot  vilde 
gøre  sig  den  Ulejlighed  at  opfinde  en  ny  Syg- 
dom, saa  kunde  man  være  vis  paa,  at  han 
Dagen  efter  meldte  sig  hos  Lægen  med  alle 
de  behørige  Symptomer. 

Han  havde  under  sit  Ophold  i  Hovedstaden 
været  inviteret  ud  til  Højre  og  Venstre,  og  da 
det  lakkede  ad  den  Tid,  da  han  skulde  rejse 
hjem,  havde  han  derfor  en  Fornemmelse  af,  at 
det  vild^  være  passende,  hvis  han  gjorde  et 
Afskedsgilde  for  sine  Venner,  men  skøndt  han, 
som  sagt,  ikke  overanstrængte  sin  Forstand, 
indsaa  han  tillige,  at  der  kunde  spares  en.  god 
Slump  Penge,  hvis  han  kunde  faa  et  Paaskud 
til  pludselig  at  rejse  hjem.  Denne  snilde  Spe- 
kulation kunde  han  dog  ikke  fuldstændig  skjule 
for  en  god  Ven,  der  boede  i  samme  Hotel  som 
han,  og  Vennen  røbede  naturligvis  Planen  for 
Kammeraterne. 

Nu  blev  der  straks  lagt  Raad  op  mod 
Synderen. 

Om  Aftenen  træffer  Vennen  ham  ude  paa 
et  af  Beværtningsstederne  extra  muros,  over- 
ordenlig glad  og  menneskevenlig  og  forbavsende 
flot;  han  havde  i  Anledning  af  de  Penge,  han 
agtede  at  fortjene  ved  sin  pludselige  Bortrejse, 
trakteret    sig    selv    temmelig    stærkt,    og   i   det 

Øjeblik,  da  Vennen  tittede  ind  gennem  Glas- 
ruden paa  Døren,  var  han  just  ved  at  opgøre 
Regningen  med  den  smukke  Opvartningspige, 
af  hvem  han  fik  et  Kys  tilbage  paa  en  Banko- 
seddel. Nu  havde  Vennen  set  nok  og  skyndte 
sig  ubemærket  hjem. 

Da  X.  kom  hjem  til  Hotellet,  var  Vennen, 
der  netop  boede  i  Værelset  ved  Siden  af  hans 
Sovekammer,  endnu  oppe,  og  gennem  den 
tynde  Bræddevæg  hørte  X.  —  der,  som  Melan- 
kolikere i  Almindelighed,  havde  en  uimod- 
staaelig  Tilbøjelighed  til  at  lytte  —  følgende 
Samtale : 

—  Det  er  betænkeligt  —  allerede  syv 
Tilfælde! 

—  Nej,  syv  Dødsfald!  Elleve  Tilfælde 
ialt  —  og  det  i  Løbet  af  to  Dage.  Mand- 
folkene dør  inden  seks  Timer;  for  Fruen- 
timmerne synes  Sygdommen  derimod  ikke  at 
være  farlig. 

—  Men  man  har  jo  aldrig  før  hørt  Tale 
om  den  korsikanske  Syge  her  i  Landet. 

—  Nej!  Det  er  en  Sømand  fra  Messina- 
fareren,  som  kom  i  Forgaars,  der  har  bragt 
den  med  sig.  Han  kysser  en  Pige,  der  kommer 
ombord  for  at  købe  Appelsiner,  og  hun  kysser 
igen  sin  Kæreste.    En  Times  Tid  efter  mærker 

denne  en  besynderlig  Krilren  i  Næse  og  Mund, 
ser  sig  i  Spejlet  og  opdager  det  rædsomme 
Kors.  Han  har  naturligvis  ingen  Anelse  om, 
hvad  det  betyder,  men  tror,  at  det  er  Blod, 
dypper  et  Haandklæde  i  Vand  og  vil  vaske 
Mærket  af.  Det  var  jo  det  Værste,  han  kunde 
gøre!  —  I  samme  Nu  var  det,  som  om  han  fik 
en  Brand  i  Næsen,  og  tre  Timer  derefter  var 
han  død. 

—  Men  har  man  da  ingen  Midler  mod 
denne  skrækkelige  Sygdom. 

—  Jo,  der  er  et  ganske  simpelt  Omslag, 
som  skal  hjælpe  saa  godt  som  øjeblikkelig  — 
i  det  Mindste  paastod  man  det  ovre  i  Assyrien, 
da  jeg  var  der  —  men  det  har  Professorerne 
her  ikke  en  Gang  villet  prøve.  God  Nat, 
min  Ven! 

Derpaa  gik  den  Fremmede,  og  kort  efter 
hørte  X.  sin  Ven  snorke.  Det  var  en  for- 
uroligende Nyhed  han  havde  opsnappet,  men 
naar  man  har  Hovedet  fuldt  af  Punsch  og 
Rejseplaner,  faar  man  ikke  Tid  til  at  fange 
Grillei-.  Han  saa  sig  for  en  Sikkerheds  Skyld 
et  Par  Gange  i  Spejlet,  men  søgte  forgæves 
efter  noget  Sygdomsmærke  og  kastede  sig 
derpaa  beroliget  i  Søvnens  bløde  Arme.  Faa 
Minuter    senere    hørte    Vennen    en    Lyd,    ikke 

ulig  den,  der  fremkommer,  naar  man  kant- 
høvler  Brædder.  Paa  dette  Signal  rejste  han 
sig,  tog  en  lille  Flaske  og  en  Pensel,  listede 
sig  paa  Hosesokker  ind  til  Mosjø  X.  og  tegnede 
ham  en  svag  rød  Streg  paa  Næsetippen  ned 
over  Overlæben  samt  en  lille  Tværstreg  lige  i 
Randen  under  Næsen. 

Næste  Morgen  vaagnede  X.  med  et  umis- 
kendeligt Ildebefindende.  Sligt  hænder  af  og 
til  uforsigtige  Ynglinger,  der  ikke  er  saa  stærke 
som  den  Punsch,  de  har  drukket,  og  saalænge 
disse  Efterveer  staar  paa,  er  selv  de  mest  sang- 
vinske tilgængelige  for  melankolske  Indskydelser. 
Han  bankede  i  Væggen,  bød  sin  Nabo  God- 
morgen og  meldte,  at  han  havde  faaet  Ind- 
kvartering af  en  Bataillon   »Kopparslagere«. 

>:>Det  gør  ingen  Ting!  Det  gaar  over  af 
sig  selv!«  lød  Svaret.  »Punsch  dør  man  ikke 
af,  men  tag  Dig  i  Agt  for  Kys  i  denne  Tid. 
De  skal  være  farlige!« 

Først  nu  huskede  han  Samtalen  fra  Aftenen 
forud,  og  lidt  efter  erindrede  han  tillige,  at 
han  havde  faaet  et  Kys  af  »den  vackra  ble- 
kingskan«. 

»Hvad  var  det  for  en  Sygdom,  I  talte  om 
i  Aftes?«  spurgte  han  gennem  Væggen. 

—  Naa — aal  —  Den  korsikanske  Sygel 
Lad  os  ikke  tale  om  den,  for  saa  indbilder  Du 
Dig  straks,  at  Du  har  alle  Symptomerne. 

—  Lad  mig  alligevel  høre  dem! 

—  Du  skulde  vel  ikke  tilfældigvis  have 
tør  Tunge? 

—  Aldeles  tør! 

Han  tænkte  slet  ikke  paa,  hvor  naturligt 
det  var. 

—  Bravo!  Saa  har  Du  vel  ogsaa  Hj ærte- 
banken? 

—  Det  fik  jeg  netop  i  dette  Øjeblik. 

—  Hahaha!  Kan  Du  ogsaa  indbilde  Dig, 
at  Du  har  et  rødt  Kors  mellem  Næse  og 
Mund? 

Straks  efter  lød  der  et  ynkeligt:  »Aa! 
Skynd  Dig!  Skynd  Dig!  Kom  herind!«  Det 
blev  besvaret  med  en .  Skoggerlatter,  men  da 
det  blev  gentaget  i  en  endnu  jammerligere 
Tone,  gik  Vennen  ind  til  ham. 

X.  var  kridhvid  i  hele  Ansigtet  med  Und- 
tagelse af  det  røde  Kors,  og  Vennen  blev  saa 
forskrækket  over  hans  Forskrækkelse,  at  han 
kom  til  at  spille  den  Deltagendes  Rolle  meget 
naturligt.  Kort  at  fortælle:  Nu  blev  der  sendt 
Bud  efter  Lægen  med  det  enefrelsende  assyriske 
Omslag.      Han  kom  —  det  var   for  Resten   en 

Herredshøvding  Spe y  er  fra  Vestergøthland ! 
—  rystede  paa  Hovedet,  trak  paa  Skuldren  og 
knurrede  over,  at  man  ikke  havde  hentet  ham 
før:  nu  var  det  rimeligvis  allerede  for  silde. 
Patienten  bad  ham  for  enhver  Pris  at  frelse 
hans  unge  Liv:  han  vilde  gerne  betale  loo — looo, 
ja  om  det  saa  var  10,000  Rd.,  for  at  beholde 
det!  —  Nu  vel!    Doktoren  vilde  gøre  sit  Bedste. 

Saa  blev  Synderens  Hoved  indpakket  i  et 
vaadt  Omsl-Bg,  med  et  Par  Draaber  Rosmarin- 
olie paa;  saaledes  laa'han  en  Times  Tid,  hvori 
han  fattede  de  ubrødeligste  Forsætter  om  aldrig 
mere  at  kysse  Opvartningspiger,  og  saa  kom 
»Doktor  Speyer«   igen. 

Ænten  er  han  nu  aldeles  helbredet  eller 
ogsaå  er  han  aldeles  kaput!«  —  sagde  han,  i 
det  han  tog  Omslaget  af,  og  se !  Patienten  var 
heldigvis  helbredet:  det  røde  Kors  var  totalt 
forsvundet.  Den  unge  Læge  blev  saa  henrykt 
over  sin  lykkelige  Kur,  at  han  ikke  paa  nogen 
Maade  vilde  høre  tale  om  Honorar,  og  den 
eneste  Maade,  hvorpaa  den  frelste  Synder  kunde 
vise  sin  Taknemmelighed,  var  at  arrangere  et 
storartet  Kalas  til  Ære  for  Doktor  Speyer  — 
og  det  gjorde  han  ærligt. 

/^Den   skal   for   Resten    have    været   meget 

farlig  denne  korsikanske  Syge!«  —  bemærkede 
Patronen  ganske  alvorlig  efter  en  lille  Pavse. 

Nu  var  det  Malmsparre,  der  satte  et 
forbavset  Ansigt  op.  Han  begreb  ikke  straks, 
hvor  Patronen  vilde  hen,  men  Morell  kom 
ham  straks  til  Hjælp  og  spurgte  Patronen,  om 
han  havde  set  noget  Tilfælde  af  denne  sjældne 
Sygdom. 

»Nej,  ikke  jeg,  men  »gubben  far  min«  har 
haft  den  en  Gang  i  sine  unge  Dage  —  det  vil 
sige  for  Alvor  —  ikke  paa  Drift!  Han  har 
selv  fortalt  det  mange  Gange!« 

Nu  gik  der  et  Lys  op  for  Doktoren.  »Sig 
mig,  min  Hædersbror:  Din  Fader  kaldte  sig 
dog  vel  ikke  Anderson,  da  han  var  ung?« 

—  Jo!  —  Det  var  først,  da  han  giftede 
sig,  at  han  antog  min  Moders  Familienavn. 
Har  Farbror  maaske  kendt  ham? 

—  Ja  vel!  Vi  har  boet  Væg  om  Væg  i 
et  Fjerdingaar.  Lad  os  drikke  hans  Skaall 
I  ligner  hinanden  som  to  Draaber  Vand! 

Alle  Glassene  kom  pludselig  for  Mundene, 
men  kun  Vermundsen,  der  ikke  var  saa  vant 
til  at  tage  Driften  med  den  behørige  Alvor, 
fik  Toddyen  i  Vrangstruben. 

»Men«  —  spurgte  Sprinkel  forundret  — 
»hvorledes   er  det  miuligt,   at  den  Paagældende 

kan  vedblive   at   være   uvidende   om   den  Drift, 
hvorfor  han  har  været  Genstand. 

—  Det  skal  jeg  som  Landsmand  forklare 
Dem.  I  det  øvrige  Norden  var  Sligt  vistnok 
utænkeligt,  ti  naar  Normanden  har  Nogen  til 
Bedste,  er  det  hans  største  Fornøjelse  selv  at 
lade  ham  det  vide,  og  naar  Dansken  fører  en 
god  Ven  bag  Lyset,  er  der  altid  en  velvillig 
Sjæl,  der  med  menneskevenlig  Skadefryd  stikker 
denne  Flammen  i  Næsen,  for  at  han  kan  tage 
sig  i  Agt  næste  Gang.  Normanden  indlader 
sig  sjælden  paa  Drift,  men  gør  han  det,  er  det 
for  at  hæ.vne  eller  tugte,  og  saa  har  han  ingen 
Barmhjærtighed  med  sit  Offer;  naar  Dansken 
sætter  en  Drift  i  Scene,  er  det  som  oftest  for 
at  give  Vedkommende  en  Lektion  og  med  For- 
ventning om  den  største  Nydelse,  naar  Opløs- 
nineen  kommer;  men  Svensken  driver  blot  for 
at  drive.  Han  opsiger  aldrig  en  Driftskapital, 
saarer  aldrig  den,  han  morer  sig  over,  og  for- 
purrer aldrig  nogen  Drift,  som  en  Anden  har 
begyndt.  Saasnart  Stikordet  blot  hviskes,  er 
Alle  —  Venner  og  Uvenner  —  med  i  Sammen- 
sværgelsen, og  selv  uden  at  noget  Tegn  gives, 
gaar  Enhver  af  Listinkt  ind  paa  Spasen.  Derfor 
kan  en  Person,  der  hele  sit  Liv  igennem  har 
været   Genstand   for   Drift,    gerne    gaa    til   sine 

Fædre  uden  nogen  Sinde  at  har  haft  en  eneste 
forbitret  Time  derved.  Tvært  imod:  den,  der 
fortrinsvis  er  egnet  til  Drift,  er  nær  ved  at 
kunne  leve  af  sin  Kapital,  man  forkæler  ham, 
siger  ham  aldrig  imod,  gør  ham  aldrig  Fortræd, 
inviterer  ham  ud  overalt  og  gør  ham  alle  mulige 
Smaatjenester  til  Gengæld  for  den  Fornøjelse, 
man  har  haft  af  ham,  ja  man  bibringer  ham 
endogsaa  den  misundelsesværdige  Overbevisning, 
at  hvor  han  er  med  i  Spillet,  gaar  han  altid  for 
en  sand  Matador,  i  Sammenligning  med  hvem 
alle  hans  Omgivelser  kun  er  for  Styrvolter 
at  regne. 

Hvor  ugenert  man  kan  drive  med  sine 
gode  Venner,  og  hvor  let  en  Drift  faar  de  for- 
nødne Deltagere,  skal  jeg  fortælle  Dem  et 
Eksempel  paa.  De  skal  ikke  blive  bange,  fordi 
der  bliver  Tale  om 

III. 
EN  DUEL. 

I  Aaret  184 —  tilbragte  jeg  Vinteren  i  en 
glad  og  blomstrende,  større  svensk  Stad.  Vi 
var  en  lille  Flok  gode  Venner,  omtrent  en  halv 
Snes  i  Tallet,  der  saa  godt  som  daglig  samledes 
enten    i    »Selskabet«,    Byens    Klub    eller    paa 

II.  TO 

Baller,  Seksaer,  Middagsgilder  o.  s.  v.  —  kort 
sagt  vi  udgjorde  den  faste  Stok  overalt,  hvor 
der  skulde  være  Lystighed,  og  frem  for  Alt, 
hvor  der  var  Tale  om  Drift.  Ingen  af  os  var 
sikker  for,  at  Turen  kunde  komme  til  ham  selv  ved 
første  Lejlighed,  men  især  gik  det  dog  ud  over 
vor  Adonis,  Løjtnant  Stjernhjelm,  Byens 
smukkeste  Ungkarl,  eleganteste  Kavaler  og 
bedste  Danser.  Den  brave  Løjtnant  var  et 
elskværdigt  Medmenneske,  der  ingenlunde  var 
dummere,  end  Folk  er  flest,  men  han  var  for 
smuk,  saa  smuk,  at  Ligen  kunde  tro  Andet, 
end  at  hans  legemlige  Skønhed  maatte  have 
udviklet  sig  paa  hans  aandelige  Udstyrelses 
Bekostning.  Han  havde  selv  en  Følelse  deraf. 
Spejlet  havde  forknyttet  ham;  han  mistænkte 
hele  Verden  for  at  mistænke  ham  for  Dumhed, 
og  i  sin  Bestræbelse  for  at  værge  sig  mod 
denne  Mistanke  gjorde  han  sig  skyldig  i  en 
Mængde  smaa  Fadæser,  der  stadig  udsatte  ham 
for  Drift;  men  denne  maatte  foretages  med 
stor  Forsigtighed,  ti  han  var  ikke  at  spøge 
med,  naar  han  mærkede  Uraad. 

Den,  der  især  havde  Færdighed  heri,  var 
Landshøvdingens  Fuldmægtig,  Sekretær  Soder- 
gård,  en  uanselig  og  kejtet  lille  Person  med 
et  udmærket   skarpt  Hoved   og   en  forbavsende 

Masse  Kundskaber,  men  u^en  al  selskabelig 
Rutine.  Han  følte  selv  sin  Mangel  paa  Be- 
levenhed og  var  vel  næppe  fri  for  at  være 
misundelig  paa  Stjernhjelm,  der  trods  sin 
mangelfulde  Intelligents  aldrig  væltede  Tekopper 
eller  sagde  Damerne  Komplimenter,  der  kunde 
antages  for  Grovheder. 

En  Aften  var  vi  paa  et  prægtigt  Afskeds- 
bal,  som  den  unge  Grev  F.  gav  før  sin  Bort- 
reise.  Stjernhjelm  havde  til  alle  de  unge 
Damers  Sorg  meldt  Forfald,  Sodergård  mødte 
derimod,  traadte  et  Par  Garneringer  i  Stykker, 
hældte  Champagne  ned  over  en  Silkekjole  og 
faldt,  saa  lang  han  var,  med  samt  sin  Dame  i 
den  første  Gallopade.  Fortvivlet  over  disse 
Uheld,  trak  han  sig  tilbage  til  Spillesalen,  hvor 
Bollerne  var  placerede,  og  fattede  her  den 
skumle  Plan  at  hævne  sig  paa  et  Par  af  os 
Andre,  der  ikke  havde  kunnet  skjule  vor  Latter 
over  hans  Uheld.  Nu  vilde  han  forsøge  paa  at 
bringe  os  i  Stand  til  at  begaa  lignende  Fejltrin 
og  fik  travlt  med  at  drikke  det  ene  Glas  med 
os  efter  det  andet.  Planen  mislykkedes  imidler- 
tid. Sodergård  var  et  så  eksemplarisk  ædrue- 
ligt Menneske,  at  han  aldrig  i  sit  Liv  havde 
haft  en  Rus;  men  netop  derfor  vidste  han 
heller    ikke,    hvorledes    den   kommer,    og    hvor 

langt  man  kan  nærme  sig  den  uden  Fare.  Det 
varede  heller  ikke  længe,  før  Kammeraterne 
fandt  det  voveligt  at  lade  ham  vende  tilbage 
til  Dansesalen,  men  for  at  holde  ham  fast  ved 
Bollerne,  maatte  man  drikke  endnu  flere  Glas 
med  ham,  og  da  jeg  ved  Ballets  Slutning  traf 
ham  igen,  havde  han  ikke  alene  faaet  sig  en 
Rus,  men  en  af  den  sjældne  Slags,  hvorunder 
baade  Tungen  og  Benene  er  fuldstændig  til 
Raadighed  og  Tanken  gaar  sin  vante  Gang, 
mens  Sandserne  derimod  slaar  fejl.  For  en 
Sikkerheds  Skyld  fulgte  jeg  og  en  anden  Ven 
ham  hjem,  men  der  var  ikke  Spor  af  Slingren 
i  hans  Gang  eller  Utydelighed  i  hans  Tale; 
derimod  gav  han  os  gale  Navne,  og  da  han 
havde  faaet  mig  under  Armen,  titulerede  han 
mig  Mamsel  Clara  og  betrode  mig,  at  han  i 
fem  Aar  havde  elsket  mig  haabløst  uden  at 
turde  røbe  det  for  nogen  Dødelig. 

Dagen  efter  kom  et  Par  af  Kliken  hen  til 
mig  om  Formiddagen;  vi  blev  enige  om  at 
spise  Frokost  sammen,  sendte  saa  Bud  efter 
To  til  og  satte  os  til  Bords. 

Hjemfarten  og  dens  Æventyr  kom  nu  paa 
Tale,  og  blandt  Andet  blev  naturligvis  Kærlig- 
hedserklæringen refereret  og  kommenteret,  og 
en  af  de  Tilstedeværende  oplyste  ved  en  meget 

skarpsindig  Sandsynlighedsberegning,  at  af 
samtlige  Stadens  Clara' er  kunde  det  ikke  være 
nogen  anden  end  Stjernhjelms  Kusine,  Frøken 
Berg,  netop  den  Dame,  med  hvem  S  oder- 
gård  var  faldet,  der  var  Genstanden  for  hans 
haabløse  Kærlighed. 

»Men  hvorfor  frier  han  ikke?  —  Hun  vilde 
paa  ingen  Maade  være  uovervindelig!«  —  for- 
sikrede han. 

»Vi  maa  bringe  det  Parti  i  Orden!«  — 
lød  det  fra  alle  Kanter.  —  »Her  kan  blive  en 
udmærket  Drift!« 

I  det  Samme  hørte  viSodergårds  Stemme 
ude  paa  Gangen. 

»Tys!«  —  hviskede  den  Ene. 

»Tag  Jeres  Kirkeminer  paa!«  —  hviskede 
den  Anden;  det  var  en  Løjtnant  Melander, 
Stjernhjelms  Kammerat  og  stadige  Rival. 

Sodergård  traadte  ind,  blev  modtaget 
med  tavs  men  vemodig  Velvilje,  og  fik  en 
Plads  ved  Bordet. 

Stor  Pavse.  Spørgende  Blik.  Deltagende 
Suk.     Mørk  Hovedrysten  fra  alle  Sider. 

—  Naa,  stakkels  Bror!  Hvordan  har  Du 
det  i  Dag? 

—  Fælt!  — 

Ny  Pavse.  Da  Capo  af  den  stumme 
Scene, 

—  Men  hvordan  i  al  Verden  kom  jeg 
hjem? 

—  Husker  Du  ikke  det? 

—  Jeg  véd  ikke  en  Smule  af,  hvad  der  er 
hændt  efter  Klokken   ii. 

—  Efter  Klokken  i,  mener  Du. 

—  Nej,  efter  Klokken  ii.  Resten  har  jeg 
ingen  Anelse  om. 

—  Men  Klokken  var  jo  over  1 1 ,  da  Du 
friede  til  Mamsel  Berg. 

—  Til  Clara?  —  Friede?  —  Hvad?  — 
Hvor? 

—  I  det  grønne  Hjørnekabinet!  Det  skilte 
Du  Dig  endnu  ganske  fornuftigt  fra. 

—  Og  Du  hørte  derpaa? 

—  Nej,  I  var  ene,  men  hun  fortalte  det 
til  min  Tante. 

—  Men  hvad  svarede  hun?  —  Kors,  hvor 
jeg  har  været  fuld! 

—  Aa,  det  lod  endda  ikke  til,  at  hun 
havde  taget  Dig  det  saa  særdeles  ilde  op.  Da 
hun  havde  hørt  Beretningen  om  din  femaarige 
haabløse  Kærlighed,  bad  hun  Dig  sige  hende 
det  Samme  i  Eftermiddag,  saa  vilde  hun  tro, 
at    det    var    dit  Alvor    og    svare    Dig    derpaa; 

i  modsat  Fald  vilde  hun   betragte  det   som  en 
meget  uheldig  Spøg. 

—  Nu  begynder  jeg  at  huske  Noget  deraf. 

—  Det  staar  for  mig  som  en  Drøm.     Men  jeg 
synes,  at  det  var  paa  Gaden,  vi  talte  sammen  1 

—  Hm!   —  Ja   saa!   —   Kors,    hvor   jeg    maa 
have  været  fuld! 

—  Husker  Du  da  heller  ikke  Scenen  med 
Stjernhjelm? 

—  Stjernhjelm!     Var  han  der? 

—  Ja,  desværre! 

Ny  Pavse  med  det  gamle  stumme  Spil. 
Derpaa  sukkede  vi  efter  Tur: 

—  Det  var  en  fortrædelig  Historie! 

—  Især  for  Greven,  der  gav  Ballet! 

—  Ja,  det  var  meget  kedeligt. 

—  Det  var  uforsvarligt,  at  man  lod  det 
gaa  saa  vidt. 

—  Ja,  havde  jeg  været  dernede,  var  det 
ikke  sket! 

»Men  hvad  i  Alverden  er  der  da  sket? 
stønnede  Sodergård  fortvivlet. 

—  Du  er  ogsaa  alt  for  slem  til  at  drive 
med  Stjernhjelm!  Det  har  jeg  sagt  Dig  saa 
tit.  Man  skal  holde  Maade  med  sin  Drift. 
Nu  ser  man,  hvad  den  kan  føre  til! 

—  Men  for  Himlens  Skyld:  Hvad  er  det 
I  taler  om? 

—  Ih,  om  dine  Drillerier! 

—  Og  hans  Gratulation. 

—  Og  saa  Haandgribelighederne  bag  efter, 

—  Haandgribeligheder?     Er  I  rasende? 

—  Naar  man  kaster  en  Officer  sin  Handske 
i  Ansigtet  og  .i  en  Snes  Menneskers  Nær- 
værelse kalder  ham  for  hele  Byens  »Drifkuku«^ 
er  man  ikke  saa   langt  fra  Haandgribeligheder. 

—  Har  jeg  gjort  det?  —  Kors,  hvor  jeg 
har  været  fuld ! 

Ny  Pavse,  nye  Suk,  gentagen  Rysten  paa 
Hovedet. 

—  Men  lad  os  ikke  tale  mere  om,  hvad 
der  er  sket.  Gjort  Gerning  staar  ikke  til  at 
ændre,  men  Duellen  maa  og  skal  og  kan 
ikke  finde  Sted. 

—  Duellen!  —  Hvad  for  Noget?  —  Nej! 
det  er  for  galt! 

—  Ikke  sandt?  —  Det  vilde  jo  være  alt 
for  taabeligt  at  lade  det  gaa  til  slig  en  Yder- 
Hghed  som  at  skyde  hinanden.  Stjernhjelm 
kunde  som  Militær  ikke  Andet  end  modtage 
Udfordringen;  men  da  Du  har  fremført  den  i 
ophidset  og  —  som  det  synes  —  næsten  i  util- 
regnelig Tilstand,   kan   Du   godt  være  bekendt 

at  tage  den  tilbage  og  gøre  ham  en  loyal 
Undskyldning.     Det  er  lige  frem  Din  Pligt. 

Derom  var  Alle  enige,  Sodergård  med. 
Efter  at  han  havde  faaet  en  meget  omstændelig 
Underretning  om  sine  Synder,  besluttede  han 
sig  til  at  bide  i  det  sure  Æble  og  bad  et  Par 
af  os  om  at  følge  ham  til  Stjernhjelm. 

Melander  og  jeg  blev  valgte  til  Vidner, 
og  saasnart  Frokosten  var  endt,  begav  vi  os 
afsted. 

Nu  fulgte  der  en  aldeles  ubeskrivelig  Scene  af 
gensidige  Misforstaaelser.  Stjernhjelm,  der 
altid  havde  haft  Mistanke  til  Sodergård, 
trode,  at  denne  havde  arrangeret  en  Drift  paa 
hans  Regning,  blev  vred  og  lod  ham  vide,  at 
der  var  Grænser  for  al  Lystighed,  og  at  en 
saa  grov  »Drift«  var  en  Fornærmelse,  som 
han  ikke  vilde  taale.  Sodergård  indrømmede, 
at  hans  Vrede  var  fuldstændig  berettiget,  og 
at  han  især  havde  Grund  til  at  harmes  over 
Navnet  »hele  Byens  Driftkuku«,  men  bad  ham 
tillige  betænke,  at  saavel  denne  verbale  Injurie, 
som  den  symbolske  med  Hansken,  var  fremført 
i  utilregnelig  Tilstand,  og  forsikrede,  at  han 
inderlig  beklagede  den  hele  Scene  paa  Ballet, 
især  den  taabelige  Udfordring.  Han  for  sit 
Vedkommende  vilde  i  al  Fald,   naar  det  kom 

til  Stykket,  ikke  paa  nogen  Maade  skyde  paa 
den  Mand,  han  selv  havde  fornærmet. 

Nu  kunde  Stjernhjelm  ikke  længere  be- 
tvivle, at  det  Hele  var  anlagt  paa  Drift,  og 
belavede  sig  derfor  paa  en  storartet  Eksplosion, 
men  i  det  Samme  tilhviskede  Melander  ham: 
»Gaa  ind  paa  Altl« 

Han  studsede  og  saa  spørgende  paa  mig, 
der  stod  bag  ved  S  od  er  gård.  En  Mine,  et 
Blik  og  en  Bevægelse  med  Tommelfingeren 
forklarede  ham  i  et  Nu,  at  det  var  hans  Plage- 
aand,  som  det  denne  Gang  gik  ud  over,  og 
den  Tanke,  at  her  var  Lejlighed  til  en  længe 
ønsket  Gengæld,  for  som  et  Lyn  gennem  hans 
Hoved. 

»Maa  jeg  tale  tre  Ord  med  Dig  i  Enrum?« 
—  spurgte  Melander. 

Begge  Løjtnanterne  gik  ind  i  et  andet 
Værelse,  og  mens  jeg  gav  Sodergård  de 
bedste  Forhaabninger  om  et  heldigt  Udfald  af 
Mæglingen,  blev  nu  Stjernhjelm  sat  ind  i 
Forholdene. 

Han  kom  kort  efter  ud  og  erklærede  sig 
villig  til  for  sin  Del  at  lade  det  Passerede  være 
glemt,  naar  Sodergård  i  Nærværelse  af  vor 
Klikes  samtlige  Medlemmer  gentog,  hvad  han 
nylig  havde  sagt.    For  sin  Kusines  Vedkommende 

maatte  han  derimod  fordre  en  fyldestgørende 
Forklaring,  som  Synderen  kunde  aflægge  for 
hende  selv. 

Sodergård  gik  ind  paa  Alt.  Om  Efter- 
middagen skulde  han  henvende  sig  til  Frøken 
Berg,  og  om  Aftenen  skulde  vi  samles  til  en 
splendid  Seksa  paa  »Svejtseriet«. 

Hvorledes  Stjernhjelm  forberedte  Ku- 
sinen, fik  jeg  ikke  at  vide,  men  nok  er  det: 
hun  gik  i  den  Grad  ind  paa  Driften,  at  Fætteren 
om  Aftenen,  da  Æreserklæringen  til  almindelig 
Moro  var  gjort  og  Forsoningen  højtidelig  be- 
seglet, for  fuldt  Alvor  kunde  betro  os  den 
Nyhed,  at  vi  havde,  et  Forloveisesgilde  og  et 
Bryllup  ivente,  i  det  vor  fælles  Ven,  efter  fem 
Aars  Smægten,  endelig  i  Dag  havde  fattet 
Mod  til  at  hente  et  »Ja«  hos  hans  Kusine. 

Faa  Dage  derefter  var  vi  alle  paa  For- 
lovelseskalaset,  og  Sodergård  var  saa  henrykt, 
at  Ingen  nænnede  at  røbe  Driften.  Har  hans 
Kone  ikke  siden  fortalt  ham  Historien,  kender 
han  den  vist  ikke  endnu. 

»Men  endnu  begriber  jeg  ikke,  hvordan 
det  er  muligt  at  holde  en  saadan  Spøg  skjult 
for  Vedkommende,  naar  han  er  en  fornuftig 
Mand,«  —  gentog  Sprinkel,  der  slet  ikke 
kunde  tænke  sig  en  slig  Diskretion. 

»Da  er  Intet  lettere  at  forklare!«  —  for- 
sikrede Lektor  Brising.  —  »Hele  Verden  kan 
stundom  vide  Besked  om  den  klogeste  Mands 
ægteskabelige  Uheld,  uden  at  han  selv  faar 
Rede  paa  dem.  —  Hvorfor?  —  For  det  Første 
er  han  naturligvis  som  klog  Mand  slet  ikke  til- 
bøjelig til  at  tro  sig  selv  ført  bag  Lyset;  for 
det  Andet  er  han  som  saadan  for  klog  til  at 
spørge  Andre  om,  hvad  de  tror  eller  véd,  og 
for  det  Tredje  morer  de  Andre  sig  alt  for 
meget  over  en  klog  Mands  Uvidenhed,  til  at 
de  skulde  tilintetgøre  den.  Jeg  skal  anføre  en 
lille  Drift-Historie  fra  min  Studentertid,  der  var 
bekendt  for  hele  Byen  med  Undtagelse  af  de 
to  Paagældende,  uagtet  de  begge  vare  ganske 
vittige  og  skarpsynede  Personer.« 

—  Det  er  vel  den  om 

IV. 
DE   SORTE  SYNER, 

som  blev  sete  af  de  to  Kontubernaler? 

»Ja,  fortæl  den,«  —  faldt  Morell  op- 
muntrende ind. 

Brising  fortalte: 

Paa  min  Tid  var  der  to  trofaste  Kamme- 
rater, der  studerede  sammen,  bode  sammen  og 

især  rumlede  sammen,  og  det  saa  trofast,  at 
den  Ene  vilde  have  betragtet  det  som  et  Brud 
paa  deres  Fostbroderskab,  hvis  den  Anden  blot 
en  eneste  Gang  havde  løftet  et  Glas  fra  Bordet, 
førend  han  havde  faaet  fat  i  sit.  De  var  saa 
uadsillelige,  at  vi  kaldte  dem  »Kastor  og  Polluks« 
—  ogsaa  for  »Siameserne«.  Tvillinger  var  de 
for  Resten  ikke,  men  saa  vidt  jeg  véd,  var  de 
Fættere. 

Naar  der  skulde  læses,  var  de  begge  To 
som  én  Mand,  og  naar  der  skulde  drikkes, 
gjorde  enhver  af  dem  Fyldest  for  dem  Begge. 

Derved  fik  de  drukket  dobbelt  saa  meget, 
men  kun  læst  halvt  saa  meget,  som  de  skulde, 
og  selv  de  af  Kammeraterne,  der  oftest  havde 
givet  dem  Anledning  til  at  pokulere  og  nødigst 
vilde  savne  dem  i  deres  muntre  Lag,  begyndte 
at  blive  bange  for,  at  det  kunde  tage  en  gal 
Ende  med  deres  Studier. 

En  Aften  sad  jeg  med  tre  andre  Studenter, 
hjemme  hos  mig  og  spillede  en  Whist.  Det 
var  allerede  blevet  temmelig  silde,  vi  havde 
baade  spillet  den  sidste  og  den  allersidste 
Rubber  og  var  i  Færd  med  den  uigenkaldelig 
sidste,  da  vi  hørte  de  to  Siamesere  uden  for 
istemme : 

»Låt  dina  portar  upp«   —  o.  s.  v. 

Vi  aabnede  naturligvis,  for  at  de  ikke  skulde 
gøre  Allarm  og  komme  i  Klammeri  med  Væg- 
terne, ti  de  var  meget  højrøstede  og  lod  til  at 
være  oplagte  til  AUehaande. 

Da  de  var  komne  ind,  saa  vi  tillige,  at  de 
havde  et  mere  end  sædvanlig  forsviret  Udseende, 
og  Forklaringen  over  dette  Fænomen  leverede 
de  os  straks  ved  at  fortælle,  hvorledes  de  efter 
længere  Tids  »høg  diet«  havde  tilbragt  de  sidste 
halvtredje  Døgn  med  Frokoster,  der  havde 
varet,  til  Seksaen  begyndte,  og  Seksaer,  hvor- 
efter de  havde   »kineset«  *)  til  næste  Frokost. 

»Og  nu  er  I  da  vel  endelig  komne  saa 
vidt,  at  I  ikke  kan  se  en  Flue  paa  Væggen?« 
—  spurgte  Doktor  Vinkelberg,  som  den 
Gang  var  ung  Kandidat  og  netop  tilstede. 

Den  ene  af  Fætterne,  ham,  vi  kaldte 
Kast  or,  tog  Insinuationen  bogstavelig  og  pegede 
paa  et  Insekt,  der  netop  løb  op  ad  den  lyse 
Væg.  »Jo,  jeg  kan  endogsaa  skælne  ethvert 
Ben  paa  det  Dyr,  der  løber«  —  forsikrede  han. 

»Og  jeg  har  i  den  Grad  min  Lærdom  paa 
rede  Haand,  at  jeg  skal  sige,  hvad  Species  det 

*)  At  »kinesa«  vil  sige  det  Samme  som  at  tilbringe  Natten 
ude  hos  en  Kammerat  og  tage  Pladsen,  som  den  falder, 
selv  om  man  som  en  kinesisk  Porcellænsdukke  skal 
sidde  oven  paa  et  Chatol  og  nikke. 

hører  til.  Er  det  maaske  ikke  en  Dermestes 
lardarius?«  —  spurgte  Polluks. 

»Ser  I  virkelig  begge  To  noget  Insekt 
der?«  —  udbrød  Vinkelberg  med  ypperlig 
eftergjort  Forbavselse. 

»Ja  vel!«  —  svarede  begge  Dioskurerne 
leende. 

»Peg  paa  detl«  —  vedblev  han. 

»Der,  der!  —  Nu  kryber  det  ind  i  Sprækken !« 
—  raabte  de  To. 

Vinkelberg  saa  spørgende  paa  os  Andre 
og  rystede  paa  Hovedet  med  mørk  Alvor.  Vi 
gjorde  naturligvis  lige  saa  og  gentog  hver  for 
sig  Spørgsmaalet,  om  de  virkelig  havde  troet 
at  se  noget  Insekt  løbe  op  ad  Væggen.  En  af 
os  var  endogsaa  saa  vantro,  at  han  lige  frem 
beskyldte  dem  for  at  ville  gøre  Løjer  med 
Vinkelberg,  fordi  de  vidste,  at  han  skrev 
paa  en  Afhandling  om  Delirium  tremens. 

»Men  saa  I  Andre  da  ikke  Dyret?«"  — 
spurgte  de  allerede  noget  usikre. 

—  Lad  os  ikke  tale  mere  derom! 

—  I  skulde  gaa  hjem  og  faa  Jer  en  ordenlig 
Nattesøvn ! 

—  Og  tage  Jer  lidt  i  Agt  i  de  første  Dage. 
Andre  Svar  fik  de  ikke. 

Vinkelberg  var  falden  i  Tanker.  »Jeg 
kan  sagtens  forstaa,  at  I  ser  sorte  Insekter, 
som  er  usynlige  for  os  Andre,  der  ikke  har 
rumlet  i  tre  Nætter  og  Dage,  men  det  Ufor- 
klarlige er,  at  I  har  troet  at  se  det  paa  samme 
Plet.  Mærkeligt  nok!  Netop  i  Dag  læser  jeg 
en  Hospitalsberetning  om  to  Patienter,  der 
stadig  havde  de  samme  Hallucinationer  og 
derfor  blev  betragtede  som  Simulanter«  —  ved- 
blev han. 

—  Sniksnak,  med  dine  Hallucinationer!  Vi 
saa  jo  Klanneren  aldeles  tydeligt! 

—  Naturligvis!  Paa  Hospitalet  har  vi  for 
Øjeblikket  en  Patient,  der  er  avanceret  til  at 
se  sorte  Katte,  og  han  ser  deres  Knurhaar  saa 
tydeligt,  at  han  kan  tælle  dem! 

Nu  var  Vinkelberg  kommen  ind  paa  sit 
Yndlingstema  og  holdt  en  smuk  lille  Forelæs- 
ning over,  hvorledes  Deliristerne  begynder  med 
at  se  sorte  Smaakryb,  derpaa  større  og  større 
Fluer  og,  efter  Haanden  som  Sygdommen  til- 
tager :  Mus,  Rotter,  Katte  og  til  sidst  Skorstens- 
fejerdrenge. »Vi  havde  i  Fjor  en  Patient,  der 
drev  det  til  at  se  Ærkebisper,  men  han  døde 
rigtig  nok  kort  efter«  —  sluttede  han. 

Vi  kom  nu  ind  paa  Kapitlet  om  Hallucina- 
tioner i  det  Hele  .taget,  og  især  om  de  nok  som 

"bekendte  Syner  af  Ligskarer  og  andre  Optog 
af  sorte  Skikkelser;  Stemningen  blev  mere  og 
mere  alvorlig,  og  »Siamesernes«  overgivne  Ly- 
stighed var  sporløst  forsvunden;  de  gik  stille 
hjem  og  talte  ikke  et  Ord  under  Vejs. 

Saa  snart  de  var  borte,  skyndte  Vinkel- 
berg sig  hen  til  Garver  Svensons  og  laante 
to  sorte  Kaniner.  Med  dem  under  Tulupen 
listede  han  sig  op  til  vore  Siamesere  og  lukkede 
Dyrene  ind  til  Kammeraterne,  der  allerede  laa 
i  deres  Senge  og  tænkte  paa  den  besynderlige 
Historie  om  Insektet. 

Paa  én  Gang  gav  den  Ene  sig  til  at  gnide 
Øjnene,  derpaa  at  lukke  og  aabne  dem,  tage 
sig  til  Panden,  ryste  paa  Hovedet  og  udstøde 
et  dybt  Suk,  imens  hans  Blik  ufravendt  stirrede 
hen  mod  den  aabne  Dør,  der  førte  ud  til  det 
yderste  Værelse. 

Den  Anden  bliver  urolig  over  hans  Fagter, 
følger  Retningen  af  hans  Blik  og  begynder 
øjeblikkelig  at  bære  sig  ad  paa  samme  Maade. 

Paa  Dørtærskelen  saa  de  to  kulsorte  Kanin- 
skikkelser og  saa  dem  saa  tydeligt,  at  de  kunde 
bemærke,  hvorledes  disse  uhyggelige  Gæster 
trak  paa  Næsen  og  mimrede  ad  dem. 

Siameserne  kastede  et  Blik  paa  hinanden, 
saa  rædselsfuldt  som  det,  hvormed  Macbeth 
II.  II 

genkender  Bancos  Aand.  Som  paa  Kommando 
rejste  de  sig  begge  paa  én  Gang  halvt  op  i 
Sengen  og  kastede  endnu  et  Blik  imod  Døren. 
I  det  Samme  rejste  ogsaa  de  sorte  Dyr  sig 
paa  Bagbenene  og  løftede  de  lange  Ører  i 
Vejret,  hviskede  Noget  til  hinanden,  gjorde 
omkring  og  forsvandt  —  lydløst  som  Kaniner 
og  Spøgelser  plejer  —  i  Mørket  uden  for. 

»Saa  Du  dem?«  —  spurgte  den  Ene  med 
klangløs  Stemme. 

»Kaniner!«  —  stønnede  den  Anden. 

Derpaa  saa  de  en  Stund  tavse  paa  hin- 
anden, gjorde  saa  paa  én  Gang  et  Nik,  der 
tydede  paa  en  alvorlig  Beslutning,  blæste  Lyset 
ud,  kastede  sig  ned  mellem  Dynerne  og  lukkede 
Øjnene  for  ikke  at  se  flere  sorte  Syner. 

Da  de  næste  Morgen  stod  op,  havde  ingen 
af  dem  Lyst  til  at  være  den  Første,  der  førte 
Kaninerne  paa  Tale;  de  drak  deres  Kaffe  og 
klædte  sig  paa  uden  at  sige  et  Ord,  greb  hver 
sin  Bog  og  læste,  saa  godt  de  kunde.  Efter 
en  Times  Pavse  sagde  den  Ene  pludselig: 

»Inte  kommar  jag  på  :bF6rderfvet«  *)  i 
qvall!«  — 


')  I  Upsala   har  Studentervidet   givet  to  Beværtningssteder 
Navnene  »stora«   og  »lilla  forderfvet«. 

»Nej,  det  ar  slut!«  —  svarede  den  Anden, 
og  læste  videre. 

De  læste  virkelig  nu  saa  ufortrødent,  at  de 
fik  deres  Eksamen,  men  dét  Morsomste  er  dog 
det  Faktum,  at  da  Vinkelberg  et  Par  Aar 
derefter  betrode  dem  hele  det  virkelige  Sammen- 
hæng med  Kaninerne,  svarede  Kast  or:  »Nej, 
min  Bror,  den  binder  Du  os  ikke  paa  Ærmet!« 
—  Polluks  trak  blot  paa  Skuldrene  og  sagde: 
»Jo  vistl  Nu  løber  man  straks  hen  til  Garver 
Svens  o  n  og  laaner  Kaniner  af  den  Størrelse!« 

»Nej,  det  er  ikke  saadan  gjort  at  betage 
Folk  deres  Indbildninger.  Man  kan  meget 
lettere  indbilde  dem  det  Utroligste«  —  tog 
Brink  Ordet  —  »og  hvis  Hr.  Sprinkel 
skulde  finde  Fortællingerne  om  »de  sorte  Syner« 
og  »den  korsikanske  Syge«  utrolige,  saa  kan 
jeg  fortælle  Dem 

V.— VI. 
ET  PAR  PATIENTHISTORIER, 

der  er  meget  stærkere  og  lige  fuldt  bogstavelig 
sande. 

Min  Fader  var,  som.  I  maaske  véd.  Pro- 
fessor ved   Universitetet   i   Helsingfors   og    paa 

sin  Tid  den  mest  søgte  Læge  der  paa  Stedet. 
I  denne  Egenskab  fik  han  tit  sin  Nattero  for- 
styrret, men  da  det  ikke  var  sjældent,  at  man 
vækkede  ham  uden  mindste  Nødvendighed, 
hændte  det  af  og  til,  at  han,  der  var  en  meget 
hidsig  Mand,  kastede  en  eller  anden  natlig 
Fredsforstyrrer  ned  ad  Trapperne.  Enhver 
vidste  til  sidst  meget  godt,  at  han  altid  var 
færdig  til  at  hjælpe,  hvor  der  var  Fare  paa 
Færde,  men  man  vidste  ogsaa,  at  den,  der 
forstyrrede  hans  Nattero  for  en  bulden  Fingers 
Skyld,  risikerede  at  faa  en  brækket  Arm  i 
Stedet. 

En  Nat  mellem  J2  og  i  bliver  der  ringet 
paa  hans  Klokke,  som  om  der  var  ti  Kneble  i 
den.  Han  aabner  Vinduet  og  spørger,  hvad 
der  er  paa  Færde. 

»Et  meget  farligt  Tilfælde!«  raaber  en  ung 
Fyr  dernede.  >^Det  gælder  Livet,  naar  der 
ikke  kommer  Hjælp  straks.« 

—  Hvor  bor  Patienten? 

—  Det  er  mig  selv. 

»Det  er  Herren  selv!  —  Naa  saaledes! 
Ja  vil  De  have  den  Godhed  at  ulejlige  Dem 
herop  til  mig!«  —  sagde  Papa,  kastede  Gade- 
dørsnøglen ned  til  ham  og  lagde  sin  Spanskrørs- 
stok paa  Bordet. 

Fyren  kom  op.  Bleg  var  han  og  meget 
betagen  saa  han  ud.  Det  var  en  Student  paa 
en  18 — 19  Aar,  nylig  kommen  til  Byen. 

»Naa«  —  begyndte  Papa  —  »hvad  er  det 
saa  for  et  rædsomt  Tilfælde,  De  har  faaet?« 

»Den  sorte  Stær!«  —  svarer  Stakkelen 
med  skælvende  Stemme. 

—  Den  sorte  Stær?  Hvordan  Fanden  har 
De  da  kunnet  hitte  herhen? 

—  Jo,  jeg  vidste,  at  Professoren  bode  i  et 
af  de  første  Steder  fra  Hjørnet,  og  saa  saa  jeg, 
at  her  brændte  Natlampe. 

—  Deres  Øjne  har  altsaa  ikke  taget  Skade, 
det  er  heldigt.     Hvor  har  De  Stæren? 

—  I  hele  Kroppen. 

—  I  hele  Kroppen!  Fy,  fy!  Naar  op- 
dagede De  det? 

•  —  For  et  Par  Timer  siden  gik  jeg  i  Seng 
aldeles  rask  og  faldt  i  Søvn.  Da  jeg  har  sovet 
en  Stund  bliver  jeg  vækket  af  et  Par  Kamme- 
rater, der  tilfældigvis  skulde  tale  med  mig,  og 
da  vi  saa  faar  Lys  tændt,  opdager  de  Pletterne 
paa  mit  Linned. 

—  Hvad  for  Pletter. 

—  De  sorte. 

—  Lad  mig  se  dem. 

Fyren  aabnede  sin  Vest  og-  fremviste  skæl- 
vende Brystet  paa  en  Natskjorte,  overstænket 
med  Blækpletter. 

—  Og  hvad  saa? 

—  Saa  blev  de  meget  forskrækkede,  og-  da 
jeg  spurgte  dem,  hvad  der  var  paa  Færde, 
fortalte  de  mig,  at  det  var  den  sorte  Stær,  og 
at  jeg  var  dødsens,  hvis  jeg  ikke  fik  Hjælp 
inden  en  Time,  og  at  Professoren  var  den 
Eneste,  der  kunde  frelse  mig,  hvis  jeg  kunde 
faa  Dem  vækket. 

—  Naa,  saadan  at  forstaa!  —  Ja  saa  maa 
vi  tage  Sygdommen  paa  en  anden  Maade,  end 
jeg  fra  først  af  havde  tænkt.  Kan  De  se,, 
hvad  der  ligger  paa  Bordet? 

—  Er  det  ikke  en  Stok? 

—  Jo,  men  det  er  tillige  et  Instrument, 
hvormed  jeg  har  foretaget  flere  af  mine  hel- 
digste Operationer.  Ønsker  De  for  fuldt  Alvor 
at  blive  fri  for  »den  sorte  Stær«  —  en  Gang 
for  alle? 

—  Ja,  saa  gerne  som  jeg  vil  leve! 

—  Vil  De  saa  uden  Indvending  gøre,  hvad 
jeg  foreskriver  Dem? 

—  Øjeblikkelig! 

—  Det  giver  De  mig  Deres  Æresord 
paa?  — 


»Driftc 


159 


—  Ja,  det  lover  jeg  hellig. 

—  Saa  tag  dette  Instrument.  Gaa  hen 
til  den  Kammerat,  der  har  opdaget  Sygdommen, 
ring  paa,  som  De  ringede  hos  mig,  og  fortæl, 
at  De  har  været  her,  og  at  jeg  har  sparket 
Dem  ned  ad  Trapperne,  fordi  de  forstyrrede 
min  Nattero,  men  at  jeg  alligevel  har  givet 
Dem  et  Raad,  forstaar  De? 

—  Ja,  jeg  skal  gøre  Alt,  hvad  Professoren 
ordinerer. 

—  Godt!  Dette  Raad  forekommer  Dem 
saa  besynderligt,  at  De  ikke  vil  bruge  det,  før 
De  har  talt  med  ham  —  siger  De  —  saa 
lukker  han  Dem  nok  op.  —  Forstaar  De? 

—  Ja,  bevares  I 

—  Naar  han  saa  kommer  ud  i  Forstuen, 
tager  De  ham  i  det  venstre  Skjorteærme  —  saadan 

—  og  svinger  dette  Instrument  af  alle  Kræfter 

—  saadan    —    imod    hans    Posteriora    —    for- 
staar De? 

—  Av,  av!  —  Ja,  Hr.  Professor! 

—  Det  gør  De  mindst  tre  Gange  med  den 
størst  mulige  Hurtighed  —  saa  spørger  han, 
hvad  det  er  for  Galskaber,  hvorpaa  De  svarer, 
at  det  er  »Professor  Brinks  Ordination.«  —  Ja, 
det  er  det  Hele.  Naar  De  følger  den  nøiagtig, 
faar   De   aldrig   mer   den   sorte   Stær.      Vil   De 

for  Resten,  mens  De  har  Instrumentet,  tage 
lidt  mere  Nytte  af  det,  kan  De  give  Deres 
gode  Ven  én  Dosis  til,  fordi  han  har  stænket 
Blæk  paa  Deres  Skjorte,  mens  De  sov,  og 
drevet  saa  grovt  med  Dem,  da  De  vaagnede 
—  men  det  gaar  paa  Deres  egen  Regning. 

»Saa  det  er  Drift!«  —  udbrød  den  unge 
Fyr,  i  det  hans  hvide  Kinder  blev  blussende  røde. 

»Ja,  nogonting  ditåt!«  —  svarede  Papa. 
Saa  tog  Studenten  Stokken,  bad  om  Forladelse 
og  skyndte  sig  ned  ad  Trappen. 

Da  han  var  kommen  ned  paa  Gaden, 
lukkede  Gubben  Vinduet  op  og  raabte:  »Hør 
Hdt  endnu!« 

—  Har  Professoren  mere  at  ordinere? 

—  Maaske?  —  Hvad  har  De  tænkt  at 
studere? 

—  Endnu  véd  jeg  ikke  ret,  om  det  bliver 
Jura  eller  Medicin. 

»Vil  De  følge  mit  Raad,  saa  indlad  Dem 
ikke  paa  nogen  af  Delene.  Naar  man  er  saa 
stærk  i  Troen,  gør  man  bedst  i  at  slaa  sig 
paa  Teologien!«  —  raabte  Papa  og  slog  Vin- 
duet i. 

Efter  Alt,  hvad  jeg  har  hørt,  fulgte  den 
unge  Mand  hans  Ordination  punktlig  baade 
med  Hensyn  til  Stokken  og  til  Studierne. 

Sprinkel,  der  selv  var  Student  og  trods 
adskillige  nedslaaende  Erfaringer  for,  at  Skole- 
kundskaber ikke  altid  medførte  Verdenskundskab, 
nødigf  vilde  tro,  at  en  af  Pallas  Atenes  eksami- 
nerede  Sønner  skulde  kunne  begaa  slige  Dum- 
heder, fremkastede  efter  denne  Fortælling  nogle 
Slutninger  om,  at  den  finske  Student  maatte 
have  været  usædvanlig  uvidende  og  næsten 
ubegribelig  troskyldig. 

»Det  er  klart,  at  en  ung  Student,  der  er 
opdraget  i  en  øde  Egn  og  kun  oplært  af  en 
gammel  folkesky  Magister,  endogsaa  kan  staa 
tilbage  for  Skoledrengene  fra  Hovedstæderne, 
naar  det  kommer  an  paa  Erfaring  og  selv- 
stændig Dømmekraft '^^  —  indrømmede  Brink, 
men  jeg  kan  for  Resten  nævne  Dem  et  fuldt 
saa  stærkt  Eksempel  paa  Troskyldighed  af  en 
Person,  der  foruden  sin  Artium  havde  taget 
en  meget  ordenlig  Kameral-Eksamen. 

I  X — købing  havde  vi  for  nogle  Aar  siden 
en  ustyrlig  Drift  med  en  ung  Kontormand, 
som  hed  Park.  Han  trode  Alt,  hvad  man 
fortalte  ham,  naar  det  blot  blev  sagt  med  be- 
hørig Alvor. 

En  Aften,  da  vi  sad  ved  Spillebordet  — 
der  gives  som  bekendt  Folk  af  hans  Slags, 
som  spiller  bedre  Kort  end  de  Folk,  der  driver 

med  dem!  —  spurgte  jeg  ham,  hvorfor  han  i 
de  sidste  Dage  altid  havde  beholdt  Hansken 
paa  sin  højre  Haand,  men  til  Svar  derpaa  fik 
jeg  kun  et  Blink  med  Øjnene  og  et  Tryk  paa 
min  Støvle,  der  lod  mig  forstaa,  at  han  ikke 
skøttede  om  at  forklare  sig  i  de  Andres  Nær- 
værelse, og  saa  forstod  jeg  straks,  at  der  var 
Drift  med  i  Spillet. 

Lige  saa  snart  jeg  havde  rejst  mig  fra 
Bordet,  gik  jeg  derfor  hen  til  Byens  Læge, 
hvem  jeg  havde  mistænkt,  og  spurgte  ham: 
»Hvad  har  Du  nu  igen  bildt  Park  ind?«  — 

»Tys!«  —  svarede  han.  »Det  er  Damerne 
paa  Provstegaarden,  der  har  hittet  paa  den 
Spas.  I  Søndags,  da  han  gik  derud,  havde 
han  under  Vejs  klemt  sin  ene  Finger  en  Smule, 
i  det  han  lukkede  et  Led  op.  —  Frøken  Anna 
ser  just,  at  han  trækker  Hansker  paa  for  at 
engagere  hende  til  Dans,  og  for  at  give  ham 
Andet  at  tænke  paa,  udbryder  hun:  »Men 
hvad  er  det  dog,  De  har  gjort  ved  Deres 
Haand?«  —  Jo,  han  havde  klemt  den.  —  Det 
saa  hun  nok,  men  hun  var  bange  for,  at  der 
tillige  var  noget  Andet  i  Vejen  med  den.  Han 
skulde  dog  for  en  Sikkerheds  Skyld  vise  den 
til  Provstindens  Søster,  der  forstod  sig  paa  alt 
Sligt,  tros  nogen  klog  Kone.  —  Park  skynder 

sig  straks  hen  til  Tanten,  og  Tanten,  der  ser 
det  forskrækkede  Ansigt  han  sætter  op,  gaar 
straks  ind  paa  Spasen  og  fortæller  ham,  at  det 
er  en  meget  sjælden  Sygdom,  som  han  har 
haft  i  Kroppen,  og  som  har  sat  sig  i  den 
klemte  Finger.  Han  spørger,  hvad  det  skulde 
være  for  en  Sygdom.  Hun  lader,  som^  om  hun 
meget  nødig  vil  sige  det,  men  endelig  spørger 
hun  ham:  om  han  er  ganske  vis  paa,  at  han 
ikke  har  spist  syge  Kartofler.  Det  tør  han 
naturligvis  ikke  forsværge,  men  skulde  »Potatis- 
sjuka«  kunne  smitte  en  »kunghg  sekter«  1  — 
»De  nyere  Læger  paastaar  det,«  forsikrer  hun, 
men  raader  ham  til  at  gaa  lige  til  mig  og  ikke 
omtale  Sagen  for  Andre,  da  den  let  kunde  give 
Anledning  til  Drift.  Iforgaars  kommer  han  til 
^S'  J^S  aner  ikke  Uraad.  før  han  meget 
hemmelighedsfuld  spørger  mig,  om  Kartoffelsyge 
er  smitsom.  Herpaa  maatte  jeg  ubetinget  svare: 
—  Ja,  for  Kartofler  er  den  saa  smitsom,  som 
selve  Pesten.  —  »Men  for  Mennesker?«  —  Dem 
angriber  den  sjældnere!  —  Saa  viser  han 
mig  sin  Finger,  og  nu  var  jeg  med.  Jeg 
ordinerede  ham  et  uskadeligt  Vaskevand,  ad- 
varede ham  for  at  berøre  Nogen  med  den  syge 
Haand,  da  her  er  mange  skrofuløse  Personer  i 
Byen,     og    disse    er    meget     modtagelige    for 

Smitten.  For  Resten  haabede  jeg,  at  der  ingen 
Fare  var  paa  Færde,  men  fraraadede  ham  paa 
det  Indstændigste  at  omtale  Sagen  for  uved- 
kommende Spottefugle,  og  som  Følge  deraf 
gaar  han  nu  omkring  og  betror  alle  sine 
Venner,  En  for  En,  at  han  har  opnaaet  Rang 
og  Værdighed  som  Naturfænomen  og  syg  Kar- 
toffel. Om  lidt  betror  han  Dig  nok  Historien 
under  Tavsheds  Løfte!« 

Det  gjorde  han.  Og  han  var  ikke  lidt 
stolt  derover. 

»Naar  det  gælder  om.  at  fortælle  Eksempler 
paa,  hvorledes  fornuftige  Folk  kan  »råka  ut 
for  drift'<,  kan  jeg  ogsaa  —  uagtet  jeg  ikke  er 
Svensker    —     give    min     Skilling    i    Bøssen,« 

—  begyndte  Granborg  her.      >Vel   at  mærke 

—  hvis  Hr.  Sprinkel  vil  være  saa  venlig  at 
betragte  mig  selv  som  henhørende  til  den 
Rangklasse,  som  andre  Folk  kalder  for- 
nuftige Folk.« 

»Du  er  udnævnt!?  —  lød  det  rundt  om. 
»Endogsaa    til    Rang    med    virkelig    for- 
nuftige Folk!«  —  tilføjede  en  æret  Landsmand. 
»Lad  det  bero  ved  andre  fornuftige  Folk!« 

—  bad  den  beskedne  Granborg,  der  kendte 
vor  Rangforordnings  Forskel  mellem  »virkelige« 
og  »andre«.      »Naar  I   blot   vil  indrømme   mig 

en  Plads  mellem  dem,  skal  jeg  fortælle  Jer, 
hvorledes  der  blev  >/ drevet«   med  mig 

VII. 
EN  DAG  I  VERMELAND. 

I    véd    Allesammen,     at    denne    Provins    i 
Visen  apostroferes  som 

Du  skona,  du  herrliga  land, 
Du  krona  for  Svea  rikas  lander, 

men  hvis  I  ikke  selv  har  gæstet  den,  véd  I 
ikke,  med  hvor  megen  Ret  Digteren  har  givet 
den  disse  Titler.  Om  Skønheden  vil  jeg  ikke 
tale,  ti  den  har  ikke  Andet  med  Historien  at 
gøre,  end  at  det  var  den,  der  for  en  Snes  Aar 
siden  lokkede  mig,  der  den  Gang  sysselsatte 
mig  med  at  optage  smukke  nordiske  Prospekter 
for  en  engelsk  Litograf,  til  at  rejse  derop. 
Men  der  er  én  Egenskab,  som  jeg  til  Tros  for 
den  Korthed,  hvori  jeg  helst  vilde  fatte  mig, 
ikke  kan  lade  være  at  fremhæve,  naar  jeg 
nævner  denne  Tumleplads  for  min  gladeste 
Ungdom,  og  det  er:  Landets  Ungdommelighed. 
I  Vermeland  bliver  ikke  en  Gang  Fjældene 
gamle.  De  staar  allesammen  pyntede  med  det 
friskeste  Grønt,  omgivne  af  de  dejlige  blaa 
Smaasøer  —  og  Folkene!    Ja,  de  bliver  ved  at 

være  tyve  Aar,  lige  til  de  dør!  Vermelæn- 
dingerne  tager  alle  Ungdommens  Særkender 
med  sig  i  Graven:  Velvilje,  Aabenhjærtig- 
hed,  Romantik,  Begejstring,  Livsglæde  og  — 
Letsind.  Intet  Steds  træffer  en  Fremmed 
større  Gæstfrihed,  og  intet  Steds  finder  han 
overalt  saa  hurtig  og  opofrende  og  hengivne 
Venner,  men  han  finder  heller  ikke  noget  andet 
Sted  —  i  al  Fald  i  Norden  —  saa  mange 
Gældmagere,  Kurmagere  og  Spilopmagere. 

Det  var  egentlig  de  Sidste,  jeg  vilde 
komme  til. 

En  Dag,  da  jeg  rejste  et  temmelig  langt 
Stykke  Vej  igennem  Landet  —  jeg  skulde 
nemlig  om  Formiddagen  passere  en  af  Pro- 
vinsens faa  Købstæder  og  inden  Midnat  være  i 
en  anden,  traf  jeg  paa  et  Skydsskifte  en  meget 
jovial  Præst.  Dem  findes  der  nemlig  endnu  i 
Sverig  mange  af. 

Med  denne  fortræffelige  Mand  kom  jeg  i 
Passiar,  mens  vi  ventede  paa  Forspand,  og  i 
Samtalens  Løb  udtalte  jeg  min  Beklagelse  over, 
at  den  nivellerende  Kritik  efter  Haanden  ud- 
ryddede alle  de  morsomme  Særlinger,  som  i 
gamle  Dage  havde  tjent  som  Forbilleder  til 
Digternes,  Malernes  og  Skuespillernes  mest 
effektfulde   Figurer.      Herimod    forsikrede    han. 

at  det  kun  var  i  de  store  Stæder,  Originalerne 
var  blevne  decimerede.  Naar  man  vilde  gøre 
Studier  af  den  Slags  Folk,  skulde  man  rejse 
til  Smaabyerne,  der  kunde  man  finde  dem  i 
alle  mulige  Grader,  lige  fra  de  »aparte«  til  de 
splittergale.  Jeg  indrømmede  naturligvis,  at, 
jo  længer  man  kom  bort  fra  det  bevægede 
Kulturlivs  afslibende  Paavirkning,  jo  mere 
kantede  og  barokke  blev  Figurerne,  men  selv 
i  de  mindre  Købstæder  og  paa  Landet  var 
»Originalerne«  efter  min  Erfaring  i  Færd  med 
at  uddø. 

Langt  fra!  —  forsikrede  han  —  men  der 
skal  et  eget  Held  til  at  faa  Kik  paa  dem. 

—  Lige  som  til  at  faa  Bid,  naar  man 
fisker!  Ja  det  er  maaske  Ulykken.  Jeg  hører 
til  de  Uheldige,  som  baade  Fiskene  og  Vildtet 
kan  lugte  paa  lang  Afstand.  Der  bider  ikke  en 
Fisk  paa  min  Krog,  om  jeg  saa  kastede  den 
ned  i  et  fuldt  Hyttefad. 

—  Det  skulde  da  være  et  mærkeligt  Uheld! 

Her  fløj  der  et  lille,  svedent  Smil  over 
Præstens  Ansigt,  og  det  lod  til,  at  han  opgav 
mig  som  Overtroisk,  ti  han  drejede  straks  Sam- 
talen hen  paa  andre  Genstande. 

Et  Par  Timer  derefter  naade  vi  den  første 
Købstad,    jeg  takkede   for  godt   Følgeskab   og 

kørte  ind  paa  Gæstgivergaarden,  hvor  jeg  efter 
min  Rejseplan  skulde  hvile  en  Timestid  og 
holde  Maaltid.  Min  Bagage  blev  bragt  op  i 
et  Værelse  med  prægtig  Udsigt  ned  ad  Byens 
Hovedgade,  og  her  vilde  man  bringe  Fro- 
kosten op. 

Næppe  havde  jeg  gennem  Vinduet  kastet 
det  første  Blik  ud  over  Byen,  før  jeg  bag  mig 
hørte  en  ubekendt  Stemme  tilraabe  mig:  >^ Vel- 
kommen, Hr.  Granborg!«  —  Jeg  vendte  mig 
om  og  opdagede  med  Forundring  en  aldeles 
fremmed  Person  af  et  yderst  forfløjent,  forceret 
Ydre  —  velklædt,  barhalset,  lidt  flejnskallet  og 
omtrent  30  Aar  gammel. 

—  De  kender  mig  ikke?  —  Nej  det  er 
saa  naturligt!  —  Det  er  jo  ikke  Deres  Sag  at 
kende  mig.  —  Men  jeg  kender  Dem,  som  De 
ser  —  det  hører  til  mit  Fag.  Jeg  er  nemlig 
Mæcen  af-  Profession.  De  har  naturligvis  hørt 
George  Tallon  omtaler  —  Det  er  mig. 

Jeg  bukkede  og  bad  den  uventede  Gæst 
tage  Plads. 

—  De  bliver  kun  en  Timestid  her  i  Byen, 
hører  jeg,  ellers  vilde  jeg  tage  mig  den  Frihed 
at  introducere  Dem  hos  vore  Honoratiores, 
men  det  opsætter  vi  altsaa  til  i  Dag  otte  Dage, 
naar  De  kommer  tilbage. 

—  Det  véd  De  ogsaa? 

—  Jeg  véd  Alt,  hvad  der  angaar  tilrejsende 
Kunstnere?  —  Sagde  jeg  Dem  ikke,  at  mit 
Navn  er  George  Talion?  —  Jeg  har  jo  ingen 
anden  Undskyldning  for  min  Tilværelse  end 
den,  at  jeg  altid  er  til  Tjeneste  for  Kunstens 
Sønner  og  Døtre.  Kommer  her  en  Teatertrup, 
skriver  jeg  dem  Prologer  —  Stykker,  om  det 
skal  være  I  —  Kommer  her  en  Virtuos  og  for- 
tvivler over,  at  her  ikke  er  Spor  af  kunstnerisk 
Assistance  i  denne  Ravnekrog,  saa  deklamerer 
jeg  for  ham  og  akkompagnerer  ham  med,  om 
det  behøves  —  jeg  er  selv  Virtuos.  Jeg  har 
givet  Koncert  sammen  med  Ole  Bull  —  det 
vil  sige  til  Fordel  for  ham  —  ikke  for  mig. 
Jeg  var  lige  ved  at  komme  til  at  synge  Duetter 
med  Jenny  Lind  i  Fjor,  .men  saa  kom  hun 
ikke!  —  Pratée  var  her  ogsaa  med  sin  Harpe 
i  Foraaret;  det  havde  set  galt  ud,  hvis  han 
ikke  havde  haft  min  Fløjte  til  Hjælp.  Jeg  ser, 
De  fører  en  Guitar  med  Dem.  De  er  ogsaa 
musikalsk  I  —  Vi  skal  spille  nogle  af  mine 
Kompositioner  igennem,  naar  De  kommer  igenl 
Og  saa  skal  jeg  køre  omkring  med  Dem  og 
yise  Dem  alle  de  smukkeste  Steder  i  Omegnen 
—  dem  er  der  Ingen  her,  som  har  Rede  paa 
undtagen  jeg  —  der  selv  er  Kunstner. 

—  De  maler  ogsaa? 

—  Elev  af  Hofmaler  Bachmann!  —  Og- 
med  Egnens  levende  Skønheder  er  der  Ingen, 
som  bedre  kan  gøre  Dem  bekendt,  end  jeg  — 
jeg  er  »bror«  med  alle  de  unge  Damer  i  Byen! 
—  Nej,  nej,  nej,  kære  Ven  —  jeg  ser,  De  vil 
takke  mig  for  disse  Smaating,  men  tænk  ikke 
paa  Sligt.  Jeg  spilder  ingen  Tid  derved!  Min 
Tid  er  ikke  til  Andet!  Naar  her  ingen  Kunstnere 
er  i  Byen,  fungerer  jeg  kun  som  Dagdriver, 
»Namnsdagspoet«  og  miaitre  de  plaisir.  —  Men 
der  ser  jeg  Pigen  komme  for  at  dække  Bord! 
Lad  mig  ikke  forstyrre  Dem  i  Maaltidetl 
A  revoir,  Mr.  Granborg!  —  Vi  skal  ha  os  en 
fransk  Passiar  sammen,  naar  De  kommer  til- 
bage!   Farvel  saa  længe!    Farvel  1 

Og  afsted  for  han  som  en  Stormvind ;  før 
jeg  kunde  tænke  paa  at  følge  ham  til  Døren, 
smækkede  han  allerede  Forstuedøren  i  efter  sig. 

Jeg  kom  ikke  heller  til  at  aabne  min  Dør, 
ti  i  det  jeg  nærmede  mig  den,  blev  jeg  stanset 
af  en  Skikkelse,  som  en  Maler  kun  var  i  Stand 
til  at  udkaste,  naar  han  havde  Feber,  og  intet 
Teater  vilde  have  Mod  til  at  fremstille  saa 
chargeret. 

Det  var  en  Dame  paa  nogle  og  Halvtreds, 
meget  korpulent,  men  lille  af  Væxt.   Sit  rødblonde 

Haar  bar  hun  friseret  til  Krølnakke,  som  Smaa- 
piger  plejer;  paa  Hovedet  havde  hun  en  lille  rund 
Hyrdindehat  af  en  Desserttalerkens  Størrelse. 
Kjolen,  der  var  af  kostbart,  gammeldags,  stor- 
blomstret Silketøj,  naade  kun  lidt  neden  for 
Knæet  og  fremviste  et  Par  smaa  Fødder  og  et 
Par  meget  omfangsrige  Lægge  i  blændende 
hvide  Strømper.  Hendes  Ærmer  var  saa  korte, 
at  de  kun  naade  lidt  neden  for  Skuldren  og 
lod  de  endnu  beundringsværdig  smukke,  men 
vel  svære  hvide  Arme  nøjes  med  den  Bedæk- 
ning, de  fik  af  nogle  Perlebaand,  men  det 
Dristigste  ved  hendes  Dragt  var  dog  Nedring- 
ningen;  den  blottede  ikke  alene  Halsen,  som 
øjensynlig  havde  været  uforlignelig  smuk,  men 
hele  den  kolossalt  udviklede  Barm  lige  ned  til 
dens  yderste  Højdepunkter.  Over  hendes  ene 
Skulder  hvilede  Stangen  af  en  besynderlig 
kinesisk  Parasol,  der  var  opslaaet,  og  paa  den 
anden  hældede  hun  sit  Hoved  med  et  barnlig 
koket  Smil. 

Et  Langshavl  af  Flor,  der  kun  blev  baaret 
som  nedhængende  Draperi  og  Intet  skjulte  af 
de  antike  Skønheder,  fuldendte  det  mærkværdige 
Toilette. 

Min  nye  Gæst  hilsede  mig  med  en  saa 
storstilet   og    dog    saa    høj  fornem   Kompliment, 

at  jeg  fik  en  Anelse  om,  at  den  oprindelig 
havde  været  instuderet  til  en  Præsentation  ved 
Hoffet  —  det  var  ogsaa  virkelig  Tilfældet,  som 
jeg  senere  erfarede. 

—  De  er  Artisten  Hr.  Granborg?  .  .  . 

—  Til  Tjeneste! 

—  Jeg  er  Hendes  Naade,  Generalinde 
Lejongård. 

Denne  Meddelelse  blev  gjort  med  en  saa 
selvbevidst  imponerende  Storhed,  at  det  næsten 
ikke  var  mig  muligt  at  holde  min  Mimik  i  de 
behørige  ceremonielle  Folder.  Hendes  Naade 
bemærkede  øjensynlig  mine.  fortvivlede  An- 
strængelser  i  denne  Retning,  og  da  hun  naturlig- 
vis opfattede  dem  som  rosværdige  Bestræbelser 
for  at  bevare  Ligevægten  under  den  over- 
vældende Ære,  der  var  vist  mig  ved  hendes 
Besøg,  fandt  hun  det  fornødent,  at  indgyde  mig 
det  manglende  Mod  ved  at  tilkaste  mig  sit 
mest  bedaarende  Smil  og  forsikre  mig,  at  jeg 
aldeles  ikke  behøvede  at  være  bange  eller  for- 
legen:    Hun  kom   »endast  som  protektrice.  < 

Jeg  fik  nu  en  Lænestol  frem,  og  min 
naadige  Protektrice  indtog  en  malerisk  Stilling 
i  klassisk  Stil,  halv  liggende,  halv  siddende, 
stadig  med  den  opslagne  Parasol  lagt  over 
Skulderen  som  Baggrund,    derpaa   slog   hun  en 

uhyre  Vifte  op  og  satte  den  i  Bevægelse  under 
en  lang  Pavse,  der  formodenlig  var  beregnet 
paa  at  lade  mig  fatte  mig  efter  den  Over- 
raskelse, som  Synet  af  alle  de  for  mig  ud- 
foldede Dejligheder  maatte  fremkalde. 

—  Jeg  har  altid  været  en  Beskytterinde 
af  de  skønne  Kunster  —  »mycket  svag  for 
artister,  'i 

Stor  Pavse,  hvorunder  hun  skjulte  sig  bag 
Viften,  og  jeg  forbavset  ventede  paa  Fort- 
sættelsen af  hendes   »Confessions«. 

—  Det  skulde  være  mig  en  Glæde,  hvis 
min  Protektion  kunde  hjælpe  Dem  til  Op- 
naaelsen  af  Deres  Forehavende. 

—  Mit  Forehavende,  Deres  Naade? 

—  Ja  —  det  er  røbet  1 

—  Hvorledes? 

—  Deres  Inkognito  er  ogsaa  røbet. 

—  Ja  saa!  Jeg  skulde  altsaa  ikke  være 
Landskabsmaler  Granborg  1 

—  De  skal  for  mig  faa  Lov  at  bære  hvilket 
som  helst  Navn,  der  behager  Dem,  og  jeg  skal 
gærne  fortælle,  at  det  er  de  vermelandske  Søer 
og  Klipper,  De  rejser  for  at  kopiere.  Husk 
paa:    jeg  er  Deres  Protektrice! 

Et  Slag  med  Viften  og  et  Smil  af  dem. 

som  Middelalderens  Fyrstinder   anvendte   til   at 
gøre  deres  Pager  forrykte  med! 

—  Tillad  mig,  Deres  Naade  —  der  skulde 
vel  ikke  være  en  lille  Mystifikation  .   .   . 

—  Jo,  jo!  —  (nyt  Slag  med  Viften).  Men 
De  skal  som  sagt  faa  Lov  at  mystificere  de 
Godtfolk  herhjemme.  —  Lad  det  være  nok, 
naar  jeg  siger  Dem:  jeg  véd,  hvem  De  er,  og 
hvad  De  søger. 

—  Vilde  det  være  indiskret,  hvis  jeg  bad 
Deres  Naade  meddele  mig  denne  interessante 
Hemmelighed? 

—  Nu  vel!  De  tegner  Prospekter  af 
smukke  Egne,  siger  De.  Er  De  vis  paa,  at 
De  ikke  endnu  heller  tager  Portræter  af  levende 
Skønheder  ? 

—  Det  tør  jeg  ikke  forsværge! 

—  Kongen  af  Baiern  har  en  berømt  Sam- 
ling af  celebre  Skønheder  —  man  véd,  at  han 
udsender  Kunstnere  over  hele  Verden  for  at 
komplettere  den. 

Nu  begyndte  der  at  gaa  et  Lys  op 
for  mig. 

—  Jeg  har  selv  set  dette  Galleri:  Diana 
af  Poitiers  —  henrivende  1  —  Ninon  —  superbel 
—  Dubarry  —  Ah!  —  Men  man  har  ingen 
nordiske  Skønheder.      Ikke  sandt?   —  Og  man 

udsender  derfor  sin  Hofmaler?  —  Naa?  —  Véd 
jeg  Besked  eller  ikke? 

Her  var  ikke  længer  Noget  at  betænke 
sig  paa! 

—  Deres  Naade  er  vidunderlig  vel  under- 
rettet, men  jeg  stoler  paa  Deres  Diskretion. 
Og  da  De  har  lovet  mig  Deres  Beskyttelse, 
tør  jeg  maaske  gøre  Regning  paa,  at  De  vil 
anvende  Deres  Indflydelse  til  at  skaffe  mig 
Lejlighed  til  at  blive  bekendt  med  Landets 
skønneste  Damer  —  De  har  jo  allerede  været 
saa  naadig  at  gøre  en  Begyndelse.  Deres 
Naades  eget  Portræt  maa  naturligvis  blive  det 
første  i  Samlingen! 

Herpaa  fulgte  en  meget  dramatisk  Scene, 
hvorunder  hun  gennemgik  en  hel  Skala  af 
Affekter,  blev  overrasket,  fornærmet,  forsonet, 
angst  for  at  det  »var  for  silde«,  oprørt  ved 
Tanken  om,  at  man  muligvis  kunde  »exponere« 
hende  i  en  lige  saa  »leger«  Dragt  som  Diana 
af  Poitiers  o.  s.  v.  —  nok  sagt.  Enden  blev,  at 
hendes  Naade  ene  og  alene  af  særlig  Naade 
for  min  Ringhed  og  Interesse  for  de  skønne 
Kunster  lovede  at  overvinde  sin  Blufærdighed 
saa  vidt,  at  hun,  naar.jeg  kom  tilbage,  vilde 
tillade  mig  at  afmale  hende  som  Juno  (eller, 
som    hun,    der    havde    lært    sin    Mytologi    paa 

Fransk  efter  Fru  Staél,  udtalte  Navnet:  Sjynong), 
Det  var  især  Udsigten  til  i  denne  Skikkelse  at 
TdHvc  Sidestykke  til  Diana,  der  tiltalte  hende ;  hun 
forbeholdt  sig  blot,  at  hun  ikke  skulde  være 
»så  ryslig  decolleterad«  —  men  det  kunde  vi 
jo  tale  nærmere  om. 

Derpaa  stod  hun  op,  rakte  naadig  Haanden 
til  Kys,  rystede  halvt  angerfuld  paa  Hovedet 
og  drog  et  dybt  Suk  over  det  ubesindige 
Løfte,  hun  havde  givet,  skjulte  sig  rødmende 
bag  Parasollen,  i  det  hun  vendte  sig  bort,  og 
forsvandt  med  uforlignelig  Værdighed. 

Det  gik  mig  aldeles  som  Ixion:  Æventyret 
med  Juno  fik  Alt  til  at  løbe  rundt  for  mig. 
At  Hendes  Naade  ikke  var  aldeles  klog,  kunde 
jeg  nok  forstaa,  men  hvorledes  var  hun  falden 
paa  den  Galskab  at  antage  mig  som  Kopist  af 
antike  Skønheder? 

Mens  jeg  brød  mit  Hoved  med  dette 
Problem,  blev  Døren  reven  op  og  smækket  i, 
og  en  simpelt  klædt  Kone  stod  lige  over  for  mig. 

»Her  er  jeg!«  —  sagde  hun,  i  det  hun 
betragtede  mig  med  et  forfærdet  Blik  og  pressede 
Ryggen  saa  tæt  til  Døren  som  muHg. 

—  De  gaar  vist  fejl!  — 

—  Nej,  jeg  kommer  efter  Tilsigelse. 

—  Fra  hvem? 

—  Fra  Vagtmesteren. 

—  Saa?  —  Hvem  er  De  da? 

—  Gumman  Noah  i  —  Det  véd  De 
meget  godt. 

—  Nej,  det  har  jeg  ikke  haft  nogen 
Anelse  om. 

—  Jo  desværre!  Jeg  har  været  gift  med 
ham,  den  »fyllbulten« ! 

—  Ja  saa?  Deres  salig  Mand  havde  samme 
Skrøbelighed  som  hans  Navner  Patriarken? 

—  Det  var  jo  ham  selvl 

—  Ham  i  Arken? 

—  Ja,  just  ham! 

—  Naa — aa!  De  er  altsaa  Moder  til  Sem* 
Kam  og  Jafet? 

—  Ja,  Gudnås  1  —  De  to  Lømler  er  rejste 
hver  sin  Vej  ud  i  Verden  og  lader  mig  gaa 
her  for  Lud  og  koldt  Vand.  Den  tredje  døde, 
mens  han  var  HUe. 

Konen  saa  ganske  fornuftig  ud,  og  da  det  i 
Sverig  vilde  være  lige  saa  rimeligt,  naar  en  Mand, 
der  hed  Noah,  havde  tre  Sønner,  at  Folke- 
vittigheden opkaldte  dem  efter  vore  tre  bibelske 
Stamfædre,  som  at  hans  Hus  i  saa  Fald  vilde 
komme  til  at  hedde  »Arken«,  og  at  den  Høj, 
hvorpaa  det  laa  —  hvis  det  laa  paa  en  saadan 

—  blev  kaldt  Ararat,    saa    fattede   jeg   endnu 
ingen  Mistanke. 

—  Naa,    De    er    altsaa    »Gumman    Noah« 

—  det   er"  nu   meget  godt  —  men  hvem  søger 
De?  — 

—  Jeg  søger  Ingen,  naar  man  bare  vil 
lade  mig  gaa  i  Fredl 

—  Det  skal  De  virkelig  faa  Lov  til,  i  det 
mindste  for  mit  Vedkommende! 

—  Ja  vist  saa!  —  Nej,  troskyldig  er  jeg, 
men  jeg  lader  mig  da  heller  ikke  bilde  alt 
Muligt  ind.    Men  det  er  Synd  af  Dem,  er  det! 

—  Hvad  for  Noget? 

—  At  De  nu  ogsaa  vil  have  fat  i  mig. 

-Jeg? 

—  Ja!  Det  er  en  Skam,  for  jeg  taaler 
ikke  at  gaa  til  Vejrs. 

—  Men  hvorfor  gik  De  da  herop? 

—  Gud  bevares!  Jeg  er  ikke  saa  skør- 
hovedet, at  det  skulde  skade  mig  at  løbe  op 
ad  Trapperne.  Jeg  er  jo  vant  til  at  løbe  med 
Plakater  for  Alverden,  og  det  vil  jeg  ogsaa 
gerne  gøre  for  Dem,  naar  jeg  bare  maa  være 
fri  for  det  Andet. 

—  Hvad  for  noget  Andet? 

—  At  gaa  op  med  Dem. 

—  Hvor  op? 

—  I  Luften! 

—  Hør,  Mo'er!  Et  Spøg,  et  Andet  Alvor: 
Hvem  antager  De  mig  for? 

—  Kors,  jeg  véd  jo  da  vel  saa  meget,  som 
at  Herren  er  Luftskipper. 

—  Luftskipper  1  —  Jeg? 

—  Ja,  det  kan  ikke  nytte  at  nægte  detl 
Vagtmesteren  har  sagt  mig  det  Altsammen. 
Og  der  staar  jo  Kufferten. 

—  Hvad  for  en  Kuffert? 

—  Den  med  Paafuglefjeren,  som  jeg  skal 
ugles  ud  med,  naar  Herren  gaar  til  Vejrs? 

—  Hør  nu,  bedste  Madam  Noah  I  Det  er 
Noget,  man  har  bildt  Dem  ind  Altsammen. 

—  Jo  vist!  —  Nej,  jeg  har  det  fra  Vagt- 
mesteren selv!  Men  lad  mig  slippe,  søde 
Herre!  For  én  Gangs  Skyld  kunde  de  gerne 
gaa  op  med  Madam  Grønqvist!  Hun  skulde 
just  tage  sig  rigtig  godt  ud  med  Paafuglefjer 
paa  Hovedet,  og  hun  er  ikke  bange  af  sig. 

Alle  mine  Forsikringer  om,  at  jeg  ikke  var 
Luftskipper  og  hverken  vilde  have  Mor  Noah 
eller  »Gronqvistskan«  til  Vejrs,  var  spildte. 
Vagtmesteren  havde  selv  sagt  det,  og  hans 
Avtoritet  var  ubestridelig.  Jeg  havde  altsaa 
ikke  Andet  at  gøre,  naar  jeg  vilde  slippe  fri 
for  den  enfoldige  Kones  Plagerier,    end   at  gaa 

ind  paa  Spasen.  Det  gjorde  jeg  altsaa,  og 
bad  hende  tilsige  Madam  Grønkvist  til  at  møde 
Dagen  efter  i  rosenrød  Florkjole  med  blaat 
Skærf;  Paafuglefjerene  havde  jeg  jo  i  Kufferten. 
Dermed  var  »Gumman  Noah«  tilfreds,  takkede 
mig  »allerydmygst«   og  gik. 

Nu  lukkede  jeg  min  Dør  i  Laas  og  satte 
mig  til  at  spise,  men  næppe  havde  jeg  sat 
Gaffelen  i  min  Steg,  før  det  dundrede  paa 
Døren. 

—  Hvem  der? 

—  :>Gronqvistskan«   — 1 

—  Kom  igen  i  Morgen: 

—  Jeg  skulde  aflevere  Noget  til  Herren. 

—  Hvad  da? 

—  Et  Brev  fra  Præsten  i  * — ryd. 

—  Giv  det  til  Pigen! 

Da  jeg  havde  spist  og  Kærren  holdt  for 
Døren,  fik  jeg  Brevet.     Det  lød  saaledes: 

); Undskyld,  at  jeg  ikke  personlig  har  kunnet 
drage  Omsorg  for  Tilsigelsen  af  Byens  Ori- 
ginaler, da  jeg  blot  havde  Tid  til  at  opholde  mig 
her  et  Par  Minuter;  et  Par  Venner  af  mig  har 
imidlertid  lovet  i  al  Hast  at  besørge  Dem  et 
lille  Prøvekort  tilstillet  —  jeg  haaber,  at  De  har 
holdt    Deres    Ord,    og   at   De    vil   betragte   det 

som  fornøden  Dokumentering  for  den  Paastand, 
der  blev  gjort  af  Deres  Rejsefælle.« 

I  det  jeg  kørte  igennem  Byen,  saa  jeg 
tre  fire  Herrer  titte  ud  igennem  et  Vindue  og 
betragte  mig  med  overordenlig  lystige  Miner. 
Det  var  »Vennerne«,  der  havde  sat  Præsen- 
tationen i  Scene. 

Paa  en  af  de  sidste  Stationer  under  Vejs 
til  den  næste  By  kom  jeg  i  Følge  med  en  ung 
Embedsmand,  som  var  konstitueret  dér  og  rejste 
hjem.  Han  var  som  alle  Vermelændinger  elsk- 
værdig og  forekommende,  bad  mig  tage  Plads 
i  Giggen  hos  ham  og  lade  hans  Skydsdreng 
sætte  sig  over  i  min  Kærre  og  underholdt  mig 
under  Vejs  med  allehaande  Fortællinger  om 
»Spratt«  (Spilopper)  og  »Drift«,  der  var  arran- 
gerede i  hans  Kreds.  Det  var  naturligvis  For- 
tællingen om  mit  Æventyr,  der  havde  bragt 
dette  Æmne  paa  Bane,  og  jeg  mærkede  snart, 
at  han  var  Specialist  i  Faget. 

Det  var  allerede  lidt  ud  paa  Aftenen,  da 
vi  kom  til  Byen,  og  min  nye  Rejsefælle  for- 
sikrede mig,  at  det  for  den  Nat  omtrent  vilde 
være  umuligt  at  faa  et  taaleligt  Logis  paa 
noget  af  Gæstgiverstederne,  da  der  var  Marked 
i  Byen.  »De  kommer  til  at  tage  tiltakke  med 
min  Ungkarlelejlighed  I «  blev  Enden  paa  Historien. 

Han  forsikrede  mig  desuden,  at  den  i  andet 
Tilfælde  vilde  komme  til  at  staa  ledig,  da  han 
straks  efter  Ankomsten  maatte  rejse  ud  til  en 
Gaard  i  Nærheden,  hvor  han  vilde  komme  til 
at  overnatte. 

Jeg  modtog  altsaa  Tilbudet  og  sad  kort 
efter  i  et  meget  net  og  bekvemt  lille  Hjem. 

Mens  jeg  var  i  Færd  med  at  klæde  mig 
om  efter  Rejsen,  hørte  jeg  gennem  den  halv- 
aabne  Dør  følgende  besynderlige  Samtale  mellem 
min  Vært  og  en  mig  ubekendt  Disponent  over 
en  usædvanlig  dyb  Basstemme : 

—  Du  møder  da  vel  i  Aften?  — 

—  Ja  —  om  muligt. 

—  Visvas!  Ifølge  §  7  erkender  »den 
hemmelige  Ret«  ikke  Begrebet  Umulighed, 
naar  der  er  Tale  om  Opfyldelsen  af  Embeds- 
pligter. 

—  Det  véd  jeg  —  og  jeg  kommer  ganske 
vist  —  om  det  ogsaa  bliver  lidt  sent. 

—  Om  Forladelse !  —  Jeg  hører,  at  der  er 
Nogen  inde  i  dit  Værelse.  Det  er  naturligvis 
en  Klientinde,  som  har  overgivet  Dig  en  eller 
anden  vigtig  Sag,  og  efter  §  12  gaar  de  Værge- 
løses Beskyttelse  frem  for  alle  Embedspligter 
—  indtil  Retten  er  sat.  Du  skal  faa  Permission 
til  Klokken  halv  Elleve. 

—  Lad  det  saa  blive  derved. 

—  Men  møder  Du  saa  ikke  paa  Klokke- 
slaget, bliver  Du  hentet  »med  tjenliga  medel« 
(Rettens  Bistand).     Nu  véd  Du  det! 

Derpaa  gik  Bassisten,  fulgt  ud  i  Forstuen 
af  min  Vært.  Da  denne  kom  ind,  lod  han, 
som  om  Intet  var  foregaaet,  og  jeg,  der  var 
saa  vant  til  at  høre  lignende  billedlige  Tale- 
maader  anvendte  for  Løjer,  tænkte  heller  ikke 
videre  over  Sagen,  men  da  min  Vært  havde 
taget  Afsked  og  var  rejst  bort,  lagde  jeg  mig 
til  Sengs  og  nød  den  Retfærdiges  Hvile  efter 
tolv  Timers  Kørsel,  uden  at  ofre  en  Tanke  paa 
den  hemmelige  Ret.  Jeg  havde  imidlertid  i 
min  Ungdom  den  slemme  Uvane  hver  Aften  at 
læse  et  Par  Timer  paa  Sengen  og  var  desuden 
for  træt  til  straks  at  kunne  falde  i  Søvn. 
Desuden  var  »La  tour  de  Nesle«  splinterny  i 
de  Dage,  og  denne  herlige  Bog  havde  jeg  faaet 
fat  i  —  altsaa:  da  Klokken  slog  tolv,  laa  jeg 
lige  midt  i  et  meget  spændende  Kapitel. 

Næppe  havde  Vægteren  fra  Taarnet  tudet 
sine  tolv  Rædselslyd,  før  der  uden  for  paa 
Vinduesposten  lød  tre  afmaalte  Slag.  Alt 
var  for  Resten  stille  som  i  Graven.  Lidt 
efter  gentog  det  samme  Signal  sig.  Jeg 
slukkede  Lyset,  sprang  op  og  tittede  ud  gennem 

Gardinet,  men  der  var  Intet  at  se.  Gaden 
var  tom. 

Et  Øjeblik  derefter  blev  Gadedøren  aabnet 
saa  lydløst  som  mulig,  og  nu  lød  de  samme 
tre  Slag  paa  Døren  til  Forværelset.  Det  maatte 
vel  være  min  Vært,  der  var  kommen  tilbage, 
tænkte  jeg,  tændte  Lyset  igen,  trak  Slobrokken 
over  mine  Underklæder  og  gik  ud  for  at  lukke 
ham  ind. 

Næppe  havde  jeg  dog  aabnet  Døren  og 
stukket  Haanden  med  Lyset  ud  gennem  Aab- 
ningen,  før  dette  blev  blæst  ud,  og  i  et  Nu 
var  Slobrokken  bag  fra  trukken  op  og  svøbt 
omkring  mit  Hoved  og  mine  Arme,  saa  at  jeg 
hverken  kunde  røre  mig  eller  frembringe  nogen 
artikuleret  Lyd.  Samtidig  dermed  følte  jeg 
mig  løftet  op  fra  Jorden,  ridende  paa  et  Par 
stærke  Skuldre  og  fastholdt  over  Knæerne  af 
et  Par  Arme,  saa  ubøjelige  som  Jernstænger. 
Jeg  kan  just  ikke  sige,  at  der  var  Grund  til 
at  betragte  denne  Behandling  som  nogen  al- 
vorlig eller  farlig  Begivenhed,  men  den  kom 
saa  uventet  over  mig,  at  jeg  alligevel  fandt 
mig  beføjet  til  at  gøre  en  baade  lydelig  og 
følelig  Protest  mod  Bortførelsen;  det  blev  dog 
kun  ved  Forsøget,  ti  jeg  kunde  som  sagt  hverken 

komme  til  Orde  eller  røre  mig,  og  nu  gik  det 
ned  ad  Gaden 

»immer  weiter  Hophophop« 

under  den  lydløseste  Tavshed.  Saa  meget  trode 
jeg  dog  at  kunne  høre,  at  jeg  var  eskorteret 
af  flere  Ledsagere. 

Efter  et  Ridt  af  et  Par  Minuters  Vej  — 
eller  endnu  mindre  —  ophørte  den  kølige  For- 
nemmelse, der  gennem  min  Undertrikotage 
havde  ladet  mig  forstaa,  at  vi  var  under  aaben 
Himmel,  og  jeg  mærkede,  at  Turen  gik  op  ad 
en  Trappe.  Jeg  begyndte  allerede  at  anstille 
Gisninger  om  det  Syn,  der  ventede  mig,  naar. 
Bindet  blev  taget  fra  mine  Øjne,  og  fra  mine 
afbrudte  Studier  i  »Nesletaarnets«  Mysterier 
var  jeg  jo  rigelig  forsynet  med  det  fornødne 
Apparat  til  at  udmale  mig  de  Herligheder,  der 
ventede  den  bortførte  Yngling. 

Paa  én  Gang  følte  jeg  fast  Jord  under 
mine  Fødder,  min  tobenede  Ridehest  trak  sig 
bort  under  mig,  og  jeg  stod  oprejst,  men 
endnu  stadig  fastholdt  saaledes  fra  begge 
Sider,  at  jeg  ikke  kunde  røre  mig.  I  det 
samme  lod  en  frygtelig  Pauketremulo,  udført 
paa  Præsenterbakker,  sig  høre,  og  et  prægtigt 
Mandskor  opstemte: 

»Aetas- commendat  Bacchum  —  jag  vil  ej  Ijuga! 
Venerem  que  ju  ventus  —  Hårolder  buga  ! 

Lagg  Joseph  Israelsson 

Ordens  statuter  i  vrån  — «   o.s.  v. 

Derpaa  blev  der  af  den  rungende  Basstemme 
holdt  en  Tordentale  til  mig,  hvori  jeg  blev 
beskyldt  for  at  have  skulket  fra  »den  hemme- 
lige Ret<;,  og  »sveget  Guden  for  Gudinden«. 
Dog  skulde  i  Betragtning  af  mine  tidligere 
Fortjenester  og  Gudindens  Vælde  over  Ung- 
dommen min  Forseelse  være  tilgivet,  mod  at 
jeg  bragte  Guden  de  samme  Ofre,  som  Rettens 
øvrige  Medlemmer  allerede  havde  bragt.  Saa 
istemte  Koret  igjen  : 

Ah,  monseigneur 

År  just  i  sin  galla  — 

Fa  larilallal 
For  din  mustasch  mast  doden  knåfalla 

Ah  vot'  serviteur! 

Bien  obligé! 

Nu  skyldra  de  alla  — 

Fallarilla  la! 
Broder,  din  skal?     Låt  fluidum  svalla 

Och  ny  sotma  ge ! 

Nu  blev  »Forhænget«  paa  Kommando 
draget  fra  mine  Øjne.  Jeg  stod  paa  et  Bord, 
omgivet  af  elleve  »glade  Brødre«,  hver  med  et 
fyldt  Glas   i    Haanden,    og   foran   stod    en   køn, 

lille  Hebe,  der  præsenterede  mig  en  »Bricka«, 
paa  hvilken  syv  fulde  Glas  stod  i  truende 
Falanks. 

Jeg,  der  allerede  havde  faaet  Tid  til  under 
Sangen  at  belave  mig  paa  Situationen,  blev 
mindre  overasket  end  » Broderna »,  da  For- 
hænget faldt  fra  Statuen  og  viste  dem  mit 
vildfremmede  Ansigt. 

Parentators  joviale  Ansigt  blev  staaende  i 
en  saa  komisk  forfærdet  Mine,  at  jeg  endnu 
kan  le,  naar  jeg  tænker  derpaa,  og  først  efter 
en  lang  Generalpavse  udbrød  han: 

»Kors  for  sjuton  tunnor  punsch!  —  det  ar 
ju  en  galen  man,  vi  fått!«  — 

Naa!  Jeg  var  ung  og  lystig  paa  den  Tid 
og  tog  alle  Æventyr  med.  Uden  at  gøre  en 
eneste  sur  Mine  beklagede  jeg,  at  min  Vært 
ikke  for  Øjeblikket  havde  kunnet  lade  sig  bedre 
repræsentere,  tømte  de  syv  Glas  paa  hans 
Vegne  og  bad  dem  saa  sadle  min  Ganger  og 
give  mig  Orlov;  men  derom  var  der  ikke  Tale. 
Jeg  maatte  nu  optages  som  Æresmedlem  af 
»den  hemmelige  Ret«  —  og  først  hen  ad 
Morgenstunden  til  red  jeg  hjem  paa  Ryggen 
af  min  udmærkede  Broder  Bassisten. 

Saaledes  endte  den  Dag  i  Vermeland. 

13* 

Det  var  temmelig  tydeligt,  at  Hr.  Sprinkel 
betragtede  Granborgs  Fortællinger  som  op- 
digtede eller  udpyntede,  ti  for  at  vise  os,  at 
han  ikke  lod  sig  indbilde  Hvadsomhelst,  hen- 
kastede han  en  Formodning  om,  at  de  tre  saa- 
kaldte  Originaler  »naturligvis«  maatte  have 
været  Folk,  der  havde  moret  sig  med  at  spille 
disse  Roller  for  den  Fremmede,  men  han  kunde 
jo  rigtig  nok  ikke  nægte,  at  de  havde  smurt 
saa  tykt  paa,  at  det  hos  ham  vilde  have  vakt 
Mistanke,  og  hvad  Bortførelsen  angik,  maatte 
»naturligvis  ogsaa  den«  lige  frem  være  arran- 
geret af  den  bortrejste  Vært. 

»Jeg  maa  overlade  til  Dem  at  tro  saa 
meget  eller  saa  lidt  af  mine  Æventyr,  som.  De 
finder  passende,  men  hvis  det  kan  bidrage  til 
at  klare  Deres  Anskuelser  herom,  kan  jeg  op- 
lyse Dem  om,  at  jeg  efter  en  Maaneds  Forløb 
kom  tilbage  til  den  første  By  og  der  traf 
alle  de  tre  Figurer  uforandrede.«  —  svarede 
Granborg. 

»Patronen«  —  vort  maaske  mest  paalide- 
lige  Vidne  —  tog  Ordet  med  en  meget  alvorlig, 
næsten  krænket  Mine.  »Jeg  véd  ikke,  om  Hr. 
Sprinkel  vil  tro  paa  min  Tilværelse  eller  ej, 
men  saa  meget  er  vist,  at  den  er  ikke  en 
Smule   mere  vis   end   de  tre  Originalers,   ti  det 

var  netop  i  min  Fødeby,  at  de  opholdt  sig, 
og  jeg  skulde  kunne  fortælle  mange  pudsige 
Historier  om  dem,  hvis  jeg  ikke  var  udsat  for, 
at  man  ogsaa  vilde  mistænke  dem  for  at  være 
opdigtede. « 

»Og  hvad  Bortførelsen  til  den  hemmelige 
Ret  angaar,  skal  jeg  give  Dem  et  lille  Side- 
stykke til  denne  Begivenhed,  som  maaske  lyder 
endnu  mere  utrolig,  men  for  hvis  Troværdighed 
jeg  desuagtet  kan  pantsætte  hele  min  Reputation 
som  Sandhedsvidne«  —  tilføjede  Morell  og 
fortsatte:  »Jeg  skal  beskrive  Dem  en  Op- 
tagelse i 

VIII. 
»DET  LYSANDE  OVÅDERET«. 

For  mange  Aar  siden  opholdt  ogsaa  jeg 
mig  en  Sommer  dels  i  Vermeland,  dels  i  de 
andre  Provinser  rundt  om  Venern.  I  en  By, 
hvor  jeg  blev  det  meste  af  Efteraaret,  traf  jeg 
især  et  meget  muntert  Selskab.  Det  var  et 
Par  Malere,  en  Musiker,  en  af  Sverigs  bekendte 
Digtere,  et  Par  Journalister,  en  halv  Snes 
yngre  Embedsmænd,  tre  fire  Købmænd,  Lægen 
og  Apotekeren,  der  havde  dannet  en  lille  sluttet 
Kreds,   som   stadig  samledes   paa  Byens  Hotel 

»Stadshuset«,  hvor  vi  fremviste  Skitser  og 
tegnede  Karrikaturer,  oplæste  Digte,  sang  Kvar- 
tetter og  Viser  o.  s.  v.,  og  for  at  sikre  os  mod 
et  uvelkomment  Publikum  havde  vi  faaet  Værten 
til,  saa  snart  vi  var  ivente,  at  hænge  et  Skilt 
med  Ordene  »sluttet  Selskab«  uden  paa  Døren 
til  det  Værelse,  hvori  vi  samledes. 

De  ældre  Stamgæster,  der  samledes  i 
Læse-  og  Røgeværelserne  uden  for,  de  saa- 
kaldte  »Toddygubber«,  hørte  stadig  Latter, 
Sang  og  Jubel  derinde  og  var  temmelig  enige 
om,  at  det  skulde  være  »fan  så  trefligt«  at 
komme  ind  i  denne  muntre  Kreds,  men  de 
vidste  tillige,  at  den,  der  ikke  hørte  til  mellem 
os,  vilde  være  udsat  for  almindelig  »Drift«, 
og  derfor  gjorde  de  ikke  Forsøg  paa  at  blive 
indførte. 

Iblandt  dem  var  der  imidlertid  en  pudsig 
Fyr,  som  ikke  var  saa  tilbageholden  og  som 
derfor  stadig  var  udsat  for  Drift.  Det  var  en 
forhenværende  Embedsm^and,  der  var  blevet 
afskediget,  netop  fordi  alle  Mennesker  drev  med 
ham,  og  som  nu  næsten  levede  af  sin  Begavelse 
som  Drift-Æmne.  Han  var  stadig  indbudt  ved 
alle  Kalaser,  og  hver  Gang  han  gav  Møde  ved 
et  saadant,  var  der  altid  forud  arrangeret  et 
eller    andet    lille    Optog,     hvori    han    spillede 

Hovedrollen.  Denne  Alverdens  »Farbror«  kunde 
ikke  rigtig  finde  sig  i,  at  han  mod  Sædvane 
skulde  være  udelukket  fra  et  lystigt  Lag,  og 
■saa  derfor  altid  skævt  til  den  lukkede  Dør  med 
Skiltet  paa. 

En  Aften  havde  Toddygubberne  faaet  i 
Sinde  at  drive  med  »Farbror«.  Vor  Klikke 
var  den  Aften  spredt  paa  et  Par  større  Seksaer, 
og  der  var  af  den  Aarsag  intet  Møde,  men 
-Gubberne  fik  fat  i  Skiltet  og  hængte  det  allige- 
vel paa  Døren. 

Farbror  kom  i  Almindelighed  sent  og 
mødte  heller  ikke  tidlig  denne  Aften.  Alle 
Gubberne  sad,  som  det  syntes,  aldeles  optagne 
af  Opmærksomhed,  som  om  de  lyttede  efter 
Noget,    der    foregik    inde    i    den    tomme   Stue. 

A.lle    Forsøg    paa    at    faa    en   Samtale   i   Gang 

nislykkedes. 

»Men   det   var   da   mærkværdigt,   hvor   der 

T   stille   inde   hos  »de  der'  gokarne«   i  Aften!« 

—  begyndte  Farbror. 

»Tys!«  —  lød   det  fra  alle  Sider.     Derpaa 

Htede  de  igen,  men  da  der  ikke  var  det  Aller- 

rindste    at    høre,    rystede    paa   Hovederne    og 

s.a  betænkelig  paa  hinanden. 

»Hvad     har     de     dog     for     derinde?«     — 

sprgte  han. 

—  De  arbeider  nok  i  Aften ! 

—  Arbejder? 

—  Ja,  og  saa  er  der  nok  Reception. 

—  Efter  hvad  vi  har  hørt,  er  de  i  Færd 
med  at  optage  Provsten. 

—  Optage  hamr  —  Hvori?  — 

—  I  Selskabet  naturligvis  —  i  »det  lysande 
ovåderet«,  som  det  kaldes. 

—  Saa,  der  er  et  Slags  Frimureri  imellem 
dem?  Det  har  jeg  jo  nok  maattet  tro!  Nu 
forstaar  jeg  først,  hvorfor  de  har  holdt  Døren 
lukket  saa  omhyggelig.  Men  det  forundrer 
mig,  at  Provsten,  som  er  en  saa  gammel  og 
alvorlig  Mand,  vil  ind  i  det  lystige  Selskab. 

—  Aa  for  Lystighedens  Skyld  er  der  vist 
ikke  Noget  i  Vejen;  efter  hvad  vi  har  kunnet 
mærke  i  Aften,  er  det  nok  temmelig  alvorlige 
Sager,  de  har  for  derinde.  Før  da  Døren  gil< 
op,  saa  vi,  at  alle  Væggene  var  beklædte  mec 
Sort. 

—  Ja  saa? 

—  Bare  Provsten  ikke  falder  igennem!  De 
vilde  være  ubehageligt  for  ham,  og  jeg  er  ikk 
sikker  paa  hans  Moralitet. 

—  Nej,  man  har  jo  sagt  Et  og  Andet! 

—  Ja,  den  Historie  Du  véd  nok! 

—  Og  Prøven  lader  til  at  være  meget 
stræng. 

—  Hør,  lad  os  være  enige  om,  at  Ingen 
taler  til  Provsten  om,  at  vi  véd  Noget  om, 
hvad  der  foregaar  i  Aften. 

—  Ja  bevares! 

Farbror  faldt  i  Tanker.  Lidt  efter  gik 
han  ud  til  Gubben  Vingstrøm,  som  ejede 
Hotellet,  og  spurgte  ham,  hvem  der  var  »Stor- 
mastare«  for  »det  lysande  Ovaderet«.  Den 
Gamle  havde  ingen  Anelse  om,  hvad  der  var 
passeret,  men  han  gættede  straks,  at  der  var 
»Drift«  i  Gang,  og  svarede  derfor  meget  al- 
vorlig, at  han  ikke  havde  nogen  Anelse  derom; 
den,  der  bedst  maatte  kunne  give  Oplysning 
derom,  maatte  efter  hans  Mening  være  Sekre- 
tær Holmgren  —  det  var  nemlig  Byens 
største  Spasmager. 

Om  hele  denne  Scene  var  jeg  aldeles 
uvidende,  da  som  sagt  baade  jeg  og  alle  de 
Andre  havde  været  ude  paa  Seksa,  og  De  kan 
derfor  begribe,  hvor  forundret  jeg  blev,  da 
»Farbror«  næste  Formiddag  kom  op  til  mig, 
iført  sort  Kjole  og  hvidt  Halstørklæde,  bukkede 
meget  ceremonielt,  i  det  han  satte  Spidserne  af 
begge    Pegefingrene    sammen    paa    den    tredje 

Vesteknap  neden   fra   og   trak  dem  hver  til  sin 
Side  i  lige  Linie  udad. 

»Hvad  skal  det  betyde?«  tænkte  jeg. 

—  Jeg  kommer  fra  Broderen  Holmgren. 
Det  er  ham,  som  har  givet  mig  Indgangs- 
tegnet. 

—  Ja  saa. 

—  Og  begærer  ydmygst  at  blive  blæst 
ind  i   »det  lysande  Ovåderet«. 

Her  lagde  han  begge  Arme  over  Kors  paa 
Orientalsk. 

Det  faldt  mig  svært  nok  at  bevare  min 
alvorlige  Mine,  da  jeg  ikke  havde  Begreb  om, 
hvad  der  var  Tale  om,  men  da  jeg  kendte 
Farbrors  Specialitet  og  hørte,  at  han  var  sendt 
af  Holmgren,  forstod  jeg  straks,  at  der  var 
Løjer  paa  Færde,  og  vilde  naturligvis  ikke  for- 
dærve Driften. 

»Hvorfor  har  Holmgren  henvist  Dem  til 
mig?«  spurgte  jeg. 

—  Han  sagde,  at  saa  længe  »den  betrode 
Broder«,  der  havde  bragt  Ordenens  xA.ttributer 
og  Insignier  hertil,  opholdt  sig  her  i  Staden, 
vilde  det  være  mod  Statuterne,  hvis  nogen 
Anden  foreslog  et  nyt  Medlem  til  »Indblæs- 
ning«.  Derfor  gav  han  mig  Tegnet  og  lovede 
mig  sin  bedste  Anbefaling. 

Jeg  paatog  mig  altsaa  en  patroniserende 
Mine  og  lovede  »Farbror«  at  tage  Sagen  under 
Overvejelse  og  snarest  mulig  meddele  Holmgren 
det  Fornødne. 

Et  Par  Aftener  derefter  var  Toddygubberne 
som  sædvanlig  samlede  om  det  store  Bord  i 
Vingstroms  Gæstesal,  og  »Farbror«  sad  midt 
imellem  dem  tavs  og  højtidelig. 

Inde  i  det  aflukkede  Værelse  ved  Siden  af 
blev  der  sunget  og  lét  saa  højt  og  tit,  at  en 
af  Gubberne  med  særlig  Beregning  paa  »Far- 
bror —  Ramsing  tror  jeg  det  var,  han  hed 
—  fandt  sig  beføjet  til  at  ryste  paa  Hovedet 
over  Selskabet  derinde.  Efter  hans  Mening  var 
det  Hele  »ståild  på  skoj«. 

Næppe  havde  han  udtalt  disse  Ord,  før 
Ramsing  rejste  sig,  sendte  ham  et  ophøjet 
straffende  Blik,  tog  sin  Toddy  og  satte  sig  hen 
ved  et  andet  Bord. 

De  Andre  forundrede  sig  naturligvis  over 
denne  paafaldende  Demonstration  og  vilde  vide, 
hvorved  den  var  fremkaldt. 

»Jeg  sidder  nødig  blandt  dem,  der  gør 
»Skoj«  med  alvorlige  Ting,  hvorom  de  ikke 
en  Gang  har  Begreb!«  —  svarede  han  m.ed  en 
Prædikants  Værdighed. 

Nu  var  »Driften«  i  Gang.  Fra  den  ene 
Side  holdt  man  med  Spotteren,  der  ikke  kunde 
begribe,  at  et  Selskab  af  den  Art  kunde  have 
noget  som  helst  alvorligt  Formaal,  og  fra  den 
anden  tog  man  Parti  for  Bror  Ramsing,  der 
lod  til  at  kende  Sagen  bedre. 

Under  dette  Ordskifte  blev  Gubben  mere 
og  mere  vigtig  og  hemmelighedsfuld,  og  ved 
at  forsyne  ham  med  de  fornødne  Stikord  fik 
man  ham  endelig  til  at  henkaste  den  Ytring: 
at  den  Tid  maaske  ikke  laa  saa  langt  borte, 
da  de  Profane  ogsaa  kunde  høre  ham  le  inde 
i  »det  lysande  ovåderet«.  Mistroiske  Skulder- 
træk fra  Venstre  og  vel  efterlignet  Forbavselse 
fra  Højre  opstablede  nu  yderligere  hans  Stor- 
hed, og  til  sidst  drev  man  det  saa  vidt,  at  han 
foreviste  dem  det  Ydre  af  et  stort  Brev  med 
tre  mærkværdige  sorte  Segl  for.  Hvad  det 
indeholdt,  var  naturligvis  hans  Hemmelighed, 
men  Alle  gættede,  at  det  var  en  Kaldelse  fra 
>^det  lysande  ovåderet«,  hvorved  han  fik  Adgang 
til  Optagelsesprøven.  Det  gjorde  et  fuldstændigt 
Omslag  i  Stemningen.  Selv  Spotterne  blev  nu 
ærbødige  og  tavse,  og  Samtalen  drejede  sig 
fra  dette  Øjeblik  af  kun  om  de  rædsomme 
Prøver,  som  Tempelridderne,  Rosenkreutzerne  og 
Frimurerne    efter   Sigende    maatte    gennemgaa, 

førend  de  blev  indviede  i  Mysterierne.  Der 
blev  selvfølgelig  ikke  sparet  paa  saftige  Farver, 
og  Broderen  Ramsing  tørrede  flere  end  én  stor 
Sveddraabe  af  Panden  ved  Tanken  paa  de 
ulykkelige  Ofre,  der  ikke  havde  kunnet  gennem- 
gaa  Skærsildens  Rædsler. 

Den  følgende  Torsdag  Aften  skulde  han 
optages  i  Ordenen.  Sekretær  Holmberg  havde 
»for  mulige  Tilfældes  Skyld«  spurgt  ham,  om. 
han  havde  sin  »sidste  Vilje«  i  Orden,  og  flere 
af  de  Indviede  havde  under  Haanden  givet 
ham  forskellige  nyttige  Smaavink,  som  han 
maatte  huske  paa,  naar  det  kneb  for  ham. 

Klokken  Ni  paa  Slaget  blev  Farbror  Ram- 
sing med  tilbundne  Øjne  ført  ind  i  vort 
Værelse,  efter  at  man  havde  ladet  ham  gennem- 
vandre forskellige  andre  Stuer.  Holmberg,  der 
førte  ham,  bankede  syv  Slag  paa  den  skæbne- 
svangre Dør. 

»Hvem  vover  sig  ud  i  Uvejret?«  —  lød 
en  dyb  Stemme  inden  for. 

»En  vaad  Vandringsmand!«  svarede  Far- 
bror, suffleret  af  sin  Fører. 

»Udvendig  eller  indvendig  vaad?«  lød  atter 
den  dybe  Stemme. 

»Fra  Yderst  til  Inderst«  —  svarede  Adepten 
som   før.      Han  løj   ikke,   ti   han  havde   for   at 

styrke  sig,  fugtet  sit  Indre  ret  ordenlig,  og 
hans  Ydre  var  allerede  i  en  forsvarlig  Trans- 
piration. 

Døren  blev  aabnet  og  Farbror  ført  ind 
i  Stuen. 

»Vandringsmand!  Du  er  nu  i  Taagernes 
klamme  Region  mellem  de  fugtige  Brødre. 
Har  Du  Mod  til  at  vandre  videre?  —  Hvis 
ikke,  saa  vend  om!«   —  lød  det. 

»Jeg  har  Mod!«  —  svarede  Farbror,  fattet 
paa  det  Værste. 

»Fugtige  Brødre!  Følger  den  Forvovne!« 
—  lød  nu  en  Røst  fra  den  anden  Ende  af 
Stuen. 

Blindebukken  blev  ført  Stuen  rundt  et  Par 
Gange,  derpaa  ud  af  den  anden  Dør  ind  i  en 
stor  Balsal  og  tilbage  igen  med  hele  Følget  i 
Hælene.  Uden  for  den  samme  Dør,  hvoraf 
man  var  kommen  ud,  stansede  Toget.  Her  blev 
der  atter  banket  paa,  og  en  lignende  Fore- 
spørgsel gjort  af  en  endnu  frygteligere  Stemme, 
der  talte  igennem  en  Bliktrakt.  Da  Farbror 
stadig  havde  Mod,  kom  han  atter  ind. 

.  »Vandringsmand!  Du  er  nu  i  Skyernes 
dundrende  Region  mellem  de  »blikstrande« 
Brødre.    Har  Du  endnu  Mod  til  at  gaa  videre?« 

Han  havde  Mod  endnu! 

Saa  gik  Turen  ud  og  ind  igen,  og  nu  kom 
han  akkurat  paa  samme  Maade  op  i  Æterens 
Region  mellem  de  forklarede  Brødre. 

»Vandringsmand!  Du  er  nu  kommen  saa 
højt  op,  som  en  Dødelig,  der  ikke  har  Pande 
af  Jern  og  Nerver  af  Staaltraad,  taaler  at  komme ! 
Har  Du  endnu  Mod  til  at  gaa  videre? 

»Sig  Nej,  ellers  er  det  ude  med  Farbror!« 
—  hviskede  Holmgren. 

»Nej  nu  er  det  nok  for  denne  Gang!«  — 
svarede  den  skælvende  Blindebuk. 

»Saa  bærer  ham  ned  gennem  Æteren, 
Skyerne  og  Taagen  til  Afgrundens  Dyb  og 
lader  ham  gennemgaa  den  første  Prøve!«  — 
lød  den  befalende  Røst. 

To  af  de  Indviede  tog  hinanden  i  Hænderne, 
satte  F'arbror  »paa  Guldstol«,  løftede  ham  fra 
Gulvet  og  satte  sig  nu  i  Bevægelse,  som  om 
de  gik  ned  ad  en  Mæ.ngde  Trapper,  mens  de  i 
Virkeligheden  blev  staaende  og  trippede  paa 
samme  Plet.  To  Gange  gjorde  man  Holdt  for 
at  hvile.  Tredje  Gang  aabnede  man  et  Vindue, 
og  den  Kølighed,  der  nu  luftede  ham  i  Møde, 
overbeviste  ham  tydelig  nok  om,  at  han  var 
langt  nede  under  Jorden. 

Endelig  naade  man  Afgrundens  Bund. 

Her  maatte  Recipienten  —  stadig  iblinde 
—  med  den  ene  Haand  paa  de  korslagte  Offer- 
staal —  et  Par  Forskærerknive  —  og  den  anden 
paa  »det  sidste  Offer«  —  et  fra  Køkkenet 
laant  Svinehoved  —  aflægge  den  frygteligste 
af  alle  Eder  »ved  den  rædselsfulde  Gallus 
Matiæ  og  Abrakadabras  tretten  Forfærdeiser,« 
at  han  aldrig  vilde  røbe,  hvad  han  havde  op- 
levet eller  vilde  opleve  inden  for  >.det  lysande 
ovåderets«  Omraade. 

Han  aflagde  Løftet  med  hellig  Gysen. 

Nu  blev  der  »lagt  Jern  i  Ilden«  —  og 
derpaa  blev  Synderen  »stillet  paa  Falddøren«, 
Ordene  blev  kun  hviskede,  men  Farbror  hørte 
dem  alligevel.  Det  kneb  for  ham,  men  han 
havde  jo  lovet  Holmberg  og  mig  ikke  at  tabe 
Modet,  hvad  der  saa  skete,  og  han  holdt 
Stand ! 

Holmberg  oplæste  nu  en  forfærdelig 
mystisk  Tale,  som  intet  fornuftigt  Menneske 
kunde  finde  Mening  i,  og  som  vi  Andre  næppe 
kunde  udholde  for  Latter,  men  som  Farbror 
Ramsing  hørte  med  spændt  Andagt.  Derpaa 
spurgte  Ordensprofossen,  om  han  havde  for- 
staaet  Noget  af  det  Oplæste. 

»Sig  Ja,  ellers  falder  Farbror  igennem!«  — 
hviskede  Holmgren. 

»Hvert  eneste  Ord!«  —  forsikrede  Reci- 
pienten skælvende. 

Stor  Pavse,  hvorunder  der  blev  hvisket  og 
raadslaaet.  Derpaa  erklærede  Storprofossen,  at 
da  han  havde  forstaaet  den  første  af  de  syv 
mørke  Taler,  havde  han  legimiteret  sig  som 
Besidder  af  den  Intelligens,  der  udfordredes  til 
Optagelse  i  Ordenens  første  Grad  »Oprigtig- 
hedens Grad«. 

Nu  galdt  det  at  bestaa  Prøven.  Efter  en 
temmelig  forstaalig  Tale,  hvori  det  blev  betydet 
ham,  at  han  stod  lige  over  for  Æterregionens 
klartseende  Straale-Mester,  der  kendte  enhver 
Fold  i  hans  Fortid,  blev  der  spurgt  ham,  om 
han  var  rede  til  at  besvare  syv  Spørgsmaal 
uden  Spor. af  Svig.     Det  var  han! 

Jeg  skal  ikke  gentage  disse  Spørgsmaal. 
Dels  har  jeg  glemt  dem,  og  dels  egnede  de 
sig  kun  til  at  høres  af  de  edsvorne  Brødre  i 
>^det  lysande  ovaderet«,  men  saa  meget  kan 
jeg  fortælle:  at  det  var  syv  af  de  mest  nær- 
gaaende  Spørgsmaal,  der  kunde  gøres  ham  — 
at  han  besvarede  dem  allesammen  med  al 
tænkelig  Oprigtighed  —  og  at  han  til  Oplysning 
af  et  Par  Kvæstioner,  der  angik  en  meget 
interessant  Episode  af  hans  vita  ante  acta, 
II.  14 

leverede  et  Par  Fortællinger,  under  hvilke  vi 
var  nær  ved  at  kvæles  af  Latter. 

Efter  denne  Inkvisition  fulgte  en  ny  Pavse 
med  ny  heftig  Hvisken  pro  &  contra.  Derpaa 
blev  Alt  stille.  Stormesteren  erklærede  Prøven 
for  vel  bestaaet,  gav  Ordre  til  at  give  ham 
Broderdasket  —  et  vældigt  Haandslag  af  enhver 
Tilstedeværende  —  og  at  løfte  ham  op  i  en 
lysere  Sfære.  Han  blev  atter  sat  paa  Guldstol 
og  baaret  op  gennem  de  tre  Regioner.  Bindet 
blev  taget  fra  hans  Øjne,  og  han  stod  naturlig- 
vis midt  i  vort  Forsamlingsværelse,  hvor  vi 
Allesammen,  iførte  de  mest  fantastiske  De- 
korationer, bød  ham  velkommen  som  Med- 
broder i  »det  ly  sande  ovåderets«  første  Klasse, 
Taagernes  Region,  med  Prædikatet  »Dimm- 
Figur«   —  Taageskikkelse. 

Næste  Aften  havde  vi  intet  Møde,  og 
Farbror  Ramsing  maatte  nøjes  med  at  præ- 
sidere blandt  Toddygubberne.  De  vilde  naturlig- 
vis gerne  have  Noget  at  vide  om  hans  Optagelse, 
men  han  var  tavs  som  Graven.  Ikke  en  eneste 
af  de  ham  betrode  Ordenshemmeligheder  røbede 
han,  men  »saa  meget  kunde  han  sige,  at  det, 
der  var  hændt  ham  i  Aftes,  var  det  mest 
Storartede   og  Højtidehge,    han   havde   oplevet, 

Og  at  han  egenlig  først  nu  havde  faaet  det 
rette  Blik  paa  Livet.« 

»Men  har  Du  nu  ogsaa  faaet  rigtig  Rede 
paa  Hemmehghederne?«  spurgte  en  af  Gubberne. 

»Om  jeg  har!«  —  svarede  han  med  et 
medlidende  Blik  paa  den  profane  Spørger.  — 
»Det  var  rigtig  nok  kun  den  første  Grad,  jeg 
tog,  men  det  kan  jeg  sige  Jer:  der  skal  allerede 
et  stærkt  Hoved  til  at  bære  det,  som  man  faar 
at  vide  i  den.« 

Dagen  efter  var  han  oppe  hos  mig  for 
under  Haanden  at  faa  Lidt  at  vide  om  Et  og 
Andet  i  Holmbergs  Tale,  som  ikke  stod  rigtig 
klart  for  ham,  men  jeg  betrode  ham  da,  at  det 
efter  Ordensreglerne  aldeles  ikke  gik  an  at 
forklare  Nogen,  hvad  han  havde  erklæret,  at 
han  forstod  til  Punkt  og  Prikke,  og  dermed 
maatte  han  lade  sig  nøje. 

Han  gaar  endnu  den  Dag  i  Dag  omkring 
og  er  stolt  over  sin  Rang  som  Medlem  af 
»det  ly  sande  ovaderet«  og  underskriver  sig 
altid  med  et  Spørgsmaalstegn  efter  sit  Navne- 
træk. Hvis  en  af  Jer  nogensinde  skulde  træffe 
ham,  behøver  I  blot,  naar  I  rækker  ham  Haanden, 
at  trykke  paa  Spidsen  af  hans  Lillefinger  og 
hviske:     »Askvåder!«    —  saa  svarer  han  straks 

beskeden:  »Dimm- Figur«  og  betragter  Spørgeren 
som  Broder  af  en  højere  Grad. 

>:»  Førend  vi  slutter  disse  Fortællinger  om 
»Drift««  —  tog  en  af  de  tilstedeværende  Danske 
Ordet  —  »skal  ogsaa  jeg  give  mit  Bidrag  til 
Samlingen.  Det  vil  maaske  klare  Billedet  ved 
at  antyde  dets  Skyggeside  og  med  det  Samme 
vise,  til  hvilken  Yderlighed  der  kan  »drives«. 
Hvad  siger  I  om  et  saadant  Paafund  som  at 
faa  en  Videnskabsmand  til  at  tro  paa 

IX. 
DOBBELTGÆNGERI?« 

»Jeg  siger  stadig,  at  der  er  ingen  Ting 
saa  galt,  at  man  jo  kan  faa  gale  Folk  til 
at  tro  derpaa,  men  med  fornuftige  Mennesker, 
som  os  her.  lod  et  saadant  Paafund  sig  næppe 
udføre«  —  forsikrede  Sprinkel  med  fuld 
Vished. 

»Og  dog  var  den  Mand,  der  blev  Gen- 
stand for  »Driften«,  hvorom  jeg  nu  vil  for- 
tælle, en  lige  saa  dybsindig  Tænker  som  Nogen 
af  os  —  selv  om  han  var  noget  mere  tro- 
skyldig paa  Grund  af,  at  han  havde  bevæget 
sig  for  meget  mellem  Bøger  og  for  lidt  mellem 
Mennesker. 

En  Gang  —  jeg  husker  ikke  mere  hvor 
mange  Aar  det  er  siden  —  kom  jeg  ind  paa 
Gæstgivergaarden  i  — køping.  I  det  jeg 
hoppede  ud  af  min  Karriol,  mødte  jeg  i  Døren 
min  Ven  Raadmand  Hallen,  Formanden  for 
alle  Byens  »Tillstållningar«,  i  »hvit  Halsduk 
och  svart  Frack.« 

»Er  her  Kalas?«  spurgte  jeg. 

—  Nej,  det  er  blot  en  lille  Afskedsfest,  vi 
giver  for  vor  Doktor,  der  skal  forflyttes.  Jeg 
er  en  af  Værterne,  og  Du  er  nu  vor  Gæst.  Du 
kommer,  som  om  Du  var  kaldet.  Vi  har  en 
mageløs  Drift  i  Gang,  og  Du  maa  præstere 
den  Drivkraft,  vi  behøver. 

—  Du  er  altsaa  uforbedrelig  den  Gamle  I 
For  Resten  har  Du  gjort  Regning  uden  Vært, 
naar  Du  tror,  at  jeg  vil  tage  Del  i  et  af  Dine 
Optog  her,  hvor  jeg  er  saa  godt  som  fremmed. 
En  anden  Sag  var  det  oppe  i  X...hårad, 
hvor  vi  var  som  hjemme. 

—  Visvas  I  Jeg  behøver  netop  en  Fremmed, 
og  en  Dansk  passer  allerbedst,  for  saa  vidt 
som  jeg  ikke  kan  opdrive  nogen  Nyzelænder 
eller  Hottentot. 

—  Tak  for  Sammenstillingen  I 

—  Ingen    Aarsag.        Hør    nu,    hvad    jeg 

forlanger  af  Dig.      Du   vil   selv  more  Dig  over 
Eksperimentet. 

—  Jeg  hører. 

—  Jeg  gaar  ind,  tager  min  Plads  ved  Bordet 
og  lader,  som  om  vi  To  ikke  har  truffet  hin- 
anden. Derpaa  kommer  Opvarteren  hen  til 
mig  og  hvisker  mig  Noget  i  Øret,  hvorpaa  jeg 
bliver  henrykt,  beder  ham  øjeblikkelig  føre  Dig 
til  os  uden  at  omtale,  at  her  er  Selskab.  Saa 
snart  han  er  gaaet,  fortæller  jeg  de  Andre, 
hvem  vi  har  ivente.  Du  kommer  ind  i  Rejse- 
pels, bliver  meget  overrasket,  modtages  med 
Sang  og  Klang,  hilser  paa  mig  og  Doktoren, 
som  Du  kender,  og  derpaa  vender  Du  Dig  til 
den  blonde  Herre  med  de  blaa  Briller  nærmest 
ved  min  Sidemand  til  Højre.  Ham  kender 
Du  ikke,  og  han  har  aldrig  set  Dig  før,  men 
det  er  »just  det  fina  i  kråksången«.  Du  lader, 
som  om  Du  bliver  sjæleglad  over  i  ham  at 
genkende  en  Ven,  med  hvem  Du  har  gjort  et 
meget  intimt  Bekendtskab  paa  et  af  Studenter- 
eller Naturforsker-Møderne  —  han  har  nemlig 
ikke  deltaget  i  noget  af  dem!  —  Han  bliver 
forundret  og  forlegen,  men  saa  opdigter  Du  en 
hel  Mængde  Detailler  og  paaminder  ham  om, 
hvad   han   har   gjort    og    sagt   —  jo   galere  jo 

bedre.     Jeg  indestaar  for  Alt.      Til   sidst  gaar 
han  ind  derpaa. 

—  Men  hvad  er  det  da  for  et  Menneske? 
Er  han  smaatosset? 

—  Tvært  imod!     Han  er  alt  for  lærd. 

—  Distrait  altsaa? 

—  Bryd  Dig  om  ingen  Ting,  men  gør, 
som  jeg  siger  1  Husk  bare:  han  hedder  Mil- 
lenius,  er  Lektor  ved  Gymnasiet  her  i  Byen, 
stor  Bogsamler,  meget  belæst  og  Specialist  i 
Middelalderens  Literatur;  I  er  Dus  og  har 
disputeret  meget  sammen  om  Frenologi,  Varsler, 
Forudtilværelse  og  dyrisk  Magnetisme  m.  m. 

Kort  at  fortælle:  jeg  lod  mig  overtale  til 
at  tage  det  lille  Æventyr  med.  Faa  Øjeblikke 
senere  stod  jeg  midt  i  Selskabssalen ,  blev 
kærlig  modtaget  af  Doktoren  og  Raadmanden 
og  præsenteret  for  alle  de  øvrige  Deltagere  i 
Kalaset,  bukkede  og  nikkede,  lige  til  Turen 
kom  til  ham  med  de  blaa  Briller  —  nu  be- 
gyndte Scenen. 

»Hvad?  —  Skal  vi  træffes  her?«  —  ud- 
raabte  jeg,  som  om  jeg  traf  en  gammel  Bekendt. 

Han  betragtede  mig  forundret. 

—  Kender  Du  mig  ikke?  Har  jeg  for- 
andret mig  saa  meget  siden  ifjor? 

—  Ifjor  I 

—  Ja  ifjorl  Har  Du  aldeles  glemt  den 
lille  Lysttur,  I  gjorde  over  til  København, 
Middagsgildet  paa  Eremitagen  og  alle  vore 
Disputer  om'  Syner,  Varsler,  Sjælevandring  og 
Somnambulisme?  Eller  er  Du  maaske  bleven 
vred,  fordi  jeg  lo  ad,  hvad  Du  fortalte  mig  om 
Paracelsus? 

I  det  Samme  jeg  paaberaabte  mig  disse 
Fakta,  var  det,  som  omi  der  gik  et  Lys  op 
for  ham. 

»Der  har  han  igen  været  paa  Spil!«  — 
smilede  han  triumferende  og  vendte  sig  til 
Hallen  og  hans  Sidemand,  af  hvilke  den  Første 
rystede  vantro  paa  Hovedet,  mens  den  Sidste 
lod,  som  om  han  vilde  til  at  udtale  en  dybtfølt 
Forbavselse. 

»Sig  ikke  et  Ord!«  hviskede  han  til  dem 
med  straalende  Blik  —  »nu  skal  I  høre  Løjer!« 
—  derpaa  vendte  han  sig  til  mig  med  en  Mine, 
som  betegnede  den  Indviede,  der  morer  sig 
over  at  høre  paa  den  Profanes  Vildfarelser  og 
for  Spøg  gaar  ind  paa  hans  vrange  Fore- 
stillinger. »Bliv  nu  ikke  vred,  Hædersbroder, 
fordi  jeg  gør  et  Par  Spørgsmaal,  som  maa 
klinge  besynderligt  i  Dine  Øren!  Naar  var  det, 
at  vi  traf  sammen  ifjor.» 

—  Den  13de,  14de  og  15de  Avgust!  Men 
hvad  betyder  denne  Eksamination?  Vil  Du 
ikke  kendes  ved  mig  ... 

—  Jo,  jo  vist  saa!  Jeg  er  henrykt  over  at 
have  gjort  Dit  Bekendtskab.  Sig  mig:  sagde  jeg 
Dig  ifjor,  hvad  jeg  hed? 

—  Ja,  naturligvis! 

Jeg  stillede  mit  mest  forbavsede  Ansigt  op, 
og  lod,  som  om  jeg  pludselig  greb  mig  i  en 
formentlig  Fejltagelse. 

—  Nu  er  det  vist  mig,  der  maa  bede 
Dem  ikke  at  blive  vred!  Jeg  har  i  Dem  troet 
at  genkende  en  god  Ven,  der  ligner  Dem  paa 
et  Haar,  og  som  bode  hos  mig  i  de  tre 
Dage  —  det  var  en  Lektor  Millenius,  og 
saa  vidt  jeg  erindrer,  sagde  han,  at  han  var 
her  fra  Byen. 

—  Bravo!  Bravo!  Kære  Ven,  bryd  Dig 
om  ingen  Ting,  men  fortæl  bare  videre! 

Hallen,  der  vekselvis  havde  betragtet  os 
begge  med  et  inkvisitorisk  Blik,  samtidig  med 
at  han  med  Foden  signaliserede  mig  sit  Bifald, 
paatog  sig  nu  en  halv  stødt  Mine  og  spurgte 
mig:  >Ær  det  Dig,  der  driver  med  Mil- 
lenius, eller  er  det  ham,  der  driver  med 
Dig,  eller  er  det  Jer  begge  To,  der  er  blevne 
enige  om  at  drive  med  alle  os  Andre? 

—  Ja,  jeg  véd  virkelig  ikke,  hvad  jeg  skal 
tro.  — Dersom  jeg  ikke  havde  læst  »Menæchmi« 
og  »The  comedy  of  errors«,  vilde  jeg  have 
troet,  at  en  saadan  Lighed  mellem  to  Mennesker 
var  utænkelig,  og  altsaa  være  nødt  til  at 
antage,  at  denne  Herre  virkelig  var  min  Ven 
Millen  i  us,  der  morede  sig  med  at  sætte  mig 
i  Forlegenhed. 

—  Bryd  Dig  om  ingen  Ting,  Hædersbroder  1 
Jeg  er  Millenius  og  ingen  Anden,  og  jeg 
beder  Dig  endnu  en  Gang  fortælle  mig  lidt 
mere  om  vort  Sammentræf  ovre  i  København ! 

—  Det  var  altsaa  en  Anden,  der  udgav 
sig  for  Dem,  siden  De  ikke  véd  Noget  derom? 
Nu  vel,  saa  skal  jeg  fortælle  Dem,  at  det  var 
en  særdeles  belæst  og  kundskabsrig  Mand,  der 
især  forbavsede  os  ved  sit  Bekendtskab  til 
Middelalderens  Literatur. 

»Der  kan  I  høre!«  —  tilhviskede  han 
triumferende  de  Andre. 

—  Han  lod  til  at  eje  en  betydelig  Sam- 
ling sjældne  Bøger,  og  da  vi  hændelsesvis  kom 
til  at  tale  om  .  .   . 

—  »Lavater!«  — sufflerede  min  Sidemiand 
til  Venstre  ganske  sagte.  3 

—  ...  Lavaters  Fysiognomik  udspandt 
der  sig  en  lang  Samtale  mellem  os,   hvorunder 

jeg  mærkede,  at  han  omtrent  havde  læst  Alt, 
hvad  der  var  skrevet  om  disse  tvivlsomme, 
mystiske  Videnskaber,  som  kaldes  Astrologi, 
Mesmerisme,  Spiritisme  og  deslige.  Vi  kom  i 
Anledning  af  vort  forskellige  Standpunkt  i 
denne  Henseende  op  at  trættes,  og  efter  at 
han  paa  Hjemrejsen  i  Slukefter  havde  rekvi- 
reret 10 — 12  Flasker  Champagne  .  .  . 

—  Ja,  den  Mængde  Penge,  han  har  frem 
for  mig,  er  næsten  utrolig! 

—  ...  kom  han  i  Disput  med  hele  Sel- 
skabet, og ^tør  jeg  fortælle  Resten? 

—  Ja  vist,  fortæl  bare! 

—  .  .  .  gjorde  Klammeri  med  en  af  vore 
filosofiske  Professorer,  kaldte  ham  en  Ignorant 
og  svor  paa,  at  han  skulde  prostituere  ham 
for  hele  Verden. 

—  Ja,  det  er  ikke  første  Gang,  han  har 
gjort  Sligt  paa  min  Regning!  Naa  hvordan 
endte  det  saa? 

—  Allerbedst  som  vi  gik  sammen  paa 
Strandvejen,  blev  han  borte  for  oS;  og  siden  saa 
vi  ham  ikke  mere;  men  de  andre  Svenskere 
sagde,  at  saadan  gjorde  han  saa  tit! 

Millenius  hørte  hele  min  Beretning  med 
samme   stolte   Tilfredshed   som   en   Videnskabs- 

mand,  der  faar  Bekræftelse  paa  en  af  ham 
fremsat  ny  Hypotese. 

»Naa,  hvad  mener  Bror  Hallen  nu  om 
min  saakaldte  Overtro?«  —  spurgte  han  trium- 
ferende. 

.Jeg  indlader  mig  ikke  paa  at  have  nogen 
Mening  om,  hvad  der  er  utroligt«  —  svarede 
Raadmanden.  »Jeg  kan  forstaa,  at  man  i  den 
Grad  kan  være  Dublet  med  en  Tvillingbroder, 
at  Alverden  kan  forveksle  den  Ene  med  den 
Anden,  og  naar  I  kan  vise  mig  begge  de  to 
Millenius'er  paa  én  Gang,  saa  vil  jeg  tro, 
at  vor  Ven  har  saadan  en  »Skojare«  afvandrende 
Kontrafej,  men  indtil  det  er  sket,  vedbliver  jeg 
at  beholde  min  gamle  Tro  om  dette  meget 
omtalte  Dobbeltgængere« 

—  Og  den  er? 

—  Et  af  To:  Enten  morer  det  Millenius 
at  forbavse  sine  Venner  ved  af  og  til  at  spille 
en  lille  Komedie  med  dem,  i  det  han  benægter 
sin  Tilstedeværelse  her  og  der,  hvor  vi  har  talt 
med  ham  for  et  Øjeblik  siden,  eller  ogsaa  maa 
han  lige  som  Fru  Lukretia  hos  Holberg 
have  to  Sjæle,  der  skiftevis  uden  hinandens 
Vidende  benytter  hans  Legeme. 

»Men  hvordan  forklarer  Du  da  Historien 
fra  i  Gaar?«  spurgte  Doktoren  og  tilføjede,  for 

at  sætte  mig  ind  i  Sagen:  »I  Aftes  i  Mørk- 
ningen sidder  Millenius  og  jeg  og  min  Kone 
hjemme  hos  mig  og  passiarer,  og  da  vi  har 
siddet  der  en  halv  Timestid  og  snakket  i  Øst 
og  Vest,  kommer  Hallen  og  Magister  Blitz 
ind  til  os  og  siger,  at  de  og  Millenius  er 
fulgtes  ad  for  at  faa  en  Whist  hos  mig.  Mil- 
lenius, som  sidder  skjult  i  min  store  Lænestol, 
uden  at  de  ser  ham,  træder  mig  i  Stilhed  paa 
Foden,  og  nu  spørger  jeg,  hvor  de  har  mødt 
ham,  og  saa  fortæller  de  os,  at  han  er  komrflen 
ud  af  sit  Hus,  da  de  gik  forbi,  og  har  fulgt 
dem  .  .  . 

»Ja  men  —  hvad  der  er  det  Besynderligste 

—  da  der  bliver  tændt  Lys,  og  de  ser  mig, 
kalder  de  mig  til  Vidne  paa,  at  vi  har  fulgtes 
ad,  og  da  jeg  benægter  det,  gentager  de  hele 
den  Samtale,  jeg  har  ført  med  Doktoren  og 
hans  Frue,  Ord  for  Ord  og  paastaar,  at  det 
har  vi  talt  om  under  Vejs  —  se  det  er  det 
mest  mærkværdige  ved  dette  mystiske  Fænomen« 

—  fortsatte  Millenius,  der  ikke  et  Øjeblik 
tænkte  sig  Muligheden  af,  at  Raadmanden  og 
Magisteren  i  et  Kvarterstid  fra  Værelset  uden 
for  havde  beluret  den  Samtale,  som  de  siden 
repeterede. 

»Ja,  den  Sag  har  jeg  min  egen  Mening 
om«  —  vedblev  Raadmanden  haardnakket.  — 
»Naar  Magisteren  og  jeg  véd,  at  vi  har  været 
i  Følge  med  Lektoren,  og  Doktoren  og  Fruen 
paastaar,  at  han  paa  samme  Tid  har  siddet 
hos  dem  i  Mørket,  saa  n>aa  jeg  dog  tro  mine 
egne  Øjne  bedst,  og  følgelig  kan  jeg  ikke  for- 
klare mig  Sagen  anderledes,  end  at  Herren  og 
Fruen  har  faaet  sig  en  lille  Lur  i  Skumringen 
og  drømt  det  Hele.« 

;!>Men  mit  Vidnesbyrd?«  —  udbrød  Mil- 
lenius  halv  stødt,  halv  medlidende  ved  hans 
halstarrige  Vantro  —  »regner  Du  det  for 
Intet?« 

>Tag  mig  det  ikke  ilde  op,  kære  Bror, 
men  i  det  Kapitel  tror  jeg  Dig  ikke  over  en 
Dørtærskel.  Du  har  alt  for  mange  Snese 
Gange  villet  gøre  os  Allesammen  til  Løgnere, 
naar  vi  mindede  Dig  om,  hvad  Du  havde  sagt 
og  gjort  for  et  Øjeblik  siden!  Jeg  tvivler  ikke 
paa  Din  Ærlighed,  men  Du  er  som  bekendt 
meget  distrait,  og  naar  Du  en  Stund  har  været 
aandsfraværende,  har  Du  slet  ikke  Rede  paa 
Din  legemlige  Nærværelse.  Skulde  Du  nu  oven 
i  Købet  have  en  saadan  Spilopmager  til  Dublant, 
som  det  jo  næsten  synes,  hvem  kan  saa  stole 
paa   Dine  Paastande?      Da  jeg   selv  havde  talt 

med  Dig,  mens  det  endnu  var  lyst  ude  paa 
Gaden,  maatte  jeg  jo  nærmest  tro,  det  var 
Dig,  der  i  Aftes  fulgtes  med  os,  og  at  det  var 
Dobbeltgængeren,  der  sad  i  Mørket  hos  Dok- 
toren, men  nu  da  Du  selv  paastaar  det  Mod- 
satte, maa  jeg  jo  tro  Dig,  for  saa  vidt  som 
det  virkelig  er  Dig  og  ikke  den  omtalte  Herre, 
med  hvem  jeg  i  dette  Øjeblik  har  den  Ære  at 
tale.  Det  skulde  nemlig  aldeles  ikke  forundre 
mig,  hvis  jeg  om  et  Øjeblik  saa  Din  ærværdige 
Person  træde  ind  ad  Døren  derhenne  og  for- 
sikre mig,  at  han  var  den  eneste  sande  Mil- 
lenius,  og  at  det  Væsen,  vi  har  spist  til  Middag 
med,  og  som  nu  disputerer  med  mig,  ikke  har 
været  Andet  end  den  Slyngel  Millenius  Numer 
To,  Pseudo-Millenius,  Vice-Millenius,  Reserve- 
Millenius  eller  hvad  jeg  skal  kalde  dit  Alter 
ego«   —  svarede  Hallen. 

»Ærlig  talt:  der  er  Øjeblikke,  hvor  jeg 
selv  har  svært  nok  ved  at  holde  Rede  paa, 
»hvem  der  er  hvem«  af  os  To.  Forleden  sad 
jeg  hjemme  og  tænkte  paa,  at  jeg  vilde  gaa 
ud  og  købe  en  Hat  hos  Fabrikør  Anderson, 
men  opgav  det  igen,  fordi  Vejret  truede  med 
Regn.  Netop  mens  jeg  tænker  derpaa,  er  han, 
den  Anden,  henne  og  passer  og  bestiller  Hatten 
men  han  er  saa  fornuftig  at  sige,  at  den  kunde 

sendes  mig  hjem  siden.  Da  jeg  kommer  derhen 
Dagen  efter,  staar  Magister  Blitz  i  Butiken  og 
venter  paa  en  Hat,  som  skulde  afstryges.  »Du 
var  klogere  end  jeg  i  Gaar.  Du  lod  Din  nye 
Hat  blive  staaende,  men  jeg  tog  min  paa  og 
fik  den  gennemblødt!«  —  siger  han,  og  saa 
fortæller  han  hvordan  vi  Dagen  i  Forvejen  har 
været  inde  i  Butiken  sammen  og  købt  hver  sin 
Hat,  og  da  jeg  lader,  som  om  jeg  ikke  ret  kan 
huske  det  —  for  jeg  generer  mig  næsten  for 
rent  ud   at   sige  Sandheden  til  Uvedkommende 

—  saa  gaar  Anderson  ud  og  henter  Æsken, 
hvori  den  Hat  staar,  som  han,  den  Anden,  har 
købt.  Mit  Navn  staar  skrevet  paa  Æsken,  og 
Hatten  passer  som  den  var  støbt  til  mit  Hoved. 
Kan  jeg  nu  ikke  blive  uvis  i  min  Sag?  Jo 
mere  jeg  tænker  over  det  Passerede,  jo  mere 
tilbøjelig  bliver  jeg  til  at  tro,  at  det  dog  har 
været  mit  virkelige  Jeg,  der  har  handlet,  mens 
mit  Skygge-Jeg  sad   ørkesløs   og   reflekterede!« 

—  forsikrede  Millenius  og  henfaldt  tavs  i 
fortsatte  Grublerier  over  »das  Ich  und  das 
Nicht-Ich«. 

Da  jeg  blev  ene  med  Doktoren  og  Raad- 
manden  kunde  jeg  ikke  lade  være  at  bebrejde 
dem  denne  farlige  Drift.  >J  gør  jo  til  sidst  den 
stakkels  Mand  forrykt!«  —  forudsagde  jeg. 

»Tvært  imod!«  —  forsikrede  Doktoren. 
»Vor  Ven  har  altid  været  lidt  skørhovedet,  og 
efter  Haanden,  som  han  fordybede  sig  i  Læs- 
ningen af  mystiske  Bøger,  blev  han  mere  og 
mere  uklar.  Da  jeg  kom  hertil,  var  han  aldeles 
sammenfalden  og  forknyt,  fordi  alle  fornuftige 
Folk  modsagde  ham  og  gjorde  Løjer  med 
hans  Teorier;  men  saa  en  Aften  kommer 
Hallen  og  fortæller  mig,  at  Mi  Ile  ni  us  har 
oplæst  en  Afhandling  om  »Dobbeltgængen« 
for  ham,  og  at  vor  gode  Lektor  deri  har  anført 
en  Mængde  Avtoritetsvidnesbyrd  for  dette 
Særsyn.  Denne  Afhandling  vilde  han  udkaste 
som  Stridshanske  til  »de  saakaldte  Videnskabs- 
mænd <<;,  mod  hvis  Vantro  han  nu  vilde  føre  en 
Kamp  paa  Liv  og  Død.  Vi  blev  snart  enige 
om,  at  dette  Værk  paa  en  eller  anden  Maade 
burde  undertrykkes,  og  Hallen  mente,  at  det 
lettest  lod  sig  gøre  derved,  at  vi  praktisk  be- 
skæftigede ham  med  Undersøgelsen  af  »Dobbelt- 
gængeriet«, og  fra  det  Øjeblik  af  har  hele  Byen 
set  ham  gaa  dobbelt.  Dette  ene  Æmne  er 
blevet  hans  Fontenelle;  alle  hans  usunde  og 
uklare  Tanker  har  faaet  et  Tilløbssted  i  det, 
og  samtidig  dermed  er  hans  Dømmekraft  i  alle 
andre  Retninger  blevet  sundere.  Livet  har 
II.  15 


2i8  »Drift  «r. 

faaet  Interesse  for  ham,  og  som  Dobbeltgænger 
ex  professo  har  han  i  sine  egne  Tanker  faaet 
fordoblet  Betydning  baade  for  sig  selv  og  alle 
Andre.  Han  er  i  Følelsen  heraf  bleven  livlig, 
omgængelig,  munter  endogsaa,  og  efter  min 
Mening  vilde  den,  der  røbede  vor  Drift,  begaa 
en  lige  saa  slet  Handling,  som  den  Læge,  der 
lukker  et  Saar,  hvori  fordærvede  Væsker  har 
fundet  det  nødvendige  Afløb.  Desuden  lider 
han  Intet  ved  denne  »Drift«.  Vi  morer  ham 
lige  saa  meget,  som  han  morer  os  —  det  er 
jo  stadig  ham,  der  gotter  sig  over  at  have 
mystificeret  os  ved  sin  Optræden  in  duplo  !x 

Lidt  efter  kom  Mi  11  e ni u s  hen  til  mig  og 
forklarede  mig  det  foregaaende  Optrin  paa  sin 
Maade.  Jeg  tilstod  ham,  at  jeg  ikke  hørte  til 
de  Troende  i  Kapitlet  om  Dobbeltgængeri, 
men  at  jeg  heri  som  i  alle  Sager,  kvori  jeg 
indsaa  Umuligheden  af  at  kunne  forene  Andres 
Vidnesbyrd  med  min  Overbevisning  aldeles  ikke 
vilde  gøre  denne  gældende  uden  for  dens  eget 
Omraade.  Hermed  vilde  han  ikke  lade  sig 
nøje,  men  paastod : 

.Efter  hvad  De  har  hørt  i  Dag,  maa  De 
altsaa  antage  enten  at  jeg  driver  Gæk  med 
hele  Byen  eller  at  hele  Byen  driver  Gæk  med 
mig  —  tertium  non  datur!« 

—  Den  sidste  Paastand  benægter  jeg  som 
ubevislig.  Filosofernes :  Et  Tredje  gives  ikke, 
kan  lige  saa  lidt  bevises  som  Teologernes:  Der 
gives  ikke  noget  Andet.  Hvor  jeg  hverken 
kan  forstaa  det  Ene  eller  det  Andet,  dér  for- 
beholder jeg  mig  min  Ret  til  at  forudsætte 
Tænkeligheden  af  et  Tredje  —  og  det  gør  jeg 
ogsaa  i  Henseende  til  Deres  formentlige  Dobbelt- 
gængen: jeg  tænker  mig  f  Eks.  den  Mulighed, 
at  et  for  Øjeblikket  uforklarligt  Sammenstød  af 
Tilfældigheder  driver  Gæk  baade  med  Dem  og 
med  os  Andre. 

Nu  fik  Mi  11  e ni u s  mig  trukket  hen  i  en 
Krog  for  at  indvie  mig  i  alle  de  ældre  Forsøg 
til  at  forklare  Dobbeltgængeriet,  at  paavise 
deres  Uholdbarhed  og  at  meddele  mig  et  kort 
Omrids  af  de  af  ham  selv  gjorte  Iagttagelser, 
der  kastede  et  aldeles  nyt  Lys  over  Fænomenet. 

Under  denne  Samtale  viste  det  sig  tydelig, 
at  der  ikke  var  Spor  af  Forvirring  i  Mandens 
Tankegang.  Hans  Gisninger  og  Slutninger 
røbede  tvært  imod  et  beundringsværdigt  Skarp- 
sind, der  stod  i  den  mest  skærende  Modsætning 
til  den  Troskyldighed,  hvormed  han  uden  Videre 
antog  de  gamle  Optegnelser  og  de  nye  Optøjer 
for  ubestridehge  Kendsgerninger.  Jeg  fik  baade 
Interesse    og   Medlidenhed    for    ham,    men   jeg 

blev  paa  samme  Tid  overbevist  om,  at  den 
Dobbeltgænger-Komedie,  hvori  alle  hans  Om- 
givelser spillede  med,  var  blevet  lige  saa  nød- 
vendig for  ham,  som  Spiritus  for  den  For- 
faldne. Det  var  udelukkende  den,  der  forhindrede 
hans  Aandskræfter  fra  at  synke  sammen,  i  det 
den  afgav  Næring  til  den  Ild,  som  forsynede 
hele  hans  Livsmaskineri  med  den  behørige 
Damp,  og  jeg  tør  ikke  nægte,  at  Forfængelig- 
heden her  som  ved  saa  .mange  andre  lignende 
Lejligheder  udførte  Blæsebælgens  Funktioner. 
Jeg  nøjedes  altsaa  med  at  være  andægtig  Til- 
hører, nu  og  da  beskeden  Opponent,  og  i  det 
Hele  taget  Skeptiker,  men  gjorde  intet  al- 
vorligt Forsøg  paa  at  rive  ham  Bindet  fra 
Øjnene. 

En  Maanedstid  senere  kom  jeg  paa  Hjem- 
rejsen til  ^'^borg,  hvor  Mi  Ile  ni  u s  tilfældigvis 
var  rejst  hen  for  at  gennemse  en  gammel  Bog- 
samling, der  skulde  sælges.  Ogsaa  her  var 
» Driften --^  med  hans  Dobbeltgængeri  i  fuld 
Gang,  og  det  **borgske  Driftkompagni  be- 
tragtede det  som  en  Æressag,  at  give  ham  Lej- 
Hghed  til  endnu  mere  forbavsende  Iagttagelser 
end  det  X — køpingske  havde  ydet. 

Alle  lod  naturligvis  som  om  de  ikke  havde 
den  fjerneste  Anelse  om  hans  Dobbelthed,  men 

alle  Vegne,  hvor  han  kom  hen,  blev  han  mod- 
taget som  en  god  Bekendt.  Han  havde  jo  — 
fortalte  man  ham  overalt  —  for  en  Maanedstid 
siden  gjort  et  Besøg  der  i  Byen  og  deltaget  i 
et  større  Herreselskab  hos  Kronofogden.  Saa 
snart  han  fik  Nys  om  denne  nye  Aabenbarelse 
af  hans  overkomplette  Jeg,  var  han  straks  paa 
det  Rene  med  Historien  og  nægtede  Intet,  men 
vedgik  Alt,  hvad  man  fortalte  ham,  bad  om 
Forladelse,  fordi  han  ikke  genkendte  de  »Brødre«, 
som  hans  Dublant  havde  skaffet  ham,  modtog 
Taksigelser  for  de  morsomme  Taler  han  havde 
holdt  ved  Gildet  og  var  til  sidst  nær  ved  at 
gaa  ind  paa  de  Forpligtelser,  som  hans  Dobbelt- 
gænger efter  Sigende  skulde  have  paadraget 
ham,  ved  at  vise  Kronofogdens  Søster  en  paa- 
faldende  Opmærksomhed. 

Det  var  i  bemeldte  Embedsmands  Hus,  at 
jeg  atter  traf  sammen  med  Millenius,  og  her 
var  han  ret  i  sit  Es;  hvert  Øjeblik  noterede 
han  i  Stilhed  nye  Meddelelser  om  hans  fore- 
gaaende  Besøg.  Især  var  den  nævnte  Dame 
utrættelig  i  at  paaminde  ham  om  hans  tidligere 
Ytringer,  og  hun  vandt  derved  i  den  Grad 
hans  Interesse,  at  han  næppe  vilde  have  und- 
slaaet  sig  for  at  vedgaa  et  Frieri,  hvis  hun 
havde  bragt  ham  et  saadant  i  Erindring. 


222  »Drift«. 

Mens  vi  sidder  allerbedst  ved  Spillebordet, 
i  Færd  med  den  sidste  Rubbert,  kommer  »Vakt- 
måstarenc  ind  med  en  Billet  til  Kronofogden. 
Denne  bryder  Omslaget  og  fremtager  en  lille 
Papirslap,  paa  hvilken  der  blot  staar  de 
faa  Ord: 

»Vær  saa  god  at  se  ind  til  mig  et  Øjeblik 
paa  Hjemvejen! 

Din 
Millenius.« 

Haandskriften  var  uforfalsket  og  hele  Skrivel- 
sen aldeles  ægte.  Det  var  en  Seddel  uden 
Datum  og  Adresse,  som  Lektoren  for  flere 
Aar  siden,  ved  en  eller  anden  forlængst  glemt 
Lejlighed  havde  sendt  Hallen,  og  som  denne 
havde  overladt  Kronofogden. 

»Naar  har  Du  skrevet  denne  Lap?«  — 
spørger  han  Millenius. 

Denne  saa  paa  Sedlen,  genkendte  sin 
Haandskrift  og  med  et  Aasyn  saa  straalende  som 
det,  hvormed  Pytagoras  efter  al  Sandsynlighed 
raabte  Funtus^  —  eller  »Heureka«,  hvad  det  var 
—  vendte  han  sig  til  Overbringeren  og  spurgte 
denne,  hvor  han  havde  modtaget  Billetten. 

Opvarteren  paa  >Tre  Kroner«  havde 
bragt  den  fra  en  Magister  Millenius,  som 
logerede  der. 

»Opvarteren  fra  »Jernbanehotellet«  maa  det 
da  være,  for  der  bor  jeg«  —  mente  han. 

—  Nej,  det  var  Opvarteren  fra  »Tre  Kroner« 
—  han  sagde,  at  Magisteren  havde  bot  der 
siden  i  Gaar  Eftermiddags. 

—  Jeg  maa  dog  vel  bedst  vide,  hvor  jeg 
selv  bor!  —  tænkte  Millenius,  men  vendte 
sig  alligevel  for  en  Sikkerheds  Skyld  til  Krono- 
fogden  med  det  Spørgsmaal:  Har  jeg  ikke 
logeret  paa  »Jernbanehotellet«  siden  i  Gaar 
Kl.  5,  da  jeg  kom  hid  med  Toget,  og  besøgte 
Du  mig  ikke  dér  i  Morges? 

—  Jo  vist  saa! 

»Men  hvordan  hænger  det  da  sammen,  at 
jeg  i  Morges  tog  Magisteren  paa  Sengen  i 
»Tre  Kroner«  paa  Værelset  Nr.  13,  da  jeg 
søgte  min  Svoger,  men  gik  fejl?«  —  spurgte 
en  ung  Købmand. 

»Ja,  jeg  for  mit  Vedkommende  trode  rigtig- 
nok ogsaa,  at  De  logerede  i  »Tre  Kroner«,  da 
jeg  i  Aftes  fulgte  dem  hjem  dertil  fra  Schveit- 
seriet«  —  forsikrede  Postmesteren. 

»Du  maa  have  fulgt  en  Bjørn  og  ikke 
Magisteren  hjem!«  —  faldt  Toldinspektøren 
ham  i  Talen.  »Kaptajn  Hjelm  og  jeg  fulgte 
ham  jo  lige  til  »Jernbanehotellet«,  m.ens  Du 
gik  alene  hjem.« 


224  ffDrift«. 

.Den  Sag  begynder  jo  at  forme  sig  ganske 
interessant«  —  smaalo  Mi  Ile  ni  us  med  over- 
legen ]\Iine.  >Jeg  foreslaar,  at  vi  paa  Hjemvejen 
undersøger  Forholdet  nøjere!« 

Det  havde  Alle  Lyst  til. 

Vejen  gik  først  hen  til  »Tre  Kroner«. 
Millenius  havde  slaaet  Kappekraven  over  Ørerne 
og  gik  midt  ind  i  Flokken.  Kronofogden  gik 
foran  og  førte  Ordet. 

s  Logerer  Magister  Millenius  herr'<  — 
spurgte  han  Portneren. 

—  Ja,  Væsserra!    Han  bor  paa  Numer  13, 

—  Er  han  hjemme: 

—  Det  er  han  vist.  For  lidt  siden  var  han 
hernede  med  et  Brev  til  Kronofogden,  mien 
han  gik  op  igen,  da  han  havde  afleveret  det. 

»Kender  De  Magisteren?«  —  spurgte  nu 
^Millenius  og  traadte  frem. 

—  Undskyld,  Hr.  Magister!  —  Jeg  saa 
ikke,  at  De  gik  ud!  —  Men  her  hænger  jo 
Nøglen  til  Deres  Værelse.     Vær  saa  artig! 

Millenius  tog  Nøglen  og  gik  op.  Vi 
Andre  fulgte  ham. 

»Nu  skal  De  se!  Naar  vi  kommer  derop, 
er  Værelset  tomt,  og  han  er  sporløst  forsvun- 
den. Jeg  kender  det  saa  godt«  —  hviskede 
han  til  mig. 


»Drift. 


225 


Vi  aabnede  Døren.  Der  var  mørkt.  Vi 
tændte  Lys,  og  se:  Paa  Sofaen  laa  Magisterens 
Slaabrok,  paa  Sengen  hans  Natskjorte,  paa  en 
Stol  stod  hans  Rejsekuffert  aaben,  paa  Knagen 
hang  hans  Tulup,  og  paa  Bordet  laa  en  Bog 
af  Allan  Kardeck  opslaaet. 

Magisteren  vilde  i  Førstningen  næppe  tro 
sine  egne  Øjne,  han  følte  paa  Tulupen,  saa 
efter  i  Lommen  —  jo,  der  laa  virkelig  hans 
Rejsehansker.  Han  undersøgte  Kufferten,  dens 
Indhold  var  komplet;  han  tog  Nøglen  op  af 
sin  Lomme,  stak  den  i  Laasen.  Den  passede. 
Han  lukkede  til,  drejede  Nøglen  om  og 
gemte  den. 

»Nu  skal  vi  dog  se,  hvad  den  gode 
Herre  læser«  —  sagde  han  fiffig,  gik  hen  til 
Bordet  og  tog  Bogen.  —  »Nej,  det  er  for  galt! 
Aldeles  Mage  til  den  Bog,  jeg  læste  i  Aftes, 
og  præcis  samme  Kapitel  opslaaet!« 

Efter  et  Øjebliks  Forundring  trak  han  i 
Klokkestrengen,  en  lille  knipsk  Pige  traadte  ind. 

—  Er  Du  Stuepigen? 

—  Ja,  det  maa  vel  Magisteren  vide,  men 
hvis  alle  Gæster  var  saa  uartige,  som  Magisteren 
har  været  imod  mig,  skulde  det  rigtig  nok  være 
sidste  Dag,  jeg  var  det. 

—  Hm!  Saa  jeg  har  været  uartig  mod 
Dig?     Naar? 

—  Ih,  i  Mørkningen,  før  Magisteren 
gik  ud. 

—  Hvad  sagde  jeg  da? 

—  Det  skal  jeg  nok  lade  være  at  gentage. 
Dermed  vilde  hun  gaa. 

—  Nej  vent  lidt!  Naar  er  alle  disse  Sager 
komne  herop. 

—  Hvad  for  Sager?  Her  er  jo  ikke  Andet, 
end  hvad  Magisteren  havde  med  sig,  da  De 
kom  i  Gaar  Eftermiddag  —  jo  og  saa  en  Pakke 
Bøger,  som  Præstens  Karl  har  bragt. 

Nu  løb  det  rundt  for  Millenius.  »Maa  jeg 
bede  dem  Allesammen  lægge  nøje  Mærke  til, 
hvad  De  har  hørt  og  set  —  og  maa  jeg  bede 
Dig  aflaase  denne  Dør,  tage  Nøglen  med  Dig 
og  i  Selskab  med  de  andre  Herrer  følge  mig 
til  >Jernbanehotellet«  I«  —  sagde  han  højtidelig 
til  Kronofogden. 

Denne  efterkom  hans  Anmodning,  og  vi 
fulgte. 

Under  Vejs  mødte  vi  —  naturligvis  efter 
Aftale  —  den  Kaptajn  Hjelm,  der  Aftenen 
forud  havde  fulgt  Millenius  hjem.  Han 
hilsede  Flokken  og  spurgte  forundret,  hvor  vi 
skulde  hen  saa  mandstærke. 

Vi  skulde  jo  hen  paa  Jernbanehotellet  for 
at  se,  om  der  fandtes  nogen  Magister  Mil- 
lenius. 

»Mi  11  e ni u s  er  her<^  —  forsikrede  Kap- 
tajnen og  saa  sig  tilbage  —  »Vi  har  siddet 
oppe  paa  hans  Værelse  og  passiaret,  og  nu 
v^ilde  han  følge  mig  lidt  ned  ad  Gaden.  Naa, 
der  er  han  jo!« 

Atter  en  ny  Overraskelse  for  Magisteren  1 
Han  maatte  straks  til  at  optage  et  Forhør 
over  Kaptajnen  og  fik  derved  Bekræftelse  paa, 
hvad  han  straks  havde  anet,  at  hans  alter  ego 
havde  gengældt  hans  Visit  ved  at  indfinde  sig 
i  hans  Logis  paa  Jernbanehotellet,  samtidig 
med  at  han   selv  havde  været  i  »Tre  Kroner«. 

Det  følger  af  sig  selv,  at  denne  Standsning 
paa  Vejen,  der  medtog  en  halv  Snes  Minuter, 
var  bleven  benyttet  til  at  besørge  den  fornødne 
Flytning.  Da  vi  kom  til  Jernbanehotellet,  var 
Alt  stille  og  Døren  lukket.  Vi  ringede,  og 
Portneren  aabnede. 

»Er  Magister  Millenius  hjemme?«  — 
spurgte  persona  qvæstionis  med  forandret 
Stemme  og  Hatten  trykket  ned  i  Øjnene. 

Nej,  han  gik  i  dette  Øjeblik  ud  med  Kap- 
tajn Hjelm.« 

I  det  samme  for  Magisteren  frem  mod 
Portneren.  Han  havde  opdaget  et  svedent 
Smil  om  Karlens  Mund  og  greb  ham  pludselig 
i  Brystet. 

—  Hvad  griner  Du  af?  — 

—  Aa,  jeg  kan  vel  ikke  Andet  end  le  af, 
at  Magisteren  saadan  vil  drive  med  mig  og 
selv  kommer  og  spørger,  om  De  er  hjemme! 

»Hm!  —  Nej!  —  Det  har  han  i  Grunden 
Ret  i!^^  maatte  Magisteren  indrømme.  For- 
klaringen var  aldeles  fyldestgørende.  Hans 
Mistanke  syntes  imidlertid  at  være  vaagnet,  ti 
han  skyndte  sig  foran  os  Andre  op  til  sin  Dør. 
Den  var  lukket,  og  Nøglen  hang  aldeles  rolig 
paa  Sømmet  uden  for.  Vi  kom  ind,  der  blev 
tændt  Lys,  og  hele  Værelset  fandtes  i  samme 
Orden  som  ved  Magisterens  Bortgang.  Tulupen 
paa  Knagen,  Bogen  paa  Bordet  og  Kufferten 
paa  Stolen. 

»Er  det  ikke  mærkeligt!  Kufferten  var 
aaben,  da  }eg  gik.  Nu  er  den  lukket  og  laa- 
set  —  udbrød  Mi  Ile  ni  us  og  kastede  et  dyb- 
sindigt Blik  paa  os  Andre. 

»Nej,  det  er  aldeles  ikke  mærkeligt«  — 
forsikrede  Kaptajnen,  der  ved  et  Par  Signaler 
fra  Kronofogden  var  sat  ind  i  Situationen. 
»Lige  i  det  Øjeblik,  da  vi  gik,  lukkede  Magisteren 

Kufferten  og  stak  Nøglen  i  Lommen.  Der 
ligger  den  vist  endnu.  <s 

»Det  er  til  at  blive  gal  over!  I  samme 
Øjeblik,  som  jeg  lukker  hans  Kuffert,  lukker 
han  min;  Kufferten  er  Mage  til  min,  Laasen 
er  Mage  til  min,  og  der  er  ikke  den  mindste 
Forskel  paa  hans  Nøgle  og  min  Nøgle.  — 
Men  hvad  er  dette?  — <:  udbrød  Millenius,  i  det 
han  opdagede  en  Præsenterbakke  med  Kognak, 
Vand,  Sukker  og  tømte  Toddyglas. 

»Det  er  jo  Toddyen,  vi  drak!«  —  svarede 
Kaptajnen,  og  satte  et  meget  forundret  Ansigt 
op  over  dette  Spørgsmaal. 

Magisteren  rystede  paa  Hovedet  >  Han 
begynder  at  blive  mig  temmelig  nærgaaende, 
den  gode  Herre  1  I  det  ene  Hotel  fjaser  han 
med  Pigerne,  og  i  det  andet  drikker  han 
Toddy  for  min  Regning!  —  —  Gud  ske  Lov, 
at  jeg  er  Ungkarl!«  lagde  han  betænkelig  til. 
»Man  kunde  jo  ikke  have  et  roligt  Øjeblik,  hvis 
man  var  gift  og  havde  en  saadan  alter  egol« 

Den  Aftens  Æventyr  gav  ham  nok  at 
tænke  paa  i  lang  Tid,  især  fordi  Fænomenerne 
med  Kuffertens  og  Tulupens  Dobbeltgængen 
førte  ham  til  aldeles  nye  Plypoteser. 

Jeg  tilstaar,  at  jeg  flere  Gange  ikke  kunde 
lade  være  at  give  min  Skærv  med  til  »Driften«, 

men  jeg  var  alligevel   uhyggelig    tilmode   over 
alle  disse  Optog. 

Et  Par  Aar  senere  traf  jeg  min  Ven, 
Raadmand  Hallen  ved  Udstillingen  i  Stock- 
holm. Da  vi  kom  til  at  genkalde  gamle 
Minder,  og  jeg  huskede  ham  paa  Driften  med 
Millenius,  blev  ogsaa  han  for  et  Øjeblik  ilde 
tilmode. 

—  Du  véd  da  vel,  at  han  er  død? 

—  Nej! 

—  Jo!     Han  endte  jo  ...  i  Daarekisten. 

—  Det  forudsaa  jeg.  I  drev  det  for  vidt 
med  Jeres     Drift  !<r 

—  Det  kan  vel  være! 

—  Han  maatte  jo  spekulere  sig  gal  for  at 
sætte  Jeres  Galskaber  i  System! 

— -  Nej,  saa  længe  han  morede  sig  dermed, 
gik  Alt  vel;  men  ulykkeligvis  kom  han  en 
Gang  i  Disput  med  en  gammel  Frøken  —  en 
»Laserska«  —  hun  havde  altid  taget  Forargelse 
af  »Driften«,  og  da  hun  betragtede  det  som  en 
stor  Ugudelighed  at  tro  paa  Dobbeltgængen, 
benyttede  hun  Lejligheden  til  at  forklare  ham 
hele  Sammenhængen.  Millenius  var  ærekær 
og  ikke  saa  lidt  forfængelig,  han  kunde  ikke  hnde 
sig  i,  at  alle  hans  Bekendte  havde  drevet  med 
ham.    Efter  at  den  fromme  Dame  havde  berøvet 

ham  Troen  paa  de  to  »Millen i u s' er,  gik  han 
saa  vidt  i  sin  Vantro,  at  han  ogsaa  fornægtede 
Tilværelsen  af  den  ene  Da  jeg  talte  med  ham 
sidste  Gang,  var  han  aldeles  vis  paa,  at  der 
aldrig  havde  eksisteret  nogen  Magister  Mil- 
lenius.  Han  betrode  mig,  at  Alt,  hvad  man 
fortalte  om  denne  Personage,  var  Noget,  som 
han  selv  havde  hittet  paa  og  indbildt  sine  Be- 
kendte for  at  »drive«   med  dem. 

—  Men  hvem  trode  han  da,  at  han 
selv  var? 

—  Det  var  det  Ubehageligste:  han  døde  i 
den  Overbevisning,  at  han  var  Raadmand 
Hallen,  og  at  jeg  var  hans  Dobbeltgænger !  — 

»Det  var  en  uhyggelig  Historie«  —  maatte 
selv  Strømberg  indrømme. 

»Jeg  for  min  Part  vilde  ubetinget  have 
kaldt  den  et  »rædsomt  Æventyr«  —  hvis 
jeg  ikke  havde  haft  min  ærede  Landsmands 
Troværdighed  til  Borgen  for,  at  der  ikke  er 
broderet  saa  meget  som  et  Sting  paa  den  hele 
Fortælling«  —  smilede  Sprinkel  med  en 
Mine,  der  tydede  paa,  at  det  sidste  Tillæg 
skulde  tages  ironisk. 

»Oprigtig  talt:  jeg  vilde  ønske,  at  det 
hele  Billede  kun  var  et  Broderi,  eller  hvad  der 
endnu   vilde   være  mig  kærere,    at   den  Vantro, 

som  vor  udmærkede  Kritiker  saa  høflig  søger 
at  skjule,  var  fuldstændig  beføjet«  —  svarede 
Fortælleren. 

>.  Undskyld  min  Vantro  1  —  vedblev  Sprin- 
kel —  >Jeg  betvivler  hverken,  at  Hr.  Mil- 
lenius  har  troet  paa  Dobbeltgængeriet,  eller 
at  De  har  troet  paa  »Driften« ;  jeg  er  kun 
ikke  i  Stand  til  at  forstaa,  at  Folk,  der  blot 
har  en  Rest  af  sund  Forstand,  skulde  kunne 
blive  Oftere  for  saa  plumpt  anlagte  Drift- 
Planer  som  de  fleste  af  dem,  vi  i  Dag  har 
hort  omtale.« 

>.wSkal  vi  nu  ikke  være  enige  om  at  vælge 
ét  andet  Æmne?«  —  spurgte  Strømberg 
med  et  Blik,  der  først  som  et  Cirkulære  gik 
rundt  mellem  hans  Landsmænd  og  derpaa 
blev  afleveret  til  Skeptikeren,  uset  af  Mod- 
tageren. 

»Vi  vælger  et  andet  Æmne!«  —  lød  det 
i  Kor. 

—  Har  Sprinkel  nu  ikke  Noget  at  for- 
tælle, forelæse  eller  foredrage  for  os,  mens 
Solen  tørrer  Jorden  efter  Regnbygen. 

—  Nej,  jeg  har  ikke  noget  Manuskript 
med,  og  Fortæller  er  jeg  ikke! 

—  Almgren  har  et  Manuskript  med! 
Almgren  skal  oplæse  det! 

—  Ja,  ja!  Almgren  skal  forelæse  os  et 
Æventyr ;  nu  har  vi  faaet  saa  mange  sandfærdige 
Historier ! 

Almgren  var  Alvorsmanden  blandt  os. 
Han  bar  blandt  andre  Kælenavnet  Prædikatet 
»den  tyste  Asen«  efter  Vidar,  hans  valhalske 
Forbillede.  Han  var  en  udmærket  dygtig 
Kunstner,  men  i  Modsætning  til  et  Par  af  hans 
Kammerater,  der  daglig  bragte,  utallige  Udkast 
til  Verden  og  straks  foreviste  dem  for  Alverden, 
lod  han  Ingen  vide,  hvad  han  foretog  sig, 
førend  han  en  skøn  Dag  havde  et  fuldført 
Maleri  færdig;  hans  Skitser,  Studier  og  ufuld- 
førte Arbejder  fik  Ingen  at  se;  hvad  han 
tænkte  paa,  fortalte  han  nødig.  »Hvad  der 
endnu  ikke  er  gjort,  skal  man  nødig  fortælle,« 
var  hans  ^Valgsprog.  Alle  var  derfor  enige 
om,  at  man  kunde  vente  sig  de  mest  uforud- 
sehge  Overraskelser  af  denne  tavse  Yngling, 
men  at  han  paa  én  Gang  skulde  optræde  som 
Æventyrdigter,  slog  alligevel  de  Fleste  af  os 
med  Forbavselse. 

Almgren  viste  derimod  ikke  Spor  af 
Overraskelse  ved  den  nye  Værdighed,  der  var 
blevet  ham  tildelt.  ]Qg  havde  ofte  beundret 
det  Mesterskab,  hvormed  han  altid  vidste  at 
holde  gode  Miner  til  hvilket  som  helst  Spil, 
II.  16 

men  denne  Gang  overgik  han  sig  selv.  Han 
tog  aldeles  rolig  sin  Lommebog  frem  og  læste: 

X. 

ÆT  ÆVENTYR  I  PARIS. 

I  Dauphine-Gaden  ligger  en  gammel  for- 
falden Gaard  .   .   .« 

—  Er  det  den,  hvori  Du  selv  bor? 

—  Stille!     »I  Dauphine-Gaden  .  .   .« 
Videre  kom  Alm gren  ikke,  ti  i  det  Samme. 

kastede  han  Øjet  ud  i  Gaarden,  hvor  et  Par 
Herrer  med  Damer  til  Æsels  kom  ridende  ind  i 
lystigt  Trav.  Bogen  faldt  ham  ud  af  Haanden, 
Ordene  døde  paa  hans  Læber,  som  det  hedder  i 
Romanerne,  og  han  blev  siddende  som  forstenet. 

—  Hvad  er  der? 

—  Har  Bankos  Aand  vist  sig  .  .  . 

—  Ridende  paa  et  Æsel? 

Alle  vilde  nu  storme  hen  for  at  se,  hvad 
det  var,  der  havde  gjort  denne  magiske  Virk- 
ning, men  Alm  gren  rejste  sig  hurtig,  mødte 
dem  med  et  alvorsfuldt  Aasyn  og  udbredte 
Arme.  Æor  min  Skyld:  Lad  være  at  gaa  til 
Vinduet!  ^ 

Man  standsede,  men  studsede.  Han  tog 
ganske   rolig   Bogen   op,    stak   den   i   Lommen, 

hviskede  to  Ord  til  Strømberg-,  greb  sin  Hat 
og  skyndte  sig  ud. 

Denne  pludselige  Afbrydelse  fremkaldte 
naturligvis  en  større  mimisk  Forestilling  af 
spørgende  Blikke  og  tilsvarende  Hovedrysten, 
anelsesfulde  Miner  og  betænkelige  Skuldertræk. 
Sprinkel,  der  var  saa  videbegærlig  (for  ikke 
at  sige  nysgerrig),  som  kun  en  Belletrist  paa 
Stof-Jagt  kan  være,  trak  den  Ene  efter  den 
Anden  hen  i  en  Krog  for  at  udspørge  os,  men 
de  Fleste  af  os  vidste  ingen  Ting,  et  Par  af 
Svenskerne  vidste  kun,  at  Strømberg  var  den 
Eneste,  der  muligvis  havde  Nøglen  til  Gaaden, 
og  Strømberg  afviste  alle  Spørgsmaal  med 
den  Forsikring,  at  han  ikke  var  berettiget  til 
at  give  nogen  Forklaring  over,  hvad  hans  Ven 
ønskede  at  beholde  for  sig  selv.  Ikke  en  Gang 
saa  meget  som  en  benægtende  eller  bekræftende 
Mine  fik  Sprinkel  til  Svar  paa  nogen  af  de 
skarpsindige  Gisninger,  han  fremsatte  i  spørgende 
Form. 

Det  er  bedst  at  gaa  lige  til  Kilden,  tænkte 
han,  og  løb  ud  i  Haven  efter  Almgren. 

Næppe  var  han  uden  for  Døren,  før  samt- . 
lige  Svenskeres  Ansigter  som  ved  et  Trylleslag 
fik    det    Udtryk,    hvormed    Oldtidens    Avgurer 
skal    have    hilst    hinanden,    naar    de    mødtes. 

16* 

Først  nu  forstod  vi  andre  Skandinaver,  at 
det  var  vor  skeptiske  Ven,  der  var  udkaaret 
til  »Æmne«  —  for  Driften.  Nu  satte  vi  ogsaa 
et  lignende  Ansigt  op. 

»Lad  ham  ha' et!«  —  sagde  Vermundsen. 

»For  mig  gerne!«    —   istemte  Granborg. 

»Naar  alle  Andre  er  enige,  saa  skal  jeg 
ikke  fremkalde  nogen  Splid! c   —  mente  jeg. 

Strømberg  var  allerede  ude  i  Gaarden 
hos  de  Nykomne,  i  hvem  jeg  nu  genkendte 
et  Par  af  hans  og  mine  Fællesbekendte,  to 
lystige  franske  Billedhuggere,  der  i  Selskab 
med  deres  Yndlingsmodeller  gjorde  en  Søndags- 
udflugt i  det  Grønne.  Han  havde  umaadelig 
travlt  med  at  fortælle  dem  Noget,  og  for  den, 
der  er  vant  til  at  udtyde  de  Telegraftegn, 
hvormed  Franskmændenes  Gestikulation  ledsager 
enhver  Samtale,  var  det  tydeligt,  at  han  gjorde 
et  Forslag,  som  af  de  unge  Kunstnere,  og  især 
af  de  overgivne  Pariserpiger,  blev  antaget  med 
den  mest  lattermilde  Begejstring. 

Lidt  efter  kom  Al mgr en  og  Sprinkel  ind. 
Den  Sidste  var  øjensynlig  stærkt  optaget  af  de  en- 
kelte Ord,  han  havde  lokket  ud  af  »den  tavse  As«, 
og  tilhviskede  mig:  »Undskyld,  at  jeg  ikke  efter 
Aftale  kan  følge  Dem  til  Paris  nu!  Jeg  anser 
det  for  min  Pligt  ikke  at  forlade  Al  mgr  en. 

»Bryd  Dem  ikke  om  mig!«  —  svarede  jeg, 
og  efter  at  jeg  havde  sagt  Selskabet  »Farvel« 
og  ønsket  det  »God  Fornøjelse«,  skyndte  jeg 
mig  tilbage  til  Paris,  hvor  jeg  ved  Ankomsten 
traf  et  Telegram,  der  tvang  mig  til  samme 
Aften  at  pakke  min  Rejsekuffert  og  overdrage 
en  Ven  at  bringe  de  andre  Nordboer  min 
Afskedshilsen. 

Jeg  havde  næsten  glemt  den  paabegyndte 
Spøg,  da  jeg  fjorten  Dage  senere  mødte  Sprinkel 
herhjemme  og  gennem  ham  modtog  en  Hilsen 
fra  vore  fælles  Rejsevenner.  Mellem  disse  kom 
ogsaa  Almgren  paa  Tale. 

»Ja,  De  har  vel  hørt  Enden  paa  hans 
Æventyr  ude  i  Montmorence?«  —  spurgte  han. 

Nu  randt  Spasen  mig  i  Hu,  og  jeg  blev 
naturligvis  meget  nysgerrig  efter  at  erfare, 
hvilket  Udfald  Driften  havde  faaet. 

Han  betrode  mig  da  med  øjensynligt  Selv- 
behag, at  der  af  Mødet  derude  havde  udviklet 
sig  »en  meget  alvorlig  Historie«,  hvori  han  selv 
var  kommet  til  at  spille  en  temmelig  betydelig 
Rolle. 

Den  ene  af  Damerne  i  den  Karavane,  som 
havde  gjort  et  saa  paafaldende  Indtryk  paa 
Almgren,  var  nemlig  —  efter  hvad  han  fortalte 
—   en    meget    fornem    spansk   Dame,    der    var 

flygtet  fra  sine  Forældre  og  havde  giftet  sig 
med  den  unge  franske  Forfatter  Jules  Gabet, 
der  blindt  hen  føjede  hende  i  alle  hendes  smaa 
Kapricer,  selv  naar  hun  fik  Lyst  til  at  ride  paa 
Æsler  i  Regnvejr,  men  som  derimod  var  for- 
færdelig skinsyg  paa  enhver  Person,  hvem  hans 
skønne  Halvdel  havde  værdiget  et  Øjekast,  og 
særlig  paa  Almgren,  som  ved  et  Tilfælde 
var  bleven  indført  i  Familien  og  i  høj  Grad 
havde  tildraget  sig  hendes  Opmærksomhed. 
Ulykken  havde  villet,  at  den  tavse  Svensker  en 
Gang  under  et  Besøg  skulde  tabe  et  Brev,  som 
Spanierinden  gemte  og  nægtede  at  vise  Manden ; 
denne  havde  i  sit  Raseri  svoret  at  dræbe  Alm- 
gren, den  første  Gang  han  vovede  sig  over 
hans  Dørtærskel;  hun  havde  desaarsag  sendt 
ham  en  forblommet  Advarsel,  som  hun  siden, 
da  de  mødtes  i  Montmorency,  nærmere  vilde 
forklare,  men  under  denne  Forklaring  var  hendes 
Otello  kommet  til,  der  var  blevet  en  forfærdelig 
Scene  med  Udfordringer,  Besvimelser  o.  s.  v. 
Sprinkel,  der  var  gaaet  imellem  for  at  for- 
hindre Blodsudgydelse,  var  derved  bleven  ind- 
viklet i  Historien,  og  til  Slutning,  da  det  skæbne- 
svangre Brev  kom  for  Dagen  og  viste  sig  at 
være  en  Billet  fra  ham  til  Almgren,  endogsaa 
forfremmet  til  Helt  i  den,  selv  udfordret  o.  s.  v. 

O.  s.  V.  Katastrofen  var  blevet  en  Pistolduel 
mellem  Al  mg  ren  og  Franskmanden,  der  fik 
et  Skud,  dog  ikke  livsfarligt. 

Jeg  havde  selv  engang  tidligere  assisteret 
ved  en  »Duel  paa  Drift«  og  kunde  følgelig  nok 
vide,  hvorledes  Pistolerne  havde  været  ladede, 
men  satte  alligevel  et  alvorligt  Ansigt  op  og 
spurgte:    »Gik  det  virkelig  saa  vidt?« 

»Som  jeg  siger  Dem  1«  —  forsikrede  Sprin- 
kel med  en  Overbevisning,  der  vidnede  om,  hvor 
grundigt  han  havde  modbevist  sin  egen  Paa- 
stand: at  man  blot  kunde  drive  med  dumme 
Personer.  »Fransmanden  var  en  Rædsel  for 
hele  Paris  som  Pistolskytte.  Han  fejlede  aldrig 
Esset  paa  et  Kort.  Lykkeligvis  klikkede  Skudet 
for  ham,  og  i  det  Samme  traf  Almgrens  Kugle 
ham  i  Skuldren!« 

—  Var  De  til  Stede  ved  Duellen? 

—  Om  jeg  var?  —  Jeg  skulde  jo  have 
fortsat,  hvis  Almgren  var  faldet.  Han  havde 
jo  ogsaa  udfordret  mig. 

—  De  slap  altsaa? 

—  Naturligvis!  Et  Par  Dage  derefter  kom 
den  skønne  Spanjerinde  op  til  mig  og  bad  mig 
skyndsomst  forlade  Paris,  da  hendes  Mand  snart 
vilde  være  helbredet  og  da  øjeblikkelig  gøre 
Alvor  af  sin  Udfordring.    Naa!   Jeg  skulde  rejse 

alligevel,  og  der  var  jo  ingen  Grund  til  at  slaas 
med  en  Invalid  —  altsaa  jeg  gav  efter.  Her 
ser  De  hendes  Portræt.    Det  fik  jeg  til  Erindring! 

Med  disse  Ord  viste   han  mig  sukkende  et 
Fotografi  af  den  ene  Model  i  spansk  Dragt. 

Flere  af  mine  ærede  Læsere  og  Læserinder 
har  formodenlig  i  en  vis  Samling  Rejsebilleder 
læst  den  Skitse,  hvori  han  har  beskrevet  dette 
Æventyr  og  besørget  Udstillingen  af  det  be- 
undringsværdige Mod,  den  sjældne  Aands- 
nær\-ærelse  og  den  forbavsende  Diskretion,  som 
det  gav  ham  Lejlighed  til  at  udvikle.  Af  alle 
mine  svenske  Medskyldige  har  naturligvis  ingen 
nænnet  at  berøve  ham  den  stolte  Bevidsthed 
en  Gang  at  have  været  Romanhelt,  men  da 
jeg  nu  en  Gang  er  kommen  ind  paa  dette 
Æmne,  kan  jeg  ikke  længere  bekæmpe  min 
danske  Skrøbelighed.  Efter  at  han  har  haft 
Tid  nok  til  at  glæde  sig  over  Illusionen,  maa 
jeg  have  den  Tilfredsstillelse  at  tænke  mig  den 
Mine,  hvorm.ed  han,  naar  han  ex  officio  som 
Anmelder  har  læst  dette,  vil  udraabe: 
„Drift  -!!!" 


DEN  SORTE  KUGLE. 


llLn  af  de  største  Behageligheder  ved  Rejselivet 
i  Almindelighed  er  den  Hurtighed,  hvormed 
man  gør  Bekendtskaber  under  Vejs. 

Man  kan  herhjemme  i  en  hel  Aarrække, 
Dag  ud  og  Dag  ind,  møde  en  Landsmand  paa 
samme  Sted  og  samme  Klokkeslet,  uden  en 
Gang  at  gøre  sig  den  Ulejlighed  at  forespørge 
sig  om  hans  Navn;  man  kan  bo  halve  og  hele 
Aar  sammen  i  Hus  med  meget  elskværdige  og 
interessante  Mennesker,  uden  nogen  Sinde  at 
have  vekslet  andre  Ord  med  dem,  end  et  »Om 
Forladelse!«  naar  man  i  Hastværk  karambolerede 
paa  Trappen,  og  man  kan,  saa  længe  det  skal 
være,  staa  i  Forretningsforhold  til  fortræffelige 
Folk,  uden  at  Bekendtskabet  kommer  videre, 
end  til  »Goddag  og  Farvel«,  som  det  hedder, 
mens  man  derimod  blot  behøver  at  høre  et 
dansk  »Naa  naa!^<  i  Trængselen  paa  en  engelsk 
Banegaard,  for  øjeblikkelig  at  slutte  sig  til  en 
ubekendt    Landsmand,     eller    at    kævles    med 

samme  Veturin  og  stikkes  af  samme  Myg  i 
la  bella  Italia,  for  at  komme  i  en  saa  fortrolig 
Samtale  med  en  fremmed  Rejsefælle,  at  man 
fortæller  ham  Adskilligt,  som  man  har  betænkt 
sig  paa  at  betro  sine  Fættere  og  Barndoms- 
bekendte. 

Disse  hurtige  Rejsebekendtskaber  har  imidler- 
tid lidt  et  Skaar  ved  Jernbanernes  Indførelse; 
dels  bliver  man  som  oftest  i  en  Kupé  bragt  i 
for  stort  Selskab  til,  at  Samtalen  mellem  de 
enkelte  Rejsefæller  kan  antage  en  mere  for- 
trolig Karakter,  dels  virker  Støjen,  den  be- 
døvende Hurtighed,  hvormed  enhver  Genstand 
synes  at  fare  forbi,  den  hyppige  Standsen  og 
den  idelige  Stigen  ind  og  ud  forstyrrende  paa 
Samtalen,  og  dels  er  man  ved  den  magelige 
Befordring  befriet  for  alle  de  smaa  fælles 
Ubehageligheder,  der  under  Farten  paa  de  gode 
gamle  Landeveje  forenede  Rejseselskabets  Inter- 
esser. Naar  et  Par  Englændere  stiger  ind  i  en 
Kupé,  hvori  der  kun  befinder  sig  en  enkelt 
Rejsefælle,  saa  stikker  de  gerne  Konduktøren 
en  eller  anden  gangbar  Sølvmønt  i  Haanden, 
hvilket  oversat  paa  Landets  Sprog  betyder: 
/^Lad  os  være  fri  for  at  faa  Flere  herind.« 
Derpaa  lukkes  Døren,  Enhver  sætter  sig  til  Ro 
i  sit  Hjørne,  og  saa  studerer  man  sin  Rejsebog, 

sover,  drømmer  eller  digter  i  Stilhed,  til  man 
kommer  til  næste  Hovedstation.  Kommer  man 
ind  ■  i  en  Kupé,  der  er  fuld  af  Tyskere,  saa 
gaar  det  vistnok  livligere  til.  Her  sidder  to 
Probenreutere,  der  med  uhyre  Vigtighed  og 
uhyre  Alvor  holder  uhyre  Foredrag  over  de 
uhyre  Affærer,  som  de  har  gjort  eller  kunde 
have  gjort;  hist  sidder  en  »Hr.  Doktor«,  som 
med  imponerende  Selvbeundring  docerer  Politik 
for  tre  opmærksomme  Damer  i  en  milelang 
Forelæsning;  ved  Siden  af  sig  ser  man  et 
vittigt  Hoved  ivrigt  spillende  »Schafskopf«  med 
sin  Vis-a-vis,  og  lige  over  for  sig  har  man  en 
gammel  Filister,  der  utrættelig  fortsætter  et 
formeligt  Forhør  over:  hvorfra  man  kommer, 
hvorhen  man  rejser,  hvad  man  vil  der,  om 
man  har  Familie  i  Byen,  hvilket  Hotel,  man 
agter  at  tage  ind  paa  —  o.  s.  v.  o.  s.  v.  —  og 
det  er  Altsammen  Noget,  der  snarere  frister 
en  Rejsende  til  at  udgive  sig  for  Døvstum,  end 
til  at  indlade  sig  i  nogen  fortrolig  Samtale. 
Franskmændene,  om  hvis  Snaksomhed  vi  her- 
hjemme har  hørt  saa  meget  fortælle,  er,  mærk- 
værdigt nok,  paa  Rejser  og  lige  over  for 
Ubekendte,  saa  lidt  konversable,  som  deres 
Belevenhed  nogenlunde  kan  tillade  dem  at  være. 
Man   kan   saaledes   godt   rejse  Evropa  igennem 

pr.  Jernbane,  uden  at  komme  i  Samtale  med 
Nogen  under  Vejs. 

Da  jeg  for  nogle  Aar  siden  rejste  fra 
Brlissel  til  Paris,  var  jeg  imidlertid  heldigere. 
I  Ventesalen  traf  jeg  en  Landsmand,  der  hilste 
meget  bekendt  paa  mig  og  spurgte,  om  jeg 
ikke  havde  set  noget  til  vor  fælles  Bekendt, 
Kaptajn  N.  N.,  som  efter  Forlydende  ogsaa 
skulde  have  været  i  Brlissel  i  de  sidste  Dage. 
Kaptajnen  kendte  jeg,  men  Spørgeren  var  mig 
aldeles  fremmed:  han  lod  imidlertid  til  at  være 
saa  overbevist  om,  at  jeg  kendte  ham,  at  jeg 
næsten  maatte  betragte  det  som  en  Uhøflighed 
at  lade  mig  mærke  med  det  Modsatte,  og  da 
jeg  er  mig  bevidst  at  have  en  mere  end  tilladelig 
svag  Hukommelse  for  flygtige  Bekendtskaber, 
saa  holdt  jeg  gode  Miner  og  lod,  som  om. 
Genkendelsen  var  gensidig.  I  Samtalens  Løb 
vilde  jeg  jo  desuden  snart  kunne  komme  efter 
hans  Navn;  muligvis  behøvedes  der  kun  en 
eller  anden  lille  vejledende  Replik  for  at  føre 
mig  paa  rette  Spor,  ti  at  jeg  virkelig  havde 
set  ham  før,  formodentlig  i  et  større  Selskab, 
var  mig  temmeligt  klart. 

Det  var  en  særdeles  smuk  Mand  paa  nogle 
og  tredive  Aar.  Et  meget  omhyggelig  plejet 
Skæg,  et  Par  ualmindelig  fine,  hvælvede  Øjenbryn 

Og  et  smukt  glinsende  sort  Haar  bidrog,  i 
Forening  med  hans  klare,  gennemsigtige  Hud- 
farve og  mere  regelmæssige,  end  udtryksfulde 
Træk,  til  at  gøre  ham  næsten  altfor  smuk  som 
Mandfolk  betragtet.  Da  jeg  spurgte  min 
Erindring,  hvor  jeg  tidligere  havde  set  dette 
Ansigt,  begyndte  den  uvilkaarlig  at  søge  mellem 
de  pyntede  Herrer  i  Balsalene,  ja,  den  kastede 
endog  et  Blik  ind  ad  Frisørernes  Vinduer  paa 
de  kønne  Voksfigurer,  der  udstilles  som  Idealer 
for  friseret  mandlig  Skønhed.  Ogsaa  hans 
Figur  var  ualmindelig  smuk,  og  hans  Klæde- 
dragt syntes  endogsaa  beregnet  paa  at  frem- 
hæve den.  Han  bar,  tros  den  begyndende 
Sommervarme,  en  snæver  tilknappet  Frakke, 
der  med  eller  uden  Bistand  af  Vatfabriken, 
markerede  et  aldeles  uniformsmæssigt  Heltebryst. 

»De  rejser  vel  ogsaa  lige  til  Paris?«  spurgte 
jeg,  da  vi  var  komne  ud  paa  Peronnen. 

»Lige  til  Algier  endogsaa,«  .svarede  han, 
og  tilføjede  straks  efter:  »Det  skulde  jeg  have 
gjort  for  ti  Aar  siden,  —  vil  De  formodentlig 
sige  I  Ja,  nu  er  det  lidt  sent  at  begynde  forfra, 
men  bedre  sent,  end  aldrig!  —  Lad  os  komme 
ind  i  den  Røg-Kupé  der  foran,  dér  er  kun  et 
Par  Passagerer!« 

Og  saa  hoppede  vi  op  i  Kupén:  Den 
indeholdt,  som  min  Ledsager  rigtig  havde  be- 
mærket, kun  to  Personer  foruden  os.  Den  Ene 
lod  til  at  være  en  Hjemfødning,  der  gjorde  sin 
første  Udflugt;  han  løftede  paa  hele  Rejsen 
ikke  Øjnene  op  fra  en  rødtindbunden  Haand- 
bog,  som  han  aabenbart  sad  og  lærte  sig  udenad 
—  formodentlig  var  det  »Bådeckers  Paris«  — 
den  Anden,  der  saa  ud  til  at  være  en  Mand  i 
midt  i  Trediverne,  var  baade  i  Henseende  til 
Dragt  og  Rekvisiter  udrustet  som  en  Turist  af 
Faget. 

>Her  faar  vi  det  jo  aldeles  for  os  selv!« 
bemærkede  min  kønne  Rejsefælle  halv  højt,  i 
Tillid  til  det  danske  Sprogs  Uforstaalighed  for 
Udlændinger.  »Det  er,  saa  vidt  jeg  kan  se,  et 
Par  døvstumme  Beufslugere,  der  har  indtaget 
de  andre  Hjørner.« 

Uagtet  der  ikke  laa  noget  særdeles  Venligt 
eller  Indbydende  i  disse  Ord,  udbredte  de  øje- 
blikkelig et  Udtryk  af  den  inderligste  Glæde 
paa  den  ene  formentlige  Englænders  Ansigt. 
> Landsmænd  —  tror  jeg!<-<  raabte  han  smilende 
og  rykkede  nærmere.  »Det  er  saamænd  de 
første  danske  Ord,  jeg  har  hørt  i  mange  Aar!« 

;^Da  gør  det  mig  virkelig  ondt,  at  de  ikke 

var   bedre   valgte,«    svarede    min    første   Rejse- 
kammerat undskyldende. 

»Siger  ingen  Ting!«  forsikrede  den  Anden 
—  »Jeg  har  en  Gang  ovre  i  Paraguay  omfavnet 
en  gammel  Ulk,  fordi  han  bad  mig  »rejse  til 
Helvede«  paa  Dansk.  De  kan  tro,  at  naar 
man  har  været  tilstrækkelig  længe  udenlands, 
og  paa  en  Gang  faar  sit  Modersmaal  at  høre, 
saa  bliver  man  henrykt  over  Melodien  alene, 
enten  Teksten  lyder  saa  eller  saa.«  Dermed 
var  Bekendtskabet  indledt,  og  inden  et  Kvar- 
ters Forløb  havde  vor  Samtale  antaget  en  saa 
uforbeholden  Tone,  som  om  vi  var  gamle 
Venner. 

Den  sidstkomne  Landsmand  bidrog  især  til 
den  livlige  og  aabne  Konversation.  Han  dannede 
en  gennemført  Modsætning  til  den  Første. 
Smuk  var  han  langt  fra.  Omridsene  i  hans 
Ansigt  var  kantede.  Øjenbrynene  buskede,  og 
Panden  begyndte  allerede  paa  begge  Sider  at 
gaa  for  højt  op  imod  Issen;  hans  Hud  var 
mørk  og  forbrændt  af  Sol  og  Vind,  ja,  en 
Samling  af  blaa  Stænk  paa  den  ene  Kind  viste 
endogsaa,  at  han  havde  været  i  direkte  Be- 
rørelse  med  Ilden;  kort  sagt,  hele  hans  Ydre 
tydede  paa,  at  han  havde  gjort  en  farlig  og 
stormfuld  Rejse  over  Livets  Ocean,  medens 
II.  17 

den  ungdommelige  Ild  i  hans  Øje  og  den  varme 
Interesse,  hvormed  han  i  Samtalen  tog  Parti  i 
enhver  Sag,  vidnede  om,  at  han  alligevel  havde 
været  saa  lykkelig  aldrig  at  lide  Skibbrud. 
Min  anden,  i  det  Ydre  saa  vel  konserverede 
Rejsefælle,  saa  derimod  ud,  som  om  han  havde 
frelst  Skibet,  men  forlist  Ladningen;  hans  Blik 
var  sløvt,  hans  Stemme  kold,  og  kun  en  Gang 
imellem,  naar  han  gjorde  en  spottende  Be- 
mærkning, viste  der  sig  et  træt  Smil  paa  hans 
smukke  Ansigt. 

Saaledes  kom  han  en  Gang  til  at  smile 
over  den  Iver,  hvormed  den  Anden  undersøgte 
Kupéen,  for  at  overtyde  sig  om,  hvorvidt  en 
næsvis  Hveps,  der  var  fløjet  ind  til  os,  virkelig 
var  sluppet  ud  igen  eller  ikke.  »Det  fore- 
kommer mig,  som  om  De  beærer  dette  ubetyde- 
lige Insekt  med  en  aldeles  ufortjent  Opmærksom- 
hed!«  bemærkede  han. 

» Paa  ingen  Maade ! «  —  svarede  den  Anden  — 
>^Qg  jeg  protesterer  lige  frem  imod  det  Udtryk: 
et  ubet>^deligt  Insekt  !<  —  I  en  af  Kampene 
mellem  de  sydamerikanske  Republiker  har  et 
Insekt  af  samme  Størrelse  en  Gang  afgjort  to 
Landes  Skæbne.  Det  stak  den  ene  Anførers 
Hest  saa  ilde,  at  Dyret  blev  galt  og  styrtede 
ned    ad    en   Skrænt    med   sin   Rytter;    dermed 

var  Hæren  uden  Anfører,  og  dermed  var  Slaget 
tabt,  og  dermed  var  det  ene  Land  prisgivet  til 
det  andet.« 

—  Saa  tager  jeg  mine  Ord  tilbage.  Det 
var  en  Flue,  der  udrettede  mere,  end  en  Elefant, 
og  jeg  skal  for  Fremtiden  respektere  baade 
Myg  og  Skarnbasser  som  Væsener,  der  har  en 
mægtig  Indflydelse  paa  Verdens  Gang! 

—  Ja  ja !  De  spotter  —  men  er  De  vis  paa, 
at  Deres  egen  Skæbnes  Vægtskaal  ikke  i  et 
Øjeblik  har  staaet  eller  ikke  i  et  Øjeblik  kan 
komme  til  at  staa  saaledes,  at  der  kun  behøves 
en  Flues  Tyngde  for  at  bringe  den  ene  Skaal 
til  at  stige,  og  den  anden  til  at  synke? 

—  Jeg  har,  oprigtig  talt,  aldrig  tænkt  der- 
over. Har  De  maaske  gjort  Erfaringer  i  denne 
Henseende  ? 

»Aa  jaU  —  svarede  den  Anden  med  et  let 
Suk  og  tilføjede  efter  et  Øjebliks  Pavse:  »Jeg 
stod  en  Gang  ved  Maalet  for  alle  mine  Ønsker. 
Lykkens  Tempel  havde  aabnet  sine  Døre  for 
mig,  jeg  satte  allerede  Foden  paa  Tærskelen 
og  tænkte:  Om  et  Øjeblik  er  Du  optaget 
blandt  de  Saliges  Tal.  Da  kastede  min  Vasker- 
kones lille  Dreng  en  sort  Kugle  for  mig,  og 
den  afgjorde  hele  min  Skæbne.  Jeg  faldt 
igennem;  jeg  gik  Glip  af  min  Kæreste,  af  min 

Eksamen,  af  Rigdom  og  Konneksioner,  Familie- 
liv og  Fædreland  —  kort  sagt:  af  hele  min 
Fremtidslykke.« 

—  En  sort  Kugler  —  det  vil  sige  billed- 
lig talt? 

—  Nej,  det  vil  sige  bogstaveligt.  Her 
er  den! 

Med  disse  Ord  tog  han  et  prægtigt,  bril- 
lanteret Guldur  op  af  Lommen  og  viste  os  en 
lille  sort  Stenkugle,  der  v-ar  anbragt  som  Ber- 
loque  ved  Kæden.  Det  var  en  af  de  smaa 
Marmorkugler,  som  Fabrikerne  ved  Kiifhauser- 
bjærget  producerer  i  millionvis,  og  som  i  Alpe- 
landene benyttes  som  Projektiler  af  de  fattigere 
Jægere,  medens  de  hos  os  kun  søges  af  Smaa- 
drengene  som  Legetøj. 

»Der  ser  De  den  Kugle,  som  fældede 
min  Lykke.  Dersom  den  havde  været  af  Bly, 
vilde  jeg  tro,  at  det  var  en  Frikugle,  støbt 
i  Ulvesvælget  af  selve  Samiel<;  —  vedblev  han. 

Det  følger  af  sig  selv,  at  vi  blev  nys- 
gerrige efter  at  høre  denne  skæbnesvangre  Kugles 
Historie.  Vi  tilstod  dette,  og  han  fortalte,  som 
følger : 

»For  ti  Aar  siden  var  jeg  medicinsk  Student 
og  læste  til  Embedseksamen.  Jeg  var  meget 
fattig,   meget  flittig,   meget   forelsket   og  meget 

forknyt   —   det  Ene   var   en   naturlig  Følge   af 
det  Andet. 

Min  Fattigdom  havde  tvunget  mig  til  Flid: 
jeg  maatte  informere,  for  ikke  at  blive  tvunget 
til  at  afbryde  mine  Studier,  og  jeg  maatte 
studere  med  dobbelt  Kraft,  for  ikke  at  blive 
tvunget  til  at  fortsætte  mine  Informationer  alt 
for  længe.  Til  at  deltage  i  mine  mere  heldigt 
stillede  Kammeraters  Fornøjelser  Havde  jeg 
derfor  hverken  Tid  eller  Raad,  og  de  faa  Lej- 
ligheder, jeg  tilfældigvis  fik  til  at  vise  mig  i  en 
eller  anden  Familiekreds,  overbeviste  mig  kun 
om,  at  jeg  var  kantet  og  kejtet,  og  trods  min 
videnskabelige  Dannelse  gjorde  en  daarlig  Figur 
i  Selskab,  naar  jeg  kom  ved  Siden  af  en  be- 
leven Kræmmersvend.  Denne  Overbevisning 
gjorde  mig  mere  og  mere  forknyt;  jeg  undgik 
saa  vidt  muligt  at  vise  mig  paa  en  Kamp- 
plads, hvor  jeg  var  vis  paa  at  blive  over- 
vundet, og  indrettede  mig  snart  et  fuldstændigt 
Eneboerliv  midt  i  Hovedstadens  Menneske- 
mylder. Men  netop  de  stakkels  Eremiter  og 
Klosterbrødre  er  mest  udsatte  for  Elskovs- 
gudens Anfægtelser,  naar  de  en  Gang  vover 
sig  uden  for  deres  Asyl.  Jeg  var  blevet  fem 
og  tyve  Aar,  uden  nogen  Sinde  at  have  talt 
med    en    smuk    Pige,    og    Følgen    deraf    blev 

ganske  naturligt  den,  at  den  første  unge, 
smukke  Pige,  der  kastede  et  Par  venlige  Ord 
og  et  Par  venlige  Øjne  til  mig,  fortryllede  mig 
aldeles.  Da  hun  havde  talt  med  mig  første 
Gang,  var  hun  ikke  alene  min  hele  Fremtids 
Haab,  men  hun  var  tillige  hele  min  Fortids 
Længsel;  alle  Suk  og  Savn  og  Drømme  fra 
mit  Eremitliv  blev  udfyldte  med  hendes  Navn 
—  det  var  fem  Aars  gammel  Kærlighed,  hun 
erobrede  i  fem  Minuter.  Jeg  var,  som  sagt, 
meget  forelsket. 

Det  var  en  Grossererdatter  .   .   .« 
»Hm!«  —  interpunkteredevor  smukke  Rejse- 
fælle og  nikkede   to   tre  Gange  med  et  næsten 
umærkeligt  Smil. 

>Jeg  gjorde  hendes  Bekendtskab  i  Sommer- 
ferien, som  jeg  tilbragte  sammen  med  en 
Kammerat  hos  hans  Fader,  der  var  Skolelærer 
i  en  smuk,  men  ensom  Egn  ude  mellem  Præstø 
og  Vordingborg.  Den  unge  Frøken  var  fulgt 
derud  m.ed  sin  Tante,  Provstens  Frue,  og 
kedede  sig  hj ærtelig  over  det  ensformige  Land- 
liv i  Præstegaarden,  hvor  hun  hverken  havde 
Selskab  eller  Adspredelse.  Provsten  levede 
blot  for  Sognets  Anliggender,  og  af  de  skønne 
Kunster  var  Lhombre  og  Polskpas  de  eneste, 
han  kendte;   Provstinden  var  en  rar,  godmodig 

Kone,  saa  konversabel,  at  man  endogsaa  af  og- 
til  frygtede  for,  at  hun  skulde  overanstrænge 
sig,  men  hun  havde  i  sin  Husholdning  og  sine 
fem  »velsignede  Unger«  et  saa  rigeligt  Stof  til 
Samtale,  at  hendes  Tankeflugt  aldrig  bevægede 
sig  uden  for  den  kære  Præstegaards  fire  Længer; 
saa  var  der  en  gammel,  ugift  Tante  derude, 
men  hun  var  tunghør,  og  saa  var  der  et 
Sognebibliotek,  men  det  indeholdt  kun  almen- 
nyttige og  moralske  Bøger.  Alt  dette  fortæller 
jeg  blot,  for  at  De  skal  kunne  forstaa,  hvor- 
ledes en  Dame,  der  fra  sin  Barndom  havde 
været  omringet  af  rige,  elegante  Tilbedere, 
kunde  fæste  sit  Blik  paa  en  saa  forsvindende 
Størrelse,  som  den  fattige  og  tilbageholdne 
unge  Student. 

Hvor  man  er  den  Eneste,  bliver  man  let 
den  Første  —  det  var  Forklaringen  paa  Sær- 
synet! Den  unge,  smukke  Pige  trængte  til 
Adspredelse,  og  derude  var  jeg  den  Eneste, 
med  hvem  det  morede  hende  at  tale,  men  da 
jeg  af  tilvant  Undseelse  og  Forknythed  holdt 
mig  tilbage,  blev  det  hende,  der  maatte  komme 
mig  i  Møde,  og  jeg  blev  saaledes  den  Første, 
der  kunde  rose  sig  af  slig  Lykke.  Hun  blev 
med  det  Samme  den  Første,  der  havde  vist 
mig  en  slig  Opmærksomhed,   og  i  det  Øjeblik, 

man  bliver  den  Første,  er  man  altid  ^den 
Eneste^.  For  saa  vidt  som  to  Elskende  kun 
søger  deres  Suplement  hos  hinanden,  kunde 
man  næppe  heller  saa  let  finde  et  Par,  der 
bedre  passede  sammen,  ti  vi  udgjorde  to  fuld- 
stændige Modsætninger:  hun  var  rig.  og  smuk, 
og  som  Følge  deraf  fuld  af  Mod,  næsten 
Overmod  lige  over  for  Verden,  og  endnu  blind 
for  sine  egne  smaa  Ufuldkommenheder,  som. 
hun   aldrig   havde   faaet   Tid   til   at   tænke   paa 

—  jeg  var  saa  grim,  som  tilladeligt,  og  saa 
fattig  som  en  Kirkerotte,  men  havde  netop 
derfor  faaet  rigelig  Lejlighed  til  at  lære  Alt, 
hvad  hun  ikke  havde  lært. 

Hun   begyndte   med   at   sætte   Mod   i    mig 

—  det  var  noget  Nyt  baade  for  hende,  der 
kun  var  vant  til  at  imponere  sine  Tilbedere, 
og  for  mig,  der  hidtil  havde  ladet  mig  im- 
ponere af  hvem  som  helst.  Jeg  benyttede  mig 
straks  af  dette  Mod  til  at  sige  hende  Sand- 
heden, saa  snart  hun  fremførte  en  urimelig 
Paastand,  og  den  næsten  komiske  Forbavselse, 
hvormed  hun  hørte  paa  min  Modsigelse,  over- 
beviste mig  om,  at  dette  ogsaa  var  noget 
aldeles  Nyt  for  hende.  »Har  man  hørt  Mage!« 
udbrød  hun  leende.  ^De  siger  mig  lige  i 
Øjnene,    at   jeg    tager    fejl    —    saa    uartig   har 

endnu  aldrig  nogen  Herre  været  imod  mig. 
Men  bliv  kun  ved!  Det  er  uhyre  morsomt.« 
Og  saa  blev  jeg  ved.  Jeg  sagde  hende 
hvert  Øjeblik  Sandheder,  som  hun  aldrig  før 
havde  hørt,  og  hun  saa  imedens  paa  mig 
med  et  skælmsk,  vantro  Smil,  som  om  det 
var  Æventyr,  jeg  fortalte.  Hun  var  for- 
tryllende ! 

Det  var  en  Pige,  der  syntes  opdraget  til 
Dronning  —  det  vil  sige  regerende  og  absolut. 
Hendes  fuldendte  Skønhed  og  den  uforligne- 
lige Ynde,  hvormed  hun  ytrede  sine  vekslende 
Stemninger  og  udtalte  enhver  af  sine  Tanker, 
uden  at  bekymre  sig  om,  hvorledes  den  blev 
optaget,  gjorde  hende  uimodstaalig.  Naar  hun 
tog  en  Bestemmelse,  saa  rettede  Enhver  sig 
uvilkaarlig  derefter,  ti  man  havde  en  Følelse 
af,  at  Ingen  endnu  havde  gjort  hende  imod, 
og  at  man  nødig  vilde  være  den  Første,  der 
vovede  det.  Hun  var  fri  i  sit  Væsen,  fri  som 
en  Dronning,  men  hun  var  ogsaa  uantastelig, 
som  en  saadan.  En  Gang,  da  vi  kom  til  at 
tale  om  Frieri,  sagde  hun  med  en  aldeles 
overtydende  Sikkerhed :  »Dersom  Nogen  vovede 
at  fri  til  mig,  førend  jeg  havde  givet  ham  Lov 
dertil,  saa  fik  han  øjeblikkelig  en  Kurv,  om 
jeg  endogsaa  syntes   nok  saa  godt  om  ham.«^ 

Det    var    for    mit    Vedkommende    en     meget 
værdifuld  Oplysning- 1 

Mod  Slutningen  af  Ferien  kom  Gros- 
sereren derud,  for  at  hente  sin  Datter;  det  var 
€n  jævn,  godmodig  Mand,  saa  lige  frem  og  fri 
for  Standsfordomme,  som  det  er  muligt  for 
■en  Halv-Millionær  at  være.  Man  mærkede 
meget  snart,  at  han  ikke  var  Mammonsdyrker, 
men  kun  opdyngede  sine  Rigdomm.e  som  Offer 
til  den  eneste  Afgud,  han  tilbad  —  Datteren 
nemlig.  ;>Min  Flora«  —  sagde  han  en  Gang,  da 
der  i  Præstegaarden  blev  talt  om  Arrangements- 
partier  —  ■2ha*>  altid  haft  sin  egen  Vilje,  og 
skal  altid  faa  Lov  at  have  den,  saa  længe 
det  kommer  an  paa  mig.  Om  selve  Baron 
Rotschild  kom  og  friede  til  hende,  men  ikke 
faldt  i  hendes  Smag,  saa  skulde  jeg  saamænd 
ikke  lægge  et  eneste  godt  Ord  ind  for  ham. 
Bad  hun  mig  derimod  om  mit  Samtykke  til 
at  gifte  sig  med  en  ung  Mand,  der  ikke 
ejede  Andet  end  sit  glatte  Ansigt  og  hendes 
Kærlighed,  saa  skulde  jeg  som  god  Fader 
ikke  lægge  to  Straa  o\^er  Kors  for  at  spærre 
dem  Vejen  til  Brudeskamlen.«  Det  var  jo 
ogsaa  en  meget  imødekommende  og  værdifuld 
Oplysning  I 

Aftenen  før  hans  Afrejse  var  der  et  lille 
Selskab  hos  Provstens,  og  jeg  var  blandt  de 
Inviterede.  Om  Eftermiddagen  spadserede  vi 
ude  i  Haven.  Flora  gik  med  den  gamle  døve 
Frøken,  og  jeg  fulgte  efter  med  to  af  »de 
velsignede  Unger«.  Paa  en  Gang  vendte 
Blomstergudinden  sig  om  til  mig  med  den 
guddommelige  Replik:  *De  rejser  naturligvis 
ogsaa  i  Morgen?« 

—  »Jeg  vilde  gerne  .  .  .<  Mere  fik  jeg 
ikke  sagt.  —  »Vilde  er  det  Samme  som  Vil, 
og  Vil  er  det  Samme  som  Kan,«  afbrød  hun 
mig,  og  vendte  sig  dermed  om  mod  Faderen, 
der  tillige  med  Provsten  stødte  til  os  fra  en 
Sidegang.  »Vi  kan  faa  Rejseselskab  til  Byen, 
lille  Papa!  Er  det  ikke  heldigt:  Hr.  Møller 
skal  ogsaa  rejse  i  Morgeni«  Denne  Under- 
retning var  for  den  Gamle  en  passende  An- 
ledning til  at  byde  mig  en  Plads  i  Vognen,  og 
dette  Tilbud  var  det  Samme  for  mig  som  en 
Friplads  i  den  syvende  Himmel.  Jeg  takkede 
naturligvis,  var  henrj^kt  hele  Aftenen,  gjorde 
mig  rejsefærdig  om  Natten  og  rullede  til  Byen 
næste  Morgen.     Ak,  hvilken  Rejse! 

Under  Vejs  vandt  jeg  den  gamle  Gros- 
serers hele  Bevaagenhed.  Han  forsikrede  mig, 
at  det  havde   været  ham  en  stor  Fornøjelse  at 

gøre  mit  Bekendtskab,  og  at  det  skulde  være 
ham  en  endnu  større,  om  han  kunde  faa 
Lejlighed  til  at  fortsætte  det.  »Det  vil  Fader 
let  kunne  faa«  —  tog  Flora  indsmigrende  til 
Orde.  .Du  har  flere  Gange  skændt  paa  mig, 
fordi  jeg  er  blevet  ked  af  at  læse  Fransk  med 
vor  gamle  Professor,  og  derfor  har  jeg  nu 
søgt  at  overtale  Hr.  Møller,  der  eksellerer  i 
de  levende  Sprog,  til  at  give  mig  et  Par 
Timer  om  Ugen.  <  —  »Det  var  jo  herligt!«  — 
svarede  Grossereren.  Der  havde  rigtig  nok 
aldrig  før  været  Tale  om  Sligt,  og  jeg  var 
langt  fra  at  tiltro  mig  Dygtighed  nok  til  at 
fortsætte  Professorens  Lektioner,  men  Frøken 
Flora  saa  paa  mig  med  et  Blik  saa  sikkert 
og  saa  gennemtrængende,  at  det  var  mig 
umuligt  at  gøre  Indvendinger.  Jeg  var  en- 
gageret ! 

Det  blev  mine  lykkeligste  Timer,  disse 
franske  Timer.  Meget  Fransk  blev  der  rigtig 
nok  ikke  læst  i  dem,  ti  saa  snart  en  ^Sætning 
faldt  lidt  vanskelig,  saa  udbrød  min  skælmske 
Elev:  ./Det  er  saa  svært  —  det  springer  vi 
over^<  —  og  naar  jeg  var  midt  i  en  Forklaring 
over  de  forskellige  Betydninger  af  et  Ord, 
stansede  hun  mig  med  den  Forsikring,  at  nu 
havde  jeg  lært  hende  Gloser  nok  for  den  Gang: 

•hun  havde  tusinde  Ting  at  spørge  mig  om, 
som  interesserede  hende  langt  mere.  Saa  gav 
hun  sig  til  at  holde  Forhør  over  mig,  og  jeg 
maatte  fortælle  hende  Alt,  hvad  der  var  hændt 
mig  siden  den  sidste  franske  Time. 

Især  holdt  hun  stræng  Inkvisition  med 
Hensyn  til  mine  Besøg  hos  en  Familie,  som 
jeg  en  Gang  var  kommen  til  at  nævne  for 
hende.  Det  var  en  Embedsmands  Enke  og 
hendes  to  Døtre,  et  Par  Smaapiger,  hvoraf 
den  ene  endnu  gik  i  'Skole,  og  den  anden 
nylig  var  konfirmeret.  Baade  Moder  og  Døtre 
forfærdigede  kunstige  Blomster,  og  havde  ved 
denne  lille  Industri,  i  Forening  med  en  ube- 
tydelig Pension,  vidst  at  skaffe  sig  en  uaf- 
hængig, om  endogsaa  tarvelig  Eksistents.  Jeg 
havde  kort  Tid  i  Forvejen  ved  et  Tilfælde 
gjort  Familiens  Bekendtskab,  i  det  jeg  som 
Nabo  og  vordende  Læge  havde  faaet  Lejlighed 
til  at  yde  disse  fortræffelige  Mennesker  lidt 
Bistand  en  Gang,  da  den  ældste  Datter  var 
kommet  til  at  skolde  sin  Arm  temmelig  slemt, 
og  siden  den  Tid  besøgte  jeg  dem  jævnlig, 
for  at  se  til  »min  første  Patient«,  som  den 
hlle  Konstance  siden  kaldte  sig.  Den  over- 
ordenlige Interesse,  hvormed  Frøken  Flora 
siden   den   Tid   bestandig   erkyndigede    sig   om 

hendes  Befindende,  om  mine  Besøg,  om  vore 
Samtaler  o.  s.  v.  blev  mig  til  sidst  paafaldende, 
og  da  jeg  en  Gang  spurgte  hende  om  Aar- 
sagen  til  denne  usædvanlige  Deltagelse,  kom 
hun  mod  sin  Vilje  til  at  røbe  den.  Hun  blev 
pludselig  saa  rød  som  en  Provencerose,  og 
spurgte  med  funklende  Øjne,  om  jeg  trode,  at 
hun  var  skinsyg?  Dette  Svar  var  paa  en 
Gang  saa  smigrende  og  saa  truende,  at  jeg  et 
Øjeblik  blev  staaende  maalløs,  og  et  eneste 
Øjeblik  er  jo  nok  for '  en  Kvinde  til  at  gen- 
vinde sin  Fatning:  hun  brast  i  Latter.  Det  var 
over  min  og  hele  mit  Køns  grænseløse  Ind- 
bilskhed,  sagde  hun,  men  da  hun  var  færdig 
med  at  le,  tilføjede  hun  dog:  »For  Resten 
vil  jeg  tilstaa,  at  dersom  jeg  var  forlovet  eller 
gift  med  en  Læge,  taalte  jeg  ikke,  at  han 
gjorde  Sygebesøg  hos  en  saa  smuk  Pige,  som 
Deres  lille  Konstance.«  De  kan  begribe,  hvor 
henrykt  jeg  -blev! 

—  »Over  hendes  Urimelighed!«  —  suplerede 
vor  smukke  Rejsefælle.  »Men  bliv  ikke  vred, 
fordi  jeg  afbryder  Dem!  Historien  interesserer 
mig  mere,  end  De  tror.« 

Møller  vedblev:  »En  Gang,  da  vi  skulde 
begynde  en  Time,  fortalte  hun  mig  med  sit 
sædvanlige  skælmske  Smil,  at  hun  aldeles  ikke 

havde  forberedt  sig.  —  »Men  det  er  jo  ogsaa 
omtrent  ligegyldigt.  Nu  kan  De  en  Gang 
forberede  Dem  paa  Noget.« 

—  Jeg!  —  Paa  hvad? 

—  Paa  et  Bal! 

—  Jeg,  der  aldrig  har  danset! 

— -^  De  maa  tage  Timer!  Saaledes  har 
jeg  gjort. 

—  Det  er  Deres  Spøg,  Frøken!  * 

—  Paa  ingen  Maade.  Jeg  har  nu  lært 
saa  Meget,  som  jeg  behøver,  og  er  Dem  sær- 
deles taknemmelig  derfor;  nu  er  det  Dem^ 
der  skal  vise,  at  De  ikke  er  tungnem.  I  Dag 
fjorten  Dage  giver  min  Fader  et  stort  Bal  i 
Anledning  af,  at  hans  eneste  Datter  opnaar 
den  farlige  Alder:  tyve  Aar.  Vil  De  være 
den  eneste  Ridder,  der  vægrer  sig  ved  at  tage 
Del  i  Turneringen? 

—  Kunde  det  virkelig  more  Dem  at  se 
mig  figurere  som  Ridder  af  en  saa  bedrøvelig 
Skikkelse,  som  den,  hvormed  jeg  vilde  møde 
for  Skrankerne?  Befal  mig  saa  heller  at  rejse 
til  Babylon,  for  at  hente  Dem  en  Haandfuld  af 
Kejserens  Skæg  eller  en  af  hans  Fortænder! 

—  Jeg  befaler  ikke,  jeg  beder  kun,  og 
husk  paa,  at  det  er  min  første  Bøn!  Naar  jeg 
ser   Dem    paa    Ballet,    vil   jeg    betragte    Deres 

Ridderprøve  som  bestaaet,  og  De  har  saaledes 
hverken  nødig  at  paakalde  Oberons  eller  Titanias 
Hjælp.     Kommer  De  saa? 

Det  var  naturligvis  umuligt  at  sige  Nej, 
og  følgelig  sagde  jeg  Ja.  Vel  havde  jeg  heller 
set  et  nyt  Fag  lagt  til  mine  Eksamensstudier, 
end  underkastet  mig  dette  latterlige  Danse- 
kursus, men  det  kunde  jo  ikke  være  ander- 
ledes. Sdm  Fortidens  vandrende  Riddere  gav 
jeg  mig  straks  til  at  søge  efter  en  venligsindet 
Troldmand,  og  ved  Hjælp  af  Adresseavisen 
fandt  jeg  Dagen  efter  en  saadan.  Han  kaldte 
sig  Ruff,  tror  jeg.  Kærlighed  gør  Under- 
værker, og  i  tre  Timer  lærte  denne  Hekse- 
mester mig  de  dæmoniske  Bevægelser,  som 
man  kalder  Vals,  Polka  og  Galop;  Masurka 
viste  sig  derimod  at  være  et  højere  Mysterium, 
hvori  jeg  ikke  saa  hurtigt  kunde  blive  indviet, 
men  »Man  kan  godt  gøre  sin  Lykke  uden 
den«   —  forsikrede  han  mig  trøstende. 

Jo  mere  det  skæbnesvangre  Bal  nærmede 
sig,  jo  mere  tiltog  alligevel  min  Angst.  Aftenen 
forud  gjorde  jeg  mig  et  Ærinde  hen  til  Gros- 
sererens, for  om  muligt  at  finde  paa  en  eller 
anden  Udflugt,  der  kunde  skaffe  mig  Dispensa- 
tion. >.Gud  bevares!^  udbrød  Flora  leende, 
saa  snart  hun   mærkede,   hvorom  Talen  var  — 

»De  har  jo  Deres  fulde  Frihed.  Den  lille 
Konstance  fylder  maaske  ogsaa  Aar  i  Morgen, 
og  jeg  vil  ikke  berøve  det  søde  Barn  en  kær 
Gæst.  Husk  blot  at  sende  os  Afbud,  hvis  De 
skulde  faa  Forfald!«  —  og  saa  løb  hun  sin 
Vej  og  overlod  mig  til  sine  seks  Tanter.  De 
saa  først  paa  mig,  derpaa  saa  de  paa  hverandre, 
og  saa  slog  de  Hænderne  sammen  og  saa  op 
mod  Himlen. 

»Jeg  vil  da  haabe,  at  De  skønner  mere 
paa  Deres  Lykke,  end  som  saa!«  —  mumlede 
Tante  Jane. 

»Jeg  skulde  da  tro,  at  De  kan  stave  og 
lægge  sammen!«  —  udbrød  Tante  Bine. 

»Jeg  antager  da,  at  De  kender  Flora!«  — 
peb  Tante  Tea. 

»Jeg  véd  ikke,  om  De  har  hørt,  at  hendes 
Fætter,  Løjtnanten,  kommer  til  Byen  i  Morgen!« 
—  hvislede  Tante  Cille. 

De  andre  Tanter  sagde  ingen  Ting.  De 
rystede  blot  paa  Hovedet  og  blev  ved  at  se 
op  mod  Himlen;  men  da  den  gamle  Karen 
lukkede  mig  ud  ad  Gadedøren,  saa  smiskede 
hun:  »Herren  skulde  bare  vide,  hvad  jeg  véd, 
saa  betænkte  han  sig  ikke  paa  at  komme!« 

Jeg  betænkte  mig  heller  ikke  mere.  Næste 
Aften  paa  Klokkeslaget  stod  jeg  fiks  og 
"•  18 

færdig,  da  en  af  mine  Kammerater,  der  ogsaa 
var  inviteret,  kom  for  at  hente  mig.  Jeg  var 
udstyret  med  en  Elegance,  der  næsten  vakte 
min  egen  Beundring:  en  overordentlig  vel- 
lykket Frisure,  splinter  nye  sorte  Klæder  og 
et  mageløst  dejligt  broderet  Halstørklæde,  som 
den  lille  Konstance  havde  foræret  mig,  et  Par 
lakerede  Støvler,  saa  nye  og  saa  smaa,  at 
jeg  næsten  ikke  vidste,  hvilket  Ben  jeg  skulde 
staa  paa,  en  Hat,  der  kom  lige  fra  Hatte- 
mageren —  rigtig  nok  for  anden  eller  tredje 
Gang  —  og  —  uhyre  Luxus!  —  et  Par 
virkelig  franske  Glacé-Hansker! 

>Dersom  Du  ikke  gør  din  Lykke  i  Aften«  — 
sagde  min  Ven,  da  han  havde  betragtet  mig  fra 
øverst  til  Nederst  —  »saa  gør  Du  den  aldrig.« 
Jeg  tænkte  selv  noget  Lignende,  og  vi  fik  Ret 
begge  To.  I  min  overvættes  Glæde  vilde  jeg 
danse  Gulvet  en  Gang  rundt,  for  at  vise  ham 
min  Færdighed  i  den  nye  Kunst,  men  —  ved 
det  første  Sving  traadte  jeg  paa  denne  ulykke- 
lige sorte  Kugle,  som  Vaskerkonens  lille  Peter 
havde  efterladt  sig  paa  Gulvet,  da  hans  Moder 
bragte  mig  det  nystrøgne  Linned.  Min  højre 
Fod  gled  ud,  mit  venstre  Knæ  berørte  Jorden, 
og  mine  herlige  glinsende  sorte  Benklæder, 
der    rimeligvis    maa    have    været  .  forbrændte    i 

Farvningen,  havde  i  samme  Øjeblik  tre  gabende, 
uhelbredelige  Revner!  —  Der  laa  jeg,  og  der 
laa  alle  mine  Balforhaabninger ! 

Jeg  behøver  naturligvis  ikke  at  fortælle 
Dem,  at  Forberedelserne  til  Ballet  aldeles  havde 
udtømt  mine  Finanser,  og  at  min  Garderobe 
paa  den  Tid  ikke  kendte  til  Dubletter,  aller 
mindst  af  Gallastykker.  Da  vi  havde  spildt 
tilbørlig  Tid  med  unyttige  Beklagelser  og  Under- 
søgelser, gjorde  min  Ven  mig  et  opofrende 
Tilbud.  Han  vilde  blive  hjemme  og  overlade 
mig  sine  Unævnelige :  Akillevs  maatte  for  denne 
Gang  kæmpe  i  Patroklos's  Rustning  1  Dette 
Forslag  foranledigede  selvfølgelig  en  langvarig 
Væddestrid  i  Høj  modighed,  der  først  endte, 
da  min  Kammerat,  kostumeret  som  halv  Bal- 
kavaler og  hel  Sanskulot,  tilkastede  mig  de 
omtalte  Rustningsstykker.  Rørt  over  hans 
Venskab,  trak  jeg  dem  endelig  paa  —  men 
ak!  —  hans  Underdel  stod  ikke  i  Forhold  til 
hans  Ædelmodighed:  mine  Ankler  var  aldeles 
ubedækkede,  og  det  var  mig  næppe  muligt  at 
gaa,  end  sige  at  danse  i  disse  alt  for  trange 
Pantalons.  Vi  spildte  nu  atter  en  god  Stund 
med  frugtesløse  Beklagelser;  men  min  Kamme- 
rats Venskab  var  endnu  ikke  trættet.  )Vent 
et    Øjeblik!    Jeg    véd,    hvor    der    er    et    Par!«: 

1 8* 

raabte  han,  og  for  ned  ad  Trapperne.  Det 
blev  et  langt  Øjeblik.  Efter  i  halvanden  Time 
at  have  krydset  om  paa  de  æventyrligste 
Ekspeditioner,  for  at  søge  Ejermanden  til  be- 
meldte »Par«,  kom  han  modfalden  tilbage  med 
den  Efterretning,  at  Fyren  var  rejst  til  Køge 
og  havde  taget  dem  med.  »Lad  os  ikke  tænke 
mere  derpaal  Jeg  bliver  hjemme  hos  Dig  i 
Aften«  —  sagde  den  ærlige  Sjæl  —  »Her  har 
jeg  en  Hummer  og  en  halv  Flaske  Punsch  til 
at  hjælpe  paa  Aftensmaden,  cg  naar  vi  har 
spist,  kan  vi  spille  Dam,  saa  faar  vi  vel  Has 
paa  den  Aften!« 

Jeg  takkede,  baade  for  hvad  han  havde 
gjort,  og  for  hvad  han  havde  tænkt  at  gøre, 
men  bad  ham  nu  blot  bevise  mig  den  eneste 
Tjeneste,  han  var  i  Stand  til  at  yde  mig, 
nemlig  skyndsomst  at  gaa  hen  til  Grossererens, 
og,  saa  vidt  muligt,  undskylde  min  Udeblivelse. 
»Det  skal  jeg,  min  Ven!  Du  kan  stole  paa  min 
Veltalenhed!«  —  forsikrede  han,  og  saa  skyndte 
han  sig  afsted. 

Nu  ligger  denne  Aften  saa  langt  borte, 
at  jeg  kan  betragte  den  med  en  vis  Ro,  ja 
endogsaa  med  et  vist  Smil.  Jeg  kan  derfor 
godt  forstaa,  at  Beskrivelsen  over  min  Ulykke 
snarere  gør  et  komisk,   end   et  tragisk  Indtryk. 

> Kærlighed  uden  Strømper«  har  én  Gang  for 
alle  berøvet  enhver  ulykkelig  Strømpe-  eller 
Bukseløs  alle  følsomme  Hjerters  Medlidenhed, 
men  jeg  kan  forsikre  Dem,  mine  Herrer,  at 
den  Gang  saa  jeg  kun  den  alvorlige  Side  af 
Sagen,  og  saa  den  kun  med  den  dybeste 
Alvor.  Skønt  jeg  ellers  var  begavet  med  en 
fattig  ung  Students  hele  misundelsesværdige 
Appetit,  kastede  jeg  kun  et  Blik  fuldt  af  den 
mest  ignorerende  Foragt  paa  den  efterladte 
Hummer;  ja,  jeg  vilde  endogsaa  have  betragtet 
det  som  et  Forræderi  mod  min  Kærlighed, 
dersom  mine  Tanker  blot  et  Øjeblik  havde 
dvælet  ved  den  uoptrukne  Punscheflaske ! 

Efter  at  jeg  omtrent  i  en  halv  Time,  i 
Baldragt  for  oven  og  Nattedragt  for  neden, 
med  korslagte  Arme  havde  stirret  paa  de  øde- 
lagte Permissioner,  som  den  faldne  Napoleon 
paa  det  ødelagte  Evropaskort,  rejste  jeg  mig, 
tog  resigneret  det  broderede  Tørklæde  af  Halsen, 
krøb  i  min  Hverdagsdragt  og  steg  langsomt 
ned  ad  Trapperne.  Mine  Fødder  eller  min 
Længsel,  hvilket  det  nu  var,  bar  mig  hen  i 
den  Gade,  hvor  Ballet  stod.  Hele  Etagen  var 
straalende  oplyst,  og  Musiken,  især  Bassens 
markerede  Toner,  lød  tværs  over  Gaden  til 
det  andet  Fortov,  hvor  Stadsen  havde  forsamlet 

en  lille  Folkestimmel.  Jeg  sneg  mig  ind  i 
Flokken,  og  blev  længe  staaende  dernede  i 
Halv^mørket  under  den  matte,  røde  Tranlygte 
med  Blikket  fæstet  paa  de  oplyste  Vinduer. 
Hvad  jeg  tænkte  og  følte,  skal  jeg  ikke  for- 
tælle Dem.  Det  var  saa  meget  og  saa  forvirret, 
at  jeg  næppe  kunde  udrede  en  klar  Tanke 
deraf.  Med  Ét  hørte  jeg  nogle  raa  Udbrud 
af  raa  Stemmer  bag  ved  mig,  og  i  det  jeg 
vendte  mig,  saa  jeg  Konstance  og  hendes 
Moder  midt  inde  i  Trængselen.  De  kom  uden 
Ledsagelse  hjem  fra  en  Aftenvisit,  og  simpel 
Høflighed  bød  mig  altsaa  at  tilbyde  dem  min 
Beskyttelse.  Jeg  fulgte  dem  hjem,  og  da  den 
gamle  Frue  kun  med  Besvær  kunde  passere  de 
stejle  Trapper,  forlod  jeg  hende  ikke,  før  hun 
var  oppe  ved  sin  Stuedør. 

»Vil  De  ikke  træde  ind  et  Øjeblik  og  se 
paa  en  stor  Blomstervase,  som  vi  har  faaet 
færdig  i  Dag?  Den  skal  sendes  bort  i  Morgen 
tidlig,  og  Konstance  betragter  den  som  sit 
Mesterstykke <  —  spurgte  den  venlige  Gamle. 
Jeg  takkede  og  gik  ind;  rimeligvis  saa  jeg 
ogsaa  paa  Blomsterne,  men  jeg  husker  det 
ikke.  Et  Øjeblik  efter  ringede  det  paa  Dør- 
klokken. Fruen  gik  ud,  og  gennem  den  aabne 
Dør    saa    jeg    hende    i    den    yderste   Stue,    der 


Den  sorte  Kue:le. 


271 


baade  var  Butik  og  et  Slags  Arbejdsværelse, 
underholde  sig  en  Stund  med  et  Par  ældre 
Damer.  De  havde  Slør  for  Ansigtet;  den  Enes 
Stemme  forekom  mig  bekendt,  men  jeg  tænkte 
ikke  derover  —  det  var  mig  naturligvis  al- 
deles ligegyldigt,  om  de  var  Bekendte  eller 
Fremmede. 

»Hvor  Folk  dog  kan  være  urimelige!«  — 
sagde  den  gamle  Frue,  da  hun  kom  ind  igen. 
»Disse  to  Damer  vilde  absolut  have  mig  til  at 
love  dem  et  Par  store  Balkranse,  den  ene  af 
Fuksier  og  den  anden  af  Konvaller  til  i  Morgen 
Eftermiddag!« 

»Det  maa  have  været  Damer  fra  Provin- 
serne!«  —  mente  Konstance. 

»Rimeligvis,«  indrømmede  jeg. 
»De  lod  for  Resten  til  at  kende  Dem«  — 
sagde  Fruen  —  »for  den  ene  spurgte,  om  De 
ikke  var  Kandidat  Mølleris- 
Hendes  Interesse  var  mig  selvfølgelig  mere 
end  ligegyldig.  Efter  at  have  vekslet  nogle 
intetsigende  Høflighedstalemaader,  tog  jeg  Afsked 
og  gik  hjem. 

I  Seng  gik  jeg  ikke  den  Nat.  Jeg  kastede 
mig  fra  det  ene  Hjørne  af  min  Sofa  til  det 
andet  og  talte  Kvarterslagene  fra  Kirkeklokken. 
Et    Par    Gange    lukkede    jeg    Vinduet    op    og 

stirrede  ud  i  Natten.  Dagningen  begyndte  at 
dæmre,  og  i  det  Fjærne  trode  jeg  endnu  at  høre 
enkelte  Toner  af  Kontrabassen  fra  Grossererens 
Bal.  Jeg  opdagede  imidlertid^  snart,  at  det 
var  en  Fejltagelse;  de  kom  fra  min  Vægter, 
der  nød  sin  Morgenslummer  paa  Lysestøberens 
Trappe.  Jeg  kom  til  at  smile  midt  i  min  For- 
tvivlelse, ærgrede  mig  derover,  smækkede  Vin- 
duet i  og  kastede  mig  atter  i  Sofaen.  Til  sidst 
faldt  jeg  i  Søvn. 

Drømmene  førte  mig  paa  Bal,  men  det 
var  ude  i  Præstegaarden,  hvor  jeg  saa  Flora 
for  første  Gang,  ikke  hos  Grossererens.  Or- 
kester havde  vi  ikke,  men  min  Ven  og  Vej- 
leder, Figurant  Ruff,  stod  midt  paa  Gulvet  og 
talte  »I,  2,  3  —  I,  2,  3«,  og  saa  gik  det  for- 
træffeligt: jeg  dansede  med  Flora,  og  mine 
Fødder  rørte  ikke  ved  Jorden.  Vi  var  midt  i 
Kotillonen.  Paa  en  Gang  stod  »hendes  Fætter 
Løjtnanten '<,  som  jeg  aldrig  havde  set,  foran 
mig  med  to  tilslørede  Damer.  »Vil  De  danse 
med  en  Heks  eller  med  en  Marer«  —  spurgte 
han.  »Tak,  ingen  af  Delene!«  — svarede  jeg,  og 
vilde  svæve  bort  med  min  Plora,  men  han 
havde  allerede  snappet  hende  fra  mig  og  kun 
overladt  mig  Valget  mellem  den  langnæsede 
Tante   Tine    og    den   skæve   Tante    Cille.      De 

stod  foran  mig  i  hvide,  nedringede  Balkjoler, 
den  ene  bekranset  med  Fuksier,  den  anden 
med  Konvaller,  og  spurgte  mig  med  udstrakt 
Pegefinger,  hvordan  jeg  var  kommen  paa  Bal 
i  det  Kostume?  Jeg  saa  ned  ad  mig  —  o 
Rædsel!  —  Jeg  havde  glemt  det  Halve  af  mit 
Toilette.  Den  kolde  Sved  haglede  mig  ned  ad 
Panden,  og  jeg  vaagnede. 

Da  jeg  slog  Øjnene  op,  sad  min  trofaste 
Ven  paa  en  Stol  ved  Siden  af  Sofaen,  bleg, 
støvet  og  med  krøllede  Flipper;  jeg  kunde  se, 
at  han  kom  lige  fra  Ballet.  »Jeg  har  ikke 
nænnet  at  vække  Dig  af  Dine  søde  Drømme,« 
sagde  han  med  en  ynkelig  Mine. 

»De  var  alt  Andet,  end  søde!^<  —  for- 
sikrede jeg. 

»De  har  dog  været  sødere,  end  Virkelig- 
heden« —  sukkede  han.  »Er  Du  fattet,  min 
stakkels  Ven?« 

—  Paa  hvad? 

—  Paa  det  Værste!  Frøken  Flora  kom 
straks  hen  til  mig  og  spurgte  efter  Dig.  Jeg 
kunde  jo  ikke  fortælle  hende  Historien  om 
Bukserne,  og  derfor  sagde  jeg  blot,  at  Du 
pludselig  havde  faaet  et  Tilfælde,  just  i  det 
Øjeblik,  da  Du  stod  færdig  til  at  gaa  derhen. 
Først   blev   hun   forskrækket,    men   da  jeg   saa 

forsikrede,  at  Du  var  uden  Fare,  var  det  liee 
som  der  gik  et  Lys  op  for  hende.  »Ah!« 
sagde  hun,  og  saa  løb  hun  hen  i  en  Krog 
med  et  Par  gamle  Tanter,  og  da  de  havde 
hvisket  sammen  en  Stund,  gik  de  begge  to. 
En  Timestid  derefter  kom  hun  hen  og  inkli- 
nerede for  mig.  >Jeg  kan  hilse  Dem  fra  Deres 
Ven,  han  har  det  bedre  nu!^<  —  sagde  hun; 
men  hvad  hun  mente  dermed,  véd  jeg  ikke. 
Siden  den  Tid  dansede  hun  den  ene  Dans 
efter  den  anden  med  sin  Fætter  Løjtnanten, 
en  stor  Flab,  der  gjorde  vStormkur  til  hende. 
Da  Klokken  var  to,  blev  der  budt  Champagne 
om  —  og  —  ja,  er  Du  nu  rigtig  fattet?? 
-Videre!«  —  sukkede  jeg. 

—  Og  saa  holdt  Grossereren  en  Tale,  som 
hån  endte  med  at  deklarere  Frøken  Floras 
Forlovelse  med  ham,  Løjtnanten,  Flaben,  og 
saa  raabte  de  Hurra  Allesammen  —  Allesammen 
med  Undtagelse  af  mig,  naturligvis! 

Jeg  vil  ikke  gøre  noget  Forsøg  paa  at 
beskrive  Dem  min  Stemning  i  den  Tid,  der 
fulgte  nærmest  oven  paa  dette  ulykkelige  Bal. 
Har  De  selv  i  Deres  tidligste  Ungdom  oplevet 
noget  Lignende,  vil  De  kunne  fatte  den  uden 
Beskrivelse,  og  i  modsat  Fald  vilde  det  blive 
mig   for  vidtløftigt,   blot   at   give  Dem  et  svagt 

Begreb  om  den  uhyggelige  Tomhed,  som 
hun,  Genstanden  for  min  første  Kærlighed, 
efterlod  baade  i  mit  Hoved  og  i  mit  Hjærte, 
da  hun  flyttede  ud  med  alle  de  Forhaabninger 
og  Fremtidsplaner,  som  hidtil  havde  udgjort 
min  Lykke. 

Et  Par  Maaneder  derefter  gik  jeg  op  til 
Examen;  men  forknyt  og  forvirret,  som  jeg 
var,  skilte  jeg  mig  saa  slet  ved  et  Par  af  de 
første  Genstande,  at  jeg  straks  trak  mig  til- 
bage. En  af  Professorerne,  der  kendte  mig  og 
vidste,  at  det  ingenlunde  var  Mangel  paa 
Kundskaber  i  de  paagældende  Fag,  der  havde 
været  Aarsag  til  mit  Uheld,  lod  mig  kort  efter 
kalde  til  sig.  »Jeg  har  et  Forslag  at  gøre 
Dem  c  —  sagde  han  —  >^min  Fætter,  Agent 
Schwartz,  vil  nærmest  for  sin  Helbreds  Skyld 
gøre  en  Rejse  til  Sydamerika,  og  han  har  bedet 
mig  anbefale  ham  en  ung  Læge  til  Ledsager 
—  hvad  siger  De  til  en  saadan  Post  re 

Hvad  havde  jeg  vel  Andet  at  gøre,  end 
at  takke  og  tage  mod  Tilbudet?  —  Al  den 
Lykke,  der  for  nogle  Maaneder  siden  havde 
tilsmilet  mig,  var  jo  nu  faldet  for  denne  ulykke- 
lige sorte  Kugle! 

Vor  tredje  Rejsefælle  havde  under  hele 
denne  lange  Historie   bevaret   et   vist  sardonisk 

Smil  Og  jævnlig  ved  et  lille  Nik  givet  tilkende^ 
at  han  ikke  alene  fulgte  dens  Gang,  men  ogsaa 
havde  forudset,  hvad  der  maatte  komme. 

»De  har  ikke  siden  den  Tid  erkyndiget  Dem 
om  Deres  Ungdomsflamme?«    —  spurgte  han. 

»Nej,  da  jeg  forlod  mit  Fædreland,  maatte 
jeg  betragte  min  Fortid  som  afsluttet,  og  jeg 
besluttede  derfor,  aldrig  uden  Nødvendighed  at 
tilbagekalde  dens  sørgelige  Erindringer.  Nu 
staar  de  for  mig  som  »snart  en  saga  blott«. 
Et  virksomt  og  æventyrligt  afvekslende  Liv 
har  i  det  Decennium,  der  ligger  mellem  hin 
Dag  og  denne,  forvandlet  den  forknytte  og 
melankolske  Yngling,  der  rejste  bort,  til  en 
selvstændig,  og,  som  man  kalder  det,  holden 
Mand,  der  er  forligt  med  Verden  og  har  etab- 
leret sig  en  lille  hyggelig  Tilfredshed  oven  paa 
sin  Lykkes  Ruiner«  —  sluttede  Møller  halv 
vemodigt,  i  det  han  lod  den  sorte  Kugle  glide 
frem  og  tilbage  mellem  Fingrene. 

»Det  skulde  undre  mig  meget,  om  det 
Luftkastal,  som  faldt  overende  for  denne  lille 
Kugle,  virkelig  har  indeholdt  al  den  Lykke, 
som  De  forudsætter«  —  begyndte  den  Anden 
efter  en  lille  Pavse.  »Sæt  nu,  at  det  netop  var 
denne  lille  Troldkugle,  De  kunde  takke  for  hele 

Deres    Velfærd  1    —    Sæt,     at    De    ikke    havde 
traadt  paa  den!  —  Hvad  saa?  — « 

—  Saa  var  Alt  gaaet  anderledes.  Hvor- 
ledes det  var  gaaet  mig,  kan  jeg  naturligvis 
ikke  udmale  med  fotografisk  Nøjagtighed,  ti 
det  Uskete  kan  man  jo  tænke  sig  i  tusinde 
Skikkelser  .  .  .« 

—  Vil  De  tillade  mig,  at  udmale  en  af 
dem?  Jeg  er  hverken  Poet  eller  Profet,  men 
det  kunde  dog  nok  være  muligt,  at  jeg  alligevel 
i  dette  specielle  Tilfælde  kunde  have  Held  til 
at  udkaste  et  træffende  Billede  af  Deres  for- 
spildte Lykke.     Tillader  De?« 

—  Jeg  er  Dem  endogsaa  taknemmelig 
derfor  1 « 

—  Nu  vel  da!  Jeg  sætter  mig  altsaa  i 
Deres  Sted,  gaar  ti  Aar  tilbage  i  Tiden,  ifører 
mig  Deres  herlige  nye  Klæder  og  Deres  herlige 
gamle  Forhaabninger  og  stiller  mig  paa  Toppen 
af  den  skæbnesvangre  Kugle.  Eller  endnu 
bedre:  Jeg  bliver  siddende  her,  hvor  vi  sidder, 
baade  i  Tid  og  Rum  og  kaster  et  Tilbageblik 
paa  de  forløbne  ti  Aar,  for  at  se,  hvorledes 
Begivenhederne  kunde  have  formet  sig,  dersom 
Deres  gode  Genius  ikke  havde  aabenbaret  sig 
som  Vaskerkonens  lille  Peter,  og  kastet  sin 
Talisman   for  Deres  Fødder   —  mine   Fødder, 

vil  jeg  sige,  ti  naar  jeg  skal  sætte  mig  i  Deres 
Sted,  maa  jeg  jo  tale  i  første  Person! 

Jeg  traadte  altsaa  ikke  paa  den  sorte  Kugle, 
sprængte  altsaa  ikke  mine  uvurderlige  Panta- 
Ions,  kom  altsaa  velbeholden  til  Ballet  og 
svævede  som  den  lykkelige  Zefyr  med  den 
dejlige  Flora  gennem  Mazurkaernes  og  Redo- 
vaernes  Himle  lige  ind  i  Kotillonen.  I  den 
gode  gamle  Tur  med  Ringen,  Rosen  og  Kurven, 
spurgte  hun  mig  med  sit  mest  fortryllende 
Smil:  hvilken  af  disse  tre  Lykkens  Gaver,  jeg 
helst  vilde  modtage  af  hendes  Haand?  Det 
var  ogsaa  et  Spørgsmaal!  Ringen  var  naturlig- 
vis det  første  Led  af  den  gyldne  Lænke, 
hvormed  min  jordiske  Tilværelse  kunde  smedes 
fast  til  Himlens  Lyksalighed !  <  Det  svarede 
'}^S>  og  det  mente  jeg,  for  det  trode  jeg 
virkelig. 

—  Betænk  Dig  endnu  en  Gang!  Jeg  har 
mine  smaa  Luner,  og  Du  risikerer,  at  jeg  giver 
Dig  den  for  Alvor,  hvis  Du  beder  mig  derom 
i  dette  Øjeblik! 

—  Da  vilde  jeg  være  den  Lykkeligste  af 
alle  Dødelige! 

—  For  tredje  og  sidste  Gang:    Betænk  Dig! 

—  For  Tid  og  Evighed!    Giv  mig  den! 

Fem  Minuter  derefter  var  Forlovelsen  de- 
klareret, og  ti  Minuter  derefter  havde  enhver 
af  de  Tilstedeværende  med  dæmpet  Stemme 
udtalt  sin  inderlige  og  uforgribelige  Overbevis- 
ning om,  at  det  var  Grossererens  Penge,  jeg 
havde  forlovet  mig  med,  og  hans  Datter,  jeg 
havde  faaet.i  Medgift.  I  de  paafølgende  otte 
Dage  var  jeg,  efter  mit  Rygte  at  dømme,  det 
lumpneste  Menneske  i  hele  København.  Havde 
jeg  haft  en  ulykkelig  Rival,  vilde  han  øje- 
blikkelig være  blevet  kanoniseret  og  tilkendt 
Helgenglorien  paa  min  Bekostning.  Naar  mit 
Navn  blev  nævnet  i  et  Selskab,  saa  gøs  Tan- 
terne, Kusinerne  rynkede  paa  deres  smaa  Næser, 
og  Fætterne  tav  med  dyb  Foragt.  Der  gives 
ingen  større  Forbrydelse  for  en  fattig  Synder^ 
end  den,  at  forlove  sig  med  en  rig  Pige.  Om 
han  er  nok  saa  forelsket  i  hende,  og  hun  i 
ham  igen,  det  kan  aldeles  ikke  blive  taget  i 
Betragtning! 

Vi  blev  nu  i  en  fjorten  Dages  Tid  baarne 
om  i  Familien  paa  Præsenterbakke  og  gratu- 
lerede. »Ja,  Dem  kan  man  rigtig  nok  gratulere« 
—  sagde  man  til  mig  overalt,  men  det  lød  be- 
standig, som  om  man  beholdt  en  Modsætnings 
in  mente.  Hvor  vi  viste  os  paa  Gader  og 
Promenader,  hørte  jeg  de  Forbigaaende  hviske: 

2>Det  var  den  rige  Frøken  X**  med  sin  For- 
lovede!« og  det  var  ikke  sjældent,  at  jeg  hørte 
et  »Stakkels  Pige!«  bag  efter.  >.De  kan  sige, 
at  De  har  gjort  Deres  Lykke!«  —  sagde  Tante 
Jane.  »Ja,  Gud,  sikken  Lykke!«  —  sukkede 
Tante  Gine.  »Jeg  havde  saamænd  mindst  troet, 
at  De  skulde  blive  den  Lykkelige ^  —  til- 
føjede Tante  Tea,  og  Tante  Cille  bed  sine  tørre 
Læber  sammen  og  hviskede:  »Gud  give,  at 
De  nu  blot  maatte  skønne  paa  Dere's  Lykke!« 
—  Jeg  følte  mig  virkelig  meget  lykkeHg,  men 
det  generede  mig  næsten,  at  hele  Verden  vilde 
vide  bedre  Besked  om  min  Lykke,  end  jeg 
selv.  Polykrates  kastede  sin  Ring  i  Havet,  da 
han  frygtede  for  at  blive  overvældet  af  sin 
megen  Lykke;  der  var  Øjeblikke,  hvori  jeg 
begyndte  at  forstaa  hans  Frygt  og  tænkte  paa 
at  følge  hans  Eksempel. 

Om  Forlovelser  i  Almindelighed  kan  man 
med  Rette  sige,  hvad  Spotterne  siger  om 
Ægteskabet:  det  er  et  Paradis,  der  har  meget 
tilfælles  med  en  Fiskeruse  —  »de,  som  er  uden 
for,  vil  ind,  og  de,  som  er  der  inde,  længes 
blot  efter  at  komme  ud  igen!«  Om  min 
Forlovelse  galdt  dette  i  Særdeleshed.  Jeg  var 
bestandig  i  min  Kærestes  Hus,  omgivet  af 
hendes    Venner,     hendes    Familie,    hendes 

Bekendte,  hun  var  Solen,  hvorom  Alt  drejede 
sig,  og  jeg  var  en  stakkels  Planet,  der  modtog" 
Lys  og  Varm.e  fra  den  straalende  Sol.  Dette 
følte  jeg  alt  for  godt,  til  et  Øjeblik  at  kunne 
glemme  min  Stilling,  men,  hvor  sorgfri  denne 
for  Resten  kunde  være,  var  der  noget  højst 
Uhyggeligt  i  en  saadan  Tilværelse  paa  anden 
Haand,  og  jeg  længtes  derfor  inderligt  efter  at 
faa  Kongebrev  og  Præsteattest  paa,  at  jeg 
var  Mand  og  havde  et  eget  Navn  og  en  anden 
Eksistens,  end  den :  at  være  min  Forlovedes 
Forlovede. 

De  Lærde  er,  som  bekendt,  uenige  om 
Hensigten  med  Forlovelsen.  Nogle  paastaar, 
at  det  er  en  nødvendig  Mellemtilstand  mellem 
det  jordiske  Ungkarlsliv  og  den  himmelske 
Ægtestand,  en  Slags  Skærsild,  hvori  man  maa 
lutres  fra  sine  Synder,  førend  man  kan  delagtig- 
gøres i  den  forjættede  Salighed  —  Andre  be- 
tragter denne  Institution  som  et  nødvendigt 
Arrangement,  for  at  man  kan  lære  hinanden  at 
kende  før  Brøllupet.  Jeg  skal  hverken  sige  de 
Første  imod  eller  give  de  Sidste  Medhold.  Under 
vor  korte  Forlovelse  begyndte  jeg  at  lære 
Flora  at  kende,  ogsaa  fra  Sider,  som  jeg  ikke 
tidligere  havde  haft  Lejlighed  til  at  iagttage. 
Fra  Naturens  Haand  var  hun  vistnok  oprindelig 
n-  19 

begavet  lige  saa  rigeligt  med  indre,  som  med 
ydre  Fortrin,  men  hendes  Opdragelse  havde 
langt  fra  udviklet  hine  i  samme  Grad  som 
disse.  Tvært  imod  havde  hun  fra  sin  første 
Barndom  været  udsat  for  en  Behandling,  som 
mer  end  nogen  anden  egner  sig  til  at  ødelægge 
enhver  ædel  og  skøn  Spire  —  Forgudelse! 
Hun  havde  aldrig  lært  at  opgive  et  Ønske 
eller  at  købe  dets  Opfyldelse  med  en  An- 
strængelse;  hun  var  blevet  vant  til  at  anse  sin 
Vilje  som  Alles  Vilje,  og  sit  Lune  som  den 
eneste  berettigede  Stemning,  og  derfor  trode 
hun  sig  i  sin  gode  Ret  til  at  betragte  ethvert 
Ønske,  der  gik  i  en  anden  Retning,  som  urime- 
ligt, og  enhver  Opposition  som  Chikane.  At 
hendes  Fordringer,  der  altid  var  blevne  respek- 
terede, ja  imødekomne,  før  de  var  udtalte, 
havde  det  ubestridelige  Retskrav  paa  at  blive 
tagne  til  Følge  af  hele  Verden,  faldt  det  hende 
aldrig  ind  at  betvivle,  men  at  Verden  havde 
noget  Krav  til  hende,  det  havde  hun  indtil  sit 
t\^ende  Aar  aldrig  erfaret,  og  hændte  det  en 
Gang,  at  jeg  af  Vanvare  kom  til  at  bruge  et 
Udtryk,  som:  at  hun  skyldte  dog  Den  eller 
Den  at  gøre  Dette  eller  Hint,  eller:  at  hun 
dog  burde  tage  lidt  Hensyn  til  Hr.  Per  og 
Fru    Povl,     saa    kastede    hun    blot    sin    yndige 

Nakke  lidt  tilbage  og  blæste  med  et  smilende 
»P — h!«  min  Paamindelse  bort,  som  om  det 
havde  været  en  Sæbeboble.  Alt  dette  havde 
jeg,  som  sagt,  ikke  tidligere  bemærket,  fordi 
jeg  kun  havde  set  hende  i  Afstand  som  Gud- 
inden oppe  paa  sin  Piedestal,  og  som  saadan 
klædte  hendes  olympiske  Hensynsløshed  hende 
fortryllende,  men  nu,  da  jeg  saa  hende  gaa  om 
paa  Gulvet  mellem  os  Andre,  begyndte  hendes 
guddommelige  Privilegier  af  og  til  at  fore- 
komme mig  som  Anmasselser.  Derved  var  der 
imidlertid  Intet  at  gøre,  saa  længe  hun  endnu 
befandt  sig  i  Hjemmets  Helligdom;  ti  den 
gamle  Fader,  hendes  Ypperstepræst,  og  de  seks 
Tanter,  hendes  fanatiske  Præstinder,  vilde  øje- 
blikkelig have  udstødt  mig  af  Templet  som 
Gudsbespotter,  hvis  jeg  havde  vovet  at  ytre  en 
Tvivl  om  Floras  Ufejlbarhed  eller  en  Hen- 
tydning til,  at  der  kunde  gives  Tilfælde,  hvori 
det  var  hendes  Pligt  at  resignere.  Jeg  maatte 
altsaa  sætte  hele  mit  Haab  til  Ægtestanden, 
og  det  gjorde  jeg. 

Endelig  oprandt  ^den  skønneste  Dag  i 
Livet«.  Om  Formiddagen  sendte  Grossereren 
Bud  efter  mig.  Da  jeg  kom  ind  paa  hans 
Værelse,  udtømte  han  hele  sit  Hjerte  for  mig. 
Alle   de   forfærdeligt  forstørrede,    fordrejede   og 

tildels  opdigtede  Historier,  som  Øretudere  og 
Sladderhanke  siden  Forlovelsesdagen  havde  for- 
talt ham  om  mig,  kom  nu  frem,  og  jeg  havde 
nok  at  gøre,  førend  jeg  fik  den  Gamle  beroliget 
ved  at  reducere  dem  til  deres  virkelige  Værd. 
Den  stakkels  Gubbe  var  saa  forelsket  i  sin 
Datter,  at  han  snarere  syntes  at  betragte  mig 
som  en  Rival,  der  vilde  berøve  ham  hendes 
Kærlighed,  end  som  en  Brudgom,  der  kun 
ønskede  at  gøre  hende  lykkelig.  Hans  Alder- 
dom, hans  rørende  blinde  Faderkærlighed  og 
min  personlige  Ærbødighed  og  Taknemmelighed 
for  Manden  tillod  ham  omtrent  at  sige  hvad 
som  helst,  og  han  nægtede  sig  heller  ikke  nogen 
Frihed  i  saa  Henseende.  Det  var  en  lang  og 
pinlig  Tale,  den  Gamle  holdt  for  mig,  og 
dobbelt  pinlig  blev  den,  fordi  de  samme  Pietets- 
hens\n,  der  bød  mig  høre  den  ud,  næsten  for- 
bød mig  at  svare  paa  den. 

Om  Aftenen  stod  BrøUupet  med  Tæpper 
og  Vokslys,  Orgel,  Kor  og  Basuner  i  en  af 
Hovedstadens  største  Kirker.  Da  jeg  førte  min 
dejlige  Brud,  maaske  Byens  smukkeste  Pige, 
til  Alteret,  var  Kirken  propfuld  af  deltagende 
Paarørende  og  nysgerrige  Tilskuere,  men  der 
var  vist  næppe  én  iblandt  dem  alle,  der  ikke 
betragtede  mig  som  den  mest  misundelsesværdige 

Brudgom,  og  dog  —  ikke  en  Gang  dette  Øje- 
blik kunde  man  lade  være  at  forbitre  mig. 
Den  gamle  Fader  og  de  seks  forfærdelige 
Tanter  havde  taget  en  alt  for  bevægelig  Afsked 
med  min  Brud;  hendes  Øjne  var  saa  røde,  at 
hun  næppe  turde  løfte  dem  fra  Gulvet,  og  hvad 
de  Syv  derhjemme  havde  begyndt,  det  fuldendte 
nu  Hans  Højærværdighed  Sognepræsten  paa 
det  Ubarmhjærtigste.  Han  begyndte  med  en 
taaresprængt  Lovtale  over  den  mageløse  Fader 
og  det  mageløse  Hjem,  som  hun  skulde  forlade, 
og  gik  derfra  over  til  at  beskrive  Ægteskabets 
Kors  og  den  Forsagelse  og  Selvfornægtelse, 
som  den  alvorsfulde  Frem.tid  vilde  paalægge 
hende  i  Modsætning  til  den  sorgløse  Fortid  i 
hendes  kærlighedsfulde,  lykkelige  Barndomshjem, 
og  derpaa  fik  jeg  en  Formaningstale,  som 
ingen  Synder  skulde  misunde  mig.  Det  var 
atter  den  gamle  Vise  om  den  umaadelige  Lykke, 
jeg  havde  gjort,  kun  var  den  omsat  i  et  andet 
Versemaal.  Han  kendte  selv  Værdien  af  det 
kostbare  Klenodie,  han  skulde  overantvorde  mig, 
han  havde  selv  for  faa  Aar  siden  fremført  den 
unge  Pige  for  Menigheden  i  den  samme  Kirke, 
og  kunde  derfor  sige  mig,  at  jeg  fik  en  Brud 
som  Faa  —  en  Brud  ...  og  nu  fulgte  der  en 
Specifikation    over    hendes    Dyder    og    Fortrin, 

som  næsten  gjorde  mig  undseelig  paa  hendes 
Vegne,  og  endelig  en  dundrende  Indskærpelse 
af  mine  Pligter,  saavel  mod  Hende,  der  havde 
»hengivet  sig«  for  at  skabe  min  Lykke,  som 
Ham,  den  altopofrende  Velgører ,  der  havde 
skænket  mig  det  Kæreste  han  ejede.  »Tungt, 
tungt  vilde  mit  Ansvar  blive,  dersom  nogen 
Sinde  en  Taare  fra  hendes  Øje  skulde  anklage 
mig  for  Uskønsomhed  .   .   .-; 

Jeg  er  ikke  hævngerrig,  og  derfor  har  jeg 
for  længe  siden  tilgivet  den  Guds  Mand,  baade 
de  Taarer,  han  pressede  af  min  unge  Kones 
Øjne,  og  dem,  han  fik  til  at  løbe  ned  ad  min 
Pande,  men  han  maa  til  Gengæld  forlade  mig 
én  Synd:  Jeg  har  tvivlet  stærkt  paa,  at  Ordene 
vilde  have  faldet  ganske  paa  samme  Maade, 
hvis  det  havde  været  mig,  og  ikke  Grossereren, 
der  skulde  have  betalt  Brudetalen ! 

Hvedebrødsdagene  benyttede  Flora  til  i  sit 
nye  Hjem  at  indføre  den  samme  Kultus,  som 
havde  hersket  i  hendes  Faders  Hus.  At  alle 
seks  Præstinder  fulgte  med  deres  lille  Afgud, 
behøver  jeg  næppe  at  bemærke,  og  at  jeg 
efterhaanden  lod  mig  forlokke  til  at  overtage 
Ypperstepræstens  Rolle  i  Faderens  Sted,  vil  vel 
heller  ikke  forundre  Dem.    »Honningmaaneden« 

var  imidlertid  ikke  udløben  endnu,  før  et  Jord- 
skælv rystede  Templets  Grundpiller. 

En  Dag  havde  jeg  tegnet  mig  som  Del- 
tager i  et  Middagsgilde,  der  blev  givet  til  Afsked 
for  en  Ven,  som  skulde  forlade  Byen,  og  min 
Kone  havde  netop  til  den  samme  Dag  inviteret 
€t  Par  Kusiner  og  deres  Mænd  hjem,  for  at 
»se  paa  vort  Dueslag  og  gøre  en  Udflugt  med 
begge  Turtelduerne«  til  Faderens  Landsted. 

Jeg  beklagede,  at  jeg  havde  været  uvidende 
om  dette  Arrangement,  og  spurgte,  om  det 
ikke  kunde  forandres.  »Nej,  Gud  bevares,  det 
var  aldeles  umuligt«  —  men  jeg  kunde  jo  saa 
godt  sende  Afbud  til  mit  Selskab,  mente  hun. 
Dette,  forsikrede  jeg,  var  umuligt. 

—  Og  hvorfor? 

—  Fordi  jeg  har  lovet  at  komme ! 

—  Dine  Venners  Selskab  begynder  altsaa 
allerede  nu  at  blive  Dig  kærere,  end  mit.  Det 
var  tidligt. 

—  Her  er  ikke  Tale  om,  hvilket  Selskab 
jeg  foretrækker,  men  kun  om  at  holde  et  givet 
Løfte. 

—  Men  det  Løfte  havde  Du  ikke  haft 
nødig  at  givel 

—  Tvungen  var  jeg  visnok  ikke,  men  Du 
vil   dog  vel   ikke   i   den  Grad   berøve   mig  min 

personlige  Frihed,  at  jeg  aldrig  skulde  kunne 
disponere  over  en  halv  Dag,  uden  at  spørge 
om  Tilladelse  først. 

—  Personlig  Frihed!  Det  var  virkeligt  et 
smukt  Ord.  Man  har  altid  Frihed  til  at  opfylde 
sine  Pligter,  naar  man  elsker  sin  Kone.  Tvang 
taler  man  kun  om,  naar  man  nødig  vil  holde 
de  Løfter,  man  har  givet  hende. 

—  Kære  lille  Flora!  Det  er  jo  netop  min 
Ordholdenhed,  der  tvinger  mig  til  at  forlade 
Dig  i  Dag,  og  det  overrasker  mig  aldeles  at 
se,  at  min  Kærlighed  til  Dig  i  Dine  Tanker 
kan  komme  til  at  rivalisere  med  mine  For- 
pligtelser til  nogle  Kammerater  og  en  Flok 
fremmede  Mennesker. 

—  Virkelig-?     Mig  overrasker  det   kun,    at 

o  o  ' 

Du  har  større  og  helligere  Forpligtelser  til  disse 
fremmede  Mennesker,  end  til  mig  og  min 
P'amilie. 

—  Den  Overraskelse  har  Du  i  det  mindste 
for  godt  Køb,  ti  .  .   . 

—  Tvært  imod,  den  er  dyrekøbt,  synes  jeg! 
Nu  var  det  paa  Tide  at  give  Samtalen  en 

anden  Retning.  Jeg  tog  min  Kone  i  begge 
Hænder  og  sagde  venligt,  men  alvorligt:  »Flora I 
Du  vil  hverken  høre,  hvad  jeg  siger,  eller  for- 
staa,  hvad  Du  hører  ...» 

»Det  vil  sige,  at  jeg  er  urimelig  og  dum. 
Bedre  og  bedre!  Det  var  to  smukke  Kompli- 
menter paa  én  Gang.  Man  maa  nok  vænne 
sig  til  Adskilligt,  naar  man  ikke  skal  blive 
overrasket.«  Her  brast  hun  i  Taarer  og  vilde 
gaa  sin  Vej,  men  jeg  holdt  hende  tilbage  og 
forsøgte  halvt  spøgende,  halvt  alvorligt  ved  en 
Rekapitulation  af  vor  Samtale  at  overbevise 
hende  om  sin  Uret.  Da  jeg  endelig  trode,  at 
dette  var  lykkedes,  hævede  hun  sit  Hoved,  som 
hun  imens  havde  ladet  hvile  paa  min  Skulder,  og 
tørrede  Øjnene.  >Du  gaar  altsaa  ikke  derhen?« 
—  hviskede  hun  med  et  Smil,  men  Smilet 
mindede  rigtig  nok  snarere  om  den  forsonede 
Gudinde,  end  om  Synderinden,  der  har  faaet 
Tilgivelse. 

»Jeg  maa!«  —  forsikrede  jeg. 

»Du  maa?«  —  gentog  hun  og  gjorde  det 
bekendte  lille  Kast  med  Nakken,  i  det  hun 
med  sit  spottende  »P — hl«  bortblæste  mit  Løfte 
lige  som  alt  Andet,  der  kom  hende  til  Ulejlig- 
hed. Derpaa  gav  hun  sig  til  at  le,  klappede  i 
Hænderne  og  dansede  ud. 

En  Times  Tid  senere  bragte  Tjeneren  mig 
en  Billet  af  følgende  Indhold: 

»Vi  beklager  naturligvis  meget,   at  vi  maa 

savne  Dig,  men  Embedspligter  gaar  jo  for 
Alt!« 

Den  var  undertegnet  af  min  Ven,  Avditør 
Brask,  der  forestod  Gildet  —  men  hvorledes 
kom  han  til  at  sende  mig  en  slig  Epistel?  Jo, 
Fruen  havde  ladet  vor  skikkelige  Anders  over- 
bringe ham  den  Hilsen :  at  Herren  bad  Selskabet 
undskylde  sin  Fraværelse,  da  han  i  Eftermiddag 
maatte  foretage  sig  en  uopsættelig  Rejse. 

Det  var  et  af  de  smaa  Indfald,  hvorpaa 
Flora  havde  haft  Privilegium  i  sit  Hjem.  Gros- 
sereren kaldte  dem.  Barnestreger,  men  jeg  havde 
af  hans  Eksempel  lært,  at  dersom  de  blev 
taalte,  vilde  de  snart  slaa  en  Streg  over  de 
sidste  Rester  af  min  Selvstændighed. 

Jeg  gik  derfor  rolig,  men  meget  alvorlig 
ind  i  Dagligstuen,  hvor  jeg  blev  modtagen  med 
et  Latterkor  af  Flora  og  alle  Tanterne,  der 
ikke  nok  som  kunde  beundre  hendes  kostelige 
Paafund.  »Jeg  vil  nødig  gøre  Dig  Bebrejdelser, 
Flora,  men  Du  har  i  Dag  tilladt  Dig  Noget, 
som  jeg  maa  bede  Dig  vel  vogte  Dig  for  at 
gentage.  Du  vil  formodentlig  svare  mig,  at 
det  er  et  uskyldigt  lille  Puds  af  det  Slags,  som 
Du  har  spillet  Din  gamle  Fader  i  Snesevis,  og 
som  han  aldrig  har  taget  Dig  ilde  op.  Det 
Sidste  véd  jeg  alt  for  godt  er  Tilfældet,  men  i 

det  Første  tager  Du  fejl.  Hvad  Du  har  gjort, 
er  langt  fra  uskyldigt.  Det  røber  en  Ringeagt 
for  Sandheden  og  Andres  Rettigheder,  som  Du 
ikke  har  Lov  til  at  vise  over  for  Dit  ringeste 
Tyende,  end  sige  over  for  din  Mand,  og  som 
vilde  være  utilgiveligt,  hvis  Du  var  bleven  op- 
draget efter  sædvanlige  Grundsætninger.« 

»Opdraget  efter  sædvanlige  Grundsætnin- 
ger?« —  gentog  Flora  med  skælvende  Stemme 
og  funklende  Øjne.  »Vil  Du  ikke  forklare  Dig 
tydeligere!« 

—  Nu  vel!  Naar  et  Barn  ikke  alene  gør 
sig  skyldig  i  en  Løgn,  men  endogsaa  giver  en 
Anden  Skyld  for  denne,  saa  giver  en  sædvanlig 
Opdrager  den  Smaa  en  alvorlig  Irettesættelse 
første  og  anden  Gang  —  tredje  Gang  plejer 
der  at  vanke  Dada.  Du  er  derimod  en  Gang 
for  alle  vant  til  at  se  deslige  Paafund  beundrede 
som  smaa  Genistreger,  og  derfor  tager  jeg  det 
for  denne  Gang  ikke  saa  strængt  med  Din 
Ubesindighed.  Baade  for  Din  og  min  egen 
Skyld  lader  jeg  det  nu  bero  ved  den  Besked, 
Du  har  afsendt  i  mit  Navn.  Jeg  deltager  ikke 
i  Middagsgildet,  men  det  følger  af  sig  selv,  at 
de  Mænd,  som  tror  mig  bortrejst  i  uopsætte- 
lige Forretninger,  hverken  maa  kunne  erfare, 
at  jeg   har  holdt   Selskab  herhjemme,    eller   at 

jeg  har  kørt  Lystture  paa  Strandvejen.  Jeg- 
gør  derfor  Dine  Ord  til  Sandhed  saa  vidt 
muligt,    og  rejser  virkelig  bort  i  Eftermiddag!« 

—  Du  rejser! 

—  Ja! 

—  Alene  for  at  trodse! 

—  Jeg  har  sagt  Dig  hvorfor. 

—  Og  hvorhen  gælder  Rejsen?  —  om  jeg 
tør  spørge. 

—  Det  véd  jeg  ikke  endnu.  Maaske  til 
Malmø,  maaske  til  Roskilde. 

—  Jeg  rejser  med. 

—  Det  vilde  være  upassende,  da  Du  har 
inviteret  Fremmede  her  hjem,  og  Din  Fader 
venter  Dig  i  Aften. 

—  Naa  saaledes!  Du  har  altsaa  faaet  et 
velkomment  Paaskud  til  at  gøre  en  Rejse  paa 
egen  Haand  —  maaske  aflægge  et  Besøg  hos 
en  af  Dine  gamle  Veninder. 

—  Har  Du  Lyst  til  at  tro  det,  saa  for- 
tjener Du  ikke,  at  jeg  siger  Dig  imod.  Nok 
sagt:     Jeg  rejser  bort  i  Eftermiddag. 

Af  den  lyriske  Scene,  der  sluttede  sig  til 
denne  Samtale,  vil  jeg  ikke  skildre  Enkelt- 
hederne. Krampegraad,  Tantehyl  og  en  Mængde 
Vredesudbrud,  Sigtelser  og  Beskyldninger,  som 
en  Ægtemand   til  Nød  kan  taale  at  høre,    men 

ikke  at  gentage,  dannede  Finalen  til  Symfonien. 
Som  sagt:    jeg  rejste. 

Da  jeg  om  Aftenen  kom  hjem,  var  Huset 
tomt.  Det  blev  Midnat,  og  endnu  kom  der 
Ingen  hjem;  det  blev  Morgen  og  Middag  — 
ikke  saa  meget  som  en  Tante  lod  sig  se. 
Aftenen  kom  og  gik  —  jeg  promenerede  endnu 
alene  om  i  min  store  Lejlighed.  Den  følgende 
kørte  jeg  ud  til  Grossereren. 

Der  saa  næsten  lige  saa  tomt  ud  der,  som 
lios  mig.  Damerne,  der  ellers  altid  plejede  at 
brodere  eller  spille  Ring  paa  den  lille  Have- 
plads foran  Huset,  havde  formodentlig  med 
Rædsel  taget  Flugten,  da  jeg  nærmede  mig. 
Min  skikkelige  Anders  var  den  Eneste,  der  tog 
imod  mig.  Han  saa  betydelig  slukøret  ud,  og 
havde  ikke  Andet  at  sige,  end  at  Grossereren 
ventede  mig  oppe  i  sit  eget  Værelse. 

Jeg  mærkede  straks,  at  jeg  virkelig  var 
ventet,  ti  den  Tale,  hvormed  Gubben  modtog 
mig,  bar  umiskendelige  Spor  af  grundig  For- 
beredelse og  Instudering.  Indledningen  vil  jeg 
blot  betegne,  ikke  referere;  den  bestod  i  en  ny 
Variation  over  det  uudtømmehge  Tema:  min 
mageløse  og  ufortjente  Lykke,  og  sluttede  sig 
til  Provstens  profetiske  Ord:  »Tungt,  tungt 
skulde     mit    Ansvar     blive,     dersom     blot     en 

Taare  .  .  .  o.  s.  v. «  Derpaa  fulgte  mit  Synde- 
register : 

For  det  Første  havde  jeg  paa  den  bru- 
taleste Maade  og  i  Fleres  Nærværelse  overfuset 
min  stakkels  unge  Kone  med  Grovheder  —  en 
Behandling,   hvortil   hun   aldeles  ikke  var  vant. 

For  det  Andet  havde  jeg  med  Haan  og 
Foragt  omtalt  ham,  min  Velgører,  som  en 
Mand  uden  Grundsætninger,  og  som  en  Fader, 
der  ikke  havde  opdraget  sit  Barn  til  Andet, 
end  Løgn  og  Unoder. 

For  det  Tredje  havde  jeg  ikke  en  Gang 
indskrænket  mig  til  Fornærmelser  i  Ord,  men 
lige  frem  ladet  mig  forstaa  med,  at  jeg  ved 
Lejlighed  vilde  suplere  min  Kones  forsømte 
Opdragelse  med  —  Pr^-gl!  —  og: 

For  det  Fjerde  havde  jeg  i  den  Grad 
traadt  al  Skam  under  Fødder,  at  jeg  ikke  be- 
tænkte mig  paa  at  gøre  hende  og  hendes 
Nærmeste  de  mest  oprørende  Tilstaaelser  om 
mine  skammelige  Forbindelser. 

Ti  kendtes  for  Ret:  Jeg  havde  for  hende 
at  gøre  den  fuldstændigste  Afbøn  og  Bod,  og 
for  ham  at  aflægge  de  helHgste  og  ubrødeligste 
Løfter  om  Bedring  i  Fremtiden. 

Havde  jeg  faaet  denne  Dom  med  tilhørende 
Præmisser  skriftUg,  vilde  jeg  næppe  kunne  have 

betragtet  den  anderledes,  end  som  en  Spas  af 
den  Gamle,  men  den  Krænkelse  og  Indignation, 
der  gav  sig  Luft  gennem  hans  mundtlige  Fore- 
drag og  lyste  ud  af  enhver  Mine,  medens  han 
talte,  overtydede  mig  snart  om,  at  det  var 
hans  ramme  Alvor. 

Jeg  forsøgte  flere  Gange  at  komme  til 
Orde,  men  han  tiltordnede  mig  hver  Gang  et: 
:>Lad  mig  tale  ud!«  : —  med  en  Heftighed,  der 
næsten  truede  med  et  apoplektisk  Tilfælde. 
Talen  var  indstuderet;  den  maatte  ud  indtil 
det  sidste  Ord. 

Da  han  var  færdig  fortalte  jeg  ham  Sagens 
virkelige  Sammenhæng.  Mine  Forklaringer  og 
Forsikringer  beroligede  ham  vel  til  Dels,  men 
de  tilfredsstillede  ham  ingenlunde:  jeg  forstod 
aldeles  ikke  at  omgaas  en  saa  fin  Skabning 
som  Flora,  der  kun  maatte  tages  med  det 
Gode,  jeg  havde  gjort  alt  for  meget  Væsen  af 
en  Barnestreg,  og  hvor  meget  jeg  endogsaa 
pyntede  paa  min  Opførsel,  saa  havde  jeg  dog 
i  Hovedsagen  Uret;  Flora  løj  ikke,  og  Tanterne 
ikke  heller,  og  de  havde  optaget  mine  Ord 
paa  samme  Maade,  som  hun.  Imidlertid,  da 
det  Hele  ikke  var  ment  saa  ilde,  som  det  var 
sagt,  vilde  han  se  at  faa  hende  til  at  glemme 
og    tilgive    det    Altsammen;     hun    var    jo    saa 

hjertensgod,  at  det  blot  vilde  koste  mig  et  Par 
venlige  Ord  at  forsone  hende. 

Derpaa  skulde  det  ikke  komme  an,  for- 
sikrede jeg.  Hendes  Forseelse  havde  jeg 
straks  tilgivet,  og  jeg  vilde  haabe,  at  hun  ved 
nøjere  Eftertanke  maatte  have  indset,  at  jeg 
Intet  havde  at  bebrejde  mig.  Med  den  Besked 
gik  den  Gamle  ind  til  Flora,  der  »ikke  befandt 
sig  vel,«  og  jeg  gik  ned  i  Havestuen  for  at 
afvente  hendes  Komme. 

Endelig  viste  den  Gamle  sig  med  Flora 
ved  Haanden,  men  efter  dem^  fulgte  alle  seks 
Tanter  i  højtideligt  Optog.  Om  Flora  endogsaa 
virkelig  havde  indset  sin  Uret,  vilde  det  naturlig- 
vis have  været  hende  umuligt  at  erkende  det  i 
Over\^ærelse  af  disse  hendes  Præstinder,  der 
saa  ivrigt  havde  opfordret  hende  til  at  staa 
paa  sin  Ret,  og  nu  kun  opmarscherede  for  at 
være  Vidner  til,  hvorlunde  jeg  ulden  og  bar- 
fodet kom  for  at  bede  om  Absolution.  Det 
følger  af  sig  selv,  at  jeg  var  den  Første,  der 
udrakte  Haanden  til  Forsoning,  og  at  det 
egentlig  ikke  var  Flora  selv,  men  den  Gamle, 
der  lagde  hendes  Haand  i  min.  »Fader  ønsker, 
at  det  Hele  skal  være  glemt,  og  da  han  inde- 
staar  for,  at  det  ikke  skal  ske  oftere,  saa  lad 
os  ikke  tale  mere  derom  !<:  —  saaledes  lød  hendes 

Ord.  De  var  saa  tvetydige,  at  de  meget  godt 
kunde  forudsætte  en  fuldstændig  Uret  og  Af- 
bigt fra  min  Side,  men  da  jeg  nødig  vilde 
fremkalde  en  ny  Scene,  forlangte  jeg  ingen 
nærmere  Forklaring,  men  lod  Fem  være  lige. 
Nogen  Tilnærmelse  fra  Floras  Side  mødte  jeg 
ikke  den  Dag;  hun  undgik  at  være  ene  med 
mig,  var  kold  og  fjærn,  klagede  over  Hoved- 
pine og  Mathed,  gik  til  Sengs  før  Aftensbordet 
og  lod  mig  køre  ene  til  Byen.  Nej,  det  er 
sandt:     Jeg  fik  dog  et  Par  Tanter  med  mig. 

En  af  de  følgende  Dage  sad  jeg  paa  et  af 
vore  elegante  Konditorier  med  en  Kop  Kaffe 
og  en  Avis  til  Selskab.  Jeg  var  ene  i  Stuen, 
men  i  Værelset  ved  Siden  af  hørte  jeg  gennem 
den  aabne  Dør  og  det  tynde  Skillerum  to 
Stemmer  gennemgaa  Byens  nyeste  Skandal- 
krøniker.  Den  ene  var  læspende  og  klangløs, 
den  anden  skærende  tydelig,  og  det  var  derfor 
egenlig  kun  denne,  der  naade  ind  til  mig  i 
artikuleret  Form.  Det  forekom  mig,  som  om 
jeg  hørte  min  Svigerfaders  Navn,  jeg  lyttede 
et  Øjeblik  efter  og  hørte  følgende  Brudstykker 
af  Samtalen. 

».  .  .  Jo,  det  gaar  nok  meget  glædeligt: 
han  banker  hende  allerede!  .  .  .  Nej,  hun  er 
rejst  hjem   til  Faderen.      I  Gaar,   da  jeg  var  i 

Skoven  med  Andresen  og  Haubitz,  gjorde  vi 
en  Omvej  forbi  hans  Lyststed  for  at  se,  om 
hun  skulde  være  derude,  og  ganske  rigtigt  I 
Hun  sad  ganske  alene  oppe  paa  Højen  ved 
Landevejen  og  stirrede  hen  for  sig.  Jeg  tror 
sku  endogsaa,  hun  havde  sort  Kjole  paa;  vist 
er  det  i  al  Fald,  at  hun  saa  meget  ulykkelig 
ud.  Det  er  for  Resten  et  Satans  kønt  Fruen- 
timmer! .  .  .  Han?  —  Nej,  ikke  det  Mindste. 
Han  har  En  ovre  i  Malmø  og  En  i  Roskilde. 
Forleden  saa  jeg  ham  ude  i  Valby,  saa  der 
har  han  vel  ogsaa  et  Par  Stykker  —  ...  Ja, 
det  bliver  naturligvis  Enden  paa  Legen!  Min 
Søster  siger,  at  de  allerede  er  saa  godt  som 
skilte  ad,  og  hun  plejer  at  være  vel  underrettet, 
for  hendes  Jomfru  syr  for  en  af  Tanterne!  .  .  . 
Ja  vist  er  det  Synd  for  hende,  og  dumt  af  ham 
er  det  oven  i  Købet.  Det  var  jo  en  aldeles 
uhørt  Lykke,  han  gjorde  ved  det  Giftermaal .  .  .« 

Det  var  om  mig,  de  talte,  lod  det  til. 
Skandalen  var  saaledes  allerede  tilstrækkelig 
publiceret,  og  jeg  tog  derfor  i  Betænkning  at 
forøge  den  ved  at  slaa  et  Kindben  i  Stykker 
paa  en  af  disse  Basunblæsere. 

For  saa  vidt  muligt  at  bringe  Bysladderen 
til  Tavshed,  skyndte  jeg  mig  at  føre  min  Kone 
hjem  og  viste  mig  i  hendes  Selskab  ved  enhver 

tænkelig  Lejlighed.  Jeg  fordoblede  min  Om- 
hyggelighed og  Opmærksomhed,  og  undlod 
intet  Forsøg  paa  at  tilveiebringe  et  virkelig 
kærligt  Forhold  mellem  os,  men  Resultatet 
svarede  ikke  til  Anstrengelserne.  Flora  saa  i 
ethvert  Offer  kun  en  skyldig  Tribut,  som  jeg 
var  skabt  for  at  yde,  og  hun  for  at  modtage. 
Hun  fløj  fra  Selskab  til  Selskab  og  var,  som 
ung,  smuk  Frue,  stadig  omringet  af  Tilbedere; 
de  unge  Herrer  kappedes  om  at  svinge  Røgelse- 
karret for  hendes  Forfængeligheds  Alter,  hylde 
ethvert  af  hendes  Luner  og  beundre  hendes 
mest  urimelige  Indfald  og  Paastande.  Det 
kunde  de  sagtens  gøre,  og  det  blev  paaskønnet, 
naar  de  gjorde  det,  ti  de  havde  jo  ikke  nogen 
tinglæst  Forpligtelse  dertil;  dersom  derimod 
jeg,  der  skyldte  hende  Alt,  ikke  bestandig 
gjorde  lige  saa,  var  det  naturligvis  et  Bevis 
paa,  at  jeg  var  den  Uskønsomste  af  Alle.  Jeg 
mærkede  snart,  at  Flora  hverken  elskede  mig 
eller  nogen  Sinde  havde  elsket  nogen  Anden 
for  hans  egen  Skyld.  Hun  havde,  som  sagt^ 
fra  sin  Fødsel  kun  været  vant  til  at  modtage 
Offere,  derfor  elskede  hun  først  og  fremmest 
sin  Fader  som  den,  der  havde  ydet  de  fleste,, 
dernæst  Tanterne  —  især  Tante  Cille  —  og 
Hvemsomhelst,   der   opgav   sin   Selvstændighed 

for  hendes  —  men  mindst  elskede  hun  sin 
Mand,  der  skyldte  hende  Alt  og-  følgelig  Intet 
havde  at  ofre.  Det  var  en  bitter  Erfaring, 
men  den  bekræftede  sig  daglig,  og  jeg  tvivler 
paa,  at  Nogen  i  mit  Sted  vilde  have  kunnet 
undgaa  at  gøre  den. 

Da  jeg  i  et  Par  Aar  havde  nydt  min 
blandede  Lykke,  trode  jeg,  at  en  bedre  Fremtid 
begyndte  at  aabne  sig.  Vi  fik  en  Kile  Datter, 
og  nu  haabede  jeg  i  det  mindste  at  have 
fundet  et  Tilkytningspunkt  til  Floras  Hjerte. 
Men  nej !  —  Den  unge  Moders  forudgaaende 
og  efterfølgende  Svagelighed  forøgede  kun 
hendes  Fordringer  og  mine  Forpligtelser  i  det 
Utrolige,  og  saa  snart  den  Smaa  havde  holdt 
sit  Indtog,  indsaa  jeg,  at  der  for  Fremtiden 
vilde  være  to  Genstande  for  Afgudsdyrkelsen  i 
Stedet  for  én.  Flora  saa  i  den  Lille  et  Ideal 
af  al  Fuldkommenhed,  Bedstefaderen  ligesaa, 
og  Tanterne  med.  Jeg  var  naturligvis  saa  glad 
over  den  Nyfødte,  som  en  Fader,  der  har  faaet 
et  velskabt  Barn,  fornuftig\'is  kunde  være,  men 
da  jeg  ikke,  som  alle  de  Andre,  straks  kunde 
opdage,  at  den  Lille  var  Floras  udtrykte  Billede 
og  allerede  otte  Dage  efter  sin  Fødsel  begyndte 
at  forstaa,  hvad  der  foregik  omkring  hende, 
saa    sendte    Flora    mig    det    mest    foragtelige 


Den  sorte  Kugle.  ■s  o  I 

Blik,  jeg  endnu  havde  faaet,  den  Gamle  blev 
gloende  rød  i  Hovedet  og  skyndte  sig  bort, 
for  ikke  at  forløbe  sig,  og  Tante  Cille  erklærede 
rent  ud,  at  jeg  lige  saa  lidt  havde  Øjne  i 
Hovedet  som  Hjerte  i  Livet:  jeg  var  >værre 
end  et  Umælende  1* 

Moderen  opdrog  virkelig  Barnet  til  sit  ud- 
trykte Billede;  det  lærte  meget  tidligt,  at  Alt, 
hvad  det  vilde,  var  tilladt,  og  at  Alt,  hvad  det 
ønskede,  var  dets  Ejendom.  At  det  stak  i  at 
skrige,  hver  Gang  det  saa  mig,  forklarede  Flora 
som  et  Bevis  paa  dets  fine  Følelse:  »det  kunde 
se  paa  mig,  at  jeg  ikke  holdt  af  det!«  —  men 
jeg  opdagede  snart,  at  Aarsagen  til  den  Lilles 
Rædsel  var  en  anden.  Baade  Moderen,  Tanterne 
og  Ammen  brugte  mig  bestandig  som  Bussemand. 
Da  Barnet  var  fire  Aar  gammelt,  var  det  paa 
én  Gang  det  smukkeste  og  det  uartigste  Barn, 
jeg  nogen  Sinde  har  set,  og  da  jeg  var  den 
Eneste,  der  søgte  at  sætte  en  Grændse  for  dets 
Unoder  og  derved  jævnlig  kom  til  at  fremkalde 
Scener,  som  mindede  om  det  Bethlehemistiske 
Barnemord,  hvad  Ramaskrigene  angik,  saa 
fattedes  der  ikke  meget  i,  at  det  allerede  havde 
lært  at  betragte  mig  som  et  Sidestykke  til  den 
onde  Kong  Herodes,  som  Tante  Cille  vidste 
saa   meget   at   fortælle   om.      Min  Stilling   som 

Fader  var   saaledes   ikke   stort  h'kkeligere,    end 
min  Stilling  som  Ægtemand. 

Paa  én  Gang  skete  der  et  voldsomt  Om- 
slag i  vor  Skæbne.  Den  saakaldte  Milliontid 
tog  i  Efteraaret  1857  en  sørgelig  Ende,  og 
mangen  ærlig  Handlendes  Velstand  med  den. 
Min  Svigerfader,  hvis  Firma  bestandig  var 
anset  som  et  grundmuret  Hus,  led  ved  et  Par 
hamborgske  Millionærfallitter  et  saa  enormt 
Tab,  at  han  beg>mdte  at  frygte,  og  gav  sin 
Fuldmægtig  Ordre  til,  saa  vidt  muligt,  at  op- 
gøre Status.  Kassereren,  der  paa  egen  Haand 
og  til  egen  Fordel  havde  disponeret  over  be- 
tydelige Surrimer,  som  nu  manglede,  greb  for 
at  dække  sit  Underslæb,  den  sædvanlige  Udvej, 
at  begaa  et  endnu  større  Bedrageri:  han  reali- 
serede alle  realisable  Papirer  og  forsvandt  med 
hele  den  kontante  Beholdning.  Efterretningen 
herom  blev  den  Gamles  Naadestød.  Et  Slag- 
tilfælde havde  ramt  den  gamle  heftige  Mand, 
endnu  før  Overbringeren  af  Jobsposten  fik  talt 
Lud,  og  da  ægen  kom,  var  han  allerede  død. 
Boets  Opgørelse  gav  kun  et  sørgeligt  Resultat: 
Fordringsejerne  maatte  nøjes  med  nogle  faa 
Procent,  og  min  Kones  Mødrenearv,  der  var 
blevet  staaende  i  Faderens  Handel,  var  saa- 
ledes  omtrent  aldeles   tabt.      Men   dermed  var 

det  ikke  nok!  Jeg  havde,  for  nogenlunde  at 
tilfredsstille  min  Kones  Fordringer  til  Livet, 
ført  et  større  Hus,  end  mine  Indtægter  tillod, 
og  derved  paadraget  mig  en  Gæld  paa  flere 
tusind  Daler;  denne  blev  naturligvis  nu  straks 
opsagt,  og  saaledes  maatte  ogsaa  jeg  anmode 
Skifteretten  om  velvillig  Bistand.  Alle  vore 
Herligheder  faldt  nu  Stykke  for  Stykke  for 
Auktionshammerens  Slag,  og  der  levnedes  os 
kun  saa  Meget,  som  vi  behøvede  til  at  møblere 
et  Par  smaa  tarvelige  Værelser  ude  paa  Broen. 
Midt- under  denne  Omvæltning  led  vi  et  endnu 
smerteligere  Tab:  'en  epidemisk  Feber  bortrev 
vor  lille  Pige. 

Nu  stod  vi  altsaa  ene  og  fattige  i  den  vide 
Verden.  Jeg  kastede  mig  med  den  utrætte- 
ligste Flid  over  ethvert  Arbejde,  der  kunde 
bringe  mig  et  lille  Erhverv,  indskrænkede  mine 
Fornødenheder  til  det  Yderste  og  begyndte 
allerede  af  Modgangen  at  haabe,  hvad  vore 
saakaldte  gode  Dage  ikke  havde  tilvejebragt:  et 
inderligere  og  lykkeligere  ægteskabeligt  Forhold. 

Men  ogsaa  dette  Haab  slog  fejl.  Arbejde 
havde  Flora  aldrig  kendt,  og  Sparsomhed  havde 
hun  altid  afskyet,  hvorledes  skulde  hun  derfor 
kunne  paaskønne  mine  Anstrengelser!  Naar 
jeg   fra   den   tidligste  Morgen  til  langt  ud  paa 

Aftenen  trællede,  for  at  skaffe  os  det  Fornødne, 
saa  hun  deri  slet  Intet,  der  fortjente  Paaskønnelse; 
hun  saa  kun,  at  jeg  forsømte  hende.  I  den 
tarvelige  Eksistents,  som  det  kostede  mig  saa 
megen  Møje  at  sikre  hende,  saa  hun  ikke  Andet 
end  Savn,  Tvang  og  Tomhed.  Hun  havde 
aldrig  haft  Selvfornægtelse  nok  til  at  underkaste 
sig  nogen  Anstrengelse,  og  derfor  havde  hun 
nu  heller  Intet,  der  interesserede  hende.  Hus- 
væsenet  havde  hun  altid  overladt  til  Tjeneste- 
pigerne, og  ethvert  kvindeligt  Haandarbejde 
foragtede  hun.  Boger  fandt  hun  kedelige,  Musik 
havde  hun  ikke  haft  Taalmodighed  til  at  lære, 
og  Alt,  hvad  der  laa  uden  for  hendes  Toilette- 
affærer  og  Fornøjelser  havde  hun  vænnet  sig 
til  at  betragte  som  Noget,  der  var  hende  uved- 
kommende. Hvormed  skulde  hun  nu  udfylde 
de  lange  tomme  Timer  under  min  Fraværelse? 
—  Ingen  Selskaber,  ingen  nye  Toiletter,  ingen 
abonneret  Loge  om  Vinteren  og  ingen  Strand- 
vejs-Parade om  Sommieren! 

I  Mangel  af  anden  Beskæftigelse  slog  hun 
sig  til  den  sletteste  af  alle:  at  brygge  Eddike 
og  destillere  Malurt  af  enhver  Hændelse,  der 
indtraf,  af  ethvert  Ord,  der  blev  talt,  og  enhver 
Tanke,  der  for  igennem  hendes  Sjæl;  hun  drev 
det  snart  saa  vidt,    at   hun  i  sine    egne  Tanker 

var  den  ulykkeligste  og  mest  forurettede  af  alle 
levende  Skabninger.  Da  hun  altid  havde  be- 
tragtet Verden  som  skabt  for  hendes  Skyld, 
ansaa  hun  nu  hele  Naturens  og  Skæbnens 
Gang  som  et  Arrangement,  der  kun  havde  til 
Hensigt  at  pine  og  plage  hende. 

Og  de  velsignede  Tanter  hjalp  hende  ærligt  I 
De  sad  som  Hylekvinder  omkring  hende  og  for- 
stærkede hendes  Jobsudbrud  ved  deres  Medynks- 
jammer.  Naar  jeg  om  Middagen  og  om  Aftenen 
kom  hjem  fra  mine  Forretninger,  saa  jeg  kun 
sure  Miner;  det  var  mig  umuligt  at  sige  et 
Ord,  der  ikke  gav  Anledning  til  et  bittert  Svar. 
Jeg  tav  derfor  helst,  men  det  var  ogsaa  galt,  ti 
min  Tavshed  blev  da  udlagt  som  et  Tegn  paa 
Ligegyldighed  eller  Foragt. 

En  Middag  tog  jeg  mig  for  at  prøve,  om 
ikke  en  Tordentale  skulde  kunne  bringe  hende 
til  Fornuft,  men  dette  Forsøg  overbeviste  mig 
aldeles  om  Uopnaaeligheden  af  et  sligt  Resultat. 
Jeg  blev  kun  overvældet  med  en  Syndflod  af 
meningsløse  Bebrejdelser  og  grundløse  Beskyld- 
ninger og  maatte  være  glad,  da  jeg  igen  kunde 
forlade  det  uhyggelige  Hjem  og  begive  mig 
til  mit  Arbejde.  Om  Aftenen,  da  jeg  vendte 
tilbage,  havde  Tanterne  holdt  Plenarforsamling, 
og  den  gamle  skæve  Tante  Cille   modtog  mig 

Straks  ved  Indtrædelsen  paa  egne  og  de  andres 
Vegne  med  en  Lektie,  som  kunde  faa  en  Sten 
til  at  gnistre;  Jeg  havde  ikke  ladet  det  bero 
ved  at  udrive  min  stakkels  Kone  fra  den  Lykke 
og  Velstand,  hvori  hun  var  opdraget,  og  at 
prisgive  hende  til  Armod  og  Elendighed;  nu 
vilde  jeg  endogsaa  tage  Livet  af  hende  med 
mine  Fornærmelser! 

Det  blev  mig  dog  for  stærkt.  Jeg  aabnede 
Stuedøren  og  erklærede  Tante  Cille  og  de  andre 
Hekse,  at  de  for  denne  Gang  kunde  passere 
ned  ad  Trappen  eller  fare  op  gennem  Skor- 
stenen efter  Behag,  men  at  jeg  uden  Betænk- 
ning vilde  sende  dem  ud  af  Vinduerne,  hvis  de 
endnu  en  Gang  vovede  at  vise  sig  inden  for 
min  Dørtærskel  I 

Hvor  det  lettede  at  faa  udtalt  disse  Ord, 
-der  saa  længe  havde  trj^kket  mig!  Det  var, 
som  om  jeg  paa  én  Gang  havde  væltet  seks 
Nattemarer  af  mit  Bryst!  Men  nu  var  Krigen 
erklæret.  Floras  bitre  Stemning  mod  mig 
antog  fra  dette  Øjeblik  Skikkelse  af  et  aaben- 
bart  Had  og  gav  sig  Luft  ved  enhver  Lejlighed 
med  en  saadan  Fanatisme,  at  jeg  ofte  trode  i 
hendes  Udbrud  at  spore  en  begyndende  Sinds- 
forvirring. Hvorledes  Tanterne  hævnede  sig, 
kan  Enhver  begribe.      Naar    man    har  indladt 

sig  i  Kamp  blot  med  én  saadan  Megære,  er  der 
intet  Assuranceselskab  i  Verden,  der  vil  for- 
sikre Ens  Rygte  for  to  Skilling,  og  jeg  havde 
hele  seks  til  at  bearbejde  mit. 

I  et  Aarstid  hørte  jeg  saaledes  jævnlig  fra 
dem,  men  for  deres  Besøg  var  jeg  nu  forskaanet. 
Mellem  min  Kone  og  mig  blev  Forholdet  des- 
uagtet værre  og  værre.  Vi  undgik  til  sidst  saa 
vidt  muligt  at  se  hinanden  og  at  tale  sammen. 
Da  ringer  det  en  Søndag  Morgen  paa  Døren. 
Jeg  aabiier  den  og  ser  til  min  store  Forbavselse 
Tante  Cille  staa  ude  paa  Trappen. 

»Jeg  skal  ikke  komme  inden  for  Deres ' 
Dør.  Vær  ikke  bange!«  —  smiskede  hun  med 
sit  sødeste  Basilisksmil.  »Jeg  kommer  kun  for 
at  lade  Dem  vide,  at  jeg  har  vundet  en  Bagatel 
af  120,000  Mark  Kurant  i  det  tyske  Lotteri. 
Nu  har  jeg  betænkt  at  leve  hdt  godt  paa  mine 
gamle  Dage,  og  da  jeg  véd,  at  De  har  meget 
Besvær  med  at  sørge  for  Flora,  saa  mener 
jeg,  det  er  bedst,  at  hun  flytter  hjem  til  mig. 
Ønsker  hun  at  tage  Dem  med,  og  kan  De 
bekvemme  Dem  til  at  tage  til  Takke  med  Lejlig- 
heden, saa  finder  De  vel  nok  ind  af  min  Dør, 
og  De  skal  hverken  behøve  at  gaa  igennem 
Vinduet  eller  Skorstenen!     Farvel!« 

Det  var  omtrent  den  lykkeligste  Dag  i 
vort  Ægteskab,  ti  det  var  den  sidste.  Flora 
og  jeg  blev  let  enige  om  at  drage  hver  til 
Sit:  hun  til  sin  kære  Tante  og  den  Rigdom^ 
hvorefter  hun  havde  sukket  saa  haardt,  jeg  ud 
i  den  vide  Verden  til  den  Frihed  og  Fred,  jeg 
havde  savnet  saa  længe. 

Nu  ser  De  mig  ti  Aar  efter  det  ulykkelige 
Bal  paa  Rejsen  til  Algier  for  at  forsøge  min 
Lykke  i  en  anden  Verdensdel,  uden  at  medføre 
Andet,  end  en  Rigdom  af  mørke  Minder, 
et  forbitret  Sind  og  sløvede  Følelser.  Havde 
jeg  derimod  hin  skæbnesvangre  Aften  været 
saa  lykkelig  at  træde  paa  den  sorte  Kugle,  saa 
vilde  jeg  nu  som  en  livsfrisk  og  holden  Mand, 
beriget  med  et  æventyrligt  Livs  frugtbare 
Erindringer,  befinde  mig  paa  en  Fornøjelsestur 
til  Paris,  for  derfra  om  kort  Tid  at  vende  til- 
bage til  mit  Fødeland — 

Naa,  min  bedste  Hr.  Doktor!  Hvad  siger 
De  om  denne  Fortsættelse  af  Deres  Historie? 
—  Hvis  den  nu  tilfældigvis  var  korrekt,  havde 
De  da  ikke  Grund  til  at  lade  den  sorte  Kugle 
indfatte  i  brasilianske  Diamanter  ?x 

Banetoget  begyndte  at  sagtne  sin  Fart.  Vi 
rullede  ind  i  den  uhyre  Banegaard,  der  slutter 
le    diemin    de    fer    du    Nord.       Møller    sad    et 

Øjeblik  tavs,  derpaa  greb  han  Rejsekammeratens 
Haand  og  udbrød:  »Det  er  ikke  umuligt,  at 
det  kunde  have  gaaet  saaledes,  ti  jeg  har 
maaske  aldrig  kendt  den  Pige,  jeg  tabte,  og 
jeg  indrømmer,  at  hun  kan  have  været  i  Be- 
siddelse af  Skønhed,  Rigdom  og  et  pikant 
Væsen,  uden  at  hun  derfor  vilde  have  gjort 
mig  lykkelig.  I  ethvert  Tilfælde:  Tak  for 
Deres  Historie!  —  Skønt  jeg  vidste,  at  den 
kun  var  et  Tankeeksperiment,  vil  jeg  tilstaa, 
at  jeg  flere  Gange  var  nær  ved  at  tro 
paa  den.« 

»Det  er  heller  ikke  saa  forunderligt,  ti  — 
det  vil  jeg  betro  Dem  —  jeg  har  den  fra  en 
stor  Forfatter!«  —  svarede  den  Anden. 

»Fra  en  stor  Forfatter?«  —  raabte  Møller 
forundret, 

—  Fra  den  største  af  alle  —  fra  Virkelig- 
heden! — 

—  Hvorledes?  —  De  er  altsaa  .  .  . 

—  Ham,  Flaben,  Løjtnanten,  De  véd  nok! 
—  Ham  selv  og  ingen  Anden  desværre  1  — 
Farvel  og  god  Fornøjelse  i  Paris! 

Og  hvad  blev  saa  Enden  paa  Historien? 
—  Dermed  var  egentlig  den  Historie  ude, 
men  forleden  hørte  jeg  en  anden,  der  glædede 
mig  lige  saa  meget,  som  den  første  havde 
interesseret  mig. 

En  Aften,  da  jeg  stod  ude  paa  vort  her- 
lige Tivoli  og  forfriskede  mig  ved  at  betragte 
den  muntre  Vrimmel,  der  bølgede  mig  forbi, 
faldt  mine  Øjne  paa  et  Par  inderlig  glæde- 
straalende  Ansigter.  Det  var  en  Mand  i  sin 
kraftigste  Alder  og  en  yndig  blond  Pige  paa 
fem,  seks  og  tyve  Aar.  I  det  samme  Manden 
saa  mig,  ilede  han  mig  i  Møde  med  et  Glædes- 
udbrud;  jeg  studsede  et  Øjeblik  —  det  er,  som 
sagt,  ikke  min  stærke  Side  hurtigt  at  genkende 
et  Ansigt,  jeg  kun  har  set  en  enkelt  Gang, 
især  naar  det  har  undergaaet  en  slig  Forandring, 
som  her  var  Tilfældet. 

»Kender  De  mig  ikke  igen?«  —  spurgte  han, 
leende  over  mine  Anstrengelser. 

i'Ej!«  —  udbrød  jeg  i  det  Samme.  »Min 
ulykkelige  Rejsekammerat  med  den  sorte  Kugle!« 

»Netop  den  Ulykkelige,  og  De  maa  sagtens 
have  svært  ved  at  genkende  ham,  ti  nu  er  han 
det  lykkeligste  Menneske  i  hele  Verden.  Maa 
jeg  forestille  Dem  min  Kæreste,  min  lille  Kon- 
stance!« — 


Den  sorte  Kugle.  5 1  j 

Og  saa  fortalte  han  mig  Historien  om  sirt 
Tilbagekomst  og  sin  Forlovelse.  Den  var  saa 
smuk  og  æventyrlig,  at  jeg  skulde  have  den 
største  Lyst  til  at  fortælle  den  med  det  Samme,, 
men  det  er  mig  ikke   muligt   at   faa  Tid  dertil. 

Jeg  skal  nemlig  skrive  en  Brøllupsvise  til 
det  lykkelige  Par,  og  den  maa  være  færdig: 
til  i  Aften,  ti  den  skal  bruges  i  Morgen. 

